
((Definimus  Sanctara  Apostolicam  Sedem  et  Ro- 
maniun  Pontificem  in  universum  orbem  teuere  pri- 
matum,  et  ipsum  Poutificem  Romanum  successorem 
esse  B.  Petri  principis  Apostolorum  et  verum  Christi 
vicarium  totiusque  Ecclesiae  Caput  et  omnium  Chri- 
stianorum  Patrem  et  Doctorem  existere,  etipsi  iu  B. 
Petro  pascendi,  regendi  et  gubernandi  universalem 
Ecclesiam  a  Domino  nostro  Jesu  Christo  plenam  po- 
testatem  traditam  esse ;  quemadmodum  etiam  in 
gestis  oecumenicorumConciliorum  etin  sacris  cauo 
nihus  continetur. » 

Definit.  S.  oecum.  Synodi  Florent.  a.  1439. 

PRAEMOMTUM 

TN  NOVAM  EDITIONEM. 


?9^UPER  soliditate  Petrae5  ut  verbis  exordiar  Pii  pa- 
pae  VI.,  (in  Brevi  dato  die  28.  Novembr.  1786.)  fun- 
datam  a  Christo  Ecclesiam,  Petrumque  singulari  Christi 
munere  prae  ceteris  electum,  qui  Vicaria  potestate  Apo- 
stolici  Chori  Princeps  existeret,  totiusque  adeo  gregis 
pascendi,  fratres  confirmandi,  totoque  orbe  ligandi  ac 
solvendi  summam  curam  autoritatemque  in  Successores 
omni  aevo  prorogandam  susciperet:  Dogma  Catholi- 
cum  est,  quod  ore  Christi  acceptum,  perenni  Patrum 
praedicatione  traditum  ac  defensum,  Ecclesia  universa 
omni  aetate  sanctissime  retinuit,  saepiusque  adversus 
novatorum  errores  Summorum  Pontificum  Conciliorum- 
que  decretis  confirmavit.  In  hoc  scilicet  Apostolicae  Ca- 
thedrae  Principatu  firmum  voluit  Christus  constrictum- 
que  teneri  unitatis  vinculum,  quo  Ecclesia  per  univer- 
sum  mundum  propaganda,  ex  membris  quantumcunque 
dissitis?  mutua  omnium  in  uno  Capite  consociatione  ?  in 
unam  corporis  compagem  coalesceret,  fieretque  adeo?  ut 
hujus  vis  potestatis  non  ad  primae  Sedis  amplitudinem, 
sed  et  maxime  ad  corporis  totius  integritatem  incolumi- 
tatemque  valeret." 

Posito  hocce  Pontificum  Romanorum  primatus  dog- 
mate  catholico  >    qui  non    solius   honoris ,    sed  plenae, 

supremae  et  ordinariae  potestatis  rectoriae,  seu  juris- 
dictionis  est9  ut  Conciliorum  verbis  utar$  de  faculta- 
tibus  Pdhtificiis  adeo  inter  eos9  qui  se  catholicos  habent, 
vehementer  disceptatum  est9  sive  quod  propter  obfuscan- 
tia  intellectum  praejudicia  ingeniive  naturalis  hebetudinem 
ea  quae  cum  dogmate  connexa  sunt?  haud  perspiciunt, 
sive  quod  hostili  in  Dei  Ecclesiam  sanctamque  Petri 
Sedem  odio  aguntur,  9?ut  disjecto  (Tius  VI.  1.  c.)  si 
fieri  posset  fundamento,  ac  dirempta  Ecclesiarum  cum 
Capite  conjunctione,  qua  potissimum  nituntur,  vigent  ac 
efflorescunt,  ipsammet  Ecclesiam,  fractis  viribus  misere 
afflictam  ac  dilaceratain,  libertate  spolient,  qua  Christus 
eam  donavit,  indignaeque  servituti  addicant." 

Praecipuae  autem  Pontificii  primatus  facultates,  quae 
ad  spirituale  regimen  pertinentes  in  gravem  discepta- 
tionem  vocantur,  sunt  hae  duae:  prima,  quale  sit  jus 
Romanorum  Pontificum  in  definiendis  controversiis  fidei; 
secunda,  quaenam  sit  eorundem  potestas  collata  cum  po- 
testate  Concilii  oecumenici. 

Quod  ad  primam  attinet  facultatem  definiendi  con- 
troversias  fidei,  in  quibus  et  quaestiones  morum  ad  na- 
turale  ac  divinum  jus  pertinentes  comprehenduntur,  eam 
autor  noster  cum  infallibilitatis  Pontificiae  praerogativa 
conjunctam  evicit  egregio  illo  numerisque  omnibus  ab- 
soluto  opere:  „De  vi  ac  ratione  primatus  Roma- 
norum  Pontificum  et  de  ipsorum  infallihilitate  in 
definiendis  controversiis  fidei^  quod  opus  altero  ab- 
hinc  anno  nova  editione  in  lucem  emisimus. 

Altera  autem  facultas  Pontificia  collata  cum  jure 
Conciliorum  generalium,  quaenam  et  cujusmodi  sit,  quae- 
que  non  unicum  fidei  negotium  respicit,  sed  disciplinae 
quoque  materiam  complectitur,  aliis  atque  aliis  indigens 
principiis  9  in  hoc  quod  nova  editione  publicae  utilitati 
nunc  consecravimus,  volumine  explicatur  atque  constituitur. 

Quanto  cum  jure  quamque  concinne  autor  noster  ad 
haec  duo  capita  omnem  de  primatu  Pontificio  discepta- 
tionem  revocaverit,  neminem  fugiet.    Evictis  enim  hisce 

duobus  capitibusj  cetera  omnia  primatus  jura  inelucta- 
bili  nexu  consequuntur,  et  sarta  tecta  persistunt.  Se- 
cutus  autem  est  hac  in  re  autor  Patrum  vestigia,  secutus 
est  clarissimi  olim  nominis  Anselmum,  Havelbergen- 
sem  Antistitem,  qui  a  Lothario  II.  Imperatore  a.  1135. 
legatus  Constantinopolim  missus,  in  Graecorum  celebri7 
quem  instituendum  curavit^  Conventu  totius  Latinae  Eccle- 
siae  nomine,  Graecis  omnibus  et  praecipuo  adversario  suo 
Nechiti,  Nicomediensi  Archiepiscopo,  intrepide  opposuit: 
„Constat  Romanam  Ecclesiam  divinitus  habere  duo 
privilegia^  videlicet  prae  omnibus  incorruptam  puritatem 
fidei,  et  super  omnes  potestatem  judicandi./4  quae  pri- 
vilegia  ad  constituendam  tum  fidei  tum  regiminis  in  Eccle- 
sia  unitatem  respiciunt.  ,9Ecclesiae  enim  salus?  teste 
S.  Hieronymo  in  Dialogo  contra  Lucifer.  in  Summi  Sa- 
cerdotis  dignitate  pendet,  cui  si  non  exsors  quaedam  et 
ab  omnibus  eminens  detur  potestas,  tot  in  Ecclesiis  ef- 
ficientur  schismata,  quot  sacerdotes.46 

Potestatem,  quam  Pontificius  jurisdictionis  primatus 
in  se  continet,  diximus  plenam,  supremam  9  et  ordina- 
riam.  Plena  ea  dicitur^  quod  omnis  potestas,  quae  a 
Christo  Domino  pro  regimine  Christiani  populi  spirituali 
collata  estj  integra  Romano  Pontifici  inest:  suprema 
dicitur,  quod  Romanus  Pontifex  reliquis  Episcopis,  sive 
distributive  sive  collective  sumptis,  dispersis  vel  con- 
gregatis  superior  est,  utpote  „totius  Ecclesiae  Caput, 
et  omnium  Christianorum  Pater  et  Doctor,  cui  in  B. 
Petro  pascendi,  regendi  et  gubernandi  universalem  Ec- 
clesiam  a  D.  N.  J.  C.  ptena  potestas  tradita  est.u  (Con- 
cil.  Florent.)  Ordinaria  eadem  potestas  est?  quia  vi  mu- 
neris  habetur,  et  non  est  delegata. 

Usque  ad  saeculi  XV.  initium  nulla  inter  Catholicos 
disceptatio  de  recensitis  duabus  Pontificii  primatus  fa- 
cultatibus  invenitur.  Omnes  enim  Catholici,  Theologi, 
Patres  et  Concilia  Pontificis  Romani  certi  ac  legitimi 
supremam  et  infallibilem  autoritatem  ubique  agnoverunt, 
statuerunt  et  propugnarunt,  quibus  plane  ignota  fuit  di- 

stinctio  nuper  invecta  inter  Episcopos  distributive  et  col- 
lective  sumptos.  Ante  deploranda  magni  schismatis  tem- 
pora  nullus  Patrum,  nullus  Theologorum  (graecos  schis- 
maticos  post  Photii  Caerulariique  tempora  aliosque  hae- 
reticos  excipio,  quorum  autoritas  hac  in  re  omnino  nulla 
est,  quippe  cum  horum  omnium  ea  sors  sit,  ut,  Card. 
Bellarmini  verba  sunt,  „dum  in  aliis  dogmatibus  non 
minus  inter  se,  quam  a  nobis  dissentiunt,  in  hoc  tamen 
conveniant,  ut  totis  viribus  summaque  contentione  Ro- 
mani  Pontificis  primatum  oppugnent)  proferri  potest  in 
medium,  qui  publicas  et  ex  Cathedra  loquentium  Sum- 
morum  Pontificum  de  fide  definitiones  errori  esse  ob- 
noxias,  ipsosque  Pontifices  Romanos  quibuscunque  Epi- 
scoporum  coetibus  subjectos  esse  doeuerit;  verum  enim 
vero  quotquot  de  Pontificum  Romanorum  tractaverunt 
autoritate,  eam  et  supremam  esse  et  infallibilem  semper 
testati  sunt.  Dissidium  illud  inter  Bonifacium  VIII.  et 
Philippum  Pulchrum  multos  Gallorum  animos  exaspera- 
verat,  ut  hoc  inter  mortales  fieri  assolet;  nihilominus 
ipsi  adversarii  initio  saeculi  XIV.  in  scripto  nomine  Gal- 
licanae  nationis  contra  Bonifacium  VIII.  Clementi  V. 
oblato :  „non  quaeritur,  jnquiunt,  de  haeresi  Papae  quon- 
dam  ut  Papae,  sed  ut  privatae  personae;  nec  ut  Papa 
potuit  esse  haereticus,  sed  ut  privata  persona.  Nec  un- 
quam  aliquis  Papa  ut  Papa  potuit  esse  haereticus.  Et 
ideo,  cum  de  ejus  mortui  haeresi  quaeritur,  non  habet 
congregari  Concilium  generale.  Estis  enim  vos,  Pater 
Sanctissime !  Jesu  Christi  Vicarius?  totum  corpus  Eccle- 
siae  repraesentans  5  qui  claves  regni  coelorum  habetis: 
nec  congregatum  totum  Concilium  generale  sine  vobis, 
et  nisi  per  vos  posset  cognoscere.a  Haec  verba,  atten- 
tis  simul  circumstantiis,  nomine  totius  nationis  prolata, 
tam  perspicua  ac  luculenta  sunt^  ut  nihil  magis.  Fa- 
mosus  ipse  Academiae  Parisiensis  quondam  cancellarius, 
Joannes  Charlier,  Gersonius  passim  appellatus5  lib.  de  Po- 
testate  Ecclesiastica,  Considerat.  XII.  59Ante  celebratio- 
nem?  inquit?  sacrosanctae  hujus  Constantiensis  Sjnodi  sic 

occupaverat  mentes  plurimorum  litterarum  magis  quam 
litteratorum  ista  traditio  (nempe  quod  Papa  sit  infallibilis 
et  supra  Concilia),  ut  oppositorum  dogmatizator  fuisset 
de  haeretica  pravitate  vel  notatus  vel  damnatus. " 

Verum  tamen  tantum  abest5  ut  Concilia  generalia 
sibi  arrogaverint  potestatem  Summum  Pontificem  cogendi? 
aut  jus9  sententiam  in  eum  ferendi ,  ut  Concilium  oecu- 
menicum  VIII.  (Constantinopolitanum  IV.  ?  celebratum 
anno  869.)  art.  X.  can.  13.  contrarium  aperte  statue- 
rit^  cujus  sententia  haec  est:  5?Si  quis  tanta  efferatus 
audacia,  quemadmodum  Photius  et  Dioscorus,  sive  scri- 
pto9  sive  non  scripto,  insanias  quasdam  contra  Cathe- 
dram  Coryphaei  Apostolorum  Petri  audeat  jactare,  ean- 
dem  atque  illi  damnationis  sententiam  subeat.  Si  qua 
vero  oecumenica  Synodo  collecta,  de  Romana  etiam 
Ecclesia  controversia  extiterit?  licebit  cum  decenti  re- 
verentia  de  proposita  quaestione  venerantes  percontari, 
responsumque  admittere?  et  sive  juvari  sive  juvare;  non 
tamen  impudenter  contra  senioris  Romae  Pontifices  sen- 
tentiam  dicere."  Quapropter  attentis  etiam  illis,  quae  in 
Lugdunensi  II.  (a.  1274.)  declarata  et  in  Lateranensi 
V.  (a.  1512.)  a  Leone  X.  Sess.  XI.  sacro  approbante 
Concilio  constituta,  nec  non  in  Florentino  (a.  1439.) 
in  Decreto  definita  existunt,  non  desunt  graves  autores^ 
qui  eam  de  suprema  Concilii  generalis  autoritate  opi- 
nionem  vix  haereseos  non  incusent.  Sane  Cardinalis 
Bellarminus  in  egregio  opere  suo5  quod  de  Romano 
Pontifice  composuit?  cap.  17.  cum  statuisset  hanc  pro- 
positionem :  „  Summus  Pontifex  simpliciter  et  abso- 
lute  est  supra  Ecclesiam  universam  et  supra  Concilium 
generale,  ita  ut  nullum  in  terris  supra  se  judicium  agno- 
scat,"  adjecit:  „Haec  (propositio)  est  fere  defide." 

Ne  autem  quem  verus  controversiae  status  lateat, 
autumetve  totam  versari  quaestionem  in  lana  caprina,  hic 
cum  cl.  J.  Perrone  S.  J.  Praelectionum  vol.  VIII.  de  locis 
theol.  p.  I.  c.  III.  §.  621.  obiter  monemus  5  controver- 
siam  agitari  de  praeeminentia  non  dubii,  sed  certi?  le- 


gitimi  ac  viventis  Romani  Pontificis  supra  Concilium  ge- 
nerale^  neque  hic  sermonem  esse  de  Concilio  oecume- 
nico5  cui  Romanus  Pontifex  aut  per  se5  aut  per  suos 
legatos  praesederit,  quodque  ipse  confirmaverit}  hoc  enim 
perinde  foret,  atque  adstruere,  Romanum  Pontificem,  a 
quo  Conciliorum  decreta  omnem  firmitatem  accipiunt,  esse 
sibi  superiorem.  Quodsi  decreta,  pontificia  autoritate 
firmata,  vim  habent,  ut  autor  noster  cap.  3.  existimat, 
ad  cogendum  ipsum  Pontificem,  id  non  ex  intrinseca 
eorum  virtute,  sed  ab  extrinseca  provenit,  scilicet  na- 
turali  divinoque  jure,  ut  autor  ipse  explicat}  alii  tamen 
censent  Conciliorum  etiam  oecumenicorum  canones  et 
decreta  disciplinaria,  de  quibus  solum  hic  sermo_,  nun~ 
quam  habere  in  Pontifices  vim  coactivam,  sed  solum 
directivam.  Controversia  itaque  nostra  de  relativa  Ro- 
mani  Pontificis  seorsum  sumpti  praeeminentia  movetur 
supra  Concilium,  sive  Episcoporum  coetum  seorsum  pa- 
riter  spectatum  a  Romano  Pontifice.  Talis  coetus  a  Ro- 
mano  Pontifice  praecisus  non  amplius  utique  dici  potest 
Concilium  generale;  quod  autem  adversarii  eo  nomine 
ntuntur,  non  in  nostra  est  culpa,  sed  potius  eos  insi- 
pientiae  arguit.  Scimus  utique,  salvis  Christi  promissio- 
nibus  pro  Ecclesiae  unitate  factis,  quae  vero  aeternum 
salvae  inconcussaeque  persistent,  fieri  non  posse,  ut  vel 
Caput  a  corpore  Ecclesiae,  vel  Ecclesia  a  Capite  suo 
visibili  divulsa  aliquando  atque  sibi  opposita  sint$  cor- 
pus  siquidem  sine  capite  nonnisi  membrorum  compago 
acephala  ac  sine  vita,  caput  vero  sine  corpore  monstrum 
esset,  quapropter  sine  Episcopis  ei  adhaerentibus  Pon- 
tifex  Romanus  non  erit  5  et  qui  ipsi  uniti  sunt,  cum  eo 
et  sub  eo  Ecclesiam  repraesentant^  ast  qui  a  Capite 
separati  sunt?  quantumvis  numerosi?  Christi  promissiones 
non  amplius  sibi  habent,  quae  nonnisi  unitis  cum  Ca- 
pite  sint  factae;  cum  tamen  ex  adversariorum  monstrosa 
opinandi  licentia ,  quae  nequaquam  nobis  culpae  est, 
schismatibus  sternatur  via  j  obedientia  Christi  vicario  de- 
bita  suffocetuiv,    et  perturbatoribus  detur  ansa  molestias 

pro  libitu  in  Ecclesia  excitandi  et  tumultus,  quum  in- 
super,  veritati  contraria,  errores  innumeros  producat, 
ecquis  refutationem  ab  autore  nostro  susceptam  non  ma- 
ximi  liabeat_,  quippe  cum  novitia  opinio  ista  et  prae- 
postera  haud  paucos  nacta  fuerit  patronos  atque  miris 
modis  invaluerit.  Et  haec  praesertim  ratio,  cur  nobis  hic 
praefantibus  scopum  praefixerimus  mali  fontem  indagare, 
quae  sit  erroris  scaturigo,  quando  et  quibus  praesertim 
mediis?  quibus  cooperantibus  adeo  invaluerit,  horrendum- 
que  in  modum  fuerit  divulgatus.  Qua  in  re9  dum  no- 
vitiae  hujus  opinionis  de  Conciliorum  praeeminentia  pa- 
troni  recensendi  sunt9  veritas  nobis  primo  in  loco  posita 
sit  oportet,  neque  concedendum,  ut  hominum  errantium 
praetensa  autoritate  unquam  offuscetur  et  obnubiletur. 
Multa  autem,  quae  percensemus,  quantum  potuerimus, 
probatorum  autorum,  qui  veritatis  testes  sint,  verbis  ipsis 
studebimus  referre,  ne  cui ,  dum  falsae  gloriae  umbras 
dispellimus,  videamur  petulanti  aliquem  lingua  consectari. 
De  personis  non  agemus,  sed  de  eorum  erroribus,  ne- 
que  nobis  est  studium  nova  dicendi,  sed  nove5  secundum 
illud  Vinc.  Lerin.  Comm.  cap.  XXVII.  95  Eadem  quae  di- 
dicistij  ita  doce,  ut  cum  dicas  nove_,  non  dicas  nova.u 
Ad  saeculi  XV.  initium  usque  de  duabus,  ut  dixi- 
mus,  Pontificii  primatus  facultatibus  inter  Catholicos  nulla 
disceptatio  invenitur:  tempore  autem  magni  schismatis> 
quod  regnante  Urbano  VI.  (electo  a.  1378.)  exarsit,  et 
electo  Martino  V.  (die  II.  Novembris  1417.)  exstinctum 
est?  in  Concilio  Pisano,  quod  ad  schisma  occidentale 
tollendum  contigit  a.  1409,  primum  de  superioritate  Con- 
cilii  supra  Pontificem  vestigium  occurrit,  quae  tamen  pro- 
positio  non  sine  horrore  excepta  est,  ut  docet  autor 
noster  Cap.  5.  §.  3.  Cum  vero  nullum  attulisset  re- 
medium  Pisana  Synodus ,  immo  malum  non  parum  auxis- 
set,  in  Constantiensi  (a.  1414.)  quae  Pisanae  continuatio. 
illa  opinio  recruduit,  autore  cum  primis  J.  Gersonio,  qui 
eam,  habita  adeo  in  Concilio  oratione,  defendere  ausus 
est:    et    dum    corpori   medelam    quaesivit,    Capiti    eam 

laesionem  inflixit5  quae  simul  totum  corpus  affligeret. 
Tum  primum  patronos  nancisci  coepta  est?  ut  in  ejus- 
dem  Concilii  Sess.  IV.  et  V.  ?  non  paucis  tamen  refra- 
gantibus  etiam  ex  Obedientia,  ut  vocant,  Joannis  XXIII. 
qua  sola  tunc  constituebatur  Concilium,  absente  et  re- 
pugnante  eodem  Joanne  XXIII.  ?  per  modum  Constitu- 
tionum  synodaliuin  ad  schisma  tollendum  asserta  fuerit; 
rursum  vero  a  Concilio  Basileensi  (a.  1431.)  Sess.  II. 
est  adstructa:  quae  tamen  Constantiensia  et  Basileensia 
decreta,  quibus  vero  Romani  Pontifices  saepius  sunt 
refragatij  eaque  sua  confirmatione  non  roborarunt,  ne 
absoluta  dixeris,  sed  coarctantur  ad  casum  de  dubio 
Pontifice  ac  pro  extirpando  illo  schismate ,  ut  ex- 
pressis  verbis  Constantiensis  Synodus  edicit  (cfr.  Sar- 
dagn.  Theol.  Dogm.  tom.  III.  a.  III.  controv.  VI.  n.  397.)  } 
quo  in  casu  utique  solum  Concilii  munus  erit  inquirere 
in  qualitates  conditionesque  electionis  Pontificis,  quin 
tamen  ullam  potestatem  seu  autoritatem  in  Pontificiae 
autoritatis  detrimentum  exerceat,  in  quam  Concilium  nihil 
omnino  potest.  Electio  enim  Romani  Episcopi  est  juris 
ecclesiastici;  electus  autem  Romanus  Pontifex  jure  di- 
vino  potitur  primatu,  atque  non  est  Ecclesiae  subditus 
sed  Caput. 

Quam  justa  haec  sint  et  Ecclesiae  perennitati 
conformia  9  quae  super  soliditate  Petri  fundata  me- 
dia  habere  debet  pro  conservanda  et  continuanda  Ro- 
manorum  Pontificum  legitima  successione,  qua  in  epi- 
scopatu  Romano  B.  Petro  succedunt,  nihilominus  occa- 
sione  magni  istius  schismatis  praeposteri  sensus  circa 
autoritatem  Pontificiam  ex  notionum  confusione  sunt  ex- 
orti.  Verae  enim  et  propriae  democratiae  semina  ibi 
sparsa  sunt  et  praejudicia;  ac  si  ad  resarcienda  mala 
tempore  schismatis  seu  dubii  Pontificis  necesse  esset,  Con- 
ciliorum  praeeminentiam  supra  Pontificem  Romanum  con- 
stituere.  Ex  illo  porro  tempore  factiosi  quique,  Riche- 
rius,  Jansenistae,  aulici,  Febronius,  Eybel,  Emsensium 
conventus  aliique    ejusdem    furfuris    homines  non  solum 

doctrinam  hanc  novam  ac  toti  antiquitati  adversantem 
pertinaciter  propugnarunt,  verum  etiam  decreta  Constan- 
tiensia  et  Basileensia,  quae  autem  ob  defectum  Pontifi- 
ciae  confirmationis  nullius  sunt  roboris,  summis  laudibus 
extulerunt.  Vix  credi  potest,  quod  et  quam  perver- 
sae  rebellesque  canonicae  notiones  atque  divinae  illius. 
cujus  fundamento  Ecclesia  innititur,  legis  falsae  inter- 
pretationes  inde  exortae  sint,  quibus  etiamnum  ?5vexatur 
acerrime  (Gregorii  XVI.  encycl.  15.  August.  J832.) 
Romana  Petri  8edes5  et  vincula  unitatis  in  dies  magis 
labefactantur  ;a  ut  ;5nullum  (ejusdem  encycl.  15.  August. 
1840.)  prope  laboris  ac  moliminum  genus  praetermit- 
tatur,  quod  ad  inconcussum  sanctae  civitatis  aedificium  ex 
imis,  si  fieri  posset.  sedibus  evellendum  non  insumatur." 
Tempore  atque  circumstantiis  assignificatis  5  ubi  ea 
de  Oonciliorum  praeeminentia  supra  Romanum  Pontificem 
opinio  exorta  fuerit,  reliquum  est5  ut  praecipuos  ejus 
patronos  atque  posteriores  fautores  et  asseclas  cogno- 
scamus.  Principalem  strenuumque  saltem  promotorem,  ne 
dicam  fabricatorem,  Joannem  Gersonium  passim  nominant 
cum  magistro  Petro  de  Alliaco,  Cardinali  et  Came- 
racensi  Archiepiscopo  ,  qui  tamen  discipulo  Gersonio 
longe  moderatior  fuit5  quum  opinionem  suam  post  de- 
cretum  Sess.  IV.  et  V.  Synodi  Constantiensis  non  pro 
certa  et  definita  venditet,  sed  tantum  ut  probabilem  tra- 
dat,  eamque  non  in  omni?  sed  in  aliquo  tantum  casu 
valere  contendat,  ut  legere  est  in  Tractatu,  quem  de 
Ecclesiae  Potestate  in  ipso  Constantiensi  conscripsit. 
Futili  democratiae  errore  autor  hic  laborabat,  quum5  uti 
Lutheranus  Vonderhart  tom.  II.  Hist.  Concil.  Const.  fol. 
201.  narrat,  in  scripto  quodam,  quod  Patribus  Constan- 
tiensibus  a.  1414.  obtulit,  non  esse  de  fide  divina  assereret 
certam  Conciliorum  infallibilitatein,  sed  tantum  toti  Ec- 
clesiae  eam  esse  a  Christo  promissam?  prout  illa  con- 
tinet  etiam  Presbyteros  et  Laicos;  quod  certe  nullus 
Catholicorum  nostra  aetate  asserere  audebit.  Eisdem  ac 
magister  addictus  erroribus  Gersonius,  exuta  omni  mo- 

destia^  opinionem  de  Conciliorum  superioritate  defendit. 
gravissimis  tum  ex  Patribus  tum  ex  Theologis  contra- 
dicentibus,  inter  quos  Cardinalis  Joannes  a  Turrecremata 
et  Joannes   Capistranus. 

Quam  exiguae^  quin  immo  nullius  hac  in  re  sit  Ger- 
sonius  autoritatis,  juvat  ex  Illustrissimi  Petitdidier,  Ma- 
crensis  Episcopi  dissertatione  De  Mente  Concilii  Con- 
stantiensis  cap.  I.  paucis  hic  notare.  „Sed  quae,  inquit, 
Gersonius  in  Tractatu  de  Mediis  readunandi  et  re- 
formandi  Ecclesiam  in  Concilio  generali  contendit, 
ita  praepostera  sunt  et  tam  parum  Ecclesiae  doctrinae 
conformia,  ut  vix  una  pagina  legi  possifc,  quin  errorem 
ofFendas  et  animum  sentias  Summis  Pontificibus  adeo  in- 
fensum,  ut  Wicleffi  errores  et  haereticas  pravitates  sae- 
culi  XVI.  ?  si  non  superaverit,  certe  aequaverit.  Operae 
pretium  habeo  ad  finem  meurn,  eorum  quae  dicit  in  hoc 
tractatu  partem  narrare  ?  ut  eos  rubore  suffundam  9  qui 
hunc  theologum  in  illis,  quae  Ecclesiam,  Concilia  et 
Romanos  Pontifices  concernunt,  tanquam  magistrum  ve- 
nerantur."  Dein  horrendos  turpissimosque  errores,  quos 
Gersonius  Richerium  docuit,  atque  cum  Wicleffo  et  Hus- 
sio  communes  habet,  speciatim  fuseque  proponit;  de  qui- 
bus  etiam  vide  Bolgenium  Ll '  Episcopato  tom.  III.  cap.V. 
n.  262.  et  seqq.  —  Antifebronium  vindicatum  diss.  I. 
cap.  V.  pag.  148 ,  et  cum  primis  Sardagnam  Theolog. 
Dogm.  tom.  III.  art.  III.  controv.  VI.  n.  406  et  407. 
qui  praesertim  Gersonium  arguit  imperitiae  in  SS.  Pa- 
trum  doctrina  atque  in  historia  ecclesiastica,  eumque  in- 
cusat  ^doctrinae  stigmate  omniumque  execratione  dignae, 
quia  concitandis  seditionibus  est  aptissima."  Numero 
subsequenti  407.  ad  quindecim  capita  reducuntur  tur- 
pissimi,  quibus  repetendis,  utpote  pias  aures  offenden- 
tibus  hic  supersedeo,  ^errores  Donatistarum ,  Wicleffi 
etHussii,  in  quos  lapsus  est  Gersonius,  suorumque  ac 
posteriorum  temporum  haereticos  intemperantia  animi  et 
maledicentia  erga  Romanos  Pontifices  si  non  superavit, 
aequavit  certe."    Quibus  recensitis:  ,?Haec?  inquit,  plu- 

raque  alia9  quae  Gersonius  impio  ore  eructavit,  omnium 
catholicorum  confessione  partim  sunt  manifeste  haeretica, 
partim  fanatica,  impia,  seditiosa,  falsa  ac  temeraria.  At- 
que  hic  erit  nobis  autor,  quem  in  hac  de  Summis  Pon- 
tificibus  materia  velut  magistrum  sequamur?  Cui  circa 
sensum^  quem  Concilii  Constantiensis  decretis  affingit, 
plenam  ac  plane  caecam  adhibere  teneamur  fidem?  Id 
unum  adhuc  observo,  summa  prudentia  Ludovicum  XIV. 
Galliarum  regem  prohibuisse,  ne  Gersonii7  autoris  adeo 
periculosi  opera,  citandis  etiam  contra  saeculares  prin- 
cipes  seditionibus  aptissima,  in  suo  regno  praelo  iterum 
subjicerentur."  Ceterum  haud  nos  latet,  Gersonium  de 
Romanorum  Pontificum  primatu  nonnunquam  apprime  ca- 
tholice  sensisse,  et  nonnullos  contendere,  injuria  illi 
multa  a  Richerio,  Dupinio  et  Lutherano  Vonderhart  at- 
tribui;  sed  haec  nobis  amplius  curae  non  sunt,  dum  de 
Gersonii  persona  non  agimus,  doctrinam  potius  impeti- 
mus7  quae  hujus  magistri  nomine  a  Gallicanis,  Riche- 
rianis,  Jansenistis,  Febronianis  neotericisque  Canonistis 
hodieque  traditur;  quibus  proin  culpae  detur,  quod,  quae 
Gersoniuspeccavit,  caritate  non  obtegantur.  Quae  forsitan 
aetate  provectiorem  in  amaritudine  cordis  eum  poenituerit, 
quemadmodum  Nicolaus  Cusanus  aetate  provectus  pali- 
nodiam  cecinit  eorum?  quae  juvenili  aetate  disputatio- 
nisve  aestu  eidem  exciderant,  seu  incaute  scripserat  in 
opere  de  Concord.  Cathol.  lib.  II.  c.  13.  Similiter  vir 
praestantissimus  Aeneas  Sylvius,  postea  Pius  II.  ado- 
leseentiae  errata  retractavit  et  emendavit. 

Sparsa  in  Constantiensi  democratiae  semina  ab  Ed- 
mundo  Richerio,  Doctore  Sorbonico  et  Facultatis  Pari- 
siensis  Syndico,  quum  Protestantium  vestigiis  insisteret. 
penitissime  explicata  sunt.  Hic  omnium  primus  inter  Ca- 
tholicos  in  libro  quem  a.  1611.  de  Ecclesiastica  et 
politica  Potestate  in  lucem  edidit  7  apertius  ausus  est 
docere,  Ecclesiam  seu  fidelium  omnium  corpus  subjectum 
esse  illud,  in  quo  autoritas  et  ecclesiastici  regiminis 
jurisdictio  ex  Christi  institutione  resideret.    Ex  hoc  porro 

principio  collegit,  Pontificem  Romanunr,  Episcopos  alios- 
que  pastores  esse  totius  corporis  fidelium  ministros,  qui 
de  mandato  et  nomine  universitatis  fidelium  pastoralem 
autoritatem  exercerent.  Itaque  tota  Ecclesia,  seu  fidelium 
universitas  ea  est?  quae  in  hoc  systemate  principa- 
liter  ac  radicaliter  claves  obtinuit  Pastoribus  commu- 
nicandas,  quod  Ecclesia  seu  fidelium  universitas  illis  uti 
non  posset:  immo  ipsum  primatum  universae  Ecclesiae 
tanquam  subjecto  inhaerere?  quae  proinde  per  quemlibet 
illum  posset  exercere,  eum  ex  uno  transferendo  in  alium. 
In  hoc  systemate,  quod  postea  Jansenistae  et  Febro- 
nius  recoxere  et  amplexi  sunt,  potestatis,  quae  a  Christo 
proxime  Ecclesiae  seu  fidelium  corpori  data  sit9  usus 
atque  exercitium  ab  ipso  Christo  Apostolis  sunt  concessa ; 
verum  post  Apostolorum  tempora  hunc  usurn,  hocce  ex- 
ercitium  ab  Ecclesia  suis  ministris  electione  aut  alio  ca- 
nonico  modo  deferri  contendunt. 

Richerii  liber  statim  anno  proxime  sequenti  (1612.) 
a  Synodo  Senonensi9  praeside  Card.  Du  Perron,  pro- 
scriptus  est  tanquam  continens  propositiones  erroneas, 
scandalosas  et?  ut  sonant?  haereticas  et  schismaticas. 
Atitor  bis  palinodiam  cecinit,  alteram  non  multo  post 
libri  damnationem,  cujus  palinodiae  sententia  haec  est: 
,5Protestor  et  declaro  me  semper  voluisse  atque  etiam- 
num  velle,  et  meipsum  et  libellum  praefatum  et  quas- 
cunque  ejus  propositiones  earumque  interpretationem 
omnemque  meam  doctrinam  Ecclesiae  Catholicae  Ro- 
manae  et  sanctae  Sedis  Apostolicae  judicio  subjicere, 
quam  Matrem  et  Magistram  Ecclesiarum  et  infallibi- 
lem  Veritatis  judicem  agnosco^"  alteram  vero  longe 
pleniorem  una  cum  refutatione  suorum  errorum,  quos  in 
septem  propositionibus  complexus  erat,  moriens  in  suo 
Musaeo  reliquit  futurum  etiam  posteris  sincerae  mentis 
suae  perpetuum  et  indubitatum  testimonium.  Ceterum 
spopondit  autor  in  prima  sua  declaratione  a.  1612.?  1622. 
et  1629.  edita,  ^semper  se  prae  se  tulisse,  nullo  alio 
unquam  animo^  proposito.,  consilio  aut  cujusquam  hortatu 

vel  suasione  se  libellum  De  Eccl.  et  pol.  Potest* 
a.  1611.  scripsisse,  quam  ut  breviter  demonstraret,  quae- 
nam  essent  principia  doctrinae  majorum  scholae  Pari- 
siensis;"  et  revera  a  Richerio  vix  absunt  Almainus, 
Joannes  Major,  Gersonius_,  aliique  scholae  Parisiensis 
majores  atque  notus  ille  Hispanus,  Alphonsus  Tostatus, 
episcopus  Abulensis,  cujus  Defensorium  iis  in  locis^ 
ubi  de  Summo  Pontifice  disputatur,  caute  esse  legendum 
Bellarminus  observat  in  libro  De  Scriptoribus  eccle- 
siasticis;  quem  Tostatum  autem  tum  Richerius  tum  Fe- 
bronius  saepius  citant.  Quae  cum  ita  sint?  satis  super- 
que  patet,  quanta  infausto  illo  magni  schismatis  tem-> 
pore  praejudicia  et  praepostera  principia  in  Romanorum 
Pontificum  primatum  suscitata  fuerintj  clarosque  cetero-^ 
quin  oculos  obnubilaverint. 

Consideranti  mecum  in  animo  ac  volventi  infaustuni 
illud  magni  scbismatis  aevum,  quae  in  Romanam  Petri 
Sedem  molimina,  quive  assultus,  ut  inconcussum  sanctae 
Civitatis  aedificium  ex  imis,  si  fieri  posset,  evelleretur^ 
dein  quae  aevo  proxime  insequenti  ex  haereticis  furien- 
tibus  ad  internecionem  usque?  si  non  obstarent  Dei  vera- 
cissimi  promissiones ,  contra  Petri  Cathedram  oborta  bella 
diraque  certamina:  cogitanti  mihi  cuncta  ista,  maxime 
manifesta  apparet  Numinis  Dextra  in  tuenda  Sponsa  in- 
temerata,  quam  acquisivit  sanguine  suo.  Enim  vero  in- 
ter  maxime  periculosa  illa  tempora,  ut  videlicet  damna 
nuper  inflicta  resarcirentur,  et  dehinc  irruentibus  erro- 
rum  procellis  agger  quidam  opponeretur,  en!  pax  datur 
Ecclesiae,  Graeci  quoque  schismatici  resipiscentes  ad 
obedientiam  redeunt,  et  Ecclesiae  uniuntur,  ut  sic  in 
Florentina  Sjnodo  oecumenica  una  voce,  omnes  ad  unum, 
Petri  Cathedrae  divina  jura  testentur,  vindicent  atque 
tueantur  edito  clarissimo  illo  Decreto,  quo  sarta  tecta 
omnia  habentur.  Quo  factum  est,  ut5  dispulsis  errorum 
nebulis,  jampridem  etiam  fuisset  praecautuin,  ne  Richerii 
aliorumque  novitiis  placitis  respublica  Christiana  quid  de- 
trimenti  pateretur.  » 

P.  Baller.  de  Potestate      etc.  b 

lnconcussum  illud  et  per  omnem  Ecclesiam  ab  initio 
atque  a  cunctis  retro  saeculis  validuni  axioma:  „Primft 
Sedes  a  nemine  judicatur,"  tristissimis  Constantiensis 
Synodi  temporibus  exceptionem  in  casu  schismatis  et 
haeresis  quibusdam,  obnitentibus  tamen  multis  et  pietate  et 
scientia  eximiis  Tkeologis,  pati  debere  visum  est.  Tem- 
pore  enim  istius  sckismatis  non  adfuit  certus  indubiusque 
Romanus  Pontifex,  Secles  censenda  fuit  vacans,  atque 
penes  Ecclesiam  medium  et  jus  certi  indubiique  eligendi 
Pontificis;  ecquis  autem  sanae  mentis  aestimet  ad  koc 
necessumSynodi  autoritatemsupraPontificem  constituere? 
Nihilominus  duce  praecipuo  Gersonio  Romanus  Pontifex 
ut  singularis  persona,  seu  privata  seu  etiam  publica, 
scilicet  tanquam  Sedens  ab  ipsa  Sede  distinctus^  Syn- 
odo  oecumenica  inferior  a  nonnullis  credebatur  in  iis, 
quae  ad  propriam  ipsius  haeresin  (m  quam  tamen  nul- 
lus  Pontificum  hactenus  prolapsus  est,  certoque  confi- 
dimus  id  nunquam  eventurum,  simulque  negamus,  ob 
promissiones  Christi  Petro  ejusque  Successoribus  factas, 
Romanum  Pontificem  ut  personam  publicam,  ex  Cathe- 
dra  loquentem  errare  posse)  seu  schisma  spectarent. 
Haec,  licet  extra  modum  fidei  absona,  quidam  Galliae 
doctores  a  Constantiensi  Synodo_,  neutiquam  vero  uni- 
versi,  amplexi  sunt;  ita  tamen,  ut  et  supremae  auto- 
ritatis  et  inerrantiae  privilegium  tantum  Sedenti  in  Petri 
Cathedra  denegent,  ipsi  vero  apostolicae  Sedi?  Roma- 
nae  scilicet  Ecclesiae  cum  suo  Capite,  Petri  Successore, 
conjunctae,  nihil  unquam  suae  praerogativae  denegare  vo- 
luerint;  et  haec  fuit  lubrica  quorunclam  pristinae  Pari- 
siensis  scholae  opinio?  quae  tandem9  proh  dolor!  cum 
maxime  inter  se  diversa  permiscerentur,  et9  quae  ad 
casum  schismatis  et  haeresis  restricta  erant,  evulsis  ter- 
minis  ad  alia  extenderentur,  in  famosam  illam  et  Ro- 
manis  Pontificibus  maxime  infestam  degeneravit  clesiit- 
que  Declarationem,  quae  1682.  lucem  aspexit.  Quam 
importuna  ista  paucorum  Praesulum,  laicali  potestati  ser- 
vilius  coneedentium,  et  ab  avita  Patrum,    qui  pro   au- 

toritate  Pontificia  apertissima  semper  et  fortissima  de- 
dere  testimonia,  fide  aliena  sit  Declaratio,  inter  alios 
docet  Card.  Litta  litteris  suis,  et  cl.  Victorii  Amadaci 
Soardi  opus:  „De  suprema  Romani  Pontificis  an- 
toritate  hodierna  Ecctesiae  Gallicanae  doctrina  ," 
autorqiie  noster,  ita  ut  mirum  cuilibet  videri  debeat^ 
quod  pauci  istius  conventus  Praesules,  qui  tamen  pali- 
nodiam  canere  et  errorem  deprecari  adacti  sunt^  anti- 
quam  suae  Ecclesiae  et  Majorum  suorum  doctrinam  de- 
serere  maluerint,  ut  Joannis  Gersonii  novitiam  opinio- 
nem  non  solum  amplecterentur,  sed  etiam  ad  alia  ex- 
tenderent,  et  Richerii  placitis,  qui  solam  canonum  ex- 
sequendorum  facultatem  servavit  Primati?  fere  appropin- 
quarent  Febroniumque  praecurrerent.  Constantiensis  enim 
illa  opinio  magis  in  speculatione  haeret,  haec  autem 
Declarationis  vel  maxime  ad  praxim  respicit;  quippe  non 
solum  Pontificis  personatia ,  sed  et  Apostolicae  Sedis, 
scilicet  Romanae  Ecctesiae  una  cum  Capite  suo  con- 
junctae  judicia  superiori  quodam  judicio  reformabilia  de- 
clarantur,  eoque  commentitio  judicio  non  tantum  cotlectae^ 
sed  et  dispersae  Ecclesiae,  ut  satis  aperte  in  Declaratione 
insinuatur,  secus  ac  in  Constantiensi  judicatum.  Neque 
rem  bene  perspiciunt,  qui  eandem  Ecclesiae  dispersae 
quam  collectae  autoritatem  praetendunt:  non  enim  de 
autoritate  tantum,  sed  de  autoritatis  exercitio  hic  quae- 
ritur,  id  est  de  judicio  uniformi  totius  Ecclesiae^  quo 
Apostolicae  Sedis  sententia  reformaretur ,  quale  judicium 
a  collecta  solum,  neutiquam  vero  dispersa  Ecclesia  in- 
stitui,  formari  et  publicari  posset.  Id  quoque  accedit, 
quod  inter  adversarios  ipsos  ne  convenit  quidem  de 
conditione  judicii  Episcoporum,  quo  Romani  Pontificis 
decreta  reformentur;  cum  alii  sufficere  putent  consen- 
sum  notabilis  Episcoporum  partis,  alii  majoris,  quidam 
denique  unanimitatem  Episcoporum ,  si  non  omnino 
physicam9  saltem  moralern  requirant. 

Jure  divino,  adversariis  confitentibus,  Romanus  Pon- 
tifex  super  omnes  Ecclesias  particulares  omnesque  Epi- 

scopos  primatum  jurisdictionis  tenet,  nempe  9?ipsi  in  B. 
Petro  pascendi,  regendi  et  gubernandi  universalem  Ec- 
clesiam  a  D.  N.  J.  C.  plenam  potestatem  traditam  esseu 
Sjnodus  oecumenica  Florentina  definivit;  adversarii  no- 
vitia  adhibita  distinctione  inter  Episcopos  distributive  et 
collective  sumptos,  fatentur,  omnes  Episcopos  distribu- 
tive  sumptos  Romano  Pontifici  vera  obedientia  interno- 
que  mentis  obsequio  subditos  esse.  Ecquis  Episcoporum 
ergo  insurgere  audebit  Superiori  suo9  cui  jure  divino  sub- 
ditus  est?  Et  quo  pacto  orietur  judicium  universalis  Ec- 
clesiae  dispersae,  quo  illud  Romani  Pontificis  reformetur? 
Gallicanae  istiusmodi  Declarationis  doctrinae,  quam 
haeretici,  neoterici5  sublestaeque  fidei  homines  magno 
semper  applausu  receperunt,  cuique  etiamnum,  licet  con- 
stanti  Apostolicae  sedis  renisu  jamdudum  oppressa  sit? 
pertinaciter  adhaerent,  haud  parvum  fulcimeu  praetensa 
Jacobi  Benigni  BossuetL,  Episcopi  Meldensis,  auctoritas 
apud  imperitos  conciliavit.  Attamen  ne  cui  mirum  videatur 
judicium  Bossueti,  viri  ceteroquin  doctissimi  et  perquam 
modesti,  sciendum  est  complures  litteratos  viros  vehe- 
menter  dubitare,  num  Defensio  illa  Declarationis,  quae 
Meldensis  nomen  praetendit,  genuinus  sit  Illustrissimi 
Meldensis  foetus.  Enim  vero  viginti  sex  annis  post  Mel- 
densis  mortem  primum  edita  est,  non  in  Galliis,  sed 
Luxemburgi  a.  1730.  dein  Amstelodami  a.  1745.,,  quum 
tamen  Meldensis  Praesul  sedulo  curavisset  9  ut  a  se 
compositi  libri^  dum  viveret,  ederentur;  dein  quanti  apud 
Gallos  habeatur  germana  Bossueti  doctrina,  profecto 
nemo  nescit;  huic  tamen  operi  Gallia  tjpos  suos  con- 
stanter  recusavit.  Et  quod  magis  considerandum,  anti- 
logiis  satis  frequentibus  liber  scatet1,  testimonia  Patrum 
et  Conciliorum  mala  fide  et  oscitanter  prolata  sunt,  de- 
truncata,  a  nativo  et  proprio  in  alienum  sensum  et  im- 
probum  detorta,  tum  injuriae  et  convicia  in  pietate  et 
doctrina  conspicuos  viros  jacta;  denique  ad  extremum 
plures  libri  sub  ementito  Meldensis  nomine  editi  sunt  a 
Bossueto  juniore?  Episcopo  Trecensi,  Meldensis  nepote? 

Jansenianis  partibus  perquam  addicto,  qui  quod  Janse- 
nianum  pus  olerent,  a  compluribus  Galliarum  Episcopis 
damnati  sunt.  Certum  autem  est,  Defensionem  illam, 
cui  edendae  Gallia  tjpos  suos  constanter  negavit?  di- 
vulgafam  esse  tjpis  externis  curante  Bossueto  Trecensi. 
Jure  merito  proin  vehementer  ambigunt5  num  liber  iste 
Meldensem  habuerit  autorem,  an  potius  Jansenistarum 
perlidia  ac  solitis  artibus  fuerit  interpolatus.  Quae  quum 
ita  sint,  quis  prudens  genuinam  Meldensis  de  Pontificia 
autoritate  doctrinam  ex  eo  volumine  expiscetur?  quis 
germanas  autoris  lucubrationes?  quas?  dum  vivebat,  pu- 
blicae  luci  atque  utilitati  ipsemet  consecrandas  curavit, 
non  potius  adeundum  esse  censebit,  quam  crambem  istam 
rejectaneam,  autor  ipse  quam  tenebris  voluerit  et  obli- 
vione  consepultam?  Itaque  celeberrimi  Galliarum  An- 
tistites  opus  illud,  ,?quod  nonnisi  post  obitum  Bossueti 
vulgatum  sit,  nullius  autoritatis"  esse  affirmarunt,  ut 
aperta  habes  verba  Ruthenensium  Episc.  Doc.  pastor. 
part.  I.  p.  375. 

Testes  accipe  et  Cardinalem  de  Tecin  et  Illustris- 
simum  de  Belsunce,  Massiliensium  Episcopum,  quorum 
prior  in  Mandato  pastor.  dato  die  15.  Decemb. 
1755.  ,9Cum  Meldensis,  inquit9  olim  Antistes  opera, 
quae  paucis  abhinc  annis  sub  ipsius  nomine  prodierunt, 
obscura  manere  diligenter  curaverit,  jure  merito  existi- 
mamus  haec  eadem?  qualia  nunc  prostant,  ipsi  visa  haud 
fuisse  suis  numeris  absoluta,  sed  talia,  quae  ultimam 
sibi  manum  imponi  exigerent ....  ea  semper,  qua  par 
est  aequitate  Bossuetum  ipsum  imitati,  ea  quae  sub  ipsius 
oculis  vulgata  sunt  opera,  ab  aliis  semper  secernemus, 
quae  publica  luce  haud  satis  digna  judicavit."  Alter  in 
Docum.  pastor.  pag.  27.  „Bossuetum  eo  fidentius,  inquit, 
appellamus,  quod  novatores  ad  errores  suos  confirman- 
dos  ejus  autoritate  abuti  non  semel  attentaverint.  Hic 
est  eruditus  Antistes,  qui  illos  expugnabit  non  in  aliquo 
opere  posthumo  post  plures  ab  illius  morte  annos  im- 
presso  $  sed  in  sermone,  quem  ipsemet  coram  numeroso 

clcri  gallicani  conventu  (a.  1682.)  habuit,  et  qui  ipso 
vivente ,  nec  non  et  jubente  eodem  conventu  5  editus  est.u 
Deinde  paulo  post  in  eodem  Documento  pastorali  Mas- 
siliensis  de  Apostolicae  Sedis  hostibus  amare  conqueri- 
tur,  quod  Bossueti  nomen  et  autoritatem  post  ejus  mor- 
tem  sibi  vindicare  non  erubescerent,  a  quo  dum  vivebat, 
saepe  lateque    profligati  damnatique    fuissent. 

Tandem  testis  nobis  sit  Archiepiscopus  Lugdunensis 
olim  Ebredunensis :  „Ea  nobis,  inquit  in  Docum.  past. 
dato  die  5.  August.  1733.  objiciuntur  posthuma  Bossueti 
opera,  quae  nec  habebunt  unquam,  nec  habere  possunt  lau- 
datorum  illorum  operum  autoritatem,  quae  autor  ipsemet 
edidit?  quaeve  Clerus  Gallicanus  tanquam  spectatissima 
doctrinae  et  fidei  suae  monumenta  pretiosissima  conser- 
vabit.  Cariorem  sui  memoriam  nobis  reliquit  magnus 
Meldensium  Antistes,  quam  ut  ea  veneraremur  scripta 
in  eum  finem?  uti  videtur,  fabricata,  ut  Bossuetum  cum 
Bossueto  male  committerent;  quae  quidem  si  illum  au- 
torem  ac  parentem  vere  habeant,  jure  merito  judicare 
possimus,  ejus  illa  generis  Bossueto  visa  fuisse,  quae 
publicam  aspicere  lucem  non  mererentur;  quaeve  si  vul- 
gare  voluisset?  non  prius  id  facturum,  quam  illa  emen- 
dasset?  qua  severa  diligentia  suum  ipse  calamum  ad- 
versariis  formidandum  reddiderat.  . . .  Ea  igitur  oblivioni 
demusj  quae  Bossuetus  oblivione  sepulta  voluit :  praesto 
sunt  nobis  opera  ipsius  genuina,  quibus  de  aliorum  do- 
ctrina  recte  judicemus. u  Attamen  in  libris  genuinis  5  quos, 
dum  vivebat,  Meldensis  ipse  publicae  luci  consecravit, 
Summi  Pontificis  autoritatem  strenue  defendit.  Ceterum 
obiter  hic  animadvertimus,  ipsam  interpolationis  graviter 
suspectam  Declarationis  Defensionem  particulariEcclesiae 
Romanae  Sedique  Apostolicae  concessum  a  Christo  fidei 
indeficientis  privilegium,  ita  ut  error  in  Sede  Aposto- 
lica,  in  Ecclesia  Romae  constituta  perinde  ac  in  Eccle- 
sia  universali  obtinere  non  possit,  ubique  vindicare.  Sum- 
mopere  ergo  nostris  temporibus  hallucinantur  omnes  isti, 
qui  plenis  buccis    affirmare   haud  verentur,    Bossuetum 

Romanae  Sedi  ?  particularive  Romae  constitutae  Eccle- 
siae  infallibilitatem  denegare;  co  usque  audaciae  enim 
ne  praetensa  quidem  Defensio  Declarationis  procedit. 

Scimus  equidem  Defensionis  exemplar,  paulo  ante 
mortem  in  multis  ab  autore  emendatum,  dici  conservari 
in  regia  BibliothecaParisiensi:  sed  haec  omnia  nobis  am- 
plius  curae  non  sunt.  Quodsi  enim  Bossuetus  reproba- 
tam  a  Sede  Apostolica  Declarationem  tueri  voluerit9  de 
quo  nobis  non  satis  constat,  ejus  autoritatem  tanti  non 
facimus,  ut  eas  sequamur  opiniones,  quae  sub  Melden- 
sis  nomine  divulgatae  pontificio  primatui  multa  detrahanl. 
quas  autem  Ballerinius  noster  solide  refutat.  Ceteruni 
operae  pretium  esse  duxi?  etiam  gravem  illam  Bene- 
dicti  XIV.  censuram  hic  referre,  qua  in  epistola  pro 
Card.  Henrico  Norisio  apologetica,  data  31.  Julii  1748. 
Meldensem  perstringit:  „Notum  tibi?  ait,  procul  dubio 
erit  opus  non  multis  abhinc  annis  editum  typisque  im- 
pressum,  quod  etsi  nomine  autoris  careat5  omnes  tamen 
probe  sciunt  esse  Bossuetr,  Episcopi  Meldensis,  quod  ipse, 
dum  viveret,  composuerat,  ita  jubente  Gallorum  Rege 
Ludovico  XIY.  sed  manuscriptum  in  nonnullis  Bibliothe- 
cis  reliquerat.  Totum  opus  versatur  in  assercndis  pro- 
positionibus  a  Clero  Gallicano  firmatis  in  conventu  anno 
1682.  Difficile  profecto  est  aliud  opus  reperire,  quod 
aeque  adversetur  doctrinae  extra  Galliam  ubique  rece- 
ptae  de  Summi  Pontificis  ex  Cathedra  definientis  infal- 
libilitate,  de  ejus  excellentia  supra  quodcunque  Conci- 
lium  oecumenicum,  de  ejus  jure  indirecto,  si  potissimum 
Religionis  et  Ecclesiae  commodum  id  exigat,  super  ju- 
ribus  temporalibus  Principum  supremorum.  Tempore  fel. 
record.  Clement.  XII.  Nostri  immediati  Praedecessoris, 
serio  actum  est  de  opere  proscribendo  5  et  tandem  con- 
clusum  fuit5  ut  a  proscriptione  abstineretur ,  nedum  ob 
memoriam  autoris  ex  tot  aiiis  capitibus  de  Religione 
bene  meriti,  sed  ob  justum  novorum  dissidiorum  timorem.44 

Habemus  simul  hic ,  ut  obiter  admoneam,  omni 
fide  dignissimum  testem,  Benedictum  XIV.  doctrinam  de 

Romani  Pontificis  infallibilitate  et  praeeminentia  extra 
Gallias,  ubi  tamen  gravissimos  semper  quoque  habuit  pa- 
tronos,  ubique  fuisse  receptam.  Neve  unum  ex  Hispa- 
nis,  A.  Tostatum  eximas,  qui  Eugenio  IV.  Pontifici  im- 
prudenter  iratus?  juvenili  impetu  contra  Pontificiam  au- 
toritatem  scripsit.  Idem  enim  Tostatus,  postea  Abulensis 
Episcopus,  pacato  per  aetatem  animo,  ut  nobis  Spon- 
danus  Apamiensis  in  Galliis  Episcopus  testis  est,  Pon- 
tificiae  autoritatis  vindicem  se  exhibuit.  Quod  ad  Ger- 
manos  attinet,  cl.  J.  G.  Kauflfmans  in  Apologetico  suo 
Coloniae  1767.  impresso,  nobis  se  testem  pag.  151.  ex- 
hibet5  cujus  sententia  haec  est:  5?Nullus  Episcopus  Ger- 
maniae,  Belgii,  Flandriae  docuit  in  Synodo  aut  per  lit- 
teras  pastorales,  nulla  etiam  schola  publica  Germaniae 
utriusque  docuit  fallibilitatem  Romani  Pontificis."  Quae 
autem  ex  eo  tempore  in  rebus  sacris  et  profanis  inno- 
vandi  studium,  opus  non  est  hic  multis  referref  Quid 
ergo  mirum,  quod  innovandi  pruritu  multi  abrepti  sint 
novosque  articulos  adoptarint? 

Quod  autem  Declarationem  de  1682.  Sedis  Aposto- 
licae  oraculo  pluries  reprobatam  cum  primis  suspectam 
semper  cordatis  viris  reddidit  eosque  adduxit?  ut  ab  ea 
caverent?  illud  est?  quod  Ecclesiae  hostes  tam  ferventer 
istis  opinionibus  adhaereant,  pro  iisque  tanquam  pro  aris 
et  focis  pugnent.  Theses  fuerunt  Theologis?  arma  hae- 
reticis  et  pseudopoliticis :  disputantibus  illis  isti  agunt 
et  Ecclesiam  opprimunt.  Sed  satis  de  hoc?  reliquos 
ordiamur. 

Quum,  ut  Illustrissimus  Cameracensis  Inst.  pastorali 
a.  1728.  data  admonet?  ??omnium  haereticorum  interest, 
hoc  principium  statuere:  Claves  immediate  Ecclesiae 
a  Christo  datas  esse;  siquidem  ut  haereses  invalescant, 
necessaria  est  independentia  ?  nec  possunt"aequo  animo 
ferre  legitimam  potestatem9  quae  eas  oppressura  est;44 
inde  factum?  ut  Richerii  errores  prae  ceteris  magno  stu- 
dio  propagaverint  Janseniani  et  Quesnelliani,  genus  ho- 
minum  Pontifieiae    autorjtati   infensissimum  ?    qui  toti    in 

eo  sunt,  ut  Papam  Episcopis  coaequent,  Episcopos  pres- 
byteriSj  presbyterosque  plebi,  atque  omnem  tandem  Ec- 
clesiam  sub  laicale  imperium  cogant,  ut  tandem,  con- 
stituto  sociali  contractu  omnique  potestate  sublata,  sine 
principe  degant,  sine  lege.  —  En5  systema  orco  eru- 
ctatum,  quo  tandem  omnia  susque  deque  vertantur.  Huc 
omnia  redeunt5  ut  autoritatem  Ecclesiae  populo  vindi- 
cent,  qui  eam  per  Pastores^  de  consensu  saltem  prae- 
sumpto  corporis,  exerceat.  Audias  famosum  illum  apud 
Jansenianos  magni  nominis  Espenium:  ?5Quantumvis  au- 
tem  labentibus  saeculis5  ait  (Tractat  de  censur.  cap.  II. 
§.  1.)  exercitium  clavium  atque  ab  his  dependens  auto- 
ritas  excommunicandi  transierit  acl  solos  Ecclesiae  mi- 
nistros  et  ecclesiasticos  judices  9  ut  nec  multitudinis  nec 
Ecclesiae  particularis  consilium  expetatur?  nihilominus 
ipsa  clavium  potestas  principaliter  remanet  et  remansura 
est  penes  Ecclesiam,  cui  a  Christo  in  persona  Petri  et 
Apostolorum  data  est5  cujus  nomine  eam  exercent  ejus 
ministri. u 

De  hoc  Jansenianae  partis  Coryphaeo  pauca  ex  W. 
T.  Backhusii  Lovaniensis  opere :  Acta  Z.  B.  Van 
Espen  . . .  circa  Missionem  Hollandicam  edit.  Mech- 
lin.  1827.  depromam. 

Zegerus  Bernardus  Van  Espen  in  alma  Lovaniensi 
Universitate  J.  U.  Doctor  et  SS.  Canonum  Professor,  a 
puero  in  Collegio  Pontificio  Lovanii  famoso  Doctori  Huy- 
genio  Jansenianae  doctrinae  labe  infecto,  quoad  vixit? 
cohabitavit.  Quesnelli  quoque  in  intimis  fuit5  atque  inde 
acerrimus  ipse  Jansenianae  factionis  fautor  et  patronus. 
Ultrajectini  etiam  schismatis  promotor  factus,  eorumque 
deinceps,  qui  gravi  odio  Romanos  Pontifices  persequun- 
tur5  deque  eorum  potestate  multum  detrahunt,  fortasse 
concessit  nemini.  Omnem  spem  suam  pro  tuenda  Jan- 
seniana  parte  in  laica  potestate  reponebat$  quam  ideo, 
ecclesiastica  imminuta  immo  depressa,  ad  astra  usque 
extollebat  juribusque  fictitiis  amplificabat:  quippe  laica 
amplificanda  erat?  ab  altera  quia  sibi  timebant.    Hunc  in 

finem  Espenius  magnae  molis  opus  a.  1700.  in  lucem 
edidit:  Jus  ecclesiasticum  universum,  quo  in  libro  nihil 
ipse  omittit,  quo  Romanorum  Pontificum  autoritatem  im- 
minuat,  sugillet?  arrodat,  mordeat,  eamque  suspectam 
et  contemptam  reddat.  Espenii  hoc  opus  Janseniani  as- 
seclae  mirifice  ubique  praedicant;  at  Catholici  affirmant 
maximam  partem  id  excerptum  ex  libris  pessimis,  quos 
Sedes  Apostolica  jamdudum  proscripsit.  Quidquid  autem 
Espenius  laudandum  habet5  eamque,  quae  suum  opus 
commendat  historiae  et  antiquitatis  cognitio,  plerumque 
ex  Thomasino  De  vetere  et  nova  Ecclesiae  disciplina 
desumpsit.  Damnatum  a  Sede  Apostolica  hoc  opus  est 
speciali  Brevi  a.  1704.  et  cetera  ejusdem  opera  omnia 
1734.  Idem  enim  laboris  scopus  fuit  in  libello  De  re- 
cursu  ad  Principem  —  et  in  —  Tractatu  histo- 
rico-canonico  de  censuris ,  et —  De  Promulgatione 
legum  ecclesiasticarum.  Intendebat  autor  ecclesiasti- 
cam  potestatem  in  laicos  transferre,  illosque  de  aequi- 
tate  censurarum  ecclesiasticarum  judices  constituere,  et 
horum  patricinio  omnes  avertere  Bullas  contra  Janse- 
nianos  errores.  Nonne  id  quoque  ipsum  movit,  ut  magna 
contentione  urgeret  placeti  regii  necessitatem?  ^Quare 
nullatenus  ambigo,  pergit  Backhusius  in  opere  citato 
pag.  126.,  quin  omnes  ....  probe  Catholici  tam  Theo- 
logi  quam  Jurisperiti,  iis  quae  judicio  ipsorum  subjeci 
inature  perpensis,  mecum  vel  nomen  Espenii  deinceps 
cum  execratione  sint  audituri,  et  in  dies  magis  magis- 
que  ejus  pleraque  opera  sint  detestaturi7  quae  quinqua- 
ginta  fere  annorum  spatio  solius  Jansenianae  factionis 
in  Belgio  contra  potestatem  Ecclesiasticam  fovendae  ac 
conservandae  gratia  in  lucem  edidit.44  Hanc  de  Espenio 
censuram  attulit  quoque  nuper  edita  Dissertatio  dogma- 
tico-canonica  De  Romani  Pontificis  Primatu  ejusaue 
attributis^  autore  A.  Kempeneers,  Lovanii  1841. 

Quinimo  Illustrissimi  Galliarum  Praesules  editis  pa- 
storalibus  instructionibus  ab  impiis  Espcnii  libris  caverunt. 
Sie,  ut   pauca  producam,    ?5Quis  audiens  Espenium  hic 


xxvn ■ 

laudari,  inquit  Card.  de  Byssy  in  Instructione  pastorali 
impressa  Parisiis  1722.,  non  protinus  eum  pro  quo- 
piam  primae  classis  Theologo  acciperet,  cujus  sententia 
venerabilem  haberet  in  Ecclesia  autoritatem?  Et  tamen 
Espenius  ille  non  est,  nisi  juris  peritus,  principiorum 
sanae  doctrinae  parum  gnarus  9  quem  factioni  Ecclesiam 
hodie  turbanti  mordicus  adhaesisse  nemo  ignorat.  Liber 
adeo  ipse,  qui  nobis  hic  objicitur  (Tractatus  de  pro- 
mulgatione  legumj  anno  primulum  1712.  in  lucem 
prodiit,  eo  utique  consilio,  ut  Constitutionem  Unigeni- 
tus,  quam  tunc  Romae  cudi  sciebat  autor,  in  antecessum 
infirmaret.  In  hoc  tractatu  lucubrationum  e  novaturien- 
tium  officina  prodeuntium  character  statim  dignoscitur  e 
studio  palpabili,  invidiam  conflandi  Summo  Pontifici  ejus- 
que  autoritatem  in  contemtum  adducendi." 

Dein  Espenii  fata  concinne  depingunt  Cameracensis 
et  Ebredunensis  Archiepiscopi  in  pastoralibus  suis  Instru- 
ctionibus,  quas  anno  1731.  gallico  idiomate  adversus 
illum  edidere,  quorum  prior  pag.  39.  ?9Ad  constitu 
enda^  inquit,  nova  istius  sectae  placita  quadraginta  illi 
Jurisperiti  nihil  protulerunt  nisi  maxime  famosi  Espe- 
nii,  Jansenianae  parti  contumaciter  dediti,  contemnen- 
dum  nomen;  cujus  scripta_,  quae  erroribus  scatent,  pu- 
blica  autoritate  proscripta  sunt:  qui  ipse,  lata  propter 
eosdem  errores  sententia  per  Universitatem  Lovaniensem, 
professoris  munere  exutus  atque  expulsus  et  a  sacer- 
dotalibus  quoque  suspensus  officiis,  quum  apud  Belgas 
catholicos  asylum  non  amplius  invenire  potuisset,  ne- 
cessitate  constrictus  ,  hoc  inter  suos  haereticos  quaeri- 
tavit,  ubi  etiam  mox  in  publico  schismate,  quod  defen- 
dendum  in  se  susceperat,  et  in  errore,  a  quo  abduci 
noluerat,  animam  exspiravit.'4 

Alter  vero:  ??Espenius  Canonista  belgicus,  inquit 
pag.  6.  cujus  late  famosa  riiemoria  per  catholicos  Bel- 
gas  horrorem  dispergit,  Jansenianis  partibus  et  errori- 
bus  addictissimus  est  assecla.  Anno  1725.  opusculuni 
epistolarum  forma  compositum  divulgavit,  quod  adeo  ipsius 

Imperatoris  judicio  et  jussu  declaratum  fuit  Sanctae  Sedi 
injuriosum,  scandalosum,  unde  pericula  quoque  sequeren- 
tur?  atque  ut  tale  publice  est  dilaceratum.  Anno  1728., 
sententia  lata  die  7.  Februarii,  autor  condemnatus  est 
ad  periculosum  hunc  libellum  retractandum,  et  simul  tum 
a  sacris  tum  a  ceteris  academicis  officiis  suspensus.  De- 
nique  ad  extremum,  quum  omnes  cavillandi  vires  ex- 
hausisset,  ut  sese  in  possessione  retineret  Bcclesiam  in 
patria  sua  catholica  oppugnandi,  necessitate  adactus  ad 
haereseos  asylum  alibi  quaerendum,  in  Hollandia,  ut 
vixerat,  diem  in  schismate  et  haeresi  obiit  supremum/' 
Sed  de  Espenio  satis  superque;  plura  desiderans  adeas 
J.  C.  Deckeri  Annotationes  ....  in  librum  cui  titu- 
lus:  Jus  eccles.  univers.  Leod.  1718.  —  et  Animad- 
versiones  in  librum  damnatum  cui  titulus :  Tractatus 
de  promulgatione  legum  eccles.  Hasseleti  1716.5  — 
et  P.  Govaerts  Opuscula  adversus  Espenii  doctrinam 
de  placeto  regio  edit.  P.  F.  X.  Ram.  Lovanii  1830. 
Espenio  quasi  socium  adjungimus  Ludovicum  Ellies 
Dupiniuin,  quem  datis  ad  Regem  Ludovicum  XIV.  lit- 
teris  Clemens  XI.  vocat  ^nequioris  doctrinae  hominem 
temerataeque  pluries  Apostolicae  Sedis  reum,  a  Rege 
exulare  jussuni,  ut  palam  fieret  impune  non  licere  tur- 
bulentis  ingeniis  et  nunquam  cavillandi  finem  facientibus 
ecclesiasticas  simul  ac  regias  leges  infringere."  Quod- 
si  plura  desideras,  consule  Carrich  de  Ecclesiae  Ro- 
manique  Pontificis  Potestate  lrb.  I.  tom.  I.  cap.  I.  a.  I. 
§.  IV.  et  F.  A.  Zaccariae  Antifebron.  tom.  I.  Introduct. 
cap.  VI.  §.  I.  ubi  adeo  J.  Frickius  Lutheranus  Dupinium 
laudat,  quod  semel  iterumque  in  opere  De  Potestate 
ecclesiastica  et  temporali^  principiis  Protestantium 
accessit.  —  De  moribundo  Dupinio  tamen  addam5  quae 
Autor  Veritatis  Consilii  Burgefontae  initi  tom.  I.  p.  3. 
§.  V.  pag.  314.  refert:  „Cum  jam,  ait,  ad  extrema  vitae 
ventum  esset,  ille  majora  magistris  suis  ausurus?  et 
omni  metu,  ne  Hugonotti  instar  mori  videretur,  superior, 
noluit  primum  admittere  sacrum  viaticum,  sed  cum,  qui 


XXIX 


circumsistebant  moribundum  Jansenistae,  acriter  eum  ad- 
monerent,  quanti  sua  intersit,  ut  credantur  christianae 
adhuc  religioni  addicti  esse,  et  injuriam  ac  dedecus  ipsius 
oculis  subjicerent,  quod  toti  factioni  incurrendum  foret, 
si  palam  fieret,  eum  in  hac  suprema  hora  sacramenta 
repudiasse;  his  magni  momenti  rationibus  commotus  est, 
ut  eorum  obsequeretur  monitis,  et  rem  sibi  persuaderi 
sineret. " 

Dupinii  sodalem  et  errorum  fertilissimum  Joannem 
Launojum  dixeris,  qui  ideo  opuscula  videtur  varia  com- 
posuisse,  ut  libros  malos  atque  proscribendos  augeret. 
Etenim  viginti  octo  opusculis,  quae  in  librorum  prohibi- 
torum  indicem  relata  sunt9  diversis  tum  Protestantium 
tum  Jansenistarum  et  Richerii  erroribus  patrocinatus  est, 
ut  haeretici  illum  ceu  testem  et  confessorem  suae  ve- 
ritatis  acatholicae  depraedicent.  Quantopere  Launojus  pro 
Richerii  erroribus  laboraverit^  perspicere  est  ex  lib.  II. 
epist.  5.  ad  Hadrian.  Vallantium5  ubi  septuaginta  congessit 
testimonia  ex  Patribus,  Conciliis  et  Scholasticis,  ut  adver- 
sus  Bellarminum  evinceret,  claves  S.  Petro  collatas  esse 
in  persona  Ecclesiae,  seu  gestanti  Ecclesiae  personam. 

Quum  Janseniana  haeresis  mirum  quantum  grassare- 
tur,  innumeri  illius  aevi  scriptores  novarum  studio  rerum 
abrepti  istiusque  labe  infecti  inveniuntur?  qui  passim?  proh 
dolor!  Ecclesiae  autoritatem  atque  cumprimis  Romanae 
Petri  Sedis  praerogativas  coarctare  et  impetere  student. 
Infinitus  forem,  si  omnes  etsi  majoris  nominis  autores, 
qui  temporis  infortunio  ad  id  seducti  sunt^  hic  vellem 
nominare,  eorumque  errores  perstringere.  Ecquis  autem 
hisce  non  admonitum  se  sentiat  debilitatis  suae?  potius- 
que  sanctorum  Patrum  ac  probatorum  autorum,  qui  et 
pietate  erga  Ecclesiam  et  humilitate  floruerunt,  sectari 
velit  doctrinam,  quam  animi  vanitate  ac  novarum  studio 
rerum  abreptus  errantium  vestigia  premere?  Verum  ad 
quid  non  mortalia  cogit   pectora  sacra  novitatis  fames! 

UtJansenianae  partis  asseclaeSedisApostolicaeBullas 
eluderentj  imprimis  Constitutionem  AlexandriVII.  a.  1656. 

editam.,  in  qua  Summus  Pontifex  declarat  ac  definit,  quin- 
que  propositiones  ex  libro  Cornelii  Jansenii  Iprensis,  cui 
titulus  Augustinus,  excerptas,  atque  in  sensu  autoris  dam- 
natas  esse,  varia  excogitarunt  effugia,  quibus  fucum  im- 
peritis  facerent,  inter  quae  illud  potissimum  recoxerunt^ 
quod  jam  veteres  haeretici9  nempe  Arriani  (cfr.  Socra- 
tes  hist.  lib.  I.  cap.  14.  pag.  42.  edit.  Cantabrig.  1720.), 
et  Nestoriani  usurpasse  dicuntur,  celebrem  scilicet  di- 
stinctionem,  quae  est  inter  quaestionem  juris  et  facti. 
Quaestionem  juris  doctrinam  respicere  dixerunt  damna- 
tarn,  quaestionem  facti  ejus  attributionem  libro  Jansenii : 
Ecclesiam  judicare  posse  de  quaestione  juris^  num  hae- 
retica  sit  aliqua  doctrina5  non  autem  de  quaestione  facti, 
num  contenta  in  aliquo  libro:  haereticas  esse  quinque 
damnatas  propositiones  concesserunt;  at  eas  in  Jansenii 
libro  contineri,  negarunt.  Jansenistae  ergo  discrimen  illud, 
quod  intercedit  inter  factum  purum  seu  mere  personale, 
et  factum  cum  jure  seu  dogmate  connexum  expunxcrunt, 
atque  Ecclesiae  adeo  ipsi  potestatem  ausi  sunt  denegare 
circa  facta  sic  dicta  dogmatica,  utpote  cum  dogmate 
connexa,  quale  illud,  quae  doctrina  in  aliquo  libro  prout 
jacet9  considerato  contextu,  contineatur,  qui  sensus  ob- 
jectivus  autoris  nominatur.  Quaestio  enirn,  qui  sit  libri 
autor,  quemque  in  mente  forte  habuerit  sensum  in  libro 
non  expressum,  mere  personalia  seu  facta  pura  sunt,  quae 
aliis  argumentis  expenduntur.  Hanc  autem  potestatem 
circa  facta  dogmatica  Ecclesia  omnibus  retro  saeculis, 
obganniantibus  licet  haereticis^  semper  tanquam  divinitus 
sibi  traditam  exercuit,  discernendo  bonos  libros  a  malis, 
salutaria  pascua  a  venenatis.  Quodsi  autem  haec  po- 
testas  Ecclesiae  non  inesset,  qui  posset  infallibili  judicio, 
nixa  Patrum  testimoniis,  hoc  est  sententiis  quae  ex  toto 
eorum  operum  contextu  educuntur,  de  vero  sacrarum 
Scripturarum  sensu  ex  contextu  judicare?  qui  potuisset 
Tridentina  Synodus  Sess.  4.  Canonem  sacrarum  Scriptu- 
rarum  decidere  atque  Yulgatam  authenticam  declarare? 
Quae     cum    maxime     aperta    et    intellectui    mani- 

festa  sint,  ecquis  non  stupeat  Ludovicum  Antonium  Mu- 
ratori,  in  Historia  et  Philologia  bene  versatum,  minus 
tamen  in  rebus  theologicis  ?  qui  lib.  I.  De  ingeniorum 
moderatione  cap.  20.  quem  sub  ementito  Lamindi  Pri- 
tanii  nomine  edidit,  huic  de  Ecclesiae  potestate  circa 
facta  dogmatica  doctrinae  refragatur?  Utinam  suo  in- 
genio  in  hac  re  moderatus  esset  ?  scopulosque  praeter- 
vectus  istos ,  quos  etiam  eruditissimus  Benedictus  XI\r. 
notat  in  epistola  pro  Cardinali  H.  Norisio  apologetica 
data  Romae  31.  Julii  1748. 9  quam  supra  jam  allega- 
vimus,  et  habetur  in  Supplemento  ad  novam  editionem 
Bullarii  Benedicti  XIV.  volum.  13.  edit.  Mechlin.  1827. 
pag.  107.  „Notum  denique?  ait?  tibi  erit  nomen  Ludo- 
vici  Antonii  Muratori  adhuc  viventis,  multorum  librorum 
communi  plausu  receptorum  editoris.  Oh?  quam  multa 
in  eis  reperiuntur  censura  digna!  Quot  hujus  furfuris 
nos  ipsi  eos  legentes  ofFendimus!  Quot  nobis  ab  aemu- 
lis  et  accusatoribus  oblata  sunt!  et  nos  usque  adhuc  ab- 
stinuimus  et  abstinebimus  ab  operum  condemnatione, 
Nostrorum  Praedecessorum  exemplis  edocti,  qui  pacis  et 
concordiae  amore  a  proscribendis  iis?  quae  proscriptio- 
nem  merebantur,  cessarunt?  quando  videlicet  censuerunt 
plus  mali?  quam  boni  ex  proscriptione  derivandum.u 

•Hanc  de  Ecclesiae  potestate  circa  facta  dogmatica 
doctrinam  copiose  accurateque  explicatam  qui  desidcra- 
verit,  adeat  egregium  cl.  Bolgenii  opus  Brixiae  a.  1788. 
editum7  cui  titulus:  Fatti  docjmatici,  ossia  della  in- 
fallibilita  clella  chiesa  nel  deciclere  sulla  dottrina 
buona  o  cattiva  de'  libri;  ubi  et  adversariorum  ar- 
gumenta  abunde  exploduntur. 

Inter  eos,  qui  Declarationis  gallicanae  de  1 682.  per 
Sedem  Apostolicam  reprobatae  doctrinae  adhaerere  haud 
verentur,  tum  Natalem  Alexandrum,  tum  Claudium  Fleur y, 
tum  etiam  Honoratum  Tournely  nominamus,  Ad  Na- 
talem  quod  attinet,  is  strenuus  est  opinionis  de  superio- 
ritate  Concilii  supra  Romanum  Pontificem  propugnator, 
nititurque  adeo  Diss.   IV.  Saecul.  XV.  et  XVI.  art.  3. 

§.  3.  ostendere,  in  decretis  Sess.  IV.  et  V.  Concilii  Con- 
stantiensis  agi  de  Concilio  seorsum  sumpto  a  Romano 
Pontifice,  et  cui  Pontifex  collaborare  nolit,  ejusque  re- 
cuset  mandatis  parere.  Decretum  Florentinum  eo  inter- 
pretatur,  ut  quidem  Romanum  Pontificem  superiorem  esse 
ex  divina  institutione  affirmet  Episcopis  seu  Ecclesiis 
distributive  sumptis?  at  simul  contendat,  Episcopos  seu  Ec- 
clesias  collective  sumptas  sive  in  Concilio  sive  extra  Con- 
cilium  superiores  esse  Romano  Pontifici;  immo  vero  Con- 
cilium  generale,  seu  coetum  Episcoporum  seorsum  sum- 
ptorum  a  Romano  Pontifice,  cogere  posse  Pontificem  ad 
servanda  Disciplinae  decreta,  ipsumque  praeterea  relu- 
ctantem  deponere.  Quodsi  a  me  quaesiveris,  unde  et 
quo  ex  principio  erroneo  Natalis  descenderit  ad  ista  con- 
sectaria,  sjstema  nomino  Richerii  adoptatum  esse;  quin- 
immo  Natalis  ipse  haud  obscure  indicat?  aristocratico 
suo  systemati  Richerianam  democratiam  fundamentum 
esse.  Quum  enim  Diss.  VIII.  Hist.  Eccl.  Saec.  XV.  et 
XVI.  multis  Richerismum  probasset  ,  tandem  n.  54.  con- 
cludit:  „Ex  his  porro  omnibus  evidens  est?...  inconcus- 
sum  manere  principium  illud  ex  Scriptura  sacra  et  Tra- 
ditione  acceptum,  et  a  S.  Augustino  aperte,  frequenter, 
perseveranter  traditum  et  inculcatum,  claves  toti  Ec- 
clesiae  a  Christo  datas,  immediate  ipsi  collatam  a 
Sponso  autoritatem  ligandi  et  solvendi;  potestatem  juris- 
dictionis  in  tota  universalitate  Ecclesiae  principaliter  resi- 
dere:  quod  unum  est  ex  fundamentis  sententiae^  quamEc- 
clesia  et  S.  Facultas  Parisiensis  propugnat,  asserentis, 
Concilium  oecumenicum  superius  esse  Romano  Pontifice." 
Itaque  Natalis  nobis  etiam  se  testem  offert,  Declaratio- 
nem  istam  gallicanam  de  1682.  Richerii  fundamento 
innitij*  jure  merito  proin  tum  reprobata  est  a  Sedc  aposto- 
lica  ista  Declaratio,  tum  Natalis,  eam  defendentis,  opera, 
quae  et  Jansenianis  partibus  miris  modis  non  uno  in  loco 
favent,  proscripta  sunt  et  in  prohibitorum  librorum  indi- 
cem  relata;  in  quibus  quantopere  antiquam  orthodoxam- 
que  Ecclesiae  doctrinam  de  Pontificio  primatu  oppugna- 

verit,  per  Annotationes  et  Animadversiones  Lucensi  ope- 
rum  Natalis  editioni  insertas  Constantinus  Roncaglia  so- 
lide  evincit.  Quapropter  haecce  Lucensis  emendata  editio, 
sublata  etiam  excommunicatione,  Brevibus  Innocentii  XI. 
die  10.  Julii  1684.,  6.  Aprilis  1685.  et  26.  Februarii 
1687.  lata,  permittitur  Decreto  8.  Julii  1754.  Ceterum 
multus  etiam  Natalis  est  in  carpendis,  quos  praejudiciis 
suis  circumseptus  ante  oculos  habet^  abusibus  Romano- 
rum  Pontificum:  contra  qiiam  petulantissimam  improbam- 
que  maledicendi  lasciviam  calamum  stringens  cl.  Ma- 
machius  tom.  I.  epist.  III.  pag.  257.  ^Liceatne,  inquit, 
privato.  abusus  condemnare  eum?  qui  excubans  in  specula 
consistat,  omnia  circumspiciat,  potestateque  utatur  ita,  ut 

e  re  christiaua  publica  esse  putet Profecto  si  (Na- 

talis)  considerasset  animadvertissetque,  non  esse  ovis  de 
Pastoris  consilio  judicare;  non  eo  sese  abripi  sivisset, 
ut  id  in  Pontificibus  reprehenderet,  quod  in  aliis  proba- 
ret  laudaretque,  quorum  gratia  in  hoc  certamen  de- 
scenderat." 

Ad  Claudium  Fleury,  Historiae  Ecclesiasticae  scri- 
ptorem  quod  attinet,  iste  animurn  turpiter  malevolum  Ro- 
manis  Pontificibus  sanctaeque  Petri  Sedi  satis  in  pro- 
patulo  et  aperto  habet.  Historici  imprimis  est5  res  gestas 
seu  facta  memoriae  digna,  sive  elapsi  sive  sui  temporis, 
sine  partium  studio,  neque  quidquam  alienum  admiscendo 
neque,  quod  e  re  est5  decurtando?  omni  cum  fidelitate 
referre.  Considerationes  breves  atque  rei  innixae.  qui- 
bus  se  jucunde  utiliterque  retineri  lector  haud  gravabi- 
tur,  ne  omnino  quidem  necessariae  sunt?  quin  potius 
haud  raro  de  partium  studio  historicum  suspectum  red- 
dunt.  Dein  observet  necesse  est  Ecclesiae  historicus  ce- 
lebre  illud  S.  Augustini  monitum  in  epist.  54.  ad  Jan. 
„8i  quid  universa  per  orbem  frequentat  Ecclesia,  quin 
ita  faeiendum  sit  dispiiiare,  intolerantissimae  insaniae  est." 
Quodsi  Claudius  Fleury  ad  hasce  regulas  animum  sem- 
per  attendisset,  sine  dubio  abstinuisset  a  peramplis  super- 
fluisqtie  et  ad  nauseam  usque  repetitis  considerationibus, 

P.  Baller.  de  Potestate  etc.  r, 

quippe  quae  supremam  Ecclesiae  promissam  Dei  assi- 
stentiam  ejusve  Justitiam  Providentiamque  rarissime  re- 
spiciant,  sed  fere  semper  eo  tendant,  ut  autor  carpat 
sugilletque  Sedem  Apostolicam  Summosque  Pontifices, 
et  eorum  jura  arrodat,  et  dum  abusus  notam  legitimae 
autoritatis  exercitio  inurit,  ipsam  autoritatem  concutiat. 
Ideo  totus  est  in  vindicandis  suis  praejudiciis,  quae  non 
solum  multoties  per  Sedem  Apostolicam  reprobatae  De- 
clarationi  gallicanae  a.  1682.  mirum  quantum  respon- 
dent_,  sed  et  Jansenianae  parti  in  multis  patrocinantur. 
Conqueritur  immutatam  falsis  Isidori  Decretalibus  disci- 
plinam  ecclcsiasticam,  rara  Concilia,  Episcoporum  jura 
imminuta,  et  appellationes  ad  Romanum  Pontificem  intro- 
ductas.  Quid  quod  talis  considerationum  immixtarum  ab- 
usus  convincit,  autorem  adgressum  esse  ad  historiam 
scribendam^  ut  Romanorum  Pontificum  nomina  macu- 
let,  eorum  jurisdictionem  et  venerandam  autoritatem 
suspeclam  reddat,  et  vincula  unitatis  labefactet?  Quae 
Claudii  Fleury  machinationes  et  molimina  jampridem 
publicam  excitarunt  indignationem.  Dudum  contra  eum 
enim  maximi  nominis  et  doctrinae  insignis  viri  calamum 
strinxerunt,  inter  quos  cl.  Alphonsus  Mazzarelli  in  opere 
cui  titulus :  „11  buon  uso  della  logica  in  materia  di 
Religione"  vol.  III.  opusc.  X.  et  cl.  Dr.  J.  Marchetti, 
qui  in  opere  italico  idiomate  conscripto  et  secundum 
4tam  editionem  Venetiis  ]  794.  in  linguam  gallicam  trans- 
lato,  cui  titulus :  Critique  de  U Histoire  ecclesiastique 
de  Claude  Fteury^  Besancon  1829.  vol.  II.  hujus  au- 
toris  errores,  fraudes  atque  fallacias  sedulo  detexit,  et 
jure  optiino  in  malevolum  opus  animadvertit  5  de  quo  et 
M.  Stevart  gravem  censuram  hic  addo :  „Viginti  illa, 
inquit,  volumina  Historiae  autore  Claudio  Fleurv,  judi- 
cio  omnium  orthodoxorum  Theologorum ,  annumerandi 
sunt  malis  et  perniciosis  libris;  continent  enim  injuriosas 
blasphemias,  quas  haeretici  maxime  furiosi  eructarunt 
contra  Ecclesiam  Romanam ,  sanctam  Sedem  Apostoli- 
cam  et  multos  Romanos  Pontifices;  libri  sunt,  qui  fide- 

lium  venerationem  et  obedientiam,  quam  hucusque  prae- 
starunt  Romanis  Pontificibus  ceterisque  Episcopis  eorum- 
que  decisionibus,  valeant  pessundare ;  qui  Miracula,  Re- 
liquias  sacras  et  Indulgentias  detrectent,  immunitatem 
et  ecclesiasticam  jurisdictionem  lacerent?  et  qui  non  sibi 
habeant  addictos,  nisi  rerum  novarum  studiosos."  Quid 
proinde  mirum,  quod  malae  doctrinae  homines  laudibus 
maximis  Claudii  Fleury  opera  extollant  atque  celebrent. 
Sufficit  nobis,  quod  attulit  Lutheranus  Gruber,  praefat. 
in  Inst.  Jur.  Ecctesiast.  autore  C.  Fleury,  quod  opus 
Dccreto  21.  Aprilis  1693.  proscriptum  et  in  librorum  pro- 
hibitorum  indicem  relatum  fuit?  laudis  testimonium  de 
Claudio  Fleury :  „Plenus  est?  inquit,  bonae  frugis;  nam  et 
de  primatu  Pontificio  ita  loquitur,  eum  ut  magis  destruere, 
quam  adstruere  videatur;  haud  dubie  a  nostratibus  (Lu- 
theranis)  inter  testes  veritatis  (jLutheranae  scilicet  Refor- 
mationis),  qui  nostra  aetate  vixere,  maximos  referendus." 
Honoratum  Tournely,  qui  ceteroquin  multas  res  theo- 
logicas  bene  tractavit,  circa  duas  Pontificii  primatus 
facultates,  quae  ad  spirituale  Ecclesiae  regimen  per- 
Unentcs  in  gravem  disputationem  adducuntur,  nobis  ad- 
versarium  esse  haud  diffitemur.  Autor  enimvero  isthic 
futilibus  illis  saepiusque  reprobatis  placitis  9  sic  dictis 
libertatibus  gallicanis  adhaeret,  quae  ,,versantur, 
ait  tom.  II.  de  Ecclesia  q.  V.  a.  II.  in  duobus  gene- 
ralibus  capitibus  . . .  Primum  est,  Romanum  Pontificem 
nihil  omnino  posse  in  res  nostrorum  Regum  tempora- 
les;  nec  teneri  eorum  subditos  illi  obtemperare,  si 
forte  ab  iis  quidquam  exigeret,  quod  huic  supremae  in 
temporalibus  auctoritati  adversaretur.  Secundum,  quod 
etsi  Summus  Pontifex  in  rebus  spiritualibus  supremus 
si( ,  potestas  nihilominus  absoluta  et  illimitata  apud  nos 
locum  non  habet,  sed  regulis  ac  canonibus  ab  antiquis 
conciliis  statutis  ct  confirmatis  atque  apud  nos  recep- 
tis  retincatur  ac  caarctetur.  Et  in  hoc  maxime  con- 
sistit  Libertas  Ecclesiae  gallicanae  ,  ajebat  Universitas 
Parisiensis,  cum  intercedebat,  ne  Bullae,   quibus   Car- 

dinalis  (TAniboise  Legatus  apud  Gallos  nominabatur, 
reciperentur  .  . .  Eadem  Facultas  (Parisiensis)  .  . .  jura 
Imperii  et  libertates  gallicanae  Ecclesiae  servandas  esse 
declaravit  a.   1663.  his  sex  articulis  .  .  .  .a 

4.  ^Doctrinam  Facultatis  esse  ?  non  probare  nec  un- 
quam  probasse  propositiones  ullas  Regis  Christianissimi 
autbritatu  aut  germanis  Ecclesiae  gallicanae  libertati- 
bus  ct  receptis  in  regno  canonibus  contrarias :  v.  g. 
quod  summus  Pontifex  possit  deponerc  Episcopos  ad- 
versus  eosdem  canones. u 

5.  ,7Doctrinam  Facultatis  non  esse7  quod  Summus 
Pontifex  sit    supra  Concilium  occumcnicum." 

6.  „Non  esse  doctrinam  Facultatis,  quod  Summus 
Pontifex  nullo  accedente  Ecclesiae  consensu  sit  infal- 
libilis." 

vRegio  jussu  dicta  sacrae  Facultatis  Declaratio  in 
publicis  omnium  tribunalium  tabulis  inscripta  fuit7  at- 
que  Decreto  supremi  Senatus  Parisiensis  dato  die  30. 
Maji  a.  1633.  omnibus  tam  Magistris  quam  Baccalau- 
reis  facta  inhibitio7  ne  ullum  ex  praedictis  articulis 
impugnare  aut  rejicere  audeant."    Haec  Tournelius. 

Quae  cum  ita  sint^  et  Honoratus  Tournely  Facul- 
tatis  Parisiensis  Doctor  et  per  viginti  quatuor  annos 
Professor  ibidem  publicus  exstitisset,  ecquisnam  dcmi- 
rabitur.  eum  spuriis  illis  libertatibus,  quae  famosa  illa 
Declaratione  anni  1682.  proposita  sunt7  irretitum  cap- 
tumque  fuisse?  *)  Quo  factum  est7  ut  licet  cetero- 
quin    de    rebus    theologicis  scite    perquam    disputaverit. 


*)  A.  Kempeneers  in  Dissertatione  dogmatico-  canonica  De  Ro- 
mani  Pontificis  Primatu  ejusque  attributis,  Lovanii  1841.  edita  pag. 
19.  ,,Germanam  profecto,  inquit,  nunquam  dixerim  illustrium  Galliae 
Antistitum  doctrinam  esse  eam,  quam  tradunt  Launojus,  Dupinius, 
Maimburgus ,  Fleurius ,  Tournelius,  Natalis  Alexander,  Hoocke  atque 
Jansenii  sequaces.  —  Notandum  praeterea,  hosce  Doctores  aperte 
fateri  aristocratico  suo  systemati  Richerianam  democratiam  fundamen- 

tum  esse;    Tournelii verba  hic  afferam ....     Jurisdictio  forma- 

lis,    ait,    in  fonte,    origine   ac  radice  toti  societati  collective  competit, 
executio  vero  et  usus  praecipuis  hujus  societatis  membris,   atque   inde 

quae  vero  circa  Ronianum  Pontificem  ab  eo  prolata  sunt, 

minus   perspicua  sint,    neve    inter  se  plane   coliaereant. 

(Juuin  autem  gallicani  illi  Tlieologi,  qui  aristocra- 

tiam    (svsiema    episeopalej    supreniani    cum    monarcliia 

est,  quod  uni  Petro  nominatim  delur  potestas  clavium  seu  jurisdictio 
in  utroque  foro,  interiori  et  exteriori,  quantum  ad  usum  et  ministe- 
rium,  ipsi  vero  toti  Ecclesiae  quantum  ad  fontem,  originem  et  radi- 
cem.  Num  Richerius  quid  clarius  habetV"  Ita  A.  Kempeneers  1.  c. . 
Immo  vero  Tournelius  tom  II.  de  Ecclesia  q.  III.  a.  VI.  adducit  Al- 
liacensis  verba,  neque  ea  improbat,  dicentis:  „Plenitudinem  potestatis 
esse  in  Papa  tanquam  in  subjecto  eam  recipiente  et  ministerialiter 
exercente;  esse  in  universali  Ecclesia  tanquam  in  objecto  ipsam  cau- 
saliter  (ut  causae  inest  effectus)  et  finaliter  continente."  Ceterum 
concedo  equidem,  Tournelium  expresse  docere  ,,tanquam  rem  inter 
Catholicos  omnino  certam  et  exploratam ,  regimen  Ecclesiae  plebi  et 
multitudini  Christianae  non  esse  concessum,  atque  populo  non  alias 
quam  obsequii  partes  esse  assignandas;  Petro  tanquam  Capiti  Eccle- 
siae  eamque  repraesentanti  claves  a  Christo  immediate  esse  datas  at- 
que  primatum  non  solum  honoris  sed  etiam  jurisdictionis :  qui  tamen 
primatus ,  quia  potestas  sit  tantum  ministerialis,  non  absoluta,  idcirco 
juxta  leges  Scripturae  et  canones  praefixos  exercenda.  S.  Petrum 
Ecclesiam  universam  figurasse  quidem  et  repraesentasse  in  recipienda 
clavium  auctoritate,  non  autem  in  auctoritate,  per  quam  solus  de 
rebus  fidei  supremo  et  infallibili  judicio  pronunciaret.  S.  Petro  tan- 
quam  Apostolo  divinitus  inspirato  datum  esse ,  ut  errare  non  po- 
tuerit;  hoc  autem  ad  ejus  Successores,  Romanos  Pontifices,  non 
transmissnm  fuisse.  Etiam  Unitati,  i.  e.  omnibus  Apostolis  eorumque 
Successoribus,  Episcopis,  claves  immediate  datas  a  Christo  fuisse, 
attamen  ijsum  regimen  Pastorum  Ecclesiae  esse  duntaxat  ministeriale 
externum,  legibus  a  Christo  positis  adstrictum  juxta  illud  S.  Pauli 
I.  Cor.  4,  I.  Summum  Pontificum  esse  verum  et  proprium  Ecclesiae 
Caput  visibile  et  externum ,  non  symbolicum  duntaxat  et  figurativum, 
ut  dicebat,  ait,  Richerius:  an  autem  dici  debeat  cum  eodem  Caput 
ministeriale,  accidentarium  et  non  necessarium ,  quaestio  in  aequivoco 
laborat.  Non  est  quidem  Caput  ministeriale  ad  sensum  Richerii,  quasi 
omnem  suam  auctoritatem  acceperit  ab  Ecclesia,  illiusque  duntaxat 
simplex  sit  minister  quoad  executionem  potestatis ,  ut  ille  volebat .  .  . 
Recto  nihilominus  sensu  Romanus  Pontifex  dici  potest  Ecclesiae  Caput 
ministeriale  .  .  .  .  respectu  etiam  Ecclesiae,  cujus  et  ipse  omnium  pri- 
mus  decreta  observare  tenetur ,  et  ut  ab  omnibus  observentur,  ex 
officio  invigilare.  Aliquo  pariter  sensu  Romanus  Pontifex  dici  potest 
Ecclesiae  Caput  accidentarium  et  non  necessarium,  quia  scilicet  defi- 
cere  potest  sive  per  mortem  sive  per  voluntariam  abdicationem;  atta- 
men  non  immerto  Caput  essentiale  ac  necessariwm  dicitur,  quia  sicut 
deficere  nunquaim  potest  pubhcum  ac  visibile  Ecclesiae  ministerium, 
ita  nec  Pontifex,  qui  Caput  est  totius  administrationis" .  .  . .  Ita 
vero ,  ubi  de  Romano  Pontifice  Tournelius  disserit ,  et  jurisdictionis 
primatum  adstruit,  nullibi  imperhtm  ejus  in  universalem  Ecclesiam 
memorat,  quin  potius  semper  Summum  Pontificein  Ecclesiae  canonibus 
subjicit,  et  ad  praetensas,  quae  ejus  mentem  praeoccupaverant,  galli- 
canas  libertates  jurisdictionis  Romanoi  um  Pontificum  primatum  coarctat. 


XXXVIII 


provisoriae  et  subditae  jurisdictionis  defendunt,  eidem 
ac  Richerius  inniti  fundamento  dicantur,  Richerii  pro- 
positiones  huc  pertinentes,  ut  amplius  attendantur,  ocu- 
lis  subjiciendas  esse  duxi;    sunt    vero    quae  sequuntur: 

Propositio  I.  (pag.  8.) :  >?  Christus  suam  fundando 
Ecclesiam  prius,  immediatius  et  essentialius  claves  seu 
jurisdictionem  toti  dedit  Ecclesiae,  quam  Petro  et  aliis 
Apostolis." 

Prop.  II.  (pag.  9.):  ,/rota  jurisdictio  ecclesiastica 
primo  proprie  et  essentialiter  Ecclesiae  convenit;  Ro- 
mano  autem  Pontifici  atque  aliis  Episcopis  instrumen- 
taliter  et  quoad  executionem  tantum,  sicut  facultas  vi- 
dendi  oculo  competit." 

Prop.  III.  (pag.  10.):  „Christus  non  tam  uni  Petro, 
quam  Unitati  infallibilem  clavium  potestatem  detulit." 

Prop.  IV.  (pag.  12.):  „Status  Ecclesiae  ab  ojusdem 
regiminc  distinguitur.  Status  enim  monarchicus  est. . . . 
regimen  vero  aristocraticum. .  .-•  quia  omnium  optimum 
et  naturae  convenientissimum." 

Prop.  V.  (pag.  18.):  ^Petrus  claves  jurisdictionis 
accepit  a  Christo  Domino,  non  pro  se5  sed  pro  Eccle- 
sia,  et  nomine  totius  Ecclesiae,  non  ut  Pastor  oecume- 
nicus  et  princeps,  sed  ut  minister  tantum  et  executor 
decretorum  Ecclesiae." 

Hisce  Richerii  propositionibus  adde  propositiones  II. 
et  III.  Synodi  Pistoriensis.  damnatas  a  Pio  VI.  litteris 
apostolicis:  „Auctorem  ftdei$"  datis  die  28  August. 
1794.  adjunctis  censuris: 

Prop.  II.  ,?Propositio  quae  statuit,  potestatem  a  Deo 
datam  Ecclesiae,  ut  communicaretur  Pastoribus,  qui 
sunt  ejus  Ministri  pro  salute  animarumi 

sic  intellecta,  ut  a  communitate  fidelium  in  Pastores 
derivetur  ecclesiastici  ministerii  ac  regiminis  potestas, 
—  haeretica." 

III.  5?Insuper  quae  statuit,  Romanum  Pontificem 
esse  caput  ministeriale: 

sic  explicata,    ut  Romanus  Pontifex  non  a  Christo 

in  persona  B.  Petri,  sed  ab  Ecclesia  potestatem  mini- 
sterii  accipiat,  qua  velut  Petri  Successor,  verus  Christi 
Vicarius  ac  totius  Ecclesiae  Caput  pollet  in  universa 
Ecclesia,  —  haeretica. 

Istae  haereticae  propositiones  erroneo,  ut  omnibus 
manifestissime  patet,  innituntur  fundamento,  claves  im- 
mediate  Ecclesiae  a  Christo  datas  esse.  Quum  vero 
apertissime  sacrae  Litterae  testentur,  Petro  eas  imme- 
diate  a  Christo  esse  collatas,  ut  adversarii  illud  evin- 
cerent,  interposuerunt,  a  Petro  Ecclesiam  fuisse  reprae- 
sentatam.  Utique  Petrus  repraesentabat  Ecclesiam,  cum 
claves  a  Christo  acciperet7  at  11 1  Caput  et  Ecclesiae 
fundamentum  a  Christo  constitutus:  et  sic  Ecclesia  in 
8.  Petro  accepit  claves,  ut  schola  loquitur,  finaliter;  non 
autem  proprie  et  formaliter:  siquidem  Petrus  constitutus 
potestatis  ecclesiasticae  immediatum  subjectum?  Doctor  et 
Pater  universalis  Ecclesiae  ,  Centrum  unitatis  non  solum 
fidei  sed  et  obedientiae  Christianae  societatis ,  cui  sub- 
sint  agni  et  oves:  et  pariter  ceteri  Apostoli,  salvo  Petri 
priraatu,  acceperunt  claves,  ast  non  aliter  nisi  cum  Petro, 
utpote  suo  Primate,  conjuncti.  Petrus  ergo,  non  ut  per- 
sona  privata,  sed  ut  Caput  et  fundamentura  Ecclesiae, 
accepit  elaves,  ut  ita  dicam  active;  fidelium  autem  Com- 
munitas  pasrive ,  quandoquidem  in  fidelium  commodum 
et   aedificationem    adhibenda    est    potestas    ecclesiastica. 

Probe  scimus  Galliae  Theologos  quosdam,  dum  as- 
serunt  claves  Ecclesiae  datas,  non  semper  sibi  constare; 
nam  per  Ecclesiam  modo  docentem ,  modo  fidelium  coe- 
tum  intelligunt.  Ita  quoque  inconstans  sibi  Richerius  fuit; 
postquam  enim  asseruit,  totam  jurisdictionem  proprie  Ec- 
clesiae  datam  esse,  tamen  adjecit7  Christum  immediate 
et  per  se  claves  sive  jurisdictionem  ordini  hierarchico 
contulisse  per  immediatam  et  realem  omnium  Apostolo- 
rum  et  discipulorum  missionem  (ef.  Veith  pag.  9.);  quod 
Febronius  aliique  ita  conciliant,  ut  jurisdictio  immediate 
a  Christo  Episcopis  dici  possit  concessa,  quia  sic  Eccle- 
siae  ab  ipso  collata  fuerit  ,  a  qua  ipsi  eam  habeant. 

Diximus  tum  soliim  Petrum,  tum  Apostoloruin  Col- 
legium,  et  quod  consequitur,  tum  solum  Romanum 
Pontificem,  tum  corpus  Episcoporum  cum  Papa  reprae- 
sentare  Ecclesiam  universalem?  quia  scilicct  uterque 
regit  et  docet  ecclesiam  discentem,  atque  ita  ratione 
autoritatis  suae  immediate  a  Christo  acceptae  reprae- 
sentat  coetum  fidelium.  Caveas  tamen,  ne  ullam  re- 
praesentandi  vim  adstruas  ex  delegatione  autoritateve, 
quae  descendat  ex  fidelium  coetu  seu  ecclesia  discente, 
quod  democraticum  foret  et  a  sensu  catholico  alienum. 
Neque  in  corpore  Episcoporum  a  Romano  Pontifice 
praeciso  (chimaerica  haec  foret  hjpothesis,  ut  alias  jam 
observatum  est,  si  omnes  Episcopos  poneres  a  Papa 
praecisos)  ulla  repraesentandi  Ecclesiam  vis  adstrui  po- 
test?  quia  a  Petro  praecisis  nulla  a  Christo  concessa 
est   auctoritas,    nullaque    vis    Ecclesiam    repraesentandi. 

Reliquum  est,  ut  de  Febronio,  Pistoriensibus  et  horum 
Josephinae  epochae  asseclis,  qui  omnes  unanimi  nisu5 
Protestantium  ?  Jansenistarum  et  Richerii  vestigiis  insi- 
stentes,  toti  in  eo  sunt9  ut  Romani  Pontificis  primatum 
coarctent,  labefactent,  pessumdent  et  concutiant,  pauca 
addam. 

Ad  Febronium  quod  pertinet9  sub  quo  fictitio  nomine 
Nicolaus  ille  ab  Hontheim,  Episcopus  quondam  Myrio- 
phytanus  in  partibus  et  Suffraganeus  Trevirensis  latet, 
cujus  impia  opera  decretis  27.  Febr.  1764.,  3.  Febr. 
1766.  et  3.  Martii  1773.  proscripta  et  in  prohibitorum 
indicem  relata  sunt,  Richerianae  democratiae  principia 
recoxit  et    fovit #) ,  atque  delegatam  ab  hac  aristocra- 


*)  Sensisse  Febronium  cura  Richerio,  tam  planura  est  exploratum- 
que,  quam  manifestum,  Richerio  praeluxisse  Abulensem ,  cujus  doctri- 
nam  Febronius  exscripsit  probavitque.  En  Abulensis  verba  a  Febro- 
nio  tom.  I.  cap.  I.  §.  6.  pag.  34.  descripta  ex  quaest.  XLIX.  in  Cap.  XIII. 
Numer.  „Ecclesia  suscipit  claves  a  Christo,  et  Apostoli  tanqnam  mini- 
stri  Ecclesiae;  et  nunc  Ecclesia  illas  habet  et  Praelati  etiam:  sed 
aliter  Ecclesia  quam  Praelati;  nam  Ecclesia  illas  habet  secundum  oii- 
ginem  et  virtutem,  Praelati  autem  habent  secundum  usum  earum.  Di- 
citur  Ecclesia  habere  secundum  virtutem  claves,  quia  potest  illas  con- 
ferre  Praelato    per   electionem.  . . .    Omnia  autem   ista  descendunt  ex 

tiam  supremam  cum  Gallicanis  defendit.  Dempto  juris- 
dictionis  primatu  in  universalem  Ecclesiam  ?  Romano  Pon- 
tifici  solum  in  omnes  ecclesias  particulares  autoritatem 
reliquit  directivam  et  inspectionis,  cujus  iterum  jura  pro 
libitu  coarctat.  in  essentialia  et  accidentalia  seu  falsis 
Isidori  decretalibus  acquisita  dispescit,  et  expunctis  hisce, 
illa  ad  vigilantiae  et  inspectionis  reducit.  Potest  Sum- 
mus  Pontifex  (sic  Febronio  placet!)  quamquam  potestas 
legislatoria  respectu  universalis  Ecclesiae  penes  ipsum 
solum  non  resideat,  nihilominus  in  magna  generalium 
Conciliorum  difficultate  condere  leges  generales,  eosque 
toti  Ecclesiae  proponere  observandas,  non  ante  tamen 
vim  habituras,  quam  communi  consensu  fuerint  receptae. 
Item  definitiones  de  fide  et  moribus  dare  poterit,  quibus 
provisorie  obsequendum  sit  ad  non  dogmatizandum  con- 
trarium,  quam  diu  Ecclesia  non  reclamat:  potest  itein 
in  legibus  etiam  generalibus  de  praesumpto  saltem  con- 
sensu  Concilii,  seu  eo  in  casu  dispensare,  quo  Concilium 
ipsum  dispensaturum  esset.  Episcopos  in  generali  Con- 
cilio  congregatos  docet  esse  judices  omnium  controver- 
siarum  ecclesiasticarum  et  personarum  atque  ipsorum 
etiam  Pontificum  Romanorum,  si  in  fide^  officio  vel  mo- 
ribus  peccent.  De  autoritate  Episcoporum  singulorum 
docet5  ex  Chrisii  institutione  aequalem  esse  omnium  Epi- 
scoporum  auctoritatem5  sive  jurisdictionem  universalem, 
qualem  habuerunt  Apostoli  per  universam  Ecelesiam, 
quae  tamen  ad  rectam  ordinatamque  Ecclesiae  admini- 
strationem  ad  certam  dioecesin  limitetur,  exercendaque 
habeatur  juxta  Ecclesiae  canones;  verum  extra  ordinem 
eam  ad  omnem  Ecclesiam  porrigi. 

hoc,  quod  Ecclesia  non  est  aliquid  unum  per  se,  potens  habere  admini- 
strationem  clavium;  si  autem  posset  per  se  administrare,  non  commit- 
teret  alicui  Praelato."  Et  1.  c.  pag.  32. :  „Illud,  inquit  Febronius,  vo- 
lebamus  et  debebamus  inferre,  Petrum  solum  non  esse  subjectum  im- 
mediatum  potestatis  Ecclesiasticae ,  sed  clavium  potestatem  Universi- 
tati  Ecclesiae  proprie  et  ita  transscriptam  esse ,  ut  illa  per  eos  mini- 
sttos  pro  sua  cujusque  portione  ac  inter  hos  per  Summum  Pontificem 
exerceatur.  Juvat  hanc  (sententiam)  dilucidare  et  firmare  verbis  Abu- 
lensis." 

Haec  fere  futilis  quod  accurate  e*posuit  F.  A. 
Zaccaria  in  Antifebronio  vindic.  p.  I.  c.  II.  Febro- 
niani  systematis  summa,  in  quo  elaborando  Myriophy- 
tanus  varia  auxilia  habuit  ejusdem  furfuris;  imprimis 
Georgium  Christophorum  Nellerum ,  SS.  Canonum  in 
Academia  Trevirensi  Professorem,  quem  haeretici  pro 
praestitis  collatisque  in  Febronianis  operibus  compi- 
landis  auxiliis,  miris  laudibus  celebrarunt.  Interpola- 
tores  isti  Trevirenses  omnes  sentinas  malorum  libro- 
rum  congesserunt.  Compilarunt  scientiam  ab  apostata 
illo  famoso  M.  Antonio  de  Dominis  et  Melanchthone 
aliisque  haereticis;  expilarunt  etiam  Petrum  de  Alliaco 
ejusque  discipulum  Joannem  Gersonem,  Tostatum  Abu- 
lensem,  Nicolaum  Cusanum^  si  quae  nempe  hi  auctores 
inconsiderate  sive  praepostere  scripserant,  avide  sibi  ar- 
ripuerunt.  Cumprimis  autem  undique  omnia  corraserunt 
ex  Edmundo  Richerio,  Paulo  Sarpio,  Joanne  Launojo, 
Ludovico  Dupinio,  Natali ,  Claudio  Fleury :  hos  alios- 
que  ejusmodi  Febronius  laudatissimos  habet  majores  suos 
et  magistros:  tantos  videlicet  viros,  veras  Ecclesiae  in 
et  extra  Concilia  columnas  longe  praefert  Scholasticis, 
et  illis  opitulantibus  Summum  Pontificem  ab  eo  potestatis 
et  dignitatis  fastigio,  in  quo  a  Christo  ipso  tanquam  legi- 
timus  Petri  Successor  locatus  est,  dejicere  ac  deturbare 
conatur.  Has  item  ad  sentinas  etiamnum  advolant  omnes 
qui  labefacturi  sunt  impio  conatu  sanctam  Petri  Sedem. 
Ast  lapidem  verberant  inconcussum!  Itane  vero  confu- 
giunt  ad  illos5  lapsis  quaesitum  oracula  rebus! 

Febronium  solide  refutarunt  F.  A.  Zaccaria  in  opere 
cui  titulus:  Antifebronius ,  et  Anlifebronius  Vindi- 
catus^  nec  non  autor  noster  Petrus  Ballerinius.  Ceterum 
Myriophytanus  a.  1778.  palinodiam  cecinit,  in  qua  inter 
cetera  profitetur  „claves  concessas  esse  a  Christo  et  uni 
Petro  et  Unitati;  scilicet  datas  esse  uni  Petro,  quatenus 
ille  primatum  et  regiminis  potestatem  acceperit  a  Do- 
mino,  idemque  personam  totius  Ecclesiae  ceu  supremus 
ejusdem  post  Christum    et  sub  Christo  Rector  et  Mo- 


XLIII 


derator  gereret;  datas  claves  quoque  Unitati,  seu  in 
bonum  Unitatis  et  Petro  praecipue  et  aliis  etiam  Apo- 
stolis  eorumque  Successoribus,  Episcopis,  seclusa  plebe, 
attamen  cum  dependentia  a  Petro  et  cum  subordinatione 
ad  ipsum,  qui  eas  communicandas  ceteris  solus  accepe- 
rit.  Ecclesiam  non  collegium  esse  sed  societatem.,  in 
qua  baptizati  fideles  ex  institutione  Christi  sub  legiti- 
morum  Pastorum,  ac  praecipue  Summi  Pontificis  regi- 
mine  degant,  et  cujus  regiminis  potestas  a  Christo  con- 
stituta  veram  subjectionis  et  obedientiae  obligationem 
multitudini  seu  universitati  imponat.  Dei  filium,  dum 
suam  Ecclesiam  fundare  eamque  unam  esse  vellet9  for- 
mandae  ac  regendae  huic  unitati  primatum  in  illa  in- 
stituisse,  huncque  S.  Petro  commisisse.  Non  habere  Petri 
haereditatem,  qui  Petri  sedem  iinpia  divisione  discerpat; 
siquidem  ubi  Petrus  ,  ibi  esse  Ecclesiam :  Petruin  Eccle- 
siae  fundamenta  (Apostolos  sibi  ut  Capiti  subordinatos) 
in  fidem  suam  recepisse ;  eidem  Petro,  in  quo  primatus 
excellenti  gratia  praeemineat,  ipsorum  etiam  Apostolo- 
rum  curam  a  Christo  esse  commissam;  ipsum  esse  Os 
et  Principem  apostolici  coetus." 

5,Hunc  primatum  (qui  non  ordinis,  inspectionis  ac  di- 
rectionis  tantum  sit9  sed  verae  auctoritatis  ac  jurisdictio- 
nis),  quia  non  minus.,  quam  unitas  ipsa5  pro  cujus  con- 
servatione  ac  regimine  institutus  sit9  perpetuus  esse  de- 
beat?  in  Petri  successores  y  Romanos  Pontifices  Sedem- 
que  Apostolicam,  hujus  unitatis  centrum  et  radicem, 
jure  divino  transiisse,  ut  nulla  ratione  transferri  a  Ro- 
mana  ad  aliam  sedem  valeat:  ad  hanc  Ecclesiam  pro- 
pter  potiorem  principalitatem  necesse  esse  omnem 
convenire  Ecclesiam  y  hoc  est  eos,  qui  sunt  undique 
fideles  ;  a  qua,  teste  Bonifacio  I.  quisquis  se  abscin- 
dat?  fieri  a  Christiana  Religione  avtorrem.  Romano 
Pontifici  in  B.  Petro  pascendi,  regendi  ac  gubernandi 
universalem  Ecclesiam  a  D.  N.  J.  C.  plenam  potesta- 
tem  traditam  esse.  Sicut  autem  pascendi  et  regendi  po- 
testas  sine  conveniente  autoritate,   jurisdictione   ac  co- 

actione  subsisterc  non  possit,  sic  talem  a  Christo  ipso 
promanantcni  in  Rornano  Pontifice  5  tauquam  universalis 
Ecclesiae  Capite ,  Principe  ac  Magistro  residere.u 

,.Romanum  Pontificem  esse  summum  judicem  contro- 
versiarurn  in  rebus  ficlei  et  morum,  a  quo  appellare  non 
esse  permissum;  fieri  non  posse  ut  a  vero  aberret  cor- 
pus  Episcoporum,  qui  Capiti  suo,  Romano  Pontifici,  ad~ 
haereant:  sic  haeresiin  Lutheri  jam  ante  Concilium  Tri- 
dentinum  ab  Ecclesia,  praeeunte  Pontifice,  per  ejus  ora- 
culum  ultimato  et  irrevocabiliter  damnatam  fuisse ;  quan- 
doquidcm  Ecclesia  Capiti  unita,  sive  per  orbem  univer- 
sum  dispersa,  sive  congregata  in  Conciliis  generalibus 
(in  quibus  Episcopi  jure  proprio  ac  jucliciaria  potestate 
sibi  ex  institutione  Christi  cohaerente,  una  cum  Summo 
Pontifice  definiant)  in  dictis  causis  definiendis  errare  non 
possit,  nec  ab  ea  Cathedra  discedcre,  ad  quam,  teste  Cy™ 
priano.  perfidia  non  valeat  accedere;  et  in  qua  manente  dis- 
positione  veritatis,  B.  Petrus  in  accepta  fortitudine  Petrao 
perseverans,  Ecclesiae  gubernacula  non  dcrelinquat7  ac 
per  Successores    suos  sedere  ac  loqui  non  desinat.u 

?,Datam  Ecclesiae  a  Christo  autoritatem  judicandi  de 
sensu  seu  doctrina  propositionum,  librorum  et  autorum, 
ac  fideles  compellendi  ad  subscribendum  suae  sententiae; 
hos  proindeteneri  eidemacquiescere  interna  mentiset  judi- 
cii  aclhaesione,  non  solum  religioso,  ut  vocant,  silentio  ;at- 
que  hujusmodi  judicium  nullatenus  errori  esse  obnoxium.t# 

99Romano  Pontifici  jure  divino  competere  jus  indicendi, 
clirigendi  et  confirmandi  universalia  Concilia,  quae  per 
ejus  concursum  plenain  sortiantur  firmitatem  et  infalli- 
bilitatem^  independenter  a  quacunque  alia  acceptatione. 
8ummo  Pontifici  proprio  et  originario  divinoque  jure 
competerc  potestatem  causas  aliquas  criminum  graviores 
suo  peculiari  judicio  reservandi;  eundem  Pontificern  pro- 
inde  habere  et  jurc  exercere  in  universa  Ecclesia  po- 
tcstatem  dispensandi  ex  legitima  causa  iu  lege  pcr  ge- 
nerale  Concilium  lata.u 

Haec  in  finem  nostrum  fere  praecipua  istius  retra- 

ctationis,  cujus  acta  integra  adnexa  sunt  Cardinalis 
Littae  epistolis  rccens  (1844.)  editis. 

Instaurata  per  Fcbronium  contra  Romanam  Petri  Ca- 
thedram  proelia  Pistoriensis  schismatica  Synodus  dioe- 
cesana,  cui  1786.  Scipio  de  Ricciis,  Episcopus  Pistorien- 
sis  et  Pratensis  praesedit,  omni  cum  ardore  continuavit. 
Hujus  Synodi  errores  Pius  VI.  concinne  ad  85  propo- 
sitiones  reduxit  atque  damnavit,  editis  die  28.  Augusti 
1794.  litteris  „Autorem  fidei".  Propositiones  ad  nostram 
materiam  spectantes  II.  et  III.  supra  jam  attulimus;  qui- 
bus  VI.,  VIII.  et  XI.  adnectimus,  quippe  quae  princi- 
piis  a  Febronio  constitutis  perquam   respondeant. 

Prop.  VI.  „Doctrina  Synodi,  qua  profitetur,  per- 
suasum  sibi  esse  y  Episcopum  accepisse  a  Christo 
omniajura  necessaria  pro  bono  regimine  suae  dioe- 
cesis; 

perinde  ac  si  ad  bonum  regimen  cujusque  dioecesis 
necessaria  non  sint  superiores  ordinationes  spectantes 
sive  ad  fidem  et  mores,  sive  ad  generalem  disciplinam, 
quarum  jus  est  penes  Summos  Pontifices  et  Concilia  ge- 
neralia  pro  universa  Ecclesia,  —   schismatica,  ad  mi- 


s  erronea.44 


Prop.  VIII.  „Item  quod  et  sibi  persuasum  esse  ait, 
jura  Episcopi  a  J.  C  accepta  pro  gubernanda  Ec- 
clesia  nec  atterari  nec  impediri  posse;  et  ubi  con- 
tigerit  horum  jurium  eoccrcitium  quavis  de  causa 
fuisse  interruptum,  posse  semper  Episcopum  ac  de- 
bere  in  originaria  sua  jura  regredi,  quotiescunque 
id  exigit  majus  bonum  suae  Ecclesiae ; 

in  eo  quod  innuit  jurium  Episcopalium  exercitium 
nulla  superiori  potestate  pracpediri  aut  coerceri  posse, 
quandocunque  Episcopus  proprio  judicio  censuerit  minus 
id  expedire  majori  bono  suae  Ecclesiae;  —  inducens  in 
schisma  et  subversionem  hierarchici  regiminisj   erronea." 

Prop.  XI.  „Sententia  enuntians  veteri  majorum  in- 
stituto  ab  Apostolicis  usque  temporibus  ducto,  per  me- 
liora  Ecclesiae    saecula   servato,    receptum    fuisse,    ut 

decreta  aut  definitiones  aut  sententiae  etiam  ma- 
jorum  Sedium  non  acceptarentur ,  nisi  recognitae 
fuissent  et  approbatae  a  Synodo  dioecesana,  — 
falsa,  teineraria,  derogans  pro  sua  generalitate  obedien- 
tiae  debitae  constitutionibus  Apostolicis^  tum  et  senten- 
tiis  ab  hierarchica  superiore  legitima  potestate  manan- 
tibus  j  schisma  fovens  et  haeresim." 

Hisce  adjungimus  fraude  plenae  temeritatis  cen- 
suram  gravem,  qua  Pius  VI.  Pistoriensem  Synodum  mul- 
tat?  quod  59pridem?  ait,  improbatam  ab  Apostolica  Sede 
conventus  gallicani  Declarationem  anni  1682.  ausa  sit 
non  amplissimis  modo  laudibus  exornare,  sed  quo  ma- 
jorem  illi  auctoritatem  conciliaret,  eam  in  Decretum  de 
fide  inscriptum  insidiose  includere,  articulos  in  illa  con- 
tentos  palam  adoptare,  et  quae  sparsim  per  hoc  ipsum 
Decretum  tradita  sunt,  horum  articulorum  publica  et  so- 
lemni  professione  obsignare.  Quo  sane  non  solum  gra- 
vior  longe  se  Nobis  oiFert  de  Synodo,  quam  Praede- 
cessoribus  nostris  fuerit  de  comitiis  illis  expostulandi 
ratio,  sed  et  ipsimet  gallicanae  Ecclesiae  non  levis  in- 
juria  irrogatur,  quam  dignam  Synodus  existimaverit, 
cujus  auctoritas  in  patrocinium  vocaretur  errorum,  qui- 
bus  illud  est  contaminatum  Decretum.u 

„Quam  ob  rem,  pergit  Pius,  quae  acta  conventus 
gallicani,  mox  ut  prodierunt5  Praedecessor  Noster  Ven. 
Innocentius  XI.  per  litteras  in  forma  Brevis  die  11.  Apri- 
lis  1682.,  post  autem  expressius  Alexander  VIII.  Const. 
Inter  Multiptices  die  4.  Augusti  a.  1690.  pro  Apo- 
stolici  sui  muneris  ratione  improbarunt,  rescinderunt, 
nulla  et  irrita  declararunt:  multo  fortius  exigit  a  Nobis 
pastoralis  sollicitudo  recentem  horum  factam  in  Synodo 
tot  vitiis  afFectam  adoptionem,  velut  temerariam,  scan- 
dalosam,  ac  praesertim  post  edita  Praedecessorum  no- 
strorum  Decreta,  huic  Apostolicae  Sedi  summopere  in- 
juriosam  reprobare  ac  damnare,  prout  eam  praesenti 
hac  nostra  Constitutione  reprobamus,  et  damnamus,  ac 
pro  reprobata  et  damnata  haberi  volumus." 

Quae  cum  ita  sint,  ecquis  ergo  audeat  Pistorienses 
imitari,  Declarationemque  illam,  seu  doctrinam  in  ea  con- 
tentam  laudare,  adoptare  et  amplecti,  ac  si  in  utramque 
partem  quoad  illos  reprobatae  Declarationis  articulos  li- 
bere  disputari  posset?  Quis  non  potius  humili  submis- 
sione  amplectatur  et  sequatur  Summi  Pastoris  veneran- 
dam  vocem,  adeo  solliciti,  agnos  et  oves  a  venenatis 
arcere  pascuis? 

Febronii  et  Pistoriensium  multos  ad  unguem  si- 
miles  asseclas  sic  dicta  Josephina  epocha  novarum  con- 
tra  Petri  Cathedram  rerum  veterumque  errorum  restau- 
randorum  fertilissima  progenuit.  Soboles  erat  illa?  quae 
nihil  non  moliebantur,  quo  Petri  Sedem  vexarent,  et  op- 
pugnarent,  avitaque  praeeminentiae  autoritate  spoliarent. 
Ut  ex  uno  omnes  discas,  Eybelium  memoro,  procacis 
virum  ingenii,  qui  edito  libello,  cui  titulus :  2Ba§  ijl  ber 
$)apft?  nihil  momenti  attulit..  praeter  petulantiorem  quan- 
dam  (verba  sunt  Pii  VI.)  in  veteribus  calumniis  rete- 
xendis  licentiam :  ^quemlibet  Episcopum  vocatum  a  Deo 
ad  gubernationem  Ecclesiae  non  minus  quam  Papam, 
nec  minori  praeditum  esse  potestate:  Christum  eandem 
per  sese  Apostolis  omnibus  potestatem  dedisse. . . .  Vo- 
luisse  Christum  Ecclesiam  reipublicae  more  administrari : 
ei  quidem  regimini  opus  esse  Praeside  pro  bono  uni- 
tatis,  verum  qui  non  audeat  se  aliorum,  qui  simul  re- 
gunt,  negotiis  implicare;  privilegium  tamen  habeat  ne- 
gligentes  cohortandi  ad  sua  implenda  munia.  Vim  pri- 
matus  hac  una  praerogativa  contineri  supplendae  aliorum 
negligentiae,  prospiciendi  conservationi  unitatis  hortatio- 
nibus  et  exemplo.  Pontifices  nihil  posse  in  aliena  dioe- 
cesi  praeterquam  extraordinario  casu  $  Pontificem  Caput 
esse,  quod  vim  suam  ac  firmitatem  teneat  ab  Ecclesia. 
Pontifices  licitum  sibi  fecisse  violandi  jura  Episcoporum 
etc.u  Haec  sunt  quae  impia  eructantur  eo  in  libro,  quem 
Pius  VI.  litteris  datis  28.  Novembris  1786.  „  Saper 
Soliditate,"  damnavit,  quemque  solide  more  suo  refu- 
tarunt  cl.  Mamachius:  „Le  lettere  di  pisto  Aletinof 

1790.  in  II.  vol.  et  cl.  Gerdil:  „Confuta%ione  di  due 
libelli"  1789.  II.vol. 

Ad  hanc  epocham  dira  illa?  quae  nemo  nescit,  con- 
tra  Petri  Cathedram  pertinent  conamina  Embsanorum 
Punctatorum.  Annus  agebatur,  nigro  notatus  calculo,  a 
Christo  nato  1786.,  quo  Archiepiscopi  illi  quatuor,  Mo- 
guntinus,  Trevirensis,  Coloniensis  et  Salisburgensis,  quum 
jam  a.  1769.  eorundem  Archipraesulum  officiales  Con- 
fluentiae  congregati  gravamina  fecissent,  ct  Imperatori, 
cujus  sensa  ex  aliquot  collegerant  indiciis,  porrexissent, 
quorum  sententia  haec  fuit:  „Ut  causae  appellationum 
non  amplius  consueto  more  ad  Sedem  Romanam  ejusve 
Nuntium  pervenire,  sed  simul  tota  legatorum  in  Ger- 
mania  jurisdictio  hactenus  exercita  cessare  deberet,"  per 
electos  denique  servos  curialistas  pro  deliberatione  „non 
in  Ecclesia  Dei  (ut  loquitur  auctor  operis:  ,,Quis  est 
Petrus?"  Ratisbonae  1 790.  pag.  433.),  sed  in  balneo 
Emsano  tanquam  aliud  agentes  convenerunt.  . . .  ubi  qua- 
tuor  isti  Praelati  in  quatuor  Papas  se  transformarunt  a 
Romano  absolute  independentes,  ubi  schisma  comple- 
tum  et  omnis  relatio  ad  Ecclesiae  Caput  formaliter  abo- 

lita  est , ubi  disciplina  ex  fundamento  destruitur, 

hierarchia  omni  ex  parte  concutitur."  Abrupto  enim  omni 
cum  Romano  Ponfifice  communicandi  nexu,  recurrendi 
ad  Sedem  Apostolicam  libertas  praeciditur,  constitutio- 
nibus  Ponti(iciis5  nisi  ab  Episcopis  statuque  civili  pro- 
bentur,  omnis  obligandi  vis  adimitur,  atque  Episcopis  per 
se  potestas  asseritur  illimitata  in  generalibus  quoque  le- 
gibus  dispensandi.  Quae  ne  putes  veritatem  excedere, 
primam  Punctationum  ?  ex  qua  ceteras  facile  dignosces, 
sufficit  ut  proponamus  propositionem,  cujus  sententia  haec 
est:  „Christus5  8.  Ecclesiae  nostrae  fundator,  Aposto- 
lis  eorumque  successoribus?  Episcopis9  illimitatam  dedit 
potestatem  ligandi  solvendive  pro  omnibus  illis  casibus, 
ubicunque  id  necessitas  vel  utilitas  Ecclesiarum  aut  fide- 
lium  ad  illas  pertinentium  exigat." 

XXIII  Articulis,  sic  dictis  Embsani  Balnei,  odia  sua 

et  simultates  in  sanctam  Petri  Cathedram,  ex  domesti- 
cis  facti  adversarii,  comprehenderunt,  quo  tamen  tem- 
pore,  divina  sic  disponente  Providentia,  tum  Elector  de 
stemmate  domus  Bavaricae  suorum  proavorum  pietate 
animatus,  tum  Serenissimus  Borussorum  Rex,  cui  Archi- 
episcoporum  invasiones  in  aliena  jura  perspectae  erant, 
maxime  amicos  Romano  Pontifici  sese  exhibuerunt.  Pius  VI. 
in  articulos  illos  graviter  animadvertit,  eosque  non  solum 
reprobavit,  sed  plenissime  quoque  refutavit,  edita  ad  prae- 
dictos  quatuor  Metropolitanos  Responsione  typis  Romae 
mandata  1789. 

Innumeri  quidem  supersunt  istius  temporis  scriptores, 
retexendis  veteribus  erroribus  famosi,  quos  nominare  non 
vacamus,  ast  Petrum  illum  Tamburinum,  haereticorum 
novatorumque  vestigiis  addictissimum  silentio  prorsus 
praeterire  non  possumus.  Hic  uihil  non  egit,  ut  omnem 
primatus  potestatem  Romanorum  Pontificum  ,  si  fieri  pos- 
set,  funditus  exstirparet^  ut  in  eruditissimo  opere,  cui 
titulus :  „  Sanctae  Sedis  et  Ecclesiae  Triumphus/' 
ad  refutandum  cumprimis  hunc  Petrum  Tamburinum  con- 
scripto,  fel.  rec.  Gregorius  Papa  XVI.  part.  II.  cap.  IX. 
pag.  263.  edit.  Ratisbon.  1833.  jampridem,  antequam 
Sumwus  Pontifex  electus  est,  expresse  observat.  Hunc 
in  finem  Tamburinus  ejusque  asseclae  Romani  Ponti- 
ficis  primatum  non  esse  potestatem  episcopalem,  sed  ejus- 
dem  affirmant  esse  speciei  ac  jura  metropolitica  et  pa- 
triarchica,  addito  tantum  jure  repraesentandi  universalem 
Ecclesiam,  atque  in  toto  orbe  procurandi  puritatem  fidei, 
morum  ac  disciplinae  vigorem  per  Conciliorum  praeser- 
tim  convocationem,  ut  1.  c.  cap.  VI.  pag.  21  5.  observa- 
tur.  Cfr.  etiam  cl.  J.  Perrone  S.  J.  Praelect.  Theol. 
tom.  VIII.  cap.  III.  §.  602. 5  et  in  hoc  Tamburinum  prae- 
currit  Febronius,  qui  tamen  Romano  Pontifici  jus  ademit 
repraesentandi  universalem  Ecclesiam,  cum  hoc  solius 
oecumeniciConcilii  esset.  Tamburini  opera  varia  proscripta 
et  in  prohibitorum  indicem  relata  sunt  Decretis  5.  Febr. 
et  2.August.  1790.,   ll.Jan.  1796.  et  6.  Sept.  1819. 

P.  Baller.   de   Poteatate   etc.  d         '    / 


Hosce  tantorum  errorumAntesignanos  infinita  de  plebe 
turba  insequebatur,  ut  95nempe  (verba  sunt  autoris  jam 
citati  opusculi:  „Quis  est  Petrus?"^)  saeculum  XVIIL. 
quod  excurrimus9  a  posteritate  sera?  si  qua  adhuc  su- 
perest,  infamiam  feret  et  execrationem  perpetuam.  Non 
unus  hodie  falsorum  mercium  fabricator  datur,  qui  Isi- 
doras  audiat,  sed  Bonnensium  ex  fabrica  aut  foedere 
mille  jam  dicas  prodiisse  impostores. . . . u  Hic  tamen 
non  stitit  malum,  quin  potius  errantium  numerus  in  diem 
augebatur,  qui  nempe  etiamnum  dictitant  et  scripturiunt, 
corpori  Apostolorum  seorsum  a  Petro,  et  corpori  Bpisco- 
porum  seorsum  a  Romano  Pontifice  inesse  supremam  po- 
testatem  et  jurisdictionem:  Petro  autem  quaedam  jura  sin- 
gularia  ad  certos  scilicet  fines  facilius  assequendos  data 
esse?  unde  in  Ecclesia  monarchia  quaedam  divini  juris, 
ast  solius  provisoriae  subditaeque  jurisdictionis.  Dein 
illos  fines  eaque  primatus  jura  in  Febronii  castris  mili- 
tantes  alii  aliter  arbitrio  suo  definiunt  in  classesque  di~ 
spescunt,  et  genuina  primatus  jura,  quae  nonnisi  ex 
primorum  Ecclesiae  saeculorum  observantia  erui  possint, 
ab  accessoriis,  quae  injuria  arrepta  ideoque  exstinguenda 
sint,  quasi  ex  tripode  discernunt;  alii  ecclesiasticae  po- 
testati  contra  omne  fas  multa  detrahunt,  ut  ea  laicae 
potestati  adscribant;  itaque  etiamnum.  saeculo  quo  vi- 
vimus  „  divexatur  cumprimis  (Encvclica  epist.  Pii  VIII. 
24.  Maji  1829.)  Romana  Beatissimi  Petri  Sedes^  in  qua 
posuit  Christus  Ecclesiae  suae  firmamentum^  et  vincula 
unitatis  in  dies  paulatim  abrumpuntur". 

Ex  his  ergo,  quae  praefati  sumus,  palam  est,  mala, 
quae  lugemus,  paucis  abhinc  saeculis  exGalliis  orta,  quod 
non  sine  dedecore  hujus  nationis,  alias  tamen  de  Eccle- 
sia  meritissimae,  memorari  potest,  animis,  prout  fieri  solet 
inter  mortales,  plus  aequo  exacerbatis,  et  commentitiae 
libertatis,  quae  multam  molestiam  graveque  onus  genuit, 
ultra  quam  par  erat,  studiosis.  Ibi  contra  antiquam  Pa- 
trum  fidem,  ut  Illustrissimus  Petitdidier  demonstravit5 
Summi  Pontificis  jura.    unanimi  antea  consensu  agnita 

et  venerata,  primum  a  quibusdam  fuerunt  restricta  et 
neoata.  Pristinac  fidelitatis  laus  Germaniae  nostrae  fere 
usque  ad  elapsi  proxime  saeculi  finem  immota  constitit; 
tum  dcmum  inter  nos  consilia  commutata,  serioque  coe- 
ptum  de  Papae  suprema  autoritate  et  infallibilitate  di- 
sceptari;  moxque  pristina  illa  a  patribus  tradita  doctrina 
jam  aperta  fronte  falsitatis  arguebatur,  immo  et  convi- 
ciis  ceu  ultramontana  insipientia  proscindebatur.  Quo 
factum  est9  ut  impetu  semel  dato  ruptisque  jam  anti- 
quitatis  repagulis  temere  in  sanctissima  divinaque  Sedis 
Apostolicae  jura  involaretur,  quum  Galli  interim  dura 
experientia  usuque  inagistro  meliora  edocti  caute  quidem 
pedem  retraherent  ab  erroris  via,  et  in  sola  Petri  navi 
ex  naufragio  sibi  salutem  quaererent. 

Quod  hodiernis  diebus  maxime  deplorandum  est?  ut 
verba  prosequar  citati  jam  operis:  „Quis  est  Petrus?" 
pag.  2.  cum  altissima  Religionis  divinae  dogmata  ple- 
rumque  jam  patrio  sermone  tractentur  accedente  saeculi 
nostri  libidine  ad  scribendum;  nostri  scripturientes,  haud 
raro  theologicarum  rerum  immo  et  principiorum  oppido 
ignari,  aliqua  ecclesiasticae  materiae  lectione  non  satis 
decocta  jam  animantur  ad  calamum  imperita  quamvis 
manu  arripiendum,  quo  gravissimos  contra  fidem  chri- 
stianam  errores  vel  inscii  per  terrarum  orbem  spargunt. 
Inde  enim  vero  nostra  aetate  juri  quoque  ecclesiastico  tam 
lethale  vulnus  infligi  manifestum  est,  quod  ignari  nova- 
rumque  rerum  studiosi  sacerrima  Ecclesiae  jura  nihilo- 
minus  audent  censorio  naso  discutere,  dum  simul  divini 
eloquii  autoritatem  et  SS.  Patrum  testimonia  negligunt, 
venerandaeque  antiquitatis  documenta  seu  parum  aesti- 
mant5  seu  in  alienum  sensum,  cavillatorum  more?  de- 
torquent. 

Qui  ita  dirum  in  modum  Romanam  Petri  Cathedram 
impetunt,  carpunt,  vellicant  et  pungunt,  in  eo  mihi  omnes 
videntur  peccare,  quod  ratione  duce,  Ecclesiam  sibi  ve- 
lint  construere ,  ratiociniis  eam  constituere,  et  sacrae 
Scripturae  textibus,    quos  ad  libitum  interpretantur  5  et 

factis  quae  in  alienum  sensum  detorquent,  eam  tempe- 
rare,  aut  potius  suo  libitu  componere.  Quoniam  de  so- 
cietate  positiva  et  voluntaria  Christi  agitur,  a  quo  omnis5 
et  sine  quo  nulla  in  Ecclesia  concessa  potestas,  nihil 
potest  esse  absurdius,  quam  si  miseri  mortales  circum- 
scribendum  ambitum  determinandamque  rationem  et  for- 
mam  sibi  arrogant  illius  divini  aedificii,  quod  jam  aedi- 
ficavit  ac  Sponsam  intemeratam  sibi  acquisivit  sanguine 
suo  immaculatus  Agnus,  Christus  Jesus.  Mortalium  ergo 
nostrum  est?  non  aedificare  Ecclesiam?  sed  eam  super 
Petrum  divinitus  a  Christo  aedificatam  credere;  rationem 
ejus  et  formam  non  circumscribere  5  sed  a  Christo 
circumscriptam  ex  sacrae  Scripturae  et  Patrum  ac  cum- 
primis  ipsius  Ecclesiae  testimonio  agnoscere?  et  quod 
rerum  caput  est5  Ecclesiam  audire  et  ei  morem  gerere. 
„Hujus  muneris  Sacramentum,  ut  verbis  utar  S. 
Leonis  Magni  (epist.  89.  ad  Episcopos  per  Viennensem 
provinciam  constitutos)  ita  Dominus  ad  omnium  Aposto- 
lorum  officium  pertinere  voluit,  ut  in  Beatissimo  Petro, 
Apostolorum  omnium  Summo?  principaliter  collocaret;  ut 
ab  ipso  quasi  quodam  capite  dona  sua  velut  In  corpus 
omne  diffunderet ,  ut  exortem  se  mjsterii  intelligeret 
esse  divini,  qui  ausus  fuisset  a  Petri  soliditate  recedere. . . . 
Cui  quisquis  principatum  aestimat  denegandum,  illius  qui- 
dem  nullo  modo  potest  minuere  dignitatem,  sed  inflatus 
spiritu  superbiae  suae  semetipsum  in  inferna  demergit.a 

Diestedde  die  Cathedrae  S.  Petri  Rom.  sacra 

1847. 


E.W.  WESTHOFF,  parochus. 


AUCTOR  AD  LECTOREM. 


V/ur  confutatio  Febroniani  operis,  quo  Pontificia  auctoritas 
niultis  nominibus  impetitur,  tamdiu  dilata  fuerit,  non  obscuram 
rationem  afferre  licet.  Cum  totum  Febronii  opus  falsis  prin- 
cipiis  innitatur;  nisi  ipsorum  falsitas  antea  detegeretur,  et  prin- 
cipia  contraria  apte  constituerentur  5  inanis  prorsus  inutilisque 
fuisset  omnis  confutandi  labor.  Explicanda  primo  erat  natura 
et  ratio  Pontificii  primatus,  a  quo  omnis  Pontificia  auctoritas 
dimanat,  et  praecipua  primatus  praerogativa  in  materiis  fidei, 
id  est  infallibilitas  definitionum  dogmaticarum ,  quae  ab  adver- 
sariis  catbolicis  in  magnam  controversiam  adducitur,  ex  fine 
et  ratione  primatus,  ac  ex  principiis,  quae  ab  iisdem  adver- 
sariis  probentur  concessa,  ita  erat  deducenda,  ut  qui  conces- 
serunt  principia,  cohaerenter  nequeant  repugnare.  Num  id  ex 
aequo  praestitum  sit  in  libro  ante  biennium  vulgato,  cum  titulo 
De  vi  et  ratione  primatus  etc.  lector  non  praeoccupatus  di- 
judicet.  Secundo  explicanda  erat  Potestas  Pontificia  compa- 
rata  cum  potestate  Conciliorum  generalium,  de  qua  non  levis 
est  cum  iisdem  adversariis  quaestio  praesertim  in  Canonibus 
disciplinae  antiquae,  pro  quibus  Febronius  maxime  laborat;  et 
in  hanc  rem  discutienda  erant  multa  circa  jurisdictionem  Epi- 

scoporum,  jurisdictionisque  originem  atque  propagationem ,  et 
circa  celeberrima  decreta  Concilii  Constantiensis,  quae  longam 
meditationem  atque  disputationem  postulabant.  Hoc  est  argu- 
mentum  ejus  operis,  quod  mox  subjicietur  inscriptum :  De  Po- 
testate  Ecclesiastica  Summorum  Pontificum  et  Conciliorum 
generalium.  His  principiis  praemissis  et  praestitutis  brevior 
et  evidentior  fiet  Febronii  confutatio  hoc  titulo  edenda :  Vin- 
diciae  auctoritatis  Pontificiae  contra  opus  Justini  Febronii. 
Accedet  tandem  Appendix  de  infallibilitate  Pontificia  in  de- 
finitionibus  dogmaticis  *),  quae  in  hoc  themate  non  pauca 
utilia,  vel  etiam  necessaria  suppeditabit.  Ita  pro  uno  tria 
opera  prodeunt. 


*)  Annexa  est  operi:  De  Vi  Primatus.  pag.  349.  hostrae  editionis 
1845. 

PRAEFATIO  AUCTORIS. 


1 .  In  praefatione  operis  praecedentis  inscripti ,  De  vi 
ac  ratione  primatus  Romanorum  Pontificum  et  de  ipsorum 
infallibilitate  in  definiendis  controversiis  fidei,  liber  singu- 
laris,  ubi  utrumque  explicavi  atque  constitui  ex  principiis 
concessis  ab  iis  ipsis  adversariis  catholicis,  contra  quos  tan- 
tum  agendum  suscepi ,  memini  me  promisisse  alias ,  si  vacabit, 
disputaturum  de  eorumdem  Pontificum  potestate  collata  cum  po- 
testate  concilii  oecumenici:  quod  ad  eam  quaestionem  refertur 
tantopere  inter  catholicos  Theologos  agitatam ,  num  Romano 
Pontifici  ratione  primatus  jus  et  potestas  sit  supra  ipsa  concilia 
generalia,  an  generali  concilio  jus  et  potestas  sit  supra  sum- 
mum  Pontificem.  Nunc  promissum  libens  soivam.  Adversarii 
catholici,  quibuscum  tantummodo  non  minus  in  hoc  quam  in 
praecedenti  opere  est  disputatio,  dum  contendunt  concilia  po- 
testatem  habere  in  summos  Pontifices,  non  conciliis  particu- 
laribus,  sed  generalibus  tantum  hanc  praerogativam  vindican- 
dam  existimant.  Ultro  enim  fatentur,  alia  quaevis  concilia, 
quae  non  sint  oecumenica,  jurisdictionem  non  habere  in  sum- 
mum  Hierarcham,   quem  cuique  personae,   seu  concilio  parti- 

culari ,  etiam  amplioris  regionis ,  et  ex  pluribus  provinciis 
coacto,  quod  universalem  Ecclesiam  non  repraesentat ,  nec 
totius  Ecclesiae  jurisdictionem  continet,  jure  universalis  pri- 
matus  superiorem  agnoscunt;  nullus  siquidem  inferior  in  su- 
periorem  suum  jus  habet,    aut  habere  potest. 

2.  Neque  aliter  sentire  queunt,  qui  in  hac  materia 
Constantiensis  synodi  Patres  duces  suos  praeferunt,  atque 
sequuntur.  Hi  enim  cum  ex  una  parte  solis  conciliis  genera- 
libus,  quae  uniyersam  Ecclesiam  repraesentant,  jus  in  sum- 
mos  Pontifices  asserunt  celebribus  ejusdem  synodi  decretis 
actionum  IV.  et  V.,  tum  ex  parte  altera  act.  VIII.  proposi- 
tionem  41.  Joannis  Wicleffi,  Non  est  de  necessitate  salutis 
credere  Romanam  Ecclesiam  esse  supremam  inter  alias 
Ecclesias,  censura  erroris  notarunt,  pro  quanto  negaret 
primatum  summi  Pontificis  super  alias  Ecclesias  particu- 
lares.  Primatum,  qui  ex  catholica  doctrina  tribuendus  est 
liomanae  Ecclesiae,  eique  praesidenti  Romano  Pontifici,  non 
esse  meri  ordinis  et  honoris ,  sed  praecipuae  jurisdictionis,  pro- 
priae  et  personalis  solius  Petri  et  successorum  ejus ,  libro  prae- 
cedenti  (De  vi  primat.  c.  2.  et  3.),  catholicis  quoque  adver- 
sariis  concedentibus,  probatum  fuit.  De  primatu  ergo  juris- 
dictionis  accipienda  sunt  Constantiensium  Patrum  verba  in 
memorata  censura,  ita  ut  erroris  notam  affixerint  Wicleffia- 
nae  propositioni  41.  quatenus  negaret  summis  Pontificibus 
primatum  jurisdictionis ,  seu  jurisdictionem  propriam  super 
alias  Ecclesias  particidares.  Hiuc  in  eandem  Constantiensium 
censuram  Bossuetus  (lib.  5,  al.  9.  Defens.  declarat.  Cler. 
Gallic.  c.  15.  t.  1,  p.  416.  novis.  edit.)  animadvertit:  En  id 
Ecclesias  particulares  ....  Pontifici  submiserint;  addit- 
que  exinde  Gallicanos  cum  Gersone  illa  sumpsisse,  Dandam 
esse  supremam  et  plenam  Pontifici  potestatem ,  sed  in  com- 

paratione  ad  fideles  singulos,  etl)  ad  particulares  Eccle- 
sias:  quod  idem  est  ac  profiteri,  Ecclesias  particulares ,  seu 
particularium  Ecclesiarum  concilia ,  quae  non  ita  repraesen- 
tant  universam  Ecclesiam,  uti  repraesentatur  a  conciliis  oecu- 
menicis,  subjici  supremae  et  plenae  potestati-  Pontificum, 
nullumque  in  eos  jus  ac  potestatem  habere.  Hac  de  causa 
lib.  10.  Defensionis  al.  15,  c.  20.  expresse  docuit:  Sit  ergo 
profecto  NOBIS  ETIAM  AUCTORIBVS  Romani  Pon- 
tificis  sacrosancta  majestas.  Nulla  eam  synodus  particu- 
laris  judicare  audeat.  Hoc  pariter  sensu  malos  quoque  Pon- 
tifices  non  subesse  particulari  concilio  affirmavit  iib.  II, 
cap.  4. ,  illudque  vulgatissimum  axioma  Prima  sedes  non  ju- 
dicatur  a  quoquam,  ne  suae  et  adversariorum  nostrorum  sen- 
tentiae  obsit,  ita  (laudat.  lib.  10.  al.  15,  c.  20.)  interpreta- 
tur,  ut  valeat  de  Romana  et  particularibus  Synodis  tan- 
tum,  non  autem  de  generali,  cui  soli  memorata  Constantien- 
sia  decreta  ceterique  adversarii  catholici  potestatem  in  sum- 
mos  Pontifices  tribuunt2). 

3.  Hac  vero  in  re,  de  qua  una  nunc  superest  quaestio 
(num  scilicet  concilium  oecumenicum  potestatem  habeat  supra 
Romanos  Pontifices)  antequam  decidatur,  praemitteuda  sunt 
nonnulla  de  Ecclesiasticae  jurisdictiouis  origine,  ac  de  dis- 
tinctione  juris  inter  Episcopos  ac  summum  Pontificem,  sine 
quibus  Romani  Antistitis  et  generalium  conciliorum  jus  probe 
discerni    ac    definiri    non    posset.     Cum   porro   editum   nuper 


J)  Vide,  si  placet,  eundem  Bossuetum  lib.  1.  Defensionis ,  nunc  in 
Appendicem   novae   editionis  traducto   c.   3,   p.  9. 

2)  Hac  de  causa  idem  Bossuetus  lib.  10.  Defensionis  c.  12,  p.  204. 
affirmare  non  dubitavit:  Sedes  Apostolica,  tametsi  subjecta  est  universali 
Ecclesiae,  eamque  repraesentanti  concilio  generali;  tamen  suprema  est 
respectu  singularum  Ecclesiarum,  quemadmodum  tradit ,  non  modo  schola 
Parisiensis,  verurn  etiam  ipsum  Constantiense  concilium,  ut  saepe 
diximus. 

Justini  Febronii  opus,  quo  Pontificia  auctoritas  pluribus  im- 
petitur.  Vindiciis  ejusdem  auctoritatis  lucubrandis  ac  subji- 
ciendis  occasionem  dederit,  in  quibus  non  pauca  inox  consti- 
tuenda,  aliis  identidem  momentis  confirmanda  fuere;  aliquot 
Vindiciavum  loca  sive  ad  marginem,  sive  in  notationibus 
aliquando  allegabuntur ,  ut  ea,  quae  ibidem  adjicientur,  lector, 
si  libuerit,  conferat,  veritasque  quoad  fieri  possit,  magis  ma- 
gisque  elucescat.  Praecedentem  vero  iibrum  De  vi  et  ratione 
primatus,  cum  opus  erit,  allegaturi,  brevius  indicabimus  sic: 
De  primatu,   vel  De  vi  primatus. 


DE 
POTESTATE    ECCLESIASTICA 

SUMMORUM     PONTIFICUM 

E  T 

CONCILIORUM    GENERALIUM. 


CAPUT    I. 

De  jurisdictionis  Ecclesiasticae  origine,    et  de  discrimine  juris 

inter  S.  Petrum  et  ceteros  Apostolos  eorumque  successores,  qui 

in  varios  Episcoporum  gradus  distinguuntur. 

§.  i. 

Jnrisdictio    Ecclesiastica    Petro    et   Apostolis    immediate   collata  foiit    a 

Christo,  nec  Ecclesiae  immediate  tradita  dici  potest,   perinde  ac  si  Pe- 

trus  et  Apostoli  illam  acceperint  ab  Ecclesia  quoad  merum  ministerium. 

1.  Jurisdictio  Ecclesiastica  a  Christo  ducit  originem, 
qui  eandem  S.  Petro  et  Apostolis  immediate  tradidit,  quando 
ipsis  una  cum  clavibus  regni  coelorum  dedit  potestatem  li- 
gandi  atque  solvendi,  quae  potestas  idem  est  ac  jurisdictio; 
ac  propterea  haec  in  origine  est  juris  divini.  Haec  quidem 
potestas ,  seu  jurisdictio  S.  Petro  et  Apostolis  immediate  tra- 
dita  fuit  in  aedificationem  et  bonum  Ecclesiae;  at  tradita  an- 
tequam  Christus  in  coelum  ascenderet,  et1)  antequam  ab  iis- 


])  Ita   sane   S.   Cyprianus   scribens  in  epist.  73.     Ecclesia  una  est,  et 
super  unum  qui   et  claves  ejus  accepit,   Domini  voce  fundata,    Petrum 

dem  Apostolis  ipsa  aedificaretur  Ecclesia:  ac  proinde  dici  non 
potest  immediate  collata  eidem  Ecclesiae,  quae  nondum  ab 
illis  erat  aedificata,  nec  ita  immediate  tradita  Ecclesiae  dici 
potest ,  ut  illam  Petrus  et  Apostoli  acceperint  ab  Ecclesia, 
quos  ab  ipso  Christo  eam  accepisse  Evangelica  verba  testan- 
tur.  Id  autem  multo  minus  dici  potest,  si  Ecclesiae  nomine 
tota  Christi-fidelium  societas  intelligatur  comprehensis  etiam 
laicis  atque  mulieribus,  quos  omni  spirituali  Ecclesiastica  juris- 
dictione  carere  omnibus  catholicis  certissimum  est. 

2.  Hocce  commentum  ab  haereticis  inductum ,  et  a  refrac- 
tariis  deinde  susceptum,  ut  Pontificum  et  Episcoporum  aucto- 
ritatem  sibi  infensam  eluderent,  plures  Theologi  etiam  ex  ad- 
versariis  disertissime  confutarunt.  Hinc  etiam  Richerianum 
systema,  quo  Ecelesiastica  jurisdictio  primario  et  proprie  et 
essentialiter  Ecclesiae  data  et  convenire  traditur,  Romano 
autem  Pontifici  atque  aliis  Episcopis  ministerialiter  competere, 
et  rjuoad  executionem  tantum  5  hoc ,  inquam ,  systema  ab 
Edmundo  Richerio  propositum  in  libro  De  Ecclesiastica  po- 
testate,  ut  primum  in  Galliis  prodiit,  statim  in  duobus  pro- 
vincialibus  Conciliis  Senonensi  et  Aquensi  reprobatum  fuit, 
et  a  doctis  Gallicanis  Scriptoribus ,  manifestis  Scripturae  et 
traditionis  documentis  confutatum.  Vide  inter  alios  P.  Dio- 
nysium  Petavium  lib.  3.  De  Hierarchia  Eccles.  c.  14  et  sqq. 
Quodsi  S.  Augustinus  aliique  nonnulli  Patres  alicubi  affirmant, 
claves  regni  coelorum,  id  est  jurisdictionem  Ecclesiasticam ,  a 
Christo  datas  fuisse  Ecclesiae  in  S.  Petro,  qui  Ecclesiae 
figuram  gerebat;  non  ea  mente  affirmarunt,  ac  si  claves,  seu 
jurisdictionem  ipsi  immediate  Christus  non  dederit,  nec  pro- 
miserit:  (quod  repugnat  verbis  Tibi  dabo  claves);  sed  du- 
plici  ratione  aflirmarunt,  tuni  quia  Petro1)  unitatis  et  Ecclesiae 


claves  Ecclesiae,  seu  jurisdictionem  Ecclesiasticam  a  Christo  accepisse  in- 
dicat,  antequam  idem  Christus  super  ipsum  aedificaret  Ecclesiam.  Petro 
quidem,  non  autera  Ecclesiae  claves  a  Christo  traditas,  ipsa  Christi  verba 
palam  signiticant ,  cum  post  verba  Ecclesiam  meam ,  non  dixerit  Eit  sed 
TIBI  dabo  claves  regni  coelorum. 

2)  Unitatis  et  Ecclesiae  figuram  ac  typum  in  Petro  non  esse  disjungen- 
dum  a  jure  coactivo  ad  unitatem,  probavi  in  praecedenti  libro  De  vi  et 
ratiorte  primatus  c.  9,  pag.  41    ct   i4.  ibidemque  praeterea  ostendi,  Chri- 

typum  gerenti  datae  hierunt  in  bouuni  et  aedificationem  Eccle- 
siae  (neque  enim  illas  Petrus  accepit  sui  causa,  et  propter 
se,  at  Ecclesiae  gratia,  ut  Christianis  omnibus  in  commune 
prodesset);  tum  etiam  quia  voluerunt  intelligi  veram  juris- 
dictionem  Ecclesiasticam  non  inveniri  nisi  in  Ecclesia  et  in 
unitate  cmn  Petro,  quem  Christus  catholicae  unitatis  et  Ec- 
clesiae  caput  centrumque  constituit:  qua  de  re  post  pauca 
redibit  sermo.  Alia  ratio  satis  congrua  ex  Petavio  subjicietur 
numero  4. 

3.  Neque  vero  moveant  illa  Christi  verba  apud  Mat- 
thaeum  18,  17.  quibus  Petro  dixit,  Dic  Ecclesiae.  Haec 
quam  male  a  nonnullis  afferantur  ad  confirmandum  systema 
de  clavibus  immediate  datis  universae  societati  Ecclesiae, 
non  vero  Petro  et  Apostolis  nisi  tanquam  ministris  Ecclesiae, 
ex  toto  contextu  et  ex  perpetua  Ecclesiae  praxi  manifestuin 
est.  Agitur  ibidem  de  correctione  fratris,  qui  Petrum  offen- 
disset.  Hunc  privatim  primo  fraterno  amore  corrigendum 
Christus  docuit.  Quodsi  inutiliter  cedat,  jussit  adhiberi  unum 
testem  vei  duos;  et  siquidem  hi  quoque  nihil  proficiant,  dic 
Ecclesiae,  inquit  ;  addensque  statim :  si  autem  Ecclesiam  non 
audierit,  sit  tibi  sicut  ethnicus  et  publicanus ,  excommunica- 
tionem  aperte  significavit ,  qua  ille  praecisus  ab  Ecclesiae  cor- 
pore  habendus  sit  velut  ethnicus  et  publicanus.  Ecclesiae 
igitur  nomine,  cui  denuntiandi  sint  criminosi,  ut,  si  non  ac- 
quiescant  ejus  judicio ,  excommunicandi  sint,  quinam  intelli- 
gendi  nisi  illi,  qui  jus  clavium  et  ligandi  solvendique  potesta- 
tem  acceperunt  a  Christo?  Hos  autem  non  fuisse  totam  so- 
cietatem  Ecclesiae,  laicis  quoque  feminisque  comprehensis,  sed 
Petrum  et  Apostolos,  patet  ex  iis  quae  mox  ipse  Christus 
subdidit:  Amen  dico  Vobis:  Quaecunque  alligaveritis  super 
terram  etc.  Vobis,  inquit,  non  omnibus  ecclesiae  membris. 
Jure  ergo  S.  Joannes  Chrysostomus  in  Matth.  c.   18.  illa  dic 


stura  ipsi  non  meruni  officiura  repraesentandae  unitatis  tiibuisse,  sed  vim 
praecipuam  ad  eam  formandam ,  continendamque  in  Ecclesia ,  quae  vis  pri- 
matui  non  meri  honoris  et  ordinis,  sed  verae  jurisdictionis  necessaria  est. 
Quam  in  rem  conferenda  erunt  adnotata  in  Pacianum  et  Optatum  ibidem 
0.   13,  n.  17  et  19. 

Ecclesiae  explicavit  de  Praepositis  Ecclesiae  l),  quibus  tan- 
turn  ea  clavium  potestas  data  fuit.  Ipsa  praxis,  quae  in  Ec- 
clesia  universa  perpetuo  fuit  custodita,  id  ipsuni  confirmat. 
Inobedientes  enim  et  contumaces  Ecclesiae  Praepositis  delati 
fuerunt,  nec  aliis  quam  Petro  et  Apostolis  eorumque  successo- 
ribus,  quibus  non  nudum  ministerium  tantum,  sed  jus  ipsum 
clavium  a  Christo  traditum  catholica  Ecclesia  perpetuo  cre- 
didit.  Hinc  maneat  certum  hoc  principium,  Ecclesiae  nomine, 
cum  de  potestate  clavium  et  jurisdictionis  Ecclesiasticae  agi- 
tur,  intelligi  Praepositos  Ecclesiae;  ea  item  omnia,  quae  ju- 
risdictionem  eandem  involvunt,  cum  dicuntur  proficisci  atque 
pendere  a  consensu  et  approbatione  Ecclesiae,  ex  eoruudem 
successorum  Petri  et  Apostolorum  consensu  vel  approbatione 
vim  habere:  quae  animadversio  non  exiguum  abusum  vocis 
Ecclesiae  apud  nonnullos  adversarios  non  infrequentem  dete- 
get.  Quare  cum  S.  Petrus  et  Apostoli  eorumque  successores 
appellati  inveniuntur  Ecclesiae  ministri;  non  idcirco  hic  titu- 
lus  iisdem  tributus  intelligi  potest,  quasi  ab  Ecclesia  accepe- 
rint  potestatem  clavium,  quam  illos  non  ab  Ecclesia,  sed  a 
Christo  immediate  accepisse  vidimus  (unde  frequentius  vocan- 
tur  ministri  Christi) ;  sed  quia  potestas  ejusmodi  ipsis  imme- 
diate  tradita  a  Christo  fuit,  ut  in  Ecclesiae  bonum  ea  po- 
testate  uterentur,   ipsique  Ecclesiae  sacra  ministrarent. 

§n. 

Eadem  jurisdictio  Petro  et  Apostolis  immediate  tradita  in  bonum  Eccle- 
siae  non  debebat  cum  Petro  et  Apostolis  extingui,  sed  in  Petri  et  Apo- 
stolorum  successores  debebat  transire,  ac  in  istis  aeque  immediate  resi- 
dere  et  permanere  usque  ad  consummationem  saeculi,  sicut  usque  ad 
saeculi  consummationem  debet  permanere  Ecclesia,  ob  cujus  regimen  a 
Christo  fuit  instituta. 

4.  Cum  porro  regimen  Ecclesiae,  cujus  causa  haec  ju- 
risdictio  S.  Petro  et  Apostolis  tradita  fuit,  ex  Christi  insti- 
tutione  ita  futurum  esset  perpetuum ,   ut  perpetua  futura  erat 


*)  Hac  de   causa   si    S.    Augustinus  serui.  195,  nuiu.  2.  scripsit,  claves 
non  homo  unus,   sed  unitas  accepit  Ecclesiae,   sese  explicans  serm.  24. 
de  Sanctis  al.  147,  n.  2.  unitatem  omnium  Pastorum  in  Petro  significa 
tam    prodidit,     propterea    quod    corpori    pastoruin    clavium   jurisdictio    a 
Christo  data  fuit. 

Ecclesia;  jurisdictio ,  Petro  et  Apostolis  coilata  ob  regendam 
Ecclesiam ,  non  debebat  cum  illis  extingui ,  sed  ad  eorum  suc- 
cessores  debebat  transire.  Hac  de  causa  optime  Petavius  lib. 
3.  de  Hier.  Eccl.  c.  16.  n.  8.  hanc  maxime  congruam  ra- 
tionem  addidit,  cur  interdum  a  Patribus  antiquis  non  tam 
Petro  quam  toti  Ecclesiae  communicata  dicatur  Ecclesia- 
stica  jurisdictio ;  ut  hoc  pacto  demonstrent  non  sic  affixam 
et  addictam  uni  illi  fuisse ,  et  quasi  circumscriptam  unius 
persona,  ut  eo  sublato,  etiam  illa  periret,  nec  amplius  in 
Ecclesia  maneret.  Ergo  eatenus  Ecclesiae  traditam  fuisse 
intelligunt ,  quod  perpetuo  habet  illa  successores  potestatis 
ac  dignitatis  istius.  Quemadmodum  qui  dicit  Francorum 
populo  regiam  potestatem  concessam  fuisse,  nihil  signifi- 
cat  aliud,  nisi  esse  ibi  semper  aliquem  qui  regnet,  et  po- 
testatem  illam  non  exequatur  modo ,  sed  in  se  haerentem 
ac  residentem  circumferat.  Hoc  quidem  sensu  Christus  per- 
petuam  durationem  significaturus ,  Petro  et  Apostolis  dixit: 
Ecce,  ego  vobiscum  sum  (utique  in  successoribus)  usque  ad 
consummationem  saeculi  (Matth.  28,  20.).  Eadem  itaque 
potestas  seu  jurisdictio  Ecclesiastica ,  ex  Christi  institutione 
in  Petri  et  Apostolorum  successores  propagata,  ad  Romanos 
Pontifices,  qui  succedunt  S.  Petro,  et  ad  alios,  quos  Apo- 
stoli  constituerunt  Episcopos,  quique  Apostolorum  successores 
existunt,  pervenit:  atque  idcirco  eodem  divino  jure  his  com- 
petit ;  atque  in  iisdem ,  qui  constituunt  corpus  primorum  Pasto- 
rum,  immediate  residet,  ut  in  Petro  et  Apostolis  residebat. 
Hinc  autem  liquet,  quam  iners  et  inane  sit  illud  quorundam 
adversariorum  argumentum,  qui  ut  probent  claves  immediate 
non  fuisse  collatas  Petro  et  Apostolis ,  hac  ex  sententia  sequi 
dictitant ,  ipsas  claves  cum  eorum  morte  defecisse  in  Ecclesia : 
neque  enim  defecisse  dicendae  sunt,  quae  post  illorum  mor- 
tem  Christo  instituente  in  eorum  successores  debebant  trans- 
ire,  et  in  successoribus-ipsis  semper  manere  usque  ad  con- 
summationem  saeculV}. 


0  Ipse   priraatus,    licet    singulari   personae  S.  Petri  tributus  a  Christo, 
cum    ejus   morte    non   desiit,    quia   debebat    ad  successores  ejus  transire: 

§.  III. 

Jurisdictio  propria  S.  Petri  ratione  primatus  ipsius  singularis  ac  per- 
sonalis  ea  fuit,  nt  ceteris  omnibus  etiam  Apostolis  potestate  ceteroquin 
aequalibus  praeesset  non  mera  ordinis  et  honoris,  sed  peculiaris  in  ip- 
sos  juris  praerogativa  bono  unitatis,  jusqite  ipsi  esset  in  omnes  non 
distributive  solvm,  sed  etiam  collective  sumtos  ad  custodiam  unitatis. 
Idem  omnino  jus  competit  similiter  Eomanis  Pontificibus  successoribus 
S.  Petri,  ad  quos  idem  prlmatus  ob  idem  unitatis  bonum  jure  suc- 
cessionis  pervenit. 

5.  Discrimen  potestatis  inter  Petrum  et  Apostolos,  nec 
non  inter  Romanos  Pontifices  S.  Petri  successores  et  alios 
Episcopos  successores  Apostolorum  notandum  maxime  est. 
S.  Petruin  et  Apostolos  omnes  potestate  pares  fuisse  excepto 
tantum  jure  proprio  ac  personali  primatus,  qui  fuit  nou  meri 
honoris  et  ordinis,  sed  praecipuae  jurisdictionis  primatus,  ex- 
ploratum  fecimus  ex  iis,  quae  annuentibus  quoque  adversariis 
catholicis  probavimus  libro  De  vi  ac  ratione  primatus  c.  2 
et  3.  Ex  hoc  autem  praecipuae  jurisdictionis  primatu,  quem 
uni  Petro  inter  Apostolos  Christus  tribuit,  jus  aliquod  pecu- 
iiare  ipsi  debuit  competere,  quod  aliis  commune  non  fuerit: 
alias  primatus  ipsius  mane  nomen  fuisset  meri  honoris,  non 
juris.  Hoc  porro  jus  primatus  proprium  ex  fine  instituendi 
ipsius  primatus  est  colligendum  (Vid.  lib.  De  vi  ac  ratione 
primatus  c.  8  et  9.):  qui  cum  ob  formandam  et  perpetuo  cu- 
stodiendam  in  tota  Ecclesia  unitatem  fuerit  institutus  a  Christo, 
jus  ad  hanc  totius  Ecclesiae  unitatem  compingendam  atque 
tuendam  praecipuum  S.  Petro  collatum  fuisse  dicendum  est, 
quo  omnes  Christiani  ad  unitatem  cogantur.  Hoc  jure  S. 
Petrus  praestabat  omnibus  etiam  Apostolis  ratione  primatus, 
adeo  ut  licet  hi  aliis  Apostolicis  facultatibus  Petro  essent  ae- 
quales,  in  jure  tamen  cogeudi  ad  unitatem  subessent  Petro, 
quippe  qui  debebant  unitatem  cum  ipso  tauquam  unitatis  ca- 
tholicae  centro  servare  necessariam  Ecclesiae,  nimirum  non 
soluni  unitatem  communionis,  sed  etiam,  immo  potissimum 
fidei  unitatem,  quae  potior  est  Ecclesiae  unitas;  et  in  ean- 
dem  unitatem  Ecclesias ,  quas  aedificabant ,  et  Episcopos ,  quos 

vis  autem  primatus  in  unitatem  fidei,  quae  Ecclesiae  est  maxime  neces 
saria,  sede  etiam  vacante,  viget  in  Pontificiis  definitionibus  decretisque 
dogmaticis,  quae  Pontificibus  mortuis  vim  suam  non  amittunt. 

praeficiebant  Ecclesiis ,  debebant  informare ,  iit  ostendi  in  me- 
morato  opere  cap.  12.  n.  49  et  sqq.  Ita  et  ab  Apostolis  et 
ab  Episcopis  et  a  cunctis  fidelibus  eadem  unitas  cum  Petro 
lenenda  erat,  ac  in  eandem  imitatem  ab  omnibus  exigendam 
jus  erat  Petro  peculiare  ratione  primatus. 

6.  Hinc  porro  jus  istud  primatus  proprium  iuit  jus  in 
omnes  Episeopos  et  fideles  omnes,  non  distributive  tantum 
sumptos,  sed  etiam  collective:  neque  enim  obtineri  potuisset 
finis  a  Christo  sibi  propositus  in  instituendo  primatu,  unitas 
scilicet  totius  Ecclesiae,  nisi  omnes  et  Episcopi  et  fideles, 
qui  sunt  Ecclesiae  membra,  ad  eam  cogerentur.  Ex  his  prin- 
cipiis  de  jure  primatus  S.  Petri  clare  deprehenditur,  quodnam 
jus  peculiare  Romanis  Pontificibus  S.  Petri  successoribus  com- 
petat  ratione  primatus,  qui  in  ipsos  tantum  eadem  cum  juris- 
dictione  transiit:  est  enim  jus  in  omnes  totius  Ecclesiae 
Episcopos  et  fideles  ouines  idem  omnino  ac  fuit  in  Petro ; 
inanisque  cognoscitur  illa  quorundam  adversariorum  distinctio, 
qua  idem  Pontificium  jus  in  totam  Ecclesiam  ex  primatu  pro- 
veniens  institutione  divina,  in  omnes  quidem  Episcopos  et 
Christianos  distributive ,  non  autem  collective  sumptos  acci- 
piendam  comminiscuntur,  de  qua  re  plura  dicenda  erunt  cap. 
4.  §.  3. 

7.  Ex  hoc  proprio  primatus  jure  in  universam  Eccle- 
siam,  quod  bono  unitatis  S.  Petro  et  successoribus  ejus  jure 
divino  tribuendum  est,  dimanant  ceterae  praerogativae  juris- 
dictionis  Pontificiae  in  totam  Ecclesiam,  quas  hic  recensere 
non  vacat,  nec  opus  est.  Ideo  enim  iis  praerogativis  et  fa- 
cultatibus  Romani  Pontifices  uti  possunt  in  universa  Ecclesia, 
quia  ex  primatu  universae  Ecclesiae  Christo  instituente  prae- 
positi  sunt.  Id  autem  verum  est  agnoscendum  non  tam  ex 
jure  divino,  quod  divinae  institutioni  primatus  annexum  est, 
quam  ex  naturali  ordinis  jure,   quo   si1)  Paulo  docente  infe- 

*)  Cum  ait  Paulus  ad  Hebr.  13,  17.  Obedite  praepositis  vestris, 
et  subjacete  eis,  verbo  subjacete  subordinationem ,  quae  naturali  lege 
ordinis  aeque  ac  divina  praescribitur ,  indicat;  verbo  autem  obedite  non 
meri  honoris  externi,  sed  actualis  jurisdictionis  subordinationem  cum  de- 
bito  obedientiae  conjunctam  declarat.  Cum  duo  Episcopi  in  una  civitate 
facultatibus    omnino    pares    esse    non   possint    sine  subordinatione  unius  ad 

riores  quicunque  subesse,  et  subordinati  esse  debent  praepo- 
sitis  suis,  multo  magis  summo  omnium  praeposito,  atque 
pastori  subordinati  esse  debent  omnes  inferiores  Ecclesiae 
pastores  etiam  Episcopi:  sublata  enim  subordinatione  inferio- 
rum  pastorum  ad  summum  pastorem  superiorem  suum,  et 
omnimoda  aequalitate  juris  inter  ipsos  constituta,  quis  non 
videat  facilem  patere  aditum  ad  dissensiones  et  schismata,  ex 


nlterum,  ne  ex  omnimoda  aequalitate  oriantur  dissidia  et  scissurae  contra 
bonum  unitatis  Ecclesiae  necessarium;  Nicaenum  Concilium  c.  8.  de  Ca- 
tharis  statuit ,  ut  ipsorum  Episcopis  ad  catholicam  Ecclesiam  accedentibus, 
si  sint  iis  in  locis,  ubi  inveniuntur  Episcopi  catholici,  presbyterii  honor, 
aut  merum  Episcopi  nomen  absque  episcopali  jure  tribuatur,  ne  in  una 
civitate  duo  Episcopi  probentur  existere,  quorum  neuter  alteri  sit  subor- 
dinatus.  Hanc  subordinationem  unitati  conservandae  penitus  necessariam, 
suo  cuique  Episcopo  ab  omnibus  inferiorum  clericorum  gradibus  praestan- 
dam  S.  Jgnatius  Martyr,  aliique  Patres  maxime  commendarunt.  Huic 
quoque  subordinationi  erga  S.  Pctruin  Apostolorum  Principem,  et  ex  pri- 
matu  jnrisdictionis  superiorem  suum  ipsi  Apostoli  fuerunt  obnoxii  et  obli- 
gati,  non  quod  in  Apostolicarum  facultatum  usu,  et  in  Ecclesiarum  regi- 
mine  iidem  afflati  S.  Spiritu  ]  qui  caritatis  et  unitatis  Spiritus  est ,  pos- 
sent  a  Petro  desciscere,  sed  in  Episcoporum,  qui  sibi  succederent,  nec 
eodem  Sancto  Spiritu  futuri  erant  confirmati,  institutionem  et  exemplum : 
ac  propterea  Gallicani  Episcopi  ad  Apostolicam  sedem  detulerunt ,  jure- 
que  damnatam  agnovere  propositionem  de  bicipiti  Ecclesiae  capite  Petro 
et  Paulo  eo  sensu  proscriptam  et  explicatam,  ut  ponat  omnimodam  ae- 
qualitatem  inter  S.  Petrum  et  Pauium  SINE  SUBORDINATIONE  et 
subjectione  S.  Pauli  ad  S.  Peirum  in  potestate  suprema  ct  regimine 
vniversalis  Ecclesiae.  Enimvero  si  nemo  dubitare  potest,  quin  S.  Petrus 
Apostolorum  omnium,  ac  ipsius  S.  Pauli  princeps  fuerit  verae  et  propriae 
jurisdictionis  primatu;  neque  poterit  ambigere,  quin  S.  Paulus  superiori 
et  supremae  potestati  S.  Petri  fuerit  subordinatus  in  regimine  universalis 
Ecclesiae.  Vide  quae  hac  de  re  notavi  lib.  De  vi  et  ratione  primatus 
c.  3.  n.  2.  Hanc  eandem  S.  Pauli  subordinationein  ad  S.  Petrum  ex 
primatu  debitam,  quam  adversarii  nequeunt  inficiari,  nisi  contra  Constan- 
tiensis  doctrinam  primatus  jurisdictionem  negent  etiam  in  Apostolos  et 
Apostolorum  successores  distributive  sumtos  ex  adnotatis  in  prooemio  hu- 
jus  operis;  hanc,  inquam,  subordinationem  S.  Pauli  ad  S.  Petrum  satis 
indicasse  videtur  S.  Cyprianus  epist.  71.  ad  Quintum,  ubi  laudans  S. 
Petri  moderationem ,  dum  Sancto  Paulo  sibi  in  faciem  resistente  nihil  sibi 
arroganter  assumsit,  animadvertit  eum  primatum  suum  non  opposuisse,  ex 
quo  sibi  a  novellis  et  posteris  (id  est  ab  ipso  Paulo)  obtemperari  opor- 
tebat.  Id  subordinationem  inferioris  superiori  debitam  innuit.  Quodsi 
aliquam  ipsius  Petri  subordinationem  erga  Paulum  fraterna  correctione 
utentem  in  contextu  indicavit,  ea  non  est  subordinatio  Petri  quasi  infe- 
rioris  Paulo ,  sed  pertinet  ad  subordinationem  dcbitam  divino  ac  naturali 
juri,  quod  veritati  et  rativni  legitimae  a  Paulo  Iicet  inferiore  propositae 
ipsum  Petrnm  consentire  et  acquiescere  jubebat:  de  qua  subordinatione 
eidem  divino  ac  naturali  juri  a  summis  quoque  Pontificibus  praestanda  in- 
ferins  plura. 

quibus  regimen  et  unitas  Ecclesiae  detrimentum  capiant?  Qua 
vero  moderatione  hac  summa  potestate  uti  oporteat,  cum  po- 
testas  a  Deo  sit  in  aedificationem ,  non  in  destructionem  5  ad 
aliam  disputationem  pertinet,  de  qua  hic  mihi  agendum  non 
est,  alibique  (Vid.  infra  cap.  3.  §.  3.  et  Vindicias  c.  5. 
n.  10.)  dicentur  plura.  In  rem  enim  praesentem  de  prima- 
rio  tantum  et  radicali,  ut  vocant,  primatus  jure  statuisse 
sufficiat. 

§.  IV. 

In  Episcopos  Apostolorum  successores  non  idem  omnino  jus  Apostolo- 
rum  transiit.  Jus ,  quod  illis  in  initiis  competebat  Apostolis  in  univer- 
sam  Ecclesiam ,  extraordinarium  fuit ,  quod  in  Episcopos  eorum  succes- 
sores  non  transiit:  in  solo  autem  S.  Petro  fuit  ordinarium  ratione  pri- 
matus,  et  idcirco  competit  Romanis  Pontificibus  ejusdem  primatus  he- 
redibus  jure  ordinario.  Nulli  Episcopo ,  nisi  successoribus  S.  Petri, 
competit  jurisdictio  in  alios  Episcopos  Apostolorum  successores  institu- 
tione  divina,  sed  jure  tantum  Ecclesiastico  quibusdam  insigniorum  se- 
dium  Episcopis  tributa  fuit,  ita  tamen ,  ut  omnes  cum  successoribus 
S.  Petri  in  unitatis  bonum  conspirent:  nihilque  haec  institutio  Eccle- 
siastica  praejudicare  potest  juri  S.  Petri  et  successorum  ejus ,  quod  est 
institutionis  divinae. 

8.  Praestituto  et  explicato  hactenus  praecipuo  ac  radicali 
jure  primatus  Romanorum  Pontificum  successorum  S.  Petri, 
ut  aliqua  dicamus  etiam  de  jure  Episcoporum,  qui  successerunt 
Apostolis ,  non  eadem  omnino  potestas  ad  ipsos  pervenit,  qnae 
in  Apostolis  extitit.  His  enim  jus  fuit  in  totum  mundum, 
cum  aeque  omnes  in  totum  mundum  missi  fuerint  a  Christo, 
ut  Evangelium  praedicarent  omni  creaturae:  sic  enim  illis  in 
initiis  utile  vel  necessarium  erat.  At  cum  Apostoli  Episcopos 
certis  in  locis  constituerint ,  ut  iis  suam  curam  et  operam 
impenderent ;  expediret  autem  hos  iisdera  locis  alligari;  ipso- 
rum  jurisdictio  non  in  totum  mundum,  ut  Apostolorum  erat, 
sed  intra  certos  fines  circumscripta  et  circumscribenda  fuit  ob 
Ecclesiae  bonum ,  ut  quilibet  suo  cujusque  gregi  studiosius  va- 
caret,  juxta  illud  Petri:  Pascite,  qui  in  vobis  est  gregem 
Dei  (1.  Petr.  5,  2.)  nec  distraheretur  in  greges  aliis  Epi- 
scopis  assignatos,  quod  scissurarum  et  dissensionum  semina- 
rium  esse  solet  non  sine  magno  unitatis,  pacis  et  boni  pu- 
blici  detrimento.  Quodsi  ob  hoc  unitatis  bonum,  Episcopo- 
rum ,  qui  succedunt  aliis  Apostolis ,  jurisdictio  certis  locis  alli- 

gata  et  circumscripta  esse  debebat;  non  idem  dicendum  de 
Romanis  Pontificibus,  qui  cum  in  divinae  institutionis  prima- 
tum  succedant  S.  Petro,  ex  eadem  institutione  divina  ob  ca- 
tholicae  unitatis  custodiam  jus  obtinuerunt  in  universam  Eccle- 
siam,  aeque  ac  obtinebat  S.  Petrus;  nec  quispiam  poterat 
aut  poterit  eidem  divino  ejusmodi  juri  aliquid  detrahere  aut 
derogare.  Hinc  Apostolorum  jus  iii  totam  Ecclesiam  extra- 
ordinarium  quodammodo  fuit ,  quod  in  Episcopos  eorum  suc- 
cessores  non  descendit,  uti  cum  Petro  de  Marca  alii  docti 
Gallicani  etiam  adversarii  appellarunt:  Petri  autem  fuit  or- 
dinarium,  quod  una  cum  primatu  transiit  in  Romanos  Pon- 
tifices  ejusdem  primatus  et  juris  heredes. 

9.  Sicuti  porro  nullus  Apostolorum,  qui  inter  se  po- 
testate  erant  aequales,  jure  divino  aliis  Apostolis  praeerat 
nisi  solus  Petrus,  qui  ratione  primatus  ex  institutione  Christi 
non  tam  universae  Ecclesiae,  quam  ipsis  etiam  Apostolis 
Ecclesiae  Principibus  peculiari  jure  praestabat;  ita  nulli  quo- 
que  Episcoporum,  qui  in  Apostolorum  locum  successerunt, 
jure  divino  competit  jurisdictio  in  alios  Episcopos,  nisi  Ro- 
mano  Pontifici,  in  quem  idem  S.  Petri  primatus  divinae  in- 
stitutionis  descendit.  Hac  quidem  de  causa  nulli  Patriarchae, 
Metropolitae  nulli1)  jure  divino  instituti  sunt,  quibus  juris- 
dictio  in  suae  regionis  aut  provinciae  Episcopos  eodem  divino 
jure  competat;  sed  omnes  Ecclesiasticae  aut  Apostolicae  in- 
stitutioni  sicut  originem,  ita  et  auctoritatem  referunt.  Cum 
enim  S.  Petrus  ejusque  successores  Romani  Pontifices  nec 
ubique  praesto  esse,  nec  omnibus  Episcopis  per  orbem  dis- 
persis,  quotiescunque  opus  esset,  possent  pro  suo  jure  aeque 
et  immediate  prospicere;  Ecclesiastica  vel  Apostolica  institu- 
tione  provisum  fuit,  ut  in  singulis  provinciis  singuli,  et  alii 
rursum  in  amplioribus  regionibus  majorem,  quam  simplex 
Episcopatus  fert,  in  ipsos  provinciae  aut  amplioris  regionis 
Episcopos  haberent  auctoritatem ,  quae  soli  Petro  ejusque  suc- 
cessoribus   jure    divino    competebat;     et    hac    ratione,    quam 


1)  Vide   S.    Petri  Damiani    Epistolam    ad    Hildebrandum    Archidiaconum 
tom.  4.   Rerum  Italic.  col.  27.  a. 

verissimam  arbitror.  jurisdictio  Petri  et  successorum  ipsius 
peculiaris  ex  instilutione  divina  jure  primatus,  Ecclesia- 
stica  quodannnodo  delegatione  aliis,  qui  subinde  appellati 
sunt  Patriarchae,  Exarchae,  vel  Metropolitae ,  communicata 
fuit.  Huic  profecto  Ecclesiasticae  institutioni,  et  quasi  dele- 
gationi  bono  publico  maxime  necessariae  S.  Petrum  ac  suc- 
cessores  ejus  aliqua  ratione  consensisse  dubitare  non  licet *) : 
nemo  enim  alius  per  se  ea  jurisdictione  expers,  illam  potuis- 
set  cuipiam  communicare ,  eo  inscio  vei  invito,  qui  eandem 
solus  non  humano,  sed  divino  jure  obtinebat,  ut  notavi  in  Ob- 
servationibus  ad  dissertationem  V.  Quesnelli  tom.  2.  editionis 
S.  Leonis  col.  979.  Quodsi  Apostoli  pro  extraordinario 
Apostolatus  jure  in  universam  Ecclesiam ,  quod  in  successores 
ipsorum  iion  transivit,  cum  supra  Episcopos  jurisdictionem 
haberent,  poterant  hanc  aliquibus  communicare;  eamque  reipsa 
quibusdam  majorum  sedium  Episcopis  communicasse  praesn- 
mantur;  quandoquidem  hac  in  hypothesi  communicassent  juris- 
dictionem,  quae  jure  ordinario  ac  divino  uni  Petro  et  succes- 
soribus  ipsius  competebat,  non  sine  aliquo  saltem  tacito  istornm 
consensu  eam  communicasse  dicendi  essent;  vel  saltem  sine 
ipsorum  Petri  successorum  praejudicio,  ne  jurisdictio,  quae 
ordinario  ac  divino  jure  ad  ipsos  pertinet,  detrimentum 
caperet. 

10.  Memorati  porro  gradus  hierarchici  inter  Episcopos 
cum  peculiari  ipsorum  jurisdictione  constituti  fuerunt  in  idem 
unitatis  bonum,  cui  tuendo  primatus  S.  Petro  ejusque  succes- 
soribus  divino  jure   tributus   fuit:   ita  ut   hi   omnes  gradus  in 


*)  Quin  immo  Patriarchales  sedes  Alexandrina  et  Antiochena,  teste  S. 
Gregorio  M.  lib.  7.  epist.  40  ad  Eulogium  Alexandr.  a  solo  S.  Petro 
originem  et  dignitatem  habent.  „Quum  multi  sint,  inquit,  Apostoli ,  pro 
ipso  tamen  principatu  sola  Principis  Apostolorum  Sedes  in  auctoritate  con- 
valuit,  quae  in  tribns  locis  unius  est.  Ipse  enim  sublimavit  Sedem,  in 
qua  etiam  quiescere,  et  praesentem  vitam  finire  dignatus  est.  Ipse  deco- 
ravit  Sedem ,  in  quam  Evangelistam  Discipulum  misit.  Ipse  firmavit  Se- 
dem,  in  qua  deceni  annis  ,  quamvis  discessurus,  sedit.  Quum  ergo  unius 
atque  una  sit  Sedes,  cui  ex  auctoritate  divina  tres  nunc  Episcopi  praesi- 
dent  etc."  De  Hierosolymitana  et  Constantinopolitana  Sede  per  Romani 
Pontificis  consensum  ad  patriarchalem  dignitatem  evecta  documcntis  ec- 
clesiasticis  satis  constat.  (Nota  editoris.> 

P.  Baller.   de  Potestate  et«.  2 

promovendam  et  custodiendam  communionis  et  fidei  unitatem 
cum  S.  Petri  sede  unitatis  catholicae  centro  debeant  con- 
spirare.  Ipsi  sunt  centrum  unitatis  earum  provinciarum  vel 
ampliorum  dioeceseon,  quibus  praesunt:  at  centrum  unitatis 
omnium  est  sedes  Petri,  cui  ut  omnes,  qui  ipsis  subsunt,  ad- 
haereant,  debent  contendere,  maximeque  cavere,  ne  quis  ab 
ea  unitate  desciscat.  Haec  est  explorata  S.  Leonis  Magni 
doctrina,  quam  cohaerentem  cum  aliorum  Patrum  traditione 
alibi  fusius  exposita  idem  Sanctus  Pontifex  in  litteris  ad 
Anastasium  Thessalonicensem  (Ep.  14.  al.  12,  11.)  perspicue 
declaravit  his  verbis:  Haec  connexio  totius  quidem  corporis 
unanimitatem  requirit;  sed  praecipue  exigit  concordiam 
Sacerdotum,  quibus  cum  dignitas  sit  communis ,  non  est 
tamen  ordo  generalis:  quoniam  et  inter  beatissimos  Apo- 
stolos  in  similitudine  honoris  fuit  quaedam  discretio  po- 
testatis;  et  cum  omnium  par  esset  electio,  uni  tamen  datum 
est,  ut  ceteris  praemineret.  De  qua  forma  quoque  Episco- 
porum  est  orta  distinctio,  et  magna  ordinatione  provisum 
est,  ne  omnes  sibi  omnia  vindicarent,  sed  essent  in  singulis 
provinciis  singuli,  quorum  inter  fratres  haberetur  prima 
sententia;  et  rursus  quidam  in  majoribus  urbibus  constituti, 
sollicitudinem  susciperent  ampliorem,  PER  QUOS  (nota 
scopum  unitatis)  AD  UJSAM  PETRl  SEDEM  universalis 
Ecclesiae  cura  conftueret,  et  NIHIL  USQUAM  A  SUO 
CAPITE  DISSIDERET.  Id  intelligendum  esse?  ne  quis 
praecipue  dissideret  a  fide  capitis  vi  ac  ratione  primatus,  qui 
unitatem  fidei  potissimum  respicit,  colligere  licet  ex  ejusdem 
epistola  10.  ad  Episcopos  provinciae  Vienuensis  c.  1.  ubi 
sermonem  faciens  de  fidei  praedicatione,  Hujus  muneris  sa- 
cramentum,  inquit,  ita  Dominus  ad  omnium  Apostolorum 
officium  pertinere  voluit,  ut  in  beatissimo  Petro  Aposto- 
lorum  omnium  summo  PRINCIPALITER  collocarit,  et 
ab  ipso  quasi  quodam  capite  dona  sua  velit  in  corpus  omne 
manare,  ut  exortem  se  mysterii  intelligeret  esse  divini,  qui 
ausus  fuerit  a  Petri  soliditate  recedere.  Adverbium  prin- 
cipaliter  subjectum  vocibus  Apostolorum  omnium  summo  ad 
primatum    refertur;    verba   autem    a   Petri  soliditate   solidam 

fidem  a  Petro  praedicatam  et  in  Romana  sede  depositam,  quani 
idem  Petrus  ex  Cliristi  institutione  fundamentum  totius  Ecclesiae 
posuit,  et  semper  in  suis  successoribus  loquutus  est,  atque 
loquetur,  eam,  inquam,  fidem  innuunt,  a  qua  nemo  ob  necessa- 
riam  fidei  unitatem  absque  salutis  periculo  recedere  potest. 

11.  Ex  his  omnibus  patet  Episcoporiim  et  summi  Ponti- 
ficis  jurisdictionem  esse  quidem  juris  divini,  sed  ita,  ut  jus  in 
Episcopos  ipsos,  soli  Romano  Pontifici  competens  institutione 
divina,  aliis  majorum  sedium  Episcopis  in  suae  provinciae  aut 
amplioris  regionis  Antistites  Ecclesiastica  tantum  institutione 
communicatum  sit  ea  lege,  ut  cum  eodcm  summo  Pontifice 
omues  unitatem  communionis  et  fidei,  quam  primatus  ratio  ab 
omnibus  exigit,  custodiant  atque  conservent,  nihilque  ex  hac 
Ecclesiastica  institutione  (sicut  neque  ex  jurisdictione  divini 
juris  ipsis  Episcopis  competenti)  praejudicii  inferatur  utrique 
unitati  cum  Romano  Pontifice  ex  primatu  debitae,  et  nulla 
jurisdictio  majorum  sedium  possit  huic  Pontificiae  auctoritati 
et  unitati  reluctari  quocunque  nomine,  aut  eam  impedire. 
Hinc  quorumcunque  Episcoporum  jus  jurisdictioni  Pontificiae 
in  unitatis  bonum  subordinatum  ita  subest,  ut  nihil  illi  possint 
nisi  in  unitate  cum  Apostolica  sede,  nunquam  vero  contra 
eam  unitatem.  Bono  enim  unitatis,  ut  notavit  Optatus  (I.  7. 
in  Parm.  c.  3.),  B.  Petrus  et  praeferri  omnibus  Apostolis 
meruit,  et  claves  regni  caelorum  communicandas  ceteris  ') 
SOLVS  accepit:  potestas  autem  ligandi  et  solvendi,  quae  e 
clavium  potestate  pendens  Ecclesiasticam  jurisdictionem  signi- 
ficat,  etsi  ceteris  quoque  Apostolis  ab  ipso  Christo  tradita  fuit; 
non  tamen  ita  cuilibet  singillatim  fuit  tradita^  tit  S.  Petro : 
(Quodcunque  ligaveris  Matth.  16,  19.),  sed  in  commune  et 
collective  cum  Petro,  qui  utique  cum  aliis  erat,  cum  Christus 
dixit:     quaecunque    ligaveritis    super    terram   etc.     (Matth. 


x)  ld  factum  ob  conservationem  unitatis  affirmat  S.  Thomas  lib.  4. 
advcrsus  Gentes  c.  6.  Petro  SOLI  promisit  (Christus):  Tibi  dabo  claves 
regni  caelorum,  nt  ostenderetur  yotesta^  clavium  per  eum  ad  alios  deri- 
vanda  ad  conservandam  Ecclesiae  unitatem.  Idem  indicavit  etiam  S. 
Anselmus  in  cap.  16.  Matth.  Eam  potestatem  (clavium)  qvasi  uni  Petro 
concessit  specJaliter ,  ut  ad  unitatem  nos  invitaret. 

2* 

18,  18.)  *)  ut  omnes  intelligerent ,  Episcopos  Apostolorum 
successores  nihil  posse  nisi  in  unitate  cum  Petro  et  succes- 
soribus  Petri,  qui  solus  claves  aliis  communicandas  acceperat, 
quemadmodum  animadverterunt  inter  adversarios  Petrus  de 
Marca,  Bossuetus,  atque  Nicolius.  Primus  in  dissert.  De 
discrimine  cleric.  et  laic.  c  3.  n.  2.  considerans  Ecclesia- 
sticam  jurisdictionem  Petro  promissam  illis  verbis:  Tibi  dabo 
claves  regni  caelorum,  et  quodcunque  Ugaveris  etc.  quae 
ceteris  quoque  Apostolis  eorumque  successoribus  communicata 
fuit,  idcirco  ea  verba  ad  unum  Petrum  directa  affirmat,  ut 
scirent  omnes  Pontificii,  potestatem  semper  cum  Petri, 
Ecclesiae  capiiis ,  communione  et  unitate  continendam;  ad 
quod  ipse  praecipue  cum  potestate  Ugandi  contumaces  huic 
unitati  cogere  posset.  Clarius  autem  Bossuetus  in  celebri 
sermone  de  Unitate  Ecclesiae  ad  Comitia  Cleri  Gallicani  an. 
1681.  Discimus  ex  doctrina  S.  Episcopi  Ecclesiae  Galli- 
canae  (allegat  in  margine  S.  Caesarium  Arelatensem  in 
epistola  ad  Symmacbum  t.  1.  Conciliorum  Galliae)  auctori- 
tatem  Ecclesiasticam,  primum  constitutam  in  unius  persona, 
non  fuisse  propagatam  nisi  sub  conditione ,  ut  revocetur 
semper  ad  principium  suae  unitatis ,  et  quicunque  eam 
exercendam  susceperint,  omnes  debeant  se  praestare  inse- 
parabiliter  unitos  cum  eadem  cathedra,  id  est  cum  Romana, 
de  qua  multa  statim  subjicit.  Nicolius  tandem  in  articulum 
9.  Symboli  Apostolorum  part.  1.  c.  2.  brevius  et  expressius 
idipsum  declarat.  Interroganti  enim:  Nonne  Apostoli  ceteri 
eandern  Petri  potestatem  accepere?  respondet:  Verum  est 
ipsos  eam  accepisse ,  sed  ut  eandem  exerceant  in  unitate 
cum  S.  Petro.  Num  si  qui  potestate  clavium  uterentur 
contra  voluntatem  Petri  aut  successorum  ejus  eadem  praero- 
gativa  fungentium,  eam  exercerent  in  unitate  ipsius  Petri,  an 
contra  unitalem?    Recolatur  illud  principium,   centrum  et  ra- 


l)  Alvarus  Pelagius,  quem  adversarii  quoque  maximi  faciunt,  lib.  I. 
de  Vlanctu  Ecclesiae  c.  55.  id  paucis  explicat:  Pelro  ergo  dictum  est 
xine  aliis,  et  non  aliis  s>ne  Petro,  ut  intelligatnr  sic  ei  attrihuta  potestas 
ejusmodi ,  ut  alii  sine  ipso  non  possint,  ipse  si/te  aliis  possit  ex  prici- 
legio  sibi  collato,  et  concessa  sibi  plenitudine  potestatis. 

dicem  unitatis  catholicae  ratione  priinatus  situni  esse  iu  Petro 
et  successoribus  ejus,  ut  unitas  servetur  ab  omnibus,  et 
schismatiim  ac  dissensionum  occasio  eorundein  auctoritate 
auferatur.  Nonne  si  quidam  Episcopi  contra  istos  aliquid 
molirentur  et  auderent,  aperta  scissurarum  causa  contra  bonum 
unitatis  prodiret?  Quis  in  hoc  conflictu  praevalere  dicendus 
esset?  nonne  ille,  cui  viudicandae  unitatis  cura  jure  primatus 
fuit  a  Christo  commissa  cum  potestate  ad  ipsum  finem  obti- 
neudum  idonea?  ut  ex  adversariorum  consensu  probavi  lib. 
De  vi  et  ratione  primatus  c.  9.  Irritum  ergo  et  inane  esse 
deberet,  quidquid  alii  Episcopi  contra  hanc  unitatem  tentarent; 
illaque  tantum  rata,  quibus  jus  suum  exercent  iu  unitate  cum 
Petro  et  successoribus  Petri. 

§•  v. 

Episcoporum  jurisdictio,  licet  sit  institutionis  divinae,  subest  tamen  juri 
Romanorum  Pontiftcum,  ita  ut  Episcopales  illorum  facultates  in  bonutu 
Ecclesiae  possint  ab  istis  Limitari  et  restringi  quoad  usum  et  exercitium. 

12.  Ex  hac  porro  divini  juris  potestate  summorum  Pou- 
tificum  supra  ipsos  Episcopos  in  bonum  unitatis  Ecclesiae 
catholicae  dimanat  illa  suprema  potestas  et  plenitudo  potestatis 
Ecclesiasticae  iisdem  Pontificibus  tributa  a  SS.  Patribus  atque 
Conciliis,  ob  quam  Episcoporum  jurisdictio,  tametsi  institutio- 
nis  divinae  *) ,   ita   subest  jurisdictioni   summorum  Pontificum, 


*)  Haec  summorum  Pontificum  potestas  eam  subordinationem  ipsorum 
Episcoporum  requirit,  qua  inferiores  jure  divino  ac  naturali  superioribus 
subjiciuntur.  Cum  enim  Deus  sit  Deus  ordinis,  ordinem  inter  Potestates 
omnino  servandum  constituit.  Ordo  autem  naturalis  omnino  exigit,  ut  in- 
feriores  sint  superioribus  subordinati  atque  subjecti  juxta  illud  Petri  ep.  1. 
c.  2.  v.  13.   Subjectiigitur  estote  omni  humanae  creaturae  propter  Deum,sioe 

Regiquasi  praecellenti,  siue  Ducibus  etc.  nec  non  ex  illisPauli  ad  Romanos  c. 
13.  v.  1.  Omnis  anima  Potestatibus  SUBLIMIORIBUS  subdita  sit;  non 
est  enirn  Potestas  nisi  a  Deo :  quae  autem  sunt,  a  Deo  ORDINATAE  sunt. 
En  ordinem  inter  Potestates  a  Deo  ita  dispositum,  ut  inferiores  quantum- 
vis  potestate  aliqua  praediti,  subiimioribus  sint  subordinati  atque  subjecti. 
Vide,  quae  attuli  supra  not.  5.  ubi  ipsuni  S.  Paulum  Petro  Apostoloruin 
principi  aliqua  ratione   subordinatum  ostendi;    et  confer   quae  addentur  in 

Vindiciis  c.  2.  n.  3.  et  seqq.  Hinc  inane  prorsus  agnoscitur  illud  non 
nullorum  argumentum  pro  asserenda  aequalitate  juris  Apostolorura  et  Epi- 
scoporum  cum  S.  Petro  et  successoribus  Petri  ductum  ex  illis  Christi  ver- 
bis  ad  Apostolos  Joan.  c.  20.  v.  21.  Sicut  misit  me  Pater,  et  ego  mitto 
vos:  quasi  Apostoli  eorumque  successores  Episcopi  ita  sine  ulla  restrictione 

ut  ab  his  justas  ob  causas  in  Ecclesiae  bonuui  tendentes  nio- 
derari  et  restringi  queat.  Episcoporum  quidem  potestatem  a 
Christo  in  Apostolis  institutam,  non  omnino  illimitatam. 
sed  ob  subjectionem  et  subordinationem  sedi  S.  Petri,  in  qua 
est  potestatis  Ecclesiasticae  plenitudo,  posse  ab  hac  aliquot 
limitibus  circumscribi ,  notavit  Clerus  Gallicanus  in  Comitiis 
extraordinariis  diei  8.  Maji  an.  17*28.  Loquens  enim  de 
Episcopali  potestate  a  Christo  instituta  ait:  At  Jesus  Chri- 
stus  ipse  sua  institutione  limites  praescripsit  huic  potestati, 
quam  subjecit  sedi  Petri,  in  qua  posuit  plenitudinem  Apo- 
stolicae  potestatis.  Perspicue  Gerson  in  tractatu  De  statibus 
Ecclesiasticis  sermonem  faciens  de  statu  Praelatorum,  post- 
quam  docuit  Episcoporum  institutionem  esse  juris  divini,  tradit 
eorum  Statum  subesse  summis  Pontificibus ,  non  ita  tamen, 
quod  illum  possit  Papa  annullare ,  sed  ita,  ut  quoad  usum 
et  exercitium  possit  potestatem  illorum  limitare  et  arcere. 
Et  consideratione  tertia:  Status  praelationis  Episcopalis 
habuit  in  Apostolis  et  successoribus  usum  vel  exercitium 
suae  potestatis  sub  Petro  et  successoribus  ejus ,  tanquam 
sub  habente  vel  habentibus  plenitudinem  fontalem  Episco- 
palis  auctoritatis.  Unde  et  quoad  talia  minores  Praelati 
subsunt  Episcopis,  a  quibus  usus  suae  potestatis  quandoque 
limitatur  vel  arcetur :  et  sic  a  Papaposse  fieri  circa  Prae- 
latos  majores  ex  certis  et  rationabilibus  causis ,  non  est 
ambigendum.  Similia  habentur  iu  ejusdem  Gersonis  dialogo 
De  potestate  ligandi  et  sohendi  tom.  2.  part.  3.  pag.  399. 
Cujus  potestatis  (loquitur  de  potestate  jurisdictionis)  pleni- 
tudo  residet  penes  summum  Pontificem,  et  est  in  ipso  tota 
potestative:  ceteris  vero  per  partes  derivatur  juxta  deter- 
minationem    leyitimam   istius  fontalis   et  primae  potestatis, 


potestatis,  sine  subordinatione  ulla  mittendi  fuerint,  uti  sine  uila  restrictione 
Pater  Christum,  et  Christus  Apostolos  misit.  Hae  autein  ratione  primatus 
jurisdictio  Petri  supra  Apostolos,  et  Romanoruin  Antistitum  peculiaiis  supra 
Episcopos  omnes,  et  quaevis  istorum  subordinatio  juie  divino  instituta,  ac 
primatui  jurisdictionis  adncxa,  esset  excludenda:  quod  neque  adversarii 
catholici  admittent,  qui  in  aequalitate  potestatis  ac  juris  inter  ipsos  Pon 
tificium  primatum  (utiquc  jurisdictionis)  excipiunt,  uti  ex  catholico  dogmate 
excipiendus  est. 

id  est  ejusdem  Poutificis;  iufertque  huuc  ideireo  posse  pro- 
hibere  Praelatis  absolvere  a  quibusdam  casibus,  quod  est  re- 
stringere  solvendi  facultatem.  Hunc  adversariorum  ducem 
alii  Gallicani  adversarii  sequuti  paria  tradidere. 

13.  Id  quidem  omnes  eatholici  exemplis  evidentibus 
maximeque  probatis  fateri  coguntur.  Ita  ex.  gr.  potestas  li- 
gandi  et  solvendi,  quam  in  Episcopis  Apostolorum  successo- 
ribus  esse  institutionis  divinae  nemo  potest  negare,  per  reser- 
vationes  quorundam  graviorum  criminum  potuit  a  Poutificibus 
restringi;  et  ita  pariter  intra  dioeceseon  Episcopalium  fines 
quaedam  loca  et  personae  a  jurisdictione  Episcoporum  potuere 
subduci;  quorum  utrumque  etsi  parce  faciendum  visum  est, 
alterum  vero  (Vid.  S.  Bernar.  1.  3.  de  Consid.  c.  4.)  ob 
irrepentes  nonnullorum  abusus  exemptionis  nomine  inductos 
quorundam  Sanctorum  querelas  iucurrit;  pro  suprema  tamen 
Romanorum  Antistitum  potestate  ac  potestatis  plenitudine 
ratum  per  sese  praesumpsit  Tridentina  Synodus,  ubi  de  ca- 
sibus  reservatis,  et  de  Regularium  exemptionibus  statuil. 
Haec  nimirum  Synodus  sess.  14.  c.  7.  casuuin  Apostolicae 
sedi  reservandorum  facultatem  refert  non  in  consensum  Ej)i- 
scoporum,  sed  in  supremam  Romanorum  Antistitum  potesta- 
tem  his  perspicuis  verbis:  Merito  Pontifices  Maxlmi  PRO 
SUPREMA  POTESTATE  sibi  in  Ecclesia  univevsa  tra- 
dita  causas  aliquas  criminum  graviores  suo  potuerunt  pe- 
culiari  judicio  reservare.  Qua  in  re  illud  praesertim  anim- 
advertendum  est,  quod  si  quae  potestas  Episcopis  jure  divino 
tradita  videri  poterat  intacta  relinquenda,  ea  procul  dubio  est 
potestas  absolvendi  a  quibuscunque  peccatis,  quam  sine  re- 
strictione  ulla  ab  ipso  Christo  Apostolis  et  Episcopis  Aposto- 
lorum  successoribus  collatam  liquet.  Si  ergo  haec  tanta  ac 
tam  illimitata  potestas  ita  (divino  utique  jure)  subest  auclo- 
ritati  Pontificiae,  ut  pro  suprema  Romanorum  Antistitum 
potestate  restringi  per  reservationes  meriio  potuerit;  quidni 
atiae  eorundem  Episcoporum  facultates,  cum  expedire  visum 
fuerit,  eadem  suprema  potestate  moderari  seu  restringi  simi- 
liter  poterunt?  Dum  porro  eadem  Tridentina  Synodus  ex- 
emptionum  abusibus  prospectura,  locorum  Episcopis  non  omnes, 

sed  quasdam  tantuin  facultates  concedens  in  loca  et  personas 
exemptas,  eas  fere  non  ordinariae  ipsorum  jurisdictioni  con- 
cessit,  sed  tanquam  sedis  Apostolicae  delegatis;  nonne  exem- 
ptiones  ejusmodi  ratas  praesumpsit?  Certe  quoad  exemptionum 
privilegium  si  nemo  jure  succensere  potest  duabus  antiquis 
Synodis,  Carthaginensi  anni  525.  (T.  5.  Concil.  Ven.  edit. 
Coleli  col.  772  et  seqq.)  et  anteriori  Arelatensi  in  ipsius 
Carthaginensis  actis  laudatae,  quarum  altera  sibi  competere 
non  dubitavit  facultatem  eximendi  in  quibusdam  capitibus  a 
jure  dioecesani  Episcopi  monasterium  Lerinense,  prima  vero 
quoddam  monasterium  provinciae  Byzacenae  primati  Africae 
addictum  confirmavit;  quis  in  dubium  revocet  similem  potesta- 
tem  Romanis  praesulibus,  quibus  suprema  plenissima  potestas 
in  universam  Ecclesiam  jure  divino  concedenda  est? 

14.  Neque  vero  quoad  istorum  auctoritatem  in  mode- 
randis  vei  restringendis  Episcoporum  facultatibus  vetustiora 
desunt  exempla.  Nihil  apud  adversarios  frequentius  ingeritur, 
quam  Episcopos  jure  divino  esse  judices  in  controversiis  fidei. 
At  nonne  S.  Petrus  Cbrysologus  suam  sententiam  rogatus  ab 
Eutyche  in  materia  ad  fidem  pertinente,  se  excusavit  rescri- 
bens  (Ep.  25  inter  Leoninas  nov.  edit.):  Nos  enim  pro 
studlo  pacis  et  fidei  extra  consensum  Romanae  civitatis 
Episcopi  causas  fidei  audire  (seu  ex  Graeco  dijudicare) 
non  possumus.  Haec  manifesta  restrictio  est  juris  Episco- 
palis,  cujus  similem  Aegyptii  allegarunt  in  concilio  Chalcedo- 
nensi  act.  4.  (T.  4.  Concil.  Ven.  edit.  col.  140'2.),  ut  nihil 
absque  ipso  (Antistite  Alexandrino)  ageretur  ab  aliquo  sub- 
jacente  Episcopo.  Vide  nostram  adnotationem  in  recitatum 
Chrysologi  locum.  Divino  quoque  jure  pertinere  ad  Episcopos 
conferre  sacros  ordines  iis,  qui  regimini  suarum  Ecclesiarum 
utiles,  et  multo  magis  si  necessarii  sunt,  quis  ignorat?  Afri- 
canae  autem  ecclesiae  sub  finem  quarti  et  initio  quinti  saeculi 
magna  sacrorum  ministrorum  laborabant  penuria,  adeo  ut 
multae  earum  plebes  essent  desertae,  nec  unus  salteih  dia- 
conus  alicubi  reperiretur.  Provideri  huic  necessitati  poterat 
partim  recipiendo  in  suis  gradibus  eos,  qui  e  Donatistis  ad 
catholicam    unitatem   revertebantur,    partim    vero   promovendo 

ad  ordines  saltem  illos,  qui  apud  Donatistas  baptizati  iu  iu- 
faotia,  rationis  usu  praediti  ad  catholicam  redierant.  Duo 
autem  interdicta  Romanorum  Antistilum  in  transmarino  con 
cilio  edila  obstabant^  ununi  quod  memoratur  in  synodo  Car- 
thaginensi  anni  401.  Id.  Septembris  (Can.  (>8.  Codicis  Afric), 
ut  ordinati  in  parte  Donati,  si  ad  catholicam  correcti 
transire  voluerint,  non  suscipiantur  in  suis  honoribus;  al- 
terum  indicatum  in  alia  synodo  Carthaginensi  anni  ejusdem 
XVI.  Kal.  Julias,  ne  infantes  Donatistarum  ad  ecclesiam  re- 
deuntium  ad  ordines  promoverentur.  Vide  Codicem  canonum 
ecclesiae  Africanae  can.  57.  ejusque  prooemium;  ubi  traditur 
decreta  legatio  ad  Papam  Anastasium,  et  Veneriuni  Mediola- 
nensem,  uti  necessitate  exposita  ad  ordinationem  infantium 
dispensatio  peteretur,  quia  ab  his  sedibus  hoc  fuerat  pro- 
hibitum.  Haec  duo  interdicta  restrictionem  potestatis  Epi- 
scopalis  evidentissimam  praeferunt;  quam  cur  Africani  non 
uni  Romanae,  sed  Mediolanensi  etiam  sedi  tribuant,  explicau- 
dum  est,  ut  appareat  Romanae  auctoritatis  in  ipsis  Episco- 
palium  facultatum  restrictionibus  praecipuani  habitam  fuisse 
rationem.  Conciliuni  transmarinum ,  in  quo  a  memoratis  se- 
dibus  ea  interdicta  manaverant,  non  aliud  fuisse  quam  Ca- 
puanuin  anni  391.  probabilissimum  est.  Haec  synodus  coacta 
potissimum  ob  extinguendum  celebre  schisma  Antiochenum. 
Ut  expetita  ab  omnibus,  et  maxime  necessaria  restitueretur 
Antiochenae  Ecclesiae  unitas  non  solus  S.  Ambrosius  (Vid. 
Tillem.  in  Ambros.  t.  68.) ,  qui  a  Theodosio  Magno  plurimi 
habebatur,  sed  et  summus  Pontifex  apud  euin  Imperatorem 
egerunt.  Captum  tandem  consilium  de  convocando  Capuae 
concilio.  Cum  mos  oliin  non  esset,  ut  Episcopi  Romani  extra 
Urbem  ad  Concilia  accederent,  S.  Ambrosio  praecipuam  curam 
fuisse  commissam,  eundemque  forsitan  ipsius  Romani  Episcopi 
vices  quasdam  gessisse  satis  credibile  est.  Etsi  vero  idem 
Ambrosius  omnium  quidem  actorum  moderator  et  quodammodo 
auctor  habeatur;  summi  tamen  Pontiiicis  auctoritatem  in  iis~ 
dem  gestis  potissimum  valuisse,  ipsumque  S.  Ainbrosium 
eidem  auctoritati  summam  vim  detulisse,  patet  ex  ejusdem 
epist.    9.    ad  Theophilum.      Capuanae   enim  Synodi  Patres  in 

causa  indicati  schismatis,  quae  ab  ipsis  terminari  nou  poluit, 
totius  negotii  cognitionem  et  examen  Theophilo  aliisque 
Aegypti  Episcopis  ita  demandarunt,  ut  de  gestis  hujus  exa- 
minis  referrent  ad  S.  Fratrem  nostrum  Romanae  sacer- 
dotem  Ecclesiae  (sunt  ipsius  Ambrosii  verba),  ut  cum  id 
gestum  esse  compererimus ,  quod  ECCLESIA  ROMANA 
haud  dubie  comprobaverit,  laeti  fructum  ejusmodi  examinis 
adipiscamur.  Cur  non  ad  Mediolanensem,  sed  ad  Romanam 
solam  sedem  relatio  decreta,  nisi  quia  hujus  auctoritas  ab 
Ambrosio  aliisque  Capuanis  Patribus  maximi  habita,  ac  si  ad 
ipsam  referre  de  examine,  quod  ab  iisdem  fuerat  commissum 
Aegyptiis ,  sit  referre  ad  eam ,  cujus  solius  auctoritas  in  Ca- 
puano  Occidentali  concilio  ita  praestabat,  ut  cum  sola  ob  uni- 
versalem  primatum  in  Patriarchales  etiam  Orientis  ecclesias 
verum  jus  haberet,  ejus  solius  comprobatio  ad  Antiochenum 
dissidium  extinguendum  crederetur  sufficere?  Hujus  quidem 
sedis  auctoritas  id  obtinebat,  ut  decreta  etiam  in  irequenti 
Romana  Synodo  constituta  solius  fere  Pontificis  nomine  in- 
scriberentur,  quod  uuus  pro  omnibus  ad  vim  decretis  gignen- 
dam  valeret.  Hinc  quoque  cum  Orientales  Apollinaris  atque 
Timothei  depositionem  petierunt  ab  Occidcntalibus ,  quos  S. 
Basilius  generatim  memorat,  eam  a  Damaso  Pontifice  bis  pe- 
tiisse  (a  me  denuo  postulatis)  affirmat  idem  Pontifex  epist. 
14.  apud  Constantium  num.  3.  idque  ut  debitam  Apostolicae 
sedi  reverentiam  praestarent,  ex  ejusdem  epistolae  nuni.  1. 
quae  verba  potiorem  hujus  auctoritatem  significant. 

15.  Expressius  vero  Africani  hauc  potiorem  Romanae 
sedis  auctoritatem  declararunt,  cum  ob  memorata  transmarinae 
synodi  interdicta  (c.  68.  Cod,  Afric.)  decrevere,  ut  litterae 
mittantur  ad  fratres  et  Coepiscopos  nostros,  et  MAXIME 
(nota  hoc  adverbium)  ad  sedem  Apostolicam;  ad  eam  sci- 
licet  sedem,  unde  nobis  auctoritas  praesto  est,  ut  jamdiu 
ante  Tertullianus  Afer  (De  praescript.  c.  36.)  scripserat. 
Ceteri  enim,  licet  magnarum  urbium  Occidentis  Episcopi,  nuK 
um  per  se  jurisdictionis  titulum  in  Africam  obtinebant,  nisi 
quatenus  uniti  Romano  Antistiti  in  aliqua  synodo  unam  cum 
eo  sententiam  ferebant.     In  ea  autem,  quam  exposuimus,  ani- 

niaruni  necessitate,  noniie  potuisseut  Afri  providere  suis  ple- 
bibus  ex  Donatistis  conversis,  nihil  obstantibus  iiiterdictis 
synodi  transmarinae ,  a  quibus  ipsa  necessitas  justam  dispen- 
sationis  causam  praebebat  ?  Ita  quidein  egissent,  qui  hanc 
restringendi  facultatem  Apostolicae  sedi  deuegassent.  Sed 
Africani  hoc  jus  eidem  competere  non  ignorantes,  etsi  magnis 
premerentur  angustiis,  nihil  ausi  sunt  ipsis  interdictis  con- 
trarium  facere,  nisi  prius  missis  legationibus  transmarinam 
Ecclesiam,  et  MAXIME  Romanam  sedem  consulerent.  Con- 
fer  quae  in  hanc  rem  notavimus  in  Tractatu  De  aiitiquis 
canonum  collectionibus  part.  2.  c.  3.  (T.  3.  edit.  S. 
Leonis.)  Qui  autem  vel  in  maxima  clericorum  inopia  con- 
versos  ex  Donatistis  ordinare  noluerunt,  ne  interdictum  in 
transmarinis  partibus  factum  dissolverent,  nisi  prius  eorum, 
qui  interdictum  sanxerant ,  et  MAXIME  Romanae  sedis 
consensum  obtinerent;  nonne  legitimam  profecto  interdicendi, 
seu  restringendarum  facultatum  Episcopalium  potestatem 
agnoverunt  ? 

§.  vi. 

Haec  limitatio  ac  restrictio,  licet  versaretur  circa  factiltates  Episcoporum, 

quae  in  origine  sunt  juris  divini,  quomodo  referatur,  ac  referenda  sit  ad 

materiam  disciplinae ,  et  ad  jns  Ecclesiasticum. 

16.  Supremae  Pontificiae  potestatis  plenitudinem ,  cui 
Episcopalium  facultatum  modus  et  exercitium  subjicitur,  alia 
auimadversione  clarius  forsitan  explicare  et  confirmare  libet. 
Jurisdictio,  prout  distinguitur  a  potestate  ordinis,  absque  sub- 
ditis,  in  quos  exeratur  ,  sterilis  est,  omnique  usu  et  exercitio 
caret.  Hinc  designatio  et  attributio  subditorum,  seu  regionis, 
aut  dioecesis,  in  qua  Episcopale  jus  exerceatur,  ad  juris- 
dictionem  actualem  est  necessaria:  et  qui  subditos  Episcopo 
aut  dioecesim  assignat,  is  Episcopo  jurisdictionis  ejus,  quae 
in  origine  est  institutionis  divinae,  usum  et  exercitium  tribuit. 
Romanorum  Pontificum  jus  in  totum  orbem ,  ipsaque  totius 
orbis  subjectio  ex  Christi  institutione ,  ac  jure  primatus  iis- 
dem,  ut  vidimus,  competit.  Eadem  vero  jurisdictio  etsi  aliis 
quoque  Apostolis  in  universum  mundum  a  Christo  missis  ex- 
traordinario  jure  communicata,    ut   illis   in   initiis   opus    erat: 

soli  tamen  Petro  et  successoribus  ejus  competit  jure  ordinario 
ex  institutione  divina,  cui  nulla  Ecclesiastica  institutio  dero- 
gare  quidpiam  potest,  ut  paullo  ante  observavimus.  Porro 
sicut  designatio  subditorum  hujus  vel  illius  regionis  aut  pro- 
vinciae,  quae  Patriarchis,  Exarchis,  aut  Metropolitis  attributae 
fuerunt,  non  pendet  a  divino  jure,  quia  Christus  ejusmodi 
partitionem  aut  designationem  non  instituit;  sed  pertinet  ad 
institutionem  Ecclesiasticam ,  quippe  quod  eam  partitionem  ac 
designationein  Apostolis,  eorumque  successoribus  Christus  re- 
liquit;  ita  etiam  dioeceseon  Episcopalium  institutio,  subdi- 
torumque  designatio,  quae  Christum  non  habuerunt  auctorem, 
ac  propterea  jurisdictio  Episcopalis,  quae  in  origine  est  juris 
divini,  quoad  designationem  attributionemque  dioecesis  ac  sub- 
ditorum,  et  quoad  actualem  ipsius  jurisdictionis  facultatumque 
Episcopalium  usum  in  subditos,  qui  ab  earundem  dioeceseon 
attributione  dimanat,  Ecclesiasticae  institutioni  referenda  est; 
et  eatenus  pertinet  ad  disciplinam ,  cujus  materies  variari, 
mutari,  augeri,  vel  restringi  potest,  prout  expedire  judicetur 
ab  iis,  qui  superiori  in  eas  dioeceses  auctoritate  fruuntur. 
Cum  scilicet  Episcopalis  potestas  in  bonum  Ecclesiae  instituta 
fuerit  a  Christo  jure  divino;  si  in  idem  bonum  expediat  Epi- 
scopalium  facultatum  usum  et  exercitium  moderari  vel  restrin- 
gere,  haec  moderatio  vel  restrictio,  quae  publicum  Ecclesiae 
bonum  a  Christo  praecipue  intentum  respicit,  iis  procul  dubio 
attributa  dicenda  est,  quibus  eas  dioeceses  et  subditos  de- 
signare,  atque  huic  et  illi  Episcopo  attribuere,  eumque  Episco- 
palium  facultatum  usum  et  exercitium ,  quod  Ecclesiae  esset 
utile  vei  necessarium ,  praefinire  ab  ipsomet  Christo  relictum 
fuit,  ut  ne  divinae  institutioni  Episcoporum  quicquam  detractum 
credatur;  cum  ejusmodi  moderatio  seu  restrictio  non  versetur 
circa  id  quod  in  Episcopis  est  originis  atque  institutionis  divinae, 
sed  circa  id  quod  a  Christo  Apostoloruni  et  Ecclesiae  prae- 
positorum  dispositioni  relictum ,  a  jure  Ecclesiastico  proficisci- 
tur,  et  ad  disciplinam  refertur. 

17.  Si  vero  hanc  potestatem  nemo  negaret  Apostolis, 
qui  in  universum  orbem  missi  a  Christo  extraordinario  jure 
jam  explicato  §.  4.  fruebantur;  nemo,  inquam,  hanc  potesta- 

tem  ipsis  negaret,  siquidem  in  Episcopales  dioeceses,  et  facul- 
tates  Episcopis  tributas  pro  varietate  circumstantiarum  et 
Ecclesiae  bono  moderationem,  aut  restrictionem  aliquam  indu- 
cendam  putassent:  quis  eandem  potestatem  negare  poterit 
successoribus  S.  Petri,  qui  jure  eodem,  sed  ordinario  in  totum 
mundum  a  Petro  manante  primatus  causa  potiuntur;  eadem- 
que  de  causa  (utique  institutionis  divinae)  in  omne  jus  aliorum 
Apostolorum  extraordinarium,  Petri  autem  ordinarium  ita  suc- 
cedunt,  ut  ei  per  sese  nulla  potuerit  aut  poterit  Ecclesiastica 
institutio  derogare?  Nullus,  credo,  ex  adversariis  catbolicis  in 
dubium  vocabit  antiquissima  provincialia  concilia  potuisse  Epi- 
scopalium  facultatum  usum  praefinire,  moderari,  vel  restrin- 
gere,  prout  bono  publico  expedire  videbatur.  Jus  quidem  an- 
tiquarum  synodorum,  quae  fere  fuerunt  particularium  provin- 
ciarum,  vel  regionum  ampliorum  ita  illi  legitimum  habent,  ut 
ad  harum  normam  nostri  quoque  temporis  disciplinam  revo- 
candam  contendant.  Ratio  veri  et  proprii  earum  juris  alia 
non  est,  nisi  quia  eadem  concilia,  licet  particularia,  non  autem 
oecumenica  fuerint;  cum  tamen  ejusdem  provinciae  vel  regio- 
nis  Antistitibus  jurisdictione  praestarent,  poterant  ipsis  eum 
Episcopalium  facultatum  usum  praescribere  vel  mutare,  qui 
utilior  esset  et  in  aedificationem  Ecclesiae  conferret.  Hoc  jus 
si  tribuitur  conciliis  particularibus,  quae  solo  jure  Ecclesiastico 
toti  provinciae  vel  regioni,  ejusque  Episcopis  jure  divino  in 
origine  institutis  praesident;  quanto  magis  concedendum  suc- 
cessoribus  S.  Petri,  qui  omnibus  Episcopis,  ipsisque  particu- 
laribus  synodis  praesunt  jure  divino  ?  Poterunt  ergo  et  hi,  si  ex 
varietate  circumstantiarum  expediat,  in  aedificationem  Ecclesiae 
Episcoporum  facullates  moderari,  vel  etiam  restringere. .  Ex  his 
autem  omnibus  facile  est  intelligere,  quo  aequo  sensu  jurisdictio 
Episcoporurn,  quae  quoad  institutionem  a  jure  divino  provenit, 
a  jure  simul  Ecclesiastico  quoad  subditorum  ac  dioeceseon  de- 
signationem,  et  quoad  facultatum  Episcopalium  moderationem  et 
exercitium  dependeat,  et  Petro  ac  successoribus  ejus  Romanis 
Pontificibus  aliquatenus  subsit:  quod  si  adversarii  suum  ante- 
signanum  Gersonem  sequentes  non  inficientur,  licet  verbis  vi- 
deantur  discrepare,  nobiscum  reipsa  convenient. 

18.  Nolni  hoc  loco  contendere,  quonam  sensu  intelli- 
genda  sint  illa  Patrum  et  antiquorum  Pontificum  testimonia. 
quibus  claves  per  Petrum  ipsis  Apostolicis  communicatas  et 
Episcopatum  a  Petro  et  per  Petrum  originem  ducere  pronun- 
tiantes,  Episcopalem  jurisdictionem  a  Petro  et  Petri  succes- 
soribus  in  alios  dimanare,  videntur  innuere.  Sententiam  enim 
de  suprema  et  plena  istorum  potestate  supra  Episcopos  ex 
minus  certa  et  controversa  interpretatione  nolim  pendere  et 
arguere.  Dum  Episcoporum  jurisdictio  seu  auctoritas,  quae 
juris  divini  negari  non  potest,  Pontificiae  subordinata  et  sub- 
jecta  concedatur  quoad  subditorum  designationem ,  et  quoad 
Episcopalium  facultatum  exercitium  atque  limitationem ,  ut  ad- 
versarii  ex  constitutis  concedant  oportet  5  satis  mihi  nunc  est, 
quocunque  modo  explicanda  sit  ejus  origo  et  propagatio. 


CAPUT  II. 

De  jurc.    Romanorum   Pontificum  et  GenoraHs  Concifit     Num 
alterum  atteri  praestet  in  materia  fidei. 

§•  1. 

Num  Romani  Pontificis  definitio  si  praecessit  ipsum  Concilium  generale, 

cogat  Patres  Concilii,    ita  ut  non  possint  ab  ea  dissentire,    et  quatenus 

Episcopi   sint  in    Conciliis  judices,    etiamsi   eidem    definitioni  nnitatem 

et  consensum  debeant  praestare. 

1.  Nunc  veniamus  ad  Concilia  generalia,  in  quibus  et 
summi  Pontificis  et  Episcoporum  intervenit  et  concurrit  aucto- 
ritas.  Ut  autem  clarius  decidatur  quaestio,  quodnam  sit  jus 
Papae  et  Episcoporum  in  ejusmodi  synodis,  et  utrum  genera- 
lis  Synodus  auctoritate  praestet  summo  Pontifici ,  an  e  contra, 
distinguendum  est.  Vel  enim  agitur  de  materia  fidei,  vel  de 
negotio  disciplinae.  Si  de  primo  agatur ,  iterum  est  distiuguen- 
dum.  Vel  enim  in  materia  controversa  ad  fidem  pertinente 
edita  praesumitur  ante  Concilium  Apostolicae  sedis  proprie 
dicta  definitio,  vel  non.  Si  sermo  sit  de  fidei  definitione  a 
summo  Pontifice  edita  ante  convocationem  aut  definitionem 
generalis  Concilii;  ex  principiis  jam  constitutis  in  libro  prae- 
cedenti  De  vi  et  ratione  primatus  decisio  manifesta  est.  Cum 

enini  ea  Pontificis  definitio  per  sese  ad  nnitatem  cogat  omnes 
fideles  et  universam  Ecclesiam,  si  praesertim  l)  infallibili- 
tatis  privilegio  gaudeat,  uti  eam  gaudere  probavi  in  eodem 
libro  cap.  15.  coget  etiam  ad  assensum  et  unitatem  omnes 
generalis  Concilii  Patres.  Adversarii  catholici*  quibuscum 
agimus ,  si  concedant  praestituta  principia ,  ut  ex  ipsorum  sen- 
tentiis  ea  comprobavi  eodem  in  opere  potissimum  c.  14.  co- 
haerenter  loquentes  non  poterunt  repugnare,  et  quaestionem 
movere  in  hac  thesi,  quae  exinde  fluit,  nisi  concessis  princi- 
piis  contradicentes ,   secum  ipsi  pugnent. 

2.  Neque  vero  his  refragatur,  sed  potius  sufFragatur 
quam  maxime  primae  Hierosolymitanae  synodi  exemplum.  In 
ea  S.  Petrus  primus  omnium  sententiam  tulit ;  alii  autem  omnes 
eandem  amplexi,  unam  cum  eo  definitionem  edidere.  Idem 
dicendum  de  Romanis  Pontificibus,  qui  eadem,  qua  Petrus, 
definiendi  potestate  atque  auctoritate  fruuntur.  Si  nimirum 
in  fidei  quaestionibus  eorum  praecedat  definitio;  cum  ea  om- 
nes  Concilii  Patres  ita  debent  concinere,  uti  Hierosolymita- 
nae  synodi  Patres  cum  Petri  sententia  convenerunt.  Omnes 
quidem  definitiones  Pontificiae  in  materia  fidei  inveniuntur 
semper  receptae  a  Conciliis  vere  oecumenicis,  nullae  rejectae. 
Quodsi  quandoque  ad  novum  examen  res  deducta  fuit  in  Con- 
ciliis,  id  factum  non  cum  libertate  dissentiendi ,  sed  ut  nova 
discussione  dissentientes  aut  dubitantes  ad  unitatem  debitam 
revocarentur.  Vide  praecedentem  librum  de  primatu  c.  lo. 
§.  13.  et  conferre  pariter  juverit  §.  11.  num.  59.  Excitati 
sane  nonnunquam  non  exigui  tumultus  per  eos,  qui  errori  ab 
Apostolica  sede  praedamnato  favebant;  sed  semper  ratum  est 
habitum ,  quod  a  summo  Pontifice  fuerat  definitum ;  et  qui  de- 
finitioni  noluerunt  acquiescere,  inter  haereticos  recensiti.  Adde 
quod  pauci  semper  fuerunt,  qui  repugnarunt  definitioni  Ponti- 
ficiae,  prae  illis  qui  acquieverunt  et  praestiterunt  debitam 
obedientiam  atque  unitatem;  neque  ex  illis  paucis  a  capite  et 


V)  Bossuetus    quidem  in  dissertatione  praevia  Defensioni  Declarationis, 
quae    praemissa    est    novae    editioni    anni    1745.    c.    2.   pag.  2.  sententiam 
illius,  qui  sit  infallibilis ,  neque  generali  Concilio  subesse  fatetur.    lnfalli 
bilem,  qiia  qnidem  in  re  ialis  est,  cuiqnam  subesse  nefas. 

centro  uuitatis  catholicae  dissidentibus ,  qui  non  poterant  dici 
aut  haberi  generale  Concilium,  jus  generalis  Concilii  supra 
Papam  colligere  licet.  Quodsi  etiam  complures  contra  Aposto- 
licam  definitionem  conspirarent  (quod  nonnisi  per  dolum  aut 
vim  posset  accidere);  nemo  his  oecumenicae  synodi  nomen  et 
jus  posset  attribuere,  sed  Pseudo-synodi  et  Conciliabuli ,  nti 
Ariminensi  et  Pseudo-Ephesinae  synodis  evenit,  quae  sane 
nullum  habuerunt  jus  in  summum  Pontificem,  aut  in  Episco- 
pos  eidem  adhaerentes,  qui  ex  unione  cum  capite  et  centro 
unitatis  generalis  Concilii  titulo  ac  jure  potiri  poterant. 

3.  Atqui,  inquies,  si  Patres  in  Conciliis  etiam  genera- 
libus  sequi  debent  definitionem  fidei,  quam  antea  Romanus 
Pontifex  edidisset;  quomodo  ibidem  erunt  veri  judices,  uti 
eos  esse  nemo  inficiari  potest?  Quidni?  Num  judicis  ratio  in 
libertate  dissentiendi  collocanda  est,  ita  ut  cum  obligatione 
assentiendi  stare  non  possit?  Nonne  Episcopi  in  Chalcedo» 
nensi  judices  fuerunt,  tametsi  Leonis  definitioni  in  Eutychis 
errorem  antea  editae,  et  ab  Episcopis  tum  Orientis  tum  Occi- 
dentis  subscriptae,  et  ita  catholicae  Ecclesiae  non  solum  ta- 
cito,  sed  etiam  expresso  consensu  approbatae,  ex  nostrorum 
quoque  adversariorum  sententia  assentiri  opus  esset?  Nonne 
(Vid.  lib.  de  vi  et  rat.  primat.  c.  13.  n.  70.)  judices  itidem 
egerunt  illi  totius  Orbis  Episcopi,  qui  post  Chalcedonensem 
definitionem  utique  peremptoriam,  Leone  Imperatore  postulante, 
novum  judicium  protulere  litteris,  quae  in  Codice  encyclio 
continentur?  Nonne  judices  haud  dubie  fuerunt  Apostoli  et 
seniores  in  Hierosolymitano  Concilio,  cum  omnes  in  S.  Petri 
sententiam  transierunt,  ut  notavit  S.  Hierouymus  (Epist.  75. 
inter  Augustin.  n.  7.),  etiamsi  idem  S.  Petrus  Spiritu  sancto 
certissime  afflatus ,  controversiam  ante  omnes  definierit  ea  uti- 
que  sententia,  contra  quam  licite  nemo  catholicus  polerat  re- 
luctari?  Nonne  (ut  alia  omittam)  in  ipso  Tridentino  Conci- 
lio  veri  judices  fuerunt  Episcopi  quoad  ea  quoque  fidei  decreta, 
quibus  damnarunt  haereses  a  novatoribus  repetitas,  et  pluries 
etiam  antea  damnatas,  etsi  nemo  de  justa  illarum  condemna- 
lione  posset  ambigere?  Si  adversarii  non  negent,  Episcopos 
in   hisce  circumstantiis   fuisse  veros  judices,   licet  de  definitis 

aiitea  non  possent  dubitare,  vel  ab  iis  dissentire ;  non  ergO 
judicii  proprie  dicti  in  materia  fidei  essentiale  est,  ita  posse 
Episcopos  in  utramlibet  partem  sententiam  ferre,  ut  si  id 
quandoque  non  possint  licite,  veri  judices  nec  sint,  nec  ha- 
beri  queant.  Non  inficianduin  Episcopos  j)OSse,  iinmo  etiam 
debere  dissentire  a  definitione,  si  eain  doctrinae  fidei  contra- 
riam  cognoscerent.  At  cum  haec  hypothesis  in  memoratis  cir- 
cumstantiis  sit  omnino  falsa  (certum  quippe  est  et  S.  Petrum 
Spiritu  sancto  afflatum ,  et  definitiones  in  generalibus  Conciliis 
editas ,  seu  comprobatas ,  vel  Episcoporum  subscriptionibus  at- 
que  consensu  receptas  errori  obnoxias  esse  non  posse) :  ful- 
sum  pariter  est  Episcopos  in  dictis  circumstantiis ,  in  quibus 
judices  agebant,  potuisse  ab  iisdem  definitionibus  dissentire, 
perinde  ac  si  judicii  ratio  dissentiendi  potestatem  semper  re- 
quirat. 

4.  Idem  est  de  fidei  definitionibus  Romanorum  Pontiiicum 
(Vide  lib.  de  primat.  pag.  259.  not  !.),  quos  ex  Christi 
pollicitatione  Petro  facta  ita  a  Deo  dirigi,  ut  ipsorum 
judicia  pro  sancienda  regula  fidei  DIVIJSA  aeque  ac 
SUMMA  auctoritate  nitantur  s  cui  Christiani  OMNES  ip- 
sius  quoque  mentis  obsequium  praestare  tenentur ,  testati 
sunt  tres  ac  triginta  Episcopi  Galliae  in  litteris  ad  Innocen- 
tium  X.  an.  1653.  Gallicani,  qui  ita  credebant,  dum  in  re- 
cipienda  definitione  Apostolica  judices  egerunt,  ut  adversarii 
cum  Bossueto  contendunt ;  judicii  utique  rationem  cum  potestate 
ambigendi  vel  dissentiendi  connexam  non  judicarunt.  Numquid 
enim  liberum  ac  licitum  credere  poterant  dissentire  vel  dubi- 
tare  de  judicio  divina  aeque  ac  summa  auctoritate,  nec  non 
Christi  pollicitatione  nixol  Egerint  quidem  illi  in  recipienda 
definitione,  de  qua  tunc  agebatur,  tamquam  veri  judices,  non 
tamen  independentes,  sed  subordinati,  ea  scilicet  hierarchica 
subordinatione ,  cujus  iidem  Gallicani  Antistites  meminerunt 
(Ibid.)  in  aliis  litteris  ad  Episcopos  regni  in  eodem  ne^Otio 
scriptis.  Haec  autem  subordinatio ,  diun  juris  aequalitatem 
inter  inferiorem  et  superiorem  excludit,  cum  generatim  efficit, 
ut  inferior,  qui  superiori  judici  est  subordinatus,  nequeat 
contra  istius  judicium  legitimam  ferre  sententiam:    tum   multo 

magis  efficit,  ne  id  possint  Episcopi  subordinati  summo  Pon- 
tifici ,  cui  cirni  Christus  in  finem  custodiendae  unitatis  praesei  - 
tim  in  fide  idoneam  auctoritatem  dedit,  ut  in  dissensionibus 
circa  fidem  definitionem  ederent,  quae  omnes  obligaret  ad  uni- 
tatem  atque  assensum  5  Episcopis  profecto  etiam  judicum  per- 
sonam  post  Pontificiam  definitionem  gerentibus,  eam  solam 
potestatem  dedisse  credendus  est,  ut  in  eundem  unitatis  finem 
cum  Pontificis  judicio  conjungerentur ,  non  vero  ut  contrariam 
ferentes  sententiam,  unitati  obicem  ponerent,  et  unitatis  cen- 
trum  in  Romana  auctoritate  a  se  constitutum  desererent.  Hoc 
sensu  memorati  Episcopi  Galliae  in  laudatis  litteris  ad  Episco- 
pos  regni  scripserunt,  se  ita  recepisse  Apostolicum  judicium, 
cui  per  UNITATEM  Christiani  Episcopatus  hierarchica 
SUBORDINATIONE  colligati  erunt  (nota  hierarchicae 
subordinationis  debitum  in  bonum  unitatis),  ut  merito  credi- 
derint  propositionum  condemnationem  UNA  CUM  EO 
(Romano  Pontifice)  a  se  quoquc  esse  prolatam  ct  pronun- 
tiatam,  eo  nimirum  mentis  obsequio,  quod  etsi  ab  ipsis  Epis- 
copis,  etiam  cum  judices  agunt,  divinae  aeque  ac  summae 
auctoritati  Christique  pollicitationi  nixae,  hierarchica  sub- 
ordinatione  praestandum  est;  non  tamen  idcirco  judicii  ratio- 
nem  exuit  vel  excludit.     Et  jure  quidem. 

5.  Judicium  enim  proprie  dictum  tunc  fertur,  cum  quis 
ex  causae  cognitione  sententiam  pronuntiat :  fertur  autem  sen- 
tentiae  ex  causae  cognitione  etiam  post  auditum  summi  Pon- 
tificis  judicium,  cum  habito  sufficienti  materiei  controversae 
et  momentorum  examine  illud  judicium  cum  veritate  convenire 
dignoseitur  et  judicatur ,  tametsi  alio  nomine ,  ex  gr.  ob  prae- 
rogativam  primatus  atque  ob  debitam  fidei  unitatem  ad  assen- 
sum  cogat.  Quodsi  expendamus  accuratius,  quaenam  causae 
co^nitio  sufficere  possit  ad  ferendum  judicium  seu  definitionem 
fidei;  inveniemus,  satis  esse  cognoscere,  num  sententia  ali- 
qua  conveniat  nec  ne  cum  traditione  Ecclesiae  catholicae. 
Cum  vero  traditionem  omuium  ecclesiarum  inquirere  nimis 
longum  et  fere  impossibile  sit;  S.  Irenaeus  in  celebri  textu, 
quem  fuse  explicavi  in  praemisso  libro  c.  13.  §.  1.,  et  quem 
ipsi  Gallicani  adversarii  laudant,  satis  esse  duxit  ad  veritatem 

catholicam  discernendam  et  ad  haeresim  dijudicandam  cogno- 
scere  Romanam  traditionem.  Hanc  autem  cnm  exhibeant  de- 
finitiones  Romanorum  Pontificum  (vid.  lib.  de  primat.  c.  13. 
n.  72.),  in  quibus  S.  Petrus  loquitur,  et  explicatur  Romauae 
Ecclesiae  fides;  judicium  fidei  satis  idoneum  feretur  ab  his, 
qui  senteutiam,  de  qua  sit  controversia ,  catholicam,  si  cum 
definitione  Pontificia  concordem;  secus  vero  a  catholico  sensu 
judicent  alienam,  si  discordem  inveniant.  Hoc  quidem  judicii 
genere  usi  Gallicani  Episcopi  (Ibi  n.  76  et  77.)  in  Eutychis 
causa  scribentes  ad  S.  Leonem  Pontificem,  nonne  ex  con- 
cordia  cum  definitione  ejusdem  Pontificis  suarum  Ecclesiarum 
doctrinam  judicarunt  veram  atque  catholicam ;  Eittychianam 
vero  ex  discordia  jure  damnatam  suo  quoque  calculo  compro^ 
barunt?  Haec  ab  iis  potissimum  animadvertenda  sunt,  qui 
credunt  non  agere  tanquam  judices  eos  Episcopos,  qui  Apo- 
stolicis  definitionibus  acquiescentes,  aliud  examen  ad  ferendam 
sententiam  necessarium  non  arbitrantur.  Quae  ratio  si  quid 
valeret  (inquiunt  Gallicani  in  Comitiis  Parisiensibus  anni  1728 
diei  8.  Maji) ;  nullum  esset  amplius  cjcnerale  Concilium, 
cujus  decreta  similiter  impugnari  non  possent;  cum  a  Pon- 
tifice  antea  fuissent  proposita:  semper  enim  dicerentur 
plerique  Episcopi  ipsis  subscribentes  non  aliud  fecisse,  nisi 
submittere  se  auctoritati,  quam  infallibilem  judicant. 

6.  Praeclare  admodum  D.  Fenelonus  Archiepiscopus  Ca- 
meracensis  in  epistola,  seu  instructione  pastorali  diei  20. 
Aprilis  anni  1715  explicat,  qUa  ratione  assensus  Episcoporum 
Pontificiis  definitionibus  adhibitus  et  adhibendus  judicii  naturam 
induat,  exemplisque  subscriptionum ,  quae  generalis  Concilii 
decretis  pariter  subjiciuntur ,  eonfirmat.  Judicare  post  judi- 
cium  Pontipcis  est  suum  judicium  cum  Pontificio  conjun- 
gere.  Hac  ratione  Episcopi  olim  subscripserunt  ipsorum 
Conciliorum  yeneralium  decretis.  Eorum  submissio  erat 
judicium ,  et  eorum  judicium  erat  sid>missio.  Subscriben- 
tes  sese  submittebant  simul  et  confirmabani  decisionem  sy- 
nodi.  Id  constat  ex  actis  et  ex  his  aliisque  similibus  sub- 
scriptionum  formulis:    Judicans  subscripsi;  recoqnoscens  con- 

sensi Obtemperans  sententiae  sanctissimorum  et  bea- 

tisshnorum    Episcoporum    consentiens    et   ego    sub- 

scripsi.  Cognoscens  discussionem  Sanctorum  Patrum,  et 
cum  sequi  debeam  eorum  judicium,  subscripsi  etc.  Si  in 
Conciliis  judicant  Episcopi  tunc  etiam,  cum  obedientes  sub- 
scribunt  definitioni,  quam  sequi  debent,  quidni  eadem  judicii 
ratio  habebitur,  cum  in  iisdem  Conciliis  Patres  deiiniunt, 
quod  antea  definivit  summus  Pontifex,  quamvis  sequi  debeant 
ejus  judicium?  Quodsi  quidam  inter  hos  non  ex  intrinseco 
causae  et  momentorum  examine,  sed  ex  auctoritate  Pontificia 
atque  ex  debito  unitatis  et  obedientiae  consentientes ,  ferrent 
sententiam;  nonne  rationes,  quae  ad  hujusmodi  consensum 
movent  ex  primatus  fine  et  ex  Christi  institutione  atque  pro- 
missis  nec  non  ex  traditione  Patrum,  quibus  unitatis  debituni 
et  inerrantiam  Pontificiam  in  definitionibus  libro  praecedenti 
(Cap.  12  et  13.)  statuimus,  certum  et  dogmaticum  proprie 
dictum  judicium  eliciunt?  Hoc  sane  si  extra  occasionem  con- 
cilii  vel  per  adversarios  sufficere  dicendum  est  ad  statuendum 
tacitum  illum  Ecclesiae  dispersae  consensum,  quem  judicio 
oecumenicae  synodi  aequivalere ,  et  aeque  cogere  omnes  Chri- 
stianos  fatentur  (Episcopi  siquidem  in  tota  Ecclesia  dispersi 
non  ob  alias  fere  rationes  Pontificiis,  quae  extra  Concilium 
generale  eduntur,  definitionibus  assentiuntur  et  parent);  haud 
video,  quomodo  in  Coucilio  oecumenico  judicium  ejusmodi  in- 
sufficiens  judicari  queat. 

§•  «• 

Quid  dicendum,  cum  generali  Concilio  nulla  praecessit  Pontificia  dejinitio. 
7.  Si  porro  agatur  de  quaestione  fidei,  quam  ante  Con- 
cilium  non  definierit  Komanus  Antistes,  quid  sentiendum,  si 
qua  inter  Concilii  Patres  et  sumnium  Pontificem  oriretur 
dissensio?  Contingere  quidem  potest,  ut  in  discutiendis  ante 
definitionem  momentis,  et  in  veritate  inquirenda  multi  et  plu- 
res  Concilii  Patres  aliter  atque  aliter  opinando  discrepent  et 
inter  se  et  ab  ipso  Romano  Pontifice.  At  quoad  discutiendo 
et  inquirendo  dissentiant,  ac  definitio  nulla  ex  parte  profera- 
tur:  erit  haec  dissensio  opinionis,  non  definitionis,  nec  fidei: 
nec  quisquam  utrinque  alterum  coget  ad  assensum ,  cum  coactio 

ex  definitione  edita  atque  Eeclesiae  proposita  oriatur.  In 
ejusmodi  dissensionibus ,  quae  ex  difficultatibus  hinc  inde  in- 
gestis,  dum  veritas  quaeritur,  provenire  solent,  illud  fere  ac- 
cidit,  ut  definitio  differatur,  quoad  veritas  manifeste  elucescat; 
in  definiendo  autem  nunquam  factum  est,  et  nimquam  fiet,  ut 
Concilii  generalis  Patres  aliter  circa  fidem  definiant,  aliter 
Papa:  ac  proinde  in  hypothesi,  quae  nunquam  fuit  aut  erit, 
immo  nec  esse  potest ,  non  est  laborandum.  Dixi  nunquam 
fuitx>)  in  generali  scilicet  synodo  libera,  ut  excludantur  Pseudo- 
synodi,  in  quibus  fraus  seu  vis  et  metus  dominetur,  ut  de 
Ariminensi  et  Pseudo-Ephesina  diximus,  quae  generalis  Con- 
cilii  nomen  et  vim  nequeunt  obtinere.  Addidi  nec  esse  po- 
test.  Sicut  enim  fieri  nequit,  ut  Petri  ac  successorum  ejus 
fides  vel  momento  desinat  esse  illa  petra  (Vid.  de  vi  primat. 
c.  12.),  cui  bono  unitatis  ex  Christi  institutione  tota  Ecclesia 
catholica,  seu  totius  catholicae  Ecclesiae  fides  superstructa, 
in  unitate  ejusdem  fidei  debet  consistere;  ita  fieri  nequit,  ut 
eadem  Ecclesia  et  Episcopi  catholici,  saltem  plerique,  de- 
sciscant  ab  ea  petra,  et  ab  unitate  fidei  Petri  ac  successorum 
ejus  dissentiant  sive  in  Concilio ,  sive  extra  Concilium ,  cum 
institutionem  Christi  nec  Ecclesia,  nec  Episcopi  catholicae 
Ecclesiae  infringere  et  mutare  aut  deserere  unquam  possint. 
Semper  itaque  generalis  ac  liberi  Concilii  Patres,  qui  una 
cum  capite  legitime  adunati  universam  Ecclesiam  repraesen- 
tant ,  si  non  omnes ,  saltem  plerique  in  definiendo  conspirabunt 
cum  definitione  summi  Pontificis:  et  si  qui  pauci  dissentiant, 
horum  judicium  extra  petram  et  centrum  catholicae  unitatis, 
immo  contrarium  unitati  fidei,  quae  Apostolicae  sedi  debetur, 
nullo  jure  coactivo  gauderet,  jurisdictione  nulla,  quae  solum 
habet  locum  et  vim  in  unitate  cum  Petro  et  cum  successo- 
ribus  Petri,  ut  in  eam  unitatem  conspirent  et  conferant,  non 


J)  Inepta  hoc  loco,  ubi  de  definitionibus  fidei  aginius,  esset  oppositio 
ex  quinta  Synodo,  quae  si  separatim  a  Vigilio  judicium  suum  protulit,  non 
tamen  discordia  fuit  unquam  in  substantia  fidei,  sed  in  quaestione  de  per- 
sonis  tantum;  et  in  ipsa  quaestione  Patrnm  ejusdem  Concilii  decreta  \im 
generalis  synodi  non  habuere,  nisi  postquam  Vigilius,  qui  prius  dissentie 
bat,  peremptorio  judicio  consensum  praebuit.  Vide  librum  De  piimatu 
cap.  15.  §.  10.  n.  37. 

vero   contra   unitatem,    queinadmodum   statui    cap.    1.    n.  11. 
Haec  ex  praemissis  certa. 

8.  Cum  adversarii  vim  et  auctoritatem  in  summum  Pon- 
tificem  tribuunt  definitionibus  fidei,  quas  Episcopi  congregati 
in  generali  Synodo  ante  sententiam  ipsius  Pontificis  ederent; 
idcirco  tribuunt,  quia  censet  dogmatica  ejusmodi  decreta, 
tametsi  Pontificio  suffragio  carentia,  vere  esse  et  vim  habere 
decretorum  concilii  oecumenici.  At  liaec  ipsorum  hypothesis 
falsissima  est.  Concilium  enim  vere  oecumenicum,  quod  ex 
tota  Ecclesia  convocatum,  repraesentat  universam  Ecclesiam, 
non  ex  solis  Ecclesiae  Episcopis  constat,  sed  ejusdem  Eccle- 
siae  Caput,  Romanum  Antistitem,  requirit,  idque  non  ob 
meram  ejus  materialem  praesentiam ,  sed  praecipue  ob  directio- 
nem  et  auctoritatem ,  quae  sine  assensu  et  vi  coactiva  ejus- 
dem  intelligi  nequit.  Vide  quae  in  hanc  rem  animadverten- 
tur  cap.  4,  §.  2.,  nec  non  addenda  cap.  G.  §.  2  et  3.  Hac 
de  causa  sicut  generalis  concilii  definitionem  non  constituerel 
praecedens  solius  Papae  sententia,  nisi  Episcoporum  quoque 
suffragia  cum  ipsius  definitione  jungerentur;  ita  nec  istorum 
concors  licet  decretum  dogmaticum  ante  Pontificis  approbatio- 
nem  editum  sufficeret  ad  constituendum  proprie  dictum  oecu- 
menici  Concilii  judicium,  quod  ex  concordi  Episcoporum  et 
capitis  judicio  coalcscit,  et  vim  ejusdem  synodi  propriam  ob- 
linet.  Certe  si  in  materia  disciplinae  decreta  cujuscunque  fre- 
quentissimae  synodi,  quibus  desit  Pontificia  approbatio,  vim 
non  luibuerunt  nec  habere  poterant  generalis  concilii,  nec  coe- 
gerunt,  nec  cogere  poterant  suminum  Pontificem,  uti  capilc 
quarto  probabitur  latius,  idipsum  multo  magis  dicendum  de 
sanctionibus  in  materia  fidei,  in  qua  fides  a  Concilii  Patribus 
definita,  nisi  concordiam  praeferat  cum  fide  successorum  S. 
Petri,  nequit  dici  illa  petra  Ecclesiae,  quae  in  Ilomanae  se- 
dis  fide  a  Christo  constituta,  est  fundamentuni  illud,  cui  totain 
Ecclesiam  adhaerere  et  incumbere  necesse  est,  ut  in  libro 
De  vi  primatus  demonstravi.  Negari  quidem  nequit,  quin 
Episcopis  in  generali  concilio  definientibus  conveniat  illud  pro- 
latum  in  Hierosolymitana  synodo:  Visum  est  Spiritui  sancto 
et  nobis  (Act.  Apost.  15,  28,),  at  id  ipsis  non  convenit,  nisi  in 

eo  concilio  Episcoporum  senteutiae  ita  conspirent  cuni  senten- 
tia  summi  Pontiiicis ,  uti  Apostoli  atque  seniores  in  Hiero- 
solymitana  synodo  conspirarunt  cum  S.  Petri  sententia.  Neque 
dicat  quispiam:  Cum  Ecclesia  catholica  sit  columna  et  fun- 
damentum  veritatis ,  nonne  columna  pariter  et  fundamentum 
veritatis  haberi  debent  generalia  Concilia  et  Patres,  qui  in 
generali  Concilio  nniversam  Ecclesiam  repraesentant  ?  Ea 
enim  praerogativa  sicut  convenit  Ecclesiae,  quatenus  fundata 
et  aedificata  est  super  eam  petram,  quam,  ut  ait  Augustinus 
(Psal.  in  part.  Donat.),  non  vincuni  superbae  inferorum 
portae ;  ita  non  aliter  ipsis  oecumenici  Concilii  Patribus  con- 
venire  potest.  Hinc  ad  eos,  qui  etiam  in  generali  synodo 
non  aedificarent  super  ipsam  petram ,  seu  in  unitate  fidei  Petri 
et  Apostolicae  cathedrae,  ea  praerogativa  et  Christi  promissio- 
nes  non  pertinerent ,  cum  Christus  prius  de  Petri  fide  dixerit : 
Super  hanc  petram  aedificabo  Ecclesiam  mearn,  ac  dein 
promiserit :  Et  portae  inferi  non  praevalebunt  adversus  eam, 
id  est  adversus  eam  petram,  sive  etiam  (si  velis)  adversus 
eam  Ecclesiam,  quae  tamen  super  illam  petrani  fidei  aedifi- 
canda,  ipsi  tanquam  fundamento  et  unitatis  centro  debebat 
incumbere  et  adhaerere. 

9.  Infallibilitas  definitionum  et  doctrinae  fidei,  quam 
Christus  promisit  Ecclesiae  docenti,  seu  Episcopis  docentibus 
Ecclesiam,  cum  fuerit  promissa  Apostolis  non  separatis  a 
Petro,  sed  una  cum  Petro,  cui  omnes  quoque  Apostoli  ra- 
tione  primatus,  ut  (1.  De  primatu  c.  12.  n.  49  et  50*  et 
c.  14.  n.  10.)  probavimus,  debebant  in  unitate  fidei  adhae- 
rescere;  promissionem  quidem  hujusmodi  ad  Episcopos,  Apo- 
stolorum  successores,  extendi  certum  est,  quando  una  cuiii 
Petro,  seu  cum  Petri  successoribus  in  unitate  ejusdem  fidei 
definiunt  et  judicant;  non  autem  omnino  certuin  pariter  est, 
num  Episcopi  in  hujus  fidei  unitate  definierint,  eaque  infalli- 
bilitatis  praerogativa  gaudeant,  nisi  ex  consensu  vel  confir- 
matione  summi  Pontificis  constet ,  ea  Episcoporum  judicia  cum 
Apostolicae  sedis  fide  convenire.  Ferrandus  Carthaginensis 
Ecclesiae  diaconus  in  altera  epistola  Pelagio  et  Anatolio  Ro- 
manae    Ecclesiae    diaconis    tradita    c.    9.    ad   certitudinem   et 

plenam   confirmationem   statutoriim   concilii   generalis  sufficere 

scripsit,    si   perducta    in    notitiam  totius  Ecclesiae 

Apostolicae  fidei  CONVENIRE  firmentur ,  Apostolicae 
sedis  roborata  CONSENSU.  Lege  etiam  capita  6  et  7., 
nbi  iisdem  conciliis  nniversalibns  secundnm  auctoritatis  lociim 
post  canonicos  libros  tribuit  ex  accedente  Romanae  sedis  con- 
sensu,  definitionibus  autem  fidei  ex  eodem  conseiisu  vindicat 
robur  invictum.  Adversarii  quoque,  qui  cum  Bossueto  con- 
ciliarium  definitionum  (lege  Bossueti  textus  c.  4.  n.  4.)  ro- 
bur  invictum  eliciunt  ex  consensu  Episcoporum  cum  Aposto- 
licae  sedis  sententia,  et  in  hac  unitate  plenam  firmitatem  si- 
tam  praedicant,  nequeunt  profecto  tantam  vim  asserere  Epi- 
scopis,  si  cum  horum  judicio  sedes  Apostolica  nequaquam  con- 
sentiat  5  a  qua  *)  fidei  certitudinem  esse  petendam  Joannes 
Gerson  in  sermone  coram  Alexandro  V.  affirmare  non  dubi- 
tavit.  Consensus  quidem  vel  dissensus  capitis  non  aeque  ae- 
stimandus  est,  ac  dissensus  vel  consensus  cujuslibet  alius 
Episcopi,  cujus  assensus  si  desit  in  generali  concilio,  ubi  alii 
Patres  cum  capite  concordent,  nihil  praejudicat  finnitati  sen- 
tentiae;  uti  praejudicaret ,  si  Romani  Pontificis  assensus  vel 
deesset,  vel  vocaretur  in  dubium. 

10.  Hac  de  causa  Marcianus  Imperator  sollicitus  de  con- 
firmatione  definitionis  Concilii  Chalcedonensis ,  eandem  uti  ne^ 
cessariam  ad  tollendam  omnem ,  quam  maligni  interpretes  spar- 
serant,    dubitationem ,     his   verbis   enixe   petiit   (Epist.   110. 


])  Gerson  serm.  in  die  Ascens.  Domini  t.  2.  edit.  Dupin.  p.  136.  de 
Indis  scripsit:  Facile  in  eis  sinceritas  corrumpitur,  cum  Ecclesiae  Ro- 
manae  non  cohaereant,  a  qua  fidei  certitudo  petenda  est.  Cur  verum 
sit,  certitudinem  fidei  ex  Romana  fide  esse  petendam ,  non  solum  ex  eo 
patet,  quia  Romana  fides  certis  Christi  promissis  munita  indefectibilis  est, 
ut  in  lib.  I)e  vi  primatus  c.  15.  probavimus,  et  in  Appendice  II.;  verum 
etiam  quia  ex  antiquorum  traditione  ac  dogmate  catholico  certura  est,  ve- 
ram  Christi  fidem  esse  Apostolicam,  quae  scilicet  ab  Apostolis  tradita  et 
ab  Apostolicis  Ecclesiis  suscepta  ac  per  successionem  Episcoporum  con- 
servata,  ad  nos  usque  inteinerata  pervenit.  Olim  quamdiu  certum  fuit 
Ecclesias  Apostolicas  acceptara  ab  Apostolis  fidem  incorruptam  servasse, 
ut  discerneretur  vera  fides  Apostolica,  receptum  erat  ad  sedes  Apostolicas 
provocare,  ut  ex  Irenaeo  liquet.  Cum  autem  inter  Apostolicas  jamdiu 
omnes  defecerint  a  catholica  fide,  una  Romana  sede  excepta,  quae  sola 
avitam  traditionem  custodivit;  hinc  jure  ab  hac  fidei  certitudinem  esse 
petendam   Gerson    prodidit.     Confer    De   vi   primat.    c.    13.    n.  42  et  43. 

inter  Leon.  al.  post  ep.  88.):  Quod  nonnullorum  animis, 
qui  Eutychetis  etiam  nunc  pravam  opinionem  et  perversi- 
tatem  sectantur1),  ambiguitatem  multam  injecit,  utrum  tua 
Beatitudo,  quae  in  synodo  decreta  sunt,  confirmaverit.  Et 
ob  eam  rem  tua  pietas  litteras  mittere  dignabitur ,  per  quas 
omnibus  ecclesiis  et  populis  manifestum  fiat,  in  sancta  sy- 
nodo  peracta  a  tua  Beatitudine  rata  haberi.  E  contra 
vero  Nicaena  Synodas  II.  generalis  VII.  act.  5.  Pseudo-sy- 
nodo  Iconomachorum  Episcoporum  CCCXXXVHI.  auctorita- 
tem  abrogavit,  propterea  quod  non  habuerut  adjutorem 
illius  temporis  Romanum  Papam,  vel  eos ,  qui  circa  ipsum 
sunt,  sacerdotes ,  nec  etiam  per  vicarios  ejus ,  neque  per 
encyclicam  epistolam,  quemadmodum  LEX  DICTAT  con- 
ciliorum.  Ex  conciliorum  itaque  generalium  lege  in  materia 
potissimum  fidei,  ut  eorum  statuta  vim  oecumenicae  synodi 
habeant,  aliquam  Pontificum  Romanoruin  approbationem  ne- 
cessariam  esse  septima  generali  synodo  affirmante  dubitare 
non  licet. 

11.  Ingerat  nunc  Bossuetus  (1.  7.  Defens.  al.  12.  c.  13. 
t.  2.  p.  18,  19,  20.)  illa,  quibus  verbum  confirmare  stylo 
Ecclesiastico  (seu  ex  Ephesinae  synodi  actis)  nihil  aliud 
esse  ait,  quam  plenam  et  manifestam  suam  assensionem 
facere :  cumque  id  non  soli  Apostolicae  sedi ,  dum  conciliorum 


l)  Oranis  quidera  ejusmodi  ambiguitas  de  Pontificio  assensu  definitioni 
Chalcedonensi  cunctis  Patrura  sufifragiis  editae  debebat  excludi  ex  Leonis 
epist.  28.  ad  Flavianum,  ad  cujus  normam  ipsa  definitio  exacta  fuerat; 
et  multo  magis  ex  epist.  106.  ad  Anatolium,  in  qua  gesta  concilii  quoad 
(idem  expresse  approbata  leguntur.  Sed  cum  in  iisdem  gestis  ad  Pontifi- 
cem  missis  praeter  definitionem  fidei  continerentur  canones  aliquot  disci- 
plinae,  in  quibus  unus  circa  praerogativam  sedis  CP.  a  Patribus  editus, 
a  Leone  fuerat  reprobatus$  occuitata  Patribus  hac  epistola,  maligni  inter- 
pretes  Eutychiani  erroris  fautores  sparserunt  in  vulgum,  ea  gesta  Ponti- 
ticiam  confirmationem  non  potuisse  obtinere;  et  ita  definitionera  fidei,  etsi 
a  Leone  certo  approbatam,  in  dubiura  adducere  nisi  sunt.  Huic  ambi- 
guitati  extirpandae  aliam  epistolam  117.  ad  totius  synodi  Patres  idem 
Pontifex  dirigendam  credidit,  ne  in  firma  aitt  dubia  haberentur,  quae 
nulla,  inquit,  sunt  consensus  mei  sententia  roborata.  Haec  dubitatio  a 
perversis  licet  interpretibus  ingeri  non  potuisset,  nisi  eo  quoque  tempore 
apud  catholicos  obtinuisset  sententia,  ad  vim  dogmaticae  definitionis  a  ge- 
neralis  quoque  concilii  Patribus  editae  necessarium  esse  Apostolicae  sedis 
consensum  sive  confirmationem. 

decreta  confirmat,  sed  omnibus  etiam  Ecclesiis  aptans,  allatis 
verbis  Philippi  legati  Apostolici,  qui  sententiam  in  Nestorium 
ab  omnibus  Orientis  et  Occidentis  Episcopis  approbatam,  fir- 
mam,  seu  plane  confirmatam  dixit  juxta  omnium  ecclesiarum 
decretum,  subdit:  Hinc  elucet,  ut  sese  mutuo  ipsa  ecclesia- 
vum  decreta  confirment.  Ea  enim  omnia  vim  habent  con- 
fivmandi,  quae  ecclesiavum  omnium  consensionem  unitatem- 
que  declarantj  cum  ipsa  unitate  et  consensio7ie  mutua  de- 
cretorum  Ecclesiasticorum  firmitudo  constet.  Quidnam  hinc 
contra  nos?  Decretorum  confirmationem  fieri  declaratione  con- 
seusus  nemo  negaverit.  Decreta  item  non  solum  Apostolicae 
sedis,  sed  Episcoporum  quoque  ecclesiarumque  ceterarum  con- 
sensu  confirmari,  ita  ut  ipsae  definitiones  Apostolicae  ab  Epi- 
scopis  sive  in  concilio  praesertim  generali  adunatis,  sive  per 
orbem  dispersis  subsignatae,  seu  receptae  et  comprobatae,  ex 
hac  omnium  unitate,  unanimique  consensu  maximum  robur 
acquirant,  in  praecedenti  opere  De  vi  primatus  pluribus  affir- 
mavimus.  Nulla  igitur  in  hoc  vertitur  quaestio.  Solum  vi- 
dendum,  ne  quis  vim  coactivam  ad  unitatem  Apostolicae  sedis 
definitionibus  neget,  quamdiu  non  pateat  haec  Episcoporum  et 
ecclesiarum  consensio;  tribuat  vero  definitionibus  Patrum  ge- 
neralis  synodi,  antequam  ejusdem  sedis  confirmatio  seu  con- 
sensus  accesserit.  Eam  vim  coactivam  ad  unitatem  ratione 
primatus  ex  institutione  Christi  competere  Pontificiis  definitio- 
nibus  ante  omnem  consensum  Ecclesiae,  in  memorato  libro 
probatum  est.  Vide  praecipue  cap.  14.  §.  8.  Num  vero 
definitiones  Patrum  concilii  vi  coactiva  fruantur,  etiamsi  quo- 
vis  assensu  sedis  Apostolicae  careant,  hactenus  dicta,  ut 
arbitror,  satis  declarant.  Hie  autem  mirum  maxime  debet 
accidere,  quosdam  adversarios,  qui  ad  vim  propriam  generalis 
concilii  necessariam  existimant  consensioncm  Episcoporum 
cujusque  saltem  notabilis  portionis ,  seu  regionis  Ecclesiae 
catholicae,  ita  ut  ob  defectum  hujusmodi  generalia  habita 
non  fuisse  putent  Concilia  VI.  et  VII.,  quamdiu  defuit  Hispa- 
norum  et  Gallorum  consensus  5  e  contra  vero  necessariam  nou 
credere  consensionem  capitis  ejusdem  Ecclesiae,  licet  caput 
negari  nequeat  pars  praecipua  et  maxime  necessaria  corporis, 

ac  in  materia  fidei  fides  Romanae  sedis  ex  institutione  Christi 
sit  petra  et  fundamentum  Ecclesiae,  ac  centrum  unitatis 
fidei,  cum  quo  totius  Ecclesiae  fides  conveniat  et  in  unum 
coalescat  necesse  est. 


CAPUT  III. 

De  jure   summorum  Pontificum   et  generalium  Conciliorum  in 
materiis  disciplinae. 

§•  i. 

De  Canonibus   disciplinae   editis    in    generali    Concilio,    quibus   accessit 

assensus,  seu  confirmatio  summi  Pontificis.     Hos  canones  ipse  debet  ob- 

seroare  non  jure  eorundem  canonum,  sed  altiori  naturali  ac  divino,  qui- 

bus  iidem  Pontifices  obstringuntur. 

1.  Si  loquamur  de  altera  quaestione  in  materiis  disci- 
plinae,  circa  quas  plerique  canones  generalium  Conciliorum 
versantur,  quaestio,  num  in  his  Concilium  generale  sit  supra 
Papam,  huc  revocatur,  num  ejusmodi  Conciliorum  decreta  in 
materia  disciplinae  summos  Pontifices  obligent  per  sese,  id 
est  num  jure  generalis  synodi  istos  obstringant,  nec  ne.  Hac 
autem  in  re  est  distinguendum.  Vel  enim  est  sermo  de  ca- 
nonibus  disciplinae,  quos  Papa  una  cum  Patribus  Concilii 
sanxit,  seu  a  Patribus  jam  constitutos  sua  quoque  auctoritate 
confirmavit;  vel  de  iis,  qui  statuti  a  solis  Concilii  Patribus, 
Papae  assensu  et  confirmatione  carent.  Hoc  capite  agetur 
tantum  de  primis.  Certum  est  autem  canones  in  oecumenicis 
synodis  constitutos,  quibus  ipsius  Pontificis  assensus  vel  con- 
firmatio  accessit,  obligare  ipsum  Papam.  At  ejusmodi  obliga- 
lio  non  provenit  ex  humano  jure,  cui  summus  quoque  Pon- 
tifex  subsit.  Concurrunt  enim  in  statuendis  ejusmodi  cano- 
nibus  et  summus  Pontifex  et  Concilii  Patres.  Obligatio  autem 
humani  juris,  quod  in  subditos  et  inferiores  tantum  vim  habere 
potest,  summum  Pontificem  afficere  nequit,  neque  ex  jure 
ipsius  assentientis  aut  confirmantis  Pontificis,  neque  ex  jure 
Patrum  concilii.  Non  ex  jure  ipsius  Pontificis;  neque  enim 
is  in  se  aut  in  successores  suos  sibi  aequales  habet  imperiuni. 


Non  ex  jure  Patrum  Concilii;  hi  siquidem  per  se,  etiamsi 
collective  accipiantur,  cum  subditi  et  inferiores  sint  summo 
Pontifice,  uti  capite  sequenti  §.  III.  demonstraturi  sumus,  nul- 
lam  in  ipsum  superiorem  suum  jurisdictionem  proprie  dictam 
obtinent,  aut  obtinere  queunt.  Solum  iis  canonibus,  quibus 
summi  Pontifices  assensi  sunt,  ita  obstringuntur ,  uti  suis  et 
praedecessorum  legibus  obligantur,  quas  aeque  ac  sacros  ca- 
nones  se  servaturos  olim  in  solemnibus  professionibus  etiam 
jurejurando  firmatis  pollicebantur.  Id  autem  non  juri  humano 
coactivo  fribuendum,  sed  vi  directivae,  ut  ajunt,  id  est  altiori 
juri  naturali  atque  divino,  quod  exigit,  ut  in  iis,  quae  bono 
publico  constituta  sunt,  superior  praecedat  exemplo,  nec  aliis 
violandarum  legum  viam  aperiat,  quod  in  magnum  scandalum 
cederet. 

2.  Bossuetus  in  sermone  ad  celebria  Comitia  Cleri  Gal- 
licani  habito  Parisiis  an.  1681.  distinguens  inter  potestatem 
Apostolis  et  Petro  traditam,  illam,  quam  super  omries  sine 
restrictione  S.  Petro  a  Christo  collatam  confessus  est,  nullos 
alios  terminos .  habere  affirmavit,  nisi  quos  praescribit  RE- 
GULA.  Elle  n'  a  des  bornes  que  celle,  que  donne  la 
REGLE.  Haec  autem  regula,  cui  suberat  idem  S.  Petrus, 
qui  super  omnes  sine  restrictione  praefectus  fuerat,  nulla  lex 
humana  esse  poterat,  sed  naturalis  tantum  ac  divina,  quam 
indicavimus.  Hac  de  causa  Gelasius  epist.  13.  ad  Dardanos 
scripsit :  Uniuscujusque  synodi  constitutum  (t.  5.  Conc.  Ven. 
edit.  col.  326.),  quod  universalis  Ecclesiae  probavit  assen- 
sus,  non  aliquam  magis  exequi  sedem  prae  ceteris  oportet, 
quam  primam,  quae  et  unamquamque  synodum  sua  aucto- 
ritate  confirmat,  et  continuata  moderatione  custodit.  Alia 
similia  aliorum  Pontificum  leguntur.  Nullus  est  Princeps,  qui 
licet  nulli  humano  coactivo  juri  subsit,  eodem  tameu  directivo 
et  naturali  ac  divino  jure  suis  quoque  legibus  non  obstrin- 
gatur,  ne  destruat  exemplo,  qiiod  in  bonum  publicum  statuit. 
Quare  S.  Ambrosius  epist.  32.  ad  Valentinianum ,  Quod 
praescripsisti  aliis,  inquit,  praescripsisti  et  tibi.  Leges  enim 
Imperator  fert,  quas  PRIMUS  ipse  custodiat.  Et  Theo- 
dosius  ac  Valentinianus  ipse  L.  1.  Cod.  tit.  14.     De  leg.  et 

Const.  Digna  vox  est  majestate  regnantis,  legibus  obliga- 
tum  se  profiteri;  quin  tamen  idcirco  se  ii.sdem  aut  praede- 
cessoribus  suis  sibi  aequalibus,  vel  sibimetipsi  coactivo  jure 
subesse  dici  possit.  Hoc  ergo  sensu  cum  Romani  Pontifices 
se  obnoxios  affirmarunt  sacris  disciplinae  canonibus,  non  id- 
circo  conciliorum  quandoque  etiam  non  generalium,  in  quibus 
dicti  canones  fuerunt  constituti  et  ab  Apostolica  sede  recepti, 
jus  in  ipsos  exinde  deduci  potest,  cum  ad  eorum  observantiam 
non  humano,  sed  naturali  ac  divino  jure  obligentur. 

§.  ii. 

Adeo  vero  hoc  altiori  naturali  divinoque  jure  ad  executionem  et  obser- 
vantiam  canonum  disciplinae,  quamdiu  vigent,  obligantur  summi  Ponti- 
fices,  ut  licet  pro  suprema  sua  potestate  possint  in  ipsis  dispensare,  vel 
eosdem  etiam  aliquando  restringere  vel  mutare ;  non  tamen  debeant,  nec 
licite  id  possint  absque  legitima  causa. 

3.  Potestatem  dispensandi  in  materiis  disciplinae  con- 
stitutae  canonibus  conciliorum  etiam  generalium,  quae  anti- 
quissimis  exemplis  probatur,  summis  Pontificibus  competere 
adversarii  negare  non  possunt.  Hanc  quoque  a  Chalcedonensi 
oecumenica  synodo  agnitam  et  approbatam  demonstrat  exem- 
plum  Maximi  Antiocheni,  qui  tanquam  Episcopus  in  ea  fuit 
receptus  ex  sola  Apostolicae  sedis  auctoritate,  atque  dispen- 
satione  a  rigore  canonum,  ex  quibus  illegitima  illius  ordinatio 
ipsum  repellebat.  Qni  tamen  eundem  S.  Leo  dispensatione 
usus  tanquam  Episcopum  receperat,  synodus  quoque  inter 
Patres  recepit.  Actionem,  quae  hoc  factum  apertissime  pro- 
bat,  in  dubium  revocare  studuit  Paschasius  Quesnellus.  Eam 
vero  cum  et  ex  diversae  originis  codicibus  et  aliis  monunientis 
viudicavimus  luculentissime  in  Observationibus  ad  dissertatio- 
nem  IX.  Quesnelli  insertam  nostrae  editioni  Operum  S.  Leo- 
nis  tom.  2.  adstipulantibus  cum  (Nota  54.  in  Leonem.  Ques- 
nel.  dissert.  9.  n.  3.)  Tillemontio  aliis  doctissimis  criticis; 
exinde  concludendum  est  ipsius  Quesneili  verbis:  Jam  prae- 
clarissimum  antiquissimumque  prae  manibus  habemus  testi- 
monium  summae  auctoritatis  Pontificis  Romani  tum  IN 
SYNODOS,  tum  in  Orientales  Episcopos,  majorum,  in- 
quam,  ac  primariarum  sedium.     Hoc  et  alia  simiiia  dispen- 


46     

sationum  exempla  sunt.  Quodsi  hae  dispensationes  non  pas- 
sim,  nec  temere,  nec  sine  justa  causa  a  Pontificibus  concessae 
aut  concedendae  sunt;  id  non  ex  eo  pendet,  quod  canones 
Conciliorum,  in  quibus  est  dispensandum ,  jus  coactivum  in 
ipsos  Pontifices  habeant,  sed  ne  dispensantes  siue  justa  causa, 
potestate  in  aedificationem  Ecclesiae  a  Deo  collata  utantur, 
aut  potius  abutantur  in  destructionem ,  quod  in  divinam  ac 
naturalem  legem  pugnaret.  Huc  pertinent  illa  S.  Bernardi 
ad  Eugenium  Papam  (lib.  3.  de  Consid.  c.  4.  n.  18.):  Non 
sum  tam  rudis,  ut  ignorem,  positos  vos  dispensatores ,  sed 
in  aedificationem,  non  in  destructionem.  Denique  quaeritur 
inter  dispensatores ,  ut  fidelis  quis  inveniatur.  Ubi  neces- 
sitas  urget,  excusabilis  dispensatio  est.  Vbi  utilitas  pro- 
vocat,  dispensatio  laudabilis  est,  utilitas ,  dico ,  communis, 
non  propria.  Nam  cum  nihil  horum  est,  non  plane  fidelis 
dispensatio ,  sed  crudelis  dissipatio  est.  Qui  autem  ex 
causa  necessitatis ,  vel  publicae  utilitatis  in  canonibus  disci- 
plinae  a  generalibus  quoque  synodis  constitutae  potest  propria 
auctoritate  dispensare ;  superior  utique,  vel  saltem  non  inferior 
probatur :  neque  enim  facultas  dispensandi  in  legibus  superioris 
ulli  unquam  inferiori  competit,  nisi  forte  ex  interpretativo 
saltem  ipsius  superioris  consensu,  quo  nomine  Episcopos  in 
ordinariis  et  frequentioribus  casibus  potuisse  ac  posse  ne  dum 
in  cauonibus  disciplinae,  sed  aliquando  etiam  in  votis  dispen- 
sare,  Theologi  docent.  Summis  autem  Pontificibus  facultas 
dispensandi  in  generalium  synodorum  canonibus  ab  iisdem  sy- 
nodis  concessa,  et  quodammodo  delegata  probari  nullo  ipsorum 
Conciliorum  testimonio  poterit.  Immo  cum  Tridentina  syno- 
dus  sess.  2f).  c.  21.  declaratum  voluit,  ea,  quae  statuit,  ita 
decreta  fuisse,  ut  in  his  y)  salva  semper  auctoritas  sedis 
Apostolicae  et  sit,  et  esse  intelligatur ;  hae  formulae  Apo- 
stolicae  auctoritatis  praeservativae,  auctoritatem  eidem  proprio 
jure  competentem,  non  autem  ab  ipsa  synodo  concessam  seu 
delegatam   significant:    potestas    enim    salva    dici   nequit  illa, 


J)  Huc  referuntur   illa    etiara  sessionis  7.  in  prooemio  decretorum  de 
Reform.  Salva  semper  in  omnibus  sedis   Apostolicae  auctoritate. 

quae  cuipiam  tribuitur,  sed  quae  eidem  aliunde  competere  prae- 
sumitur.  Hac  de  causa  assentiri  non  possum  iis,  qui  ea  verba 
ita  interpretantur,  ac  si  idem  concilium  verbis  ipsis  facultatem 
summis  Pontificibus  concesserit,  qua  alias  caruissent.  Nisi 
prius  probetur  Papam,  aeque  ac  Episcopos  reliquos,  inferiorem 
ac  subditum  esse  conciliis  oecumenicis,  suo  jure  dispensare 
poterit,  neque  hac  concessione  atque  consensu  indigebit.  Tri- 
dentina  certe  synodus,  quae  Apostolicae  sedi  plurimum  de- 
tulit,  ejusque  consensum  et  approbationem  quaesivit,  de  hac 
facultate  concedenda  ne  cogitavit  quidem. 

4.  Ea  porro  auctoritate,  qua  Romanus  Pontifex  dispen- 
sare,  ubi  expedit,  in  generalium  etiam  Conciliorum  canonibus 
ad  disciplinam  pertinentibus  potest,  potest  etiam,  ubi  aequa 
causa  adsit,  abrogare  vel  mutare  disciplinam  canonum,  ut  ali- 
quot  exemplis  etiam  vetustis  probare  liceret;  quod  ad  supre- 
mam  ejus  potestatem  declaraudam  confert.  Cautius  id  et 
multa  cuni  moderatione  agendum,  atque  ita  ut  ex  abrogatione 
vel  mutatione  vitentur  scandala,  publicumque  bonum  promo- 
veatur :  quae  J)  conditio  jure  ipso  naturali  ac  divino  imposita, 
summos  Pontifices  non  canonibus  conciliorum ,  seu  humano 
juri,  sed  naturali  ac  divino  subjectos  adstruit.  Hac  de  causa 
etsi  multa  possint  Romani  Pontifices  pro  summa  ipsorum  po- 
testate  in  universam  Ecclesiam ;  si  tamen  non  expediat, 
animadvertenda  erunt  illa  Apostoli  (1.  Cor.  6,  12.):  Omnia 
mihi  licent,  sed  non  omnia  expediunt;  ex  quibus  S.  Ber- 
nardus  sermonem  faciens  de  quibusdam  privilegiis,  quae  non 
omnino  nec  universim  expedire  judicabat,  non  dubitavit  mo- 
deste  scribere  ad  laudatum  Eugenium  Papam  (1.  3.  de  Con- 
sid.  c.  4.) :  Sic  factitando  probatis  vos  habere  plenitudinem 
potestatis,  sed  justitiae  forte   non  ita.     Facitis  hoc ,   quia 


')  S.  Bernardus  epist.  131.  quasdam  Pontificis  facultates  extraordi- 
nariae  et  supremae  potestatis  recensens,  necessitatis  vel  utilitatis  condi- 
tiones  adjicit,  si  utile  judicaverit,  si  necesse  visum  fuerit,  quoties  expedire 
videbit.  Et  e  contra  Gelasius  in  decretali  epistola  ad  Episcopos  per  Lu- 
caniam  et  Brntios  ac  Siciliam  constitutos  c.  9.  scribens,  illa  decreta  non 
immutanda,  quae  nec  ulla  necessitas,  nec  Ecclesiastica  prorsus  extorquet 
utilitas,  dispensationes,  aut  mutationes  nonnisi  ex  utilitate  vel  necessitate 
Ecclesiastica  esse  faciendas  significat. 

potestis;  sed  utrum  et  debeatis,  quaestio  est.  Qui  potesta- 
tem  non  negat,  sed  adesse  profitetur,  et  solum  ejus  exercitium 
et  usum  contineri  vult  intra  justitiae  limites,  ne  ad  id  exce- 
dat ,  quod  ')  non  expedit ;  eandem  non  canonum  juri  subesse 
censet,  sed  naturali  atque  divino,  quod  supremam  quoque  po- 
testatem  Principum  non  absimiliter  obstringit.  Ita  etiam  cum 
S.  Irenaeus  in  quaestione  de  die  paschatis  S.  Victorem  Papam 
removere  studuit  a  ferenda  excommunicationis  sententia  contra 
Asianos,  ni  Romanam  ac  ceterarum  Ecclesiarum  consuetudi- 
uem  amplecterentur,  non  negavit  illius  potestatem,  sed  osten- 
dens  non  expedire  eos  hac  de  causa  separare  a  corpore  Ec- 
clesiae,  usum  tantummodo  potestatis  intra  eosdem  limites,  non 
humano,  sed  naturali  divinoque  jure,  cuique  supremae  etiam 
potestati  praefinitos,  coercendum  indicavit. 

§.  m. 

Criminatio,    quae  miiltorum  odio    et   invidiae  Apostolicam  auctoritatem 
exponit,  disjecta. 

5.  Ex  his  facile,  ut  arbitror,  agnosces  lector,  quam 
perperam  quidam  adversarii  ad  invidiam  nostrae  sententiae 
conflandam  jactitent  (Confer  Vindicias  c.  4.),  Pontificiam 
potestatem  ab  ejusdem  sententiae  defensoribus  ita  efferri,  quasi 
summis  Pontificibus  tribuant  posse  ad  se  attrahere  omnia, 
Episcoporum  auctoritatem  posse  ad  libitum  extenuare,  sacris 
canonibus  universalis  Ecclesiae  veneratione  consecratis  pro 
arbitrio  contraire,  nullisque  limitibus  supremam  et  plenam 
potestatem  eorundem  Pontificum  coerceri.  Nonne  haec  satis 
jure  illo  divino  ac  naturali  constringitur,  quod  eam  solam  po- 
testatem  ipsis  traditam  concedit,  quae  in  Ecclesiae  aedificatio- 
nem  vergit;  vetat  autem  eam,  seu  eum  potestatis  abusum, 
qui  cederet  in  destructionem?  Immo  cum  canoues  in  aedifica- 
tionem  Ecclesiae  fuerint  constituti;  iisdem  quoque  aliqua  ra- 
tione  constringi  dici  possunt   summi  Pontifices,  quatenus  cum 


*)  Confer,  si  libet,  quae  in  hanc  rem  explicavi  in  Observationibus  ad 
dissertationem  V.  Quesnelli  tom.  2.  Operum  S.  Leonis  edit.  Ven.  part.  1. 
c.  7.  pag.  979.  n.  5  et  seqq.  Vide  etiam  c.  6.  ibidem  n.  30.,  plura  de 
his  invenientur  in  sequentibus  Vindiciis  c.  3.  et  4. 

ipsis,  si  vigeant,  copulatur  naturale  ac  divinum  jus  prohibens, 
ne  sine  justa  causa  in  iis  dispensetur,  aut  aliqua  nuitatio  ar- 
bitraria  inducatur:  siquidem  in  ipsis  particularium  quoque  ec- 
clesiarum  moribus  nullo  canone,  sed  sola  consuetudine  firma- 
tis,  ubi  de  mutatione  etiam  utili  inducenda  agatur,  magna 
circumspectione  utendum  est:  Ipsa  quippe  mutatio  consue- 
tudinis,  etiam  quae  adjuvat  utilitate,  novitate  perturbat,  ut 
Augustinus  recte  monuit  (epist.  54.  al.  118.  ad  Januarium 
num.  6.).  Velim  haec  adversarios  attente  perpendere:  et  num 
ii  qui  potestatem  plenissimam  et  supremam  quidem,  at  indi- 
catis  divini  ac  naturalis  juris  limitibus  circumscriptam ,  neque 
a  canonum  receptorum  norma,  nisi  ubi  expediat  aut  necesse 
sit,  omnino  solutam  Romanis  Pontificibus  asserunt,  nimium 
et  per  excessum  asserant,  aequo  judicio  decernant;  et,  ut 
confido,  objectam  criminationem  odii  plenam  agnoscent  ac 
respuent.  Id  autem  multo  magis  praestabit,  quisquis  consi- 
deret  potestatem  dispensandi,  derogandi,  aut  mutandi  in  cano- 
nibus  disciplinae,  quae  ex  sola  justa  causa  publicae  utilitatis 
aut  necessitatis  Papae  tribuitur,  ipsos  canones  reipsa  nequa- 
quam  impetere:  quia  (ut  in  epistola  ad  Avitum  docuit  Syni- 
machus  Papa  laudatus  a  Bossueto)  (lib.  10.  Defeus.  c.  19.) 
quod  si  praeter  Regulam,  modo  sit  EX  JUSTA  CAUSA, 
non  infringit  regulam  (canonum  regulam  intelligit)  quam 
sola  pervicacia  et  antiquitatis  contemtus  laedit.  Nam 
quamvis  a  Patribus  statuta  diligenti  observatione,  et  obsev 
vanti  diligentia  sunt  custodienda;  nihilominus  propter  ali- 
quod  bonum  de  rigore  legis  aliquid  relaxatur ;  quod  et 
ipsa  lex  cavisset,  si  praevidisset:  et  saepe  crudele  esset 
insistere  legi,  cum  observantia  ejus  esse  praejudiciabilis 
Ecclesiae  videtur;  quoniam  leges  ea  intentione  latae  sunt, 
ut  proficiant,  non  ut  noceant.  Quo  uno  testimonio  diligens 
lector  nostram  sententiam  firmatam  comperiet. 


P.   Baller.    de   Potestate   et( 

CAPUT  IV. 

De  canonibus  disciplinae  in  generali  concilio  editis,    qui  Pon- 
tificio  consensu  seu  confirmatione  carent. 

£  I. 

Canones  ejusmodi  non  approbati  auctoritate  suvimi  Pontihcis  ipsum  non 

obligant. 

1.  Expedita  praecedeuti  capite  prima  quaestionis  parte 
de  disciplinae  canonibus  in  generali  concilio  editis,  quos  Apo- 
stolicae  sedis  probavit  auctoritas,  nunc  agendum  de  altera 
parte  quoad  eos  scilicet  generalium  conciliorum  canones,  qui- 
bus  summi  Pontificis  assensus  aut  confirmatio  defuit.  Hos 
autem  non  obligare  ipsum  Pontificem  nemo  jure  vocabit  in 
(lubium,  si  memoria  recolat  celebrem  canonem  pro  Constanti- 
nopolitanae  sedis  praerogativa  Chalcedone  constitutum ,  qui 
tamdiu  per  se  irritus  et  inanis  fuit,  quamdiu  Romanae  sedis 
caruit  assensu.  S.  Leo  quidem  adeo  se  eo  canone  non  ob- 
ligari  credidit,  ut  eidem  repugnarit  acerrime.  Neque  dicas 
eundem  canonem  etiam  contradicente  S.  Leone  effectum  ob- 
tinuisse.  Obtinuit  sane  in  Oriente,  obtinuit,  sed  facto,  et 
cessione  atque  assensu  eorum,  quorum  intererat,  non  autem 
jurc  obtinuit,  ita  ut  Occidentales  aut  Orientales  ipsos  cogeret  5 
multo  autem  minus,  ut  cogeret  S.  Leonem,  qui  ab  adversariis 
quoque  laudatur  ob  zelum  atque  constantiam,  qua  restitit. 
Neque  vero  eo  solo  nomine  ei  canoni  potuit  repugnare,  quia 
Nicaenos  canones  impetebat,  verum  etiam  quia  canon  in 
quacunque  frequentissima  synodo  editus,  quoad  desit  Pontilicia 
approbatio,  oecumenicae  synodi  canon  nec  est,  nec  appellari 
potest.  Cum  ^eneralium  conciliorum  sit  aequalis  auctoritas, 
in  rebus  autem  disciplinae,  quae  varietati  sunt  obnoxiae,  syn- 
odus,  quae  vere  sit  generalis,  abrogare  possit  atque  mutare, 
quod  in  alia  generali  synodo  statutum  fuit;  cur  Chalcedonensis 
in  edendo  canone  pro  Constantinopolilanae  sedis  praerogativa 
Nicaenis  canonibus  derogare  non  potuit,  nisi  quia  hi  confir- 
mati  a  Romana  sede  infringi  non  poterant  Chalcedonensi  de- 
creto,    quod    ejusdem    sedis    approbationem    non    obtinuerat? 

Quid  ita?  Quia  scilicet  illi  ob  approbalionem  Ilomanae  sedis 
vim  et  auctoritatem  generalis  synodi  fuerant  consccuti,  et 
idcirco  totius  Ecclesiae  veneratione  erant  consecrati,  memo- 
ratum  vero  Chalcedonense  decretum,  ejus  approbationis  expers, 
carebat  generalis  Synodi  auctoritate,  qua  accedente  (uti  postea 
tandem  accessit)  Nicaeni  Concilii  disciplina  in  Chalcedonensi 
mutari  potuisset. 

2.  Ad  hoc  apertissimum  argumentum  elidendum  quam 
infirma  sunt  illa  duo,  quae  Bossuetus  reposuit  (lib.  8.  Defens. 
c.  8.  t.  2.  pag.  85).  Ait  primo  eos,  qui  haec  objiciunt,  rie 
statum  quidem  quaestionis  intelligere.  Defendimus  enim 
Constantiense  Concilium,  quo  nempe  Concilii  potior  aucto- 
ritas  agnoscatur  in  fide,  in  schismate,  in  rcformatione  gcne- 
rali  promovenda.  At  Oricntales  Episcopi  isto  canone 
Episcopo  Constantinopolitano  consulebant,  Imperaiori  gra- 
tificabantur ,  non  fidei,  non  schismati,  non  reformationi 
generali  providebant:  immo  vero  rectum  ordinem,  et  pri- 
marum  sedium   honorem  ab   antiquo   institutum   evertebant, 

qui  rei  universae  Ecclesiasticae  conducere   videretur 

ac  proinde  ad  nostram  quaestionem  non  pertinet,  quidquid 
actum  ab  illis  fuit.  Nihil  haec  nisi  fucum  et  confusionem 
rei,  de  qua  disputamus,  offundere  queunt.  Nonne  vera  et 
genuina  praesens  quaestio  in  eo  sita  est5  num  Concilium 
generale  per  se  sit  potioris  auctoritatis  auctoritate  summi 
Pontificis,  ita  ut  ejus  decreta  ipsum  Pontificem  obligent  etiam 
invitum,  et  ad  eundem  obligandum  ipsius  approbatione  et 
consensu  non  egeant?  Qui  per  sese  Pontifice  superior  et  po- 
tioris  auctoritatis  esset,  num  in  tribus  illis  gravioribus  et 
extraordinariis  casibus  tantum,  de  quibus  Constantiense  Con- 
cilium  loquitur,  et  non  in  aliis  etiam  potiori  aucloritate 
frueretur?  Scio  Bossuetum  alibi  conciliorum  generalium  neces- 
sitatem  ad  eos  tantum  tres  casus  extraordinarios  atque  raris- 
simos  restringere,  ne,  si  extendisset  ad  omnes  etiam  frequen- 
tiores  et  obvios,  improbis  hoc  tribunal,  quod  semper  praesto 
non  est,  nec  facile  praesto  esse  potest,  appellantibus  favere 
vidcretur.  Ipsorum  vero  conciliorum  generalium  auctoritatem, 
quacunque    occasione    coeant,    si    per   se   sint   supra    Papam- 

4* 

intra  eosdem  rariores  casus  coercere  11011  licet  5  et  canones 
disciplinae  ab  illis  editi  ligare  deberent  ipsinn  Pontificem,  si 
per  se  iisdem  esset  inferior,  sicut  alios  quoslibet  inferiores 
Episcopos  ligant.  Rectus  ordo  ac  primarum  sedium  houor 
a  Nicaena  institutus  seu  confirmatus,  cum  nec  divini  nec  na- 
turalis  sit  juris,  mutatis  rerum  circumstantiis ,  a  posteriori 
aequalis  auctoritatis  oecumenico  concilio  potuissent  mutari  non 
assentiente  Romano  Pontifice,  si  ad  vim  generalis  concilii 
hujus  approbatio  aut  assensus  non  requireretur.  Canon  con- 
troversus  legatis  absentibus  conditus  actione  XV.  cum  Patres 
nihil  de  contradictione  cogitarent.  Cum  vero  in  sequenti 
actione  XVI.  legatis  petentibus  relectus,  istorum  contra- 
dictionem  incurrit  5  num  Patres  Concilii  contenderunt,  canonem 
omnium  consensu  statutum  ob  dissensum  ejusmodi  generalis 
concilii  vim  non  amittere,  nec  posse  ab  ipso  summo  Pontifice, 
utpote  inferioris  auctoritatis,  irritum  fieri?  immo  tota  synodus, 
ipse  Imperator  et  Anatolius  CP.  Episcopus  ad  Leonem  scri- 
psere  petentes,  ut  eum  canonem  probare  dignaretur;  et 
synodi  Patres  iis  verbis  sunt  usi,  quibus  se  iuferiores,  Papam 
vero  superiorem  praetulerunt.  Rogamus  igitur ,  inquiunt 
(Ep.  98.  al.  77.  inter  Leon.  c.  4.),  et  tuis  sententiis  nostrum 
honora  judicium;  et  quematlmodum  nos  consensum  in  bonis 
CAPITI  contulimus,  sic  et  CAPUT  FILIIS,  quod  decet, 
adimpleat.  Nonne  caput  membris  superius  est,  patre  autem 
filii  sunt  inferiores?  Quis  ergo  neget  Pontificium  consensum 
requiri,  quem  tam  expresse  et  adeo  necessarium  agnovere 
ipsi  generalis  Concilii  Patres,  ut  Anatolius  testatus  sit  (Inter 
Leonis  epist.  132.  al.  105.  c.  4.),  vim  omnem  et  confirma- 
tionem  auctoritati  vestrae  Beatitudinis  fuisse  reservatam! 
Neque  enim  alia  de  causa  fuit  reservata  post  decretum  a 
Patribus  absolute  editum,  nisi  quia  audita  legatorum  coutra- 
dictione  ad  vim  generalis  Concilii  Pontificis  approbatio  neces- 
saria  habebatur. 

3.  Alterum  porro,  quod  Bossuetus  subdit,  thesin,  quam 
debebat  statuere,  quodammodo  destruit.  In  eo  canone  sta~ 
tuendo,  inquit  (Patres  Concilii,  qui  erant  Orientales),  nequa- 
quam   Concilii  generalis  auctoriiate   gaudebant ,    a    quorum 

decretis  in  ea  actione  cum  sede  Apostolica  universus  Oc- 
cidens  recedebat:  quia  scilicei  concilio  praeter  Orieiitales 
soli  ex  Occidente  Pontificis  legati  aderant,  qui  contra  eum 
canonem  Pontificis  nomine  protestati  fuerant.  Si  hi,  aut 
Pontifex  assensisset  laudato  decreto,  nonne  generalis  concilii 
vim  et  auctoritatem  obtinuisset,  tametsi  alii  Occidentales  Epi- 
scopi,  qui  nou  accesserant  ad  eam  synodum,  assensum  suum 
non  declarassent?  Id  sane  sufficiens  crediderunt  Patres,  dum 
solius  Papae  approbationem  confirmationemque  petierunt  (Ep. 
98.),  et  vim  quidem  totam  ejus  judicio  reservatam  declaravit 
Anatolius:  idipsumque  adversarii,  ut  arbitror,  non  inficiabun- 
tur.  Orientalium  ergo  frequentissima  synodus,  ejusque  ca- 
nones  indigent  Papae  confirmatione  et  assensu,  ut  generalis 
concilii  vim  et  auctoritatem  consequantur ;  carent  vero  tali 
auctoritate  ac  vi,  si  desit  ejusmodi  assensus,  pateatque  dis- 
sensus.  Id  autem  dum  thesim  nostram,  quae  Pontificiam  ap- 
probationem  requirit ,  Chalcedonensi  facto  satis  evidenter 
probatam  adstruit,  contrariam  a  Bossueto  praesumptam,  eodem- 
que  Chalcedonensi  facto  reprobatam  destruit.  Sed  alia  in  id 
evidentiora  adjiciam. 

§;  11. 

De    necessitate   approbationis  Fontificiae    in    canonibits    disciplinae ,    ut 
generalis  concilii  vim  et  auctoritatem  obtineant. 

4.  Necessitatem  quidem  pontificiae  approbationis  sive 
consensus  ipsa  generalium  Conciliorum  communis  notio  atque 
natura  demonstrat.  Quid  enim  est  generale  Concilium,  nisi 
Episcoporum  ex  toto  Christiano  orbe  convocatio  atque  con- 
ventus  sub  Romano  Pontifice  totius  Ecclesiae  capite?  Ut 
habeatur  synodus  vere  oecumenica,  haud  necesse  est  omnes 
omnino  Episcopos  convenire,  cum  id  paene  impossibile  sit;  et 
siquidem  esset  possibile,  non  expediret  omnes  simul  ubique 
locorum  proprias  ecclesias  deserere.  At  Romanum  Pontificem 
vel  per  se  vel  per  legatos  oecumenico  concilio  adesse  ita  ne- 
cessarium  est,  ut,  si  desit,  synodus  etiamsi  Episcoporum 
numero  frequentissima ,  generalis  non  sit,  nec  esse  possit. 
Synodus   nimirum   generalis   idcirco   per   se  maximi   est   prae 

quibuscuuque  particularibus  coneiliis,  quia  ob  Episcopos  ex 
tota  Ecclesia  congregatos  repraeseutat  uuiversalem  Ecclesiam. 
Ilaec  autem  cum  sit  Corpus  Christi  visibile,  visibili  capite  praedita 
est,  quod  ipsi  a  Christo  in  S.  Petro  ejusque  successoribus 
constitutum  fuit.  Hocce  caput  per  se  Ecclesiae  personam 
gerens  (ut  de  S.  Petro  Augustinus  loquitur)  quomodo  Eccle- 
siam  repraesentare  queat,  commode  explicare  et  intelligere 
licet:  solum  vero  corpus  non  ita;  cum  corpus  sine  capite 
truncus  sit,  qui  totum  hoininem  nec  repraesentat,  nec  reprae- 
sentare  potest.  Episcopi,  qui  suarum  cujusque  ecclesiarum, 
metropoleon ,  vel  ampliorum  dioeceseon  sunt  capita,  earum 
personam  repraesentare  queunt;  totius  vero  Ecclesiae,  cujus 
nemo  illorum  est  caput,  neqiffcunt  personam  gerere,  nec  ean- 
dem  universalem  Ecclesiam  repraesentare  *),  nisi  cum  ipsis  sit 
summus  Pontifex,  qui  solus  jure  divino  est  totius  catholicae 
Ecclesiae  caput.  IIoc  porro  caput  non  ob  materialem  tantum 
praesentiam  generali  concilio  necessarium  est,  sed  praecipue 
ob  directionem  et  assensum,  qui  capiti  prae  ceteris  membris 
potissimum  competit.  S.  Cyprianus,  qui  Ecclesiam  definivit 
(Ep.  69.),  Plebs  sacerdoti  adunata,  et  pastorl  suo  grex 
adhaerens ,  vocibus,  sacerdotls  et  pastoris  Episcopum  cujus- 
que  Ecclesiae  designans,  ita  hunc  cuique  particulari  Ecclesiae 
necessariam  et  essentialem  ejus  partem  habuit,  ut  noii  dubi- 
tarit  statim  subjicere,  Episcopum  in  Ecclesia  esse,  et  eccle- 
siam  in  Episcopo:  quae  non  obscure  significant,  sine  Epi- 
scopo,  qui  tanquam  caput  praesit  Ecclesiae,  corpus  Ecclesiae 
mysticum  atque  visibile  constituti  atque  intelligi  nequaquam 
posse.  Num  caput,  quod  in  qualibet  particulari  ecclesia  ne- 
cessarium  est,  in  sola  generali  Ecclesia,  et  in  geuerali 
synodo,  quae  visibile  universae  Ecclesiae  corpus  repraesentat, 


l)  Cum  verissima  sit  illa  S.  Ambrosii  ratiocinatio ,  de  qua  in  opere 
praecedenti  De  vi  et  ratione  primatus  c.  11.  n.  2.  et  3.  egi:  libi  er(j;o 
Petrus,  ibi  Ecclesia;  si  loquamur  de  Concilio  generali,  quod  Ecclesiam 
repraesentet ,  vera  pariter  erit  ista:  Ubi  ergo  Petrus,  aut  Petri  succes- 
sores  (qui  eodem  jure  conciliis  generalibus  praesident),  ibi  concilium  ge- 
nerale :  et  conscquenter  vera  erit  pariter  haec :  Ubi  ergo  nec  Peirus,  nec 
Petri  snccessores  adsint,  qitaecunque  sit  Episcoporum  congregatio ,  ibi 
gencrale  conciiium  Hec  erit,  nec  esse  poterit. 

non  erit  necessarium  ?  Necessitatem  Episcopi  capitis  in  quavis 
particulari  ecclesia,  non  in  meram  praesentiam  aut  repraesen- 
tationem  ipsius  ecclesiae  retulit  idem  Cyprianus,  sed  in  aucto- 
ritatis  necessitatem,  Ut  ecclesia  super  ijisos  constituatur ,  et 
omnis  actus  ecclesiae  per  eosclem  praepositos  gubernetur: 
et  in  hunc  finem  jurisdictionem  ac  potestatem  clavium  a 
Christo  traditam  praemissum  ab  eo  testimonium  ex  Matthaeo 
c.  16.  satis  indigitat.  Idipsum  clarius  cxplicans  Clcrus  Ro- 
manus  in  litteris  ad  ipsum  Cyprianum  datis  post  S.  Fabiani 
mortem,  innuit  se  non  posse  quidquam  decernere  in  causa  de 
lapsis,  de  qua  Africani  scripserant,  hac  ratione  allata  (Ep.  32. 
inter  Cyprian.),  quia  nondum  Fabiani  successor  fuerat  con- 
stitutus ,  qui  omnia  ista  moderetur,  et  eorum,  qui  lapsi 
sunt,  possit  cum  AUCTORITATE  et  CONSILIO  habere 
rationem.  Consilium  ad  directionem,  auctoritas  ad  juris- 
dictionem  et  vim  coactivam  refertur.  Si  in  concilio  particu- 
lari  Romanae  Ecclesiae  tanta  capitis  necessitas  est,  nonne  in 
universalis  quoque  Ecclesiae  synodo,  si  non  major,  eadem 
saltem  capitis  necessitas,  eademque  necessitatis  ratio  est 
agnoscenda,  ita,  ut  S.  Petri  successores  tanquam  universalis 
Ecclesiae  et  generalium  Conciliorum  capita  potestate  sibi  a 
Christo  tradita  utentes,  omnia  gesta  non  minus  consilio  diri- 
gant,  quam  niuniant  auctoritate  atque  consensu?  Hunc  quo- 
que  consensum  profecto  exigit  illud  pluries  repetitum  et  in- 
gestum  adversariorum  veluti  axioma,  quo  generalium  Conci- 
liorum  vim  omnium  maximain  ac  plane  invictam  collocant  in 
consensu  corporis  Episcoporum  cum  capite.  Quo  respiciens 
Bossuetus  (lib.  7.  Defensionis  al.  10.  c.  13.  n.  9.) 
post  laudata  quaedam  ex  actis  Ephesini  et  Chalcedo- 
nensis  concilii  verba,  quibus  idem  consensus  exprimitur, 
scripsit:  Haec  ergo  summa  auctoritas ,  summa  vis ,  quod 
membra  et  inter  se,  et  Romano  Pontifici  conjunguntur : 
quod  ex  consensione  invictum  Ecclesiastici  judicii  robur. 
Et  similiter  lib.  8.  c.  9.  pag.  87  constitutivum  et  quasi 
caracterem,  quo  synodi  oecumenicae  asserantur,  esse ,  ait, 
Ecclesiae  universalis  consensum  cum  Apostolicae  sedis  con- 
firmatione  conjunctum.     Ubi  igitur  desit   consensio,   seu  ap- 

probatio  capitis,  ex  solis  Episcoporum  suffragiis  non  erit 
suinma  decretorum  vis,  nec  robur  illud  invictum,  quod  gene- 
ralis  synodi  proprium  sit. 

5.  Quodsi  consideretur  jurisdictio  Ecclesiae  collata  a 
Christo  Domino,  ex  qua  eorundem  conciliorum  generalium  vis 
maxime  pendet;  cum  adversarii  hanc  Ecclesiae  immediate 
collatam  affirmant  (Vid.  supr.  c.  1.  §.  1.)  in  Petro  et  Apo- 
stolis;  Ecclesiae  nomine  procul  dubio  intelligunt  Episcopos 
Apostoiorum  successores,  et  Romanos  Pontifices  successores 
S.  Petri,  ex  quibus  cum  constet  generale  concilium,  generali 
quoque  concilio  eandem  jurisdictionem  immediate  traditam  et 
competentem  pronuntiant.  Ipsam  vero  jurisdictionem  curn 
clavibus  et  potestate  lig-andi  atque  solvendi  S.  Petro  promis- 
sam  et  datam  per  sese  independenter  ab  aliis  Apostolis,  his 
autem  postea  traditam  non  separatim  a  Petro,  sed  simul  cum 
Petro  superius  observavimus  c.  1.  num.  11.  quia  nimirum 
Apostoli  et  Episcopi  istorum  successores  jurisdictionem  qui- 
dem  habent  in  unitate  cum  Petro  et  successoribus  ejus ,  non 
vero  extra  et  multo  minus  contra  hanc  unitatem,  nec  contra 
ipsum  caput,  centrum  et  radicem  uuitatis:  hoc  autem  caput 
cum  jurisdictionem  et  claves  separatim  sine  aliis,  seu  ab  aliis 
independentem  acceperit,  ligare  alios  poterit,  ligari  autem  non 
poterit  ab  aliis,  qui  nonnisi  in  unitate  ejus  jurisdictionem  ob- 
tinuere.  Ubi  ergo  in  conciliorum  decretis  Romani  Pontificis 
assensus  seu  confirmatio  desideratur;  deest  id,  quod  est 
maxime  necessarium ,  ut  decreta  vim  et  jurisdictionem  gene- 
ralis  concilii  habeant.  Cum  scilicet  Ecclesia  a  Christo  juris- 
dictionem  non  acceperit  nisi  in  Petro  et  in  unitate  cum  Pe- 
tro ;  quomodo  concilia  oecumenica  universam  Ecclesiam  re- 
praesentantia  jurisdictionem  exerere  poterunt  decretis,  quae 
nec  edant  cum  Petro,  nec  in  unitate  cum  ipso?  Hinc  quidem 
frequentissimae  quoque  synodi  decretis,  assensu  aut  confirma- 
tione  sedis  Apostolicae  carentibus,  vis  generalis  synodi  tribui 
non  potest ;  et  licet  quaedam  disciplinae  decreta  Romano  Pon- 
tifice  non  contradicente  aut  non  irritante  obligare  et  cogere 
potuerint  eos,  qui  ejusdem  synodi  Episcopis  suberant;  non 
tamen  cogere  et  obligare  potuerunt  supremum   caput  summum 


57     

Pontificem,  io  quem  nemini  illorum  jus  erat,  ut  vel  ex  Chal- 
cedonensi  canone  antea  laudato  manifestum  est.  Hac  de 
causa  consensus  et  approbatio  Romanae  sedis  a  synodis  oecu- 
menicis  quaesita  fuit  etiam  in  canonibus  disciplinae ,  ut  *)  ex 
Nicaenae  et  Ephesinae,  Chalcedonensis  etc.  gestis  liquet,  nec 
non  ex  novissimo  Tridentino  generali  Concilio.  Cur  tanta 
confirmationis  obtinendae  sollicitudo  fuit,  nisi  quia  ob  ejus 
defectum  vis  oecumenicae  synodi  decretis  et  canonibus  deesse 
persuasum  erat?  Vera  est  siquidem  illa  S.  Leonis  sententia 
epist.  104.  al.  78.  ad  Imperatorem  Marcianum  scripta  occa- 
sione  memorati  canonis  Chalcedonensis  pro  Constantinopoli- 
tanae  sedis  praerogativis  constituti;  quem  idem  Pontifex  ap- 
probare  noluit:  Nec  praeter  illam  petram,  quam  Dominus 
in  fundamento  posuit,  stabilis  erit  ulla  constructio.  Ipsi 
adversarii  id  sane  praesumpserunt ,  cum  in  declaratione  Cleri 
Gallicani  an.  1682.,  ut  Constantiensibus  decretis  vim  et 
auctoritatem  oecumenicae  synodi  assererent,  ea  a  sede  Apo- 
stolica  comprobata  affirmarunt  num.  2.  quod  verene,  an  falso 
affirmarint,  postea  expendemus  c.  7.  Quae  generalis  Concilii 
vim  et  auctoritatem  obtinent,  accedente  approbatione  et  as- 
sensu  summi  Pontificis,  ejus  sunt  generis,  de  quo  egimus 
capite  praecedenti,  nullumque  in  ipsum  Pontificem  jus  coacti- 
vnm,  nullam  ipsius  concilii  jurisdictionem  in  eundem  adstruunt : 
vis  enim    omnis,    quae    ex   alicujus   assensu    pendet,   omnem 


\)  Nicaenos  quidem  Patres  omnia  gesta  misisse  ad  Papam  Silvestrum 
tradit  praefatiuncula  Nicaenis  canonibus  praefixa  in  quibusdam  antiquis 
diversae  originis  versionibus,  quae  ex  Graeco  fonte  proficiscuntur;  confir- 
mationemque  rerum  atque  auctoritatem  Romanae  Ecclesiae  ab  iisdem 
petitam,  affirmare  non  dubitarunt  Patres  Romanae  synodi  anni  485,  uti 
explicavimus  tomo  III.  nostrae  editionis  Venetae  Operum  S.  Leonis  col.  45. 
not.  43.  Quodsi  baec  confirmatio  a  Nicaenis  Patribus  non  credatur  missis 
gestis  quaesita ;  nssensus  saltem  per  Pontificios  legatos  ipsis  canonibus 
praestitus ,  et  subsequenti  receptione  eorundem  canonum  comprobatus,  ad 
vim  generalis  synodi  sufficere  potuit.  Non  recensui  hoc  loco  iu  textu 
Constantinopolitanum  conciliura,  quod  generale  secundum  appellari  solet; 
hoc  enim  ex  solo  Oriente  congregatum ,  per  se  ab  initio  generale  non 
fuit ;  nec  postea  inter  generalia  computari  coepit  quoad  canones,  quos 
sedes  Apostolica  non  approbaverat,  sed  quoad  synibolum  fidei  tantum,  cum 
peinceps  huic  symbolo  ejusdem  sedis  approbatio  accessit.  Vide  hac  de  re 
Tractatum  cle  antiquis  canonum  coUeclionibiis ,  quem  praemisimus  tomo 
tertio  memoratae  editionis  pag.  LIII.  et  seqq. 

coactionem  et  imperium  excludit.  Quae  vero  ejusmodi  appro- 
batione  et  consensu  carent  decreta,  et  ob  ejusmodi  defeclum 
generalis  conciiii  vim  non  habent,  quomodo  obligare  et  cogere 
possint  Papam,  quem  soli  generali  concilio  subjectum  adver- 
sarii  existimant,  nemo  cohaerenter  ratiocinans  intelliget.  Num- 
quid  enim  generalis  concilii  decreta  sunt  et  dici  possunt, 
quae  ob  eum  defcctum  generalis  Concilii  vi  et  auctoritate 
pi  ivantur  ? 

6.  Sed  quid  morosius  in  his  distineor,  si  vim  coactivam 
in  Papam  hujusmodi  decretis  inesse  nemo  suaserit,  nisi  prius 
ostendat,  Patres  Concilii,  cum  aliquid  statuunt  in  materia 
disciplinae,  non  assentiente  vel  etiam  dissentiente  summo  Pon- 
tifice,  licet  per  sese  inferiores  sint  ipso  supremo  Hierarcha, 
jus  tamen  in  eundem  superiorem  suum  habere,  quod  plane 
repugnat:  nemo  enim  nisi  superior  in  inferiores,  sibique  sub- 
jectos  jus  coactivum  habere  aut  exercere  potest.  Hanc  potis- 
simam  rationeni,  et  a  priori  (ut  scholae  appellant)  nisi  ad- 
versarii  aequa  responsione  solvant,  inani  conatu  laborabunt. 

§•  m.     r 

De  jure  summi  Pontljicis  in  vmnes  Episcvpvs  etiam  cvllectvs  in  generali 
sijnvdv,  ex  quv  vmnibus  superivr,  cvncUiaribus  ipsvrum  decretis  in  ma- 
teria  disciplinae  ejus  apprvbativne  carentibus  cogi  non  potest.  IHstiuctio 
inter  Episcvpvs  distributive,  aut  collective  sumptos  ab  adversariis  ingeita, 
quam  sit  inanis,  et  rativni  primatus  repugnans. 

7.  Vide  autem,  quid  illi  excogitarint,  ut  memoratum 
efficacissimum  argumentum  eludant.  Dicunt,  nemini  quidem 
Episcoporum  et  Patrum  Concilii,  si  separatim  ac  distributive 
considerentur ,  jus  coactivum  competere  in  Papam,  qui  sin- 
gulis  superior  est;  sed  aliter  sentiendum  de  omnibus  sumptis 
collective  et  adunatis  in  generali  Concilio.  Velim  adversarios, 
qui  antiquitate  gloriantur,  hanc  distinctionem  aliquo  antiquo 
textu  probare.  Vetus  certe  Ecclesiae  traditio  contraria  est. 
Romanis  enim  Pontificibus  jus  attributum  fuit  ab  antiquis  non 
modo  in  singulos  Episcopos  distributive  sumptos,  verum  ctiam 
collective  in  omnes  et  universalem  Ecclesiam.  Sicut  enim 
autiqui  passim  affirmant,  S.  Petrum  fuisse  praepositum  omnibus 
Apostolis  totique  Ecclesiae  catholicae;  ita  et  de  successoribus 

S.  Petri,  quos  pariter  pronuntiant  cunctis  non  solum  fidelibus, 
sed  etiam  Episcopis,  Apostolorum  successoribus,  totique  prae- 
fectos  Ecclesiae.  Audiantur  ex  antiquis  Gallicani  Episcopi 
Metropolis  Arelatensis,  qui  in  Epistola  ad  Leonem  Magnum 
non  dubitarunt  scribere  (Ep.  65.  al.  29.  c.  *>.):  Per  Beaturn 
Petrum  Apostolorum  principem  sacrosancta  Ecclesia  Ro- 
mana  (in  successoribus  ejusdem  Petri)  tenet  SUPRA 
03INES  TOTIUS  MUNDl  ECCLESIAS  principatum. 
Audiatur  quoque  pro  ceteris  alius  Gallicanus,  S.  Bernardus, 
qui  anteriorum  Patrum  ac  Gallicanae,  immo  et  catholicae 
Ecclesiae  doctrinam  expressit:  Plenitudo  siquidem  potestatis 
SUPER  UNIVERSAS  ORBIS  ECCLESIAS  singulari 
praerogativa  Apostolicae  sedi  donata  est.  Non  super  sin- 
gulas,  inquit,  sed  super  universas,  quod  potestatem  iu  omnes 
collective  acceptas  designat.  In  his  Episcopos  ecclesiarum 
capita  comprehendi,  et  omnes  quidem  collective,  declarant  illa 
ejusdem  Sancti  ex  libro  secundo  de  Consideratione  ad  Euge- 
nium  Papam  c.  8.  n.  15.  Tu  es,  cui  claves  traditae,  cui 
oves  creditae  sunt.  Sunt  quidem  et  alii  coeli  janitores,  et 
gregum  pastores;  sed  tu  tanto  gloriosius,  quanto  et  diffe- 
rentius  utrumque  prae  ceteris  nomen  hereditasti.  Habent 
illi  singuli  sibi  assignatos  greges ,  singuli  singulos1):  tibi 
universi  crediti,  uni  unus.  Non  modo  ovium,  sed  ET  PA- 
STORUM  tu  unus  OMNIUM  pastor.  Unde  id  probem 
quaeris?  Ex  verbo  Domini.  Cui  enim  non  dico  Episco- 
porum,  sed  etiam  Apostolorum  sic  absolute  et  indiscrete 
totae  commissae  sunt  oves  ?  Si  me  amas,  Petre,  pasce  oves 
meas.  Quas?  lllius  vel  illius  populos  civitatis,  aut  regionis* 
aut  certi  regni?  Oves  meas,  inquit.  Cui  non  planum  non 
designasse  aliquas,  sed  assignasse  OMNES.     Et  post  pauca 


l)  In  hanc  scntentiara  S.  Gregorius  lib.  5.  cpist.  20.  ad  Imperatorera 
Mauritium,  Voce  Dominica,  inquit,  sancto  et  omnium  Apostolorum  Pelro 
Principi  TOTIUS  ECCLESIAE  cura  commissa  est.  Et  antiquus  Gal- 
licanus  Episcopus  sub  Eusebii  Emiseni  nomine  vulgatus ,  in  Natali  SS. 
Petri  etPauii  SanctuinPetrum  non  solum  Pastorem,  sed  et  pastorum  pastorem 
constitutum  aftirmans,  addit:  Pascit  igitur  Petrus  agnos ,  pascit  et  oves; 
pascit  fdios,  pascit  et  matres;  regit  et  subdiios  et  Praelatos.  OMNWM 
igitur  pastor  cst,  quia  praeier  agnos  et  oves  in  Ecclesia  nihil  est. 

de  Episcopis  n.  10.  Alii  in  partem  sollicitudinis ,  tu  in 
plenitudinem  potestatis  vocatus  es.  Aliorum  potestas  certis 
arctatur  limitibus;  tua  extenditur  et  in  ipsos,  qui  potesta- 
tem  super  alios  acceperunt.  Et  dein:  Quisque  ceterorum 
(Episcoporum)  habet  suam,  tibi  una  commissa  est  grandis- 
sima  navis  facta  ex  OMNIBUS  ipsa  UNIVERSALIS 
ECCLESIA  toto  orbe  diffusa.  Qui  universali  Ecclesiae, 
omnibusque  etiam  pastoribus  et  Episcopis  jurisdictione  praeest, 
nonne  in  omnes  collective  jus  habet? 

8.  Hinc  in  decreto  pro  unione  Graecorum ,  cui  sub- 
scripserunt  ipsi  Graeci  in  Florentino  Concilio,  jure  definitum 
legitur,  Sanctam  Apostolicam  sedem  et  Romanum  Pontifi- 
cem  in  UNIVERSUM  ORBEM  tenere  primatum,  et 
ipsum  Pontificem  Romanum  successorem  esse  Beati  Petri 
principis  Apostolorum,  et  verum  Christi  vicarium,  totius- 
que  Ecclesiae  caput,  et  omnium  Christianorum  patrem  ac 
doctorem  existere ,  et  ipsi  in  B.  Petro  pascendi,  regendi, 
et  gubernandi  UNIVERSALEM  ECCLESIAM  a  D.  N. 
Jesu    Christo  plenam   potestatem   traditam   esse  *),    quem- 


J)  Quidam  adversarii  praeferentes  hoc  loco  lectionem  editionis  anni 
1526.  his  verbis  expressam,  juxta  eum  modum,  qui  et  in  gestis  concilio- 
rum ,  et  canonibus  continetur,  contendunt  potestatem  Pontifvciam  in  uni- 
versam  Ecclesiam  vi  eorundem  verborum  subjici  canonibus  conciliorum, 
damnantque  alias  editiones,  ac  si  textum  corruptum  exhibeant.  Verum 
editionibus  non  est  opus,  tibi  quinque,  vel  potius  sex  originalia  exempla 
latinum  et  graecum  textum  proferentia  cum  originalibus ,  seu  autographis 
subscriptionibus  supersunt,  quae  verba  a  me  exhibita  vindicant,  illa  vero 
editionis  anni  1526.  ignorant.  Vide  hac  de  re  fuse  differentem  Cardinalem 
Ursium  cum  P.  Thoma  Mamachio  lib.  6.  de  Romani  Pontificis  auctoritate 
cap.  11.  art.  unico,  ubi  quinque  originalibus  exemplaribus  laudatis  (sextum, 
quod  addidi  ex  nostro  Maffeio  Hist.  diplom.  1.  1.  p.  87.  custoditur  in 
archivo  publico  Bononiensi)  genuinum  quoque  eorum  verborum  sensum, 
cohaerentemque  cum  textu  graeco  et  cum  ipsis  etiam  conciliorum  gestis 
demonstrat,  omneque  effugium  de  medio  plenissime  tollit.  Quamquam 
etiainsi  recipienda  esset  lectio  editionis  1526.  juxta  eum  modum  etc. 
nihil  nos  turbaret,  offenderet  nihil.  Quis  enim  negavit  unquam  Pontifices 
in  pascenda,  regenda  et  gubernanda  universali  Christi  Ecclesia  debere  ad- 
hibere  modum  contentum  in  sacris  canonibus,  quos  abs  se  quoque  seqnen- 
dos  ipsi  Pontifices  professi  sunt?  NuIIa  in  hoc  quaestio,  sicut  et  nulla  ex 
hujusmodi  professionibus  Pontificum,  de  quibus  dixi  capite  praecedenti 
num.  1.  et  2.  Tota  autem  quaestio  est,  num  id  debeant  jure  ipsorum 
canonum ,  et  eorum  quidem  canonum,  quibus  assensus  Pontificura  defuit, 
ac  si  juri  ipsorum  coactivo  subsint;  an  vero  altiori  illo  divino  ac  naturali 

admodum  etiam  in  gestis  conciliorum  et  canonibus  conti- 
netur.  Si  Romanus  Pontifex  ex  Christi  institutione  plenam 
potestatem  accepit  pascendi,  regendi  et  gubernandi  universa- 
lem  Ecclesiam;  non  in  singulas  et  particulares  tantum  Ec- 
clesias  distributive  et  separatim  acceptas,  sed  l)  in  omnes  col- 
lective  sumptas,  ex  quibus  sane  sumptis  collective  constat 
universalis  Ecclesia,  potestatem  habet,  ac  proinde  habet  etiam 
in  Patres  quoque  Conciliorum  generalium,  quae  illam  reprae- 
sentant,  nec  majori  quam  ipsa  universalis  Ecclesia  privilegio 
gaudent. 

9.  Non  deerunt  fortassis,  qui  hisce  testimoniis  opponent 
decretalem  Inter  cuncta  Constantiensi  concilio  approbante 
editam  a  Martino  V.  sessione  ultima,  ubi  Wicleffi  propositio, 
Non  est  de  necessitate  salutis  credere,  Romanam  Ecclesiam 
esse  supremam  inter  alias  Ecclesias,  hac  censura  configitur: 
Error ,  si  per  Romanam  Ecclesiam  intelligat  universalem 
Ecclesiam,  aut  Concilium  generale,  aut  pro  quanto  negaret 
primatum  summi  Pontificis  super  alias  Ecclesias  particu- 
lares,  quibus  postremis  verbis  Ecclesiae  quidem  particulares, 


jure,  quod  sine  praejudicio  supremae  auctoritatis  obligat,  uti  eodem  capite 
explicavimus. 

*)  Hanc  eandem  potestatem  Romani  Pontificis  in  omnes  Ecclesias 
satis  clare  praesumpsisse  atque  indicasse  videtur  ipsa  generalis  synodus 
Nicaena  I.  cura  decrevit  paschalem  diem  quotannis  ab  Alexandrina  ecclesin 
ob  peculiarem  ipsius  in  paschali  calculo  peritiam  Romanae  Ecclesiae  signi- 
licandum,  ut  haec  pro  sua  auctoritate  in  universam  Ecclesiam  omnes 
adigeret  ad  eundem  diem  sine  ulla  disceptatione  ubique  celebrandum.  Sic 
enim  de  hoc  decreto  Nicaeno  scribit  S.  Cyrillus  Episcopus  Alexandrinus 
in  prologo  paschali  apud  Bucherium:  Cum  iis  igitur,  atque  hvjusmodi 
dissensionibus  (circa  diem  paschae)  regula  turbaretur;  sanctorum  totius 
orb:s  synodi  consensione  decretum  est,  ut  quoniam  apud  Alexandriam 
talis  esset  reperta  Ecclesia,  quae  in  hujus  scientia  clareret,  quota  Ca- 
lendarurn  vel  Iduum,  quota  Luna  pascha  debeat  celebrari,  per  annus 
singvlos  Romanae  Ecclesiae  litteris  intimaret,  unde  APOSTOLICA 
AUCTORITATE  UNIVERSALIS  ECCLESIA  per  totum  orbem  defi- 
nitum  paschae  diem  SLNE  ULLA  DISCEPTATIONE  coguosceret. 
Vides  Apostolicae  auctoritati  in  unicersalem  Ecclesiam  eam  vim  coacti- 
vam  attribui,  quae  omnem  dubitationem  de  medio  tolleret?  Cur  id  non 
Alexandrino ,  sed  Romano  Pontifici  adtributura,  et  huic  quidem  adtributum 
non  ex  delegatione  quadara  ipsius  concilii,  sed  ex  Apostolica  ipsius  aucto- 
ritate,  nisi,  quia  non  Alexandrini,  sed  Romani  tantum  Antistitis  Aposto- 
licam  auctoritatem  ad  universam  Ecclesiam  orani  sublata  dubitatione  co- 
gendam  per  se  sufficere  Nicaeni  Patres  certissime  noverant? 

non  vero  ipsa  universalis  Ecclesia,  aut  generale  Concilium 
eam  repraesentans,  primatui  seu  Pontificiae  jurisdictioni  sub- 
jicitur.  Haec  Martinus  V.  totidem  verbis  exscripsit  ex  actis 
Patrum  Constantiensium  in  condemnandis  erroribus  Wicleffi; 
Patres  autem  Constantienses  jure  notarunt  erroris,  et  erroris 
sane  contra  fidem,  de  qua  tum  decidendum  fuit,  negare  pri- 
matiiin  et  jus  Pontificium  super  particulares  Ecclesias.  Num 
vero  par  error  contra  fidem  dici  posset  negare  primatum  et 
jurisdictionem  Pontificis  super  universalem  collective  Eccle- 
siam,  de  qua  re  tunc  tanta  erat  controversia,  quis  non  videat 
non  fuisse  pariter  decidendum  ab  iisdem  Patribus  in  eo  con- 
cilio,  in  quo  jus  supra  ipsum  Pontificem  generali  synodo  tri- 
buere  ex  cireumstantiis  ejus  temporis  necessarium  videbatur? 
Cum  itaque  Martinus  V.  sub  finem  synodi  ea  verba  suae 
constitutioni  inserta  recepit  confirmavitque ,  illud  recepit  et 
confirmavit,  quod  certum  et  verum  erat  ex  catholica  fide ;  ne- 
que  hoc  approbare  idem  cst,  ac  negare  potestatem  Pontificis 
in  universam  Ecclesiam,  sed  est  tantum  id  praetermittere, 
quod  tum  in  magnani  controversiam  adductum  apud  catholicos, 
ita  certum  de  fide  affirmari  non  poterat,  uti  certum  erat  ex  ea 
parte,  quae  particulares  ecclesias  respicit.  Hinc  ergo  deduci 
tantummodo  potest,  primatum  et  potestatem  Papae  supra  uni- 
versalem  collective  Ecclesiam,  et  ex  consequenti  supra  gene- 
rales  synodos  eam  repraesentantes  tunc  non  fuisse  definitum. 
Num  vero,  quod  tunc  definitum  non  fuit,  ex  testimoniis  anti- 
quorum  Patrum  aliisque  momentis  hactenus  allatis  et  mox  ad- 
jiciendis  satis  manifeste  colligatur,  quivis  haud  praeoccupatus 
adversariorum  praejudiciis  facile  dignoscet. 

10.  Ratio  quidem  Pontificii  primatus  idipsum  exigit. 
Cum  enim  primatus  non  meri  honoris  et  ordinis,  sed  peculiaris 
jurisdictionis  institutus  fuerit  a  Christo  in  bonum  unitatis  Ec- 
clesiae  (Vid.  De  vi  primat.  c.  8.  et  9.),  ut  capite  constituto 
scissurarum  et  schismatis  tollatur  occasio ;  vim  profecto  coacti- 
vam  in  onmes  collective  debet  habere,  sine  qua  latus  schis- 
matibus  et  scissuris  aditus  pateret,  unitatisque  bonum  obtineri 
non  posset.  Hinc  qua  ratione  ea  vis  in  singulos  ab  adver- 
sariis  conceditur  causa   primatus,   eadem   in   omnes   collective 

concedenda  est,  cum  universae  Ecclesiae  nnitas  non  ex  sin- 
gulis  tantum,  sed  ex  omnibus  collective  sumptis  et  in  unum 
coactis  redeat.  Quodsi  haec  non  valere  credantur  in  materia 
disciplinae,  in  qua  non  ita  unitas  omnium  necessaria  est,  ut 
in  negotio  fidei;  nonne  ex  primatu  Romanis  Pontificibus  jus 
a  sanctis  Patribus  et  potestas  tribuitur  non  solum  praecipiendi 
singulis,  verum  etiam  ferendarum  legum  disciplinae,  quae  ex 
legum  natura  non  singulos  tantum,  sed  omnes  etiam  obligant? 
Caput,  quod  praeest  non  tam  singulis  quam  omnibus  membris, 
non  tam  singula  quam  omuia  pro  suo  jure  regit  et  moderatur. 
Cum  Patres  Chalcedonenses  de  se  in  Concilio  collectis  scri- 
pserunt  ad  Leonem  Papam:  Quibus  tu  quidem,  sicut  mem- 
bris  caput,  praeeras ;  nonne  verbo  praeesse  superiorem  in 
se  collective  sumptos  auctoritatem  eidem  tribuerunt,  qualis 
capiti  in  membra  collective  sumpta  competit?  Patres  quoque 
in  Ephesina  synodo  adunati,  cum  se  coactos  litteris  Coelestini 
affirmarunt  ad  depositionem  Nestorii,  nonne  potestatem  in  se 
coactivam  pariter  agnoverunt?  Summus  pastor,  cui  subordinati 
sunt  atque  subjecti  inferiores  pastores,  imperare  utique  non 
soluni  singulis,  verum  etiam  omnibus  potest.  Obedientiae  quo- 
que  debitum,  qno  singuli  obligantur  summo  Pontifici,  cum  ne- 
minem  excipiat,  omnes  etiam  collective  sumptos  adstringit. 
Jure  propterea  inter  ipsos  recentiores  heterodoxos  Jo.  Lau- 
rentius  Moshemius  *)  in  dissertatione  De  Gallorum  appella- 
tionibus  ad  concilium  universae  Ecclesiae,  unitatem  Eccle- 
siae  visibilem  tollentibus,  hanc  eorundem  celebrem  distinctio- 
nem  de  potestate  summorum  Pontificum  in  omnes  singillatim 
seu  distributive ,  non  vero  collective  sumptos  paucis  refellens 
scripsit:  Quod  universis  sive  singulis  Ecclesiis  praeesse 
Pontificem  dicunt,  non  universae  Ecclesiae ,  id  tam  mihi 
scitum  videtur ,  ac  si*  quis  affirmaret,  membra  quidem  a 
capiie  regi,  non  vero  quod  ex  membris  constat  corpus, 
aut  urbes  quidem  omnes ,  villas  et  praedia  subesse  Regi, 
non  vero  quae  his  contineturlpsam  provinciam.     Bossuetus 


a)  Legitur  inter  ejus  Dissertationes  ad  historiam  Ecclesiasticam  per- 
tinentes  edit.     Altonaviae  1733.  t.  1.  pag.  612. 

etsi  distinctionem  distributivi  et  collectivi  alicubi  ingerit;  tamen 
in  Defensione  lib.  10.  al.  15.  c.  5.  Romanos  Pontifices 
universae  Ecclesiae  praeesse  affirmare  noii  dubitavit:  quod 
ex  antiquorum  formula  communique  sensu  totam  Ecclesiam 
collective  acceptam  denotat. 

11.  Audirem  libenter,  undenam  adversarii  colligant  pro- 
bentque,  Pontificium  jus,  quod  negare  nequeunt  in  singulos, 
non  aeque  posse  vim  suam  in  omnes  in  oecumenica  synodo 
collectos  exerere.  Dicent  fortassis  ex  natura  concilii  gene- 
ralis,  in  quo  totum  jus  Ecclesiae  residet?  Qui  id  assereret 
concilio  sejuncto  a  capite,  cui  scilicet  caput  non  praebet  as- 
sensum,  principii,  quod  negatur,  et  in  quaestionem  venit, 
vitiosam,  ut  vocant,  petitionem  incurreret;  decretis  enim  editis 
sine  assensu  capitis,  concilii  generalis  vim  et  auctoritatem  de- 
traximus,  quippe  quam  ipsis  adversariis  docentibus  sitam  esse 
vidimus  in  consensu  membrorum,  seu  corporis  Episcoporum 
cum  capite.  Num  ex  sola  convocatione  legitima,  cui  Papa 
assensus  sit,  generalis  concilii  vis  Patribus  collective  sumptis 
ita  acquiritur,  ut  etiam  sine  capitis  assensu,  vel  potius  cum 
dissensu,  illorum  decreta  omnes  ipsumque  Pontificem  obligent? 
Nonne  concilium  Ephesinum  II.  convocatione  legitimum,  defi- 
ciente  assensu  capitis  nihil  potuit  non  solum  in  materia  fidei, 
sed  neque  in  negotio  disciplinae?  Nonne  Chalcedonense  fuit 
legitime  convocatum?  Cur  ergo  canon  de  praerogativa  Con- 
stantinopolitanae  sedis,  cui  Papa  assensus  non  est,  vim  gene- 
ralis  synodi,  qua  Leonem  cogeret,  ex  ipsa  legitiina  convoca- 
tione  non  est  consecutus?  Nonne  ipsi  Patres  Chalcedonenses, 
cum  Pontificiam  approbationem  praesertim  pro  eo  canone  sol- 
licite  postularunt,  Pontificii  assensus  necessitatem  agnoscentes, 
solam  convocationem  legitimam  ad  vim  coactivam  nequaquam 
sufficere  praesumpserunt? 

12.  Nemo  hic  omni  alio  subsidio  destitutus,  ut  suadeat 
a  distributivo  minus  recte  argumentum  deduci  ad  collectivum, 
exemplum  afferat  ejus,  qui  potest  per  se  movere,  ac  ferre 
singulos  cujusdam  magni  acervi  lapides,  non  tamen  omnes 
collective;  vel  ejus,  qui  potest  pugnando  singulos  hostes  vin- 
cere,   non  tamen  collective  omnes   etc.     Inepta   enim   prorsus 

haec  sunt  in  rem  praesentem,  in  qua  noii  de  potentia  virium 
corporalium,  aliorumque  similium  agitur,  sed  de  potestate 
auctoritatis  atque  jurisdictionis  nemini *)  subordinata ,  atque 
suprema,  qua  qui  fruitur  iu  singulos  distributive,  fruitur  etiam 
collective  in  omnes,  cum  non  tam  singulis,  quam  omnibus 
jurisdictione  praesit.  Ita  Dominus  non  tam  in  singulos  ali- 
cujus  familiae  homines,  quam  in  omnes  collective  jus  habet; 
Rex  non  tam  in  singulos,  quam  in  omnes  sui  regni  subditos; 
pater  non  minus  in  singulos,  quam  in  omnes  filios  etc.  neque 
ullum  reperietur  exemplum,  quo  is,  qui  auctoritatem  seu  juris- 
dictionem  habet  in  singulos,  non  habeat  etiam  collective  in 
omnes.  Quomodo  igitur  haec  distinctio  adstruatur  in  summo 
Pontifice,  qui  vi  primatus  universae  Ecclesiae  praepositus  ftiit 
a  Christo,  et  in  unitatis  bonum  ita  praepositus,  ut  nisi  omnes 
collective  posset  cogere  ad  ea,  quae  omnium  unitatem  Eccie- 
siae  necessariam  respiciunt,  id  est  ad  fidei  et  communionis 
unitatem,  inanis  et  inefficax  esset  auctoritas  Christiqne  insti- 
tutio?  Ex  hac  autem  Pontificia  potestate  in  omnes  collective 
ob  unitatem  communionis  et  fidei  profluit,  ut  alibi  monuimus, 
illa  suprema  et  plenissima  Romanorum  Pontificum  potestas  in 


1)  Excipiendus  quidem  esset  casus,  quo  quis  a  suae  potestatis  auctore 
ita  praepositus  esset  singulis  alicujus  magistratus,  vel  communitatis,  ut 
omnium  collectioni  subordinatus  fuisset.  Quis  autem  hoc  de  S.  Petro ,  aut 
de  Romanis  Pontificibus  suspicetur?  S.  Petrus,  qui  non  ab  Ecclesia,  sed 
a  Christo  institutus  fuit  Apostolorum  princeps  jure  primatus  ob  custodien- 
dam  totius  Ecclesiae  unitatem,  jus  non  tam  in  Apostolos  singulos,  qui 
Petro  erant  subordinati  ex  cap.  1.  §.  3.  not.  3.,  quam  in  omnes  collective 
obtinuit  (siiper  omnes  sine  restrictione ,  inquit  Bossuetus  laudatus  supra 
c.  3.  n.  2.):  et 'similiter  dicendum  de  Pontificibus  Romanis,  qui  in  idem 
jus  primatus  succedunt.  Bonum  enim  unitatis,  ob  quam  jurisdictio  pri- 
matus  ipsi,  ejusque  successoribus  tradita  fuit ,  exigebat,  ut  qui  ob  custo- 
diendam  unitatem  omnibus  fuissent  praepositi,  nulli  ipsorum,  nec  omnium 
collectioni  essent  subordinati,  ne  facilis  dissidiis  aditus  pateret:  quae  si 
sua  aiictoritate  ille  non  posset  componere,  munus  unitatis  conservandae 
sibi  commissum  defectu  potestatis  ad  id  sufficientis  non  posset  implere. 
Romanorum  Pontificum  potestatem  in  spiritualibus  cum  supremam  vocat 
Tridentina  synodus  ex  traditione  Patrum ,  qui  eos  praepositos  affirmant 
UNIVERSAE  ECCLESIAE,  jurisdictionem  Pontificiam  nemini  subordi- 
natam  declarat,  ac  proinde  omnibus  etiam  collective  sumptis  superiorem 
significat:  neque  distinctio  antiquitati  ignota  inter  distributivum  et  col- 
lectivum  hac  in  materia  induCi  coepit,  nisi  postquam  ob  remedium  perti- 
nacissimi  schismatis  necessarium  visum  est  iliorum  potestatem  concilio  ge- 
nerali  subjicere:  quod  quam  sit  infirmum  ex  seqnentibns  patefiet. 
P.  Ballcr.   de   Potestate  etc  5 

universani  Ecclesiani  in  rebus  ceteris,  quae  regimim  ejusdem 
Ecclesiae  utilia  vel  necessaria  videantur,  etiamsi  in  ipsis 
oninium  unitas  non  perinde  sit  necessaria,  uti  in  materia 
communionis  et  fidei:  neque  enim  idem,  qui  singulis  distribu- 
tive  sumptis  praepositus  sit,  ex  parte  praeesse  omnibus  col- 
lective  dici  potest,  ex  parte  autem  subesse.  Si  vero  ex  con- 
stitutis  Romano  Antistiti  jus  est  in  omnes  etiam  Episcopos 
collective  sumptos,  non  minus  quam  in  universam  Ecclesiam; 
quomodo  Episcopis  in  generali  synodo  collectis  jus  esse  potest 
in  ipsum  Pontificcm?  Num  jus  juri  repugnans  utrinque  aequale 
licet  adstruere?  Cum  ergojus  summorum  Pontificum  in  omnes 
collective  Episcopos  et  super  ipsa  generalia  Concilia  tot  mo- 
mentis  probatum  nutare  non  possit;  irritus  semper  erit  eorum 
conatus,  qui  jus  eorundem  Conciliorum  super  Pontifices  nulli 
antiquo  firmo  iundamento  innixum,  immo  toti  antiquitali  re- 
pugnans,  nec  non  rationi  jurisdictionique  propriae  primatus, 
defendere  student.  Id  autem  quod  dixi  nulli  antiquo  firmo 
fundamento  innixum,  immo  toti  antiquitati  repugnans,  multo 
patebit  evidentius,  si  opinionis  adversariorum  seram  originem 
novitatemque  detegamus. 


caput  v. 

De  sera  orirjine  et  novitate  opinio?iis,  quae  Conciliis  generalibus 
auctoritaiem  et  jus  tribuit  coactivum  in  summos  Pontifices. 

1  Si  tota  lustretur  antiquitas ,  cum  multa  documenta 
supremam  illam  summorum  Pontificum  auctoritatem  indicant 
in  universam  Ecclesiam,  quae  ex  divini  juris  primatu  fluit; 
et  indicant  quidem  in  totam  Ecclesiam  etiam  collective  sum- 
ptam,  nti  primatus  ratio  et  scopus  exigunt;  tum  vero  nullum 
antiquum  documentum  licebit  reperire,  quod  illos  geucralis 
concilii  jurisdictioni  subjiciat.  In  hanc  rem  demonstrandam 
juverit  vetusta  gesta  recolentes,  iuitia  ejus  sententiae  inquirere, 
quae  memoratis  conciliis  jus  supra  Pontifices  asserit. 

2.  Novitatem  et  seram  opinionimi.  originem  in  materiis 
fidei  certam  esse  erroris  notam  inter  omiies  Catholicos  convenit 

ex  principiis  Tertulliani,  Vincentii  Lirinensis  et  aliorum  Pa- 
truiii:  dogmata  enim  fidei  cum  ex  revelatione  divina,  seu  ex 
doctrina,  quam  Christus  aut  Spiritus  sanctus  Apostolos  docuit, 
provenerint,  nova  esse  non  possunt;  quidquid  autem  posterius 
inductum  antiquam  originem  nequit  ostendere,  non  revelato 
dogmati,  sed  errori  deputandum.  Fieri  quidem  potest,  ut 
doctrina  aliqua-a  Christo  et  ab  Apostolis  tradita,  quae  ab 
initio  Ecclesiae  explorate  cognita,  erat  certum  dogma,  ita 
cursu  temporis  hominum  opinionibus  disputationibusque  ob- 
fuscetur,  ut  quamdiu  inter  catholicos  controversatur  ante  de- 
finitionem  Ecclesiae,  neutra  ex  parte  dogma  certum  suppetat, 
nec  haeretici  habeantur  propugnantes  sententiam,  quae  subinde 
definitione  Ecclesiae  error  et  falsa  declaretur.  Ita  S.  Cypriaui 
et  aliorum  Africae  Asiaeque  Episcoporum  opinio  de  baptismo 
extra  Ecclesiam  collato  haeresis  non  fuit,  antequam  Ecclesiae 
definitio  prodiret:  et  similiter  haereseos  notari  nequit  eorum 
ceteroquin  catholicorum  sententia,  qui  re  nondum  definita  sum- 
mos  Pontifices  Conciliorum  generalium  jurisdictioni  et  aucto- 
ritati  subjiciunt.  Juvat  nihilominus  disputando  hujus  opinionis 
originem  quaerere;  et,  si  mihi  succedat  ostendere,  eam  inter 
catholicos  noviter  inductam  atque  susceptam  occasione  schis- 
matis  pertinacissimi  sub  tempus  Conciliorum  Pisani  et  Constan- 
tiensis,  falsitas  ejus  ipsa  novitate  demonstrabitur. 

§•  i- 

De  gestis  Conciliorum  generalium  usque  ad  octavam  sijnodum 
oecumenicam. 

3.  Cum  jam  inde  ab  initio  Ecclesiae  ex  perspecta  divina 
Poutificii  primatus  institutione  exploratum  inter  catholicos  es- 
set,  Romanos  Pontifices  jurisdictionem  habere  in  iiniversam 
Ecclesiam;  num  eisdem  subessent  ipsa  generalia  concilia, 
quae  universalem  Ecclesiam  repraesentant ,  apud  illos  dubium 
non  fuit.  Soli  haeretici  post  condcmnationem  suorum  errorum 
appellantes  a  Papae  sententia  ad  synodum  oecumenicam,  hujus 
auctoritatem  Pontificia  superiorem  praetulere:  appellatio  enim 
proprie  dicta  ab  inferiori  ad  superiorem  defertur.  At  cum 
ipsi    a<j    id   proruperint  non   ex    catholico   sensu  (omnes  enim 

5* 

catholici  ejusmodi  appellationes  daninabant) ,  sed  ex  pertinacia 
in  errore,  ut  se  a  legitima  sententia  appellationis  titulo  sub- 
ducerent;  haec  errantium  et  pertinacium  hominum  exempla 
apud  catholicos  nihil  probare  et  evincere  poterunt.  Concilio- 
rum  quidem  generalium  Patres  quantum  detulerint  auctoritati 
Apostolicae  non  solum  in  materiis  fidei,  verum  etiam  in  ne- 
gotiis  disciplinae,  cum  non  minus  in  istis,  quam  in  illis  ad 
generalis  synodi  vim  Poutificio  assensu  indigerent,  patet  ex 
constitutis  cap.  2.  et  seqq.  Cum  Ephesini  Patres  se  dixerunt 
coactos  Coelestini  litteris  ad  ferendam  contra  Nestorium  sen- 
tentiam,  quae  ex  parte  definitionis  pertinebat  ad  fidem,  ex 
parte  autem  judicii  circa  personam  Nestorii  spectabat  ad  disci- 
plinam;  utraque  in  materia  jus  Pontificium  super  se  et  super 
generalem  synodum  plane  coactivum  satis  declararunt. 

4.  Bossuetus  ut  antiquitatem  contrariae  nobis  sententiae 
constitueret,  licet  expenderit  diligentissime  omnia  vetera  gene- 
ralium  synodorum  acta  et  documenta;  nihil  tamen  potuit  re- 
perire,  ex  quo  jus  earum  supra  Romanos  Pontifices  uspiain 
eolligeret.  Solum  excerpsit  quaedam  gesta,  quibus  !)  novum 
examen,  novumque  judicium  post  Apostolicam  definitionem 
institutum  fuit.  Istud  autem  cum  non  fuerit  institutum ,  nisi 
ut  dubitantes  ad  unitatem  Pontificiis  definitionibus  debitam 
revocarentur,  aut  haereticorum  pertinacia  apertius  revinceretur 
(vide  quae  in  hanc  rem  attulimus  De  m  et  ratione  primatus 
cap.  13.);  nihil  haec  evincunt  pro  asserenda  ejusmodi  Conci- 
liorum  potestate  supra  ipsas  definitiones  Pontificis,  si  praeser- 
tim  infallibiles  dicendae  sint  ex  late  constitutis  cap.  13.  ipso 
Bossueto  explorate  affirmante  (Dissert.  praevia  Defensioni 
c.  2.),  infallibilem ,  qua  quidem  in  re  talis  est,  cuiquam 
subesse  nefas. 


')  Hoc  quidem  uno  argumento  idem  Bossuetus  lib.  10.  Defensionis 
c.  22.  tom.  2.  pag.  216.  revinci  posse  credidit  S.  Gelasium,  cum  scripsit 
milli  licuisse  de  judicio  sedis  Apostolicae  judicare  :  Neque  tantus  Pontifex 
ignorabat  antecessorum  suorum  Coelestini  Leonisque  sententias  in  Ephe- 
sina  et  Chalcedonensi  synodis  retractatas ,  deqiie  iis  canonice  judicatum. 
Verum  hoc  argumentum  quam  sit  imbecille ,  patebit  ex  iis,  quae  tum  de 
Coelestini  Leonisque  sententiis ,  tum  de  actis  Ephesinis  atque  Chalcedo- 
nensibus  disseruimus  in  opere  De  vi  primatus  c.  13.  §.  11.  et  13. 

5.  Ex  generalibus  antiquis  synodis  unum  opponi  posse 
videtur  sextum  Concilium,  quod  in  Papam  Honorium  ana- 
thema  tulit.  Id  autem  opponeretur  omnino  inepte.  Ut  enim 
hoc  factum  probaret  generalis  concilii  jurisdictionem  in  sum- 
mos  Pontifices,  duo  probanda  essent,  nimirum  et  Honorium, 
jamdiu  ante  e  vivis  sublatum,  adhuc  fuisse  summum  Pontificem 
actuali  primatu  fungentem,  et  Concilium  eo  anathemate  veram 
in  ipsum  jurisdictionem  exercuisse.  Utrumque  autem  falsum 
est.  Summi  enim  Pontifices,  una  cum  vita  Pontificatum  actua- 
lem  amittentes,  secum  non  deferunt  primatum,  sed  in  sede 
Apostolica  relinquunt  ad  successores  transferendum :  et  sicut 
nullam  primatus  jurisdictionem  habent  amplius,  nec  exercere 
possunt  in  Ecclesiam;  ita  Ecclesiastica  proprie  dicta  juris- 
dictio  atque  potestas,  quae  Petro  et  Apostolis  eorumque  suc- 
cessoribus  a  Christo  tradita  fuit  super  terram  tantum,  ad 
mortuos  non  extenditur,  quorum  judicium  soli  Deo  reservatur, 
ut  monuit  S.  Gelasius  iu  epistola  ad  Dardanos  de  causa 
Acacii,  et  in  gestis  synodalibus  de  absolutione  Miseni.  Dam- 
natio  vero  et  anathema,  quod  aliquando  latum  fuit  ab  Ecclesia 
in  mortuos,  sicut  et  quorundam,  qui  obierant,  absolutio,  non 
fuerunt  actus  jurisdictionis  proprie  dictae  in  ipsos,  quasi  mor- 
tuos  extra  Ecclesiae  judicium  constitutos  ipsa  posset  ligare 
vel  solvere,  nec  sortem  ipsorum,  cui  post  mortem  divino  judi- 
cio  fuere  addicti,  potuit  mutare  (indulgentiae  pro  animabus 
purgantibus  per  modum  suffragii  impertitae  ab  Ecclesia,  ad 
jurisdictionem  proprie  dictam  non  sunt  referendae);  sed  tota 
eorum  vis  ac  jurisdictio  quaedam  vivos  respicit,  ut  absolutos 
ex.  gr.  ab  excommunicatione  donare  possint  Ecclesiastica  se- 
pultura,  atque  juvare  suffragiis;  vel  damnatos  ex.  gr.  ob  er- 
rorem,  quem  docuerunt,  vel  cui  favorem  praestitere,  ita  ca- 
veant,  ne  ipsorum  scriptis  aut  auctoritate  decipiantur.  Ita 
Honorius  damnatus,  quia  sua  minus  recta  oecumenica  dispen- 
satione,  de  qua  diximus  antecedenti  opere  (De  vi  et  ratione 
primat.  c.  15.  §.  9.  Vid.  Append.  §.  10.),  Monothelitarum 
haeresi  favisse  judicatus  est1),  non   eam  quidem  approbando, 

')  Si  quid  gravius    in  Honorii  condemnatione  perstrinxisse   credantur 
sextae    synodi    Patres,     non    euui    litterarum    ejus    sensum    perstrinxerunt, 

sed  expressam    condemuationem   omitteudo,   licet  ob  implexas 
tunc  circumstantias    facti   ita  boua    fide   omisisse  videatur,  ut 


quem  obvia  earundem  litterarura  verba  praeferunt ,  sed  illiim,  quo  eadem 
verba  oeconoinica  quadara  dispensatione  minus  caute  expressa,  in  pravum 
sensum  a  Monotheiitis  fuerunt  detorta,  ut  suo  errori  patrocinium  ex  ipso 
Pontifice  quaererent.  Non  ergo  obvium  verborum  sensum,  qui ,  ut  alibi 
ostendimus,  ab  baeresi  Monotbelitiea  abest,  damnarunt  concilii  Patres,  sed 
eum,  quem  Honorii  litteris  prava  interpretatione  affixerunt  Monotlielitae; 
eademque  de  causa  ipse  Pontifex  cum  iisdem  Monothelitis  concinere,  no- 
vaeque  haeresi  f.ivorein  praestitisse,  ac  idcirco  una  cum  illis  damnandus 
visus  est.  Hoc  quidem  sensu  tantummodo  condemnationem  ejus  factam  in 
sexto  concilio  approbavit  Leo  11.  in  litteris  ad  Imperatorem  Constantinum, 
quae  cum  ejusdera  concilii  confirmationem  contineant ,  unde  conciliorura 
generalium  vis  pendet ;  non  alio  sensu  condemnatio  concilii  rata  dici 
potest.  Eniravero  harum  litterarum  Leonis  latinum  originale  exemplum 
nou  suppetit,  sed  graeca  tantum  interpretatio  actis  concilii  subjecta,  ex 
qua  subinde  duae  antiquae  versiones  latinae  factae  fuerunt:  ita  ut  Grae- 
cus  ejus  epistolae  textus  pro  originali  habendus  sit,  sicuti  et  pro 
originali  habetur  textus  Graecus  epistolae  Agathonis  et  synodicae  lto- 
mani  concilii,  quae  e  latino  vpriginali ,  quod  desideratur,  tempore  con- 
cilii  in  Graecam  linguain  traductae  actisque  insertae  leguntur.  Porro 
antiqua  versio  latina  epistolae  Leonis  ad  Iraperatorem  in  editis  con- 
eiliorum  recepta,  minus  accurata  invenitur,  ut  patet  ex  emendationibus, 
quas  Harduinus  ex  Graeco  ad  suae  editionis  marginem  notavit.  Ex 
his  corrigendus  ille  textus  latinae  antiquae  versionis  in  conciliis  editus, 
quo  Honorius  Monothelitis  idcirco  accensetur,  quippe  qui  hanc  Apostoll- 
cam  Ecclesiam  non  Apostulicae  traditionis  doctrina  lustravit,  sed  profana 
traditione  immaculatam  pervertere  conatus  esi.  Pro  verbis  pervertere 
conatus  est,  quae  haereticam  pravitatem  innuunt,  Harduinus  ex  Graeco 
Icgendum  notavit,  immaculatam  maculari  permisit.  Hanc  quidem  lectio 
nem  Leonis  menti  congruentera,  et  omnino  praeferendara  vuigatae  versioni 
comprobant  aliae  duae  ejusdem  Pontificis  originales  epistolae  latinae  eodem 
tempore ,  et  eadem  de  causa  scriptae,  quae  ex  originali  latino  in  Hispa- 
niam  misso  conservatae  fuerunt  in  codicibus  araplioris  collectionis  Hispani- 
cae,  de  qua  vide  Tractatum  de  antiquis  collectionibus  et  collectoribus 
canonum  praemissum  tomo  III.  nostrae  Venetae  editioni  Operura  S.  Leonis 
part.  3.  cap.  4.  §.  4,  num.  12.  ubi  etiam  earundem  epistolarum  germani- 
tatem  vindicavimus.  Una  ex  his  Leonis  II.  epistolis  ad  Episcopos  Hispa- 
nos  missa  est :  altera  ad  Regera  Ervigium.  Lectio,  quae  in  meinoratis  ad 
Imperatorem  litteris  ex  graeco  praefert,  Immaculatam  maculari  permisit, 
concinit  cum  originali  latino  epistolae  ad  Hispanias,  Flammam  haeretici 
dogmatis,  non,  ut  decuit  Apostolicam  auctoritatem ,  incipientem  extinxit, 
sed  negligendo    confovit:    et    non    absimiliter   cum    originali   epistolae    ad 

Regem :     lmmaculatam    Apostolicae   traditionis   regulam maculari 

consensit.  Verba  maculari  permisit,  et  negligendo  confovit,  seu  bac  per- 
raissione  ac  negligentia  maculari  consensit,  non  expressara  erroneara  defi- 
nitionera  significant,  sed  oraissionera  definitionis,  respiciuntque  ea  rainus 
eauta  ipsarum  litterarum  verba,  quibus  fraude  Monothelitarum  in  erroris 
favorem  traductis,  Honorius  fidem  imraa«ulatam  maculari  permisit,  atque 
confovit,  seu  (ut  legitur  in  profcssione  Pontificum  Diurno  inserta)  pravis 
corum  Monothelitarum  erroribus  favorem   impendit.     Quodsi    ex   ejus  con- 

coram  Deo  a  culpa  saltem  gravi  excusari  potuerit.  Itaque 
anathema,  Iatum  a  synodo  VI.  in  Honoriuni  post  niortem,  ad 
probandum  jus  ejusdem  generalis  synodi  in  ipsum  Pontificem 
mortuum  nihilum  confert. 

6.  Notanda  potissimum  hac  in  re  verba  tertiae  allocu- 
tionis  Hadriani  II.  ad  Romanae  synodi  Patres,  quae  lecta 
subinde,  el  inserta  fuerunt  gestis  octavi  Concilii  oecumenici 
act.  10.  (T.  10.  Concil.  Ven.  edit,  Colet.  col.  397.)  Ro- 
mamim  Pontificem  de  omnium  ecclesiarum  Pontificibus  judi- 
casse  legimus,  dc  eo  vero  quemquam  judicasse  non  legimus. 
Licet  cnim  Honorio  ab  Orientalibus  POST  MORTEM 
(cum  scilicet  non  erat  amplius  actualis  Pontifex)  anathcma 
sit  dictum;  sciendum  tamen  est,  quia  fuerat  super  haeresi 
accusatus  *),  propter  quam  solum  licitum  est  minoribus 
majorum  suorum  motibus  resistendi,  vel  pravos  sensus  re- 
spuendi:  quamvis  et  ibi  (in  casu  Honorii)  nec  Patriarcha- 
rum,  nec  ceterorum  Antistitum  cuipiam  de  eo  quamlibet 
fas  fuerit  proferendi  sententiam,  nisi  ejusdem  primae  sedis 
Pontificis  consensus  praecessisset  auctoritas. 

7.  Adeo  vero  octavae  synodi  Patribus  persuasum  fuit, 
neminem  posse  contra  primae  sedis  Autistites  sententiam  ferre, 
ut  nec  ipsis  oecumenicis  conciliis  hanc  potestatem  attribuerint. 
Sit  enim  1111  act.  10.  can.  53.  (Ibi  col.  879.  d.)  Si  qua  vero 
oecumenica  synodo  collecta  de  Romana  etiam  Ecclesia 
controversia  extiterit;  licebit  cum  decenti  reverentia  de 
proposita  quaestione  veneranter  percontari,  responsumque 
admittere,  et  sive  juvari  sive  juvare,  non  tamen  impudenter 


demnatione  facta  a  Patribus  concilii  VI.  id  salteni  inferri  dicas,  eos  non 
judicasse  Papam  infallibilem  in  materia  fidei,  cuin  eum  in  dogmate  Mono 
thelitico  errasse  crediderint ;  nisi  antea  probetur  Honorii  litteras  continere 
definitionem  fidei,  et  tales  habitas  a  Patribus  sextae  synodi,  nihil  aliud  ex 
ea  condeinnatione  deduci  ad  suminum  potest,  nisi  cosdem  Patres  censuisse 
Papam  errasse ,  et  potuisse  errare  circa  fidem  extra  definitionem  fidei, 
quod  nec  ego  prorsus  inficior,  cum  solis  proprie  dictis  definitionibus  infal- 
libilitatis  Privilegium  asserendum  contendam.  Hanc  aniinadversionem,  quam 
satisfacturus  objectioni  suraptae  ex  Patribus  concilii  VI.  oraisi  in  praece- 
denti  opere,  huc  reservavi,  ubi  de  eorundem  Patrum  sententia  in  Hono- 
riuiu  ex  proposito  disserendum  fuerat. 

])  De  exceptione  casus  haeresis  inferius  erit  sermo  n.  15. 

contra  senioris  Romae  Pontifices  sententiam  dicere.  In 
textu  graeco  verbum  dnocftQEofrai  legitur,  quod  hic  redditur 
sententiam  dicere.  At  si  vim  ejus  verbi  propriam  spectemus, 
significat  potius  in  jus  vocare  subintelligendo  yoacprjv ,  vel 
Sixijv,  quae  formula  est  usitatior.  Cur  vero  generali  synodo 
non  liceat  nisi  per  impudentiam  atque  temeritatem  Romanos 
Pontifices  in  judicium  vocare,  aut  coutra  ipsos  seutentiani 
dicere,  ubi  rebus  expensis  causa  justa  credatur,  si  legitimam 
super  ipsos  generale  concilium  jurisdictionem  habeat?  Hoc 
oecumenicae  synodi  testimonium  uulli  obnoxium  controversiae 
quantum  praestet  aliis  quibuslibet  posterioris  aevi  et  inferioris 
multo,  aut  nutantis  auctoritatis ,  quae  ab  adversariis  opponi 
solent,  facile  est  judicare.  Hic  certe  generalis  Concilii  canon, 
quo  Romani  Pontifices  ab  oecumenicae  quoque  synodi  sen- 
tentia  atque  jurisdictione  subtrahuntur ,  satis  superque  omnem 
excessusj  aut  assentationis  notam  detergit  ab  eo  generali 
axiomate,  Prima  sedes  non  judicatur  a  quoquam,  quod  ex 
antiquitate  ac  ex  quodam  principio  naturali  depromptum,  ge- 
neralis  quoque  conciiii  jus  in  summorum  Pontificum  personas 
evidenter  excludit.  Ea  vero  Bossueti  explicatio  (lib.  10.  De- 
fens.  c.  21.),  qua  eundem  octavi  Concilii  canonem  restringen- 
dum  putat  ad  eos  casus,  de  quibus  Photius  contra  Nicolaum 
Pontificem  egit,  haudquaquam  congruit  generatibus  illius  ca- 
nonis  verbis,  quae  de  quibuscunque  controversiis  et  casibus 
circa  Romanam  Ecclesiam  aut  summos  Pontifices  aliquando 
excitandis,  et  ad  oecumenicam  synodum  afferendis  generalem 
regulam  constituunt.  Neque  cum  eodem  Meldensi  Episcopo 
reponas,  ipsum  canonem  accipiendum  de  casibus  vulgaribus  et 
ordinariis,  quorum  causa  convocatione  synodi  generalis  Pon- 
tificiam  majestatem  lacessere  esset  revera  impudentissimum; 
non  autem  intelligendum  de  casibus  extraordinariis  a  Constan- 
tiensi  synodo  memoratis,  in  quibus  tantum  oecumenicam  syn- 
odum  posse  de  summis  Pontificibus  judicare  pluribus  in  locis 
pronuntiat.  Id  enim  etsi  in  speciem  conciliaris  auctoritatis 
restrictionem  ac  moderationem  praeferat  (Confer  infra  c.  9. 
n.  2.) ;  re  tamen  cum  principiis  juris  non  convenit.  Si  enim 
Concilio   generali    per   se  jus    esset   supra  Papam   in   extra- 


73     

ordinariis  casibus;  noime  in  ordinariis  et  niinoris  moinenli 
multo  magis?  neque  enim  ex  causarum  qualitate  extraordinaria 
vel  ordinaria  supremi  judicis  jurisdictio  pendet;  nec  qui  in 
extraordinariis  et  gravioribus  causis  superior  legitimus  est, 
in  vulgaribus  desiuit  esse  superior.  Id  vero  magis  multo  di- 
cendum,  si  non  agatur  de  generali  Synodo  convocanda  ob 
casum  vulgarem  et  ordinarium,  cujus  causa  omnes  Ecclesiae 
convocatione  generali  non  essent  commovendae ,  sed  agatur, 
ut  canon  loquitur ,  de  oecumenica  synodo  collecta,  et  ad 
quam  quaestio  delata,  in  discussionem  etiam  sit  adducenda,  ut 
innuunt  illa:  Licebit  cum  decenti  reverentia  de  proposita 
quaestione  veneranter  percontari  3  responsumque  admittere 
etc.  Cur  in  bac  quaestione,  quae  non  versaretur  circa  casus 
extraordinarios  in  Constantiensi  indicatos,  impudens  dici  po- 
tuisset,  generale  concilium  contra  senioris  Romae  Pontifices 
sententiam  dicere  ,  si  Patres  credidissent  ipsam  generalem 
synodum  per  se  jus  habere  supra  Romanos  Pontifices?  Quot 
minores  aliorum  Episcoporum  causae  inter  extraordinarios 
casus  non  referendae  in  generalibus  synodis  fuerunt  definitae? 
In  causis  autem  circa  sedem  Apostolicam  aut  Romanos  Pon- 
tifices  in  hypothesi ,  qua  non  solum  delatae  essent  ad  oecu- 
menicam  synodum  jam  collectam,  sed  ad  examen  etiam  de- 
ductae;  num  impudentiae  adscribi  posset  sententia,  quam 
cognita  causa  superior  in  inferiorem  ferret?  Haec  utique  ge- 
neralis  censura  canone  laudato  alia  de  causa  afficta  non  fuit, 
nisi  quia  generali  quoque  concilio  jus  per  sese  in  Romanos 
Antistites  nullum  competere  crediderunt  octavae  oecumenicae 
synodi  Patres,  qui  cum  fere  Orientales  fuerint,  quanto  magis 
ab  omni  praejudicio  et  affectu  liberi,  tanto  minus  suspecti 
esse  queunt. 

§-u. 

Be  gestis   synodorum  particularium,    ac  de   aliquot    insignioribits   testi- 

moniis,    quae   praeiverunt  schismati  saeculi  XIV.  conciliisque  Pisano  et 

Constantiensi. 

8.     Quodsi    nulla    generalium   synodorum   testimonia   aut 
gesta  adversariorum    sententiae  prosunt;   multo   minus  suffra- 

gari   poterunt  particularium    synodorum   gesta  *).     Cum  enim 

ex  constitutis  in  Constantiensi,   adversariis  quoque  confitenti- 

bus,  certum  omnino  sit  particulares  synodos,  sicut  et  ecclesias 

particulares  subesse   auctoritati   summorum  Pontificum;   nullae 

profecto    ejusmodi   synodi   possunt    legitimam    in   ipsos  juris- 

dictionem  exercere,   ne   simul  eidem  subesse    et  praeesse  di- 

cantur:  ex  quo  Bossuetus  (Lib.   11.  Defens.  c.  4.  t.  2.  pag. 

260)  ultro  concessit,  Romanos  Pontifices ,  etiamsi  peccasse 

videantur,  non  tamen  subesse  particulari  concilio.     Hac  de 

causa  quae  aliquando  a  conciliis  non  generalibus  gesta  legun- 

tur  circa  summos  Pontifices   aliquot  criminibus  accusatos,  etsi 

valere  potuerunt   ad  vindicandam  probandamque   eorum  inno- 

centiam,  accusatorum  autem  pravitatem  declarandam;  ad  ipso- 

rum  tamen  conciliorum  jus  in  illos  adstruendum  nihil  conferre 

queunt.     Hinc  quoqne  irritae  omnino   habendae  nonnullae  de- 

positiones    Pontificum    a   particularibus    synodis,    seu    vcrius 

Pseudo-syuodis  gestae.     Quodsi  ipsi  summi  Pontifices  sua  in- 

nocentia    confisi    sese    particularis    synodi  judicio    voluntarie 

subjiciant;    id   voluntati   ipsorum  Pontificum,   non   autem  juri 

ejusdem  synodi  tribuendum  erit$   ut  declaravit  Romana  syno- 

dus,  quam  in  causa  Leonis  III.  congregandam  Carolus  magnus 

censuit :    Visum  est  piissimo  Principi,  et  universis  Episcopis, 

et  sanctis  Patribus,    qui   ibi   adfuerunt,  ut  si  ejus  (summi 

Pontificis)  VOLUNTAS  fuisset,  et  ipse  petiisset,  nontamen 

per  eorumjudicium,  sed  SPONTANEA    VOLUNTATE 

se  purificare  debuisset:  et  ita  factum  est.     Verba  sunt  An- 

nalistae  Lambeciani,    qui   eo   tempore  vixit.     Hac  eadem  ra- 

tione   se  quoque   purgare  voluit   S.   Pontifex  Damasus,    cum 

calumniis  impetitus,  ad  praedicandam  Episcopi  conscientiam 

severioribus    SE  DEDIT   1PSE  judiciis   sacerdotum,    uti 

testantur  Romani  Concilii  Patres   iu  litteris  ad  Gratianum  et 

Valentinianum  Imperatores  (Epist.  6.  inter  Damasi  apud  Con- 

stant.  n.  10.):  Severioribus,  inquiunt,  judiciis,  quia  in  syno- 

dalibus  judiciis  non  ea  solum  fuerant  expensa,  quae  accusator 

protulit,   sed  mores  etiam  accusati,    ac  tota    vitae   ejus   ratio 


V)  Vid.  prooem.  huj.  operis,  et  c.  4.  n.  9. 

ad  calculos  revocata:  imde  additur:  A  quibus  non  nominls, 
sed  etiam  morum  ratio  pensatur,  ne  quis  iterum  calumnia- 
tor  existens,  dum  memoratum  conatur  appetere,  virum 
quidem  ipsum  non  queat  laedere,  quem  innocentia  sua 
munit. 

9.  Si  porro  considerentur ,  quae  in  particularibus,  uec 
illegitimis  ejusmodi  synodis  evenerunt,  deprehendetur  magis 
magisque  contirmari  illud  principium,  quo  summorum  Pontifi- 
cum  auctoritas  omnibus  eminens  nulli  Ecclesiasticae  potestati 
subjicitur.  Notae  sunt  accusationes  in  Symmachum  Papam 
ad  Romanam  synodum  III.  impellente  etiam  Theodorico  Rege 
delatae;  Episcopi  autem  ejus  synodi  hoc  judicium  sibi  non 
competere  ea  de  causa  declararunt,  quia  Nec  antedictae  (Ro- 
manae)  sedis  Antistes  minorum  subjacuisse  judicio  in  pro- 
positione  simili  facile  forma  aliqua  testaretur:  quibus  ver- 
bis  et  prinoipium  laudatum  proferunt,  hocce  judicium  minoribus 
seu  inferioribus  in  superiorem  suum  nequaquam  competere,  et 
praeterea  addunt  nullo  anteriorum  temporum  exemplo  id  pro- 
batum  iri.  Licet  vero  ipse  Symmachus  sese  illorum  judicio 
subjecisset,  affectu  purgationis  suum  culmen  humilians ,  pa- 
ratus  coram  illis  causam  agere  (nou  quod  jus  supra  se  ali- 
quod  iu  synodi  Episcopis  agnosceret,  sed  ut  hac  purgatione 
innocentiam  suam  palam  faceret) ;  adhuc  tamen  illi  solum 
Deum  summis  Pontificibus  superiorem  rati,  totam  causam  Dei 
judicio  reservarunt ,  arbitrio  divino  remiserunt. 

10.  Idem  principium  ingessit  etiam  Ennodius  postea 
Episcopus  Ticinensis  in  ejusdem  Symmachi  Apologia  scribens: 
Si  vera  est  Episcoporum  assertio,  sedis  Apostolicae  Prae- 
sules  minorum  nunquam  subjacuisse  sententiae,  cur  ad  ju- 
dicium  districta  conventione  productus  est?  Nurnquid  glo- 
riabatur  securis  contra  eum,  qui  secat  in  ea?  Et  post  ali- 
quanto  laudata  Poutificis  humilitate,  qua  venerando  concilio 
auctoritatem  etiam  contra  se,  si  mereretur,  indulsit,  summi 
Pontificis  causas  a  Deo  ipso  suo  judicio  reservatas  pronuntiat: 
Aliorum  forte  hominum  causas  voluerit  per  homines  termi- 
nare.  Sedis  istius  Praesulem  suo  sine  quaestione  reser- 
vavit  arbitrio. 

11.  Ne  vero  Ennodii  Ticinensis,  aut  Romanae  synodi 
verba  in  favoris  et  gratiae  suspicionem  adducantur,  subdam 
testimonium  Aviti  Archiepiscopi  Vienuensis;  quod  totius  gal- 
licanae  ecclesiae  sententiam  et  principium  cunctis  nationibus 
naturali  lumine  notum  similiter  protulit  in  eadem  Symmachi 
causa.  Primo  omnium  Gallicanorum  nomine  scribeus  (Epist. 
31.)  ad  Senatores  Urbis  ait:  A  cunctis  Gallicanis  fratribus 
meis  ad  hoc  ipsum  nori  minus  per  mandata,  quam  per  lit- 
teras  oneratus ,  quaecunque  vobis  omnes  ambimus ,  unus 
suggerenda  suscepi.  Tum  omuium  item  nomine  conqueritur 
concilium  congregatum  fuisse  in  causa  Pontificis  memorati, 
qui  si  saeculo  primum  fuerat  accusatus,  Consacerdotum 
suorum  solatium  potius  asciscere,  quam  recipere   debuisset 

judicium:  et  rationem  subjicit:  Quia  sicut  subditos  nos  esse 
terrenis  potestatibus  jubet  arbiter  caeli,  staturos  ante  Reges 
et  Principes  in  quacunque  occasione  praedicens:  ita  non 
facile  datur  intelligi,  qua  vel  ratione  vel  lege  ab  inferio- 
ribus  eminentior  judicetur.  Audin',  nec  ex  ratione  naturali, 
nec  ex  lege  ulla  posse  inferiores  de  superiori  judicare? 

12.  Hoc  idem  principium  satis  indicavit  etiam  S.  Nico- 
laus  I.  in  epistola  8.  ad  Michaelem  Imperatorem  scribeus: 
Cum  secundum  canones,  ubi  est  major  auctoritas,  judicium 
inferiorum  sit  deserendum,  ad  dissolvendum  scilicet,  vel  ad 
roborandum;  patet  profecto  sedis  Apostolicae,  cujus  aucto- 
ritate  major  non  ests  judicium  a  nemine  fore  rctractandum, 
nec  cuiquam  de  ejus  licet  judicare  judicio.  Eadem  scilicet 
est  de  judiciis  Pontificum,  ac  de  ipsorum  personis  ratio,  ita 
ut  nemini  inferiori  competat  de  illorum,  qui  majoris  auctori- 
tatis  sunt,  sententiis  vel  personis  judicare. 

13.  Hoc  quoque  principium,  quo  summi  Pontifices  a 
quolibet  Ecclesiastico  judicio  subducuntur ,  cum  ex  primatu 
toti  Ecclesiae  superiores  sint,  non  obscure  significavit  Quin- 
tilineburgense  concilium,  de  quo  haec  referre  Hbet  ex  coaevo 
scriptore  Bertoldo  presbytero  Constantiensi  in  Appendice  ad 
Hermannum  Contractum  ad  an.  1085.  Cum  omncs  juxta 
ordinem  suum  consedissent,  prolata  sunt  in  medium  decreta 
SS.    Patrum    de   primatu   sedis  Apostolicae  etc.      Quidam 

Barbengensis  clericus,  nomine  Cunibertus,  Romani  Ponti- 
ficis  primatui  derogare  volens,  in  mediam  synodum  se  con- 
tulit  asserens  Romanos  Pontifices  hunc  sibi  primatum 
ascripsisse,  non  aliunde  concessum  hereditasse,  videlicet  ut 
nullus  de  eorum  judicio  judicare  debeat,  nec  illi  alicujus 
judicio  subjaceant.  Qui  cum  aperte  a  tota  sunodo  confu- 
taretur,  praecipue  tamen  a  quodam  laico  convictus  est  per 
illud  Evangelicum,  Non  est  discipulus  supra  magistrum. 
Cum  enim  hoc  generaliter  in  omnibus  Ecclesiasticis  ordi- 
nibus  observandum  deputetur ,  NE  MAIOR  A  MINORE 
JUDICETUR:  qui  hoc  Vicario  sancti  Petri  denegare 
potuit,  quem  omnes  catholici  pro  Domino  et  magistro  ve- 
nerantur?  Non  solum  praemissa  primatus  ratio,  sed  etiam 
Evangelicum  illud,  Non  est  discipulus  supra  magistrum,  re- 
feruntur  ad  principium  omni  jure  notum ,  quo  superior  ab  in- 
teriorum  jurisdictione  eximitur. 

14.  Hanc  eandem  doctrinam  viguisse  etiam  apud  Galli- 
canos  saeculo  XII.  ex  Ivone  Episcopo  Carnotensi  discimus. 
Privilegium  de  investituris  a  Paschali  II.,  per  vim  licet  ex- 
tortum,  magnas  toto  Christiano  orbe  turbas  excitaverat,  mul- 
tisque  haec  quaestio  ad  fidem  pertiqere  videbatur.  Hac  de 
causa  aliquot  Episcopi  zelo  permoti  eundem  Pontificem  duxe- 
runt  excitandum,  ut  ipsum  privilegium  revocaret.  Guido 
Viennensis  Archiepiscopus  et  Apostolicae  sedis  legatus  an. 
1112.  coacto  in  sua  Metropoli  provinciali  concilio,  in  quo 
aderant  S.  Hugo  Gratianopolitanus  et  S.  Godefridus  Ambia- 
nensis  Episcopi,  idem  privilegium  rescidit ;  et  data  ad  Ponti- 
ficem  epistola  una  cum  synodi  decretis,  quibus  omnes  privi 
legium  resciderant,  confirmationem  omnium  nomine  petiit  hac 
comminatione  addita :  Si,  quod  minime  credimus,  aliam  viam 
aggredi  coeperitis,  et  nostrae  paternitatis  assertiones  robo- 
rare  nolueritis;  propitius  sit  nobis  Deus,  quia  nos  a  vestra 
obedientia  repelletis.  Id  autem  etsi  aliquid  schismatis  redo- 
leat,  non  tamen  jus  aliquod  in  Pontificem  indicat.  Ita  vero 
nihilominus  exorbitans  Ivoni  visum  est,  ut  (quod  P.  Natalis 
Alexander  Dissert.  4.  in  saec.  XII.  art.  12.  notavit)  summo 
Pontifici  erranti  non  minas  scissurae   intentandas,   nec  de  eo 

aut  contra  eum  ab  inferioribus  ferendum  judicium,  scd  meris 
caritativae  correctionis  suasionibus  cum  ipso  agendum  scripse- 
rit  (Epist.  233.  ad  Henricum  Abbatem.):  Quia  verenda  pa- 
tris  debemus  potius  velare  quam  nudare;  familiaribus  el 
caritatem  redolentibus  litteris  admonendus  mihi  videtur,  ut 
se  judicet,  aut  factum  suum  retractet.  Quod  si  fecerit. 
referamus  Deo  gratias,  ac  gaudeat  nobiscum  omnis  Eccle- 
sia,  quae  graviter  languet,  dum  caput  ejus  laborat  tanta 
molestia.  Si  autem  in  hoc  languore  insanabiliter  aegro- 
taverit,  NON ES T NOSTRUM  J UDICARE DE  S UMMO 
PONTIFICE.  Habemus  enim  Evangelicam  sententiam, 
quae  securos  hos  (al.  nos)  facit:  Super  cathedram  Moysi 
sederunt  Scribae  et  Pharisaei.  Quae  dicunt,  servate  et 
facite:  secundum  vero  opera  eorum  nolite  facere  (Mattb. 
23.).  Vult  enim  haec  sententia  praecepta  praesidentium 
ad  cathedram  pertinentia  obedienter  impleri  (etiamsi  tales 
sint,  quales  erant  Pharisaei)  non  eos  factiosa  conspiratione 
a  suis  sedibus  removeri.  Si  vero  ea  praecipiant,  quae  sint 
contra  doctrinam  Evangelicam  vel  Apostolicam,  ibi  non 
rsse  eis  obediendum  exemplo  docemur  Pauli  Apostoli,  qui 
Petro  sibi  praelato  non  recte  incedenti  ad  veritatem  Evan- 
gelii  in  faciem  restitit,  non  tamen  eum  abjecit. 

15.  Cum  ob  hanc  eandem  quaestionem  sub  idem  tempus 
convocatum  fuisset  Lugdunensis  provinciae  Concilium,  et  ad 
ipsum  invitati  fuissent  etiam  Episcopi  provinciae  Senonensis, 
inter  quos  erat  laudatus  Carnotensis  Episcopus  Ivo,  horum 
omnium  nomine  scripta  fuit  epistola  ad  Joannem ,  seu  melius 
cum  Norisio  (Istor.  delle  Iuvestit.  t.  3.  Oper.  col.  435.  d.) 
ad  Jotseranum  Lugdunensis  primae  sedis  Archiepiscopum ,  in 
qua  illi  inter  rationes,  cur  ad  synodum  non  accederent,  hanc 
tertio  loco  posuerunt,  quia  in  eadem  synodo  de  privilegio 
Romani  Pontificis  decernendum  erat,  quod  inferiorum  potestati 
non  convenit  (Epist.  236.  Ivonis) :  Non  videtur  nobis  utile 
consilium  ad  illa  concilia  convenire,  in  quibus  non  possu- 
mus  eas  personas,  contra  quas  agitur ,  condemnare  vel  ju- 
dicare:  quia  nec  nostro,  nec  ullius  hominum  probantur  sub- 
jacere  judicio.     Et  post  pauca:  Haec  dicentes  non  instruimus 

prudentiam  vestram,  sed  excusamus  innocentiam  nostram, 
quia  et  principales  Ecclesiae  claves  nolumus  potestatc  sua 
privare,  quaecunque  persona  vices  Petri  habeat ,  nisi  ma- 
nifeste  ah  Evangelica  veritate  discedat.  Haud  credo  Joan- 
iiem,  seu  Jotseranum,  qui  non  soluni  Lugdunensis  erat  Archi- 
•episcopus,  verum  etiam  Pontificia  Legatione  fungebatur,  quic- 
quam  tentare  voluisse  in  personam  Pontificis,  sed  tantum  de 
privilegio,  quod  extortum  fuerat,  judicium  a  Viennensi  non 
dissimile  edendum  putasse,  quo  Papa  ad  revocationem  con- 
junctis  cum  Viennensi  stimulis  impelleretur.  At  ratio  ab 
Ivone  allata  principium  comprobat  quod  statuimus,  neminem 
Episcoporum  nullumque  concilium  sibi  arrogare  posse,  neque 
hac  nec  quacunque  alia  de  causa  personam  Pontificis  sua 
auctoritate  ac  dignitate  spoliare,  quia  nullus  ipsi  superior  est: 
cui  rationi  cum  in  responsione  satis  prolixa  ad  Ivonem  idem 
Archiepiscopus ,  qui  ceteris,  ut  potuit,  respondit,  nihil  repo- 
suerit;  eandem  satis  certam  et  ipse  cognovisse  videtur.  No- 
tanda  autem  exceptio,  qua  eo  solo  casu  posse  privari  potestate 
clavium  ipsum  Pontificem  innuit,  si  manifeste  ab  Evangelica 
veritate  discedat;  nimirum  ob  haeresis  manifestae  crimen, 
quo  cum  a  Pontificatu  ipso  facto  decidens  Pontifex  amplius 
non  esset,  nihil  mirum  si  subjectus  concilio,  potestate  clavium 
spoliari,  seu  potius  spolitus  atque  depositus  posset  declarari, 
ut  pluribus  explicabitur  c.  9.  §.  2. 

16.  Eandem  exemptionem  summorum  Pontificum  ab 
omnium  hominum  judicio  confessus  est  etiam  Philippus,  qui 
de  imperio  certabat  cum  Ottone:  sic  enim  scripsit  ad  lnno- 
centium  III.  in  epistola  apud  Raynaldum  an.  1206.  num.  16. 
Si  nos  in  aliquo  vos ,  vel  Romanam  Ecclesiam  offendisse 
videamur ,  ?ios  pro  honore  Domini  nostri  Jesu  Christi,  cujus 
vicem  in  terris  geritis ,  et  ob  reverentiam  B.  Petri  Princi- 
pis  Apostolorum,  cujus  vicarius  estis,  et  ob  salutem  nostram 
nos  ad  satisfaciendum  vobis  supponimus.  Si  vero  vos  in  aliquo 
nos  vel  imperium  laesisse  videmini;  conscientiae  vestrae  super 
iis  vos  relinquimus.  Cum  enim  nos  pie  credamus  et  ante 
passionem  et  post  passionem  Dominum  nostrum  Jesum  Chri- 
stum  B.  Petro  claves  regni  caelorum  contulisse,  et  tradidisse 

jus  ligandi  atque  solvendi;  scimus  et  protestamur ,  quod 
vos ,  qui  in  locum  suum  cum  plenitudine  potestatis  succes- 
sistis,  in  hujusmodi  articulis  ab  homine  non  estis  judican- 
dus,  sed  judicium  vestrum  soli  Deo  reservatur ,  cujus  judi- 
cium  et  examen,  quod  sibi  soli  debetur,  nobis  non  quaerimus 
usurpare.  Qui  judicium  de  summis  Pontificibus  soli  Deo  re- 
servatum  juxta  antiquorum  traditionem  affirmavit;  eosdem 
exemptos  procul  dubio  censuit  a  quorumcunque  etiam  genera- 
lium  conciliorum  judicio.  Mirum  autem  maxime  accideret,  si 
quidam  adversarii  eam  S.  Cypriani  sententiam,  qua  in  concilio 
Carthaginensi  III.  pronuntiavit  judicia  de  Episcopis  soli  Deo 
reservata,  ingererent  atque  laudarent,  ut  ipsos  Episcopos  a 
Romani  Pontificis  judicio  subducerent ,  in  reprehensionem 
autem  vocarent  non  dissimilem  Ivonis  aliorumque  doctrinam, 
qua  Romanus  Pontifex  subtrahitur  a  judicio  Episcoporum 
(Confer  Vindicias  in  Febronium  c.  8.  §.  4.),  quibus  ille  jurc 
primatus  superior  est. 

17.  Sub  hoc  tempus  audiri  coeperunt  appellationes  a 
decretis  Pontificum  ad  generale  concilium.  Sed  catholici,  qui 
sic  appellarunt,  cum  non  intellexerunt  concilium  generale, 
quod  careret  consensu  Pontificis,  tum  non  cogitarunt  concilium, 
quod  vim  coactivam  haberet  in  eundem  etiam  invitum ,  quasi 
subjectum  et  inferiorem  concilio,  nec  ad  eum,  si  opus  esset, 
deponendum ;  unde  appellationes  ejusmodi  eo  consilio  tantum 
interpositae,  ut  in  quibusdam  gravaminibus  opem  Patrum  con- 
cilii  quaererent,  non  vero  quasi  jus  istis  in  summum  Ponti- 
ticem  esse  arbitrarentur,  tanquam  extraneae  a  nostro  proposito 
praetermittendae  sunt;  jureque  Petrus  de  Marca  veri  nominis 
appellationes  a  Papa  ad  synodum  oecumenicam  quoad  catho- 
licos  a  veteri  disciplina  alienas  prodidit.  Hujus  generis  ap- 
pellationes  in  remedium  gravaminum  propius  novam  causae 
recognitionem  requirunt,  quae  vel  olim  supremi  Principis  in- 
dulgentia  concedebatur ,  ut  eadem  auctoritate,  qua  gravaraen 
illatum  fuit,  tolleretur,  nec  superiore  auctoritate  opus  esset. 

18.  Ad  hanc  speciem  procul  dubio  referenda  pariter  est 
illa  appellatio,  quam  occasione  celeberrimi  dissidii  inter  Boni- 
facium  VIII.   et  Philippum   Regem,    Galli    a    decretis  ejusdem 

Pontificis  interposuerimt  non  solum  ad  generale  concilium, 
verum  etiam  ad  futurum  indubitatum  parisque  cum  Bonifacio 
auctoritatis  Pontificem,  quae  ab  inferiori  ad  superiorem  delata 
dici  nequit.  Neque  ob  provocationem  primo  loco  ad  conciiium 
generale  hujus  auctoritas  auctoritate  Ponlificia  superior  habe- 
batur  ab  illis  Gallicanis,  qui  in  ejusmodi  synodis  ad  decreto 
rum  robur  ac  vim  requirebant  assensum  Pontificis,  nt  liquet  ex 
libello  (Extat  inter  probationes  historiae  huj.  dissidii)  a  Boni- 
facii  accusatoribus  oblato  Clementi  V.  ubi  significant,  ad  dam* 
nandam ,  uti  petebant ,  Bonifacii  memoriam  haud  esse  opus 
generali  concilio,  sed  sufficere  solius  Pontificis  auctoritatem, 
hac  ratione  allata:  Estis  enim  vos,  Pater  sanctissime,  Jesu 
Chvisti  Vicarius  totam  Ecclesiam  repraesentans,  qui  claves 
regni  caelorum  habetis:  nec  congregatum  TOTUM  GE- 
NERALE  CONCILIUM  SINE  VOBIS,  ET  NISl  PER 
VOS  potest  cognoscere  de  negotio.  Cur  autem  iidem  Galli 
appellationem  ad  Papam  vocarint  appellationem  ad  futurum 
indubitatum,  seu  verum  et  legitimum  Pontificem ,  qualem 
habuerunt  Bonifacii  VIII.  successorem  Clementem  V.  ea  de 
causa  factum  est,  quia  dubium  inter  ipsos  excitatum  fuerat, 
num  vivente  Coelestino  V.  quem  non  potuisse  pontificatui 
renuntiare  quidam  censebant,  ipsius  Bonifacii  legitima  fuisset 
electio.  Hoc  quidem  dubium  erat  inane :  definitum  enim  fuerat 
Coelestini  constitutione  licitum  esse  etiam  summo  Pontifici 
renuntiare ;  idque  confirmatum  alia  constitutione  Bonifacii  VIII. 
in  sextum  librum  decretalium  inserta,  et  a  tota  Ecclesia  re- 
cepta,  sicut  et  Bonifacius  ipse  tanquam  legitimus  ab  eadem 
Ecclesia  receptus  fuit.  Addi  potest  in  confirmationem  Pascha- 
lis  I.  auctoritas  et  exemplum.  Hic  enim  jamdiu  ante  Coele- 
stinum  in  Pontianam  insulam  secedens,  pontificatui  renuntiare 
se  posse  credidit,  ipsamque  renuntiationem  iterum  in  concilio 
Lateranensi  publice  declaravit,  ut  ex  duobus  coaevis  scripto- 
ribus  Sugerio  et  Hildeberto  refert  Cardinalis  Norisius  (Istor. 
delle  Investit.  t.  5.  Oper.  col.  444  et  seqq.) ;  nec  reasumpsit 
Ecclesiae  regimen,  nisi  prius  e  solitndine  revocatus  a  Roma- 
nis,  dein  precibus  eorum  cessisset. 

19.     Interim  dum  Bonifacius  VIII.  Anagniae  esset,  Gal- 

P.   Baller.    de  Potestate  etc.  g 

liae  Iiex  GuilLcImo  tle  Nogareto,  qui  in  Italia  erat.  in  man- 
datis  dederat,  ut  concihi  gcneralis  convocationem  abs  se  et  a 
Gallicanis  expetitam,  nec  non  eorum  appellationem  ad  ipsum 
concilium  illi  coram  significaret:  nam  ad  hoc  dumtaxat  mau- 
datum  acceperat,  ut  Nangii  Continuator  testatur.  Verum  ille 
mandati  limites  praetergressus ,  conspiratione  facta  cum  con- 
juratis,  ipsum  Papam  appellatione  denuntiata  captivum  fecit, 
ul  in  Galliam  ad  concilium  adduceret.  Sed  ereptus  post  tri- 
duum  e  conjuratorum  manibus,  Romaeque  receptus,  cum  mox 
lethali  morbo  e  vivis  excessisset,  nihil  de  appellatione  ad  ge- 
nerale  concilium  agendum  fuii;  satiusque  visum  est  agere  cum 
successoribus  ejus,  ad  quos  pariter  fuerat  provocatum.  Et 
primo  quidem  immediatus  Bonifacii  successor  Bcnedictus  XI. 
ad  quem  missa  tum  a  Rege,  tum  a  Clero  Gallicano  legatio, 
ipsi  Regi  nec  petenti  excommunicationem  relaxavit,  rescidit- 
que  quidquid  Bonifacius  in  Regis,  regnique  dignitatem  statuerat. 
Dein  mortuo  post  paucos  menses  Benedicto,  CJemens  V.  isti 
sulfectus,  omnia  Bonifacii  occasione  ejusdem  dissidii  gesta  at- 
que  decreta  erasit,  ut  ex  istis  Regestis  Raynaldus  probat. 
Nihil  hic  tentatum  de  Bonifacii  depositione,  sed  de  rescissione 
decretorum,  quae  regiis  juribus  obesse  visa  sunt.  Solum 
Joanues  de  Parisiis  in  libro,  quem  De  potestate  regia  et 
Papali  ob  idem  dissidiuin  lucubravit,  primus,  quem  invenerim, 
depositionis  indicium  praebuit.  In  memorato  enim  dissidio 
inter  Bonifacium  et  Regem  Galliae  Pontificis  deponendi  facul- 
tatem  non  obscure  attribuit  non  solum  generali  concilio  ,  sed 
etiam  Cardinalium  ')  Collegio,  immo  et  ipsi  Principi  saeculari,  at 


J)  Potestatem  Collegii  Cardinalium  in  depositionem  summi  Pontificis 
hac  ratione  adstruit,  quia  ex  quo  consensus  eorum  facit  Paparn  loco  Ec- 
clesiae,  videtur  quod  simpliciter  possit  eum  deponere,  siquidem  fuerit 
causa  rationabilis.  Haec  vero  ratio  cum  pontificatus  seu  primatus  colla- 
tionem  tribuat  Cardinalibus  electoribus  ipsius  Pontificis,  qui  primatu  ex- 
pertes  ncqueunt  ipsum  electo  tribuere,  evidenter  falsa  esl.  Esto  enim  illi 
Papam  eligant  sede  vacante ,  hac  tamen  electione  tanquam  conditione  po- 
sita,  non  ipsi.  sed  Deus  primatum  divini  juris  electo  confert,  ex  quo  cum 
Papa  electoribus  fiat  superior  jure  divino,  nequit  ab  ipsis  judicari  atque 
deponi.  Hac  quidem  in  re  neque  adversarii  nostri  repugnabunt,  quippe 
qui  solum  generale  Concilium  universam  Ecclesiam  repraesentans  summis 
Pontificibus  jurisdictione  praestare,  eosdemque  posse  deponere  arbitrantur. 
Neque  illud  ipsum  Collegium  Cardinalium  ntriusque    obedientiae,    qui  tem- 

indirecte  tantum  *),  subtraliendo  scilicet  subditos  ab  obedientia 
Papae  etiam  certi,  si  esset  criminosus ,  et  scandalizaret  Ec- 
clesiam,  et  incorrigibilis  esset,  inhibendo  omnibus  et  singulis, 
ut  nullus  obediret  vel  serviret  Papae;  unde  compelleretur 
cedere.  Hanc  vero  sententiam  idenj  Gallicanus  Theologus 
non  absolute  decidendo,  sed  potius  inquirendo  et  opinando 
paucis  indicavit:  nullunique  alium  (quein  noverini)  vel  inter 
Gallos  ob  Bonifacii  gesta  2)  male  animatos  sufTragatoreni  tunc 
habuit.  Non  defuisse  quidem  inter  Gallicanos  hujus  quoque 
temporis  Theologos,  qui  antiquam  tenerent  sententiam  quoad 
ipsum  generale  concilium ,  liquet  inter  cetera  ex 3)  opusculo 
tempore  ejusdem  dissidii  scripto,  ubi  auctor  utique  Gallicanus 
aperte  professus  est,  Pontificatum  a  nullo  homine  posse  adimi 
summo  Pontifici,  quia  omnes  etiam  coacti  in  Concilio  Papa 
inferiores  sunt.  En  ipsa  illius  verba ,  quae  in  memorato 
opusculo  leguntur  pag.  453.  Summus  Hierarcha  Romanus 
Pontifex  superior  est  omnibus  ,  ipse  verus  praelatus  et 
pastor  est  Dominici  gregis  etc.  Subditorum  subtractio 
nullo  modo  cadit  in  summum  Hierarcham,  nec  possibile  est 
per  hominem  sibi  subtrahi  subditos,  quoniam  non  habet 
superiorem  in  terris ;  sed  omnis  anima  sibi  subdita  est, 
ejusque  curae  commissa,  neque  a  quopiam  judicari  potest, 
scd  cunctos  judicaturus  a  nemine  judicandus  est ,  nisi  de- 
prehendatur  a  fide  denius:  et  haec  superioritas  non  est 
humano  privilegio  s  sed  divino ,  a  quo  est  institidio,  et  qui 


pore  schisinatis  paullo  post  memorandi  duos  de  papatu  contendentes  de- 
ponendos  censuerunt,  hanc  sibi  potestatem  attribuere  ausum  est,  sed  in  id 
generalem  synodnm  Pisis  convocandam  censuit. 

*)  Subtractio  obcdientiae  a  Papa ,  non  tamen  juris  certi ,  sed  dubii, 
ut  in  obscurissimi  schismatis  circumstantiis  accidit,  illa  via  est,  quam  ad 
i[)sum  schisma  auferendum  Rex  Galliae  duxit  recipiendam  in  conventu 
Parisiensi  an.  1398.  Vide  tom.  15.  Concil.  Ven.  edit.  Coleti  col.  10T2. 

2)  Nihii  itaque  miruin,  si  sub  hujus  gravissimi  dissidii  tempus,  Galli- 
canis  in  Bonifacium  VIII.  male  animatis,  sicut  semina  sparsa  fuerunt,  ex 
quibus  subsecutum  pertinacissimuin  ac  exitiosum  schisma  originem  duxit; 
ita  principia  quaedam  auctoritati  Apostolicae  minus  obsequentia  apud  non- 
nullos  Gallos  audiri  coeperunt,  uti  sunt  illa  Joannis  Parisiensis,  et  alia 
nonnulla  Durandi  Episcopi  Mimatensis. 

3)  Huic  opusculo  titulus  est:  Rationes ,  ex  qiiibits  probatur,  quod 
Bonifacius  legitime  ingredi  non  potuit  Coelestino  vivente. 

6* 

sibi  pascendi  gregis  curam  commisit.  Omni  enim  Clero  et 
populo  IN  UNUM  CONGREGATO  manet  obsequendi 
sibi  necessitas,  et  non  auctoritas  imperandi.  Ex  hac  itaque 
gestorum  serie,  quam  ex  antiquitate  deduximus,  apparet  ma- 
nifeste,  nihil  vel  fere  nihil  hactenus  inter  catholicos  potuisse 
obtinere,  quod  Pontificiam  auctoritatem  cuipiam  Ecclesiasticae 
jurisdictioni  subjiceret,  sed  semper  apud  ipsos  valuisse  princi- 
pium  illud,  quod  antiqui  variis  occasionibus  ingesserunt  con- 
stanter,  judicium  de  summis  Pontificibus  nemini  hominum  com- 
petere  jure  primatus,  quo  cum  ipsi  superiores  sint  omnibus, 
non  possunt  ab  inferioribus  judicari. 

§•  ni. 

De  schismate  cnjus  occaslone  adversariorum  sententia  orta  est  paulh  ante 
synodos  Pisanam  et  Constantiensem. 

20.  Solum  tempore  pertinacissimi  ejus  schismatis,  quod 
post  electionem  Urbani  VI.  per  annos  fere  quadraginta  disci- 
dit  Ecclesiam,  de  subjiciendis  contendentibus  jurisdictioni  con- 
cilii  oecumenici  serio  cogitari  coepit.  Sed  jurisdictio  ejusmodi 
in  eosdem  adeo  nova  visa  est,  et  primatus  rationi  a  majoribus 
traditae  adeo  contraria,  ut  non  facile  fuerit  hanc  sententiam 
recipere  firmoque  decreto  statuere.  Generalis  quidem  concilii 
auctoritatem  initio  ejusdem  schismatis  agnoscens  ipse  Urbanus 
ac  tres  Cardinales  Itali  *),  convocationem  faciendam  propo- 
suerunt  Cardinalibus  Gallicanis,  ut  statim  synodi  judicio 
schisma  impediretur 2):  iterumque  post  electionem  Clementis 
ad  comprimendum  schisma  hac  electione  conflatum  ipsam  gene- 
ralem  synodum  statim  indicendam  et  congregandam  postularunt. 
Hac  autem  convocatione  illud  unum  jus  tribuendum  erat  con- 
cilio,  quod  et  ab  antiquis  probatum  fuit,  nimirum  3)  cognoscere 
et  judicare,  num  et  cujus  electio  fuerit  legitima,  ut  reciperetur 


!)  Raynald.  an.  1378.  n.  42.  et  43.  pag.  331.  ubi  Itali  Cardinales 
scribentes  ad  Urbanum,  dum  se  cum  Cardinalibus  Gallicanis  de  convocanda 
synodo  locutos  affirmant  juxta  condicta  coram  vestra  praescntia,  Urbanum 
ipsum  hac  in  re  consentientem  significant. 

2)  Idem.  ann.  1379.  num.  2.  et  3. 

3)  De  hac  quaestione  agendum  ac  decidendum  in  concilio  liquet  ex 
documento  apud  enndem  Raynaldum  an.  1379.  num.  4.  pag.  371. 

ab  omnibus  legitime  electus,  et  reprimeretur  intrusus:  quod 
nullum  coactivum  jus  concilio  in  verum  legitimumque  Ponti- 
ficem,  sed  in  intrusum  tantummodo  vindicat.  Cum  vero  Gal- 
licani  Cardinales  huic  convocationi J)  se  semper  opposuissent, 
ad  alia  remedia  confugiendum  fuit.  In  id  variae  consultationes, 
et  aliquot  concilia,  seu  convenlus  praesertim  Gallicani  habiti 
sunt;  in  quibus  dum  aliae  atque  aliae  viae  schismatis  exscin- 
dendi  fuissent  propositae,  et  incassum  cessissent;  ita  res  in- 
quirendo  et  disputando  iu  plures  annos  distracta,  et  involuta 
fuit  implicatissimis  difficultatibus  juris  et  facti,  ut  spe  omni 
sublata  decidendi,  cujusnam  contendeutis  legitima  fuisset  electio, 
necessarium  visum  fuerit  jus  asserere  generali  concilio  ad 
deponendos  etiam  contendentes ,  si  alias  vias  aequas  refu- 
gerent. 

12.  Hoc  consilium  primi  proposuerunt  Gallicani  Doctores 
Universitatis  Parisiensis  an.  1395.  id  est  annis  decem  et  octo 
post  exortum  schisma,  cum  ob  recusatam  a  Benedicto  XIIL, 
cui  adhaerebant,  viam  omnium  optimam  renuntiationis ,  inter 
quaestiones  varias  hanc  octavo  loco  discutiendam  posuere 2) : 
Utrum  Papa  subjiciatur  concilio  generali  suae  obedientiae 
in  casu  recusationis  praedictae  cum  sequela  usque  ad  depo- 
sitionem  inclusive  in  casu  pertinaciae.  Adhuc  tamen  hoc 
jus  generali  concilio  tribuere  multis  dissentientibus  non  statim 
obtinuit;  dilataque  res  usque  ad  an.  1409.  quo  synodus  Pisis 
celebrata  fuit:  in  qua  nihilominus  Patres  non  ausi  sunt 
quemquam  e  duobus  contendentibus  sua  auctoritate  deponere, 
nisi  postquam  eos  alio  titulo  depositos  ex  communi  sententia 
existimarunt :  sicuti  etiam  in  Constantiensi  evenit,  ut  ex  se- 
quentibus  capitibus  patefiet.  Ipsa  quidem  novitas  opinionis, 
quae  jus  coactivum  deponendi  contendentes  in  schismate  con 
cilio  quantumvis  generali  tribuens,  in  tota  antiquitate  nulla 
congrua  auctoritate,  nullo  exemplo  fulcitur,  satis  per  se 
ipsius  opinionis  falsitatem  detegit.  Ne  vero  moveant 
earundem   synodorum   Pisanae   et   Constantiensis   gesta,    qui- 


*)  Raynald.  loc.  cit. 

*.)  Idera  an.  1395.  n.  9.  pag.  390. 

hus  adversarii  maxime  insistunt;  quaenam  vis  auetotitalis 
hac  in  re  iisdem  synodis  tribuenda  sit,  enucleatius  expen- 
dendum  est. 


CAPUT  VI. 

Num  Pisana  synodus  celebrata  ad  ecescindendum  schisma,  fuerit 
certo  oecumenica.  Cur  gesta  ejusdem  ac  depositionis  sententia 
in  duos  contendentes  edita  adversariorum  opinioni  nihilum  pro- 
sint,  sed  potius  obsint,  confirmentque  antiquam  sententiam,  quae 
rjenerali  quoquc  concilio  jus  supra  Pontifices  denegat. 

1.  Si  affirmem  ex  Pisana  synodo  nihil  certae  auctori- 
tatis  deduci  posse ,  ut  certum  asseratur  jus  concilioruin  gene- 
ralium  supra  Romanos  Pontifices,  nemo  facile  revincere 
poterit.  Ideo  certam  auctoritatem  ex  ea  synodo  adversarii 
colligendam  existimant,  quia  ipsam  oecumenicam  fuisse  arhi- 
trantur:  frustra  enim  certum  argumentum  quaererent  ex  par- 
ticulari,  seu  non  generali  concilio,  quod  juri  Pontificio  suh- 
jectum  ex  eorundem  adversariorum  principiis  (Vid.  prooemium) 
nihil  supra  Pontifices  posset.  Ut  autem  statuatur  aliquam 
synodum  esse  vere  oecumenicam,  tria  sunt  decernenda.  Primo 
a  quonam  concilium  vere  oecumenicum  sit  convocandum:  se- 
cundo  quot  et  quinam  Episcopi  deheant  in  eo  convenire,  ut 
sit  et  dicatur  vere  oecumenicum:  tertio  quot  et  quorum  Epi- 
scoporum  in  eo  convenientium  sufFragia  in  unum  confluentia 
sint  necessaria,  ut  decreta  vim  generalis  concilii  obtineant. 

§•  j. 

De  jure  convocandi  Concilia  generalia. 

2.  Quoad  primum,  cum  concilium  generale  ex  tota 
catholica  Ecclesia  sit  convocandum,  ad  eos  tantum  pertinere 
potest  jus  convocandi,  quibus  in  totam  Ecclesiam  et  in  omnes 
totius  Ecclesiae  Episcopos  jurisdictio  competit.  Quodsi  con- 
vocandarum  synodorum  jus  in  spirituale  bonum  Ecclesiae  re- 
fertur  ad  potestatem  clavium;  negari  a  quopiam  nou  poterit, 
quin  summo  Pontifici,  cui  ratione  primatus  competit  jus  et 
potestas  clavium  iu  universam  Ecclesiam,  ob  eundem  primatum 

competat  quoque  jus  indicendi  synodos  «cnerales:  quod  jus  si 
tribuendum  est  etiam  conciliis  generalibus,  quae  pariter  jus 
habent  in  universam  Ecclesiam,  id  rarissimis  in  casibus  acci- 
det,  nec  in  indictione  ab  istis  conciliis  facienda  deerit  unquam 
auctoritas  summi  Pontificis,  quae  generalium  synodorum  gestis, 
ut  rata  sint,  semper  necessaria  est.  Papae  quidem  hoc  jus 
convocandi  concilia  «eneralia  competere  nemo  adversariorum 
negat;  immo  inter  praecipuas  ejus  praerogativas  ac  jura  ra- 
tione  primatus  hoc  esse  fatentur,  synodos  oecumeuicas,  quando 
expediat  vel  necesse  sit,  indicere,  et  ad  eas  Episcopos  e  tota 
Ecclesia  convocare.  In  Constantiensi  quoque  tres  nationes 
Italica,  Gallicana  et  Hispanica  convocationem  synodorum  ejus- 
modi,  ut  legitimae  haberentur,  a  Papa  esse  faciendam  adeo 
necessarium  crediderunt,  ut  protestatae  fuerint  (T.  16.  Concil. 
edit.  Ven.  col.  692.  c.):  Vix  congregaretur  indubitatum 
concilium  deficiente  capite,  ad  quod  pertinet  convocare. 

3.  Quodsi  antiquae  synodi  generales  fere  fuerunt  in- 
dictae  ab  Imperatoribus ,  quorum  ditioni  olim  suberant  fere 
omnes  totius  Ecclesiae  partes ;  id  non  ex  jure  proprio  clavium 
Ecclesiae,  quae  illis  non  fuerunt  a  Christo  traditae,  sed  ex 
zelo ,  quo  favere  et  consulere  volebant  Ecclesiae  ac  fidei 
contra  exortas  haereses,  consopire  dissensiones  et  auctoritate 
conciliorum  scandalis  obviam  ire,  praestito,  ubi  opus  esset, 
sumptuum  subsidio  :  cui  indictioni  atque  consilio  summi  Ponti- 
fices  annuentes  praebuerunt  assensum,  et  legatos  ad  synodos 
direxerunt,  quo  satis  de  legitima  convocatione  cautum  fuit. 
Ita  ex  gr.  Chalcedonensi  synodo  indicta  a  Marciano  Impera- 
tore  S.  Leone  inconsulto ,  cum  ad  hujus  notitiam  venit  in- 
dictio,  statim  assensit  (Leo.  ep.  84.  al.  69.),  ne  videretur 
optimo  ejus  consilio  repugnare,  et  legatos  qui  suo  nomine 
praesiderent  transmisit.  Quicunque  porro  alius  cujusvis  gradus 
et  dignitatis  Ecclesiasticae ,  at  expers  juris  in  universam  Ec- 
clesiam,  generalem  synodum  convocaret^  haec  indictio,  quae 
ipsius  juri  non  convenit,  legitima  haberi  non  posset,  nisi 
accederet  subsequens  saltem  Papae  consensus;  multo  autem 
minus,  si  Papae  dissensus  seu  contradictio  pateret.  At  enim 
adversarii  fortassis  cum  Bossueto  contendent,  in  aliqua  summa 

necessitate  etiam  renuente  Papa  concilium  absque  eo  con- 
vocari  posse.  Num  si  convocetur  ab  iis  qui  carentes  jure 
clavium  in  totam  Ecclesiam,  carent  quoque  jure  convocandi 
totius  Ecclesiae  Episcopos,  hujusmodi  convocatio  legitima 
haberi  queat,  eo  potissimum  obsistente,  cui  in  totam  Ecclesiam 
jus   est,  quivis  aequus  principiorum  juris   aestimator  judicet. 

§■  n. 

Qulnam  convenire  debeant,  vt  ConcUiitm  sit  vere  oecumtnicum. 

4.  Ut  autem  praescindamus  a  jure  convocandi,  negari 
non  posse  videtur  eam  convocationem  (a  quocunque  fiat)  suf- 
ficere,  qua  ii  conveniant,  quos  necesse  est  convenire,  ut  con- 
stituant  concilium  vere  oecumenicum.  Id  quaestionem  secundo 
loco  propositam  respicit.  Cum  concilium  generale  sit  con- 
cilium  non  ex  aliqua  provincia,  vel  regno,  nec  ex  aliquot 
tantum  Ecclesiae  partibus,  sed  ex  tota  Ecclesia  convocatum, 
quod  universam  Ecclesiam  repraesentat,  totiusque  Ecclesiae 
jurisdictionem  continet;  omnes  quidem  Episcopi  in  unitate 
Ecclesiae  viventes,  quibus  in  Petro  et  Apostolis  claves  cum 
potestate  ligandi  et  solvendi  datae  fuerunt  a  Christo,  eo  ac- 
cedere  possuut,  ita  ut  ipsorum  nemo  excludi  queat.  Verum 
cum  impossibile  sit  omnes  ibidem  adesse,  nec  expediat  ab 
omuibus  Episcopis  integras  vastissimasque  regiones  penitus 
deseri;  satis  est  habitum,  si  ex  pluribus  Ecclesiae  provinciis 
ad  concilium  accurrerent  non  pauci,  et  ex  nonnullis  locis  re- 
motioribus  aut  difficilioribus  saltem  aliqui,  prout  rei,  de  qua 
agendum  erat,  visum  fuit  expedire;  nec  creditum  fuit  quic- 
quam  officere,  si  ex  aliquot  etiam  magnis  regionibus  nulli  nec 
per  se  nec  per  legatos  adessent.  Hac  de  causa  antiquae  ge- 
nerales  synodi  habitae  sunt  legitimae  et  oecumenicae,  tametsi 
fere  ex  solis  Orientalibus  coaluerint,  ex  Occidentalibus  autem 
fere  nulli  vel  pauci,  in  quibus  tamen  semper  Romanus  vel  per 
se  vel  per  legatos  interfuit. 

5.  Si  autem  quispiam  quaerat,  cur  creditum  sit  sufficere, 
si  hic  unus  ex  Occidente  adesset,  dicam  paucis:  quia  hic  uniis 
per  se  totius  Ecclesiae  personam  gerens  (uti  pluries  ingerit 
S.    Augustinus   de   S.    Petro,    cui    Romani  Pontifices    eodem 

jure  succedunt)  totam  repraesentat  Ecclesiam  tanquam  ejus 
caput,  et  peculiari  quoque  nomine  tanquam  Patriarcha  Occi- 
dentis  totam  repraesentat  Occidentalem  Ecclesiam.  Concilia 
igitur  quamplurium  Episcoporum  Orientalium  una  cum  Papa 
repraesentante  totam  catholicam  ac  praesertim  Occidentalem 
Ecclesiam,  jure  pro  oecumenicis  totam  catholicam  Ecclesiam 
repraesentantibus ,  ac  totius  Ecclesiae  jurisdictionem  continen- 
tibus  hahita  sunt. 

6.  Romani  quidem  Pontificis  tanta  prae  ceteris  Episco- 
pis  ratio  tantaque  in  generalibus  conciliis  necessitas  fuit  anti- 
quis  etiam  temporibus  habita,  ut  si  abessent  alii  quicunque 
etiam  Apostolicarum  ac  Patriarchalium  sedium  Antistites, 
nihil  praejudicii  creatum  putaretur  concilio  oecumenico:  Ro- 
manus  vero  si  nec  per  se  nec  per  legatos  adesset,  synodus 
quaelibet  etiam  frequentissima*  non  censeretur  oecumenica. 
Rationem  praecipuam  indicavit  Bossuetus  (Lib.  10.  Defens. 
c.  23.  t.  2.  pag.  227),  cum  non  dubitavit  affirmare  generale 
concilium  ipsum  etiam  complecti  Papam,  et  quidem  tan- 
quam  caput.  Sicut  enim  caput  necessarium  est  integritati 
corporis;  ita  Papa  tanquam  caput  Ecclesiae  necessarium  est 
concilio  oecumenico  (Vid.  sup.  c.  4.  n.  4.),  quod  universam 
Ecclesiam  repraesentat ,  quo  quidem  capite  si  careret,  corpus 
esset  monstrosum  atque  acephalum.  Quodsi  negari  non 
potest,  nec  revocari  in  duhium,  quin  ipsi  capiti  competat  gene- 
rali  concilio  praesidere,  qua  de  causa  Patres  Ghalcedonenses 
confessi  sunt  Leonem  Papam  sibi  praefuisse,  quemadmodum 
caput  memhris  praeest  ;  quis  non  videat  parem  rationem  haberi 
non  potuisse  de  alio  quocunque  majorum  sedium  Episcopo, 
qui  non  ita  universalis  Ecclesiae  atque  concilii  generalis  caput 
constitutus  dici  potest,  uti  Papa  ex  institutione  Christi  con- 
stitutus  fuit? 

7.  Hanc  eandem  hujusce  capitis  necessitatem  alia  effica- 
ciori  ratione  insinuant  Parisienses,  de  quibus  haec  laudatus 
Bossuetus  (Dissert.  praevia  Defens.  §.  84.  pag.  74)  prodidit: 
Parisienses   ultro  *)   consentiunt ,    ex   antiquissimis   regulis 


')  Haec  sane  Parisiensium  sententia  convenit  cum  illis  Gregorii  XII. 

synodos  generales  absque  Romano  Pontifice  nullas  esse  et 
irritas.  Adeo  igitur  necessarium  est  in  generalibus  conciliis 
istud  totius  catholicae  Ecclesiae  caput,  ut  sine  ipso  nulla  et 
irrita  futura  sint,  quaecunque  in  illis  absque  eo  agerentur. 
Id  innuit  necessitatem  Pontificiae  auctoritatis  atque  consen- 
sus,  ut  decreta  quaecunque  in  ipsis  edita  vim  et  auctoritatem 
generalis  synodi  obtineant,  quod  tertiae  quaestioni  solvendae 
reliquum  est. 

§.  m. 

De  jure  et  qualitate  suffragli  Episcoporum   et  Papae  in  sijnodis 
generalibus. 

8.  Omnia  acta,  decreta,  vel  sententiae  in  conciliis  edita 
vel  ad  fidem  pertinent,  vel  ad  disciplinam.  In  his  suffragii 
jus  cuilibet  Episcopo  competit  quidem  jure  divino,  ita  ut  non 
meri  sint  consiliarii  Papae,  sed  (Vid.  sup.  c.  2.  n.  3.)  veri 
et  proprii  conjudices.  Papae  autem  suffragium  ita  praestat 
ceteris,  et  ita  necessarius  est  ejus  consensus,  ut  absque  isto 
vim  non  habeant  concilii  oecumenici  propriam  acta  quaecun- 
que  neque  in  materia  fidei  neque  in  negotio  disciplinae.  Cum 
id  fuse  probaverim  cap.  2.  3.  et  4.  nihil  hoc  loco  addere 
oportet.  Hinc  sane  ipsi  adversarii  invictam  vim  decretorum 
concilii  generalis  deducunt  ex  consensu  corporis  Episcoporum 
cum  capite,  quod  Episcopis  in  concilio  adunatis  praeesse  fa- 
tendum  est  ab  omnibus  (Relat.  ad  Leonem  Papam)  cum  Pa- 
tribus  Chalcedonensibus,  et  praeesse  quidem  non  mera  prae- 
rogativa  ordinis  vel  honoris,  sed  jure  praecipuo  primatus  pro- 
prio,  quo  se  coactos  capitis,  seu  (Relat.  synodi  ad  Coelestinum) 
Coelestini  litteris  professi  sunt  Ephesini  Patres. 

9.  Animadvertere  praeterea  juvat,  adeo  ex  Pontificio 
praesertim  consensu  pendere  vim  generalis  Concilii,  ut  Con- 
stantinopolitanum  I.   quod   licet   ex  convocatione    et  Episcopis 


in  indictione  generalis  synodi  6.  Nonas  Julii  an.  1408.  (tom.  15.  Concil. 
Ven.  edit.  col.  1103.  d.)  quibus  pronuntiavit,  generale  coneilium  cortgre- 
gare  solius  Romani  Pontificis  esse  dignoscitur ,  sine  cujus  auctoritate 
factum,  non  concilium,  sed  conciliabulum ,  aut  conventiculum  dicitur ,  id 
est  nullius  auctoritatis  ac  roboris. 

in  ipso  coactis  fuit  generale  solius  Orientis,  non  autem  totius 
Ecclesiae  catholicae,  cum  nulli  occidentales  Episcopi  in  eo 
convenerint,  inter  generalia  tamen  subinde  fuerit  accensitum 
quoad  symbolum  fidei  tantum,  non  vero  quoad  canones  disci- 
plinae,  propterea  quod  Homana  sedes  ipsum  symbolum  tantum 
recepit.  Vide  quae  in  hanc  rem  observavinius  in  tractatu 
De  antiquis  canonum  collectionibus  praemisso  tom.  3. 
Operum  S.  Leonis  novissimae  Venetae  editionis  part.  2.  §.  2. 
n.  5.  et  seqq.  x).  Et  similiter  synodus  quinta  inter  generalia 
Concilia  nunquam  fuisset  recensita,  nisi  Vigilius  Papa,  qui 
ejus  gestis  primo  contradixit  (Confer  De  vi  primatus  c.  15. 
n.  39.),  postea  praestitisset  assensum. 

§•  iv. 

Cur  Pisana  synodus  auctoritate  generalis  Concilii  careat. 

10.  His  praemissis,  ut  de  Pisana  synodo  dicamus,  quis 
certam  oecumenicae  synodi  vim  et  auctoritatem  tribuat  con- 
cilio  in  causa  schismatis  congregato  Pisis,  quod  non  ex  uno 
tantum,  sed  ex  tribus  memoratis  capitibus  laborat?  Quoad 
jus  convocandi,  Pisanam  synodum  convocarunt  Cardinales 
utriusque  obedientiae,  quarum  una  Gregorium  XII.  altera 
Benedictum  XIII.  tanquam  verum  Pontificem  agnoscebat;  et 
convocarunt  non  solum  2)  absque  cujusquam  istorum  assensu, 
verum  etiam  cum  aperta  singulorum  reprobatione ;  ac  praeterea 
convocaruut  obsistente  simul  duplici  alia  indictione  generalis 
synodi  ad  duo  loca  diversa,  Gregorius  enim  XII.  Forojulii, 
Benedictus  XIII.  Perpiniani  concilium  celebrandum  iudixit. 
Ex  hac  triplici  convocatione  in  diversas  urbes,  quis  legitimain 
contendat  et  probet  illam,   quam  fecerunt  Cardinales  primatus 


1)  Assentitur  quo  ad  substantiam  Bossuetus  lib.  8.  Defens.  c.  3. 
scribens:  Damasi  et  Romanae  synodi  consensu  Constantinopolitana  oecu- 
menica  facta  est. 

2)  Gregorius  quidcm  XII.  post  synodum  Pisanam  ipsis  suis  adversariis 
concessit  ylenam  et  liberam  facultatem  et  potestatem  super  concilio  gene- 
rali  ab  omnibus  partibus  convocando ,  et  locum  etiam  ad  illud  celebran- 
dum  eligendi:  tom.  15.  Concil.  col.  1109.  c.  Sed  iis  conditionibus  hanc 
facultatem  alligavit,  quibus  non  observatis,  ea  facultas  irrita  intelligeretur 
et  nulla. 

jure  nequaquam  praediti,  licet  reprobata  a  cujusque  obedientiae 
Pontificibus,  in  quibus  unus,  licet  ignotus,  verus  et  legitimus 
fuisse  cap.  IX.  videbimus?  Esto  illi  Concilium  Pisis  indixerint 
bona  fide  ex  necessitate  remedii,  quod  aliunde  sperari  non 
posse  arbitrabantur :  non  tamen  bona  fides  nec  remedii  ne- 
cessitas  poterant  convocandi  jus  illis  tribuere,  quibus  non 
competebat. 

11.  Si  porro  ex  numero  Episcoporum,  qui  in  concilio 
conveniunt,  de  ipsius  (si  ita  loqui  liceat)  oecumenicitate  judi- 
cium  ferendum  sit  5  etsi  plures  Pisis  convenerint,  quam  aliis 
in  locis,  quae  a  duobus  contendentibus  ad  generalem  synodum 
celebrandam  fuerant  praestituta;  cum  tamen  non  pauci  ex 
diversis  provinciis  Pisas  non  accesserint,  sive  quod  hi  suae 
cujusque  obedientiae  Pontifici,  quem  legitimo  jure  praeditum 
bona  fide  judicabant,  parendum  crediderint,  sive  quod  Cardi- 
nalium  convocationem  legitimam  non  existimaverint  defectu 
juris:  quomodo  Pisana  synodus  tot  Episcopis,  ac  praesertim 
capite  destituta  certo  generalis ,  universamque  Ecclesiam  re- 
praesentans  haberi  potest?  Nullus  scilicet  Episcopus  adfuit  ex 
Hispania  sequente  Benedictum  XIII.  quae  (ut  in  Constautiensi 
ajebat  Cardinalis  S.  Marci  T.  16.  Conc.  col.  34  e)  erat  non 
minor  Christianorum  portio ,  quam  Graecia  Christiana. 
Abfuerunt  quoque  omnes  Episcopi  Scotiae  et  multi  ex  Italia 
ac  Germania,  adeo  ut  idem  Cardinalis  memoret  multas  Ger- 
maniae  et  ltaliae  gentes ,  quae  in  Gregorii  XII.  obedientia 
perstabant.  Hinc  non  immerito  Jacobus  Lenfant,  licet  Calvi- 
nista,  in  praefatione  ad  historiam  Concilii  Pisani  confessus  est 
nuin.  5.  si  ex  nationum  numero  judicandum  sit,  idem  Conci- 
lium  non  fuisse  omnino  completum.  Quodsi  Cl.  Episcopus 
Meldensis  non  dubitavit  negare  oecumenicum  Concilium  VI. 
eo  quod  abfuerint  Hispani;  qua  dein  cohaerentia  tribuere  po- 
tuit  nomen  et  vim  oecumenici  concilio  Pisano,  in  quo  praeter 
Hispanos  aliae  multae  Germaniae  et  ltaliae  yentes  defuere? 
Num  generalis  synodi  nomen  tribuendum,  cum  rei  propriae 
interest;  cum  non  juvat  negandum? 

12.  Ego  vero  cum  ex  antiquis  conciliis  celebratis  in 
Oriente  observaverim,  nihili  habitum  fuisse  a  Patribus  omnium 

vel  fere  omnium  provinciarum  Occidentis  defectum,  siquidem 
supplevit  Romanus  Pontifex  totius  Ecclesiae  caput,  qui  rebus 
gestis  assensum  seu  confirmationem  praebnit;  haud  intelligo, 
quo  novo  jure  concedendus  credatur  titulus  oecumenici  con- 
cilio  Pisano,  in  quo  non  solum  tot  Episcopi,  sed  neuter  etiam 
e  contendentibus  Pontificibus  interfuit,  in  quibus  unum  saltem 
ante  depositionem  verum  et  legitiimim  fuisse  negari  non 
potest:  et  non  tantum  neuter  rebus  gestis  assensum  et  con- 
firmationem  generali  synodo  necessariam  dedit,  sed  potius 
dissensit  et  contradixit  uterque.  Neque  existimes  sufficere 
confirmationem  Alexandri  V.  qui  post  depositionem  amborum 
contendentium  electus  acta  hujus  synodi  approbavit.  Si  enim 
haec  synodus  ex  hactenus  observatis  certam  oecumenici  Con- 
cilii  auctoritatem  non  habet;  Alexandri  quoque  V.  in  ea  electi 
auctoritas  incerta  idoneam  confirmationem  praebere  non  poterit. 
Nihil  itaque  certi  ex  Pisana  synodo,  quae  tot  ex  capitibus 
nutat,  pro  adversariorum  sententia  suppetit,  quod  certam 
oecumenici  concilii  auctoritatem  praeferre  queat. 

13.  Hinc  sane  neque  schismatici  neque  haeretici  habiti 
sunt,  qui  alterutri  contendenti  adhuc  post  Pisanam  synodum 
bona  fide  adhaerebant,  et  Alexandro  V.  noluerunt  obsequi, 
nec  Pisanam  tanquam  oecumenicam  voluerunt  agnoscere.  Hac 
de  re  initio  Constantiensis  disputatum  vehementer,  cum  Joan- 
nes  XXIII.  Alexandri  successor  volebat  in  ea  ratum  et  oecu- 
menicum  propugnari  concilium  Pisanum,  ne  suimet  electio  in 
dubium  vocaretur.  At  id  *)  non  potuit  obtinere  obsistente 
praesertim  Cardinali  de  AUiaco,  qui  licet  concilii  generalis 
potestati  favens ,  legitimum  crederet  Pisanum  concilium ,  et 
omnia  in  eo  canonice  gesta;  rerum  tamen  et  gestorum  veri- 
tate  victus  fateri  debuit,  non  minores  difficultates  superfuisse 
post  ipsum  Pisanum  concilium  circa  electionem  Alexandri  V. 
ejusque  successoris  Joannis  XXIII.   quam  illae   fuerant,   quae 


*)  Hinc  etiam  in  Constantiensi  cautum  videtur,  ne  Pisana  synodus 
vocaretur  absolute  concilium  generale;  sed  congregatio  fere  appellata : 
Fuitque  ibidem  (Pisis)  magna  congregatio,  qvam  vocarunt  concilivm  ge- 
neraie  ittrivsque  obedientiae.  Vide  articulos,  quos  proposuerunt  commissarii 
concilii  clrca  Benedictum  XIII.  t.  16.  Concil.  col.  641.  d. 


94 


ante  eam  syiiodum  dubiam  reddebant  electionem  et  auctori- 
tatem  duorum  contendentium  Gregorii  XII.  et  Benedicti  XIII. 
ac  idcirco  nihil  exinde  superesse  certi;  sed  omnia  in  dubio 
hinc  inde  probabili  versari:  Quare ,  inquiebat  (T.  16.  Conc. 
Ven.edit.col.38.  e.),  licet  concilium  (Pisanum)  fuerit  legitime 
et  canonice  celebratum,  et  cluo  olim  contendentes  de  papatu 
juste  et  canonice  condemnati,  et  electio  D.  Alexandri  V. 
fuerit  canonice  et  rite  facta,  et  dicta  electio  ab  illis  ,  qui 
fuerunt  in  dicto  concilio,  fuerit  legitime  et  canonice  ac- 
cepta,  prout  haec  omnia  tenet  obedientia  Domini  ?iostri 
Joannis  XXIII.  tamen  duae  obedientiae  duorum  conten- 
dentium  probabiliter  tenent  contrarium ,  in  qua  opinionum 
diversa  et  adversa  varietate  non  sunt  minores  difficultates 
juris  et  facti,  quam  ante  concilium  Pisanum  erat  de  justi- 
tia  duorum  contendentium.  Hac  de  causa  Jacobus  Lenfant 
testatus  est  (Lib.  3.  Hist.  Conc.  Pisani  n.  77.)  easdem  dif- 
ficultates,  quae  perstant  adhuc  post  Pisanam  synodum,  hujus 
auctoritatem  adhuc  incertam  efficere.  Adversariae  quidem 
sententiae  propugnatores  vel  nunc,  etsi  dcfendant  Pisannm 
concilium  tanquam  oecumenicum,  non  tamen  pro  schismaticis, 
nec  pro  haereticis  habent,  aut  habere  possunt  eos  qui  nega- 
runt,  aut  adhuc  negant  oecumenicum.  Vide  quae  hac  de  re 
fusius  disserit  S.  Antoninus  part.  2.  Summae  Theologicae 
tit.  3.  c.  11.  §.  6.  et  seqq.  ubi  etiam  Cancellarii  Parisiensis 
conclusiones  a  tota  Parisiensi  Universitate  probatas  describit. 
Certa  igitur  oecumenicae  synodi  auctoritas  Pisanae  defuisse 
ac  deesse  jure  defenditur:  quaecunque  autem  vis  ipsi  proba- 
bilis  tribuenda  credatur,  rebus  gestis  probabilitatem  aliquam 
vindicare,  non  vero  omnimodam  certitudinem  potest. 

§.  v. 

Quatenus  Pisana  gesta  adversariorum.  sententiae  obsint  potius,  quamprosint. 
14.  Quodsi  ipsa  Pisanae  synodi  gesta  expendaulur: 
nullus  canon,  quo  concilii  generalis  potestas  supra  Pontifices 
decreta  fuerit,  statutus  invenietur,  uti  factum  est  in  Constan- 
tiensi  synodo,  de  qua  in  sequentibus  disseremus.  Solae  de- 
positiones    duorum     contendentium    Gregorii   XII.     et    Bene- 

dicti  XIII.  editae,  quae  faclis  et  circuuistantiis  involutis  in- 
nixae,  non  pertinent  ad  fidem,  uti  ex  Bossueto  didicimus.  Ipsa 
vero  acta,  methodum  et  principia,  quibus  ad  eorum  depositio- 
nem  Pisani  Patres  processerunt,  non  prodesse  adversariis, 
sed  potius  obesse  facile  est  dcmonstrare.  Ideo  Pisanae  syn- 
odi  gesta  sibi  prodesse  adversarii  censent,  quia  praesumunt 
ipsam  synodum  ea  de  causa  deposuisse  contendentes  duos, 
quod  Patres  certum  crederent  generale  concilium  jus  habere 
supra  summos  Pontifices.  Verum  hanc  sententiam  iisdem 
Patribus  non  fuisse  exploratam  et  certam  ex  eo  manifeste 
colligitur,  quod  licet  ageretur  de  duobus  non  certi,  sed  dubii 
juris  Pontificibus,  non  tamen  ausi  sint  illos  absolute  deponere, 
nisi  eos  aliunde,  id  est  ob  crimen  schismatis  et  haeresis,  judi- 
cassent  a  semetipsis  ipso  facto  depositos  excidisse  ab  eo 
Pontificio  primatu,  quo  solo  a  concilii  jurisdictione  exime- 
bantur.  Neque  id  temere  ab  ipsis  factum  absque  maturo 
examine  atque  consilio.  Jam  ante  hoc  concilium  plerique 
Theologi,  canonumque  Magistri  praecipue  Gallicani  et  Uni- 
versitatis  Parisiensis  omni  studio  investigantes ,  qua  ratione 
tam  pernitiosum  et  inveteratum  schisma  posset  aboleri,  primo 
judicarunt  unicam  viam  legitimam  esse  contendentium  cessio- 
nem:  et  in  hanc  procurandam  tota  cura  intendendum,  cum 
nondum  obtineret  opinio  de  jure  concilii  oecumenici  ad  depo- 
nendos  incerti  saltem  juris  Pontifices.  At  postquam  ob  con- 
tendentium  repugnantiam  haec  via  inutilis  inventa  est;  et  si- 
militer  non  omnino  facilis  videretur  subtractio  obedientiae  ab 
utroque,  qui  in  sua  cujusque  obedientia  habebatur  verus  legi- 
timusque  Pontifex;  aliam  viam  excogitarunt ,  quam  Pisanum 
concilium  inivit.  Ex  actis  enim  ac  documentis  ejusdem  con- 
cilii  liquet,  in  ipso  prius  Doctornm  Patrumque  requisita  sen- 
tentia,  hos  vero  iu  eo  convenisse,  Gregoriuin  XII.  et  Bene- 
dictum  XIII.  incerto  Pontificatus  jure  fungentes,  cum  sese 
antea  jurejurando  obligassent  ad  ipsius  Pontificatus  cessionem, 
si  tollendo  schismati  necessaria  esset,  hujus  promissionis  exe- 
cutionem  diutius  differentes ,  veluti  fautores  pertinacissimi 
schismatis,  habendos  esse  tanquam  schismaticos ,  immo  etiam 
haereticos  juxta  illud  scholarum,  quod  invaluerat,  principium, 

quo  pertinax  in  schismate  ab  haeretico  practice  uon  destin- 
guitur.  Eosdem  porro  ob  notorium  schismatis  et  haeresis 
crimen  ante  omnem  sententiam  ipso  facto  ah  Ecclesia  esse 
praecisos,  et  a  Pontificatu  consequenter  decidisse;  ac  propterea 
Romana  sede  jam  vacante  licere  ad  novi  certique  Pontilicis 
electionem  transire.  Haec  fuit  sententia  (T.  15.  conc.  col. 
1216.  c.  Confer  col.  1136.  a,  h.)  Theologorum  atque  Cano- 
nistarum  103.  qui  Concilio  jubente  in  prima  congregatione 
consulti  fuerant  a  Cardinali  Mediolanensi.  Idem  quoque  cen- 
suerunt  alii  Doctores  Universitatis  Florentinae  numero  120. 
a  quibus  non  discreparunt  Universitates  Bononiensis,  Ande- 
gavensis,  Aurelianensis ,  Tolosana  et  potissimum  Parisiensis, 
quae  eandem  suam  sententiam  per  legatos  Concilio  signifi- 
carunt. 

15.  Haec  autem  tot  Theologorum,  Canonistarum ,  Uni- 
versitatumque  suffragia  atque  principia  Pisani  Patres  secuti 
noscuntur,  non  soliun  cum  in  prima  et  secunda  sessionibus 
citari  voluerunt  duos  contendentes ,  non  nominibus  Gre- 
gorii  XII.  et  Benedicti  XIII. ,  sed  Angeli  Corrarii  et  Petri 
de  Luna,  eo  quod  ipsos  ob  dictas  causas  ipso  facto  depositos, 
actuales  Pontifices  non  haberent;  verum  etiam,  et  multo 
apertius  cum  post  aliquot  actus  intermedios  in  definitiva  sen- 
tentia  eosdem  ut  notorios  schismaticos  et  haereticos  ipso 
facto  a  Deo  et  a  sacris  canonibus  fuisse  depositos,  et  ab 
Ecclesiae  corpore  praecisos  declararunt  sessione  quartadecima, 
antequam  in  ipsos  depositionis  sententiam  ferrent,  seu  potius 
antea  latam  declararent.  Quid  tam  longe  quaesito  princi- 
piorum  circuitu  laudati  Theologi  ac  juris  Doctores,  nec  non 
cum  ipsis  Concilii  Patres  usi  fuissent,  ut  contendentes  aliunde 
ipso  facto  depositos,  et  tanquam  Pontificatu  exspoliatos  Con- 
cilio  subesse  adstruerent,  antequam  in  eosdem  auctoritate 
concilii  agerent;  si  ipsos  in  casu  schismatis  tanquam  dubii 
juris  Pontifices  concilium  generale  per  se  absolute  posse  de- 
ponere  existimassent  ?  Quomodo  haec  acta,  quibus  Pisani  Pa- 
tres  egerunt  in  eos,  quos  praesumebant  a  Pontificatu  depo- 
sitos,  et  non  esse  amplius  Pontifices,  prodesse  possunt  adver- 
sariis,  ut  exinde  probetur  jus  concilii  generalis  supra  actuales 

Pontifices?  Nonne  ideo  excogitata  videtur  haec  methodus, 
quod  ejusmodi  jus  supra  Pontifices  etiam  tituli  dubii  synodo 
generali  certo  competere  nequaquam  crederent?  Non  solum 
igitur  hujus  synodi  auctoritas,  quaecunque  sit,  adversariorum 
systemati  non  sutfragatur,  sed  potius  obest  reipsa,  cum  ad 
solum  concilii  jus  in  eos,  qui  actu  Pontifices  amplius  non  esse 
credantur,  referri  aliquatenus  queat. 

16.  A  Pisana  synodo  antequam  transeo,  aliam  non 
levis  monienti  observationem  addendam  arbitror.  Quaestio, 
de  qua  in  ea  synodo  actum  est,  appellata  fuit  causa  schisma- 
tis  et  fidei.  Fidei  autem  causa  cum  schismate  non  ob  aliam 
rationem  fuit  copulata,  nisi  quia  contendentes  non  acquiescen- 
tes  cessioni  necessariae  ad  tollendum  schisma,  pertinaciter 
fovere  ipsum  schisma,  et  qua  tales,  ex  principio  tunc  vulgato 
tanquam  haeretici  traducebantur ,  ac  si  articulum  Unam 
sanctam  Ecclesiam  impeterent.  Hinc  in  depositionis  sententia 
ambo  contendeutes  ex  schismate  et  haeresi  ab  Ecclesia  prae- 
cisi,  et  ipso  facto  depositi  praeferuntur ,  ut  paulo  ante  expli- 
cavimus.  Hoc  autem  principium  proprium  2)  solius  casus 
schismatis  pertinacissimi  inter  contendentes  dubii  et  iucerti 
juris  hypothesi  innititur,  quae  omnino  certa  probari  nequit. 
Sicut  enim  nec  schismatici,  nec  haeretici  fuerunt,  qui  alter- 
utrum  ex  contendentibus  legitimum  verumque  Pontificem  exi- 
stimantes,  bona  fide  sequebantur;  ita  nec  haeretici,  nec  schis- 
matici  proprie  dicti  judicari  certo  possunt  ipsi  contendentes, 
siquidem  se  quisque  verum  legitimumque  Pontificem  bona  fide 
ratus,  suam  dignitatem  tuebatur ,  nec  promissam  cessionein 
volebat  praestare,  quamdiu  conditio  in  promissione  apposita 
impleta  non  fuisset.  Si  autem  hypothesis,  qua  illud  princi- 
pium   fulciebatur,    certo    vera   non    est;    quomodo   principium 


*)  Proprium,  inquam,  solius  schismatis ,  quod  ob  pertinaciam  conten- 
dentium  aliquam  haeresim  fidei  contrariam  involveret:  neque  enim  ipsum 
principium  potest  referri  ad  casus  corruptorum  morum,  qui  reformationem 
requirerent,  nec  ullo  schismatis  aut  haeresis  vitio  inficiebantur.  Hinc  sess.  8. 
in  solo  schismatis  casu  tributum  legitur  Cardinalibus  jus  convocandi  syn- 
odum  generalem  hac  vice  in  hac  caasa  detestandi  et  arttiquati  schismatis 
et  fidei  (tom.  15.  Concil.  coJ.  1272.  e.)  id  est,  ut  habet  editio  Acheriana, 
ad  providendnm  huic  negotio.     Ibi  col.   1212.  b. 

P.  Baller.    de  Potestate  etc.  7 

illud  certum  dici  potest;  et  quomodo  certa  auctoritas  potest 
tribui  concilio,  quod  principio  tam  incerto,  seu  potius  falso 
nixus,  ambos  tunc  de  Papatu  contendentes  vel  deposuit,  vel 
potius  depositos  praesumpsit  et  declaravit?  Haec  ad  abundan- 
tiam.     Nunc  ad  Constantiensem  synodum  venio. 


CAPUT  VII. 

Decreta  Constantiensia  sessionum  quartae  et  quintae  de  Syno- 

dorum  generalium   auctoritate  supra   Romanos  Pontifces  vim 

non  habent  generatis  Concilii  ob  plures  defectus,  ac  pra&setHfii 

quia  carent  saltem  confirmatione  Apostolica. 

1.  Gallicani  Auctores  celebris  Declarationis  anni  1()S2. 
asserturi  generalium  synodorum  auctoritatem  supra  Romanos 
Pontifices,  non  multum  fidisse  videntur  gestis  concilii  Pisani, 
quae  pluribus  difficultatibus  capite  praecedenti  indicatis  obnoxia 
forsitan  praesentientes ,  in  ipsa  Declaratione  silentio  praeter- 
euntes  omnino,  sola  Constantiensia  decreta  sessionum  quartae 
et  quintae  putarunt  ingerenda;  eisdemque  nt  inconcussam  vim 
generalis  concilii  vindicarent,  ea  a  sede  Apostolica  confir- 
mata  expresse  pronuntiarunt  num.  2.  Hoc  potissimum  ad- 
versariorum  fundamentum  (ex  quo  tantummodo  ea,  quae  vali- 
dissimis  rationum  et  auctoritatum  principiis,  ac  potissimum 
cum  tota  antiquitate  constituimus,  infirmari  posse  videntur) 
quam  ipsis  difficile  est  idoneis  certisque  argumentis  probare, 
tam  mihi  evidenti  argumento  efficacissime  evertere  facillimum 
fore  confido.  Multa  nimirum  hac  in  re  multis  circumstantiis 
implicita  in  quaestionem  veniunt,  quae  nisi  apte  ab  adversariis 
statuantur ,  incerta  semper  erit  earum  sessionum  ac  decre- 
torum  auctoritas,  adeo  ut  ex  his  nihil  certi  contra  nos  et 
contra  ea  explorata  momenta ,  quae  in  praecedentibus  pro 
Pontificia  auctoritate  attulimus,  elici  possit.  Discutiendum 
siquidem  et  constituendum  esset,  num  Joannes  XXIII.  cujus 
auctoritate  Constantiense  concilium  indictum  fuit,  potiori  cer- 
tiorique  jure  uteretur  ad  ipsum  indicendum,  quam  alii  duo 
competitores ,    Gregorius   XII.    et   Benedictus   XIII.    huic   in- 

dictioni  repugnantes  5  et  num  de  illius  electione  ac  jure  mi- 
nores  difficultates  juris  et  facti  vigerent  post  Pisanam  syno- 
dum  ac  erant  illae,  quae  obtinebant  ante  eandem  syno- 
dum  in  causa  Benedicti  XIII.  et  Gregorii  XII.  Num  Con- 
stantiense  concilium,  quod  initio  ac  tempore  sessionum  IV.  et 
V.  ex  sola  Joannis  XXIII.  obedientia  constabat,  fuerit  et 
habendum  sit  vere  oecumenicum  universam  Ecclesiam  reprae- 
sentans,  duabus  aliis  obedientiis  deficientibus,  quae  tunc  nec 
schismaticae ,  neque  a  catholica  Ecclesia  avulsae  probantur, 
nec  probari  queunt?  Num  decreta  earundem  sessionum ,  quae 
a  sola  Joannis  XXIII.  obedientia  prodierunt,  generalis  concilii 
vim  et  nomen  jure  possint  obtinere,  cum  editio  ipsorum  facta 
fuerit  eodem  Joanne  non  sokun  nec  per  se,  nec  per  Legatos 
praesidente,  sed  palam  repuguante;  ac  praeterea  in  iisdem 
ferendis  exclusum  fuerit  l)  suffragium  Collegii  Cardinalium, 
quod  absente  Pontifice  Romanam  Ecclesiam  aliqua  ratione 
repraesentat?  Num  de  iisdem  decretis  fuerit  pro  rei  gravitate 
ac  difficultate  mature  deliberatum,  an  potius  temere  et  praeci- 
pitanter,  neglecto  in  re  tam  nova  accurato  examine  eaque 
conciliari  discussione ,  quam  Cardinales  petierant,  quaeque 
postea  causa  Wicleffi  et  Hus  negata  istis  non  fuit?  Quid  si 
praeter  alia  multa  irregularia  considerentur  ea,  quae  Joan- 
nes  XXIII.  iisdem  gestis  objecit  in  litteris  (T.  16.  Concil. 
col.  80.3.  et  seqq.)  ad  Ducem  Aurelianensem  et  Academiam 
Parisieusem,  ubi  queritur,  Constantienses  Patres  ad  suffragia 
ferenda  fuisse  distributos  2)  in  quatuor  nationes,  easque  in- 
aequales;   suffragia  vero   non  singillatim,   et  per   capita,   sed 


y)  Ob  defectum  distincti  suffragii  Collegii  Cardinaliuin  decreta  synodi 
Coitciliariter  facta  non  credebantur  a  multis,  ut  notavit  unus  e  Patribus 
Cardinalis  de  Alliaco  in  Tractatu  />e  potestate  Ecclesiastica,  qui  in  Con- 
stantiensi  editus  et  Cardinalium  nomine  Caesari  ac  synodo  oblatus  fuit: 
Deliberatio,  exclusa  deliberatioue  dicii  Collegii,  et  non  facta  in  comnvuni 
sessione  collatione  votorum,  videtnr  nndtis  non  esse  censenda  deliberatio 
CONCILIARITER  facta.  Suffragium  Collegii  Cardinalium  fuisse  exclu- 
suin  questi  sunt  etiam  Oratores  Regis  Galliae  in  protestatione  exbibita 
Concilio  die  3.  Martii  an.  1417.  sess.  28.  tom.  16.  Concil.  col.  558.   c. 

2)  De  hac  inaequali  suffragiorum  distributione  vide  quoque  laudatam 
protestationem  Oratorum  Galliae  tom.  16.  col.  557.  a.,  nec  non  col.  552. 
et  seqq. 

7* 

per  nationes  in  publicis  sessionibus  ita  fuisse  computata ,  ut 
eadem  vis  esset  suffragii  nationis  Anglicae,  quae  ex  paucis- 
simis,  ac  Italicae  et  Gallicae,  quae  ex  plurimis  Episcopis  con- 
stabant:  cumque  ex  sacris  canonibus  soli  Cardinales,  Patriar- 
chae,  Archiepiscopi,  et  Episcopi  in  generalibus  Conciliis  gau- 
derent  jure  sulfragii;  in  hoc  ad  suffragium  nationum  ferendum 
omnes  indiscriminatim  esseiit  admissi  et  clerici  et  laici,  etiam 
matrimonio  juncti,  nec  solum  nobiles,  sed  et  infimae  abjectae- 
que  plebis. 

2.  Ad  tot  tantosque  eorum  decretorum  etiam  essentiales, 
quibus  laborant  et  nutant,  defectus  sanandos  Apostolica  ap- 
probatio ,  seu  confirmatio ,  si  unquam  alias ,  fuisset  maxime 
necessaria;  eaque  non  obscura  aut  ambigua,  sed  expressa  et 
omnino  certa,  quae  una  decretis  tam  incertae  auctoritatis 
posset  certitudinem  parere:  uude  et  adversarii,  qui  alias  con- 
stituta  concilii  generalis  Apostolica  confirmatione  non  indigere 
existimant,  hanc  Constantiensibus  necessariam  agnoscentes, 
in  Declaratione  Cleri  edita  an.  1682.  iisdem  decretis  certam 
auctoritatem  vindicaturi,  Apostolicam  ipsis  confirmationem 
accessisse  affirmandum  putarunt.  Valeant  et  immota  con- 
sistant    sanctae    oecumenicae   synodi  Constantiensis   a  sede 

Apostolica    comprobata decreta.     Hoc   itaque  prin- 

cipium  stet  immotum  et  certum,  Constantiensium  decretorum 
sessionum  quartae  et  quintae  Apostolicam  confirmationem  de- 
bere  esse  exploratam,  expressam,  et  minime  dubiam,  ut  certa 
constet  ipsorum  auctoritas;  sicque  Pontificiae  jurisdictioni, 
quae  ex  constitutis  supra  ipsas  generales  synodos  indubitata 
videtur ,  istarum  synodorum  jus  ex  certa  oecumenicae  synodi 
et  Apostolicae  confirmationis  auctoritate  praevaleat.  Unde 
vero  ab  adversariis  petetur  atque  probabitur  expressa  et  in- 
dubitata  eorum  decretorum  Apostolica  confirmatio?  Haec  pro- 
cul  dubio  afferri  nequit  ex  Joanne  XXIII.  qui  earum  sessio- 
num  tempore  a  Constantiensibus  habebatur  legitimus  Pontifex. 
Is  enim  ante  tertiam  sessionem  se  subtraxerat  ac  concilio 
nec  interfuit  memoratis  sessionibus,  nec  earum  decreta  pro- 
bavit;  et  quamdiu  liber  extitit,  se  ab  ipsis  alienissimum  prae- 
tulit,   nt    vel  ex    indicatis    litteris    ad   Ducem   Aurelianensem 

Universitatemque  Parisiensem  manifestum  est.  Quodsi  quando- 
que  ei  synodo  ejusque  decretis  aliquid  detulissc  visus  est; 
praeterquam  quod  nihil  hinc  certae  et  expressae  approbationis 
ipsorum  decretorum  erui  potest,  id  accidit,  cum  captivus  Cae- 
saris  et  Concilii  vim  patiehatur,  quae  approbationem  (ut  esse 
deberet)  omnino  liberam  et  voluntariam  excludit. 

o.  Neque  legitima  approbatio  colligi  potest  ex  Mar- 
tino  V.  qui  ab  eodem  Concilio  electus,  certus  et  legitimus 
Pontifex  fuit.  Si  quae  is  fecisset  pro  memoralis  decretis, 
cum  tanquam  Cardinalis  ipsi  synodo  adfuit ,  nihilum  adversariis 
prodesset:  neque  enim  gesta  Cardinalis  Pontificiae  auctoritatis 
et  contirmationis  nomine  donari  queunt.  Quae  vero  gessit 
post  promotionem  ad  Pontificatum ,  nisi  approbationem  eorum 
decretorum  expressam  et  sanandis  defectibus  apprime  neces- 
sariam  exhibeant,  cum  aliis  atque  aliis  causis  tribui  possint, 
nihil  pariter  juvant.  Porro  euin  expresse  quidem  approbasse 
gesta  contra  Joannem  Wicleffuni,  Joannem  Hus  et  Hierony- 
mum  Pragensem  certum  est  ex  duabus  ipsius  Constitutionibus 
datis  ante  finem  Concitii  8.  Kal.  Martii;  et  in  una  ipsarum 
(T.  16.  Conc.  col.  765.)  quae  incipit,  In  eminenti  Aposto- 
licae  dignitatis  specula  3  omnes  defectus,  quicunque  in  con- 
demnandis  eorum  erroribus  fuissent  admissi,  abs  se  sanari,  et 
quidquid  defuisset,  suppleri  affirmavit.  Nultum  vcro  uspiam 
indicium  approbationis  eorum  decretorum,  quae  generale  Con- 
cilium  supra  ipsum  summum  Pontificem  praeferunt  sessionibus 
IV.  et  V.  Adeo  vero  eum  non  approbasse  ejusmodi  decreta 
exploratum  est,  ut  ipsa  potius  certissime  reprobaverit,  cum  in 
eodem  Concilio  Polonis  Oratoribus  sub  poena  excommunica- 
tionis  prohibuit,  ne  a  Pontifice  ad  gencralc  Concilium  provo- 
earent,  et  speciali  quoque  Bulla  declaravit  nullo  unquam  casu 
licere  per  hujusmodi  appellationem  se  al)  Apostolicis  judiciis 
subducere:  quam  Bullam  eorum  decretorum  Constantiensium 
fundamentale  penitus  robur  destruxisse  Joannes  Gerson 
ipsorum  praecipuus  promotor  et  vindex  (Dialog.  apolog.  tom. 
2.  pag.  390)  conquestus  est.  Cum  itaque  iisdem  Polonis 
petentibus  cujusdam  libri  condemnationem  Martinus  respondit 
(T.  16.  Conc.   col.  746.  a.),    se  omnia  et  singula  determi- 


102 

uata,   conclusa,     et    decreta    IN    MATERIA   FlDEl  per 

praesens  Concilium  conciliarlier  tenere  et  inviolabiliter  ob- 
servare  velle,  ipsaque  sic  CONCILIARITER  facta  appro- 
bare  et  ratificare,  et  non  aliter,  nec  alio  modo:  id  de  fidei 
decretis  in  Wicleffiun ,  Hus  et  Hieronymuni  Pragensem  intel- 
Hgendum  est,  quorum  approbatio  est  certa;  non  vero  de  de- 
cretis  sessionum  IV.  et  V.  quae  ab  ipso  Pontiiice  non  perinde 
fuerunt  approbata,  sed  potius  reprobata  in  radice  et  funda- 
mento,  ut  Gerson  animadvertit;  cum  praesertim  haec  per  sese 
a  Patribus  Concilii  non  fuerint  edita  veluti  decreta  fidei  for- 
mulis  usitatis  in  definitionibus  dogmaticis,  sed  per  modum 
constitutionum  synodalium ,  ut  in  prooemio  quintae  sessionis 
declaratum  fuit:  qua  de  re  vide  quae  sequenti  capite  pluribus 
disserentur. 

4.  Neque  satis  expressae  ac  certae  approbationis  nomine 
afferantur  illa  ex  Bulla  ipsius  Martini  ad  Sigismundum  Tmpe- 
ratorem,  quibus  depositionem  Joannis  XXIII.  canonicam  ap- 
pellans,  auctoritatem  Concilii  in  Papam  deponendum  legitimam 
declarasse  videtur.  Cum  enim  facta  deposilionum  ejusmodi 
per  sese,  fatente  Bossueto  (Lib.  1.  Defens.  c.  28.  p.  439), 
ad  materias  fidci  non  pertinere  constet;  neque  ad  fidem 
procul  dubio  pertinebit  eorum  approbatio,  carentque  prorsus  ea 
certitudine  divini  juris,  quae  rejicicndo  Pontilicio  divini  juris 
primatui  supra  Synodos  generales  necessaria  esset.  Praeterea 
adjectivum  canonicam,  quod  ad  servatum  in  depositione  Joan- 
nis  canonum  ordinem  referri  potest,  cum  J)  obiter  et  narrando, 
non  autem  decernendo,  in  Bullae  exordio  adhibitum  fuerit; 
vim  definitionis  et  approbationis  dogmaticae,  qua  jus  Concilii 
approbetur  tanquam  dogma  fidei,  obtinere  non  polest.  Tan- 
dem  hoc  jus  concilii  veluti  legitimum  peculiari  ratione  appro- 
bari  poterat    a  Martino   in   casu    Joannis;    qui   cum   se    sub- 


*)  Haec  scilicet  Bulla,  qua  Martinus  V.  liberavit  Imperatorem  ab 
onere  custodiae  Joannis  XXIII  his  verbis  incipit :  Dudum  praesens  gene- 
rale  concUium  Constantiense  personam  Baltassaris  Cossae  —  olim  Joan- 
ni»  XXIII.  In  sua  ohedientia  nuncupatU  post  illius  a  Papatu  per  defi- 
nitivain  sententiam  ejusdem  Concilii  CANONICAM  depositionem ,  per 
eandem  sent-ntiam  ad  standum  et  morandum  '  in  aliquo  bouo  et  honesto 
loco  sub  cuslodia  tuta  etc. 


103     

miserit  senteutiae  ferendae  a  synodo,  jurisdictionem  eidem  in 
se  ipsum  quodammodo  tribuit  propria  voluntate;  cumque  postea 
latae  sententiae  assensisset,  ut  promiserat,  non  sententia  pro- 
pria  synodi,  sed  sua  se  voluntate  Pontificatu  abdicavit,  ut  in 
sequenti  capite  explicabimus  num.  16.  Hujus  peculiaris  casus 
approbatio  nihil  confert  ad  statuendam  approbationem  juris 
coactivi  et  universalis  Conciliorum  generalium  supra  Pontifices 
etiam  invitos:  quod  statutis  Constautiensibus  universim  de- 
cernitur. 

5.  Difficiliorein  porro  operam  aggrederetur,  qui  deserlus 
approbatione  Martini  V.  in  Pontificiae  confirmationis  argu- 
mentiun  produceret  eas  saltem  Eugenii  IV.  litteras  datas  die 
XVIII.  Januarii  an.  1433.  et  descriptas  in  actis  Basileensis 
concilii  sessione  XVI.  quibus  dum  scripsit,  hocce  Basileense 
concilium  a  tempore,  quo  inchoavit,  legitime  conlinuasse,  et 
debere  continuare,  revocatis  Bullis,  quae  ipsum  ante  secundain 
actionem  solutum  declaraverant,  approbasse  videtur  tanquam 
legitima  antecedentium  actionum  gesta,  nec  noii  decreta  Con- 
stantiensia  sessionum  IV.  et  V.  quae  in  Basileensi  repetita 
fuerant  actione  secunda.  Num  declarare  continualionem  synodi 
in  actionibus  praecedentibus  decimam  sextam,  perinde  ac  si 
uulla  dissolutio  praecessisset ,  idem  est  ac  decreta  in  iisdem 
edita  approbare,  et  praesertim  ea  ex  Constantiensi  concilio 
repetita  actione  secunda,  quibus  Legatus  Eugenii  nec  prae- 
sentiam,  nec  assensum  praebuerat,  et  de  quibus  idem  Pontifex 
tum  per  Nuntios  tum  per  epistolas  apud  omnes  nationes  con- 
questus  fuerat?  Ea  declaratio  ad  summum  ipsa  decreta  in 
eum  locum  ac  statum  restituit,  in  quo  fuissent,  si  nuilam 
Eugenius  dissolutionem  edidisset.  Tunc  vero  non  fuissent 
omnino  rata,  nisi  Apostolica,  quae  deerat ,  confirmatio  ex- 
pressa  accessisset.  Quid  porro  si  Pontifex  ejusmodi  decla- 
rationem  vi  quadam  coactus  eo  concilio  fecit,  ut  intentata 
eontra  se  molimina  declinaret,  impediretque  enormia  scandala, 
in  spem  erectus  fore  ut  hac  via  facilius  alio  transferretur 
Concilium,  ubi  Ecclesiae  necessitatibus  aequius  prospicei  etur, 
nec  Apostolicae  sedis  auctoritas  detrimentum  capeiet?  Hinc 
autem  jure    idem    Pontifex    in    solemni   congressu  Florentiae 

habito  Juliano  Cardinali  objicienti  litteras  memoratas  pro  con- 
tinnatione  Basileensis  Concilii  respondit  (uti  testatur  Cardi- 
nalis  Turrecremata  [Card.  Turrecrem.  Sum.  de  Eccles.  c.  100.) 
qui  eidem  congressui  interfuit) :  Nos  quidem  bene  progressum 
concilii  approbavimus,  volentes  ut  procederet,  ut  inceperat; 
non  tamen  approbavimus  ejus  decreta:  quae  verba  omnino 
certum  efficiunt  inanem  esse  prorsus  eorum  nisum,  qui  Con- 
stantiensia  decreta  in  Basileensi  reproducta,  ab  Eugenio  IV. 
approbata  fuisse  contendunt. 

6.  In  his  autem  aliisque  similibus,  quae  longiorem  dis- 
putationem  requirerent,  quaeque  quantum  ex  una  parte  pro 
adstruenda  Apostolica  eorum  decretorum  confirmatione  multis 
efferuntur  ab  Episcopo  Meldensi,  tantum  ex  altera  refutantur 
uberrime  a  Cardinali  Ursio,  nolo  diutius  lectores  detinere, 
cum  argumentum  et  brevius  et  evidentius  mihi  praesto  sit  ex 
ipsorum  adversariorum  concessione  deducendum,  quod  memo- 
ratorum  decretorum  Constantiensium  vim  prorsus  elidet  et 
infringet.  Vim  enim  ipsorum  decretorum  illi  ex  eo  colligunt, 
quod  ea  sint  decreta  Concilii  generalis,  et  confirmata  a  sede 
Apostolica.  Peto  autem,  num  eadem  decreta  constituant  fidei 
dogma,  a  quo  nemo  potuerit,  ant  possit  recedere  absque  hae- 
resis  nota?  Certum  est  et  multos  in  ipso  Constantiensi  post 
eorum  decretorum  editionem,  et  deinde  etiam  quamplures,  et 
Gallicanos  quoque  non  paucos  eisdem  decretis  refragatos,  et 
adhuc  refragari,  qui  tamen  nulla  haereseos,  aut  perniciosae 
contumaciae  censura  ab  ipsis  adversariis  inunintur,  ut  vel  ex 
Bossueto  (Vid.  Dissert.  praev.  §.  45.  t.  1.  p.  41.  Lib.  6. 
Defens.  al.  10.  c.  19.  pag.  509.  t.  2.)  liquet.  Quid  ita? 
Bonae  fidei  et  inadvertentiae  nomine  eos  hic  excusandos 
putat.  A  gravi  certe  nota,  inquit,  immunes  esse  non  pos- 
sent,  nisi  bona  fide    agentes ,   non  satis  attenta  re  excusari 

viderentur Non    enirn   plerique    prospiciunt    satis, 

doctrina  concilii  Constantiensis  quam  sit  in  certis  casibus 
Ecclesiae  necessaria,  qui  casus  cum  infrequentes  sint,  non 
omnes  facile  eorum  cavendorum  necessitatem  advertunt. 
At  quae  bona  fides,  quaeso,  quae  inadvertentia  excusare  pos- 
set  in  re,  in  qua   generalis  Concilii   certa  dogmatica  definitio 

ab  Apostolisa  sede  eonfirmata  constaret?  Quot  alii  haeretici 
et  errores  ab  Ecclesia  damnati  simili  bonae  fidei  ac  inadver- 
tentiae  nomine  possent  excusari?  Vera  ratio,  cur  ea  Con- 
stantiensia  decreta  non  constituerint  olim,  nec  hodie  consti- 
tuant  doctrinam  fidei,  cui  nemo  catholicus  contraire  potuerit, 
aut  possit,  esset  quidem  haec,  si  vel  non  crederentur  prae- 
ferre  veram  definitionem  fidei,  sed  meram  constitutionem 
synodalem,  quae  dogmaticam  doctrinam  non  contineat,  ut  ca- 
pite  sequenti  explicabitur;  vel  Constantiensis  synodus  in  fe- 
rendis  iisdem  decretis  ob  varias  indicatas  irregularitates  atque 
defectus  judicetur  non  fuisse,  nec  haberi  posse  vere  oecume- 
nica.  Si  autem  neutrum  placeat,  ut  adversariis  non  placet; 
cur  nihilominus  ea  decreta  non  contineant,  neque  constituant 
doctrinam  fidei,  cui  nemo  citra  haeresim  possit  reluctari,  ea 
sola  ratio  afferri  potest,  quia  licet  edita  a  Concilio,  quod 
oecumenici  nomen  etiam  in  illis  sessionibus  prae  se  tulit,  et 
dein  repetita  in  Basileensi;  non  tamen  a  sede  Apostolica,  id 
est  nec  a  Martino  V.,  nec  sub  tempus  Basileensis  ab  Euge- 
nio  IV.  fuerunt  approbata  seu  confirmata:  quae  approbatio 
seu  confirmatio  ad  vim  geueralis  concilii  adstruendam,  et 
ad  constituendum  dogma  fidei  est  maxime  necessaria.  Hinc 
quidem  Bossuetus  hanc  quaestionem  post  decreta  Constantien- 
sia  adhuc  in  suspenso  relictam  et  indecisam  et  libere  utrin- 
que  agitatam  agnoscit  libro  I.  Defensionis  in  Appendicem 
novissimae  editionis  traducto  cap.  3.  Jacobus  quoque  Lenfant 
quantumvis  Calvinista  in  historia  Constantiensis  Concilii 
tom.  I.  pag.  89  hanc  quaestionem  ipsis  decretis  non  potuisse 
adhuc  terminari  pronuntiat.  Decretis  ineptis  ad  finiendam 
litem  quomodo  fidere  poterunt  adversarii  in  quaestione,  ubi 
auctoritas  requireretur  omnino  certa,  quae  jus  Pontificium 
supra  universam  collective  Ecclesiam,  et  supra  generalia  Con- 
cilia  primatui  competens,  ac  tota  antiquitate  comprobatum  ex- 
truderet?  )Mktm 

CAPUT  VIII. 

Eadem  decreta  Constantiensia  alio  nomine  vim  et  auctoritatem 
peremptoriam  non  habent ,  quia  non  fuerunt  edita  tanquam 
certum  dogma  fidei,  sed,  ut  acta  praeferunt,  per  modum 
constitutionum  synodalium,  cujus  formulae  vis  decreta 
indicat,  quae  non  ex  fide,  sed  ex  mera  opinione  in  ejus  tem- 
poris  circumstantiis  constituenda  visa  sunt  ad  tollendum  schismu. 
Singula  decreta  expensa,  et  quatenus  aequa  interpretatione  ex- 
plicari  queant :  quid  in  ipsis  difficilem  explicationem  ferat.  Ex 
necessitate  remedii  ad  abolendum  schisma  eadem  opinio  in- 
ducta;  et  quatenus  juri  supremo  summorum  Pontificum 
nequeat  praejudicium  afferre. 

1.  Celebria  decreta  concilii  Constantiensis  de  vi  et  po- 
testate  conciliorum  generalium  supra  ipsos  suinmos  Pontifices, 
quibus  Pontificiae  auctoritatis  impetitores  ceteroquin  catholici 
niaxime  innituntur,  in  duplici  sessione  constituta  fuerunt,  pri- 
mum  sessione  quarta,  et  rursum  in  quinta.  In  quarta  sessione 
hoc  tantum  ea  super  re  decretum  profertur  (T.  16.  Concil. 
col.  65.  e.). 

Hacc  sancta  synodus  Constantiensis ,  generale  con- 
ciliurn  faciens  pro  extirpatione  praesentis  schismatis  et 
unione  ac  reformatione  Ecclesiae  Dei  in  capite  et  in  mem- 
bris  fienda,  ad  laudem  omnipotentis  Dei,  in  Spiritu  sancto 
legitime  congregata,  ad  consequendum  facilius ,  securius, 
liberius  et  uberius  unionem  et  reformationem  Ecclesiae  Dei, 
ordinat,  disponit  (al.  diffinit)  statuit,  decernit  et  declarat 
ut  sequitur. 

Et  primo  quod  ipsa  synodus  in  Spiritu  sancto  con- 
gregata  legitime  generale  concilium  faciens,  Ecclesiam  ca- 
tholicam  militantem  repraesentans ,  potestatem  a  Christo 
immediate  habet,  cui  quilibet  cujuscunque  status  vel  digni- 
tatis,  etiamsi  Papalis  e&istat,  obedire  tenetur  in  his ,  quae 
pertinent  ad  fidem  et  extirpationem  dicti  schismatis,  et  re- 
formationem  generalem  Ecclesiae  Dei  in  capite  et  in  mcm- 
bris.  Postrema  verba  et  reformationem  generalem  Ecclesiae 
Dei  in  capite  et  in  membris,  non  solum  deesse  in  mss.  co- 
dicibus   Vaticanis   laudatis    a   Schelestratio ,    verum    etiam   in 

duobus  Vindebonensibus ,  in  Wolfenbuttelensi ,  Brunswicensi, 
Gothauo  et  Lipsiensi  docent  nuperi  editores  hujus  Concilii  in 
Germania  tom.  4.  part.  I.  pag.  80,  87  et  89,  ex  quibus 
Vaticanorum  exemplariuni  vindicatur  fides;  cum  praesertim 
desint  etiam  in  antiquo  ms.  actorum  Concilii  Basileensis,  qui- 
bus  eorundem  decretorum  Constantiensium  epitomes  inserta, 
iisdem  verbis  caret.  Hinc  non  immerito  Vonder  Hardt  et 
Jacobus  Lenfant  suspicantur,  prima  exemplaria  hujus  compila- 
tionis  recepta  a  Basileensibus  non  discrepasse  ab  actis  authen- 
ticis  Concilii  Constantiensis ,  eaque  verba  posterius  inserta 
fuisse  in  decretum  sessionis  quartae,  postquam  scilicet  eadem 
verba  in  quinta  sessione  recepta  et  approbata  fuerunt:  quod 
sane  innuit  haec  marginalis  adnotatio  in  uno  codice  inventa: 
lste  articulus  (sessionis  quartae  prinius)  imperfecte  fuit 
factus,  ut  sequitur ,  ideo  suppletur  in  sessione  sequenti,  in 
qua  ea  verba  hic  omissa,  addita  leguntur.  Vide  adnotationem 
Venetae  editionis. 

2.  In  quinta  sessione  non  solum  laudatum  decretum 
sessionis  quartae  repetilur  memorata  omissione  suppleta,  ve- 
rum  etiam  aliud  decretum  additur  de  poenis,  quibus  coercendi 
essent  inobedientes ,  praemissa  hac  notatione  (T.  W.  Concil. 
col.  73.  a.):  Surrexit  cle  mandato  totius  sanctae  synodi 
Rev.  Pater  Dominus  Andreas  electus  Poznaniensis ,  et 
certa  capitula  PER  MODUM  CONSTITUTIONUM 
SYNODALIUM  prius  per  sintjulas  quatuor  nationes  con- 
clusa  et  deliberata  legit  et  publicavit;  quorum  tenores  se- 
quuntur ,  et  sunt  tales. 

In  nomine  sanctae  et  individuae  Trinitatis  etc.  Haec 
sancta  synodus  Constantiensis  cjenerale  concilium  faciens, 
pro  extirpatione  ipsius  schismatis  et  unione  et  reformatione 
Ecclesiae  Dei  in  capite  et  in  membris ,  ad  laudem  omni- 
poterdis  Dei,  in  Spiritu  sancto  legitime  congregata,  ad 
consequcndumfacilius,  securius,  liberius  (nX.ubcrius}  unionem 
et  reformationem  Ecclcsiae  Dei,  ordinat,  diffinit,  decernit 
et  declarat  id  seqidtur. 

Et  primo  declarat,  quod  ipsa  in  Spiritu  sancto  legi- 
time  congregata ,  concilium  generale  faciens ,  et  Ecclesiam 

catholicam  repraesentans ,  potestatem  a  Christo  immediate 
habet,  cui  quilibet  cujuscunque  status  et  dignitatis ,  etiamsi 
Papalis  existat,  obedire  tenetur  in  his  quae  pertinent  ad 
fidem  et  extirpationem  dicti  schismatis  et  reformationem 
dictae  Ecclesiae  in  capite  et  in  membris. 

ltem  declarat,  quod  quicunque  cujuscunque  conditionis, 
status ,  dignitatis ,  etiamsi  Papalis ,  qui  mandatis ,  statutis, 
seu  ordinationibus ,  aut  praeceptis  hujus  sacrae  synodi,  et 
cujuscunque  alterius  concilii  generalis  legitime  congregati, 
super  praemissis ,  seu  ad  ea  pertinentibus ,  factis,  vel  fa- 
ciendis ,  obedire  contumaciter  contempserit,  nisi  resipuerit. 
condignae  poenitentiae  subjiciatur,  et  debite  puniatur,  etiam 
ad  alia  juris  subsidia  (si  opus  fuerit)  recurrendo. 

Notanda  hic  est  potissimum  formula,  qua  in  praemissa 
notatione  haec  decreta  seu  capitula  jubente  synodo  lecta  et 
publicata  dicuntur  per  modum  constitutionum  synodalium.  Si- 
militer  post  lectionem  ipsorum  decretorum  quintae  sessionis 
(Col.  76.  e.)  ex  editione  Basiieensium ,  et  (Col.  77.  b.)  ex 
aliis  codicibus  constitutionum  vocabulum  iterum  usurpatur: 
Quibus  articulis  sive  constitutionibus  lectis.  His  verbis 
constitutionum  synodalium  si  affirmem  indicari,  ipsum  decre- 
tum  de  auctoritate  concilii  generalis  non  fuisse  editum  tan- 
quam  dogma  fidei,  nec  constituisse  doctrinam  credendam  ex 
catholica  fide,  non  difficile  me  probare  posse  arbitror. 

3.  Sicut  non  omnia  decreta  summorum  Pontificum  in 
materiis  quantumvis  dogmaticis  constituunt  dogma  fidei;  ita 
nec  omnia  Conciliorum  statuta,  ut  praeclare  notavit  Melchior 
Canus  lib.  V.  de  Locis  cap.  5.  ubi  et  desiguavit  notas,  qui- 
bus  fidei  decreta  internoscantur.  Illa  nimirum  fidei  decreta 
sunt,  in  quibus  aliquid  ex  fide  credendum  aut  damnandum  de- 
cernitur,  ita  ut  qui  aliter  sentiant,  a  catholica  fide  alieni,  ab 
Ecclesia  praecisi,  anathemate  aliisve  similibus  censurae  for- 
mulis  indicentur  percussi.  Si  nihil  ejusmodi  notarum  adsit, 
etiamsi  materies,  circa  quam  concilium  versetur,  possit  ad 
fidem  referri;  decretum  tamen  non  erit  certa  dogmatica  defi- 
nitio.  Multae  sunt  apud  catholicos  quaestiones,  quae  ad  fidem 
referuntur,  ut  sunt  ex.  gr.  illae  quae  ad  sacramentorum  for- 

mam ,  materiem,  aut  ministrum  pertinent,  et  nihilominus, 
quamdiu  ab  Ecclesia  non  prodiit  definitio,  neutra  ex  parte 
certum  suppetit  fidei  dogma.  In  his,  quoad  inter  catholicos 
controvertuntur ,  et  concilia  et  Pontifices  non  facile  dogma- 
licum  judicium  proferunt;  et  quousque  res  plane  eliquata  non 
sit,  si  statuunt  aliquid,  quod  ex  circumstantiis  expedire  vi- 
deatur  in  bonum  Ecclesiae,  id  non  statim,  nec  semper  dogmati 
ac  definitioni  est  accensendum.  Hinc  quaedam  non  ex  firmo 
dogmate,  sed  ex  opinione  prolata  in  aliquot  Pontificum  de- 
cretis  contineri  alibi  (De  vi  et  rat.  primat.  c.  15.  n.  39.  et  40.) 
notavimus:  et  quaedam  etiam  in  conciliorum  statutis  similiter 
invenientur. 

4.  Quaestio  circa  Conciliorum  generalium  et  summorum 
Pontificum  auctoritatem  sub  tempus  synodorum  Pisanae  et 
Constantiensis  occasione  schismatis  agitata,  pertinebat  quidem 
ad  intelligenda  loca  Evangelica,  quibus  utraque  potestas  inni- 
titur,  ad  explicandam  naturam  et  jurisdictionem  Poutificii  pri- 
matus,  et  ad  alia  hujusmodi  non  pauca,  quae  respiciunt  ma- 
teriam  fidei :  at  senteutia,  quae  concilii  generalis  jus  coactivum 
supra  Papam  propugnabat,  ita  erat  nova,  nulloque  vetusto 
exemplo,  aut  certa  auctoritate  munita;  e  contra  vero  potestas 
Pontificum  supra  universam  Ecclesiam  et  supra  ipsa  generalia 
concilia  seu  supra  universae  Ecclesiae  Episcopos,  qui  in  ge- 
nerali  concilio  collecti  una  cum  capite  totam  Ecclesiam  re- 
praesentant,  ita  antiquis  exemplis  et  auctoritatibus  fulciebatur, 
ut  si  dogmaticum  judicium  fuisset  edendum,  pro  Papa  potius, 
quam  pro  generalis  concilii  Patribus  Pontificio  assensu  caren- 
tibus  proferenda  fuisset  definitio.  Instabant  vero  circumstan- 
tiae  schismatis  diuturni  et  perniciosissimi,  quod  in  multos 
annos  productum,  multa  mala  et  scandala  pepererat.  Antiquis 
temporibus  etsi  plura  schismata  ejusdem  generis  incidisseut, 
aliis  tamen  atque  aliis  mediis  fuerant  consopita.  In  hoc 
autem,  quod  ex  pertinacia  contendentium  ita  a  ceteris  omnibus 
discrepabat,  ut  tot  retro  saeculis  semel  tantum  cognitum 
Bossuetus  (Lib.  5.  Defens.  c.  14.)  affirmaverit ;  cunr  alia 
atque  alia  legitima  remedia  pluries  tentata,  inventa  fuissent 
inutilia;    necessitate   quadam   tribuendum   visum   est  jus  Con- 

ciliis  generalibus  supra  eos,  qui  de  Pontificatu  certabant,  adeo 
ut,  si  non  cederent  sponte,  quod  legitimum  erat  medium  ac 
debitum,  omnes  deponerentur  vel  inviti,  licet  id  nunquam 
antea  fuisset  auditum.  Hanc  pertinacissimi  schismatis  vexatio- 
nem  totam  *)  rationem  causamque  fuisse,  cur  in  hanc  senten- 
tiam  Constantiensis  tempore  plures  abiissent,  non  obscure 
testatus  est  Joannes  Gerson  in  tractatu  De  potest.  Eccles. 
consid.  x.  ubi ;  post  memoratam  vulgatam  antea  eorum  sen- 
ientiam,  qui  posuerunt  papalem  auctoritatem  supra  con- 
cilium,  aut  saltem  non  imparem,  subdit:  Benedictus  autem 
Deus,  qui  per  hoc  sacrosanctum  Concilium  illustratum  di- 
vinae  legis  lumine,  dante  (nota  haec  verba)  ad  hoc  ipsum 
VEXATIONE  praesentis  schismatis  intellectum,  liberavit 
Deus  Ecclesiam  suam  ab  hac  pestifera  perniciosissimaque 
doctrina.  Ita  ex  praejudicio  gravissimo  novae  sententiae 
pestiferam  et  perniciosissimam  vocat  doctrinam  antiquam,  quae 
eodem  fatente  paullo  post  consid.  xn.  veluti  quaedam  traditio 
a  majoribus  suscepta  ante  Constantiense  sic  occupaverat 
mentes  plurimorum,  ut  oppositum  dogmatizare  fuisset  de 
haeretica  pravitate  suspectum  vel  damnatum. 

(>.  In  re  autem  huic  receptissimae  traditioni  contraria 
noluerunt,  nec  ausi  sunt  ejusdem  Concilii  Patres  novam 
doctrinam  de  jure  Concilii  supra  Papam  constituere  tanquam 
dogma  fidei  5  sed  eo  revocarunt  decreta,  ut  jus  synodi  oecu- 
menicae  sola  remedii  necessitate  in  tribus  memoratis  casibus 
statuerent  sine  ulla  haeresis,  aut  alia  simili  nota,  qua  fidei 
definitiones  distingui  solent,  et  quam  idem  Concilium  adhibuit, 
cum  decreta  ad  fidem  pertinentia  in  condemnatione  errorum 
Wicleffi,  Hus  et  Hieronymi  Pragensis  aliis  in  sessionibus 
edidit.  Sola  quidem  necessitas  remedii  in  laudatis  circum- 
stantiis  sicut  non  efficit,  ut  inferior  jus  habeat  in  superiorum 
suum,  ita  nec  efficit,    ut  Papa,  qui  jure   divino  est  superior 

*)  Hanc  eandem  rationeni  satis  indicavit  etiam  Episcopus  Meldensis, 
cum  lib.  6.  al.  10.  Defenslonis  c.  19.  t.  2.  pag.  509  plerosque  Constan- 
tiensis  doctrinae  adversarios  sive  antiquos  sive  recenfiores  eo  solo  nomine 
excusandos  credidit,  quod  non  animadverterint,  quam  ea  sit  certis  in  ca- 
sioUs  Ecclesiae  necessaria,  ac  si  haec  necessitas  per  se  sufficiens  fuerit 
ejus  doctrinae  inducendae  ratio. 

concilio  ratione  primatus ,  cujus  causa  toti  Ecclesiae  etiam  in 
concilio  adunatae  jurisdictione  praefectus  est  bono  unitatis, 
eadem  Ecclesia  et  universali  concilio  evadat  inferior,  ac  id- 
circo  in  ipsiim  superiorem  suum  Ecclesia  et  concilium  juris- 
dictionem  nondum  probatam,  immo  tot  veteribus  documentis 
reprobatam  acquirant.  Haec  tamen  necessitatis  ratio  in  an- 
gustis  et  involutissimis  ejus  temporis  circumstantiis  ita  efficax 
maximeque  probabilis  videri  potuit  Constantiensis  Concilii  Pa- 
tribus,  ut  putarent  decreta  condenda  ex  eo,  quod  expedire 
videbatur,  quemadmoduin  fieri  consuevit  etiam  in  aliis  aliarum 
synodorum  decretis,  quae  necessitati  congrua,  fidei  dogma 
non  constituunt:  idque  procul  dubio  significare  voluisse  videntur 
verba,  quibus  in  actis  notatum  fuit,  eadem  decreta  fuisse  lecta 
et  publicata  per  modum  constitutionum  Synodalium  nulla 
interposita  fidei  nota. 

7.  Qua  de  re  ne  quispiam  dubitet,  animadvertat  Ger- 
sonem,  qui  licet  passim  post  decreta  Constantiensia  audens 
baeresis  notam  inureret  contrarinm  sentientibus ;  non  uno 
tamen  in  loco  (De  potest.  Eccl.  consid.  12.  et  serm.  in  festo 
S.  Antonii)  fateri  debuit,  eorundem  decretorum  doctrinam, 
etiam  tempore  ejusdem  synodi  palam  fuisse  impugnatam  a 
multis,  qui  tamen  non  idcirco  a  Patribus  Constantiensibus 
haeretici  habiti  sunt.  Id  exploratum  fiet  inter  alia  ex  celebri 
quaestione  ,  quae  in  eadem  synodo  mota  fuit  post  eorum  de- 
cretorum  editionem.  Cum  decretum  contra  errores  Wicleffi 
paratum  fuisset  post  quartam  et  quintam  sessionem,  proposita 
fuit  quaestio,  num  Papae,  an  concilii  nomine  idem  decretum 
esset  promulgandum.  Habitus  hac  de  re  Theologorum  con- 
ventus,  in  quo  Cardinalis  Cameracensis  pro  concilii  nomine 
disseruit.  At  ex  quadraginta  Doctoribus  duodecim  tantum 
Cardinalis  sententiae  faventibus,  ceteri  contenderunt  Papae 
nomine  definitivam  sententiam  esse  promendam,  Cardinalique 
suam  opinionem  acrius  propugnanti  fere  omnes  in  faciem  re- 
stiterunt.  Quomodo  haec  post  sextam  sessionem  enata  inter 
Theologos  contentio?  Si  decreta  sessionum  quartae  et  quintae 
sine  Papae  nomine  edita  tanquam  fidei  decreta  proposita  fuis- 
sent,  qui  locus  esse  poterat  ambigendi,  num  condemnatio  arti- 

culorum  Wicleffi  solo  concilii  nomine  configi  posset,  et  nihilo- 
minus  constitueret  doctrinam  fidei?  Si  tanquam  fidei  dogma 
sancitum  fuisset  sessionibus  IV.  et  V.  Concilium  Oecumeni- 
cum  generatim,  ac  praesertim  in  materia  fidei  potestatem 
habere  immediate  a  Christo;  qui  fieri  potuisset,  ut  paucis 
diebus  post  ex  quadraginta  Theologis  octo  et  viginti  con- 
trariam  sententiam  tenerent,  hoc  est  Concilium  per  se  nul- 
lam  potestatem  habere  nisi  a  capite  (seu  nisi  in  unitate 
cum  capite)  et  ut  Cameracensi  in  aliam  sententiam  abeunti 
tam  vehementer  resisterent?  Si  huic  Cardinali  contendenti 
Concilium  esse  supra  Pontificem,  et  posse  ipsum  deponere 
restiterunt  post  quartam  et  quintam  sessionem;  nonne  post 
ea  decreta  liberum  judicarunt  in  utramque  partem  disputare? 
Certe  idem  Cardinalis  in  eo  libello,  quo  defendit  solo  Concilii 
nomine  posse  edi  decreta  fidei,  nihil  dissertius  et  convincen- 
tius  in  suam  sententiam  potuisset  afferre,  quam  decreta  lau- 
datarum  sessionum  solo  concilii  nomine  inscripta,  siquidem 
haec  edita  fuissent  tanquam  fidei  dogma.  Cur  nihil  tale  teti- 
git?  nisi  quia  manifestum  erat  omnibus  in  ipsis  decretis  non 
fuisse  constitutam  fidei  doctrinam.  Quid  tandem  quod  idem 
Cardinalis  in  fusiori  tractatu,  quem  subinde  in  eadem  synodo 
vulgavit  de  Ecclesiae,  Conciliorum  generalium,  Romani 
Pontificis  et  Cardinalium  auctoritate,  ubi  eandem  quaestio- 
nem  versat,  non  solum  laudatorum  decretorum  non  meminit, 
nec  adversarios  haeresis  accusat;  verum  etiam  disputationem 
pro  auctoritate  Concilii  Oecumenici  his  verbis  concludit :  Quae 
tamen  non  definitive  determinando ,  sed  doctrinaliter  sua- 
dendo  posita  sunt:  nam  hujus  rei  definitionem  sacri  Con- 
cilii  determinationi  submitto:  quae  indicant  eum  non  credi- 
disse  quaestionem  de  Concilii  generalis  jure  supra  Pontificcm 
decretis  sessionum  IV.  et  V.  fuisse  definitam  ex  fide,  sicut 
nec  postea  crediderunt,  nec  credunt  ipsi  nostri  adversarii,  qui 
nec  Summos  Pontifices,  nec  Cardinales,  aut  Episcopos,  aliosve 
Pontificiae  auctoritatis  vindices  memoratis  decretis  obsistentes 
haereticos  judicant:  quod  ex  eorundem  adversariorum  sensu 
evidens  est  argumentum,  ea  decreta  dogmaticum  judicium  non 
continere,  nec  ad  definitionem  dogmatis  posse  referri. 

8.  Expendamus  imnc  earundem  constitutionum  synoda- 
lium  sensum,  et  videamus,  num  aliqua  saltem  ratione  ita  ex- 
plicari  et  intelligi  queant,  ut  a  veritate  non  absint.  Dicitur 
Concilium  generale  universam  Ecclesiam  repraesentans ,  a 
Christo  immediate  potestatem  habere.  Quis  id  de  vero  ge- 
nerali  concilio  neget?  Quis  pariter  neget  de  Constantiensi  in 
iis  quae  vim  generalis  concilii  obtinuerunt,  qualia  suut  quae 
circa  fidem  statuit  contra  Wicleffum,  Hus  et  Ilieronymum 
Pragensem,  quibus  non  defuit  confirmatio  Apostolica;  et  qualia 
sunt  etiam  statuta  relbrmationis  et  disciplinae,  quae  eadem 
approbatione  roborata  fuerunt?  In  aliis,  quae  hac  confirma- 
tione  carent,  cur  vis  generalis  concilii  nequeat  admitti,  pro- 
batum  est  satis  cap.  2.  et  4.  unde  nil  mirum,  si  quoad  haec 
idem  concilium  non  fuerit,  nec  haberi  possit  generale,  nec 
jurisdictionem  generalis  synodi  habeat.  Haec  quidem  juris- 
dictio  a  Christo  immediate  dimanat,  quia  Christus  omnem 
jurisdictionem  Ecclesiasticam  immediate  tradidit  S.  Petro  et 
Apostolis,  ac  in  ipsis  dedit  Romano  Pontifici  successori  S. 
Petri,  aliisque  Episcopis  successoribus  Apostolorum  ex  dispu- 
tatis  capite  1.  §.  I.  et  2.  Sed  cum  Petro  primum  juris- 
dictionem  Christus  dederit,  seu  promiserit  separatim  ab  aliis, 
aliis  vero  postea  non  dederit  separatim  a  Petro,  sed  una  cum 
Petro  in  bonum  unitatis;  jam  monuimus  id  ab  eo  factum,  ut 
quisque  intelligeret  jurisdictionem  Petri  ac  successorum  ejus 
non  pendere  ab  aliorum  jure  et  consensu  ;  aliorum  vero  juris- 
dictionem  etiam  in  coucilio  in  unitate  cum  jure  Petri  ac  suc- 
cessorum  ejus  debere  consistere.  Confer  dicta  cap.  1.  §.  4. 
Haec  non  animadverterunt  procul  dubio,  qui  jus  tribuerunt 
Episcopis  congregatis  in  synodo  supra  et  contra  Summos 
Pontifices,  ac  ejusmodi  synodos  vere  oecumenicas  praesumen- 
tes,  vim  eisdem  asseruerunt  in  eos,  qui  cuique  Synodo  supe- 
riores  sunt,  nec  vi  ipsarum  coactive  possunt  subesse,  nisi 
superiorem  inferioris  jure  posse  adstringi  antea  probetur.  Pro- 
sequamur  explicationem  decretorum. 

9.  In  decreto  sessionis  quartae  et  in  primo  quintae 
statuitur  jurisdictioni  g-eneralis  synodi,  quae  immediate  a 
Christo  est,  quemlibet  cujuscunque  gradus  et  dignitatis,  etiamsi 

Papalis  existeret,  debere  obedire  in  tribus  casibus,  haeresis, 
schismatis ,  et  ubi  agatur  de  reformatione  morum.  In  casu 
haeresis,  quis  inficias  ibit  ipsum  Romanum  Pontificem  deberc 
sese  submittere  definitionibus  fidei  a  generali  concilio  editis, 
praeditisque  confirmatione  seu  consensu  Apostolico,  quo  eas 
indigere  probavimus  c.  3.  ut  constituant  dogma  fidei;  cum  ad 
id  omnes  obligeutur  jure  divino?  Quae  enim  a  generalibus 
conciliis  assentiente  Apostolica  Sede  circa  fidem  definiuntur, 
dogmata  suut  a  Deo  revelata,  quibus  non  humano,  sed  divino 
jure  fidei  assensus  debetur  ab  omnibus.  Haec  vera  ratio  est, 
ob  quam  Papa  obligetur  definitionibus  dogmaticis  generalis 
Concilii.  Qui  ex  hoc  decreto  deducunt  Constantienses  Patres 
hoc  ipso  non  solum  subjecisse  Papam  auctoritati  synodorum 
generalium,  verum  etiam  significasse  euin  posse  errare  circa 
fidem,  si  de  errore  definitionum  inteliigant,  falsa  et  non  pro- 
bata  hypothesi  laborant;  neque  enim  ex  ullo  textu  ipsorum 
Patrum  aliquod  indicium  afferetur,  quo  illi  crediderint  posse 
errare  Summos  Pontifices  cum  definiunt,  hicque  casus  nullo 
exemplo  innixus,  totoque  nostro  systemate  reprobatus  inter 
impossibilia  referendus  est.  Quod  si  non  negandum  videatur 
eosdem  Pontifices  posse  errare,  vel  aliquando  errasse  opinando 
vel  omittendo  aut  negligendo  condemnationem  novi  alicujus 
erroris  seu  haeresis;  cum  hi  casus  non  essent  errores  defini- 
tionis,  nihil  contra  nostram  thesim  solas  proprie  dictas  defini- 
tiones  propugnantem  evincerent.  Si  autem  his  iu  casibus 
Papa  generalis  concilii  decreto  erroneam  ejus  opinionem,  aut 
negligentiam ,  seu  omissionem  corrigenti  parere  deberet;  id 
eum  non  ipsius  concilii  jure ,  sed  altiore  illo,  de  quo  antea 
diximus,  obligatum  praestaret,  ut  ne  exinde  concilii  ejus- 
dem  auctoritas  per  se,  et  jus  coactivum  supra  Papam  pro- 
baretur. 

10.  Porro  iu  casu  schismatis,  in  quo  Summus  Pontifex 
omnium  maxime  jure  naturali  ac  divino  debet  omnibus  mediis 
uti,  ut  illud  extinguat,  unitatemque,  cui  custodiendae  ac  vindi- 
candae  ex  primatu  potissimum  obligatur,  Ecclesiae  necessariam 
restituat;  si  ex.  gr.  aliis  mediis  frustra  tentatis  schisma  nc- 
queat  aboleri   nisi    cessione   contendentium ,    qui   jure    aequali 

vel  incerto  frui  credantur;  nonne  cedere  Pontificatui  debebit 
ea  naturali  caritatis  lege  adstrictus,  quae  publicuoi  necessa- 
riuoi  bonuin  privato  praeferenduoi  docet?  Ioioio  etiaoi  obligatur 
peculiari  lege  divioa  ac  naturali,  si  ad  cessioneni  sese  pro- 
oiissione  ac  jurejurando  obstrinxisset.  Haec  autem,  quae  ab 
ipso  praestaoda  esseot  jure  naturali  ac  divino ,  si  exigautur, 
seu  propooautur  praestanda  decreto  concilii  generalis,  quis 
non  aequissimuoi  diceret,  aut  negaret  ipsuoi  ad  haec  obligari 
eo  nomine,  quod  quacuoque  synodo  superior  est?  Obligaretur 
nimirum  non  jure  synodi,  quae  per  se  superioreni  non  ligat, 
sed  jure  illo  naturali  ac  divino,  cui  etiaui  Sumioi  Pontifices 
subjiciuntur. 

11.  Eadem  de  causa  obligaretur  etiam  io  casu  reforoia- 
tioois  geoeralis  moruui  in  capite  et  in  membris.  Quis  enioi 
ambigere  potest,  quiu  Sunmii  quoque  Pontifices  jure  naturali 
ac  divino  teneantur  reformare  mores,  qui  vel  in  se  vel  iu 
aliis  Ecclesiae  meoibris  refonoatione  indigeant?  Id  si  proponat 
exigatque  Conciliuui  generale,  parere  debebunt,  non  jure 
ipsius  concilii,  sed  divino  ac  naturali,  quod  decreto  concilii 
proponitur  et  urgetur.  Hoc  sensu  vis  coactiva  nou  in  con- 
cilio,  sed  in  naturali  ac  divina  lege  sita  est.  Quod  si  de- 
cretum  Iatum  sit  a  concilio  vere  generali,  cum  Suonoi  Ponti- 
ficis  non  deerit  assensus,  seu  confirmatio;  tuoi  vero  hoc  as- 
senso  se  ipsuui  quodammodo  eideui  decreto  liber  subjicit, 
eodemque  decreto  voluntarie  ligatur,  quod  vim  coactivaoi  ex- 
cludit. 

1"2.  Restat  alteruui  decretum,  quo  sessione  v.  agitur  de 
poenis  in  eum  inferendis,  qui  cujuscunque  dignitatis  etiamsi 
Papalis  obedire  contumaciter  contempserit.  Haec  quidem 
verba  vioi  coactivaoi  evidentius  adstruunt,  quae  inferiori  in 
superiorem  non  competit.  Veruoi  notandum  nullam  poenam 
particularem  Pontifici  contumaci  imponendam  designari ,  sed  in 
genere  statui  ut  quicunque  obedire  contempserit ,  condignae 
poenitentiae  subjiciatur,  etiam  ad  alia  juris  remedia  recur- 
rendo ,  uti  fit  in  aliis  synodalibus  decretis,  quae  doguiata  fidei 
non  constituunt;  ex  quo  omnia  simul  ejusdeoi  sessionis  decreta 
vocantm   mandata,   statuta,   seu  ordinationes ,   ac  praecepta 

super  praemissis,  quae  meris  constitutionibus  synodalibus 
conveniunt.  Quid  ita?  Quia  Patres  Constantienses  viderunt 
hac  in  re  non  expedire,  nec  opus  esse  definire  jus  concilii 
oecumenici  supra  Papam  tanquam  dogma  fidei  5  sed  sufficere,  si 
ad  tollendum  schisma  aliorumque  scandalorum  remedium,  de- 
cretis  ac  praeceptis  practicis  uterentur,  quihus  ex  divino  saltem 
naturalique  jure  iidem  pontifices  obligarentur ,  minisque  etiam 
additis  impellerentur,  etiamsi  ex  certo  dogmate  non  definirent, 
num  jus  concilii  per  se  supra  Papam  esset,  nec  ne. 

13.  Hic  autem  adversarios  clamaturos  praevideo:  si 
Pontifices  neque  divino  neque  naturali  jure  moveantur  ad  ea 
praestanda,  quae  bono  Ecclesiae  sunt  necessaria;  neque  Con- 
cilium  quantumvis  generale  possit  eos  poenis  aliisque  subsidiis 
canonicis  cogere;  nonne  Christus  suae  Ecclesiae  minus  apte 
prospexisse  dicendus  erit,  et  scandala,  si  quae  a  Pontificihus 
provenirent,  sine  idoneo  remedio  reliquisse?  Haec  ratio  ex 
necessitate  remedii  ducta  et  in  speciem  valde  probabilis,  illa 
est,  quae  cum  novae  opinioni  de  potestate  conciliorum  gene- 
ralium  supra  Pontifices  inducendae  in  casu  schismatis  causam 
dedit,  ut  vidimus,  tum  vero  adeo  recepta  fuit  a  Patribus  Con- 
stantiensibus ,  ut  eam  ad  casus  quoque  fidei  et  reformationis 
generalis  morum  in  capite  et  in  membris  duxerint  extenden- 
dam  recitatis  decretis ;  quibus  tamen  cum  eos  noluisse  condere 
certum  decretum  fidei  hactenus  dicta  comprobant,  tum  vero 
eadem  ratio  ipsis  decretis  merae  opinionis  probabilitatem  qui- 
dem  aliquam  dare  potuit,  non  vero  certitudiuem  fidei,  quod 
mihi  in  praesentiarum  sufficit.  Certo  enim  primatus  juri,  quo 
summi  hierarchae  superiores  sunt  tota  Ecclesia  etiam  congre- 
gata  in  generali  concilio,  quomodo  praejudicare  potest  nova 
haec  opinio  nullo  antiquo  textu  aut  exemplo  legitimo  fulta,  et 
rationi  tantum  probabili  innixa ,  decretisque  Constantiensibus, 
quae  vi  generalis  synodi  carent,  nec  condunt  certam  fidei 
doctrinam?  Quid  porro  si  ea  ipsa  ratio,  quae  pro  ejus  tem- 
poris  angustiis  ac  circumstantiis  probabilis  visa  est,  inanis  per 
sese  atque  inepta  demonstrari  queat?  Id  patebit  ex  dicendis 
capite  sequenti. 

CAPUT  IX. 

Objectio   ex    necessitate   remedii    in    casibus  extraordinariis   a 
Constantiensi  memoratis  expuncta. 

1.  Ratio  necessitatis  remedii  in  casu  pertinacissimi 
schismatis,  quae  inducendae  sententiae  de  jure  conciliorum 
generalium  supra  contendentes  Pontifices  juris  dubii  causam 
praebuit,  adeo  evidens  visa  est  Episcopo  Meldensi,  ut  in  dis- 
sertatione  praemissa  Defensioni  (T.  1.  §.  38.  pag.  34)  re- 
pugnantes  coarguendos  duxerit  his  verbis:  An  dubium  Ponti- 
ficem  etiam  contumacem  a  Concilii  Oecumenici  potestate 
immunem  esse  oportebat;  neque  esse  in  Ecclesia  vim  ullam, 
quae  schismatis  vulneri  mederetur?  Absurdum ,  absonum, 
rebus  gestis  repugnans ,  Ecclesiae  Catholicae  Christique 
providentiae  prorsus  inimicum.  Dicent  opportunissimum 
schismatis  fuisse  remedium,  si  de  Papatu  pari  fere  jure 
contendentes  ultro  loco  cederent.  Recte:  quid  autem  si 
nollent?  aeterno  schismate  Ecclesia  laboraret?  Absit.  Ergo 
necesse  est,  ut  sit  aliqua  potestas,  qua  dubii  saltem  Ponti- 
fices  etiam  inviti  comprimantur.  Eandem  porro  rationem 
aeque  valere  etiam  in  casibus  fidei  ac  reformationis  morum  in 
capite  et  in  membris,  in  quibus  Constantiensia  decreta  ipsum 
Papam  generalis  Concilii  juri  subjiciunt,  idem  Episcopus  nihil 
dubitat.  Esto  enim  suprema  Romanorum  Pontificum  potestas 
a  conciliorum  quoque  generalium  jure  sit  quodammodo  eximenda 
in  casibus  ordinariis  atque  vulgaribus,  quorum  causa,  ut  ille 
ait  (Lib.  10.  Defensionis  c.  21.  t.  2.  pag.  225),  lacessi  Pon- 
tificiam  majestatem,  pacemque  Ecclesiae  perturbari  (convo- 
catione  synodi  generalis)  esset  revera  impudentissimum :  in 
«ravissimis  tamen  et  extraordinariis  causis  fidei,  schismatum 
et  reformationis  morum  in  capite  et  in  membris,  quae  solae 
memorantur  in  decretis  Constantiensibus,  aliter  dicendum  est 
juxta  illud  vulgatissimum  (Idem  ibi):  ln  generalibus  legibus 
non  comprehendi  casus  extraordinarios,  eosque  actus,  quos 
in  re  improvisa  ipsa  necessitas  expresserit.  Ita  ille.  Quaero 
autem,  num  ii,  qui  in  aliquem  per  sese  nullum  jus  habeut,  in 

casibus  extraordinariis  atque  improvisis  ex  necessitate  remedii 
jurisdictionem  super  ipsum  acquirant?  Id  si  probari  nulla  ra- 
tione  potest;  quomodo  jus  erit  concilio  generali  supra  Papam, 
in  quem  superiorem  suum  ratione  primatus  nulio  coactivo  jure 
potitur?  Num  ex  necessitate  aliqua  in  extraordinariis  casibus 
admitteretur  subditorum  jus  etiam  in  Principes? 

2.  Cum  de  remedio  in  casibus  extraordinariis  adhibendo 
sermo  est,  ut  hoc  a  quopiam  praestari  posse  dicatur,  jus  ipsius 
proprium  antea  probandum  est;  neque  enim  solo  remedii 
quantumvis  necessarii  nomine  jus  legitimum  ei  vindicari  potest, 
qui  per  se  ex  aliis  documentis  certisque  probationibus  eojure 
careat.  Jus  porro  ejusmodi  coactivum  esse  debet,  quo  in 
memoratis  casibus  Pontifex,  si  renuat,  ad  parendum  adigatur. 
Jus  autem  hujus  generis  coactivum  uni  superiori  competere 
potest:  neque  enim  inferior  in  superiorem  habet  imperium. 
Cum  vero  probatum  antea  fuerit  Summos  Pontifices  ratione 
primatus  ea  suprema  jurisdictione  potiri,  qua  toti  Ecclesiae 
etiam  collective  sumptae  ab  ipso  Christo  praepositi  sunt,  ac 
proinde  superiores  quoque  esse  ipsis  conciliis  generalibus,  qui 
universam  Ecclesiam  repraesentant,  idque  aliis  atque  aliis  tra- 
ditionis  ac  rationis  momentis  fuerit  confirmatum ,  adeo  ut  ab 
adversariis  nullum  antiquum  efficax  documentum  opponentibus 
id  in  dubium  jure  adduci  non  possit;  quomodo  illud  coactivum 
jus  in  Summos  Pontifices  superiores  suos  solo  remedii  titulo 
attribui  potest  generalibus  synodis,  quae  jus  ejusmodi  nec  per 
se  habent,  uec  solo  remedii  titulo  acquirere  queunt?  Haec  una 
ratio,  si  nulla  alia  praesto  esset,  ad  disjiciendum  objectum  ex 
necessitate  remedii  ductum  posset  sufficere.  Sed  age,  expen- 
damus  singulos  extraordinarios  casus  jam  memoratos ,  et  lu- 
culentiora  forsitan  proferrentur,  quibus  omnis,  si  quae  impe- 
diat,  dubitatio  eximatur. 

§•  i- 

De  remedio  in  casu  reformationis  morum  praesertim  in  capite. 

3.  Casus  extraordinarii  in  Constantiensibus  decretis  re- 
censiti,  in  quibus  necessarii  remedii  nomine  jus  oecumenicis 
synodis   asserendum   creditur   in   summos   Pontifices,   ad  tres 

revocantur,  cuin  nimiriim  agitur  de  fide,  vel  de  schismate,  vel 
de  reformatione  morum  praesertim  in  capite.  Incipiamus  a 
casu  reformationis  morum  alicujus  unici  indubitatique  Pontificis 
(ubi  enim  duo  simul,  vel  plures  de  Pontificatu  contendentes 
ac  dubii  juris  Antistites  morum  reformatione  indigerent,  casus 
pertineret  ad  schisma,  de  quo  statuetur  §.  3.);  et  videamus, 
uum  generale  Concilium,  unicum  indubitatumque  Pontificem, 
si  pravis  moribus  scandalizet  Ecclesiam,  ad  reformandos  mores 
vel  invitum  cogere,  et  poenis  Ecclesiasticis  plectere  pro  jure 
suo  possit.  Hujus  casus  et  quaestionis  solutio  praemittenda 
est,  cum  principium  certum  exigat  dicendis  postea  maxime 
necessarium,  quod  hoc  in  casu  paucioribus  constituere  licet. 
Cum  Pontifex ,  de  quo  agimus ,  unicus  et  certus  sit  ex  legi- 
tima  et  indubitata  electione;  certus  est  pariter  ejus  primatus 
in  universam  Ecclesiam.  Hic  autem  primatus  divino  jure  in- 
stitutus  ob  continendam  vindicandamque  in  tota  Ecclesia  com- 
munionis  ac  fidei  unitatem;  jurisdictionem  divini  pariter  juris 
ipsi  vindicat,  qua  non  solum  distributive  singulos,  sed  omnes 
etiam  collective  obligat  ad  utramque  unitatem,  ut  iu  praece- 
denti  opere  De  vi  et  ratione  primatus  fuse  probatum ,  seu 
potius  demonstratum  videtur.  Hinc  idem  Pontifex  eodem  pri- 
matus  jure  superior  est  toti  Ecclesiae  collective  sumptae, 
vimque  coactivam  habere  debet  in  omues  collective,  sine  qua 
intentus  a  Christo  unitatis  finis  obtineri  non  posset;  ac  proinde 
superior  quoque  est  generali  Concilio,  quo  etsi  totam  Eccle- 
siam  repraesentet ,  non  tameu  majori  quam  ipsa  Ecclesia  pri- 
vilegio  praeditum  a  Pontificio  jure,  cui  tota  Ecclesia  $ub- 
jicitur,  exemptum  dici  potest.  Pontifex  igitur,  ratione  prima- 
tus  concilio  quoque  generali  superior,  hujus  jurisdictioni  sub- 
esse  non  potest.  Esto  in  quopiam  Summo  Pontifice  essent 
scandala  morum,  quae  reformationem  exigerent ;  num  scandala 
et  pravi  mores  Pontificum  in  ipsis  adimunt,  quod  iisdem  ex 
divini  juris  primatu  competens,  eos  omnibus  superiores  con- 
stituit?  Num  jurisdictionem  coactivam  in  illos  tribuere  queunt 
inferiori,  cui  in  superiorem  suum  nequit  convenire  ?  Si  in  qui- 
buscunque  corruptissimis  Principum  moribus  refonnatione  in- 
digentibus  adversarii  coactivum  jus  eorum  subditis  non  conce- 

derent  in  ipsos  Principes,  quippe  qui  onmibus  subditis  sunt 
superiores;  haud  video,  qua  cohaerentia  possint  scandalorum 
noniine  jus  coactivum  tribuere  generalibus  synodis  supra  Ro- 
manos  Pontifices,  qui  ob  divini  juris  primatum  eisdem  quoque 
synodis  sunt  pariter  superiores. 

4.  Alia  speciali  observatione  Pontificii  primatus  propria 
id  evidentius  fiet.  Cum  Papa  ex  dictis  superior  sit  omnibus 
ratione  primatus;  nemo  inferior  jure  coactivo  in  ipsum  agere 
poterit,  nisi  prius  is  spolietur  eodem  primatu,  quo  omnium 
jurisdictionem  excedit.  Primatus  autem,  qui  unius  tantum 
Pontificis  personalis  est,  nec  Pontifice  mortuo  in  plures 
electores  novi  Pontificis  transivit,  non  ab  ipsis  electoribus 
primatu  carentibus,  sed  a  Deo  immediate  confertur  electo. 
Num  quod  a  Deo  iminediate  coliatum  est  novo  Pontifici,  ob 
scandala  seu  corruptos  mores,  si  qui  in  ipso  reformandi  essent, 
auferri  a  quopiam  potest,  et  auferri  praesertim  ab  inferiori, 
cui  in  superiorem  jus  nullum  est?  Episcopalis  jurisdictio  licet 
sit  institutionis  divinae,  non  minus  quam  jurisdictio  primatus 
Pontificum,  ideo  ex  causa  Episcopo  adimi  potest  a  Papa,  vel 
a  Concilio,  quia  Episcoporum  jurisdictio  Deo  instituente  sub- 
jecta  fuit  Pontificio  ac  synodorum  juri.  Vide  cap.  1.  §.  5. 
et  0.  At  Pontificii  primatus  jurisdictio,  sicut  et  ipse  prima- 
tus,  nullius  juri  subjecta  ex  institutione  divina,  a  nemine,  qui 
semper  inferior  est  eodem  Pontifice,  auferri  potest.  Hoc 
principium  tanquam  omnino  certum  olim  tradiderunt  quidam 
Magistri  Parisienses  in  duabus  (leguntur  tom.  4.  Hist. 
Universit.  Parisiensis)  epistolis  ad  familiarem  Benedicti  XIII. 
quem  certum  Pontificem  judicabant.  In  prima  epistola  inter 
aliquot  quaestiones ,  quas  solvendas  proponunt,  haec  decimo 
loco  legitur:  Utrum  Deus ,  qui  solus ,  et  nullus  alius  pleni- 
tudinem  Ecclesiasticae  potestatis ,  seu  auctoritatem  Papalem 
dare  potest,  dederit  unquam  alicui  personae,  vel  communi- 
tati  creatae  potestatem  auferendi  illam  auctoritatem  a  Papa, 
quam  immediate  ipsemet  sibi  contulit:  et  si  sic,  ex  quo 
textu  sacrae  Scripturae,  vel  alterius  cujuscunque,  cui  Papa 
credere  teneatur,  hoc  possit  haberi.  In  altera  vero  epistola 
quaestiones   seu  theses   varias    cum   suis  responsionibus   sub- 

jicientes  ad  thesim.  XIL,  qua  suam  sententiam  exponunt  circa 
quaestionem  X.  prioribus  litteris  propositam,  haec  pronunciant: 
Sicuti  nulla  creata  persona,  nec  cornmunitas  totius  Eccle- 
siae  militantis  potest ,  nec  unquam  potuit  dare  Papae  im- 
mediatum  Christi  Vicariatum:  ita  nec  aliqua  talis  persona 
vel  communitas  potest  auferre  sibi  invito  illam  Vicariatus 
auctoritatem,  quae  eidem  non  ab  hominibus,  sed  a  solo  Deo 
est  immediate  collata.  Haec  thesis  apud  Raynaldum  (Tom.  7. 
Annal.  pag.  593.  edit.  Lucen.)  descripta  una  cum  ceteris 
tribuitur  Joanni  Azoni  Ordinis  Praedicatorum  ad  an.  1395. 
num.  13. 

5.  Neque  vero  huic  divini  juris  primatui  quidquam  offi- 
cerent  scandala  morum,  si  quae  in  Pontifice  remedium  postu- 
larent.  In  sacris  canonibus,  ubi  de  scandalis  Pontificum  agitur, 
statutum  legitur  ipsis  non  obediendum,  nec  sequenda  eorum 
exempla,  ubi  aliquid  contra  divinam  legem  agant  vel  prae- 
cipiant:  nunquam  vero  judicio  cujusquam  subjiciendos  indicant, 
nisi  forte  sint  a  fide  devii.  Quae  haeresis  exceptio  ea  de 
causa  fit,  quia  ob  haeresim  ipso  facto  a  pontificatu  decidentes, 
primatus  jurisdictionem  amitterent,  ut  explicabitur  paragrapho 
sequenti:  idipsumque  dicendum  de  vero  schismate,  quo  Ponti- 
fex  se  separaret  a  corpore  Ecclesiae.  Vide  dicenda  inferius 
n.  17.  Cum  autem  ex  aliis  criminibus  seu  scandalis  Papa 
saltem  certus  non  desinat  esse  caput  Ecclesiae,  nec  primatu 
exuatur;  nihil  mirum,  si  judicari  et  deponi  a  quopiam  nequeat: 
unde  vulgatum  illud  principium  superius  expositum  c.  5.  Pa- 
pam  non  judicari  a  quoquam,  ejusque  crimina  solius  Dei  ju- 
dicio  reservari. 

6.  Enimvero  non  defuerunt  antiquis  quoque  tempori- 
bus  nonnulla  Pontificum  scandala ,  quae  reformationis  ac 
remedii  necessitatem  praeferebant.  At  receptum  erat  apud 
catholicos  illud  Augustini  axioma,  nullam  esse  justain  abscin- 
dendae  unitatis  causam,  praesertim  cum  Ecclesiae  capite  totius 
catholicae  unitatis  centro;  idque  confirmabat  vel  maxime  lau- 
datum  ab  eodem  S.  Cypriani  exemplum,  qui  licet  in  Ponti- 
fice  Stephano  causam  dissidii  non  injustam  se  habere  judi- 
caret ,    noluit    tamen    cum    ipso    unitatem    abrumpere.      Cum 

enim  *)  de  certo  legitimoque  Summo  Pontifice  certo  totius 
Ecclesiae  capite  sermo  est;  haec  duo  sunt  pariter  certa,  primo 
non  licere  membris  se  a  suo  capite  separare,  cum  quo  unitas 
necessaria  est;  secundo  separationem  ejusmodi  a  certo  ac  le- 
gitimo  capite  inducere  crimen  2)  aperti  schismatis,  quod  a  ne- 
mine  contrahendum  est,  ut  alicujus  cujuslibet  scandala  aut  cri- 
mina  corrigat  vel  impediat  juxta  illud  (Rom.  3,  8.)  Apostoli: 
Non  ....  faciamus  mala ,  ut  veniant  bona.  Hac  de  causa 
Ivo  Carnotensis  Episcopus  approbare  non  potuit  eorum  Epi- 
scoporum  consilium,  qui  in  gravissimo  scandalo,  quod  in  tota 
Ecclesia  excitaverat  Paschalis  II.  concesso  licet  per  vim  pri- 
vilegio  de  investituris ,  huic  certo  Pontifici  minati  sunt  se  ab 
ejus  obedientia  recessuros,  nisi  idem  privilegiuni  rescindens 
tantum  scandalum  tolleret.  In  ejusmodi  scandalorum,  quae  a 
Summis  Antistitibus  provenirent,  remedium,  non  solum  gene- 
ralis  synodus,  sed  quilibet  etiam  inferior  monitis,  suasionibus, 
precibus  aliisque  similibus  mediis  ex  caritate  tum  privata, 
tum  publica  adhibendis  uti  potest,  eos  corrigendo,  vel  etiani 
cum  debito  obsequio  arguendo  et  urgendo,  proposito  eisdem 
naturali  ac  divino  illo  jure,  quo  ad  debitam  morum  reforma- 
tionem,  et  ad  scandala  subtraheuda  obligantur.  Hoc  unicum 
et  inferioribus  licitum  remedium  suggessit  laudatus  Carnotensis 
Episcopus :  quod  si  bene  cederet,  graliae  agerentur  Deo  ;  secus 
vero,  addit  nihil  contra  supremum  Hierarcham  tentandum,  cum 
non  sit  nostrum  judicare  de  summo  Pontifice,  multo  autem 
minus  illum  deponere:  quod  confirmavit  exemplo  ipsius  Christi, 


')  Si  in  casu  schisniatis,  quo  duo  vel  tres  se  gerebant  tanquam  Pon- 
tifices,  non  pauci  crediderunt  subtrahendam  ab  ipsis  obedientiara ;  id  cre- 
diderunt  licere  illis  tantuin ,  qui  nullum  ex  contendentibus  certum  et  legi- 
timum  Pontificem  crederent:  alias  sese  separantes  ab  eo  ,  quem  bona  fide 
certum  Pontificem  judicassent,  a  crimine  schismatis  non  potuissent  ex- 
cusari. 

2)  Hinc  intelligitur,  cur  nemini  liceat  excommunicare,  seu  communione 
privare  Summum  Pontifieem,  illum  scilicet  cum  quo  jure  primatus  com- 
munio  omnium  fidelium  necessaria  est.  Vide  lib.  De  vi  et  ratione  pri- 
matus  c.  11.  §.  1.  Qui  Papam  excommunicaret,  abrumpens  hanc  neces 
sariam  coinmunionis  unitatein,  schisma  manifestum  incurreret:  unde  omnes 
veluti  schisraaticos  detestantur  Pseudo  -  Sardicensis  conciliabuli  Episcopos, 
nec  non  Dioscorum  et  Photium,  qui  ausi  sunt  excommunicare  Summos 
Pontifices. 

qui  Phnrisaeorum  et  Scribarum  mores  non  sequendos  docuit, 
non  autem  eos  factiosa  conspiratione  e  suis  sedibus  remo- 
vendos;  adjecitque  exemplum  Pauli,  qui  Petro  sibi  praelato, 
non  recte  incedenti  ad  veritatem  Evangelii,  in  faciem  re- 
stitit,  non  tamen  eum  abjecit.  Integrum  textuin  protuli  cap.  5. 
nnm.  14. 

7.  Quid  tandem  remedii  necessarii  nomine  jus  concilii 
generalis  supra  Pontificem  adstruas,  dum  remedium  hujusmodi 
per  se  non  satis  efficax  et  aliunde  difficillimum  sit,  ac  fere 
impossibile?  Ut  efficax  esset,  et  effectum  pareret,  quem  ne- 
cessitas  requireret ,  jus  ipsius  concilii  deberet  esse  omnino 
certum,  de  quo  nemo  posset  ambigere.  Si  enim  Papa  non 
credat  se  subesse  concilio,  quid  sperari  potest  reinedii  ex  ejus 
decretis?  Neque  solum  certum  deberet  esse  conciliorum  gene- 
rnlium  jus,  ut  necessnrinm  reformntionem  induceret;  sed  prne- 
teren  ipsorum  congregatio  facilis  esse  deberet  et  expeditn. 
Cum  reformntionis  cnusne  frequentiores  sint,  et  identidem 
urgere  nb  adversariis  credantur;  generale  autem  concilium 
cogere,  quo  necessaria  reformatio  inducatur,  hoc  praesertiin 
tempore  difficillimum  sit,  ac  fere  impossibile;  remedium  neces- 
sarium  deesset  Ecclesiae,  aut,  ne  desit,  jus  in  Papam  etiam 
invitum  remedii  causa  non  solis  generalibus  conciliis  esset 
tribuendum,  sed  etiam  particularibus,  quae  promptius  et  facilius 
cogi  queunt.  Id  autem  si  ex  necessitate  remedii  adversarii 
nequeunt  admittere;  eo  quod  Papa  primatus  causa  quibuslibet 
particularibus  synodis  praestat:  neque  ex  eodem  remedii  ne- 
cessarii  titulo  tribuendum  erit  concilio  generali,  cum  ille  ex 
eodem  primatu  non  tam  particularibus,  quam  generalibus  synodis 
sit  superior. 

§•  ii. 

I)"  remedio  in  casu  haercsis  circa  fidem. 

8.  Remedium  in  casu  haeresis,  in  quam  Pontifex  in- 
cideret,  promptius  et  facilius  suppetit.  Casus  haeresis  quoad 
Summos  Pontifices  non  ille  intelligitur ,  quo  aliquis  eorum 
ex  officio  definiens  aliquod  dognia  fidei,  errorem  definiret:  id 
enim  ex  constitutis  singulari   libro   de   eorum   infallibilitate  in 

definiendis  controversiis  fidei  accidere  nequit.  Neque  eum 
casum  respicit,  quo  iidem  opinando  circa  aliquam  quaestionem 
nondum  definitam  errarent  in  materia  fidei:  quae  enim  ante 
definitionem  Ecclesiae  in  libera  opinione  versantur,  haeresis 
vitio  carent.  Ad  eum  itaque  casum  tantummodo  praesens 
quaestio  referri  potest,  quo  Papa  privato  judicio  deceptus  cre- 
deret,  et  pertinaciter  propugnaret  aliquid  contrarium  cuipiam 
articulo  fidei  evidenti ,  aut  definito ,  quod  haeresis  proprium 
est.  Hoc  autem  in  casu  (quem,  licet  a  definitione  fidei  et  a 
nostro  proposito  alienissimum ,  Dei  tamen  praesidio  nunquam 
eventurum  confido)  non  pauci  etiam  ex  ipsis  Pontificiae 
auctoritatis  vindicibus  *)  jus  generalis  concilii  in  Papam  a 
fide  devium,  seu  haereticum  asserunt;  quia  credunt  talem 
Pontificem  ex  ipsa  haeresi  ab  Ecclesiae  fundamento,  quod  est 
fides,  et  consequenter  ab  ipsa  Ecclesia  sejunctum  atque  prae- 
cisum,  a  Pontificatu  penitus  decidisse,  hacque  in  hypothesi  jus 
generalis  concilii  fore  in  eum,  qui  Pontifex  amplius  non  est, 
nec  primatu  fruitur.  Cur  vero  in  praesentissimo  omniumque 
gravissimo  periculo  fidei,  quod  ex  Pontifice  haeresim  privato 
licet  judicio  propugnante  impendens,  diuturniores  moras  non 
pateretur,  remedium  ex  generalis  synodi  non  ita  facili  con- 
vocatione  expectandum  credatur?  Nonne  etiam  inferiores  qui- 
cunque  in  tanto  fidei  discrimine  superiorem  suum  correctione 
fraterna  commonere  queunt,  in  faciem  eidem  resistere,  atque 
revincere,  et,  si  opus  sit,  redarguere  ac  ad  resipiscentiam 
urgere?  Poterunt  id  Cardinales,  qui  ipsi  a  consiliis  adstant; 
poterit  Romanus  Clerus;  Romana  etiam  synodus,  si  expedire 
judicetur,  congregata  poterit.  Quemcunque  vel  privatum 
respiciunt  illa  Pauli  ad  Titum  (Tit.  c.  13.  v.  10.):  Haere- 
ticum  hominem  post  unam  et  alteram  correctionem  devita, 
sciens  quia  subversus  est,  qui  ejusmodi  est,  et  delinquit, 
cum  sit  proprio  judicio   condemnatus.     Qui   nimirum   semel 


!)  Favet  huic  sententiae  Innocentius  III.  sermone  tertio  bablto  die 
suae  consecrationis  scribens :  In  tantum  fides  rnihi  necessaria  est,  ut, 
cum  in  ceteris  peccatis  Deum  judicem  habeam>  propter  peccatum ,  quod 
in  fide  committitur,  possim  ab  Ecclesia  judicari.  Vide  Sylvium  in  2.  2. 
S.  Thomae  tom.  3.  q.  39.  art.  3.  conclus.  2. 

et  bis  correctus  non  resipiscit,  sed  pertinax  est  in  senteutia 
doginati  manifesto  aut  definito  contraria,  hac  sua  publica  per- 
tinacia,  cum  ab  haeresi  proprie  dicta,  quae  pertinaciam  re- 
quirit,  excusari  nulla  ratione  potest,  tum  vero  semetipsum 
palam  declarat  haereticum,  hoc  est  a  fide  catholica  et  ab  Ec- 
clesia  voluntate  propria  recessisse,  ita  ut  ad  eum  praecidendum 
a  corpore  Ecclesiae  nulla  cujusquam  declaratio  aut  sententia 
necessaria  sit.  Perspicua  hac  in  re  est  S.  Hieronymi  ratio 
in  laudata  Pauli  verba.  Propierea  a  semetipso  dicitur  esse 
damnatus ,  quia  fornicator ,  adulter ,  homicida  et  cetera 
vitia  per  Sacerdotes  ex  Ecclesia  propelluntur ;  haeretici 
autem  in  semetipsos  sententiam  ferunt,  suo  arbitrio  de  Ec- 
clesia  recedentes,  quae  recessio  propriae  conscientiae  vide- 
tur  esse  damnatio.  Pontifex  ergo,  qui  post  tam  solemnem 
et  publicam  Cardinalium,  Romani  Cleri,  vel  etiam  synodi  mo- 
nitionem  sese  obfirmatum  praeferret  in  haeresi,  et  de  Ecclesia 
palam  recessisset,  juxta  praeceptum  Pauli  esset  vitandus;  et 
ne  aliis  perniciem  afferret,  in  publicum  proferenda  esset  ejus 
haeresis  et  contumacia,  ut  omnes  similiter  ab  eo  caverent, 
sicque  sententia,  quam  in  se  ipsum  tulit,  toti  Ecclesiae  pro- 
posita,  eum  sua  voluntate  recessisse,  et  ab  Ecclesiae  corpore 
declararet  avulsum,  atque  abdicasse  quodanimodo  Pontificatum, 
quo  nemo  fruilur,  nec  frui  potest,  qui  non  sit  in  Ecclesia. 
Vides  igitur  in  casu  haeresis,  cui  Pontifex  privato  sensu  ad- 
haereret,  promptum  et  efficax  remedium  absque  gencralis  syn- 
odi  convocatione :  qua  in  hypothesi  quidquid  contra  ipsum 
ageretur  ante  declaratam  ejus  contumaciam  et  haeresim,  ut 
ad  sanum  consilium  adduceretur,  caritatis,  non  jurisdictionis 
officium  esset:  postea  vero  manifestato  ejus  recessu  ab  Ec- 
clesia,  si  quae  sententia  a  concilio  m  eundem  ferretur,  in 
eum  ferretur,  qui  Pontifex  amplius  non  esset,  neque  superior 
concilio.     Sed  haec  l)  hypothesis  nullo  facto  comprobatur;   si- 


l)  Hypotheticnm  quidera  casum  tantummodo  praeferunt  duo  antiqui 
textus,  qui  Romanum  Pontificem  ab  inferiorum  jure  exemptum  affirmant 
hac  exceptione,  nisi  deprehendatur  a  fide  devius,  uti  traditur  can.  Si 
Papa  ex  actis  Bonifacii  Moguntini  apud  Gratianum  dist.  40.  c.  6.  vel 
nisi  a   recta  fide   exorbitaverit ,    quemadmodum   legitur   in    concilio  V.  sub 

quidem  nullus  vel  privatus  error  cuipiam  Pontifici  adscriptus 
contra  ullum  dogma  evidens  aut  definitum  hactenus  inventus 
est,  aut  futurus  putatur.  Quid  igitur  in  mera  hypothesi  la- 
boremus  pluribus  ? 

§.  ni. 

De  casu  schismatis,    quo  duo  vel  plures  sese  gerarit  tanquam  Pontifices. 

9.  Reliquus  est  casus  schismatis,  in  quo  duo  vel  plures 
de  pontificatu  contendentes ,  Ecclesiam  in  partes  discindant. 
Duo  autem  ejusmodi  schismatum  genera  sunt  distinguenda. 
Vel  enim  unius  ex  contendentibus  electio  et  jus  instituto 
congruo  examine  legitimum  et  certum  detectum  est,  vel  in- 
certum  remanet  et  obscurum.  Primus  casus  antiquis  etiam 
temporibus  identidem  incidit;  neque  cogitatum  unquam  fuit  de 
generali  synodo  congreganda,  quae  in  Pontificem  etiam  ex 
legitiina  electione  certum  aliquid  juris  haberet,  eundemque 
aeque  ac  invasorem,  ob  restituendam  Ecclesiae  pacem  et  uni- 
tatem,  a  pontificatu  et  primatu  ejus  certo  deponeret.  Semper 
vindicatus  fuit  ille ,  cujus  jus  certum  ex  legitimae  electionis 
notitia  innotuerat,  ut  patet  ex.  gr.  ex  iis,  quae  gesta  sunt  in 
schismate  contra  S.  Cornelium  excitato  tempore  S.  Cypriani, 
nec  non  in  illo,  quod  temporibus  S.  Bernardi  contra  Innocen- 
tium  II.  et  Alexandrum  III.  efferbuit.  Ratio  pro  legitimo 
certoque  Pontifice  manifesta  erat,  non  solum  quia  non  debet 
invasor  et  intrusus  contra  certi  juris  Pontificem  praevalere ; 
verum  etiam,  et  multo  magis  quia  contra  certum  Pontificium 
jus  nulla  vel  generalis  concilii  potestas  est:  cum  ob  idem  jus 
non  ab  electoribus  nec  ab  Ecclesia,  sed  a  Deo  immediate  tri- 


Symmacho :  quae  tamen  hypothesis  non  de  definitionum,  sed  de  privatae 
opinionis  errore  circa  fidem  intelligenda  ex  dictis  initio  praesentis  num.  8. 
colligere  licet.  Obiter  porro  hoc  loco  monebo  canonem  Si  Papa ,  de  quo 
in  actis  hactenus  notis  S.  Bonifacii  Archiepiscopi  nullum  indicium  est, 
nullaque  apud  Canonistas  Deusdedit  antiquiores  occurrit  mentio  ,  incertae 
admodum  esse  auctoritatis  ac  fidei:  concilitim  vero  V.  Romanum  sub  Sym- 
macho  vulgo  legitimum  habitum,  omnino  supposititium  probasse  nobis  vi- 
demnr  in  tractatu  De  antiquis  canonum  coilectionUws,  qui  prodiit  tom.  3. 
nostrae  editionis  Venetae  Operum  S  Leonis.  Vide  part.  3.  c.  6.  n.  7. 
pag.  217. 

butum,  verus  Pontifex  toti  Ecclesiae  et  generalibus  quoque 
synodis  (ut  probavimus)  superior,  ab  aliorum  omnium  sibi  in- 
feriorum  jurisdictione  subtrabatur.  Hac  quidem  de  causa  Ba- 
sileensium  molimina  et  gesta  contra  Eugenium  IV.  unicum 
certumque  Pontifieem  illegitima  et  inania  nihil  potuerunt  ad 
ipsum  deponendum,  et  in  apertum  schisma  deflexerunt. 

10.  Si  porro  agatur  de  schismate,  in  quo  ob  inextrica- 
biles  facti  jurisque  difficultates  nulli  ex  contendentibus  jus 
certum,  sed  cuivis  sit  dubium;  id  unum  in  magnam  contro- 
versiam  cadere  potest.  Id  quidem  tempore  synodorum  Pisanae 
et  Constantiensis ,  cum  duo  primum,  dein  tres  tanquam  Pon- 
tifices  sese  gerebant,  et  magnis  hinc  et  hinc  suarum  cujusque 
partium  studiis  decertabant,  diversas  in  sententias  plures  ad- 
duxit.  Fuerunt  nimirum  (Vid.  supra  c.  C.  n.  16.)  nonnulli, 
et  adhuc  sunt,  qui  hujusmodi  tantum  Pontifices  dubii  et  in- 
certi  juris  synodorum  generalium  potestati  subjiciunt.  Hanc 
autem  sententiam,  quam  aliquot  etiam  celebres  auctoritatis 
Pontificiae  vindices  sequuutur,  ut  hinc  remedium  difficiliori 
schismati  afFeratur,  ego  absolute  repudiare  nolim.  Aliquot 
tantum  considerationes  proferam,  ex  quibus  forsitan,  quid 
verius  sentiendum  sit,  eruetur.  Peto  igitur  in  primis  ab 
hujus  sententiae  patronis,  num  eorum  opinionem  susceperint, 
qui  dixerunt  aut  dicunt,  in  casu  memorati  schismatis  nullum 
ex  contendentibus  dubii  et  incerti  juris  fuisse  reipsa  verum 
legitimumque  Pontificem  juxta  illud  effatum:  Papa  dubius, 
Papa  nullus:  an  vero  censeant  unum  aliquem  ex  illis  fuisse 
reipsa  verum  Papam,  et  solum  ob  involutas  facti  jurisque 
circumstantias  ignotum  fuisse,  quisnam  eorum  verus  reipsa  et 
legitimus  Pontifex  existeret?  In  primo  sensu  quidquid  in  ipsos 
egisset  concilium,  non  egisset  contra  veros  Pontifices,  sed 
contra  eos,  qui  cum  non  essent  reipsa  veri  Pontifices,  carebant 
primatu,  nec  erant  superiores  concilio,  nihilque  mirum  si  concilii 
auctoritati  suberant.  Immo  hac  in  hypothesi  schisma  non 
caruisset  prompto  facilique  remedio  non  solum  ex  generali, 
sed  ex  magis  obviis  particularibus  etiam  synodis,  quae  in 
hujus  generis  contendentes  pontificatu  expertes  jus  habere 
potuissent. 

11.  Quodsi  illud  effatum  Papa  dubius ,  Papa  nullus, 
incredibile  judicetur  praesertim  in  diuturniori  illo  schismate, 
in  quo  dicere  Ecclesiam  per  annos  triginta  et  amplius,  quibus 
idem  schisma  duravit  ab  electione  Urbani  VI.  usque  ad 
electionem  Martini  V.  caruisse  semper  vero  Pontifice,  omnium- 
que  electionem  fuisse  illegitimam,  absonum  videtur,  et  fere 
etiam  impossibile  (si  enim  electio  ex.  gr.  Urbani  VI.  irrita 
fuisse  credatur,  subsecuta  electio  Clementis  VII.  ejus  aemuli, 
quae  non  alia  de  causa  dici  potest  illegitima,  nisi  ob  legiti- 
mam  et  ratam  electionem  Urbani,  valida  dicenda  esset) :  si 
illud,  inquam,  primum  effatum  judicetur  incredibile,  alia  via 
me  expediam.  Ubi  enim  inter  duos  vel  tres  de  Pontificatu 
contendentes  unus  ex  illis  verus  reipsa  Pontifex  fuisse  dicen- 
dus  sit,  et  solum  latuisse,  quisnam  ex  illis  verus  fuerit,  num 
Urbanus  VI.  an  Clemens  VII.  et  similiter  de  aliis,  qui  utrin- 
que  subrogati  fuerunt:  eaedem  rationes,  quibus  num.  3.  et  4. 
probavimus  certum  Pontificem  non  subesse  jurisdictioni  con- 
cilii  quantumvis  oecumenici,  nec  posse  ab  eo  deponi,  probant 
etiam  non  subesse,  nec  deponi  posse  eum,  qui  inter  duos  vel 
tres  incerti  dubiive  juris  Pontifices  verus  reapse  et  legitimus 
sit,  quamvis  ignoretur,  et  dubius  incertusque  apud  homines 
habeatur.  Ideo  enim  (ut  antea  prohatum  est)  supra  certum 
Pontificem  jus  nullum  est  concilio  etiam  generali,  quia  verus 
Pontifex  est,  et  primatu  fruitur,  ob  quem  toti  Ecclesiae  etiam 
collective  sumptae,  et  in  concilio  adunatae  jure  divino  superior 
est;  nec  inferiori  in  superiorem  suum  coactivum  jus  esse 
potest.  Idem  vero  primatus  inest  cuivis  Pontifici,  qui  verus 
et  legitimus  sit,  etiamsi  ob  ancipites  circumstantias  non  con- 
stet,  quis  inter  contendentes  sit  legitimus  et  verus.  Haec 
enim  ignorantia  potest  quidem  excusare  eos,  qui  verum  re 
ipsa  Pontificem  sibi  invincibiliter  ignotum  debitis  officiis  non 
prosequuntur;  at  sicut  simplex  ignorantia  nihil  juris  adimit, 
aut  adimere  potest  ei,  qui  re  ipsa  verus  et  legitimus 
Pontifex  sit,  licet  aliis  ignotus,  ita  nihil  juris  tribuit,  aut 
tribuere  potest  in  ipsum  concilio  quamvis  oecumenico:  sem- 
per  nimirum  jus  primatus  manet  re  ipsa  vero  legitimoque 
Pontifici,   qui  semper   hoc   primatus  jure    re   ipsa   toti  Eccle- 

siae,   et  cuivis  concilio  superior,   a  jurisdictione  istorum  sub- 
trahitur. 

12.  Id  quidem  persuasum  quoque  fuisse  Patribus  con- 
cilii  Pisani,  qui  etsi  de  duobus  contendentibus  incerti  juris 
Pontiiicibus  agerent,  non  tamen  crediderunt  hoc  saltcm  in 
casu  certum  sibi  jus  competere  ad  eos  deponendos,  nisi  ipsos 
tanquam  schismaticos  atque  haereticos  ipso  facto  a  semetipsis 
depositos  excidisse  judicassent  a  pontificatu ,  quo  solo  a  con- 
cilii  jurisdictione  eximebantur.  Vide  quae  in  hanc  rem  dixi- 
mus  cap.  VI.  num.  14.  Adeo  implexis  quoque  ejus  schismatis 
circumstantiis  obtinebat  vetus  sententia,  nec  putabatur  lem- 
pore  schismatis  difficillimi  remedii  titulo  posse  concilium  con- 
tendentes  omnes  deponere,  in  quibus  unus  legitimus  et  verus 
re  ipsa  Pontifex  concilio  non  suberat,  nisi  aliquo  alio  nomine 
e  pontificatu  excidisset.  Haec  sunt  momenta,  ob  quae  non 
facile,  nec  absolute  approbandam  arbitror  eorum  opiuioncm, 
qui  generali  concilio  jus  asserendum  putant  saltem  in  schismate 
supra  incerti  juris  Pontifices. 

13.  Neque  repetas:  nullumne  ergo  in  ejusmodi  schisma- 
tibus  a  generali  quoque  concilio  remedium?  Quid  enim  absurdi 
est,  si  remedium  non  suppetat  ex  concilio,  cui  jus  in  verum 
legitimumque  Pontificem  quantumvis  ignotum  (si  quidem  unus 
inter  contendentes  verus  et  legitimus  concedendus  sit)  nequa- 
quam  competit,  aut  saltem  competere  certum  non  est?  Ubi 
enim  id  non  sit  perinde  certum ,  ut  ab  ipsis  de  pontificatu 
contendentibus  in  dubium  revocari  non  possit,  hancque  incer- 
titudinem  iidem  adversarii  debeant  concedere,  cum  dogma  hac 
in  re  certum  non  esse  fateantur;  quomodo  remedium  oppor- 
tunum  sperari  potest  ex  hujusmodi  synodo,  quam  contendentes 
jus  in  se  legitimmn  habere  non  solum  certum  non  credant, 
sed  certum  potius  credant  oppositum?  Hac  sane  de  causa 
synodus  Pisana,  licet  oecumenica  praeferretur ,  effectum  con- 
secuta  non  est :  neque  enim  ab  ea  schisma  extinctum ,  sed 
potius  auctum,  cuni  post  depositionem  duorum  contendentium 
elegit  tertium,  ex  quo  Ecclesia  in  duas  partes  antea  divisa, 
in  tres  postea  discissa  fuit. 

14.  Neque  tamen  negari   posse   existimo,   quin  in  casu 

P.  Baller.   de  Potestate  etc  9 

schismatis  jus  ullum  conciliis  generalibus  suppetat.  Initio 
quippe  schisinatum ,  cum  quaestio  fere  pertineat  ad  facta  et 
circumstantias  electionis,  quae  in  iisdem  initiis  facilius  detegi 
queunt,  ut  dijudicetur,  cujus  ex  contendentibus  legitima  fuerit 
electio,  sicque  eognoscatur  et  recipiatur  et  comprobetnr  legi- 
time  eiectus,  repellatur  autem  intrusus;  judicium  ejusmodi, 
quod  nihil  juris  coactivi  in  verum  Pontificem  praefert,  si  olim 
attributum  fuit  etiam  particularibus  synodis,  nonne  magis  multo 
generali  concilio  asserendum  est?  Hinc  sane  generale  con- 
cilium  cogendum  censuit  (Raynald.  t.  7.  an.  1378.  n.  42. 
p.  330.  331)  Urbanus  VI.  tum  ante,  tum  post  Antipapae 
Clementis  electionem ,  eo  quod  suae  causae  fideret,  et  soli 
Gallicani  Cardinales  fautores  Clementis  ejusmodi  convocatio- 
nem  recusarunt:  quod  istius  electioni  maximo  praejudicio  est. 
Idem  oecumenici  concilii  judicium,  in  quo  ageretur  de  Papatus 
titulo,  obtulit  etiam  Urbani  successor  (Idem  t.  8.  an.  J397. 
n.  5.  pag.  5  et  n.  37.  p.  36)  Bonifacius  IX.,  cui  cum  pariter 
obstitissent  fautores  partis  contrariae,  partium  hinc  inde  dispu- 
tationes  ac  studia  ita  cursu  temporis  rem  omnem  involverunt, 
ut  quaestio  de  titulo  ob  implicatissimas  facti  ac  juris  difficul- 
tates  definiri  amplius  non  posse  crederetur.  In  hisce  autem 
angustiis  nou  modo  utilem,  sed  vel  maxime  necessariam  fuisse 
reor  convocationem  concilii  generalis,  in  quo  ex  omnibus 
obedieutiis  Patres  quam  fieri  posset  frequentissimi  convenirent; 
non  quod  concilium  hujusmodi  jus  ullum  saltem  certum  per 
sese  haberet  ad  deponendum,  si  opus  esset,  cum  ceteris  con- 
tendentibus  eum  quoque,  qui  inter  ipsos  verus  re  ipsa  et  le- 
gitimus  erat ;  sed  ut  plurimorum  consilio  quaererentur  et  pro- 
ponerentur  viae  et  media  ad  finiendum  schisma  magis  idonea 
atque  etiam  legitima,  queis  contendentes  debuissent  acquiescere, 
si  non  jure  concilii,  certe  naturali  atque  divino,  quae  praeci- 
piunt  ut  quisque  proprio  commune  et  publicum  unitatis  bonum 
praeponat.  Licet  autem  legitimum  cessionis  medium,  quod 
magis  obvium  et  expeditum  Constantienses  rebus  multis  procu- 
rarunt,  ab  omnibus  contendentibus  non  fuisset  receptum ;  adhuc 
tamen  non  inutilis  inventa  est  ejus  synodi  convocatio. 

15.     Semper    in    Ecclesia    excitata   fuerunt    scandala   et 

gravissimae  vexationes,  quae  cum  a  Deo  fuerint  permissae  in 
finem  aliquem  bonum,  licet  nobis  incognituni  (unde  scriptum 
est  1.  Cor.  I,  19:  Oportet  et  haereses  esse ,  ut  hi,  qui 
probati  sunt,  manifesti  fiant);  tum  vero  deficiente  omni  bu- 
mano  subsidio,  ejusdem  Dei  fuit  remedium  praestare,  quod  et 
quando  ipsi  placuit.  Concilium  Constantiense,  quod  in  prae- 
dicto  schismate  post  Pisanum  fuit  congregatum,  suo  solo  jure 
non  magis  profuisset,  nisi  alia  extrinseca  media  atque  subsi- 
dia  (quae  ad  jus  coactivum  concilii  supra  omnes  contendentes 
asserendum  allegari  non  possunt)  accessissent,  ex  quorum 
complexu  pax  et  unitas  desiderata  Deo  disponente  restituta 
tandem  fuit,  et  scbismati  impositus  finis,  ut  mox  explicabitur. 

§•  IV. 

Quomodo  in  Constantiensi  schisma  sublatum,  et  vnitas  restituta  sine  vsu 
potestatis  concilii  supra  Pontificem. 

16.  Hic  tam  expetitus  unitatis  et  pacis  effectus  tum  pro- 
spere  successit,  cum  Martinus  V.  a  memorato  Concilio  ele- 
ctus,  solus  certus  et  legitimus  Pontifex  extitit.  Quomodo  au- 
tem  id  evenerit  sine  usu  potestatis  concilii  supra  Papam,  pau- 
cis  dicam.  Ejus  electio  peracta  est  post  cessionem  seu  re- 
nuntiationem  liberam  Gregorii  XII.,  qui  *)  probabilius  verus 
Pontifex  erat,  et  post  depositionem  aliorum  duorum,  Joannis 
nimirum  XXIII.  et  Benedicti  XIII.  sed  ita,  ut  Joannes,  qui 
depositioni  suae  non  solum  2)  ante  sententiam  (T.  15.  Concil. 


')  Probabilius,  inquam;  quia  probabilius  verus  Pontifex  fuit  Urba- 
nus  VI.  cui  idem  Gregorius  XII.  post  alios  duos  legitima  electiona  shc 
cessit.  Licet  enim  Urbani  electio  a  Cardinalibus  peracta,  incussi  metus 
titulo  vocata  fuisset  in  dubium;  ratihabitio  tamen  subsequens,  et  multo 
magis  nova  ab  iisdem  peracta  ipsius  posterior  electio,  et  quadrimestris 
pacifica  possessio,  aliaque  a  Raynaldo  allata  an.  1376.  illam  luculentissirae 
vindicant.  Legenda  praeterea  epistola  Regis  Castellae  ad  Martinum  Re- 
gem  Aragonum  scripta  an.  1397.  (Raynald.  t.  8.  pag.  7)  in  qua  argumenta 
pro  Urbano  VI.  multo  probabiliora  elucescunt.  Neque  Gregorio  XII.  prae- 
judicat  depositio  ipsius  facta  in  Concilio  Pisano:  siquidem  quantum  labo 
ret  hujus  concilii  auctoritas  cap.  6.  vidimus,  ac  propterea  jus  deponendi 
verum  Pontificem,  quem  Gregorium  XII.  probabilius  crediinus,  nondum  pro- 
batum  est. 

2)  Dum  Joannes  XXIII.  ante  depositionem  legatis  a  synodo  missis 
spopondit  fore,  ut  synodi  sententiam  etiamsi  in  se  latam  cum  birreti  de- 
positione  acciperet,  eamque,  quantum  in  se  fuerit,  confirmaret,  approbaret, 

9* 

col.  197.  c.  198.  a.),  sed  postea  etiam  (Ibi  col.  215.  a.) 
publicum  et  soleumem  praebuit  assensum,  antequam  Martinus 
eligeretur,  hoc  assensu  sese  quodammodo  pontificatu  abdicaverit. 
Quod  si  haec  omnia  is  fecit,  dum  esset  in  custodia ;  acta  nihilo- 
minus  dici  nequeunt  ex  metu  cadente  in  constantem  virum, 
quo  libertas  ejusmodi  actis  necessaria  tollitur :  hic  enim  metus 
in  eum  non  cadit,  qui  ex  metu  id  facit,  quod  jure  et  juste 
facere  debet.  Joannes  autem  XXIII.  ob  restituendam  Eccle- 
siae  unitatem  et  pacem  jure  naturali  ac  divino  renuntiare  de- 
bebat  Papatui,  ut  promiserat  ac  juramento  etiam  firmaverat. 
Satis  itaque  voluntarius  ac  liber  fuit  ejus  assensus  depositioni 
praestitus,  etiamsi  ob  aliquem  metum  fuisset  elicitus.  Multo 
autein  evidentius  voluntarius  est  agnitus,  cum  liber  e  custodia 
Plorentiam  advolans,  ubi  erat  Martinus  V.  huic  suam  cessio- 
nem  et  obsequium  declaravit. 

17.  Restabat  Petrus  de  Luna  dictus  in  sua  obedientia 
Benedictus  XIII.,  qui  nec  cum  Gregorio  XII.  juri  suo  in  pon- 
tificatum  voluit  renuntiare,  nec  cum  Joanne  XXIII.  concilii 
sententiae  sese  subjicere  nec  ante  nec  post  sententiam  con- 
sensit.  Omnem  nihilominus  difficultatem  dispellit  sentcntia  in 
ipsum  lata  tanquam  schismaticum  et  haereticum,  quippe  qui 
sub  finem  concilii  in  apertum  schisma  et  in  haeresim  lapsus, 
ex  ipso  schismatis  et  haeresis  crimine  ab  Ecclesia  separatus, 
jam  a  primatu  exciderat,  et  primatu  suo  vitio  ac  voluntate 
spoliatus,  Pontifex  amplius  non  erat  superior  Concilio,  sed 
juri  et  sententiae  concilii  suberat.  Id  quomodo  verissimum 
sit,  explicandum.  Cum  certum  est  hominem  schismaticum  non 
esse    in    Ecclesia    catholica;    tum    vero    aeque    indubium    est 


et  emologaret  (tom.  15.  Concil.  col.  198.  a.);  se  quodammodo  submisit 
synodo,  eique  in  se  auctoritatem,  qua  carebat,  impertivit:  unde  in  exordio 
sententiae  synodus  declaratam  voluit  ejusdem  submissionem  spontaneam. 
Post  depositionem  vero  ita  clare  eam  sententiam  confirmavit,  ut  pontificatu 
se  abdicasse,  quemadmodum  in  unitatis  bonum  nec  non  ex  promissione  ac 
jurejurando  obstringebatur,  negari  non  possit.  Quam  in  rem  notanda  prae- 
sertiin  haec  ratificationis  verba,  quae  renuntiationem  liberam  exprimunt: 
Jmmo  eidem  Papatui,  et  juri,  si  quod  iu  evdem  sibi  qualitercunque  com- 
petierat:  seu  si  quod  sibi  nitnc  in  eodem  competebat,  pure,  simpliciter  et 
absolute  libereque  H  sponte  cedebat  et  ronuntiabat.  T.  15.  Concil.  col. 
216.  a. 


133     

schismaticum  ab  Ecclesia  catholica  sejunctiuii  non  posse  esse 
caput  ejusdem  Ecclesiae,  nec  verum  legitimumque  Pontificem 
primatus  jurisdictione  praeditum,  cum  nulla  sit  jurisdictio  nisi 
in  unitate  Ecclesiae  *).  Schismalicus  autem  non  ille  solus 
est,  qui  separatur  a  capite  ipsius  Ecclesiae  Romano  Pontiiice, 
a  quo  quicunque  separatur,  ab  ipsa  Ecclesia  catholica  illi 
unita  tanquam  capiti  est  pariter  separatus;  sed  ille  etiam  at- 
que  potissimum,  qui  sit  divisus  a  corpore  et  unitate  Ecclesiae, 
et  cum  catholica  Ecclesia  nequaquam  communicet.  Nam,  ut 
docuit  Augustinus  De  unitate  Ecclesiae  cap.  1.  Quicunque 
ab  ejus  (Christi)  corpore,  quod  est  Ecclesia,  ita  disscntiunt, 
ui  eorum  communio  non  sit  cum  TOTO ,  quacunque  dif- 
funditur ,  sed  in  aliqua  parte  separata  inveniatur ,  mani- 
festum  est  eos  non  csse  in  catholica  Ecclesia.  Porro  Ec- 
clesiae  corpus,  quod  ob  schisma  hujus  temporis  in  tres  partes, 
seu  (ut  vocabant)  obedientias  fuerat  divisum,  coaluerat  in 
unum,  cum  tres  illae  obedientiae  per  Constantiense  concilium 
ad  unitatem  venerunt.  Id  non  sub  hujus  concilii  initium 
factum  est;  sed  tunc  cum  post  coadunatas  duas  obedientias 
Joannis  XXIII.  et  Gregorii  XII.  agentibus  cum  Sigismundo 
Rege  concilii  legatis,  ceteri,  ac  tandem  Hispani,  qui  dilficilio- 
res  fuerant,  ex  tertia  Benedicti  XIII.  obedientia  accesserunt 
ad  unitatem,  exceptis  paucissimis  huic  pertinaciter  adhaerenti- 
bus  in  Paniscola  Hispaniae  angulo:  qui  procul  dubio  catholica 
Ecclesia  dici  non  poterant.  Cum  ergo  post  omnium  obedien- 
tiarum  ac  totius  corporis  unionem  Benedictus  ab  illis  separa- 
tus,  sejunctus  esset  a  corpore  et  unitate  Ecclesiae  catholicae  2) 
schismaticus  vere  esse  coepit,  imino  eliam  haereticus  mani- 
festus,  quippe  qui  Ecclesiam  Christi  inter  paucos  suos  par- 
tiarios  in  Paniscola  inclusam  crederet,  pertinacissimeque  prae- 
tenderet ,   ila  ut  legatis  a  synodo  missis   dixerit  (Raynald.  t. 


1)  Vid.  Antonin.  part.  2.  tit.  3.  c.  11.  §.  T.  conclus.  3.  ubi  Cancellarii 
Parisiensis  sententiam  recitat.  A**r  *  • 

2)  Hac  in  Hypothesi  Papara    posse    fieri    schismaticum    docuit  Sylvius 
iu  2.  2.  S.  Thomae  t.  3.   q.  39.  a.  1.  si  Pontifex  seipsum  separei  a  coml 
munione  catholicorum  Kpiscoporum,  aliorumque  fiddium ,  <-t  soium  com- 
municet    cum    quibusdam    sibi    adhaerentibus.     Confer    quae    idem    addi 
art.  3. 

16.  Conc.  col.  1041.  a.):  Ibi  (in  Constantiensi)  non  est  Ec- 
clesia,  sed  in  Paniscola  est  vera,  inquam,  Ecclesia:  Et 
verberando  manum  suam  ad  cathedram  suam  dixit:  Hic 
est  arca  Noe,  in  qua  paucissimi  erant.  De  Constantiensibus 
autem,  qui  ex  omnibus  obedientiis  coaluerant,  pronuntiavit : 
Ipsi  magis  sunt  schismatici,  quam  ego.  Id  Donatistarum 
errorem  praefert,  qui  ad  eos  paucos  in  Africae  angulo  Donati 
partem  sequentes  veram  Ecclesiam  redactam  putabant,  hocque 
nomine  uon  solum  schismatici,  sed  haeretici  etiam  fuere,  in- 
ficiantes  verae  Ecclesiae  praerogativam,  id  est  catholicae  toto 
orbe  diffusae.  Hac  itaque  duplici  schismatis  et  haeresis  causa 
Benedictus  XIII.  (si  verum  Pontificem  fuisse  existimes)  ipso 
facto  sua  voluntate  primatu  et  Pontificatu  exauctoratus,  rite 
ac  legitime  deponi  potuit  a  Concilio  tanquam  schismaticus  et 
haereticus;  quod  cum  non  congrueret  Joanni  XXIII.,  in  sen- 
tentia  contra  hunc  edita  declaratum  non  legitur. 

18.  Vides  interim,  quibus  modis  divina  providentia  usa 
est  ad  abolendum  per  Constantiensem  synodum  pertinacissimum 
schisma,  ut  ne  opus  esset  eandem  synodum  quicquam  juris 
exercere  ad  deponendum  sua  auctoritate  quempiam  verum, 
licet  ignotuni,  actualem  Pontificem.  Gregorium  enim  XII., 
qui  probabilius  erat  verus  et  legitimus  Papa,  non  deposuit, 
cum  sponte  cesserit.  Joannem  vero  XXIII.,  si  verus  Pontifex 
fuisse  credatur,  deposuit  quidem,  sed  ex  ejus  voluntate  atque 
consensu,  qui  cessioni  aequivalet.  Solum  Benedictum  XIII. 
post  adunatas  obedientias  deposuit  invitum,  cum  renuens  ac- 
cedere  ad  unitatem  et  Pontificatui  cedere,  persistens  pertina- 
cissime  in  manifesta  separatione  a  corpore  Ecclesiae  catholicae 
jam  adunatae,  sese  schismaticum  et  haereticum  prodidit:  ex 
quo  in  depositionis  sententia  ipsum  synodus  schismatis  et 
haeresis  nominibus  ab  Ecclesia  praecisum,  et  a  Pontificatu, 
quem  praetendebat,  depositum  declaravit  potius  quam  deposuit. 
Necessitas  ergo  remedii,  ex  qua  generali  concilio  jus  coactivum 
tribuendum  credebatur  supra  Pontifices  in  extraordinariis  ca- 
sibus  memoratis  a  Constantiensi ,  ac  praesertim  in  difficillimo 
ejus  temporis  schismate,  quo  evanuerit,  ex  hactenus  disputatis 
quisque  intelliget. 

§•   V. 

Animadversio  de  appellationibus  a  Papa  ad  Concilium  generale. 

19.  Unam  hic  animadversionem  non  praetermittendam 
existimo.  Qui  ex  necessitate  remedii  in  periculis  fidei,  vel 
in  scandalis  morum  aut  schisinatum,  ad  generalium  conciliorum 
auctoritatem  supra  ipsos  summos  Pontifices  propuguandani 
moventur,  velim  serio  conferant  pericula  et  scandala,  quae  ex 
ipsorum  sententia  dimanant,  eaque  non  difficilia,  nec  rara, 
sed  facillima  et  frequentissima  apud  eos,  qui  eandem  seuten- 
tiam  sequuntur.  Ex  hac  euim  inter  alia  non  pauca,  quae 
memorare  non  vacat,  originem  ducunt  appellationes  a  senten- 
tiis  etiam  dogmaticis  sedis  Apostolicae,  seu  summorum  Ponti- 
ficum  ad  generale  Concilium.  Quae  et  quot  scandala  hisce 
quoque  posterioribus  saeculis  post  receptam  a  quamplurimis 
adversariorum  sententiam  appellationibus  ejusmodi  universam 
turbarint  Ecclesiam,  notissimum  est :  et  utinam  hujus  scandali 
turbarumque  reliquiae  adhuc  non  superessent!  Neque  dicas 
appellationes  non  esse  passim  approbandas  nisi  in  casibus  ex- 
tremis  ac  necessariis,  earumque  abusum  atque  frequentiam 
esse  tollendam.  Si  enim  appellatio  a  Papa  ad  concilium 
oecumenicum  tanquam  ad  superiorem  auctoritatem  per  se  le- 
gitima  est,  quis  cohibere  poterit  appellantes  praesertim  in 
materiis  dogmaticis,  quin  suum  casum  extremum  ac  necessa- 
rium  praetendant?  Nonne  inter  causas  et  casus  maxime  ne- 
cessarios  illi  potissimum  censentur,  qui  ad  fidei  doctrinam 
pertinent?  Data  autem  adversariis  hac  libertate,  quonam 
evadet  unitas  fidei  cum  Romanae  sedis  fide  jure  primatus  ne- 
cessaria,  uti  antecedenti  opere  demonstratum  arbitror?  Cum 
itaque  haec  pericula  et  scandala  majora  et  frequentiora  sint, 
quam  illa  schismatum  ob  incerti  juris  Pontifices;  ratio  autem 
dictet  inter  duo  pericula  et  mala,  quae  simul  nequeant  vitari, 
illud  potius  cavendum,  quod  majus  est  atque  frequentius;  quis 
non  intelligat  scandalorum  et  periculorum  nomine  non  appro- 
bandam,  sed  omnino  rejiciendam  adversariorum  sententiam  de 
jure  Conciliorum  generalium  in  Romanos  Pontifices,  eamque 
potius  amplectendam,  quae  Pontificiam  auctoritatem  supra  ipsa 

generalia  Concilia  ita  explicat  statuitque,  ut  cum  antiquitate 
plane  concordet,  quaeque  cum  vi  ac  ratione  primatus  conci- 
nens?  unitati  totius  Ecclesiae  conservandae  praesertim  in  fide, 
turbulentissimisque  dissensionibus  et  scandalis  impediendis  est 
maxime  necessaria? 

20.  Hac  in  re  vellem  adversarios  catholicos  legere 
Joannis  Ludovici  Moshemii  celebris  inter  recentiores  hetero- 
doxos  scriptoris  dissertationem  (T.  1.  Dissert.  Eccl.  Altona- 
viae  1732.),  De  Gallorum  appellationibus  ad  Concilium 
universae  Ecclesiae ,  unitatem  Ecclesiae  spectabilem  tollen- 
tibus;  hanc  enim  eorum  sententiam  non  cohaerere  probat  cum 
illis  principiis,  quibus  ex  primatu  divini  juris  Romanam  se- 
dem  seu  Romanos  Pontifices  totius  Ecclesiae  et  catholicae 
unitatis  centrum  profitentur.  Sed  non  hisce  subsidiis  non 
indig-emus.  Quae  in  praemisso  libro  De  vi  et  ratione  pri- 
matus  disseruimus  pro  statuendo  Pontificii  primatus  jure  ac 
vi  cogente  ad  unitatem  communionis ,  et  potissimum  fidei 
universam  Ecclesiam,  et  vi  quidem  cum  infallibilitate  con- 
juncta  in  definitionibus  dogmaticis,  omne  prorsus  appella- 
tionum  jus,  praesertim  a  definitionibus  fidei  palam  exclu- 
dunt.  Quae  autem  in  hoc  opere  attulimus  circa  Pontificum 
et  conciliorum  geueralium  auctoritatem,  satis  superque  consti- 
tuisse  videntur,  Concilia  quantumvis  generalia,  seu  Episcopos 
in  conciliis  generalibus  convocatos  collective  sumptos  ita 
subesse  jurisdictioni  summorum  Pontificum,  ut  ad  ipsa  con- 
cilia  quasi  ad  superius  tribunal  deferri  nequeat  proprie  dicta 
appellatio. 

CAPUT  X. 

Principia  et  summa  totius  ratiocinii ,  quo  generalibus  conciliis 
negandum  est  jus  supra   Komanos  Pontifices. 

1.  Quid  autem  hac  in  disputatione  immorer  pluribus,  si 
paucis  vis  omnis  eorum,  quae  diximus,  restringi  queat?  Quae- 
stio,  de  qua  impraesentiarum  egimus,  utrum  generale  conciiium 
jus  habeat  coactivum  in  Papam,  cum  generalis  concilii  natura 
non  solos  Episcopos,  sed  et  ipsum  Papam  (Vid.  sup.  c.  6.) 
tanquam  Ecclesiae  catholicae  et  generalis  concilii  caput  com- 
plectatur,  ejusque  suffragium  cum  suffragiis  Episcoporum  con- 
sentiens  praesumat;  contradictionem  quamdam  involvere  non 
paucis  visa  est:  in  eum  enim,  qui  decretis  condendis  sua  vo- 
luntate  assentitur,  jus  coactivum  non  cadit.  Si  autem  a  Papa 
separentur  Episcopi,  et  his  decernentibus  separatim  a  capite 
seu  contra  ipsum  caput,  jus  coactivum  in  Papam  tribuendum 
credatur  (quae  esse  videtur  adversariorum  sententia) ,  id  alio 
nomine  repugnat;  eo  quod  Episcopi  quicunque  et  quocunque 
numero  coacti  in  synodo  et  separati  a  capite  generale  concilium 
non  sint,  nec  in  ipsum  caput  superiorem  suum  coactivam  et 
proprie  dictam  jurisdictionem  obtineant.  Ut  autem,  quod  in 
hanc  thesim  statuendam  multis  disserui,  unico  veluti  obtutu 
percipiatur,  fortiusque  animo  inhaereat,  totius  ratiocinationis 
summa  ad  quatuor  certa  principia  revocare  juverit. 

2.  Primum  principium:  Certum  est,  Papam  ratione 
primatus  ea  jurisdictione  potiri,  qua  jure  divino  superior 
est  tota  Ecclesia  etiam  collective  sumpta,  et  quocunque 
etiam  generali  concilio ,  scu  quibuscunque  Episcopis  ctiam 
collectis  una  cum  capite  in  generali  concilio,  quod  univer- 
salem  Ecclesiam  repraesentat. 

Id  mauifestum  est  ex  constitutis  in  siugulari  libro  De  vi 
ct  ratione  primatus,  quo  Christus  Petrum  cum  peculiari  juris- 
dictione  primatus  propria  (Vid.  not.  3.  in  c.  1.  §.  3.)  omnibus 
Apostolis  totique  Ecclesiae  praeposuit,  et  in  Petro  aeque  prae- 
posuit  toti  Ecciesiae  et  cunctis  Episcopis  Apostolorum  succes- 

soribus  ejus  successores  Romanos  Pontifices,  ut  ejusdem  Ec- 
clesiae  unitatem  contineant  atque  tueantur.  Non  possent  autem 
hunc  finem  effectumque  obtinere ,  nisi  praediti  essent  jure 
coactivo  in  omnes;  cum  ipsa  unitas  non  ex  singulis  tantum 
distributive  acceptis,  sed  ex  omnibus  in  unum  coactis,  seu 
collective  sumptis  coeat.  Hoc  quoque  jus  in  omnes  collective, 
quod  fluit  ex  natura  seu  ratione  primatus,  confirmavimus 
pluribus  hoc  ipso  in  opere  cap.  4.  §.3.  Qui  porro  jus 
habet  coactivum  in  omnes  etiam  Episcopos  universalis  Eccle- 
siae  sumptos  collective,  is  procul  dubio  jus  habere  debet  in 
eosdem,  licet  in  generali  frequentissimo  concilio  ex  universa 
Ecclesia  convocatos,  qui  majori  privilegio  gaudere  nequeunt, 
quam  ipsa  universalis  Ecclesia.  Qui  vero  jus  habet  coactivum 
in  aliquem,  ejus  superior  est:  ac  idcirco  omnes  Episcopi 
etiamsi  collecti  in  generali  synodo,  in  quos  Romanus  Pontifex 
jus  habet,  ipsum  superiorem  suum  agnoscant  necesse  est; 
idemque  superior  pariter  est  generalibus  synodis  et  Episcopis, 
qui  in  ipsis  conveniunt. 

3.  Secundum  principium:  Certum  quoque  est}  nulli  in- 
feriori  competere  jus  coactivum  in  superiorem  suum,  nisi 
hoc  jus  inferiori  certis  documentis  probetur  ab  eo  collatum, 
qui  eidem  superiori  jurisdictionc  praesit. 

Hujus  principii  prima  pars  cum  sit  manifesta  ex  ipso 
naturali  jure,  quod  a  nemine  iu  dubium  vocari  poterit,  ampliori 
confirmatione  non  indiget. 

Altera  vero  pars,  qua  dicitur  inferiori  jus  in  superiorem 
suum  conferri  posse  ab  eo,  qui  ipsi  superiori  jurisdictione 
praestet,  liquet  ex  ratione  ipsa  naturali,  quae  dictat  hoc  casu 
inferiorem  utentem  jure  sibi  tradito  ab  eo,  qui  in  superiorem 
suum  jurisdictione  potitur,  non  inferioris,  sed  superioris  dele- 
gantis  personam  gerere,  et  hoc  jure  in  eundem  posse  legitime 
agere.  Praxis  etiam  communis  ejusmodi  delegationum  idem 
confirmat. 

Tertia  pars,  qua  hoc  jus  inferiori  collatum  diximus  esse 
probandum  documentis  sive  rationibus  certis,  evidens  est :  alias 
enim  certum  superioris  jus,  quo  eximitur  a  jurisdictione  in- 
feriorum,    in   ipsos   inferiores    exeri    ab   eo   legitime   poterit, 

oumeque  jus  inferiorum  in  superiorem  inane,   irritum  et  com- 
luentitium  praeferet. 

4.  Tertium  principium:  Cum  ex  dictis  certum  sit,  sum- 
mum  Pontificem  esse  superiorem,  et  jus  superioris  habere 
in  totam  Ecclesiam  et  in  ipsa  generalia  concilia;  solus 
autem  Deus  ipsius  summi  Pontificis  superior  sit;  nec  Ec- 
clesia,  nec  universale  concilium,  seu  nec  Episcopi  ex  tota 
Ecclesia  in  generali  concilio  adunati,  quos  Papa  inferiores 
vidimus  jure  divino,  poterunt  in  hunc  superiorem  suumjuris- 
dictionem  exercere,  nisi  haec  jurisdictio  ipsis  a  Deo  tributa 
certis  documentis  probetur. 

Si  Ecclesia  et  Episcopi  omnes  etiam  collecti  in  synodo 
oecumenica  subjecti  sunt  jurisdictioni  summorum  Pontificum; 
sequitur  hos  in  spiritualibus  soli  Deo  subesse,  ut  plenius 
cognoscetur  ex  constitutis  cap.  5.  Nemini  vero,  qui  Papa 
inferior  sit,  posse  asseri  jus  in  ipsum,  nisi  hoc  jus  cuipiam  a 
Deo  tributum  certis  documentis  probetur ,  liquet  ex  parte 
tertia  principii  praecedentis :  neque  enim  jus  in  superiorem, 
quod  inferiori  non  competit  ex  ipsa  ratione  naturali,  praesumi 
potest  collatum  a  Deo  naturalis  legis  auctore,  nisi  argumenta, 
quae  hanc  divinam  institutionem  et  delegationem  quamdam 
adstruaiit,  sint  evidentia  et  penitus  certa;  cum  praesertim 
agatur  de  jure  in  Papam  quoque,  si  opus  sit,  deponendum, 
quod  potestatem  requirit  auferendi  ab  eo  primatum,  qui  non 
ab  Ecclesia,  nec  a  Concilio,  sed  a  Deo  immediate  collatus 
summo  Pontifici,  nonnisi  auctore  ipso  Deo  auferri  potest.  Vide 
c.  9.  n.  4.  et  11. 

5.  Quartuin  principium:  Ut  jurisdictio  in  Papam  m- 
feriori ,  cui  per  se  non  competit,  a  Deo  collata  certo  ali- 
quo  monumento  probaretur ;  afferendum  esset  aliquod  ex- 
ploratum  testimonium  vel  sacrae  scripturae ,  vel  traditionis 
sanctorum  Patrum,  vel  aliqua  generalis  Concilii  aut  sum- 
morum  Pontificum  definitio,  ex  quibus  fontibus  erui  potest 
institutio  aut  delegatio  divina.  Si  nihil  ex  his  proferatur, 
non  erit  certa  institutio  aut  delegatio  divina,  seu  certuni  non 
erit  Deum  eam  potestatem  supra  Pontificem  superiorem  suum 
tribuisse  Ecclesiae,  vel  generali  Concilio :  ac  propterea  jus  cer- 

tum  Pontificis  semper  praevalebit  ex  certo  Pontificio  primatu, 
quo  jus  in  omnes  collective  certissimum  obtinet. 

6.  Numquid  vero  ex  recensitis  certisque  divinae  institu 
tionis  fontibus  aliquid  exploratum  certumque  adversarii  protu- 
ierint,  vidimus.  Loca  sacrae  Scripturae  ac  traditionis  Patrum 
pro  primatu  Pontificio  in  universam  Ecclesiam  et  pro  jure 
cogendi  omnes  collective  nostrae  sententiae  favent:  pro  sta- 
tuendo  autem  jure  Concilii  generalis  supra  Papam  nec  *)  ex 
Scripturis,  nec  ex  traditione  quicquam  ab  adversariis  ingestum 
apparuit,  quod  ad  rem  certo  conficiendam  pertineat.  Pauci 
quidem  textus,  qui  Papam  inferiorum  judicio  subjiciunt  sub  ea 
couditione,  si  erret  in  fide,  cum  non  adstruant  jurisdictionem 
in  Papam,  nisi  ob  haeresis  crimen  desciverit  ab  Ecclesia,  et 
primatu  sua  voluntate  spoliatus,  Pontifex  amplius  non  sit; 
nihil  adversariorum  sententiae  prosunt.  Concilii  quoque  VI. 
oecumenici  anathema  iu  Honorium  post  ejus  mortem  quam  sit 
a  quaestione  alienum  patet  ex  animadversionibus  propositis 
cap.  5.  n.  5.  Ad  rem  propius  pertinere  videntur  decreta  Con- 
stantiensia,  et  facta  depositionum  in  conciliis  Pisano  et  Con- 
stantiensi.  At  nihil  in  his  certae  auctoritatis  reperiri ,  ex 
quo  divina  institutio  et  delegatio  jurisdictionis  in  Papam  con- 
cilii  Patribus  licet  ipso  Papa  inferioribus  collatae  certo  deduci 
queat,  pluribus  capitibus   constitutum  fuit.     Decreta  nimirum 


*)  Quidam  pro  statuendo  ex  Scripturis  generalis  Concilii  jure  supra 
Pontificem  nimiuin  abutuntur  illis  Christi  verbis  ad  Petrum  Matth.  18.  Si 
peccaverit  in  te  frater  tuns  etc.  Dic  Ecclesiae;  ac  si  Christus  Ecclesiae 
nomine  generale  concilium,  universam  Ecclesiam  repraesentans,  designaverit 
tanquam  tribunal,  ad  quod  causae  Pontificum,  quae  in  quaestionem  veniant, 
deferendae  sint.  At  casus,  de  quo  eo  loco  agitur,  non  erat  de  peccato 
Petri,  sed  de  fratris  crimine,  qui  Petrum  offendisset,  et  bis  correctus  pri 
mum  a  Petro  inter  te  et  ipsum  solum,  dein  iterum  adhibitis  testibus  no- 
luisset  resipiscere.  Num  si  Papa  sine  fructu  aliquem  corrigat,  qui  ipsum 
offendit,  convocandum  erit  generale  concilium,  ut  juridica  in  eum  feratur 
sententia,  nec  sufficiet  cujusque  Ecclesiastici  superioris  judicium,  qui  po- 
testate  clavium  praeditus  sit?  Certe  eo  testimonio  Ecclesiae  nomine  prae- 
positos  Ecciesiae  generatim  significatos  S.  Joannes  Chrvso.<tomus  docuit, 
et  Ecclesiae  praxis  confirmat,  ut  notavi  c.  1.  n.  3.  Cur  autem  ejusmodi 
judicium  alicui  ecclesiae  praeposito  sit  committendum  potius,  quam  ipsi 
summo  Pontifici,  si  a  quopiam  offendattir,  ratio  in  promptu  est:  quia  nemo 
etsi  supremae  potestatis  in  propria  causa  haberi  solet  idoneus  judex,  qui 
omni  affectu  ac  praejudicio  careat,  uec  in  suspicionem  aliquam  veniat. 

Conslanliensia  sessionum  IV.  et  V.  de  potestate  synodorum 
supra  Papam  certa  auetoritate  carent?  cum  ex  defectu  confir- 
mationis  Apostolicae  oecumenici  concilii  vim  non  habeant,  ne- 
que  edita  fuerint  tanquam  dogma  fidei,  sed  veluti  constitutio 
synodalis  ex  opinione,  quae  in  illis  circumstantiis  probabilior 
visa  est,  aliis  aliter  etiam  in  Constantiensi ,  et  multo  pluribus 
postea  libere  et  licite  opinantibus,  qui  ab  ipsis  adversariis  haere- 
tici  habiti  non  sunt,  nec  vel  hodie  habentur.  Facta  depositio- 
num  in  Pisano  cur  nihil  contrariae  sententiae  prosint,  sed  potius 
obsint,  intelliges  ex  cap.  6.  Depositio  autem  Joannis  XXIII. 
in  Constantiensi  facta  cum  assensu  ejusdem,  qui  et  ante  et 
post  eidem  voluntarie  cessit,  ad  jus  coactivum  concilii  referri 
nequit.  Depositio  Benedicti  XIII.  qui  jam  desertus  etiam  a 
suis,  et  ab  universali  Ecclesia  ex  omnibus  obedientiis  in  Con- 
stantiensi  adunatis  separatus,  a  Pontificatu,  si  quem  obtinuisset, 
tanquam  haereticus  et  schismaticus  exciderat,  in  actualem 
verum  Pontificem  lata  nec  fuit,  nec  dici  potest. 

7.  Deficientibus  autem  quibuslibet  certae  divinae  institu- 
tionis  aut  delegationis  documentis,  quae  ad  probandum  certum 
Episcopis  in  generali  concilio  adunatis  jus  a  Deo  tributum  in 
Papam  superiorem  suum  essent  penitus  necessaria,  quid  pro 
adversariorum  sententia  restat,  nisi  ratio  ducta  ex  sola  ne- 
cessitate  remedii  potissimum  in  casu  pertinacissimi  schismatis  ? 
Haec  vero  ratio,  etsi  novae  opinioni  inducendae  gestisque  Pi- 
sanis  et  Constantiensibus  causam  dedit,  cum  tamen  divinam 
institutionem  vel  delegationem  nostro  proposito  necessariam 
non  probet:  nihil  conferre  potest  ad  convellendum  certum  jus 
Pontificii  prhnatus  super  Episcopos  omnes  etiam  collective 
sumptos,  qui  semper  fuerunt,  et  sunt  summis  Pontificibus  in- 
feriores,  ac  ex  naturali  ratione  jus  nullum  in  superiorem  suum 
poterunt  exercere,  nisi  certa,  quae  hactenus  desideratur,  divina 
institutio  aut  delegatio  aliunde  probetur.  Esto  igitur  nihil 
utrinque  certi  dogmatis  suppetat,  et  omnia  hinc  et  hinc  in  li- 
bera  opinione  versentur,  adeo  ut  sicuti  adversarios,  qui  Pisanis 
et  Constantiensibus  gestis  nituntur,  nulla  censura  perstringen- 
dos  putemus,  ita  et  ipsi  nos  praedictis  gestis  multa  opponentes 
neque  haereticos  neque  schismaticos  habeant,  sed  cum  Bossueto 

aequissime  expetant,  ut  iisdem  gestis  nihil  cogentibus,  pacifice 
utrinque  disputetur,  quo  pateat  (Dissert.  praevia  Defens.  c.  97.), 
utri  validioribus,  purioribus,  lucidioribus  documentis  fulciantur. 
Quis  conditionem  adeo  aequam  recuset?  Si  autem  sepositis 
praejudiciis  expendantur  diligenter,  quae  tum  ab  adversariis, 
tum  a  me  hactenus  fuerunt  producta;  quis  theologice  recteque 
ratiocinans  non  videat,  eorum  opinionem  tam  serae  originis  et 
auctoritatis  tam  recentioris  nulloque  certo  divinae  institutionis 
aut  delegationis  documento  munitam  praeferri  non  posse  sen 
tentiae,  quae  divino  primatus  jure  in  omnes  collective  totaque 
antiquitate  suffulta,  sola  inter  catholicos  tredecim  prioribus 
saeculis  viguit. 


VINDICIAE 

AUCTORITATIS  PONTIFICIAE 

contra  Opus 

JUSTINI  FEBRONII 

inscriptum : 

De  statu  Ecclesiae  et  de  legitima  potestate  Romani  Pontificis. 


PRAEFATIO. 


1.  Justini  Febronii  consilium  de  restituenda  Ecclesiastica 
disciplina  et  de  Ecclesiasticorum  moribus  ad  sacrorum  Cano- 
num  normam  reformandis,  quod  ille  potissimum  praefert  et 
ingerit  in  opere  ante  paucos  annos  vulgato  et  pluribus  mox 
editionibus  repetito  et  ubique  disseminato,  cui  praefixit  titu- 
lum,  De  statu  Ecclesiae  et  de  legitima  potestate  Romani 
Pontificis,  quis  non  maxime  laudaret  probaretque,  si  in  id 
consequendum  iis  principiis  mediisque  usus  esset,  quae  Eccle- 
siasticorum  quidem  vitia,  abusus  et  corruptelas  impeterent,  ac 
genuinam  certamque  Romanorum  Pontificum  auctoritatem  di- 
vini  juris  primatui  competentem  sartam  tectam  servassent? 
Verum  principia  et  media  eo  in  opere  ingesta  eandem  aucto- 
ritatem  non  solum  ex  proposito  adoriuntur,  sed  ita  etiam 
extenuant  arctisque  limitibus  constringunt ,  ut  Auctor  pecu- 
liaris  ac  praecipuae  jurisdictionis  primatum  ex  catholico 
dogmate  concedendum,  ad  primatum  meri  fere  ordinis  et 
honoris  revocare  videatur;  vel  saltem  eam  ipsius  priinatus 
praecipuani  et  propriam  vim  ac  potestatem,  quam  summis 
Pontificibus  in   unitatem   ac   aedificationem  Ecclesiae  Christus 

attribuit,  non  modo  non  approbet,  nec  vindicet,  sed  potius 
infirmet  deprimatque,  et  specioso  reformationis  procurandae 
nomine,  commune  catholicae  unitatis  centrum,  quod  idem 
Auctor  in  Romanae  sedis  Pontificibus  collocatum,  et  a  ca- 
tholicis  omnino  propugnandum  verbis  fatetur,  re  ipsa  juris- 
dictione  ad  eum  finem  consequendum  idonea  ac  necessaria 
penitus  spoliet,  et  contemptui  exponat.  Quid  enim  nisj 
magnum  Apostolicae  auctoritatis  contemptum  injicere  potest 
opus,  quod  iisdem  Pontificibus  impotentissimum  dominatum  a 
Christi  institutione  alienum  alienorumque  jurium  perturbatio- 
nem  occupationemque  injustissimam  supposititiarum  decreta- 
lium  praesidio  inductam  appingens,  omnes  Episcopos,  Metro- 
politas  omnes,  ipsasque  potestates  saeculi  ad  eorum  facultates 
intra  angustiores  limites  coercendas  excitat,  etiam  (si  opus 
sit)  subtractione  obedientiae,  metumque  ipsum  censurarum 
excutere  nititur?  Quis  veritatis  et  justitiae  amator  haec  aequo 
animo  ferat.atque  dissimulet. 

2.  Ego  sane,  qui  duobus  praecedentibus  operibus  Pon- 
tificii  primatus  vim,  rationem  et  potestatem  divina  institutione 
constitutam  explicare  et  comprobare  studui,  ejusdein  Vindicias 
contra  Febronianum  systema  praeterire  non  potui.  Id  autem 
ut  brevius,  quoad  fieri  possit,  expediam,  duo  in  Febronii 
opere  sunt  distinguenda,  unum  quoad  potestatem  summis 
Pontificibus  tributam  in  materia  fidei :  alterum  quoad  potesta- 
tem  ipsis  concessam  in  negotio  disciplinae.  Quae  ille  paucis 
tangit  quoad  potestatem  Pontificiam  in  definiendis  controversiis 
fidei,  de  qua  fusius  disserui  in  primo  opere  De  m  et  ratione 
primatus  etc^  hic  paucioribus  indigent,  eaque  primo  capite 
comprehendentur.  Cum  vero  pleraque  ab  eo  latissime  dispu- 
tata  circa  disciplinam  versentur,  adeo  ut  non  male  scriptum 
fuerit  in  monito  editionis  anni  1764.  in  duos  tomos  distinctae 

(qua  utemur)  praefixo ,  Totum  discipUnae  negotium  esi; 
plura  iii  hoc  argumento,  de  quo  in  opere  hisce  Vindiciis  prae- 
niisso  non  pauca  statuimus,  ad  refutanda  Febroniana  molimina, 
aliis  atque  aliis  capitibus  expendenda  ac  statuenda  erunt.  Quae 
porro  utroque  in  themate,  fidei  scilicet  ac  disciplinae,  disse- 
rentur,  cuin  principia  in  duobus  praecedentibus  operibus  con- 
stituta  praesumunt,  tum  vero  lectorem  iisdem  principiis  et 
operibus  probe  instructum  requirunt,  ac  propterea  eadem  opera 
identidem  allegata  invenientur.  Ne  autem  frequenti  ipsorum 
allegatione  inlegriini  cujusque  titulum  semper  cogamur  ad 
nauseam  repetere,  primum  opus  inscriptum  De  vi  et  ratione 
primatus  etc.  his  notis  De  vi  primatus ,  aut  De  primatu 
allegabo :  opus  vero  alterum  hisce  vindiciis  praemissum ,  De 
potestate  Ecclesiastica  Romanorum  Pontificum  et  Concilio- 
rum  generalium ,  his  brevioribus  notis  De  potestate  Eccle- 
siastica  indicabo. 

3.  Non  ignoro  expectare  nonnullos,  ut  in  confutando 
Febroniano  opere  duo  quoque  alia  vel  tria  opera  excutiam 
novissime  edita  vel  etiam  recusa,  quae  non  absimiliter  Ponti- 
ficiam  auctoritatem  oppugnant.  Sed  cum  omnium  principia  ea- 
dem  fere  sint,  ac  illa,  quibus  Febronius  est  usus;  haec  confu- 
tatio  principiorum  Febronii  duobus  indicatis  operibus  suffulta, 
erit  quoad  substantiam  aliorum  ejusdem  generis  operum  con- 
futatio;  nec  distinctam  singulorum  impugnationem  desiderare 
quispiam  poterit,  nisi  qui  in  singulis  excutiendis  eadem  abs- 
que  necessitate  repetenda  arbitretur. 

VINDICIAE 
AUCTORITATIS   PONTIFICIAE 

CONTRA  OPUS  JUSTINI  FEBRONII. 


CAPUT  I. 

Quantum  Febronius  detrahat  legitimae  potestati  Pontificiae  in 
decidendis  controversiis  fidei. 

1.  C/um  in  bonum  Ecclesiae  ad  impedienda  schismata, 
et  ad  custodiendam  in  ea  unitatem  fidei  et  communionis  ipsi 
Ecclesiae  maxime  necessariam,  Christus  Dominus  unum  ex 
Apostolis,  id  est  S.  Petrum,  praetulerit  ceteris  non  mera  prae- 
rogativa  honoris  et  ordinis,  sed  cum  peculiari  jurisdictione, 
ut  in  eo  tanquam  in  unitatis  ceutro  unitas  custodiretur  Eccle- 
siae  5  quantumcunque  ceteri  Apostoli  in  aliis  Apostolatus  facul- 
tatibus  pares  essent  Petro;  in  jurisdictione  tamen,  seu  vi 
coactiva  in  omnes  ad  conservandam  secum  utramque  fidei  et 
communionis  unitatem  suberant  Petro,  ita  ut  in  eadem  cum 
ipso  fide  omnes  deberent  convenire,  nec  a  communione  ejus 
unquam  recedere  sive  desciscere  (De  vi  et  rat.  primat.  c.  11. 
n.  53.  et  alibi).  Nihil  quidem  scissurae  vel  in  fidei  vel  in 
communionis  unitate  cum  Petro  timendum  erat  ab  Apostolis, 
qui  Spiritu  sancto,  veritatis  et  caritatis  Spiritu  afflati  ageban- 

tur.  At  iii  Episcopis  Apostolorum  successoribus ,  qui  non 
aeque  ac  Apostoli  erant  sancto  Spiritu  confirmati,  tinieri 
poterant  dissensiones  et  scissurae,  ex  quibus  fidei  vel  com- 
munionis  unitas  praejudicium  sentiret:  ac  propterea  S.  Petri 
primatus,  qui  in  bonum  unitatis  debebat  esse  perpetuus,  et  ad 
Romanos  Pontifices  S.  Petri  successores  transire,  eadem  pe- 
culiari  jurisdictione  seu  vi  coactiva  praeditus  esse  debebat  in 
successoribus  ipsius,  ut  omnes  etiam  Episcopos  in  utraque 
unitate  perpetuo  contineret.  Mera  repraesentatio,  merus  typus 
unitatis  in  hunc  fiuem  non  sufficiebat,  nec  merus  primatus 
honoris  et  ordinis,  qui  sine  coactivo  ejusmodi  jure  ad  finem 
in  institutione  primatus  a  Christo  sibi  propositum  fuisset  in- 
eptus.  Hoc  jus  coactivum  omnium  Christianorum  ad  unitatem 
non  solum  communionis,  sed  potissimum  fidei,  quae  est  unitas 
Ecclesiae  potior,  Romanis  Pontificibus  asserendum  ex  Scri- 
pturis  ac  perpetua  Ecclesiae  traditione  late  constitutum  in- 
venies  in  libro  De  vi  et  ratione  primatus  cap.  12.  et  13. 
ubi  etiam  quae  objici  solent  diluimus. 

2.  Justinus  Febronius ,  dum  in  Romanis  Pontificibus 
eorumque  primatu  centrum  unitatis  a  Christo  collatum  agnoscit, 
ipsumque  in  Ecclesia  necessarium  ac  omnino  conservandum  et 
a  catholicis  vindicandum  fatetur,  juraque  ipsius  in  unitatis 
bonum  essentialia  in  dubium  abduci  non  posse  affirmat ;  nobis- 
cum  aliquatenus  convenire  videri  potest.  At  dum  ipsa  jura 
seu  facultates  ex  primatu  Romanis  Antistitibus  competentes 
recensendas  suscipit ;  ad  praerogativas  meri  ordinis  et  honoris 
fere  omnia  pertinent:  et  si  quae  aliquid  juris  coactivi,  seu 
jurisdictionis  prae  se  ferunt,  non  sunt  ejus  generis,  quae  per  se 
iu  conservandam  unitatem  potissimum  fidei  cogant,  quales  ex 
ratione  ac  fine  principali  instituendi  primatus,  nec  non  ex 
Scriptura  et  traditione  esse  deberent.  Dum  S.  Petrum  fuisse 
vult  (cap.  2.  §.  4.  tom.  1.  edit.  quintae  pag.  51)  in  Aposto- 
lorum  collegio  tanquam  praesidem  in  Senatu,  qui  Senatorum 
sententias  rogat,  non  cogit,  uno  suo  arbitrio  nihil  decidit; 
vim  coactivam  et  primatum  verae  jurisdictionis  in  gestis  con- 
ciliaribus  S.  Petro  apertissime  adimit;  eodemque  recidunt 
illa,   quibus  expendens  titulos  capitis  et  Principis  Apostolo 

rum  ipsi  attributos  a  Patribus,  subdit:  Inde  deferebatur  ei 
primatus  honor ,  ejus  sententiae  multum  tribuebatur ,  nulla- 
que  causa  majoris  momenti  sine  ejus  participatione  definie- 

batur Ipse  in  conventibus  proponebat  materiam,    de 

qua  deliberandum  erat:  ipse ,  cum  id  opportunum  esset, 
levabat  vocem  suam,  et  omnium  loco  ac  nomine  loque- 
batur:  quae  praerogativam  meri  ordinis  et  honoris  nequa- 
quam  excedunt,  subjicit  quidem  statim:  Verum  inter  hujus- 
modi  directorii  fincs  jura  primatus  non  subsistunt.  Exigit 
amplius  aliquid  conservatio  unitatis  in  Ecclesia  non  semper 
in  conciliis  congregata.  Si  hae  ultimae  voces,  non  semper 
in  conciUis  congregata,  eo  sensu  additae  fuissent,  ut  innue- 
retur  potestas  conciliorum  praesertim  generalium ,  quibus  vel 
per  se  vel  per  legatos  praesit  Summus  Pontifex,  quibusque 
jus  definiendi  controversias  fidei,  et  vis  cogendi  ad  fidei 
unitatem  ab  omnibus  catholicis  conceditur,  nihil  esset  re- 
pug-nandum.  Verum  Febronius  alia  mente  haec  addidit,  ut 
scilicet  indicaret,  quod  (Ib.  n.  4.)  postea  palam  declaravit, 
definitiones  fidei  extra  generale  concilium  a  solo  Pontifice 
editas,  etsi  is  praecipuas  habeat  in  judicando  partes,  non 
tamen  constituere  ultimum  judicium,  nec  esse  omnino  irrefra- 
gabiles  seu  infallibiles,  eisque  singulas  privatim  Ecclesias  sin- 
gularem  reverentiam  debere  praestare ,  adeo  ut  provisorie 
illis  obsequendiun  sit,  saltem  ad  non  dogmatizandum  con- 
trarium,  quamdiu  Ecclesia  non  reclamat.  Haec  sumpsit  ex 
Gersone,  atque  ex  aliorum  adversariorum  sententia,  qua  in- 
fallibilitatis  praerogativam  in  definiendis  fidei  controversiis 
Romano  primatui  tributam  negantes,  vim  omnino  coactivam 
et  absolutam  ad  praestandam  definitionibus  Apostolis  fidei  uni- 
tatem  penitus  iuficiantur.  Velim  Febronium  in  mentem  re- 
vocare  illud  principium,  quod  veluti  omnino  certum  (cap.  2. 
§.  4.  pag.  50)  statuit:  Cum  genuinum  fundamentum  ejus- 
dem  primatus  in  bono  unitatis  Ecclesiae  supra  §.  2.  inve- 
nerimus;  hinc  pro  principio  statuemus:  OMNIA  ILLA 
ET  SOLA  ESSE  PRIMOGENIA  ET  ESSENTIALIA 
JURA  PRIMATZJS,  SINE  QUIBUS  UNITAS  NON 
POTEST   SERVARI      Nonne    vis    ad    unitatem    omnino 

cogens  et  absoluta  ita  uecessaria  est,  ut  sine  ea  unitas  con- 
tineri  et  viudicari  penitus  nequeat?  Nonne  haec  vis  coactiva 
esse  debet  non  tam  in  singulos,  quam  in  oiuues  Christianos, 
cum  ex  omniuin  concordia  in  eadem  iide  unitas  catholicae 
formetur  Ecclesiae?  Num  sine  vi  coactiva  omnium  Christia- 
norum  ad  fidei  unitatem  in  institueudo  primatu  praecipue  in- 
tentam  a  Christo,  servari  posset  iu  Ecclesia  uuitas  ejusdem 
fidei  decreto  mere  provisorio,  contra  quod  etsi  nemiui  liceat 
reclamare,  quamdiu  non  reclamat  Ecclesia,  licere  tamen  cre- 
datur  ab  eo  dissentire?  Semper  Ecctesiam  et  Ecclesiae  filios 
non  provisoria  tautum,  sed  peremptoria  habuisse  Apostolicae 
Sedis  circa  fidem  judicia,  quibus  causa  finita  esset,  et  obedientia 
non  mere  externa,  quae  solam  contradictionem  externam 
vetet ,  sed  et  interna ,  quae  unitatem  fidei  constituit ,  ab 
omnibus  deberetur,  eaque  idcirco  infallibilitatis  privilegio  ex 
Christi  promissis  et  Patruin  traditione  donata  iu  libro  De  vi 
et  raiione  primatus  multis  probatum,  seu  potius  demonstra- 
tum  videtur. 

3.  Si  usuin  et  observantiam  priscorum  saeculorum ,  ad 
quam  Febronius  identidem  provocat,  velit  consulere,  ne  unum 
quidem  factum  aut  textum  iuveniet,  quo  catholici  licitum  pu- 
tarint  dubitare  de  aliqua  proprie  dicta  definitione  Sedis  Apo- 
stolicae.  De  aliqua,  inquam,  proprie  dicta  definitione  fidei, 
cujus  naturam  eodem  libro  explicavi;  neque  enim  de  aliis 
Romanorum  Pontificum  decretis,  aut  sententiis,  scriptis,  aut 
dictis  a  definitione  dogmatica  alienis  idipsum  dicenduni  aut  in- 
telligendum  est.  Novum  examen ,  quod  aliquando  habitum 
fuit  in  generalibus  conciliis  post  definitiones  Apostolicas,  nihil 
officere  vidimus;  cum  non  idcirco  hahitum  fuerit,  ac  si  de 
illis  liceret  ambigere  ante  judicium  et  approbationem  concilii 
oecumenici,  sed  ut  dubitantes  docerentur,  vel  errantium  con- 
tumacia  evidentius  pateret  omnibus,  ne  simplicibus  et  miuus 
cautis  fucum  faceret.  Febronius  hacc  et  his  similia  opponit, 
quae  ex  adversariorum  libris  in  indicato  opere  accuratius  ex- 
posita,  et  rejecta  pluribus,  hic  repetenda  non  sunt.  Cum 
vero  ipse  nihil  in  hac  parte  addat,  quod  ab  aliis  adversariis 
non    absimiliter    oppositum,     ibidem     confutatum     invenietur, 

uihil  nunc  addendum  existimareni  5  nisi  unum  quiddam  supra 
eeteros  contrariae  nobis  sententiae  patronos  Febronius  adje- 
cerit,  quod  cum  deteriorem  ipsius,  quam  aliorum  sententiam 
efficiat,  absque  aliqua  peculiari  animadversione  praetereundum 
non  judico. 

4.  Ceteri  adversarii,  qui  solum  quidem  judicium  Sedis 
Apostolicae  ad  finiendam  fidei  controversiam  non  sufficere 
autnmant,  ne  hinc  unitati  fidei  a  Christo  male  provisum  di- 
catur,  si  expectanda  esset  concilii  generalis  sententia,  quae 
idem  Apostolicum  judicium  confirmans,  causam  finiret;  sufficere, 
semperque  sufficiens  fuisse  ajunt,  si  defiuitionibus  Summorum 
Pontificum  accedat  Episcoporum  Ecclesiae  etiam  dispersae  vel 
expressus  vel  tacitus  saltem  consensus.  Haec  ipsa  conditio 
consensus  Ecclesiae  sive  adunatae  in  generali  synodo ,  sive 
dispersae,  quam  perperam  ad  vim  coactivam  earundem  defini- 
tionum  infirmandam  ab  adversariis  requiratur,  ibidem  pro- 
bavimus  cap.  14.  n.  29.  et  seqq.  Febronius  autem  hac 
ipsa  conditione  consensus  saltem  taciti  nequaquam  contentus 
(Cap.  6.  §.  8.  n.  1.),  ad  ultimatum  et  conclusum,  ut  ait, 
atque  infaliibile  judicium  in  materia  fidei  exigit  expressam  et 
concinentem  generalis  concilii  sententiam,  qua  solum  fidei 
definitiones  peremptorias  esse  comminiscitur.  Hac  in  hypo- 
thesi,  cum  concilia  oecumenica  rarissima  sint,  et  hoc  prae- 
sertim  tempore  multis  de  causis  eorum  convocatio  sit  difficil- 
lima,  ac  fere  impossibilis,  quam  male  Christus  prospexisset 
unitati  fidei  institutione  primatus,  si  post  Apostolicam  defini- 
tionem  ad  peremptorium  judicium ,  a  quo  nemo  catholicus 
posset  legitime  dissidere,  expectandum  esset  generale  Conci- 
lium?  Quomodo  id  cohaereat  cum  illis  ejusdem  Febronii  ver- 
bis,  quibus  ex  antiquorum  saeculorum  historia  (Ibid.  n.  4. 
p.  209)  cum  Augustino  fatetur,  raras  fuisse  haereses  adeo 
pertinaces ,  ut  ad  eas  profligandas  opus  fuerit  congrega- 
tione  generalis  concilii,  nemo  facile  intelliget.  Semper  enim 
ex  Febroniano  principio  necessaria  fuisset  generalis  synodi 
congregatio ,  siquidem  aliud  quodcunque  judicium  a  Pontifice 
editum  et  receptum  aut  praeventum  a  particularibus  conciliis 
approbatumque  Episcoporum    totius  Ecclesiae  consensu ,   nun- 

quam  fuisset  ultimatum  et  infallibile,  cui  haeretici  non  possent 
resistere  et  reponere,  se  nonduni  certos  haereticos  esse,  nec 
a  corpore  Ecclesiae  praecisos,  quamdiu  a  generali  concilio 
ultimum  et  infallibile  judicium  non  prodeat.  Id  porro  in  Fe- 
bronio  tanto  incohaerentius  videbitur,  si  animadvertas  eam 
Augustini  sententiam,  qua  necessarium  fuisse  negavit  ad  pro- 
fligandas  haereses  generale  concilium,  ab  ipso  Febronio  ibidem 
explicari  de  haeresibus  olim  damnatis  in  particularibus  syn- 
odis,  hac  ratione  addita:  Ea  etenim  semper  fuit  Ecclesiarum 
inter  se  societas  et  concordia,  canonumque  et  definitae 
doctrinae  apud  omnes  auctoritas  et  religio  tanta,  ut  quod 
synodo  aliqua  constitutum  uspiam  esset,  idem  aliae  Eccle- 
siae  sibi  pro  re  nata  imitandum  et  pariter  statuendum  du- 
cerent ,  sive  expressa  consensione ,  SIVE  TACITA  AP- 
PROBATIONE.  Num  ubi  agitur  de  definitionibus  particu- 
larium  synodorum,  ad  peremptoriam  istarum  vim,  quae  con- 
ciliorum  generalium  necessitatem  excluderet,  sufficere  cre- 
didit  non  tam  expressus ,  quam  tacitus  Ecclesiae  dispersae 
consensus,  quem  agens  de  definitionibus  Pontificiis  insufficien- 
tem  declaravit,  nisi  expresso  generalis  concilii  decreto  pro- 
baretur? 

5.  Aliud  vero  minus  cohaerens  in  ejusdem  Febronii 
opere  detexisse  mihi  videor.  Hactenus  consensum  Ecclesiae 
dispersae  Apostolicis  definitionibus  additum  ad  finiendas  con- 
troversias  fidei  per  se  minus  aptum  indicavit,  dum  judicium 
seu  consensum  oecumenici  concilii  requisivit.  Num  vero  ipsius 
oecumenici  concilii  auctoritatem  per  se  sufficere  credidit  sine 
ullo  Ecclesiae  dispersae  consensu?  Nihil  minus:  siquidem  ipsas 
generales  synodos  legitime  convocatas,  earumque  definitiones 
legitime  editas  ad  fidei  unitatem  non  absolute,  sed  conditionate 
tantummodo  cogere  affirmat  (Ibid.  n.  13.  pag.  21*2):  Si 
nempe  Patres  legitime  convocati  in  eo  (concilio)  ita  se 
gesserint,  ut  dici  debeant  repraesentare  totam  Ecclesiam: 
quod  an  ita  de  facto  sit,  declarat  agnitio,  seu  RECEPTIO 
ECCLESIAE.  Ex  sola  igitur  conciliorum  generalium  defi- 
nitione  non  oritur  absoluta  vis  coactiva  ad  unitatem,  sed  sub~ 
sequens  Ecclesiae   receptio,   seu   consensus    praeterea  neces- 

sarius  est,  ut  deelaretur,  nuiu  Patres,  qui  definitivuin  judi- 
cium  tulerunt,  legitime  convocati  ita  se  gesserint,  ut  dici  de- 
beant  repraesentare  totam  Ecclesiam.  Ita  Ecclesiae  dispersae 
consensus  Apostolicis  definitionibus  additus  vi  caret  plane 
coactiva  et  peremptoria,  quae  judicium  ultimum  pariat,  nisi 
accedat  judicium  Ecclesiae  in  generali  synodo  adunatae  con- 
sentiens;  simulque  judicium  Ecclesiae  in  generali  concilio 
aduuatae  consentiens  eam  vim  non  obtinet,  nisi  subsequenti 
Ecclesiae  dispersae  consensu  ipsuiii  concilium  legitimum  et 
legitime  se  gessisse  dignoscatur :  quae  quomodo  apte  coiive- 
niant,  Febronius  viderit.  Quanto  cohaerentius  alii  ex  adver- 
sariis  utrinque  vim  peremptoriam  deducunt  ex  consensu  Ec- 
clesiae  sive  dispersae,  sive  adunatae  in  generali  concilio,  cum 
non  minorem  auctoritatem  habeat  Ecclesia  dispersa,  quam 
coacta  in  concilio  oecumenico,  quod  ipsam  Ecclesiam  disper- 
sam  repraesentat? 

6.  Verius  autem  Romanae  auctoritatis  vindices  Aposto 
licis  definitionibus  absolutam  coactivam  ac  peremptoriam  vim 
tribuunt  ratione  primatus,  ut  ne  ad  hanc  vim  exerendain  as- 
sensu  Ecclesiae  sive  dispersae,  sive  in  oecumenica  synodo 
adunatae  indigeant:  nec  ipsorum  conciliorum  generalium  defi- 
nitiones  eadem  vi  carere  iuficiantur,  dummodo  ipsis  acces- 
serit  Sedis  Apostolicae  assensus  seu  confirmatio:  qua  de  re 
vide  quae  attuli  libro  praecedenti,  De  potestate  Ecclesiastica 
Papae  et  conciliorum  generalium  cap.  2.  §.  2.  Febronius, 
qui  hujus  assensus  aut  confirmationis  Apostolicae  necessitatem 
negat,  et  merum  pfaesidendi,  proponendi  et  exequendi  officium 
summis  Pontificibus  vindicat  (quae  meri  ordinis  et  executio- 
nis  sunt  munera):  haud  video,  quodnam  jus  praecipuum  in 
materia  fidei  primatus  proprium  statuat,  quo  praecipuae  juris- 
dictionis,  non  autem  meri  honoris  et  ordinis  primatus  consti- 
tuatur.  Quodsi  ex  dicendis  postea  nihil  quoque  peculiaris 
coactivi  juris  primatui  asserat  in  materiis  discipliuae,  sed  jus 
merae  inspectionis,  directorii,  executionis  canouum,  coercitio- 
nis  delinquentium  et  similia,  quae  ad  honorem  et  ordinem 
potius,  quam  ad  peculiarein  jurisdictionem  primatui  compe- 
tentia  referuntur;  multo  magis  patebit  ipsum  tum  in  fide,  tum 

in  disciplina  eum  tantuni  priniatiun  rcipsa  adniittere,  qui  vcl 
meri  honoris  et  ordiuis  est,  vel  ad  meruui  ordinis  et  honoris 
primatum  quani  proxiuie  accedens,  ejus  verae  et  praecipuac 
jurisdictionis ,  quam  Christus  in  unitatis  bonuui  primatui  at- 
trihuit,  est  penitus  expers. 


CAPUT  II. 

Quaenam  potestas  Romano  Pontifici  competat  in  materia  disci- 
plinae,  et  quantum  ei  Febronianum  systema  detrahat. 

1.  Cum  materia  fidei  comprehendat  non  tam  illa,  quae 
a  positivo  divino  jure  pendent,  quam  illa,  quae  naturali  juri  a 
Deo  praescripto  innituntur;  sicut  jus  divinum  et  naturale  im- 
mutabilia  sunt;  ita  immutabilia  sunt  pariter,  quae  iisdem  juri- 
bus  praecipiuntur ,  vel  prohibentur.  Quae  vero  nec  naturali, 
nec  divino  jure  sunt  vetita  vel  praescripta,  sed  Ecclesiasticae 
dispositioni  a  Deo  fuerunt  relicta,  si  ab  Ecclesiastica  potestate 
praccipiantur  vel  interdicantur ,  constituunt  materiam  disci- 
plinae,  quae  pro  Ecclesiae  potestate  ita  variare  et  mutari 
potest,  ut  pro  varietate  circumstantiarum  nunc  licere  possit, 
quod  prius  erat  interdictum ;  nunc  autem  quod  prius  erat  lici- 
tum,  superveniente  Ecclesiastica  prohibitione ,  illicitum  fiat. 
Hinc  leges  Ecclesiasticae,  quae  de  materia  disciplinae  statuunt, 
mutationi  obnoxiae  sunt,  uti  disciplina  est  mutationi  et  varie- 
tati  obnoxia.  Haec  tam  certa  sunt  ex  antiqua  praxi  Eccle- 
siae,  ut  idcirco  nec  semper  nec  uhique  eaedem  disciplinac 
leges  viguerint,  autvigeant;  neque  in  hoc  Febronius  contrairc 
potuerit. 

2.  Animadvertenda  vero  hoc  loco  videtur  ea  ejusdcm 
Febronii  thesis ,  quam  inter  Principia  juris  publici  Eccle- 
siaslici  recensuit  c.  1.  n.  2.  Apostolorum  potestas  letjis- 
lativa  origine  quidem  sua  fuit  divina  (quia  scilicet  a  Christo 
instituta,  uti  ab  eodem  instituta  est  potestas  Ecclesiae):  ai 
praecepta  Apostolorum ,  tametsi  libvis  canonicis  inserta, 
non  sunt  divina,  sed  mere  humana.  Quam  distinctionem  in 
subjecta  adnotatione  explicat   et   confirmat   ex  Pauli  epist.    ! . 

ad  Cor.  c.  7.  ubi  quae  juris  divini  sunt,  his  verbis  tradit: 
Praecipio ,  non  ego ,  sed  Dominus;  quae  autem  proprio 
arbitrio  tradit,  hac  formula  praefatur:  Ceteris  ego  dico, 
etc.  Quae  mero  praecepto  Apostolico  sunt  praescripta,  sicut 
dispensationi,  ita  et  mutationi  obnoxia  esse  queunt.  Inter  haec 
referendum  creditur  illud  decretum  in  Hierosolymitana  synodo 
circa  vetitum  usum  sanguinis  et  suffocati,  quod  pro  illis  circum- 
stantiis  necessarium,  mutatis  circumstantiis  jam  obsolevit. 

3.  Licet  in  materia  disciplinae,  quae  varietati  subest, 
non  ita  sit  necessaria  omnium  Ecclesiarum,  omniumque  catho- 
licae  Ecclesiae  Episcoporum  unitas  cum  sede  Apostolica,  uti 
cum  ea  omnino  (Sup.  c.  1.)  necessaria  est  unitas  omuium 
in  materia  fidei  et  communionis,  quae  divino  jure  immutabili 
praescripta  est  ratione  primatus;  ob  nnitatis  tamen  bonum 
necessaria  est  omnium  inferiorum  potestatum  Ecclesiasticarum, 
et  Episcoporum  omnium  subordinatio  Summo  Hierarchae  Ro- 
mano  Pontifici.  In  una  quidem  Ecclesia  particulari  duo  Epi- 
scopi  potestate  pares  esse  non  possunt,  quin  dissensionibus 
aditus  pateat,  et  unitati  periculum  ex  aequalitate  jurium  iin- 
pendat;  sed  unus  ita  praeesse  debet  omnibus,  ut  alius  quivis, 
etiamsi  Episcopalem  consecrationem  praeferat,  in  jure  eidem 
credito  esse  debeat  subordinatus.  Quare  in  Nicaeno  Concilio 
cautum  fuit,  ut  si  Cathari  seu  Novatiani  Episcopi  ad  unitatem 
redeuntes  recipiendi  essent,  ubi  inveniretur  Episcopus  catho- 
licus,  non  admitterentur  cum  eadem  Episcopatus  jurisdictione, 
sed  in  gradu  presbyterii,  ne  in  una  civitate  duo  Episcopi 
esse  viderentur,  quod  unitatis  bono  repugnat.  Similiter  ergo 
in  universali  Ecclesia  duo  aequalis  omnino  juris  Pontifices 
esse  nequeunt,  sed  unus  praeesse  debet  omnibus  peculiari 
jurisdictione,  cui  omnes  sint  subordinati  in  Ecclesiae  regimine, 
ac  in  ipsa  materia  disciplinae,  ne  hac  subordinatione  sublata, 
scissurarum  pericula  impendant,  quae  facilem  unitatis  discin- 
dendae  occasionem  afferrent.  Cui  autem  haec  subordinatio 
ab  omnibus  praestanda  est,  nisi  illi,  cui  ex  verae  et  perso- 
nalis  jurisdictionis  primatu  unitatis  in  tota  Ecclesia  conser- 
vandae  officium  cum  idonea  in  id  potestate  a  Christo  com- 
missum  fuit?     Neque   in   hoc   repugnare   potest  Febronius  ex 

illo  ipsius  certissimo  principio,  quod  praecedenti  capite  retu- 
limus  num.  2.  nimirum  Omnia  illa  et  sola  esse  primogenia 
et  essentialia  jura  primatus,  sine  quibus  unitas  non  potest 
servari.  Num  absque  ea  omnium  subordinatione  Summo 
Hierarchae  vel  in  materiis  disciplinae  unitas  Ecclesiae  servari 
diutius  posset? 

4.  Haec  autem  subordinatio  Summo  Pontifici  debita  ex 
illo  divino  jure,  quo  inferiores  debere  praepositis  suis  sub- 
jacere  Paulus  (Heb.  13,  17.)  testatur,  ab  ipsis  *)  Apostolis 
observata  fuit  erga  S.  Petrum  principem  et  superiorem  suum, 
non  quod  ex  ipsis  aliquid  gravioris  scissurae  et  dissensiouis, 
quae  unitatem  abrumperet,  esset  timendum,  sed  in  futurorum 
temporum  et  Episcoporum  successorum  suorum  exemplum, 
ut  his  ejusdem  subordinationis  debitum  erga  Petri  successores 
Romanos  Antistites  commendarent.  Hanc  quidem  subordina- 
tionem  in  universalis  Ecclesiae  regimine  cum  praestare  debe- 
rent  ipsi  Apostoli  S.  Petro  bono  unitatis  ratione  primatus; 
jure  damnata  fuit  propositio  de  bicipiti  Ecclesiae  capite  SS. 
Petro  et  Paulo  eo  sensu  accepta  et  explicata,  ut  ponat 
omnimodam  aequalitatem  inter  S.  Petrum  et  S.  Paulum, 
SINE  SUBORDINATIONE  et  subjectione  S.  Pauli  ad 
S.  Petrum  in  potestate  suprema  et  regimine  universalis 
Ecclesiae:  haecque  condemnatio  et  explicatio  a  tota  Ecclesia 
etiam  Gallicana  suscepta  et  approbata  fuit.  Vide  lib.  De  vi 
et  ratione  primatus  c.  3.  n.  2.  Si  hanc  subordinationem 
ipsi  Apostoli  debebant  primati  suo  S.  Petro;  quomodo  suc- 
cessoribus  S.  Petri  negari  poterit  debita  ab  Episcopis  Apo- 
stolorum  successoribus ,  cum  in  ipsis  praecipue,  qui  non  sunt 
eodem  Apostolorum  Spiritu  afflati,  ad  unitatem  continendam 
sit  maxime  necessaria. 

5.  Quamvis  Episcopalis  auctoritas  sit  in  origine  institu- 
tionis   divinae,   ac  idcirco   aeque  immutabilis   ac  jus  divinum, 


*)  Qui  omneiii  subordinationem  erga  S.  Petrum  negaret  Apostolis,  ita 
ut  aequales  omnino  fuerint  cum  potestate  Petri,  primatum  meri  ordinis  et 
honoris  supra  Apostolos  in  Petro  deberet  agnoscere ,  quod  communi  ca- 
tbolicae  doctrinae  plane  repugnat.  De  hac  subordinatione  lege  not.  5.  et 
9.  in  c.  1.  praecedentis  operis  De  potest.  Eccles. 

Episcopis  adimi  peiiitus  nequeat;  cum  tamen  duo  ad  eandem 
auctoritatem  pertinentia  a  Christo  non  fuerint  instituta,  sed 
Ecclesiae  praepositis,  Petri  scilicet  et  Apostolorum  succes- 
soribus,  ut  de  ipsis  disponerent,  fuerit  commissum;  ea  non 
ad  jus  divinum  immutabile,  sed  ad  disciplinam  mutabilem  re- 
ferenda  sunt;  nimirum  I.  subditorum  seu  dioeceseon  designa- 
tio,  in  quibus  Episcopi  auctoritatem  exercerent:  II.  Episco- 
palium  facultatum  quodnam  esse  deberet  exercitium  et  usus. 
Qnoad  dioeceseos  seu  subditorum,  qui  cuique  Episcopo  com- 
mitterentur,  designationem  exercitio  auctoritatis  necessariam 
(neque  enim  jurisdictio  nisi  in  subditos  exerceri  legitime 
potest)  paucis  concludam.  Potestas  illa  illimitata  in  totum 
mundum,  Apostolis  ab  ipso  Christo  tradita,  necessaria  qiri- 
dem  fuit  in  illis  initiis,  ut  sua  citius  aedificaretur  Ecclesia- 
ac  proinde  omnes  poterant  ubique  praedicare  Evangelium,  ubi- 
que  Ecclesias  particulares  et  Episcopatus  erigere,  consecrare 
Episcopos,  presbyteros  etc.  et  quaelibet  alia  Apostolatus  offi- 
cia  exercere.  At  hoc  jus  immediatum  in  totum  mundum,  et 
in  omnes  Ecclesias  ex  peculiari  necessitate  ac  utilitate  illis 
initiis  tributum,  in  aliis  Apostolis  extraordinarium  fuit,  quod 
bono  ejusdem  unitatis  (ut  mox  dicturi  sumus)  non  debebat  in 
Episcopos  eorum  successores  transire;  in  Petro  autem,  cujus 
auctoritas  ratione  primatus  ob  ipsius  uuitatis  bonum  debebat 
esse  perpetua  et  in  successores  ejus  propagari,  ordinarium 
esse  debuit,  sicut  et  in  successoribus  ejusdem,  Romanis  Pon- 
tificibus,  ordinarium  debet  agnosci.  Cum  vero  extraordinaria 
aliorum  Apostolorum  potestas  in  universum  mundum,  illis 
initiis  necessaria,  non  deberet  Episcopis  ipsorum  successoribus 
aequo  jure  competere,  ne  magna  in  Ecclesiis  jam  aedificatis 
confusio  fieret,  si  aeque  ac  Apostoli  omnes  Episcopi  omnia 
possent  ubique;  sed  potius  expediret  diversas  dioeceses  de- 
signare,  et  Episcopatus  diversos  erigere,  ita  ut  singuli  Epi- 
scopi  suae  cuique  dioecesi  praeficerentur ,  gregique  assignato 
facilius  prospicerent ;  haec  designatio  dioeceseon  et  subditorum, 
quam  Christus  non  instituit,  sed  Apostolis  eorumque  succes- 
soribus  commisit,  non  est  divini  immutabilis  juris,  sed  Eccle- 
siastici ;  ac  proinde  ad  disciplinam  mutabilem  pertinens,  subest 

potissimum  dispositioni  successorum  S.  Petri,  qui  cum  ex 
eodem  S.  Petri  primatu  jus  ordinarium  habent  in  universam 
Ecclesiam,  tum  vero  eodem  ordinario  jure  uti  possunt  in 
dioeceses  singulas  aeque  ac  in  illas  Apostoli  extraordinario 
jure  uti  poterant.  Ex  hac  potestate  in  dioeceses  omnium 
Episcoporum ,  quae  in  solis  Petri  successoribus  ex  divini 
juris  primatu  est  ordinaria,  Romana  Sedes  potest,  si  expediat, 
Episcopatus  aliquos  supprimere,  novos  erigere,  unum  dividere 
in  duos;  potest  etiam,  si  in  aedificationem  Ecclesiae  conferat, 
aliquos  subditos  per  exemptionem  ab  Episcopi  jurisdictione 
subducere,  quo  de  jure  alibi  opportunius  dicetur. 

6.  Porro  Episcopos,  quos  Apostoli  constituerant,  quoad 
Episcopalium  facultatum  usimi  et  exercitium  intra  fines  as- 
signatarum  cuique  dioeceseon  fuisse  subordinatos  eisdem 
Apostolis,  qaatenus  hi  possent  ipsarum  facultatum  usum  et 
cxercitium  a  Christo  non  definitum  in  bonum  Ecclesiae  limi- 
tare  et  moderari,  nemo  negaverit.  Quod  autem  poterant  sin- 
gttli  Apostoli  extraordinario  illo  jure  in  totam  Ecclesiam, 
quod  paulo  ante  explicavimus;  poterat  multo  magis  et  Petrus, 
qui  in  ipsos  Apostolos  jurisdictione  potiebatur  primatus  causa; 
cum  praesertim  extraordinarium  aliorum  Apostolorum  jus  in 
omnes  et  singulas  Ecclesias  et  in  Episcopos  omnes,  in  Petro 
esset  ordinarium,  et  ad  Summos  Pontifices  Petri  successores 
ordinatio  item  jure  transierit :  unde  et  hos  posse  Episcopalium 
facultatum  usum  atque  exercitium  limitare  et  moderari  fatentur 
ipsi  adversarii  cum  Gersone ,  ipsaque  Ecclesiae  praxis  et  *) 
antiqua  etiam  exempla  in  praecedenti  opere  De  potest.  Eccl. 
cap.  1.  §.  5.  indicata  confirmant.  Nihil  in  his  contra  jus 
Episcoporum  divinum;  quia  licet  Christus  instituerit  Episco- 
porum  auctoritatem ,  dioeceseon  tamen  et  subditorum  designa- 


l)  Quotl  si  antiquis  temporibus  haec  sive  dioeceseon,  sive  facultatum 
Episcopaliuni  dispositio  a  Metropolitanis,  seu  Patriarchis,  conciliisque  pro- 
vinciarum  fere  pendebat;  non  idcirco  negandum  in  id  Pontificium  jus, 
quod  ex  primatu  fluit.  Cum  eniin  ea  illorum  quaecunque  esset  jurisdictio 
in  Episcopos  et  Episcopatus,  eisxlem  Ecclesiastica  potestate  institutis  non 
competeret  nisi  jure  Ecclesiastico ;  quidquid  Ecelesiasticae  institutionis  est, 
juri  ordinario  et  divino  primatus  praejudicare  non  poterat.  Confer  lib. 
De  potest.   Eccles.  c.  1.  §.  4. 

tionem  facultatumque  Episcopalium  moderationem  et  usum 
Ecclesiasticae  potestatis  dispositioni  reliquit;  haecque  ad  disci- 
plinae  materiem  pertinent,  quae  variare  potest,  si  Ecclesiae 
bono  expediat. 

7.  Ne  vero  in  hac  sive  dioeceseon  sive  facultatum  Epi- 
scopalium  moderatione  seu  limitatione  Pontificio  juri  subordi- 
nata,  effraenis  sit  dominatus,  qui  nullis  legibus  constrictus 
pro  arbitrio  evagetur,  et  licentius  excurrat;  Papae  potestas 
iu  id  subjecta  est  illi  naturali  atque  divinae  legi  a.  S.  Paulo 
memoratae:  Potestas  a  Deo  in  aedificationem ,  non  in  de- 
structionem.  Quod  in  destructionem  Ecclesiae  vergeret,  ab- 
usus  esset  potestatis  Pontificiae;  usus  siquidem  legitimus  ille 
solus  est ,  qui  aedificationi ,  id  est  publico  Ecclesiae  bono 
inservit. 

8.  Cum  Febronius  hisce  naturalis  ac  divinae  legis  fini- 
bus,  quos  abutentes  potestate  tradita  transgredi  non  verentur, 
haudquaquam  contentus,  potestatem  Pontificiam  revocari  vult 
ad  canonum  antiquorum  normam;  ea  opinione  innititur,  qua 
Summum  Pontificem  ejusque  auctoritatem  vi  coactivae  et  juri 
canonum  subesse  existimat.  Opinio  vero  ejusmodi  ex  eo 
principio  dimanat,  quo  claves  et  jurisdictio  Ecclesiastica  ipsi 
Ecclesiae  immediate  traditae  dicuntur,  eaeque  sic  ab  Ecclesia 
Summo  Pontifici  et  Episcopis  tanquam  suis  ministris  commu- 
nicari  (Febron.  c.  1.  §.  6.  n.  3.  t.  1.  pag.  18),  ut  omnis 
istorum  jurisdictio  pendeat  ab  Ecclesiae  voluntate  ac  bene- 
placito;  quod  cum  in  conciliorum  praesertim  generalium  ipsam 
Ecclesiam  repraesentantium  canonibus  declaretur ,  non  solum 
Episcoporum ,  sed  Pontificum  etiam  summorum  potestas  ita 
ipsis  canonibus  adstringi  creditur,  uti  subest  Ecclesiae,  in  qua 
totam  jurisdictionem  contineri  non  dubitant.  Hoc  vero  prin- 
cipium  de  clavibus  immediate  traditis  ipsi  Ecclesiae  eo  sensu 
acceptum,  quo  Ecclesiae  nomine  omues  non  solum  clerici, 
sed  etiam  laici  atque  mulieres  ad  Ecclesiae  corpus  pertinentes 
comprehendantur,  omnibusque  clavium  potestas  immediate  tra- 
dita  judicetur ,  falsissimum  et  damnatum  ab  Ecclesia ,  Febro- 
nius  vindicare  non  poterit.  Quod  si  Ecclesiae  nomine  intel- 
ligantur  Petrus  et  Apostoli,    quibus   sane   claves  et  Ecclesia- 

sticam  potestatem  Christus  immediate  dedit,  Pelro  primum, 
cum  ipsi  separatim  illas  promisit  (Matth.  16,  19.):  Et  tibi 
dabo  claves  etc.  Apostolis  autem  postea,  non  tamen  sepa- 
ratim,  sed  una  cum  Petro,  cum  post  resurrectionem  dixit 
(Joan.  20,  22.):  Accipite  Spiritum  sanctum  etc.  verissimum 
et  catholicum  est:  et  hinc  quoque  certissimum  eandem  juris- 
dictionem  clavium  in  Romanos  Pontifices  et  Episcopos  S.  Pe- 
tri  et  Apostolorum  successores  ita  transiisse ,  ut  omnis  juris- 
dictio  Ecclesiastica  in  ipsis  immediate  resideat.  At  sicut 
Petrus  et  Apostoli  in  omnihus  Apostolatus  jurihus  et  faculta- 
tibus  pares,  non  erant  pares  Petro  in  vi  et  jurisdictione  pro- 
pria  et  personali  primatus ,  quam  et  idem  Febronius  excipit, 
dum  in  titulo  capitis  1.  paragraphi  septimi  ait:  Omnium 
Apostolorum  in  Ecclesiastica  potestate  aequalitas  salvo  Pe- 
tri  primatu;  ita  non  aeque  pares  jurisdictione  dici  queunt 
Episcopi  et  Romani  Pontifices  successores  S.  Pelri,  quin 
istis  competat  jus  aliquod  personale  proprium  primatus ,  quod 
nulli  alii  commune  esse  potest.  Hoc  jus  in  conservationem 
unitatis  Petro  et  successoribus  ejus  tributum  a  Christo,  eam 
jurisdictionem  peculiarem  eaque  jura  primatus  propria  et  es- 
sentialia  requirit,  sine  quibus  (ut  ex  Fehronio  audivimus) 
unitas  non  potest  servari.  Hinc  jus  coactivum  non  tam  in 
singulos,  quam  in  omnes  simul  fideles  ad  unitatem  fidei  et 
communionis  cum  Romano  Pontifice  custodiendam  in  lihro 
De  vi  et  ratione  primatus  statuimus  luculentissime,  cui  Fe- 
hronius  quantum  detrahat  ex  praecedenti  capite,  ut  arbitror, 
manifestum  est.  Cum  porro  ad  unitatis  conservationem  sub- 
ordinatio  omnium  etiam  Episcoporum  supremo  capiti  Romano 
Pontifici  sit  pariter  necessaria  in  regimine  universalis  Eccle- 
siae  et  in  materia  disciplinae,  ne  dissensionibus,  quae  nnitatem 
scindant,  aperiatur  occasio;  hoc  capite  satis  explicatum  vi- 
detur,  et  ita  constitutum,  ut  dioeceseon  et  subditorum  de- 
signatio  Episcopaliumque  facultatum  moderatio  quoad  exerci- 
tium  et  usum  dispositioni  Apostolicae  subesse  jure  negari  non 
possit,  quatenus  utrumque  non  in  destructionem ,  sed  in  aedi- 
ficationem  et  bonum  Ecclesiae  dirigatur,  ut  divino  ac  naturali 
jure  cautum  est. 

P.  Ballcr.   de   Potestate  etc.  1  ] 

9.  Quodsi  ad  impediendos  vel  tollendos  Pontificiae  po- 
testatis  abnsus  Febronius  cum  ceteris  adversariis  contendat, 
Summorum  Pontificum  auctoritatem  praeter  divinum  ac  natu- 
rale  jus,  quod  negligi  potest,  coercendam  quoque  esse  sacris 
canonibus  praesertim  conciliorum  generalium,  et  ita  vi  coactiva 
coercendam,  ut  iidem  Pontifices,  si  data  potestate  abutantur, 
a  generali  synodo  indicari,  et  (si  opus  sit)  deponi  etiam  pos- 
sint,  quia  subsunt  jurisdictioni,  quae  universali  Ecclesiae  et 
oecumenicis  synodis  universam  Ecclesiam  repraesentantibus 
immediate  collata  fuit;  haec  est  illa  thesis,  quam  falsam,  in- 
firmissimisque  momentis  fultam,  totiqne  antiquitati  contrariam 
ostendi  libro  praecedenti  (De  potest.  Eccl.).  Nec  quidpiam 
apud  Febronium  reperire  licebit,  quod  ex  ibidem  disputatis 
dissolutum  non  sit.  Solos  enim  auctores  allegat  ejusdem  sen- 
tentiae  patronos,  qui  ad  idoneam  alicujus  thesis  probationem 
nequaquam  sufficere  dicendi  sunt  ex  illo  Febroniano  principio, 
quo  non  admittendas  significat  (t.  1.  pag.  50  in  fine)  nisi 
eas  sententias,  de  quibus  scholae  catholicae  omnes  consen- 
tiunt.  Synodos  Constantiensem  et  Basileensem  ingerit,  qua- 
rum  canones  in  hanc  rem  objectos  non  magis  probare  ibidem 
probatum  est.  E  contra  primatus  rationem,  quae  vim  coacti- 
vam  Pontificiae  jurisdictioni  tribuit  in  totam  Ecclesiam  etiam 
collective  sumptam  et  iu  ipsa  generalia  concilia,  quae  sine 
consensu  Romani  Pontificis  vim  nullam  oecumenicae  synodi 
propriam  oblinent  neque  in  negotio  fidei  neque  in  materia 
disciplinae,  ipsos  Pontifices  a  cujuscunque  concilii  judicio  et 
potestate  eximere,  totamque  praeterea  antiquitatem  ita  eos- 
dem  tanquam  superiores  fuisse  veneratam,  ut  si  errent  etiam 
gravissime,  a  nemine  judicari  possint,  nisi  ex  haeresi  vel 
schismate  recedentes  ab  Ecclesia,  et  in  haeresi  vel  schismate 
pertinaces  Pontificatum  amiserint,  et  Ecclesiae  superiores 
amplius  non  sint,  pluribus  eodem  in  libro  constitutum  fuit. 
Fehronius  igitur,  qui  nulla  efficaci  et  idonea  auctoritate  vel 
ratione  Romanos  Pontifices  subjectos  credit  canonibus  et  vi 
coactivae  conciliorum  generalium,  quibus  ipsi  non  praebuerunt 
assensum,  subjectos  vult  Episcopis  inferioribus  suis,  qui  etiam 
collective    sumti    Pontificiae    potestati    subditi    et    subordinati 

esse  debent  jure  primalus;  ac  proinde  quantuiii  primalus 
jurisdictionem  extenuet  in  ipsa  materia  disciplinae,  quis  non 
intelligat? 

10.  Quanto  autem  idem  in  hac  quoque  materia  detrahat 
supremae  auctoritati  Aposlolicae,  quae  primalui  competit,  alia 
evidentiori  forsitan  ratione  patebit.  Quam  multa  summi  Pon- 
tifices  antiquis  etiam  temporibus  gesserint  et  constituerint  non 
tam  in  Occidentalium  quam  iu  Orientalium  Ecclesiarum  regi- 
mine  ac  in  ipsa  materia  disciplinae,  ex  veteribus,  quae  super- 
sunt,  monumentis  capite  sequenti  indicandis  notissimum  est. 
Haec  jus  illorum  demonstrant  in  universam  Ecclesiam,  quod  a 
primatu  dimanat.  Eebronius  ne  haec  jurisdictioni  primatus 
tribuat,  aliis  atque  aliis  causis  a  primatu  alienis  pleraque 
adscribit.  Quaedam  scilicet  ejusmodi  gesta  intra  Occidentales 
fines  ad  jus  Patriarchicum,  quod  Ecclesiasticam  habet  origi- 
nem,  referenda  existimat:  aliqua  ad  concessionem  conciliorum, 
alia  ad  delationem  et  obsequium  Episcoporum,  vel  ad  tacitam 
saltem  Ecclesiarum  approbationem,  quae  omnia  ad  institutionem 
Ecclesiasticam  pertinent,  adeo  ut  hinc  scripserit  (c.  2.  §.  7. 
u.  9.):  Habet  universalis  primatus  sua  jura  partim  ex 
jure  divino,  partim  ex  humano,  immo  plura  ex  hoc,  quam 
ex    illo.       Habet   ordo  Episcoporum    fere    omnia    sua    ex 

jure  divino.  Ita  deteriorem  multo  efficit  jurium  Pontificii 
primatus  rationem,  quam  Episcopalium,  cum  illorum  plura  ex 
humano  jure  derivet,  istorum  autem  fere  omnia  ex  divino. 
Id  autem  etsi  valde  injuriosum  Pontificiae  auctoritati,  feren- 
dum  tamen  aliquo  modo  crederem,  si  facultates,  quas  ille  tri- 
buendas  credit  primatui  ex  divino  jure,  verae  et  praecipuae 
jurisdictionis  facultates  essent.  Sepositis  vero  iis,  quae  ad 
jus  humanum  ab  eo  referuntur,  quid  in  materia  disciplinae 
reliquum  est,  quod  primatui  reservet  ac  tribuat  ex  divino 
jure,  nisi  ea  quae  merum  directorium,  meram  inspectionem, 
executionem  meram  canonum  praeferunt,  aliaque  ejusdem  ge- 
neris  ex  eodem  recensita  capite  praecedenti,  quae  omnia  iion 
verae  et  praecipuae  coactivae  jurisdictionis ,  sed  ordinis  tan- 
tum  et  honoris  primatum  constituunt. 

11.  Id  totum  explicatius   fiet   exemplo  potestatis  Ponti- 

ficibus  tributae  in  ferendis  legibus  Ecclesiasticae  disciplinae. 
Haec  potestas  primatus  propria  conceditur  a  Febronio,  qua- 
tenus  primati  supremo  competit  inspicere  et  proponere,  quae 
regendae  Ecclesiae  utilia  vel  necessaria  judicat.  Hoc  meri 
directorii,  honoris  et  ordinis  jus  est.  Quid  autem  de  jure 
coactivo,  quod  ad  jurisdictionem  proprie  dictam  pertinet?  Hoc 
jus  Febronius  Ecclesiasticis  Pontificum  legibus  adeo  negat,  ut 
eas  vim  obligandi  non  habere  affirmet,  nisi  ab  Ecclesia  reci- 
piantur,  qua  in  re  nec  generalibus  conciliis  parcit,  quorum 
leges  circa  disciplinam  eadem  conditione  adstringit.  Ita  porro 
ejusmodi  legum  ferendarum  Ecclesiastica  jurisdictio  prorsus 
dcstruitur.  Generales  leges  Ecclesiasticae,  quae  omnes  ligent, 
ferri  uon  possuut  nisi  ab  iis  qui  toti  Ecclesiae  praesuut. 
Tales  sunt  Papa  et  Episcopi  adunati  in  generali  concilio. 
His  autem  vis  ligandi  a  Christo  tradita.in  Petro  et  Apostolis, 
nou  fuit  tradita  sub  conditione  consensus  l) :  alias  ipsi  per  se 
non  ligarent,  nisi  eorum  subditi  suo  consensu  recipientes  le- 
gem,  se  ligari  sinerent:  quod  esset  vim  et  potestatem  legis- 
lativam  Petro  et  Apostolis  corumque  successoribus  etiam  in 
concilio  collectis  adimere,  atque  in  receptionem  et  consensum 
subditorum  transferre.  Cum  itaque  in  istorum  arbitrio  po- 
situm  non  sit,  ut  Ecclesiasticam  legem  a  Papa  aut  Concilio 
generali  editam  recipiant  vel  respuant;  certum  est  ex  Apo- 
stolo  ad  Romanos  13.  eos  graviter  peccare,  qui  non  obediendo 
contumaciter  superiori  potestati  resistunt;  nisi  forte  ipsorum 
legislatorum  voluntate  et  consensu  saltem  tacito  praesumen- 
dum  sit,  ipsos  in  ferenda  lege  noluisse  aliquos  obligare.  Ita 
certa  est  praesumptio,  Tridentinam  synodum  decretis  perti- 
nentibus  ad  usuiii  latinae  linguae  in  divinis  officiis ,  ad  ritus 
et  formas  aliquorum  Sacramentorum,  ad  usiun  calicis  et  alia 
similia  disciplinae  capita,  licet  generalibus  verbis  fuerint  ex- 
pressa,  noluisse  Orientales  obligare.  Et  similiter  ubi  ex 
concordatis,  vel  ex  diuturna  regionis  consuetudine  ipsis  legis- 


l)  Scripsit  Augustinus  1.  3.  de  liber.  arbitr.  c.  24.  Praeceptum  rton 

e?t  ab  illoy  cui  praecipitur ,  sed  ah  illo  qui  praecipit.  Idem  sentiendum 

de  legibus,  quarum  vis  a  potestate  legislatorum,  non  ab  acceptatione  sub- 
ditorum  proficwcftur. 


165     

latoribus  Ecclesiasticis  non  ignota,  et  ipsorum  saltem  tacito 
consensu  approbata  invaluit,  ut  leges  aut  decreta  disciplinae 
vim  obligandi  non  obtineant,  nisi  in  iisdem  locis  fuerint  pro- 
mulgatae;  praesumendum  est  eos  ibidem,  nisi  expresse  re- 
sistant,  noluisse  absolute  novis  legibus  aut  decretis  obligare: 
unde  cum  expedire  credunt  ea  recipi,  curare  solent  ut  pro- 
mulgentur  ac  recipiantur.  Sicubi  vero  leges  absolute  editae 
non  recipiantur  ab  iis  qui  parere  debuissent,  ne  in  publicum 
damnum  animarum  vertatur  lex,  quae  in  bonum  publicum 
edita  fuerat,  ipso  legislatore  sciente  et  non  repugnante  ac 
tacite  consentiente  fieri  potest,  ut  eadem  lex  vim  obligandi 
amittat,  vel  legitima  praescriptione  abrogetur.  Si  id  tantum 
scripsisset  Febronius,  nihil  juri  Pontificum  aut  Conciliorum 
detraxisset.  At  ea,  quibus  vim  leguin  affigit  subditorum  re- 
ceptioni  atque  consensui,  cum  merum  jus  proponendi,  non 
autem  cogendi  in  illis  adstruant,  probari  neutiquam  possunt. 
Sed  transeamus  ad  alia,  quibus  Febronii  indoles  in  derogando 
Apostolicae  auctoritati  etiam  atque  etiam  detegetur,  et  Poutifi- 
cia  legitima  potestas  magis  magisque  vindicabitur. 


CAPUT  III. 

De  suprema  et  plena  Ecclesiastica  Potestate ,  quae  Romanis 
Pontificibus  competit  jure  primatus.  Quibus  limitibus  divini  ac 
naturalis  juris  circumscripta ,  et  quam  aliena  a  monarchico 
arbitrario  et  effraeni  dominatu,  quem  ipsi  affingit  Febronius. 
Summa,  sed  non  solapotestas  est  in  Ecclesiae  reyimine,  quippe 
quae  cum  potestate  Episcoporum  a  Deo  instituta  copulatur,  et 
ref/imen  non  simpliciter  monarchicum ,  sed  cx  monarchico  et 
aristocratico  temperatum  constituit. 

I.  Ex  constitutis  hactenus  facile  est  intelligere ,  quam 
vere  suinmis  Pontificibus  suprema  et  plena  Ecclesiastica  po- 
testas  competat  jure  primatus.  Suprema  illa  est,  quae  supra 
omnes  Ecclesiae  potestates  ita  eminet,  ut  nulli  istarum  sub- 
jiciatur.  Pontificium  primatum  esse  potestatem  supremam  inter 
Ecclesias  particulares ,  nec  cuiquam  particulari  Ecclesiae,  vel 
Concilio,  quod  particularem  quamlibet  Ecclesiam  repraesentet, 
esse   subjectam,  ex   condemnatione   errorum  Wicleffi   facta   a 

Constantiensi,  et  a  tota  Ecelesia  Episcopis  quoque  Gallicanis 
confitentibus  approbata  (Vid.  praefat.  lib.  De  potest,  Eccles. 
n.  2.)  manifestum  est.  Hinc  summis  Pontificibus  jus  compe- 
tit  saltem  in  omnes  Episcopos  et  Ecclesias  particulares  jure 
primatus ,  qui  non  est  meri  ordinis  et  bonoris ,  sed  peculiaris 
jurisdictionis  primatus.  Id  quidem  confirmaut  antiquissimorum 
quoque  temporum  gesta.  Semper  enim  illi  data  occasione  in 
particulares  etiam  majorum  sedium  Episcopos,  et  in  Ecclesias 
particulares  ex  jure  primatus  suam  sollicitudinem  curamque 
extenderunt.  In  novissima  editione  operum  S.  Leonis  hoc 
Pontificii  juris  exercitium  ex  ipsius  litteris  deduximus ,  idque 
dissertationi  materiem  praebuisset  amplissimam,  nisi  modera- 
tionis  et  brevitatis  studio  sufficere  credidissemus  textus  huc 
pertinentes  innuere  tantum  in  primi  tomi  indice  verbis,  Leonis 
jurisdictio  et  sollicitudo  in  universa  Ecclesia.  Quod  autem 
ibi  de  S.  Leone  praestiti,  aeque  praestari  posset  ex  S.  Gre- 
gorii  Magiii  litteris,  nec  non  de  aliis  Romanis  Episcopis  an- 
tiquis,  quorum  epistolae  non  exiguo  nuniero  ad  nos  pervene- 
runt,  idemque  liceret  quoad  alios  vetustiores,  nisi  eorum 
epistolae  ac  rerum  gestarum  memoria  vicissitudinibus  temporum 
intercidissent. 

2.  Hic  vero  ferendum  non  est,  quod  audenter  scripsit 
Febronius  (c.  1.  §.  7.  n.  7.),  primis  Ecclesiae  saeculis  Epi- 
scopos  provinciarum  rexisse  particulares  suas  Ecclesias 
inconsulto  Romano  Pontifice.  Quamvis  enim  olim  Episcopi 
in  casibus  ordinariis  suas  Ecclesias  per  se  ipsos,  vel  per 
concilia  particularia  re^erent;  in  gravioribus  tamen  vel  diffi- 
cilioribus  circumstantiis,  et  occasione  praesertim  dissensionum, 
schismatum  atque  haeresum  prioribus  quoque  saeculis  Roma- 
nos  Pontifices  censuerunt  consulendos.  Nonue  ad  priora  sae- 
cula  pertinet  S.  Clementis  epistola  ad  Corinthios,  qua  quae- 
stiones  sibi  propositas  memorans,  excusationem  affert,  cur 
tardius  respondeat?  Nonne  secundo  saeculo  S.  Polycarpus 
Romam  profectus,  non  tam  de  die  paschatis,  quam  de  aliis  qui- 
busdam  quaestionibus  cum  Aniceto  Pontifice  egit,  uti  ex  S. 
Irenaeo  narrat  Eusebius  lib.  5.  Hist.  c.  24.  ubi  alios  quoque 
Asianarum  ecclesiarum  Episcopos  Romam  identidem,  ob  causas 

utique  Ecclesiasticas,  accessisse  testatur?  Litteras  Dionysii 
Coriiithiorum  Antistitis  ad  S.  Soterem  laudat  Eusebius  lib.  4. 
c.  2o.  in  quibus  ipsius  Romani  Praesulis  epistola  ad  eosdem 
Corinthios  data  memoratur,  et  in  publicis  Ecclesiasticis  con- 
ventibus  die  dominica  lecta ,  ac  deinceps  etiam  legenda  tra- 
ditur,  aeque  ac  legebatur  indicata  S.  Clementis  epistola. 
S.  Irenaeum  a  martyribus  Vienuensis  et  Lugdunensis  ecclesiae 
ob  quastlam  ecclesiae  quaestiones  legatum  Romum  missum 
tradit  S.  Hieronymus  in  libro  De  viris  illustr.  c.  45-  Quis 
ignorat  epistolas  datas  et  redditas  a  SS.  Cypriano  et  Cornelio 
circaquaestionem  baptismatis,  velcirca  discij)Iinam  de  recipiendis, 
qui  tempore  persecutionis  defecerant?  Quid  de  causis  Origenis, 
Dionysii  Alexandrini,  Martiani  Arelatensis,  aut  Donali  a  Casis 
nigris,  in  quibus  Romani  Episcopi  auctoritas  enituit?  Quantum 
huic  auctoritati  detulerint  S.  Athanasius,  S.  Joannes  Chrysoslo- 
mus,  S.  Flavianus  Constantinopolitanus,  aliique  Orientis  Episcopi 
variis  persecutionibus  vexati,  exploratum  est  omnibus.  Quid 
de  depositione  et  condemnatione  Apollinaris  Laodiceni  alque 
Timothei  Berytensis,  quas  a  Damaso  Papa  bis  petierunt  Orien- 
tales,  ut  idem  Pontifex  tradit  in  epistola  apud  Constantium 
14.  n.  3.  Notissima  sunt  testimonia  de  consuetudiue  consu- 
lendi  in  causis  gravioribus  Apostolicam  sedem,  quam  consue- 
tudinem  dum  semper  ab  orbe  et  ex  antiqua  traditione  ser- 
vatam  affirmavit  Innocentius  I.  in  litteris  ad  Patres  concilii 
Milevitani,  nec  non  in  aliis  ad  concilium  Carthaginense,  eam 
Sardicensi  concilio  anteriorem  satis  declaravit.  llaec  in  rari- 
tate  monumentorum,  quae  ad  quatuor  prioia  saecula  et  ad 
quinti  initium  pertineut,  ob  refellendam  generalem  Febronii 
propositionem  videntur  sufficere. 

3.  His  autem  si  addantur  alia  ejusdem  generis  multo 
plura,  quae  ex  Romanorum  subsequentis  aevi  Pontificum ,  et 
Pseudo-Isidoro  antiquiorum  gestis  ac  documeutis  suppetunt; 
evidenter  patebit  eos  ante  supposititias  ejusdem  merces  nou 
solum  consilio  direxisse  omnes,  qui  ad  ipsos  confugerent, 
verum  etiam  in  omnium  Occidentis  et  Orientis  Episcoporum 
ac  Metropolitarum  dioecesibus  actus  jurisdictionis  exercuisse 
semper,  quod  nonnisi  juri  primatu^  adscribi  potest:  cumque  jus 

primatus  ipsis  competens  jure  divino,  in  iisdem  sit  jus  ordi- 
narium;  non  male  Ordinarii  Ordinariorum  appellari  et  cen- 
seri  queunt,  quippe  quibus  in  alienis  quoque  dioecesibus  jus 
ordinarium  ex  primatu  competit,  ea  tamen  moderatione  exer- 
cendum,  de  qua  post  pauca  dicemus,  et  praesertim  cap.  4. 

4.  Neque  hoc  loco  quempiam  permoveant  illa  Febronii, 
quibus  ut  indicata  Romanorum  Pontificum  gesta  in  alienis 
dioecesibus  atque  provinciis  a  jure  ipsorum  ordinario  extrudat, 
ingerit  omnes  Episcopos  aeque  posse  eadem  ubique  praestare, 
si  necessitas  urgeat,  uti  sane  quaedam  ejusdem  generis,  prae- 
sertim  in  ordinationibus  ab  eo  (c.  3.  §.  1.  n.  3.)  recensita 
praestiterunt  aliquot  sancti  et  celebres  viri  extra  suarum 
dioeceseon  ac  provinciarum  fines;  ut  ne  tameu  jus  in  eas 
ordinarium  exercuisse  credantur,  nec  ordinarii  ordinariorum 
appellati  sint,  vel  appellari  queant.  Ratio  quoad  hos  mani- 
festa  est.  Cum  enim  isti  ea  ex  caritate  gesserint,  ut  neces- 
sitati  publicae  providerent  (solius  quidem  necessitatis  nomine 
ab  ipso  Febronio  excusantur);  tum  vero  certum  aliunde  est 
ea,  quae  ex  caritate  ac  necessitate  a  quopiam  gesta  sunt,  aut 
geruntur  in  locis  et  in  personis,  in  quas  proprium  jus  ordi- 
narium  non  habet,  ad  veram  et  ordinariam  jurisdictiouem  ipsi 
vindicandam  traduci  non  posse;  sicut  neque  ad  verum  jus  et 
ordinariam  jurisdictionem  refertur,  cum  laicus  in  necessitate 
baptizat.  Perperam  igitur  Febronius  jus  vocavit  ea  qualia- 
cunque  Episcopalium  munerum  gesta,  quae  in  necessitate  non 
juris,  sed  caritatis  officia  sunt.  Ad  ea  quidem  peragenda 
sanctos  illos  celebresque  Episcopos,  qui  nullum  jus  proprium 
in  alienas  dioeceses  ac  provincias  habebant,  sola  impulit  cari- 
tas,  quae  nullis  adstricta  limitibus  eo  accurrit,  quocunque  Ec- 
clesiae  necessitas  vocat. 

5.  Neque  vero  idem  cum  Febronio  dicendum  de  summis 
Pontificibus,  quasi  ad  jus  primatus  ordinarium  referenda  non 
sint,  quae  illi  gesserunt  extra  Romanae  dioecesis  fines.  Jus 
nimirum  primatus  proprium  cum  ex  divina  institutione  exten- 
datur  in  totum  mundum  et  in  universam  Eeclesiam;  jus  autem 
primatus  proprium  sit  in  ipsis  jus  ordinarium :  quaecunque  illi 
ubilibet  gesserunt  ac  gerunt  jure  primatus,  juri  ipsorum  ordi- 

nario  adscribi  queunt.  Ea  igitur,  quae  data  occasione  ab 
illis  gesta  vidimus  supra  Episcopos  et  in  Episcoporum  tum 
Occidentis  tum  Orientis  dioecesibus;  cum  Ecclesiae  necessitas 
vel  utilitas  postulavit,  ad  ordinariam  primatus  jurisdictionem 
pertinere  quis  ambigat? 

6.  Id  ut  clarius  elucescat,  distingue  Pontificum  Roma- 
norum  gesta,  quae  facultates  Patriarcharum  aut  Metropoli- 
tarum  proprias  respiciunt  ab  iis,  quae  ad  Episcopales  facul- 
tates  referuntur.  Quoad  priora  gesta  recolendum  hic  est, 
quod  latius  alibi  (De  potest.  Eccl.  c.  1.  et  2.)  explicavimus, 
solum  S.  Petrum  jure  primatus,  qui  praecipuae  jurisdictionis, 
et  non  meri  honoris  et  ordinis  primatus  fuit,  ex  Christi  in- 
stitutione  aliquam  peculiarem  et  ordinariam  jurisdictionem  ob- 
tinuisse  supra  ipsos  etiam  Apostolos,  eodemque  divino  jure 
inter  Episcopos  Apostolorum  successores  solum  Romanum 
Pontificem,  qui  Petro  succedit,  eandem  peculiarem  et  ordina- 
riam  jurisdictionem  supra  alios  Episcopos  fuisse  consecutum. 
Alii  nimirum  gradus  liierarchici  Patriarcharum  et  Metropoli- 
tarum  supra  Episcopos  patriarchatus  ac  provinciarum  ab 
Apostolis  vel  ab  Ecclesia  postea  instituti  (Ibi  n.  9.)  non 
tamen  sine  aliquo  Petri  aut  successorum  ejus  consensu)  cum 
sint  juris  Ecclesiastici ,  non  potuerunt  quicquam  praejudicii 
afferre  divinae  institutionis  primatui,  nec  efficere,  quin  succes 
sores  S.  Petri  eodem  divino  et  ordinario  jure  supra  Episcopos 
fruerentur,  quo  solus  S.  Petrus  ex  divina  institutione  gaude- 
bat.  Cum  porro  hi  gradus  ea  de  causa  fuerint  ab  Ecclesia 
instituti,  quia  soJus  S.  Petrus,  ejusque  soli  successores  Ro- 
mani  Pontifices  non  poterant  ubique  adesse ,  nec  aeque  pro- 
spicere  omnibus,  quae  regimini  tot  Episcoporum  atque  eccle- 
siarum  necessaria  atque  utilia  sunt;  instituti  quodammodo 
noscuntur  loco  ipsius  Petri,  ut  ea  supra  Episcopos  ac  in 
earum  dioecesibus  gererent,  quae  S.  Petrus,  si  ubique  po- 
tuisset  adesse,  omnibusque  per  se  providere,  divino  et  ordi- 
nario  sui  primatus  jure  gerere  et  providere  potuisset.  Hi 
igitur  hierarchici  gradus  inducti  ab  Ecclesia  non  ob  infirmau- 
dum  Petri  jus,  sed  ob  supplendum  quodammodo  Petri  officium 
ac  vices,    Patriarchas   et  Metropolitanos   vehiti  Petri   vicarios 

praeferunt,  ita  ut  quidquid  illi  ex  solo  jure  Ecclesiastico  ge- 
runt  supra  ipsos  Episcopos  patriarchatus  vel  provinciae  eorum- 
que  dioeceses ,  gerant  vicario  quodam  et  delegato  nomine : 
quod  cum  divino  et  ordinario  juri  primatus  nequeat  derogare, 
efficere  pariter  nequit,  quin  Pontifices,  si  nonnulla  geraut  aut 
disponant,  quae  Patriarchis  aut  Metropolitis  jure  canonum 
competunt,  ea  gerant  jure  ordinario  primatus,  ut  ne  alieni 
juris  invasores  dici  possint.  Haec  quideni  (ut  alihi  inonui) 
non  passim,  nec  sine  justa  causa  a  Poutificibus  gerenda  sunt, 
ne  ordo  ab  Ecclesia  institutus  perturbetur,  quod  magnum 
scandalum  solet  coinmovere.  Sed  quidquid  ab  ipsis  faciendum 
videatur,  ex  ordinario  ac  divino  primatus  jure  factum  negari 
non  potest. 

7.  Idem  est  de  moderatione  facultatum  Episcopalium, 
qiias  (licet  in  origine  sint  institutionis  divinae)  subesse  tamen 
quoad  usum  et  exercitium  dispositioni  et  juri  ordinario  Pon- 
tificii  primatns  satis  aperte  videmur  prohasse.  Illud  autem 
jus,  quo  in  casibus  necessitatis  aut  aliqua  justa  de  causa  in 
alienis  provinciis  vel  dioecesibus  Pontifices  Summi  aliquid 
juris  exercent  (c.  2.  §.  2.  n.  4.),  ■  jus  quoddam  devolutionis 
vel  alio  quocunque  nomine  appellet  Febronius,  ut  vult;  sem- 
per  erit  jus  proprium  et  ordinarium  primatus,  quo  Ecclesiae 
necessitatibus ,  vel  utilitati  ac  aedificationi  ex  officio  prospi- 
ciunt  pro  supremo  eorum  jure ;  quae  enim  geruntur  ex  offi- 
cio,  non  caritatis,  sed  jurisdictionis  sunt  munera.  Hinc  patet 
discrimen  inter  ea,  quae  alii  Episcopi  ex  necessitate  vel  utili- 
tate  publica  quandoque  gesserunt  extra  propriarum  dioeceseon 
fines,  in  quas  nulluin  proprium  jus  habebant,  et  ea  quae  ex 
proprii  primatus  jure  Romani  Pontifices  gesserunt  aut  gerunt, 
sive  ex  necessitate,  sive  alia  qualibet  justa  de  causa  in  alienis 
dioecesibus  atque  provinciis,  cum  in  onmes  ipsis  jus  proprium 
et  ordinarium  competeret  et  competat  jure  primatus.  Si 
parochus  ex.  gr.  vel  ex  negligentia,  vel  alio  quovis  impedi- 
mento  haptismum  non  couferat,  Episcopus  autem  conferat; 
nonne  hic  actus  Episcopi  juri  ipsius  tribuetur ,  quia  etsi  in 
necessitate  debeat  supplere,  supplet  tamen  ex  officio  et  jure 
proprio,    quo    omnibus   suae    dioecesis   jurisdictione  ordinaria 

praepositus  est?  Injuriosa  proinde  habenda  ea  *)  comparatio 
Roniani  Antistitis  cuui  Eugubino,  qua  iudicari  videtur  illum 
per  sese  non  niajori  potestate  praedituui  in  alienas  dioeceses 
quam  Eugubinus,  qui  solius  suae  dioecesis  negotiis  esse  debet 
intentus:  ac  si  primatus  diviui  juris,  qui  non  Eugubino,  aut 
alii  cuilibet,  sed  uni  Romano  competit,  nihil  praecipui  el  ordi- 
narii  juris  in  omnes  Episcopos  omnesque  Ecclesias  atque 
dioeceses  conferat. 

8.  Cum  porro  eodem  ordinario  peculiari  jure  Roma- 
nus  sit  praeditus  non  solum  in  omnes  Ecclesias  particulares 
(quod  ex  doctrina  Constantiensis  quoque  concilii  ab  ipsis  ad- 
versariis  concedendum  est),  verum  etiam  in  universalem  Ec- 
clesiam  quantumvis  collectam  in  synodis  generalibus,  quibus 
eum  jurisdictione  praestare  probavi  multis  libro  praecedenti: 
jurisdictionem  et  potestatem  Pontificiam  primatus  propriam 
esse  omnino  supremam,  nuilique  alii  Ecclesiasticae  potestati 
subjeclam  evidentissimum  est.  Summam  quidem  et  supremam 
appellant  aliquot  S.  Patres;  et  concilia  etiam  generalia,  uti 
est  Tridentinum,  supremae  hujus  potestatis  testimonium  de- 
derunt,  quod  verum  non  esset,  si  potestate  omnibus  superior 
non  esset. 

9.  Ne  autem  haec  supremae  jurisdictionis  praerogativa 
in  odium  et  invidiam  vocetur,  quasi  tota  potestas  Ecclesiastica 
sit  in  solo  summo  Pontifice,  notandum  est  cum  S.  Bernardo 
(De  Consid.  lib.  3.  c.  4.  n.  17.)  eam  auctoritatem  esse  qui- 
dem  summam,  sed  non  solam,  cum  Episcopi,  divina  institu- 
tioue  suis  ecclesiis  praepositi  a  Spiritu  sancto,  potestate  juris 
divini  in  ipsas  potiantur.  Licet  ergo  Papa  jus  in  illos  haheat, 
ex  quo  usum  et  exercitium  facultatum  Episcopalium  moderari 
et  Iimitare  potest;  non  tamen  pro  libitu  et  arbitrio,  sed  qua- 
tenus  in  bonum  et  aedificationem  Ecclesiae  expediat;  unde 
nequit  omnia  ad  se  attrahere,  aut  Episcopos  quasi  vicarios 
suos  aestimare,  de  quo  mox  dicenda  erunt  plura. 


')  Comparatio  inter  Episcopum  Romanum  et  Eugubinum  instituta  a 
S.  Hieronymo  in  Epistola  ad  Evangelium  Sacerdotii,  non  autem  jurisdictio 
nis  aequalitatem  respicit. 

10.  Hinc  cognoscere  licet,  quo  seusu  Papae  supreina 
potestas  sit  etiam  plena,  et  quaenam  sit  ea  pleuitudo  po- 
testatis,  quae  Romanis  Pontificibus  Romanaeve  sedi  tribuitur. 
Potest  scilicet  omnia  summus  Pontifex  in  Ecclesiae  regimine, 
sed  ea  conditione,  ut  hujus  potestatis  usus  in  aedificationem 
sit,  et  non  in  destructionem.  In  aedificationem  Ecclesiae 
erecti  Episcopatus,  et  in  his  constituti  fuerunt  Episcopi,  ut 
quisque  vigilantius  et  facilius  suo  gregi  prospiceret;  nam  nec 
uuus  potuisset  ex  aequo  omnibus  Ecclesiis  curam  praestare, 
nec  plures  simul  aequali  potestate  omnibus  consulere  absque 
periculo  dissensionum  et  scissurarum,  quae  uuitatem  et  pacem 
Ecclesiae  maxime  necessariam  turbassent.  Ne  autem  inter 
Episcopos  aequali  potestate  Ecclesiis  praefectos,  si  nemini 
fuissent  subordinati,  orirentur  dissidia,  aut  in  usu  facultatum 
Episcopalium  quispiam  committeret,  vel  omitteret,  quod  bono 
Ecclesiae  unitatique  praejudicio  esset,  qui  omnibus  summa 
auctoritate  praeesset,  ita  erant  subjiciendi,  ut  omnes  in  officio 
et  unitate  contineret,  scissurasque  impediret:  haecque  sub- 
ordinatio  in  aedificationem  Ecclesiae  necessaria  exigebat,  ut 
hic  praepositus  omnibus  jure  primatus,  posset  supra  eosdem 
Episcopos  omnia,  quae  iu  aedificationem  conferrent.  Hanc 
potestatis  plenitudinem  Romani  Pontificis  primatui  attributam 
in  universae  Ecclesiae  Episcopatus  et  Episcopos  niale  audit 
Febronius,  eamque  a  S.  Leone  memoratam  in  epistola  4.  ad 
Anastasium  Thessalonicensem  cap.  1.  restringendam  credidit 
(c.  3.  §.  5.  n.  3.  pag.  85),  et  intelligendam  de  potestate 
patriarchali,  quam  idem  Pontifex  obtinebat  in  Illyrico,  non 
autem  de  potestate  universalis  primatus  in  omnes  Ecclesias. 
Num  vero  is,  qui  ea  potestatis  plenitudine  intra  patriar- 
chatus  limites  fungebatur  ut  Patriarcha,  ipsa  carebat  ut 
totius  Ecclesiae  primas,  qui  omnibus  Ecclesiis  et  Episcopis 
jure  divino  praeerat?  Num  Ecclesiastica  patriarchatus  et 
patriarchalis  auctoritatis  institutio  huic  divino  juri  decerpere 
quicquam  potuit?  Si  jus  omne  primatus  in  aedificationem 
Ecclesiae  summis  Pontificibus  tributum  fuit;  quis  negare  ejus 
juris  plenitudinem  potest,  qua  illi  in  aedificationem  eo 
pleno  jurc  utantur?     Febronius  certe   nequit   inficiari,    quippe 

qui *)  duobus  in  locis  laudat  textum  Roberti  Episcopi  Lincol- 
niensis  ad  Innocentiiim  IV.  apud  Matthaeiun  Paris  ad  annum 
1253.  Apostolicae  sedis  sanctitas  non  potest  nisi  quae  in 
aedificationem ,  non  in  destructionem.  Haec  enim  PO- 
TESTATIS  PLENITUDO  (est)  OMNIA  POSSE  IN 
AEDIFICATIONEM.  Cui  sententiae  calculuin  adjiciens 
idem  Febronius  in  litteris  ad  Clementem  XIII.  protestatur,  se 
in  Pontifice  nullaui  potestatem  rejicere,  quae  ad  utiHtates 
Ecclesiae,  ad  aedificationem  templi,  hoc  est,  ad  compactio- 
nem  membrorum,  corporisque  Christi  conjunctionem  ^ier- 
tinere  videtur.  De  hac  Pontificiae  potestatis  plenitudine, 
quam 2)  et  Gallicani  cuin  Gersone  cbnfessi  suut,  audiatur 
S.  Bonaventura  4.  dist.  20.  part.  2.  art.  11.  quaest.  5.  ad 
4.  in  fine :  Quidquid  loquamur  disputantes,  vel  ctiam  prae- 
dicantes,  hoc  sana  fide  tenendum  est,  quod  Dominus  vi- 
cario  suo  plenitudinem  potestatis  contulit,  et  tantam  utique 
recepit  potestatem,  quantam  decebat  homini  puro  dari  Et 
hoc  ad  aedificationem  corporis  sui,  quod  est  Ecclesia. 
Unde  super  hoc  non  temerarie  judicare ,  sed  c/ratias  plu 
rimas  Deo  debemus  acjere.  Haec  postrema  sententia  illos 
deberet  coercere ,  qui  tantam  potestatem  Pontificibus  a  Deo 
collatam  moleste  ferentes  suggillant  et  carpunt. 

11.  Neque  haec  suprema  et  plena  Romanorum  Ponti- 
ficum  potestas  aedificationi  Ecclesiae  prospiciens,  ipsis  impo- 
tentem  doininatiun  et  arbitrarium  jus  vindicat,  quod  unum  a 
Christi  institutione  alienum  Febronius  sese  improbare  atque 
rejicere  saepius  declarat.  Regimen  Ecclesiae,  quod  Christus 
constituit,  in  caritate  et  humilitate  fundatum  nemo  inficiabilur, 
si  animadvertat  eum  praecepisse  discipulis,  ut  qui  major  est 
inter  ipsos,  fiat  sicut  minor  (Luc.  22,  26.);  Petrumque 
Apostolorum  principem  totiusque  Ecclesiae  primatem,  Christi 
mentem  explicantem  mandasse  (J.  Pet.  5,  3.),  ne  quisquam 
sibi  arrogaret  dominari  in  clero.  Hac  de  causa  Sanctus 
Paulus  in  declaranda  potestate  sibi  a  Deo  tradita,  humilioribus 


x)  Recole  lib.  De  potest.  Eccl.  c.  1.  n.   12. 

2)  Vid.  epist.  nuncupatoriam  ad  Clementem  XIII.  et  oap.  9.  §.  9. 


174     

vocibus  sollicitudinis  omnium  Ecclesiarum  uti  maluit;  et 
similiter  sancti  Pontifices  abstinuerunt  a  vocibus,  quae  domi- 
natuui  et  typum  potestatis  saecularis  spirant$  sanctusque  Gre- 
gorius  (lib.  8.  c.  30.)  in  epistola  ad  Eulogium  Episcopum 
Alexandrinum  jussionis  nomen  effugiens  scripsit:  Verbum 
jussionisy  peto,  a  meo  auditu  removete,  quia  scio  quis  sum, 
qui  estis.  Loco  enim  mihi  fratres  estis ,  moribus  patres. 
Non  ergo  jussi,  sed  quae  utilia  su?it,  indicare  curavi. 
Quis  tanti  Pontificis  humilitatem,  quae  potestatem  non  ex- 
tenuat,  sed  exornat,  non  admiretur?  Hinc  quoque  in  iisdem 
litteris  universalis  Episcopi  titulum  superbae  appellationis 
verbum  noluit  usurpare;  nec  jus  coactivum  in  Episcopos 
exercendum  censuit ,  nisi  cum  coercitione  opus  esset:  ac 
propterea  (lib.  9.  ep.  59.)  in  epistola  ad  Joannem  Syracu- 
sanum  scripsit:  Si  qua  culpa  in  Episcopis  invenitur,  nescio 
quis  ei  (sedi  Apostolicae)  subjectus  non  sit.  Cum  vero 
culpa  non  exigit,  omnes  SECVNDUM  RATIONEM 
HUMILITATIS  aequales  sumus.  Haec  ex  humilitate  et 
caritate  expressa  trahi  nequeunt  ad  negandam  summam  et 
plenam  potestatem  primatui  competentem ,  quatenus  in  Eccle- 
siae  aedificationem  conferat,  quin  siinul  negetur  ipse  primatus 
in  unitatis  bonum  et  in  aedificationem  institutus.  Potestas 
vero  primatui  competens  in  universam  Ecclesiam,  coercita 
intra  limites  ejus,  quod  in  ejusdem  Ecclesiae  bonum  et  aedifi- 
cationem  refertur,  quam  aliena  est  a  dominatu  monarchico 
potentiae  saecularis,  quae  pro  arbitrio  et  libitu  quaelibet  sibi 
vindicaret? 

12.  Potestas  unius  supra  omnes  etiam  Episcopos  mo- 
narchiae  cujusdam  species  est;  at  non  omnis  monarchica  in 
vitium  et  reprehensionem .  cadit,  sed  illa  tantum ,  qua  quis 
potestatem  in  publici  boni  destructionem  exerceat.  Regimini 
Ecclesiae  cum  Christus  non  solum  summi  Pontificis ,  sed  et 
Episcoporum  potestatem  immediate  praefecerit,  ita  ut  illius 
potestas,  quantumvis  sumina  atque  plenissima,  non  tamen  sola 
sit ,  sed  Episcopos  in  partem  sollicitudinis  vocatos  debeat 
agnoscere$  et  siquidem  possit  pro  potestatis  plenitudine 
eorum    facultates    moderari    ac    limitare    quoad   exercitium    et 

usuni,  prout  in  Ecclesiae  bonum  expedire  judicaverit  5  non 
tamen  possit  omnes  eorum  facultates  ad  se  attrahere,  nec 
ipsos  quasi  suos  vicarios  efficere,  neque  dioeceses  omnes 
quasi  suam  dioecesim  habere;  sequitur  non  unum  Papam  in 
tota  Ecclesia,  sed  et  Episcopos  in  suis  cujusque  dioecesibus 
ordinariam  jurisdictionem  divini  juris  habere;  et  idcirco  regi- 
men  ecclesiasticum ,  cui  Papa  et  Episcopi  praesident  institu- 
tione  divina ,  non  esse  mere  monarchicum ,  ut  in  Regibus 
saeculi,  sed  esse  regimen  ex  monarchico  et  aristocratico  mix- 
tum,  ut  Gerson  aliique  Galli  notarunt.  Quid  quod  ipse  Fe- 
bronius  hac  in  re  couvenire  coactus  fuit,  dum  regiminis 
Ecclesiastici  rationem  his  verbis  exposuit  (c.  1.  §.8.  n.  5. 
t.  1.  pag.  27):  Cum  Ecclesia  non  in  uno  pojmlo ,  non  in 
uno  orbis  angulo  sit  inclusa,  sed  per  totum  mundum  dif- 
fusa,  ut  impossibile  sit  unum  omnibus  posse  intendere, 
semperque  melius  prospectum  Reipublicac  nimis  remotae, 
si  a  propriis  Dominis,  non  mercenariis,  regatur :  non  ex- 
pedit  illi  forma  regiminis  monarchica,  quae  facile  solet  in 
despotismum  declinare ,  quod  est  contra  naturam  regiminis 

ecclesiastici  in    caritate     et   humiUtate  fundati sed 

nec  ex  altera  parte  expedivet  imperium  mere  aristocrati- 
cum,  cum  sit  semen  discordiarum,  proin  unitas  vix  posset 
servari.  Atque  ita  institutus  a  Deo  est  primatus  talis, 
qualem  ex  sincera  antiquitate  hic  describimus ,  ad  servan- 
dam  unitatem  apprime  idoneus.  Qui  nec  mere  monarchi- 
cum,  nec  mere  aristocraticum  regimen  Ecclesiae  convenire 
affirmat;  mixtum  utique  ex  utroque  approbet  necesse  est:  et 
monarchicum  quidein  fatetur  quoad  summum  Pontificem ,  qui 
donatus  primatu  ad  servandam  unitatem  apprime  idoneo, 
non  sit  aequalis  potestate  Episcopis  ceteris,  ne  ob  aequalita- 
tem  juris  regimen  sit  mere  aristocraticum ,  quod  cum  esset 
semen  discordiarum ,  unitas  Ecclesiae  vix  posset  servari. 
Ut  inter  Episcopos  servetur  unitas,  unus  omnibus  debet  prae- 
esse,  cui  omnes  sint  subordinati,  quemadmodum  c  1.  et  2. 
monuimus.  Ut  autem  declinetur  despotismus  ejus,  qui  omnibus 
praeest,  cum  is  nequeat  esse  subordinatus  illis,  quibus  jure 
primatus  praesidet;   sufficiet  lex  illa  divina  ac  naturalis,  quae 

supremae  cuique  potestati  moduui  praefixit,  in  aedificationem 
scilicet,  non  in  destructionem.  Hanc  unam  potestatem  supre- 
mam  plenamque  cum  nos  admittamus,  cur  tanta  de  monarchico 
regimine  contentio  est? 

13.  Video  hic  Febronium  repositurum ,  se  non  quem- 
cunque ,  sed  excessivum  tantum  carpere  supremae  et  plenae 
Pontificiae  potestatis  usuni,  seu  potius  abusum,  quo  post  fal- 
sas  Pseudo  -  Isidori  decretales  disciplina  antiquorum  canonum 
exolevit,  summisque  Pontificibus  incompetens  tributa  potestas 
est  derogandi  antiquae  disciplinae  et  legitimis  Episcoporum 
Metropolitarumque  facultatibus ,  conciliorum  quoque  non  tam 
particularium  quam  generalium  canonibus  magno  studio  con- 
ditis,  et  usu  atque  observantia  totius  Ecclesiae  comprobatis, 
quod  in  destructionem  antiqui  sinceri  juris  atque  optimae 
Ecclesiasticae  institutionis  cedens,  irregularis  et  inlimitati  do- 
minatus  proprium  est:  quae  primatus  ratio  potestati  in  aedi- 
ficationem  institutae  prorsus  repugnans,  a  nemine  defendi 
poterit,  nisi  arbitretur  Pontifices  ex  primatu  posse  omnia 
etiam  in  destructionem.  Haec  ut  refellanlur,  necessariuin 
primo  est  aliquot  certis  principiis  explicare,  quid  in  aedifica- 
tionem,  et  quid  in  destructionem  cedat  Ecclesiae ,  et  cum  iis- 
dem  priucipiis  conferre,  quae  iu  reprebensionem  adducuntur  a 
Febrouio  ,  quasi  abusum  potestatis  aedificationi  seu  bono  Ec- 
clesiae  infensum  certo  contineant :  postea  vero  quae  opponuntur 
ex  Pseudo-Isidori  decretalibus  facilius  disjicientur. 


CAPUT  IV. 

Explicatur  quaenam  sit  ea  suprema  et  ple?ia  potestas  Romanis 
Pontificibus  tribuenda  supra  facultates  Episcopis  competentes, 
et  in  aedificationem  Ecclesiae  tradita.  f)istinrjuenda  potestas 
ab  ejusdem  usu;  nec  ex  abusibus ,  qui  potestati  tribuendi  non 
sunt,  sed  ex  vitio  abutentium  dimanant,  ipsa  potestas  neganda. 
De  actibus  abutentium  illicitis  sed  non  irritis. 

I.  Dum  loquimur  de  potestate  Romanorum  Antistitum 
in  limitando  et  moderando  usu  facultatum  Episcopalium ,  quam 
limitationem    moderationemque    Christus    non    constituit,    sed 

Ecclesiasticae  potestati  ac  dispositioni  constituendum  reliquit; 
de  re  loquimur,  quae  etsi  quoad  potestatem  a  Christo  insti- 
tutain  in  instituendo  praecipuae  jurisdictionis  primatu,  ad  di- 
vinum  jus  et  ad  fidei  negotium  immutabile  pertineat,  quoad 
usum  tamen  ipsius  potestatis,  seu  quoad  actualem  limitationem 
moderationemque  earum  facultatum  Episcopalium  certis  ex 
causis  faciendam  vel  omittendam ,  spectat  ad  dispositionem 
Ecclesiasticam  et  ad  materiam  mutabilis  disciplinae.  In  hac 
autem  materia,  in  qua  nihil  per  se  naturali  aut  divino  jure 
praescriptum  aut  vetitum  est,  omnis  Ecclesiastica  potestas  ea 
conditione  adstringitur  ab  ipso  Deo  praefinita,  ut  nihil  sta- 
tuat,  praecipiat,  vetet  mutetque,  nisi  quod  in  Ecclesiae  aedifi- 
cationem  sit.  Igitur  tota  quaestio  de  potestate,  seu  potius  de 
usu  potestatis  summorum  Pontificum  circa  liinitationem,  mode- 
rationem  usumque  facultatum  Episcopalium,  de  quibus  in  duo- 
bus  praecedentibus  capitibus  disseruimus,  huc  revocatur,  num 
et  quatenus  earum  facultatum  limitatio,  moderatio,  seu  etiam 
restrictio,  quae  obtinet  ex  posteriorum  temporum  disciplina, 
quaeque  aTebronio  in  reprehensionem  vocatur,  cedat  nec  ne 
in  aedificationem  Ecclesiae.  Hac  nova  disciplina  veterem  non 
modicum  fuisse  mutatam  negari  non  potest.  At  in  disciplina 
mutabili  non  semper  mutatio  et  antiquorum  canonum  dero- 
gatio  ad  destructionem  Ecclesiae  referenda  est;  si  nimirum 
ipsa  mutatio  ac  derogatio,  pro  varietate  temporum  ac  circum- 
stantiarum,  in  aedificationem,  id  est  in  bonum,  utilitatem,  aut 
necessitatem  Ecclesiae  inducta  fuerit.  Id  ut  planius  explicem, 
utar  Ecclesiasticarum  dispensationum  exemplo,  quibus  legi 
universali  in  particularibus  casibus  derogatur.  Quod  enim 
valet  in  particulari  dispensatione ,  qua  particularis  derogatio 
fit,  valet  etiam  in  derogatione  generali,  qua  novo  disciplinae 
jure  inducto  antiquum  abrogatur. 

2.  Communis  doctrina  est ,  dispensationes  a  legibus 
etiam  Ecclesiasticis  sive  antiquis  sive  recentioribus ,  quae 
vigent,  a  nemine  concedendas  nisi  justa  de  causa,  quae  ali- 
quam  veram  necessitatem  aut  publicam  utilitatem  requirit: 
quod  enim  ex  hujusmodi  necessitate  aut  utilitate  conceditur, 
in   aedificationem   Ecclesiae   cedit,    et    idcirco    legitimum   est. 

P.  Baller.   de  Potestate  etc.  12 

Hinc  recepta  sunt,  atque  ab  oinnibus  laudata  illa  S.  Bernardi 
(lib.  3.  de  Consid.  c.  4.):  Ubi  necessitas  urget,  excusabilis 
dispensatio  est.  Ubi  utiUtas  provocat,  dispensatio  lauda 
bilis  est;  utilitas,  dico,  communis,  non  propria.  Nam  cum 
nil  horum  est,  non  plane  fidelis  dispensatio  (scilicet  in 
aedificationcm  et  bonum  Ecclesiae);  sed  crudelis  dissipatio 
est,  quij)pe  quae  in  damnum  et  destructionem  convertitur. 
Quod  autem  valet  in  potestate  dispensandi,  qua  cuipiam  legi 
derogandum  credatur,  valet  etiam  in  potestate  limitandi  ac 
moderandi  eas  facultates,  quae  Episcopis  competunt,  et  Pon- 
tificiae  dispositioni  subordinatae  sunt  ordinatione  divina,  ut 
idem  S.  Bernardus  docuit  epist.  131.  Plenitudo  siquidem 
potestatis,  inquit,  super  universas  orbis  Ecclesias  singidari 
praerotjativa  Apostolicae  sedi  donata  est.  Qui  igitur  huic 
potestati  resistit,  DEl  ORDINATIONl  resistit  Ilauc 
vero  potestatem  non  ex  arbitrio,  sed  ex  utilitate  aut  ncces- 
sitate  bonoque  Ecclesiae  in  praxim  deducendam  significant, 
quae  statim  subjicit:  Potest,  si  UTILE  judicaverit,  novos 
ordinare  Episcopatus ,  ubi  hactenus  non  fuerunt.  Potest 
eos,  qui  sunt,  alios  deprimere^  alios  sublimare,  proid  RA- 
TIO  sibi  dictaverit,  ita  ut  dc  Episcopis  creare  Archicpi- 
scopos  liceat,  et  e  converso,  si  NECESSE  visum  fuerit 
etc.  Neque  absimiliter  Ivo  Carnotensis  epist.  238.  ad  Pa- 
schalem  II.  Nec  in  hoc  resistimus,  quhi  possit  Sedes  Apo- 
stolica  parochiarum  amplitudinem  minorare,  aut  brevitatem 
dilatare,  si  UTILITAS  populi  Dei  exigat,  et  nullum  inde 
schisma  contingat. 

3.  Quod  Bernardus  tradidit  de  plenitudine  Pontificiae 
potestatis  circa  assignatas  Episcopis  dioeceses,  non  minus  di- 
cendum  de  eadem  potestate  quoad  limitandum  vel  moderandum 
usum  facultatum  Episcopalium,  in  quibus  Episcopi  Apostolicae 
auctoritati  subordinati  fuerunt,  si  justa  de  causa  in  aedifica- 
tionem  et  bonum  Ecclesiae  expediat.  Certe  confitetur  Fe- 
bronius  (c.  3.  §.  5.  n.  5.  t.  1.  pag.  85):  De  institutione 
ex  certis  praerogativis  Sedium  Patriarchalium  didntari 
nequit ,  quin  ejusmodi  sedium  et  jurium  eis  attributorum 
institutio  pro   bono  Ecclesiae   mutari,   ampliari,    vel  etiarn 

restrinr/i  possit.  Neque  dicat  haec  possc  fieri ,  quia  cum 
Patriarchalium  Sediimi  institutio  ex  jure  Ecclesiastico  originem 
ducat;  ipsarum  praerogativae  ac  facultates  juri  quoquc  eccle- 
siastico  subjiciuntur.  Licet  enim  Episcoporum  institutio  sit 
juris  divini ,  nonne  sicut  ipsorum  dioecescs,  ita  ct  usus  faeul- 
tatum  Episcopalium,  a  Christo  nequaquam  constitutus,  Ponti- 
ficiae  potestati  subordinatus  fuit?  Nonne  idem  Febronius  ait 
(c.  3.  §.  2.  n.  4.  pag.  79)  :  Extraordinario  qnodam  quasi 
devolutionis  jure  ac  titulo  PLURA  JUSTE  suscipiebant 
supremi  Pontifices,  niniirum  urcjentc  NECESSTTATE,  aitt 
suadente  manifesta  Ecclesiac  UTILITATE:  confirmatque 
Thomassini  testimonio,  quo  sermo  est  non  tam  de  Metropoli- 
tarum,  quam  de  Episcoporum  facultatibus ,  quorum  munia 
Summi  Pontifices  tunc  demuni  suppleant,  cum  caritas  urcjet, 
cum  neccssitas  cogit.  Id  eoctraordinario  cuidam  juri  tribuit 
Febronius,  eo  quod  cansa  supplendi  ex.  gr,  ob  negligentiam 
Episcoporum,  vel  alio  quovis  nomine  sit  extraordinaria ;  jus 
tamen  in  hoc  Pontificiae  auctoritatis  ordinarium  debet  agnosci, 
quatenus  Episcopales  facultates  quoad  usum  et  exercitium 
eidem  auctoritati  jure  ordinario  subordinatae  sunt  ordinatione 
divina  et  ordinario  jure  primatus,  ad  quem  ex  officio  pertinet 
necessitati  ac  utiiitati  Ecclesiae  providere. 

4.  Non  debent  quidem  Pontifices,  ut  antea  monui,  pas- 
sim  ac  temere  Episcoporum  facultates  et  jura  quavis  de  causa 
(liminuere,  limitare,  sibive  attribuere;  id  enim  in  pubiicum 
damnum  et  magnam  Ecclesiarum  perturbationem  deflecteret. 
At  si  causa  justa  occurrat,  qua  utile  vel  necessarium  bono 
publico  judicent,  aliquid  tale  efficere,  sibive  nonnulla  resei- 
vare,  quis  id  Pontificiae  supremae  potestati  negare  auserit? 
Ecclcsiae  certae  bonum  et  naturalis  ordo  postulant,  ne  pri- 
mati  tolius  Ecclesiae  haec  potestas  in  ipsas  Episcoporum  fa- 
cultates  negetur.     Cum  enim  J)  Episcopi  cum  suis  facultatibus 

x)  Concinit  cum  his  illud  Augustini  lib.  2.  in  Crese.  c.  11.  tom.  9. 
col.  415.  e.  Neque  enim  Episcopi  proptrr  rtos  surnvs,  sed  propt-r  rcs, 
qnibus  verkitm  et  sacramentum  Dominicitm  ministramvs'.  ac  per  Iwc,  vt 
eoriim  sine  scandalo  gubernandorvm  sese  necessitas  tnlerit ,  ita  vel  esse, 
vel.  non   rsse  dphonvs,  qvod  non  prbpter  »o#,  sed  ]>rophr  clios  svmvs. 

instituti  fuerint  a  Christo  in  bonum  Ecelesiae,  non  vero  Ec- 
clesia  in  Episcoporum  ;  hi  utilitati  vel  necessitati  Ecclesiae  ita 
debent  studere,  ut  non  inique  ferant,  si  ex  utilitate  vel  ne- 
cessitate  ejusdem  Ecclesiae  aliquot  facultatum  suarum  re- 
strictionem,  moderationem,  aut  reservationem  suprema  potestas 
faciendam  censuerit.  Tridentina  quidem  oecumenica  synodus 
huic  supremae  potestati  vindicavit  (Sess.  7.  cap.  7.  de  Poen.) 
reservationem  graviorum  criminuin,  a  quibus  Episcopi  primaevo 
ordinario  jure  poterant  absolvere;  nec  quisquam  catholicus 
potest  injustam  in  hoc  invasionem  criminari,  quin  generali 
quoque  concilio  ignorantiam  atque  injustitiam  impingat.  Esto 
haec  reservatio  occasionem  sumpserit  ex  Episcoporum  quorun- 
dam  delatione  ad  Apostolicam  Sedem,  ut  peccantes  hoc  fraeno 
eoercerent.  Haec  ipsa  vero  non  exigua  particularium  reser- 
vationum  utilitas,  quae  sensim  ad  statuendam  generalem  quo- 
rundam  graviorum  criminum  reservationem  adduxit,  nonne  in 
magnam  Ecclesiae  utilitatem  ac  bonum  cedit?  Quis  ergo 
hunc  quasi  non  ferendum  potestatis  abusum  venditet  atque 
suggillet  ? 

5.  Duae  exceptiones,  quibus  Tridentinum  illud  decretum 
extenuare  nisus  est  Febronius,  inanissimae  sunt.  Ait  primo 
(c.  7.  §.  6.  11.  G.  t.  2.  pag.  28) ,  hanc  Pontificiam  faculta- 
teni,  quae  ex  quorundam  Episcoporum  delatione  ortuiii  habuit. 
cum  ad  generale  reservationis  decretum  sese  extendit,  vim 
sumpsisse  ex  eorundem  Episcoporum  consensu,  perinde  ac  si 
illi  proprium  jus  in  Pontificem  transtulerint.  Num  quorundam 
Episcoporum  observantia,  quae  initio  particulares  casus  Apo- 
stolicae  Sedi  detulerunt,  probare  potest  consensum  omnium, 
qui  de  tali  potestate  abs  se  abdicanda  ne  cogitarunt  quidem  ? 
Num  qui  initio  detulerunt  eos  casus  ad  eandein  sedem,  po- 
testatem,  quae  isti  non  competeret,  eidem  quasi  juri  suo  re- 
nuntiantes  tribuisse  dicendi  sunt?  Num  S.  Petrus,  qui  omnia 
solvere  et  ligare  poterat  ex  institutione  ipsius  Chrisli,  non 
potuisset  in  illis  casibus  absolvere,  nisi  hanc  potestatem  sibi 
Episcopi  concessissent?  Nnm  minor  est  Romanorum  Pontifi- 
cum  auctoritas,  in  quos  idem  Petri  primatus  ac  jurisdictio 
Iransivit?     Nonne  ipsum  Tridentinum  Concilium  totum  reser- 

vandi  jus  non  in  delationem  Episcoporum ,  sed  in  supremam 
potestatem  sibl  (Sumino  Pontiuei)  tfi  Ecclesia  universa  tra- 
ditam  expresse  retulit?  Ait  secundo,  hanc  potestateni  a  Tri- 
dentiuis  Patribus  derivatam  ex  Pseudo  -  Isidoriano  illo  prin- 
cipio,  quo  Papa  tradebattir  Ordinarius  ordinariorum.  Ita 
generale  praestantissiniuni  concilium  ex  Pseudo-Isidori  col- 
lectione  ac  ignorautia  veri  juris  deceptum  traducit,  idque 
posse  corrigi  in  alio  concilio  comininiscitur.  Sed  haec  et  alia 
similia  ab  eodem  audacius  dicta  ex  praejudicio  falsi  systema- 
tis  de  collectione  Isidoriana  ,  quod  expendetur  capile  sequenti, 
nemo  mirabitur,  qui  praejudiciorum  vim  probe  cognoscat. 
Certe  principium,  quo  Papa  Ordinarius  ordinariorum  dicitur, 
si  non  verbis,  factis  antiquiorum  quoque  saeculorum,  iu  qui- 
bus  Papae  jurisdictionem  ordioariam  primatus  propriam  iu 
alienis  dioecesibus  exercuerunt,  comprobatum  censeo  ex  dictis 
c.  3.  n.  3. 

6.  Privilegia  exemptionis  generalia  a  jurisdictione  Epi- 
scoporum  ea  fere  de  causa  regularibus  indulta  fuerunt,  ut 
iidem  regulares  ab  Episcopis,  qui  ipsos  itentidem  turbabant 
gravabantque,  subducti,  regularum  suarum  studio  et  ohservan- 
tiae  quietius  ac  tutius  vacarent:  quod  sane  utilitatem  quandaui 
atque  necessitatem  bonumque  Ecclesiae  aedificationi  pro- 
spiciens  praefert.  Nati  subinde  abusus  quorundam  regularium, 
qui  Episcoporum  auctoritati  obstabant,  plebiumque  scandalo 
erant,  eorumque  abusuum  causa  querelae  contra  hujusmodi 
exemptiones  a  Sanctis  quoque  viris  ad  Sedem  Apostolicam 
delatae:  non  quod  hac  in  re  suprema  ejusdem  sedis  auctoritas 
per  se  vocaretur  in  dubium,  irritaque  crederentur  ea  exemptio- 
nis  privilegia;  sed  quod  ex  abusibus  male  utentium  ipsis  pri- 
vilegiis  *),  nou  expedire  videretur  tam  facile  ea  privilegia 
largiri,  quae  si  non  ex  natura  exemptionis  per  se,  certe  ex 
prave  utentium  moribus  in  destructionem  vergebant.  Nemo 
amhiget,  quin  abusus  male  utentium  corrigendi  sint,  eisque, 
qui    ab    exemptis    proveniunt ,    Tridentina    Synodus    remedio 


x)  Vide  illa  Bernardi  I.  3.  de  Oonsid.  c.  4.  quae  descripsi   De  potesi. 
Kcd.  cap.  3.  §.  2.  nuui.  4. 

saltem  delegationis  Apostolicae  Episcopis  impertitae  ita  pro- 
vidit,  nt  ne  tamen  Pontificiae  auctoritati  quicquam  detrahcret. 
Quod  si  Febronius,  qui  hoc  delegationis  remedium  a  Triden- 
tino  appositum  aperte  damnare  ac  reprehendere  non  ausus, 
nec  ex  abusibus  exemptorum  jus  Apostolicum  in  ipsis  exem- 
ptionibus  concedendis  absolute  negare  potuit ;  ob  aliquos  lamen, 
qui  adhuc  supersunt  abusus,  et  abutentium  vitio  feie  inevita- 
biles  sunt,  ad  oinnes  abusus  tollendos  memoratam  delegationem 
insufficientem  judicans,  exemptiones  ipsas  omnino  tollendas 
significavit;  velim  consideret,  num  id  absolute  tentare  in  aedi- 
ficationem  Ecclesiae  esset  cessurum,  de  quo  legenda,  quae 
afferentur  capite  sexto.  Nunc  aliquot  generalia  principia 
praemittenda,  quae  aliis  atque  aliis  Pontificiae  potestatis  usibus 
vindicandis  inserviant. 

7.  De  suprema  Pontificum  potestate  in  limitandis  vel 
moderandis  Episcoporum  facultatibus ,  quando  id  in  Ecclesiae 
bonum  judicent  expedire,  ex  constitutis  dubitari  non  posse 
videtur.  Quodsi  ex  subsequentibus  abusibus  detegatur,  ejus- 
modi  limitationes  ab  illis  factas  non  cessisse  in  aedificationem, 
sed  in  destructionem;  duplex  quaestio  distinguenda  est,  num 
hac  in  hypothesi  eaedem  limitationes  licitae,  vel  illicitae 
fuerint,  an  vero  etiam  irritae.  Cum  Summi  Pontifices  ea 
suprema  potestate  usi  eas  limitationes  sanxerunt,  id  justa  de 
causa,  quae  in  bonum  et  aedificationem  cederet,  fecerunt 
semper,  vel  fecisse  praesumendi  sunt,  ne  de  supremi  hierar- 
chae  gestis,  quae  vel  in  dubio  in  partem  meliorem  sunt  acci- 
pienda,  inferiores  temere  judicent.  In  singulis  quidem  Ponti- 
ficiis  limitationibus ,  sicut  et  in  dispensationibus,  aliqua  fere 
semper  justa  occurrit  ratio,  ex  qua  bonum  publicum  et  aedifi- 
catio  Ecclesiae  deduci  potest.  Praejudicia  et  abusus,  qui 
subinde  deteguntur,  ex  aliorum  culpa  proveniunt;  idemque 
Febronius,  qui  pro  sua  in  Pontifices  observantia  istis  vitiosam 
causam  non  audet  appiugere,  abusuum  originem  vel  in  Curia- 
les,  vel  in  alios  abutentes  potestate  vel  concessionibus  Apo- 
stolicis  rejicere  solet.  Multi  sane  dispensationum  aliarumque 
gratiarum  abusus,  qui  scandalum  generant,  obreptioni  vel  sub- 
reptioni  petentium  sunt  adscribendi;  multi  etiam  conniventium 

Praelatorum  testimoniis ,  a  Sancta  Sede  ante  coiieessioiieni 
requisitis,  quibus  fideuduni  censuit  pia  mater  Ecclesia.  Non 
niodiciun  ab  illis  tiinendiun,  qui  zelo  quodani,  al  non  secun- 
dum  scientiani  concepto  se  abripi  sinunt,  ut  superioribus 
criniini  vertant  facta,  quorum  causam  ignorant,  vitiosaque 
praesiunant,  quae  potius  bona  et  licita  censenda  sunt.  AIFeram 
boc  loco  opportune  S.  Gregorii  textum  ex  libro  quinlo  Mo- 
ralium  in  Job.  c.  5.  n.  24.  ubi  hanc  censuram,  qua  dispen- 
sationum  abusus  ob  causae  ignoratiouem  notantur,  suo  quoque 
aevo  noii  raram  his  verbis  perstringit:  Saepe  enim,  quia 
intelligi  non  valent,  deterioribus  displicent  vel  facta  vel 
dicta  meliorum:  sed  eo  ab  eis  non  temere  reprehendenda 
sunt,  quo  apprehendi  veraciter  nequaquam  possunt.  Saepe 
aliquid  a  majoribus  dispensatorie  agitur,  quod  a  minoribus 
error  putatur.  Saepe  multa  u  fortibus  dicuntur ,  quae  in- 
firmi  ideo  dijudicant,  quia  ignorant.  Timeat  multo  magis 
quicunque  Febronii  criminationibus  praeoccupatus,  in  Sum- 
mis  Pontificibus  accuset  veluti  abusus  iion  ferendos  ea, 
quae  juxta  hodiernam  disciplinam  ex  justa  causa  conce- 
derc  licuit,  eo  quod  istorum  causam  seu  raliouem  ignorct, 
cum  abusus,  si  qui  exinde  coiisequuntur  vel  obtinent,  non 
ex  Apostolica  potestate,  sed  ex  abutentium  malitia  prodeant. 
8.  Quod  si  quidam  abusus  ex  aliqua  ipsorum  Pontificum 
culpa,  quae  nulla  ratione  possit  excusari,  aliquaudo  provenirent 
(quod  tamen  praesertim  de  superiore,  cujus  rationes  i^notae, 
ab  inferiori  non  est  temere  judicandum)  5  non  idcirco  ex 
abusibus  esset  negauda  potestas,  quae  aliunde  certa  est,  et, 
ut  iuitio  monuimus,  in  origiiie  ad  diviuuui  jus  immutabile  per- 
t-inet,  nec  ex  abusibus  fit  irrita;  multo  autem  minus  ex 
abusibus  esset  neganda,  si  abusus  non  ex  ipsius  Pontificis, 
sed  ex  aliorum  culpa  profecti  iu  maluin  convertereut,  quod  in 
bonum  fuit  institutum.  Potestas  siquidem  jurisdictionis  in 
aedificationem  et  non  in  destructionem  tradita,  etsi  ex  recto 
usu  iii  acdificationem,  ex  abusu  autem  (undecunque  pro- 
veniat)  cedat  in  destructionem;  ipsa  tamen  per  se  absolule 
concessa  dicenda  est,  ut  ne  ex  abusibus  irrita  fiat,  ncc  actus 
ex  ea  manantes,    ex    ipsa   culpa  abutentium  illiciti,   nulli  per 

se  et  irriti  habendi  siut.  Id  ab  ipso  Febronio  ceterisque  ad- 
versariis  concedendum  est,  quippe  qui  certam  Episcoporum 
potestatem  non  negabunt,  nec  actus  ex  ea  profectos  (si  lex 
irritans  non  impediat)  affirmabunt  irritos,  quamvis  et  ipsi 
Episcopi  proprio  vel  alieno  vitio  sua  potestate  abuti  queant. 
Summis  potestatibus  saeculi  certa  quoque  potestas  est;  nec 
tamen  ex  abusibus  eadem  potestas  vocatur  in  dubium,  nec 
actus  consequentes  irriti  per  se  habentur,  ne  malo,  quod  ex 
ipsis  abusibus  provenit1),  addantur  alia  publica  damna,  quae 
saepe  ex  actibus  irritis  in  innocentium  quoque  detrimentum 
redirent.  Ii  quidem,  qui  quocunque  ex  capite  cooperantur 
abusui,  illicite  agunt:  at  non  omnes  actus,  qui  fiunt  illicite, 
sunt  etiam  irriti;  unde  vulgatum  illud,  Multu  facta  tenent, 
quae  fieri  pvohibentur.  Illi  abusus,  quos  ex  limitatione  seu 
restrictione  facultatum  Episcopis  competentium  Febronius  in- 
gerit,  et  quandoque  etiam  exaggerat,  movere  solent  plurimos, 
et  me  quoque  non  leviter  movere  non  ibo  inficias.  Qui 
omnibus  ejusmodi  abusibus  remedium  quaerit,  laudandus.  At 
si  remedium  collocet  in  neganda  vel  impugnauda  legitima  atque 
certa  potestate,  perperam  et  injuste  agit. 

9.  Considerandum  hoc  loco  illud  Joannis  Barthelii  testi- 
monium,  quod  Febronius  recitat  cap.  9.  §.  II.  num.  3.  (t.  2. 
pag.  125):  Donec  erunt  homines,  erunt  et  vitia  et  peccata, 
erunt  abusus ,  superstitiones ,  immoderatus  potestatis  et 
auctoritatis  utut  legitimae  abusus:  quos  non  potestati  per  se, 
sed  abutentium  vitio  tribuit.  Si  ob  hosce  abusus  neganda 
esset  potestas  utut  legitima;  quis  non  videat  negandam  esse 
potestatem  tum  Pontificiam,  tum  Episcopalem,  tum  ordinariam, 
tuni  delegatam,  quae  ex  hominum  sive  fragilitate  sive  malitia 
multis  inficitur  abusibus?     Dicat  id,  si  potest,  Febronius;  et 


2)  Hac  de  causa  ubi  etiam  lex  irritans  adest,  uti  in  beneficiis  per 
simoniam  acqnisitis  collatio  irrita  declaratur,  Ecclesia  non  vult  generatim 
irritam  ministrationem  Sacramentorum  matrimonii  vel  poenitentiae,  quae  a 
narocho  simoniaco  ministrantur;  ac  proinde  hoc  casu  titulum,  quem  vo- 
cant  coloratum,  Ecclesia  supplere,  vel  potius  legem  irritantem  his  in  cir- 
cumstantiis  restringere  creditur ,  ne  irritationis  poena  nocentibus  decreta, 
innoxiis  et  bona  fide  agentibus  noceat. 

noii  illicitos  tantum,  verum  etiam  irritos  omnes  actus  per 
abusum  elicitos  afiirmet.  Si  autem  id  dicere  et  affirinare  non 
potest  nec  audet;  desinat  ergo  contra  abusus  ita  declamare, 
ut  potestatem  supremam  negare  videatur.  Cum  loco  laudato 
ex  eodem  Barthelio  monet  omnes  abusus  non  posse  simul 
auferri,  sed  sensim  esse  tollendos;  procul  dubio  non  censet 
omnia  decreta,  quibus  limitatae,  aut  ad  Sedem  Apostolicam 
revocatae  fuerunt  Episcoporum  facultates,  irrita  esse,  nec 
irritos  actus  omnes  exinde  per  abusum  profectos,  quos  ad 
impediendum  publicum  damnum  statim  simul  emendare  opor- 
teret.  Media  quidem  suggerit,  quibus  haec  reformatio  pede- 
tentim  prudenti  oeconomia  obtineatur.  At  num  haec  remedia 
in  aedificationem,  an  potius  in  destructionem  conspirent,  suo 
loco  inferius  expendetur.  Satis  mihi  nunc  est,  si  suprema  et 
plena  Poutificia  Potestas  ex  hactenus  dictis  ita  explicata  ac 
vindicata  sit,  ut  nihil  ex  objectis  a  Febronio  abusibus  detri- 
menti  capiat. 


caput  v. 

De  supposititiis  Pseudo  -  Isidori  decretalibus ,   ex  quibus  Febro- 

nius  supremae  et  plenae  auctoritati  Apostolicae  nimium  multum 

detrahit,  quaestiones  tres  proposilae  et  solutae. 

1.  Huic  supremae  ac  plenae  Romanorum  Pontificum 
potestati  non  minus  detrahit  Febronius,  cum  eam,  quam  nunc 
iidem  Pontifices  exercent,  supposititiis  Pseudo-Isidori  decreta- 
libus  innixam,  partumque  ex  tam  spuriis  fontibus  jus  falsum 
et  commentitium  declarat.  Adeo  enim  hodiernum  Pontificum 
jus  omni  genuino  stabilique  fundamento  nudatum  praefert,  ut 
imposturis  eguerit,  quibus  tantummodo  potuerit  induci  et  pro- 
pagari.  Hac  porro  in  hypothesi  eosdem  Pontifices,  spurio 
falsoque  ejusmodi  jure  excluso ,  ad  normam  antiquorum  cano- 
num,  in  quibus  sincerum  et  verum  jus  situm  est,  esse  revo- 
candos  contendit.  Hoc  Febronianum  systema  Pontificiae 
auctoritati  ac  primatus  jurisdictioni  injuriosum,  licet  ex  prae- 
missis  satis  confutatum  videri  possit,   tamen   ut  magis  magis- 

que  confutetur ,  de  Pseudo  -Isidori  decretalibus  nonnulla  ex 
proposito  hic  arbitror  discutienda,  quae  onmeui  fucum  abster- 
gant.  Decretales  epistolas ,  quas  Pseudo-Isidorus  priscis 
sanctissimis  Pontificibus  aftixit,  falsas  esse,  et  ex  ipsis,  falsi- 
tate  nondum  detecta,  multa  capitula  in  posteriores  collectiones 
canonum  irrepsisse,  et  ciim  vulgo  baberentur  sincerae,  mul- 
tum  fidei  obtinuisse  negari  non  potest.  Nunc  ob  retundenduin, 
quod  exinde  contra  Apostolicam  auctoritatem  obtrudit  Febro- 
nius,  tria  de  iisdem  decretalibus  quaerenda.  I.  Num  in  gra- 
tiam  Romanorum  Pontificum  ob  ipsorum  potestatem  augendam 
fuerint  confictae.  II.  Num  ea,  quae  pro  eadem  potestate  iu 
iisdem  decretalibus  traduntur,  novi  quidpiam  induxerint,  quod 
anterioribus  temporibus  non  fuerit  auditum,  vel  usu  receptum. 
III.  Num  si  quid  ex  praesumta  illarum  auctoritate  facilius 
propagatum  usuque  receptum  obtinuit,  jus  falsum  constituat, 
quod  antiquo  juri  derogare  non  posset,  ita  ut  ad  jus  anti- 
quorum  canonum  sit  redeundum,  et  abusus  sit,  quidquid  po- 
sterius  quocunque  nomine  invectum  receptumque,  ab  antiquorum 
canonum  constitutis  discordat. 

§•  i- 

Num  decretales ,  antiquis  rontijicibus  a  Pseudo  -  Isidoro  attrihiitae,  in 
gratiam  Romanorum  Fraesulum  ob   augendam   eorum   potestatem  fuerini 

confictae. 

2.  De  Pseudo-Isidori  collectione  prolixam  dissertationem 
digessimus  insertam  parti  tertiae  fusioris  Tractatus  de  anti- 
quis  collectionibus  et  collectoribus  canonwn,  quem  tomo 
tertio  nostrae  Venetae  editionis  Operum  S.  Leonis  prae- 
misimus.  Vide  pag.  215.  Non  est  opus  cuncta  ibidem  dicta 
repetere.  At  in  rem  praesentem ,  in  gratiam  eorum,  qui  ea 
editione  carent ,  sufficiet  ea  totidem  verbis  transscribere ,  quae 
ibideni  leguntur  §.  5.  pag.  220.  num.  10.  ubi  primae  propo- 
sitae  quaestioni  credimus  satisfecisse. 

„Quo  spiritu,  quo  consilio  Pseudo-lsidorus  tot  documenla 
„confinxerit,  omiUendum  non  est.  Non  desunt,  qui  eum 
„amplificaudae  vel  defendendae  auctoritatis  Romauorum  Pon- 
„tificum  studio  ductum  ad  ea  procudeuda  excitatum  fuisse 
„arbitrantur.      At     falluntur    manifeste.      Licet    enim    iu    iis 

„Apostolicae  Sedis  amplitudo  et  auctoritas  pluribus  couimen- 
„detur;  non  tamen  hic  imposloris  scopus  fuit,  nec  eadem 
„Sedes,  cujus  privilegia  et  jura  quam  plurimis  sinceris  cl 
„vetustis  documentis  nituntur,  illis  apocryphis  indigebat,  ut 
„Cardinalis  Baronius  ad  annum  865.  num.  8.  notavit.  Pseudo- 
„Isidori  autem  consilium  longe  aliud  fuisse  ex  ipsa  collectionis 
„praefatione  satis  dignoscitur.  Postquam  enim  indicavit  do- 
„cumenta ,  quae  suae  coliectioni  erant  inserenda,  hanc  eorum 
„colligendorum  rationem  subjicit" :  Quatenus  Ecclesiastici 
ordinis  disciplina  in  unum  a  nobis  coacta  atque  digesta, 
et  Sancti  Praesules  paternis  instituantur  regulis,  et  obe- 
dientes  Ecclesiae  ministri  vel  populi  spiritualibus  imbuantur 
excmplis,  et  non  malorum  hominum  pravitatibus  decipiantur. 
Multi  enim  pravitate  et  cupiditate  depressi,  ACCUSAN- 
TES  SACERDOTES  OPPRESSERUNT.  „Et  mullis 
„prosequitur  in  eos  acriter  invchens,  qui  Episcopos  accusare 
„audent,  ut  se  per  illos  excusent,  vel  eorum  bonis  ditentur: 
„ac  plura  ejusmodi  judiciorum  incommoda  referens,  illud  urget, 
„non  posse  cogi  Episcopos  ad  dicendam  causam,  si  fuerint 
„accusati,  et  rebus  suis  expoliati,  aut  gradu  dejecti,  et  a  sede 
„pulsi,  nisi  prius  fuerint  restituti:  additque  nonnulla  de  accu- 
„satoribus  et  accusationibus  rejiciendis:  quibus  omnibus  palam 
„si^nificat,  se  ea  potissimum  meutc  collectionem  confecisse,  ut 
„Episcopis,  qui  accusabantur,  prospiceret." 

o.  „Id  quidem  in  apocryphis,  quae  conflavit,  documenlis 
„multo  clarius  elucet.  Eandem  enim  semper  de  accusalis 
„Episcopis  curam  ac  sollicitudinem  praefert:  cumque  Aposto- 
„licae  Sedis  auctoritatem  praedicat,  eo  semper  omnia  referl, 
„ut  Episcopi  accusationibus  impetiti  et  condemnati,  si  se  gia- 
„vatos  sentiant,  ad  iliam  confugiant,  quae  Synodorum  senten- 
„tias  retractare,  et,  si  justum  putaverit,  irritas  reddere  potest. 
„Idem  quoque  consilium  maxime  perspicitur  in  Ca]>itulis  Ha- 
„driano  tributis,  quae  ex  apocryphis  praesertim  epistolis  de- 
„cerpta,  apocryphorum  documentorum  veluti  compendiuni  et 
„compilatio  vocari  queunt.  Pleraque  enim  illorum  capitulorum 
„eo  spectant,  ut  ne  Episcopi  accusari  a  quibuslibet  possint : 
„nec,    si  accusentur ,    accusatoribus  facile    deferatur,   sed   ex 

„multis  causis  tuni  accusatores  repellere,  tum  judices  liceat 
„recusare;  ut  synodorum  retractentur  judicia,  et  alia  ejusdem 
„generis  in  apocryphis  similiter  ingesta,  ex  quibus  si  omnia 
,,ad  Episcoporum,  qui  accusantur,  expoliantur,  deponuntur, 
„patrocinium,  defensionem  atque  praesidium  conlata  atque  con- 
„ficta  credantur,  nemo  jure  possit  revincere." 

§.  n. 

Num  ea,  quae  de  Summi  Pontificis  auctoritate  in  confictis  Pseudo-lsidori 

decretalibus  traduntur,  novi  quidpiam   induxerint,  quod  anterioribus  tem- 

poribus  nunquarn  fuerit  auditum,  usuque  nuspiam  receptum. 

4.  In  id  exscribendus  ex  laudata  dissertatione  atque 
paragrapho  numerus  undecimus.  „Non  pauci  de  Pseudo- 
„Isidoro  severius  conqueruutur ,  perinde  ac  si  ejus  imposturis 
„disciplina  vetus  abolita.  et  nova  fuerit  introducta,  adeo  ut 
„hinc  deserti  antiqui  canones,  fracti  disciplinae  nervi,  pertur- 
„bata  Episcoporum  et  provincialium  conciliorum  jura,  sublatae 
„judicioruni  leges  aliaque  rei  Ecclesiasticae  damna  illata 
„fuerint.  Haec  autem  novae  et  mutatae  disciplinae  reprehen- 
„sio  quam  minus  aequa  sit,  quisque  facile  intelliget,  si  duo 
„animadvertat ,  nimirum  pleraque  pseudo-EpistoIarum  Isidori 
„excerpta  esse  ex  seutentiis  Sanctorum  Patrum,  ex  sinceris 
„constitutionibus  Romanorum  Pontificum  post  Siricium,  ex 
„canonibus  conciliorum  ac  ex  Romanis  legibus:  quae  sane 
„novi  juris  novaeque  disciplinae  non  sunt:  cetera  vero  eam 
„discipliuam  plerumque  exhibere,  quae  jamdiu  iuoleverat,  vel 
„jam  ante  aliquanto  induci  coeperat.  Impostura  autem  in  eo 
„sita  est,  quod  Pseudo  -  Isidorus  eas  sententias  iis  auctoribus 
„imposuerit,  quorum  non  sunt,  et  posterioris  aevi  disciplinam 
„antiquioribus  Pontificibus  affixerit,  quasi  prioribus  Ecclesiae 
„saeculis  haec  viguisset.  Ceterum  quod  de  novae  disciplinac 
„introductione  inseritur,  stultus  quidem  plane  fuisset  impostor, 
„si  sperasset  suam  collectionem  acceptum  iri  ab  hominibus, 
„quae  novam  omnino  disciplinam  a  sui  quoque  saeculi  moribus 
„et  consuetudinibus  abhorrentem  contineret.  Quod  si  quaecun- 
„que  contra  consuetudinem  ingeruntur,  etiamsi  bona  et  utilia 
„sint,  ipsa  novitate  perturbare  solent;  multo  magis  de  iis 
„timendum  erat,    quibus  disciplinam  per   se  optimam,    et  san- 

,,ctioribus  fultam  legibus,  longoque  usu  ab  onmibus  receptam 
„quispiam  evertere  et  immutare  contenderet.  Nulli  autem  tu- 
„multus,  clamores  nulli  auditi  sunt  ob  inductas  decretales 
„apocryphas,  nisi  in  ea  parte,  quae  ad  Episcoporum  causas 
„et  judicia  pertinet:  de  quibus  aliqua  apud  Hincmarum  legun- 
„tur,  et  in  epistolis  Nicolai  I." 

5'.  „At  in  his  ipsis  causis  atque  judiciis,  quod  in  Pseudo- 
„epistolis  ac  synodis  Isidorianis  traditur,  non  erat  omnino 
„novum.  Nonne  causae  majores,  quae  circa  accusationes 
„Episcoporum  versantur,  certis  antiquorum  Pontificum  decretis 
„Apostolicae  Sedi  reservatae,  sine  ejus  assensu  definiri  non 
,,poterant?  Vide  inter  cetera  Leonis  epistolas  6.  23.  et  14. 
,,ac  Gregorii  IV.  epistolam  primam  ad  universos  Episcopos. 
„Nonne  Episcoporum  appellationes  ad  eandem  sedem  antiquis 
„canonibus  et  consuetudini ,  nec  non  primatus  juri  innixas, 
„probavimus  in  observationibus  ad  dissertationem  V.  Quesnelli 
„part.  1.  c.  5.  6.  et  7.?  Ne  omnes  promiscue  recipiantur  ad 
„accusandum  Episcopum ,  cautum  fuerat  in  canonibus  Codicis 
„Africani  128.  129.  130.  et  131.  nec  non  etiam  canone 
„sexto  concilii  CP.  quem  ex  Graeco  codice  Nicolaus  I.  lau- 
„dat  epistola  octava.  Episcopos  ejectos  et  suis  rebus  ex- 
„poliatos  non  cogendos  ad  judicium,  nisi  prius  in  suum  gra- 
„dum  restituantur ,  et  omnia  eisdem  ablata  redintegrentur, 
„colligitur  antea  decretum  ex  Codice  Ecclesiae  Africanae 
„c.  87.  Haec  et  alia  ejusdem  generis,  quae  novae  disciplinae 
„a  Pseudo-Isidorianis  decretalibus  inductae  tribuuntur,  legere 
„Iicebit  in  Epistolis  8.  9.  et  38.  Nicolai  I.  qui  tamen  ea 
„non  ex  illis  apocryphis,  quibus ')  carebat,  sed  ex  antiquio- 
„ribus  dociunentis  confirmat:  quemadmodum  ante  ipsum  fece- 
„rat  etiam  Gregorius  IV.  in  epistola  prima  ad  universos  Epi- 
„scopos,  in  qua  Aldrici  Cenomanensis  causam  sibi  reservat." 
Hactenus  ibi. 

6.  Si  novitatis  capita  a  Febronio  reprehensa  vellem 
singillatim   expendere,    praesto   haberem   in   singulis  quaedam 


')  Vide    Tractatum  cie  Antiqu.  collectionihus  canonum  part.  ,'t.  e.  6. 
1.  num.   1.  tom.  III.  S.  Leonis  pag.  21"). 


190 


Pseudo-Isidoro  antiquiora  gesta,  vel  testimonia  de  Pontificiae 
potestatis  usu  et  exercitio  in  iis,  quae  ex  vetusta  disciplina 
ad  Episcopos  vel  ad  Metropolitas,  seu  ad  provinciales  synodos 
deferri  solebant.  Haec  autem  etsi  in  quibusdam  capitibus 
rara  vel  rarissima  inveniantur ,  ac  inepta  prorsus  sint  ad  af- 
firmandam  in  iisdem  capitibus  constitutioneiu ,  vel  reservatio- 
nem  generalem,  quam  ille  priscorum  sanctissimorumque  Pon- 
tificum  inducta  auctoritate  non  dubitavit  asserere;  cum  tamen 
ea  ipsa  rara  vel  rarissima  sincera  documenta  ac  gesta  disci- 
plinam  ,  apocryphis  Pseudo -Isidorianis  decretis  inditam ,  antc 
Isidorum  alicubi  saltem  receptam  praeferant,  novitatis  ab 
eodem  inductae  censuram  abstergimt:  neque  enim  omnino 
nova  et  ab  ipso  inducta  dici  potest  disciplina,  quae  ante  illum 
alicubi  saltem  recepta  dignoscitur.  Forte  in  ea  Galliarum 
parte,  in  qua  est  Moguntia,  ubi  eas  supposititias  mcrces  fuisse 
fabricatas  probabilius  conjecimus  (Ibi  §.  4.  pag;.  222),  disci- 
plina  in  ipsis  proposita,  quoad  rariores  quoque  casus  (si  qui 
nullo  aliunde  exemplo  aut  testimonio  fulcirentur)  aliquamdiu 
ante  Isidorum  invaluerat  S.  Bonifacii  Episcopi  Moguntini  opern, 
qui  Aj)ostoIica  legatione  praeditus,  quantum  Apostolicae  aueto 
ritati  deferret,  eandemque  obscrvantiam  in  eam  regionem  in- 
ducere  studuerit,  ex  ejus  epistolis  liquet.  Vide  inter  ceteras 
ejus  epistolam  105.  ad  Cudberthum  Archiepiscopum  Cantua- 
riensem,  in  qua  aliquot  praecipua  disciplinae  capita  ab  eodem 
S.  Martyre  et  Germanorum  Apostolo  iis  in  locis  instiluta,  ac 
in  Pseudo-Isidorianis  decretis  postea  repetita  exhibentur. 
Idem  quoque  spiritus  in  successores  ipsius  Liillum,  Riculfum, 
Autgarium  transivit,  ut  ex  aliis  documentis  constat.  Quodsi 
Pseudo-Isidorianae  decretales  eam  disciplinam  praeferunt,  quac 
antiquioribus  monumentis  probatur,  et  jamdiu  ante  saltem  iis 
in  locis  vig-ebat,  ubi  Pseudo-Isidorus  illas  condidit;  num  aequa 
sit  illa  reprehensio,  qua  novae  disciplinae  introductio  ijisis 
decretalibus  attribuitur,  quivis  intelligct.  Negari  tamen  non 
posse  videtur,  quin  eadem  disciplina  latius  fuerit  propagata, 
et  magis  multo  atque  facilius  inoleverit,  postquam  eaedem  dc- 
cretales  editae  ac  divulgatae  fuerunt,  et  mox  in  quibusdam 
conciliis   laudatae,   ac   subinde   etiam    inserlae    in    collectiones 

Reginonis,  Burchardi  et  alioruin,   quae   ob   suam  brevitatein 
ac  methodum  magno  usui  fuere. 

§•  iii. 

Num  disciplinae  novitas,  siqua  ex  apocryphis  Psevdo  -  Isidori  decretall- 

bus  invaluit,  usuque  posteriorum  temporum  obtinuit,  jus  falsum  et  tor- 

ruptela  sit,  quae  autiquo  canonum  juri  dero<xare  nequiverit. 

15.  Frequens  apud  Febronium  occurrit  mentio  atque 
distinctio  juris  antiqui  et  novi,  quorum  alterum  in  canonibus 
antiquis,  alterum  in  Pseudo-Isidori  supposititiis  decretalibus 
continetur.  Jus  antiquorum  canonum  appellat  genuinum  et 
verum  jus,  Pseudo-Isidorianum  jus  spurium  et  falsum;  quod 
cum  antiquo  et  vero  juri  praejudicare  non  possit,  veluti  cor- 
ruptelam  omnino  corrigendum  traducit.  Cum  autem  non  de 
materia  divini  aut  naturalis  juris,  quae  (ut  cum  ipso  Febro- 
nio  animadvertimus  cap.  2.  n.  1.)  mutari  non  potest,  nunc 
sit  nobis  sermo,  sed  de  materia  canonum  pertinentium  ad 
disciplinam,  quae  pro  varietate  locorum  et  temporum  atque 
circumstantiarum  mutari  potest;  illud  jus  verum  est  in  capili- 
bus  disciplinae,  quod  statutum  probatumque  a  legitima  Eccle- 
siastica  potestate  viget.  Antiquis  Ecclesiae  saeculis  vigebat 
disciplina  antiquis  canonibus  praescripta,  eaque  tunc  consti- 
tuebat  verum  jus  omnino  servandum,  nisi  justa  de  causa  a 
potestate  legitima  aliquibus  in  circumstantiis  dispensatum 
fuisset.  Si  autem  circumstantiis  temporum  aut  locorum  mu- 
tatis ,  necessitate  vel  utilitate  publica  postulante ,  ea  disciplina 
mutanda,  vel  relaxanda  generatim  fuerit;  nova  disciplina, 
posterius  licet  inducta,  quae  a  legitima  potestate  recepta  usu 
obtineat,  jus  verum  condit.  Quod  si  quaedam  invaluerint  ex 
apocryphis  documentis ;  non  idcirco  falsum  jus  illud  est  dicen- 
dum,  quod  ex  falsis  fontibus  originem  seu  incrementum  aut 
propagationem  faciliorem  habuit.  Neque  enim  ea  recentior 
disciplina  ex  ipsis  supposititiis  documentis  juris  vim  et  aucto- 
ritatem  consecuta  est,  sed  ex  illa  Ecclesiastica  potestate, 
quae  eandem  novam  disciplinam  recepit  confirmavitque.  Hanc 
quicunque  damnaret  tanquam  falsum  jus  et  corruptelam ,  dam- 
nare  deberet  ipsa  concilia  non  solum  particularia,  sed  etiam 
oecumenica  temporum  posteriorum,  ac  praesertim  Tridentinum, 

quorum  disciplina,  in  plerisque  capitibus  constituta,  non  est 
antiquorum  canonum  jus,  quod  unum  Febronius  jus  verum  et 
genuinum  vocat,  sed  est  disciplina  posterius  inducta,  et  pro 
varietate  circumstantiarum  mitigata  atque  mutata,  et  solum 
contra  irrepentes  abusus  et  corruptelas  opportunis  remediis 
munita.  Quod  si  non  omnes  cautiones  sive  a  Conciliis,  sive 
a  Pontificibus  hactenus  appositae,  ad  omnes  abusus  tollendos 
sufficiunt;  abusus  ejusmodi  sicut  ipsi  jiiri,  ex  quo  non  pro- 
deunt,  tribuendi  non  sunt,  sed  vitio  hominum,  qui  juris  limites 
transgrediuntur ;  ita  eidem  novo  juri  falsi  juris  notam  ne- 
queunt  appingere:  alias  jus  falsum  pariter  dicendum  esset  jus 
divinum,  quo  potestates  Ecclesiasticae  ac  saeculares  constitutae 
sunt,  cum  in  hominibus  potestate  abutentibus  aliquot  scandala 
et  corruptelae  nascantur. 

16.  Ne  quid  vero  fuci  ex  Febroniano  systemate  offun- 
datur,  quod  lectores  impediat,  detegenda  est  aequivocationis 
origo.  Totum  Febronii  consilium  in  evertendum  regimen 
statumque  monarchicum  Romanis  Pontificibus ,  Pseudo-Isidori 
decretis,  ut  putat,  attributum,  unice  tendere  ex  toto  ipsius 
opere  liquet.  Idem  Auctor  non  omnem  monarchiam  a  Ponti- 
fice  absolute  excludit  (recitat  enim  *)  Gersonis  testimoiiium 
[c.  1.  §.  5.  n.  2.],  quo  claves,  id  est  potestatem  Ecclesiasti- 
cam ,  aifirmat  Petro  datas  tanquam  monarchae)  5  et  solum 
rejicit  potestatem  monarchicam  excessivam ,  effraenatam ,  de- 
spoticam  et  arbitrariam  cum  dominatu  conjunctam,  quam  saue 
Christus  nec  Petro  nec  Petri  successoribus  tradidit.  Huic 
autem  monarchicae  excessivae  potestati  cum  favere  visum 
esset  novum  jus,  quod  post  Isidorianas  decretales  inolevit  et 
obtinet;  novum  hoc  jus  spurium  et  falsum  censuit  appellan- 
dum.  Cumque  nullo  jure  mutari  aut  praescribi  possit  contra 
jus  divinum  ac  naturale  ei  excessivo  et  despotico  dominatui 
contrarium  5  non  male  videtur  intulisse  (c.  8.  §.  6.)  nulla 
praescriptione ,  possessione,  cessione  etc.  juri  antiquorum  ca- 
nonum,   qui   hanc   monarchiam   illimitatam  ignorant,    potuisse 


*)  Addi  possunt,  quae  ex  Gersone  affert  etiam  Bossuetus  in  appendice 
lib.  3.   cap.   1.  pag.  84.  tom.  2.  novae  edit. 


193     

derogari  atque  praescribi;  ac  idcirco  novo  juri  tantam  vim 
non  posse  vindicari,  ut  veterum  canonum  jus  abrogarit.  Tota 
aequivocatio  sita  est  in  pravo  intellectu  nominis  monarchiae. 
Ejus  quidem  arbitrarii  monarchici  regiminis,  quod  Febronius 
perstringit,  principia  divino  ac  naturali  juri  repugnant.  At 
num  ea  ex  novo  jure,  quod  obtinet,  consequantur,  si  quis 
negaverit,  a  Febronio  revinci  non  poterit.  Distingue  jus 
novum  a  novi  juris  abusibus,  qui  non  ex  ipso  jure  novo  per 
se,  sed  ex  vitio  abutentium  proficiscuntur ,  quemadmodum  po- 
testas  Ecclesiastica,  ad  novi  juris  normam  exacta,  distin- 
guenda  est  ab  ejusdem  potestatis  abusibus,  qui  malitiae  ab- 
utentium  et  praescriptos  ejusdem  juris  limites  excedentinm 
tribuendi  sunt:  et  sicuti  ex  iis  abusibus  eadem  potestas  nec 
neganda,  nec  in  dubium  revocanda  est ;  ita  ex  abusibus  eorum, 
qui  Pontificiae  potestati  usum  effraenem  et  excessivnm  tribuunt, 
impotentemque,  despoticum  arbitrariumque  dominatum,  non  est 
neganda,  nec  in  dubium  revocanda  est  potestas  monarchica 
supra  Episcopos,  quam  Summis  Pontificibus  in  limitandis  re- 
stringendisque,  cum  expedit,  istorum  facultatibus  jure  primatus 
competere  probavimus. 

17.  Haec  potestas  cum  versetur  circa  usum  et  exerci- 
tium  facultatum  Episcopalium ,  quod  Christus  non  constituit, 
sed  legitimae  Ecclesiasticae  dispositioni  reliquit,  disciplinam 
respicit,  quae  pro  varia  temporum  ac  circumstantiarum  ratione 
mutari  et  innovari  potuit ;  novumque  in  ea  jus,  quod  actu 
vigeat,  potuit  contra  jus  autiquum  praescribere.  Hinc  mani- 
festa  sit  Febronii  haliucinatio,  cum  c.  I.  §.  1.  n.  3.  in  hac 
materia,  quae  disciplinae  est,  veluti  certum  generale  principium 
statuit  illud  ex  Vincentio  Lerinensi ,  antiquitatis  religionem 
novitatis  profanitati  anteponendam ,  quod  de  materiis  fidei 
et  morum  ad  naturale  ac  divinum  jus  immutabile  pertinentium 
verum  est;  nec  non  illud  aliud  principium,  quo  id  sequendum 
affirmat,  quod  semper,  quod  ubique  in  catholica  Ecclesia  con- 
stanti  observantia  viguit :  neque  enim  aptari  potest  disciplinae 
mutabilis  juribus,  quae  pro  varietate  temporum,  locorum,  at- 
que  circumstantiarum  varia  esse  queunt.  Neque  dicat  pote- 
statem  Episcoporum  esse  juris  divini,    cui  detrahere  quicquam 

P.  Baller.    de  Potestatc  etc.  |3 

est  juri  divino  detrahere:  saepe  enim  dixi,  et  iterum  dico, 
eam  potestatem  quoad  iiistitutionem  quidem  inniti  juri  di- 
vino !)  5  at  non  item  quoad  usum  et  exercitium  facultatum 
Episcopalium,  quorum  determinatio  dispositioni  Ecclesiae  a 
Christo  tributa,  non  divini,  sed  Ecclesiastici  juris  est,  et  prae- 
scriptioni  ac  mutationi  obnoxia:  unde  falsa  falsissimaque 
agnoscitur  illa  Febronii  thesis  (c.  8.  §.  6.  t.  2.  pag.  66): 
Non  prosunt  hac  in  parte  Romanis  praescriptio ,  cessio, 
possessio,  consuetudo  etc.  Ingerit  abusus  a  Christi  institutione 
alienos,  quos  juri  divino  praejudicare  non  posse  pronunciat.  Quis 
autem  tanquam  verum  jus  venditat  potestatis  abusus?  Hi  a 
nemine  approbantur,  nec  ullis  novi  juris  auctoritatibus  appro- 
bati,  jus  condidisse  creduntur,  quod  divino  juri  praevaleat. 
Sola  potestas  a  Christo  instituta  in  aedificationem  divino  jure 
fulcitur;  abusus  in  destructionem  inducti  tauquam  eidem  divino 
juri  contrarii  reprobantur  ab  omnibus,  nec  a  quopiam  ad  vim 
praescribendi  contra  antiquum  legitimum  jus,  aut  novi  juris 
condendi  evehuntur.  Quod  si  quaedam  hodiernae  disciplinae 
capita  novo  jure  inducta  post  Pseudo  -  Isidori  merces,  etiamsi 
a  multis  saeculis  usu  recepta  vigeaut,  veluti  abusus  non  fe- 
rendi  eliminanda  essent,  et  falsi  juris  censuram  mererentur; 
falsi  quoque  juris,  ut  nionuimus,  nomen  tribuendum  esset  non 


*)  Episcopatus  considerari  potest  vel  in  genere  vel  prout  est  in  sin- 
gulis  individuis,  Episcopis:  in  utroque  autem  casu  distinguenda  est  po- 
testas  ordinis  a  potestate  jurisdictionis.  —  Quod  spectat  ad  Episcopatum 
in  genere ,  haud  dubie  immediate  divinitus  est  institutus  tum  quoad  ordi- 
nem  tum  quoad  jurisdictionem.  Cum  enim  Christns  Episcopatum  sic  in- 
stituit,  ut  Episcopi  subordinati  Petri  primatui  particulares  regerent  eccle- 
sias,  jurisdictio  episcopalis  in  genere  immediate  a  Christo  est  instituta. 
Potestas  ordinis  in  particularibus  personis  etiam  imniediate  a  deo  est.  De 
sola  autem  jurisdictionis  potestate  in  specie  controversia  habetur.  Hic 
autem  observandum,  non  agi  de  eo,  utrnra  Christus  Apostolis  extraordina- 
riam  illam  jurisdictionem  immediate  contulerit,  quod  hodie  communis,  licet 
non  certa,  tenet  sententia.  Ad  Episcopos  autem  particulares  quod  attinet, 
cum  personali  non  gaudent  Apostolorum  successione,  sed  potius,  Aposto- 
lorum  dum  appellantur  successores,  collegialiter  sint  sumendi,  quatenus 
scilicet  Episcoporum  collegium  cum  et  sub  Petro  succedit  Apostolorum 
Collegio  cum  et  sub  Petro ;  eorum  jurisdictionem  non  immediate  a  deo 
tenemus  concessam,  sed  immediate  a  Romano  Pontifice,  seu  per  institutio 
nem  canonicam,  qua  subditi  eis  assignantur,  remanetque  jurisdictio  Petri 
primatui  subordinata,  ita  ut  ad  usum  et  exercitium  ab  eo  dependeat. 
(Nota  editoris.) 

solum  Pontificum  sanctissimorum  decretis,  setl  etiam  canoni- 
bus  conciliorum  quantunrvis  geiieralium  ac  Tridentini,  qui  non 
aliam  disciplinam  probarunt  ac  praeceperunt. 

18.  Neque  causetur  ignorantia  falsarum  decretalium, 
quae  omnes  diutius  occupabat.  Nam  praeterquam  quod  fere 
omnia,  quae  Pseudo-Isidoro  tribuuntur,  anteriorem,  ut  indica- 
vimus,  habent  originem;  nonne  in  materia  disciplinae  jus 
novum,  etiamsi  quibusdam  in  capitibus  errore  aliquo  iuductum 
ac  propagatum,  cum  a  legitima  potestate  proprio  jure  receptum  et 
approbatum  est,  non  ex  ignorantia,  sed  ex  auctoritate  appro- 
bantium,  nec  non  ex  ipsa  consuetudine  legitime  praescribente 
vim  juris  acquireret,  dum  nihil  contra  divinum  aut  naturale 
jus  receptum  aut  approbatum  sit?  Cum  Africani  in  epistola 
ad  Coelestinum  resistentes  appellationi  Apiarii  suarum  Eccle- 
siarum  consuetudinem  vindicaturi,  hanc  rationem  attulerunt: 
quia  nulla  Patrum  definitione  hoc  Ecclesiae  derogatum  est 
Africanae;  apertissime  praesumpserunt ,  suae  quoque  Eccle- 
siae  jus  antiquissima  consuetudine  comprobatum,  conciliari  ali- 
quo  decreto  posse  abrogari,  et  jus  novum  induci,  ut  vel  Fe- 
bronius  innuit  cap.  1.  §.7.  n.  10.  Si  novae  disciplinae 
novoque  juri  inducendo  ob  abusuum  scandalorumque  pericula 
obsistendum  credatur;  initio  quidem  (debito  tamen  cum  mo- 
deramine)  licebit  obsistere,  idque  tantum  fecerunt  Africani, 
cum  memoratis  clericorum  inferiorum  appellationibus  ad  Apo- 
stolicam  sedem  inducendis  sese  opponentes,  antiquam  et  vigen- 
tem  suarum  Ecclesiarum  cpnsuetudinem  vindicandam  curarunt. 
Vide  observationes  nostras  in  Dissert.  V.  Quesnelli  (t.  2. 
edit.  S.  Leonis  col.  971.  n.  30.).  At  si  disciplinae  novitas 
jamdiu  inducta,  aliquot  saeculorum  consuetudine ,  et  non  tam 
Pontificum,  quam  conciliorum  praesertim  generalium  auctoritate 
recepta  et  confirmata  inoleverit,  ac  in  praxi  vigeat;  huic  juri, 
quod  ad  derogandum  anteriori  disciplinae  sufficit,  ac  tamdiu 
inveteratum,  novum  jus  nequit  proprie  appellari,  ita  ut  ob 
abusus,  qui  non  ex  ipso  jure,  sed  ex  abutentium  vitio  dima- 
nant,  idem  jus  per  sese  tanquam  spurium  atque  falsum  ven- 
ditetur,  quis  aequus  rerum  aestimator  id  rectum  ac  justum 
credere  poterit? 

13* 


196 


19.  Ne  in  re,  quae  ex  principiis  generahbus  juris  certa 
est,  pluribus  immorer;  in  confirmationem  uon  modicum  juverit 
exemplum  juris,  quod  Constantinopolitano  Episcopo  post  ali- 
quot  saecula  accessit.  Febronius  c.  S.  §.  2.  (t.  2.  p.  56. 
col.  1.)  obtrudit  Graecam  sive  Orientalem  Ecclesiam,  in  qua 
cum  non  obtinerent  apocryphae  Pseudo -Isidori  decretales,  et 
olim  et  etiamnum  hodie  avitam  disciplinam  magis  qnam  in 
latina  servatam  depraedicat.  Vide  autem  quid  in  Constan- 
tinopolitana  Orientali  Graeca  Ecclesia  jam  diu  ante  ipsum 
Pseudo-Isidorum  contra  avitam  disciplinam  invaluit.  Hujus 
Episcopus  ante  medium  saeculum  quartum  erat  simplex  Hera- 
cleensis  Metropolitae  suffraganeus ,  qui  nullo  jure  in  alium 
quempiam  Antistitem  fruebatur.  Canones  Nicaeni  caverant, 
ut  Patriarchalibus  et  aliis  praestantioribus  sedibus  sua  jura 
conservarentur.  Cum  porro  Imperialis  sedes  coustituta  fuisset 
Constantinopoli,  et  idcirco  haec  urbs,  Romanae  aemula,  junior 
Roma  appellari  coepisset;  anno  381.  in  CP.  synodo  I.  hujus 
Episcopo  decretus  fuit  honoris  primatus  post  Romanum 
Episcopum,  propterea  quod  urbs  ipsa  sit  junior  Roma. 
Haec  erat  praerogativa  meri  honoris  et  ordinis,  non  juris. 
Sensim  vero  concurrentibus  ex  toto  Oriente  ad  eam  urbem, 
in  qua  Imperator  residebat,  pluribus  Episcopis  ob  varias  oc- 
casiones  et  causas,  perfacile  fuit  ibidem  Episcoporum  eo  con- 
flueutium  synodos  cogere,  in  quibus  difficiliores  et  graviores 
quaestiones  cognoscerentur  atque  definirentur,  et  ordinationes 
quoque  Episcoporum  assentientibus  Metropolitis ,  et  Imperato- 
ribus  annuentibus,  ab  ejusdem  urbis  Antistitibus  peragerentur. 
Ita  non  solum  Nestorius,  sed  etiam  S.  Joannes  Chrysostomus, 
Atticus,  Sisinius  et  S.  Proculus  Constantinopolitani  Praesules 
de  Episcoporum  causis  et  appellationibus  ex  variis  Orienta- 
libus  provinciis  ad  se  delatis  passim  judicarunt,  et  aliquot 
etiam  Episcoporum  ordinationes  fecisse  Ieguntur;  quae  cum 
nullo  jure  antiquorum  canonum  effici  ab  ipsis  possent,  sufful- 
ciri  et  defendi  coeperunt  ex  memorato  decreto  Concilii  CP. 
primi ,  quasi  primatus  honoris  huic  sedi  assertus ,  quia  est 
junior  Roma,  non  meri  honoris  gradum,  sed  earundem  prae- 
rogativarum  participationem  inferret,  uti  colligitur  ex  concilio 

Chalcedonensi  act.  16.  nec  non  ex  relatione  hujus  synodi  ad 
S.  Leonem.  Aliquid  igitur  peculiaris  jurisdictionis  vel  hoc 
tempore  exercebatur  a  Romano  Pontifice  supra  Episcopos 
praesertim  Occidentis  in  appellationum  causis  et  ordinationibus: 
idque  toto  in  Oriente  notissimum  esse  dehuit,  ut  simile  jus  in 
Episcopos  Orientis  ob  communicatum  novae  Romae  honorem 
sibi  sancti  quoque  Episcopi  hujus  urbis  vindicandum  putarint. 
Huic  quidem  novitati  novoque  juri,  quod  opponebatur  antiquo 
firmato  canonibus  Nicaenis  totius  Ecclesiae  reverentia  conse- 
cratis,  et  praejudicio  erat  aliis  Metropoiitis  et  Patriarchis, 
S.  Leo  Papa  fortiter  restitit.  At  idem  jus,  consentientibus 
iis  quorum  intererat,  et  Sanctorum  quoque  Episcoporum  usu 
conciliique  Chalcedonensis  decreto  approbatum ,  sensim  ob- 
tinuit,  ac  Nicaeno  canoni  et  antiquo  juri,  Romanis  Episcopis 
non  amplius  repugnautibus,  tandem  praescripsit,  adeo  ut  '), 
licet  novae  praerogativae  subinde  Constantinopolitanis  acces- 
serint,  de  istorum  jure  nemo  amplius  dubitet,  neque  in  concilio 
Florentino  mota  fuerit  de  hoc  ulla  quaestio,  nec  nunc  moveretur, 
ut  arbitror,  si  CP.  Patriarchae,  ad  unitatem  Ecclesiae  redeun- 
tes,  eadem  jura  vellent  retinere.  Si  Febronius  non  auderet 
hoc  CP.  Antistitum  jus  impetere  et  impugnare  juris  restituendi 
nomine,  nec  praescriptionis ,  cessionis  aut  possessionis  vim 
ipsis  negare;  quomodo  auserit  haec  opponere  contra  jus  Ro- 
manorum  Pontificum,  qui  praerogativa  primatus  supra  Episcopos 
et  supra  usum  atque  exercitium  facultatum  Episcopalium  pote- 
statem  divinae  institutionis  et  jus  certissimum  obtinent,  ac  in 
ejusdem  juris  exercitio  diuturna  plurium  saeculorum  consuetudine 
et  Conciliorum  etiam  generalium  approbatione  fulciuntur? 


J)  Exemptiones  ex.  gr.  quorundam  Monasterioruni,  quae  intra  fines 
aliarum  non  tam  Episcopalium,  quam  ampliorum  dioeceseon  CP.  Patriarchae 
suberant,  notissimae  sunt. 

CAPUT  VI. 


Num  antiquorum  canonum   disciplina  sit  revocanda ,   seu  num 

Episcoporum  et  Metropolitarum  potestas  seu  jurisdictio  actualis 

sit  restituenda  in  statum  primitivum,   abolito  jure   quod  jam  a 

miiltis  saeculis  viget. 

1.  Vidit  Febronius  noviim  jus,  quod  jamdiu  obtinet,  per 
se  non  posse  absolute  damnari  tanquam  jus  falsum  et  spurium, 
nec  posse  generatim  accusari  summos  Pontifices  impotentis 
dominatus,  quasi  ex  Pseudo-Isidorianis  commentis  absque  le- 
gitima  causa  sibi  arrogarint  multa,  quae  olim  Episcoporum  ac 
Metropolitarum  juri  competebant:  ac  propterea  confessus,  ali- 
quot  saltem  limitationes,  seu  reservationes  facultatum  Episco- 
palium  aut  Metropoliticarum  justa  de  causa  inductae,  initio 
fuisse  laudabiles;  cum  tamen  non  semper  eadem  justa  causa 
suppetat,  sed  quod  initio  erat  utile,  postea  ob  abusus  factum 
sit *)  perniciosum  5  ad  vetus  jus  redeundum  aliquando  esse 
contendit;  et  si  non  statim  omnia  simul  tollere  liceat,  paula- 
tim,  quoad  fieri  possit,  agendum  cum  Barthelio  monuit  (c.  9. 
§.  11.  n.  3.  t.  2.  pag.  126.  col.  1.).  Si  autem  jus  novum 
jam  probatum  ac  receptum  usu  non  est  jus  falsimi,  sed  verum ; 
cur  necesse  erit  illud  absolute  tollere,  et  ad  antiquorum  ca- 
nonum  normam  omnia  revocare?  Si  abusus  absolute  sunt 
extirpandi,  qui  praesertim  circa  jus  divinum  ac  naturale  in 
disciplinae  quoque  materiis  nonnunquam  inveniuntur  impliciti, 
ut  simonia  in  ordinibus,  in  dispensationibus ,  aut  beneficiis, 
violatio  votorum  etc.  num  Apostolicae  sedi  adimendum  erit 
jus  verum,  quo  legitime  fruitur,  licet  ex  ipso  jure  abusus 
nulla  ratione  proveniant,  sed  ex  vitio  abutentium,  quod  ad 
jus  referendum  non  est,  ut  explicavimus  c.  4.  n.  6.  seqq.  ? 
Num  antiquum  jus,   seu  juris    exercitium  Episcopis  restituen- 


*)  Hoc  sensu  cap.  4.  §.  4.  n.  6.  tom.  2  pag.  63.  ait:  Exemptiones 
toUi  debere,  quae  quamvis  forte  ab  initio  laudabiles  fuerint;  attamen 
propter  suam  generalitatem  deinde  factae  sunt  perniciosae  etc. 

dum  supra  eos  ex.  gr.  qui  nunc  sunt  exempii  ab  Episcopis, 
licet  etiam  sub  istis  pares  aut  majores  quoque  abusus  olim 
inoleverint,  ut  patet  ex  iis,  quos  iu  monachis  sui  temporis 
non  exemptis  refert  atque  coarguit  Ratherius  in  libro  Con- 
fessionis  et  in  Praeloquiis?  Quis  caveat  de  abusibus  resti- 
tuto  Episcopis  ac  Metropolitis  antiquo  facultatum  cxercitio  ac 
jure?  Nonne  ob  abusus,  qui  sub  ipsis  irrepserunt  et  inva- 
lescebant,  aliquot  facultatum  limitationes  aut  restrictioncs  utiles 
vel  necessariae  habitae  sunt?  Quando  sub  iisdem  abusus  sunt 
metuendi,  quis  apte  probare  potest  vero  Pontificio  juri  jamdiu 
vigenti  et  confirmato  Pontifices  debere  cedere  et  expoliari,  ut 
io  integrum  restituantur  Episcopi,  sub  quibus  aequales  vel 
majores  etiam  abusus  aliquando  timeri  queant? 

2.  Quid  porro  si  revocari  non  possit  antiqua  canonum 
disciplina,  quin  ex  restitutione  in  integrum  majora  scandala 
et  scissurae  gravissimae  prudenter  timeantur?  Ad  aedificatio- 
nem  et  bonum  Ecclesiae  pertinent  non  solum  illa,  quibus 
utilitati  vel  necessitati  ejusdem  prospicitur,  verum  etiam  illa^ 
quibus  malum  impediatur ,  et  grave  aliquod  scandaluin ,  quod 
ex  usu  quantumvis  per  se  bono  vel  etiam  meliori  potestatis 
metuendum  esset.  Cavere  enim  a  malo  species  boni  est;  et 
ad  bonum  Ecclesiae  referendum ,  si  non  procuretur  aliquod 
bonum ,  quod  sine  majori  damno  obtineri  non  potest.  Hocce 
principium  a  sauctis  quoque  viris  approbatum,  et  in  praxi 
etiam  receptum  saepissime  legimus.  Hac  de  causa  S.  Augu- 
stinus  (Epist.  185.  ad  Bonif.  Comitem  n.  45.)  relaxandum 
censuit  coercitiouis  rigorem,  cum  scissurae  et  scandala  majora 
timentur.  In  ejusmodi  causis ,  iuquit,  ubi  per  graves  dis- 
sensionum  scissuras  non  hujus  aut  illius  hominis  est  peri- 
culum,  sed  populorum  strages  jacent,  detrahendum  est 
aliquid  severitati3  ut  majoribus  malis  sanandis  caritas  sin- 
cera  subveniat  Idem  pariter  Sanctus  cum  aliis  Africanis 
Donatistas  Episcopos  et  clericos  redeuntes  ad  unitatem  Eccle- 
siae  in  suis  gradibus  recipiendos  putavit,  ne  rigore  disci- 
plinae  conversioni  eorum  obex  apponeretur,  et  cum  maximo 
non  tam  ipsorum ,  quam  aliorum  periculo  confirmarentur  in 
schismate.     Eandem   rationem   praximque    praeclare    exposuit 

Ivo  l)  Carnotensis  epist.  189.  Novimus  enim,  quia  neccs- 
sariae  dispensationis  modus  nulll  unquam  sapientium  dis- 
plicuit,  quam  non  solum  privatae  leges ,  quibus  nec  fidei 
veritati,  nec  morum  honestati  consulitur ,  sed  etiam  leges 
generales  contra  haereticos  vel  scelcratos  promulgatae  ad- 
mittunt ,  quando  majoribus  morbis  sanandis ,  vel  majoribus 
malis  amovendis  melius  subvenit  moderatio  sincerae  cari- 
tatis,  quam  rigor  indiscretae  severitatis.  Et  epist.  234. 
approbans  dispensationem ,  quae  tamen  non  obsit  fidei,  nec 
bonis  moribus,  hanc  generalem  regulam  statuit:  Ibi  dispen- 
satio  admittenda  est,  ubi  rigor  periculosus  est.  In  prologo 
ad  Decretum  seu  collectionem  canouum,  cum  istorum  execu- 
tionem  et  observantiam  commendat,  Augustini  testimonia  re- 
citat  ex  libris  contra  epistolam  Parmeniani,  quibus  declaravit 
iis  Christianis,  qui  anathemate  digni  sunt,  non  parcendum, 
ubi  periculum  schismatis  nullum  est.  Qugndo  nimirum  (ut 
explicat  paulo  post  1.  3.  in  Parmen.  n.  13.)  cujusque  crimen 
notum  est,  et  omnibus  execrabile  apparet,  ut  vel  nullos 
prorsus ,  vel  non  tales  habeat  defensores,  per  quos  possit 
schisma  contingere.  Secus  vero  schisma  uti  majus  malum 
prudenti  oeconomia  vitandum  pronunciat.  Hac  dispensatione 
S.  Irenaeus  suasit  Victori  Pontifici,  ut  abstineret  ab  excom- 
municatione  Asianorum,  qui  in  celebrando  die  Paschatis  a 
Romanorum  consuetudine  dissidebant;  et  S.  Dionysius 
Alexandrinus  auctor  fuit  Stephano  Papae,  ne  excommunicaret 
Africanos  atque  Asianos,  qui  redeuntes  ab  haeresi  baptizan- 
dos  putabant,  dum  haec  materies  in  maxima  quaestione  ver- 
saretur.  Vide  quae  hac  de  re  pluribus  egi  in  libro  De  vi 
et  ratione  primatus  c.  13.  n.  53.  p.  166  et  p.  172.  not.  *. 
In  ipsis  generalibus  Conciliis  eadem  moderatio  adhibita, 
cum  quaestiones  ebullirent,  et  acerbiorum  dissensionum  peri- 
culum    ex    definitione    seu   anathematibus    timeretur.      Confer 


*)  Hanc  sententiam  totidem  fere  verbis  excepisse  videtur  Ivo  ex  epist. 
S.  Cyrilli  ad  Gennadium,  qua  metu  majoris  mali  non  recedendum  credidit 
a  communione  Juvenalis  Hierosolymitani ,  qui  jus  sibi  incompetens  in  Pa- 
laestinae  provincias  arrogasset.  Haec  epistola  inserta  est  actioni  I.  Con- 
cilii  Njcaeni  II. 

ibidem  pag.   172.  not.  *.     Plura  in  hanc  rem  afferre  non  est 
necesse. 

3.  Hoc  autem  ex  principio  quis  non  intelligit,  quam 
perperam  suo  in  opere  contendat  Febronius  restituendam  an- 
tiquorum  canonum  disciplinam?  Ob  hanc  restitutionem  nonne 
abolenda  penitus  essent  privilegia  exemptionum  insignium  Ca- 
pitulorum  et  Regularium,  quae  non  exiguam  dioeceseon  por- 
tionem  subtraxerunt  Episcopis,  rescindenda  Concordata,  qui- 
bus  Principibus  concessa  fuerunt  nonuulla  olim  Episcoporum 
aut  Metropolitarum  propria ,  aliaeque  pervulgatae  consuetu- 
dines  essent  mutandae,  quae  cum  antiquorum  jurium  Episco- 
palium  aut  Metropoliticorum  detrimento  a  pluribus  saeculis 
obtinent,  nec  sine  multorum  offensione  mutari  queunt?  Haec 
si  absque  magno  scissurarum  periculo  fieri  non  possunt,  quis 
in  Ecclesiae  aedificationem  Febronii  consilium  cedere  existi- 
met,  et  non  potius  in  destructionem?  De  materia  disciplinae 
agitur,  quae  non  divino  nec  naturali  jure  praescripta,  pro 
locorum  ac  temporum  varietate  mutari  potuit;  et  quando- 
quidem  nihil  per  se  divino  ac  naturali  jure  illicitum  est, 
nihilque  Christianae  rei  interest,  utrum  quaedam  facultates  a 
Papa  suisve  delegatis  aut  ejus  privilegio,  an  ab  Episcopis 
jure  proprio  exerceantur;  quis  damnare  audeat  Pontifices,  si 
jus  suum  tot  saeculorum  consuetudine  roboratum  prosequi 
velint,  eoque  saltem  nomine  nolint  quicquam  immutari,  ne 
dissensiones  et  perturbationes  non  leves  in  boni  publici  dam- 
num  exciteutur?  Hac  mente  optimi  Pontifices  in  Sanctorum 
quoque  album  relati,  qui  ab  omni  monarchico  domiuatu  alie- 
uissimi,  aedificationi  Ecclesiae  pro  viribus  studebant,  nec  non 
Cardinales  et  Episcopi  sanctitate  morum  et  zelo  disciplinae 
commendatissimi ,  qui  ipsis  Pontificibus  aderant,  ut  S.  Caro- 
lus,  a  restituendo  Episcopis  et  Metropolitis  antiquo  facultatum 
usu,  de  quo  aliquando  non  levis  fuit  disputatio,  abstinendum 
duxere.  Horum  auctoritas,  rationibus  jam  allatis  fulta,  ma- 
jorem  apud  me  auctoritatem  habet,  et  apud  omnes  aequos 
rerum  aestimatores  habere  debet,  quam  quaecunque  a  Febronio 
fallacissimis  sui  systematis  principiis  ducto  ingeruntur. 

4.  Esto    quaedam   in   Apostolicae   sedis  jus   aliquatenus 

veuerint  Episcoporum  aut  Metropolitarum  cessione,  ac  tantae 
auctoritatis  obsequio;  nonne  ex  Orientalium  cessione  atque 
consensu  Constantinopolitanae  sedi  nullo  per  se  jure  in  alienis 
dioecesibus  fungenti  tributa  fuerunt  ea,  quae  cum  postea  sen- 
sim  obtinuerint,  jus  quoddam  legitimum  pepererunt,  quod  nec 
summi  Pontifices,  nec  Occidentalis  Ecclesia  Constantinopolitanis 
redeuntibus  ad  unitatem  rescindendum  judicarunt?  Quidni  idem 
saltem  censeatur  de  Episcopalibus  ac  Metropoliticis  juribus 
simili  cessione  et  consensu  reservatis  sedi  Apostolicae,  quae 
jure  primatus  omnibus  Episcopis  et  Metropolitis  ita  praesidet, 
ut  si  ea  jura  sibi  potuisset  reservare  in  aedificationem  Eccle- 
siae,  multo  justius  possit  iisdem  juribus  uti,  eorumque  cessio- 
nem  recusare,  dum  id  in  perturbationes  et  scandala  cessurum 
creditur  ? 

5.  Neque  dicat  quispiam,  antiquorum  canonum  discipli- 
uam,  qua  Episcopi  et  Metropolitae  suis  facultatibus  liberrime 
utebantur,  meliorem  esse  quam  novam,  et  ad  abusuum  peri- 
cula  avertenda  magis  idoneam.  Non  enim  quod  per  se  me- 
lius  est,  obiigat  semper;  nec  in  comparatione  majoris  mali, 
quod  in  eo  procurando  vel  exigendo  timeatur,  melius  et  op- 
portunum  credi  potest.  Hac  iu  re  S.  Pauli  verba  expen- 
denda,  quibus  de  incontinentia ,  de  nuptiis,  et  de  celibatu  lo- 
quitur.  Celibatum  meliorem  esse  quam  nuptias  indicat  scri- 
bens:  Melius  est,  si  sic  permanserit.  Nuptias  licet  non  me- 
liores  celibatu,  prae  incontinentia  tamen  meliores  vocavit: 
Melius  est  nubere  quam  uri  (1.  Cor.  7,  9.).  Incontinen- 
tiam  autem  et  fornicationem ,  uti  divina  ac  naturali  lege  pro- 
hibitas,  absolute  vitandas  pluribus  in  locis  tradit.  Disciplina 
veterum  canonum  sit  melior,  ut  libet :  at  si  ob  ejus  restitutio- 
nem  disciplina  posterius  invecta,  quae  per  se  mala  non  est, 
sit  abolenda;  hinc  autem  scissurae  et  graviora  mala  impen- 
dant;  melius  in  his  circumstantiis  erit  retinere  disciplinam 
novam,  quam  cum  tanto  periculo  in  restitutionem  disciplinae 
veteris  incumbere.  Quid  in  solis  capitibus,  quae  ad  Episco- 
porum  et  Metropolitarum  jura  in  pristinum  revocanda  perti- 
nent,  Febronius  insistit^  pro  aliis  autem  plurimis  antiquae 
disciplinae  capitibus,   quae  sane  melior  erat,  restituendis  nihil 

laborat?  Sola  pro  Episcopis  ac  Metropolitis  cura  eum  afficit, 
quasi  istorum  potestas  in  ipsorum  gratiam,  et  non  potius  in 
Ecclesiae  bonum  instituta,  omnino  restituenda  sit  5  etiamsi 
bonum  Ecclesiae  postulet,  ne  summi  Pontifices  in  eandem  re- 
stitutionem  tanto  cum  scissurarum  atque  perturbationum  peri- 
culo  counitantur. 

6.  Id  autem  multo  magis  dicendum,  si  ob  restituendam 
veterem  disciplinam  ea  media  adhibenda  essent  a  Febronio 
proposita,  etiam  dum  in  certissimae  potestatis  Pontificiae 
olfensam  et  contemptum  redirent,  cederentque  non  in  aedifica- 
tionem,  sed  in  destructionem  Ecclesiae,  cui  eam  potestatem 
sartam  tectam  servari  necessarium  est.  His  de  mediis  capite 
sequenti. 


CAPUT  VII. 

Media ,    quae   in  restitutioneni   disciplinae  veteris  a   Febronio 

proponuntur ,    quantam  Pontificiae   auctoritati  offensionem 

praeferant. 

1 .  Cum  quis  injuste  gravatur,  niti  potest  ut  se  subducat 
a  gravamine,  si  duae  conditiones  concurrant.  Prima,  si  gra- 
vamen  injustum  sit;  secuuda,  si  mediis  licitis  utatur.  Febro- 
nius  in  re  praesenti  perperam  praesumit  injusta  gravamina, 
quaecunque  Romani  Pontifices  in  usu  et  exercitio  Episcopa- 
lium  facultatum  restrinxerunt  vel  reservarunt  contra  anti- 
quorum  canonum  normam,  in  quibus  verum  et  genuinum  jus 
situm  judicans,  injustum  censet,  quidquid  contra  ipsos  actum 
est,  et  ita  injustum,  ut  nullo  possessionis,  cessionis  aut  prae- 
scriptionis  nomine  possit  vindicari.  Cum  vero  ea  summorum 
Pontificum  potestas  in  limitandis  aut  reservandis  justa  de 
causa  Episcoporum  facultatibus  in  praemissis  capitibus  legitima 
fuerit  probata,  et  non  solum  a  Gersone  aliisque  Gallicanis 
adversariis  concessa,  sed  aliquatenus  etiam  ab  eodem  Febro- 
nio,  qui  solos  abusus  potestatis,  non  autem  ipsam  Pontificiam 
potestatem  sese  impetere  professus,  Romanos  Praesules  Epi- 
scopales  facultates  quoad  usum  et  exercitium  posse  et  potuisse 

moderari  aut  reservare  negare  non  potuit  5  cunique  novum 
jus,  quod  in  hisce  limitationibus  aut  reservationibus  jam  a 
pluribus  saeculis  vigens,  et  a  conciliis  etiani  generalibus  re- 
ceptuin  juris  falsi  ac  spurii  nomine  notari  nequaquam  possit; 
injusta  profecto  gravamina  dici  nequeunt,  quae  illi  in  Episco- 
porum  aut  Metropolitarum  facultatibus  limitarunt  aul  reser- 
varunt  aequa  de  causa,  nec  ob  procurandam  restitutionem  ad 
normam  veteris  disciplinae,  veluti  pro  injusto  gravamine  re- 
pellendo,  seu  pro  juribus  Episcopalibus  aut  Metropoliticis  in- 
juste  limitatis  seu  reservatis  justa  Episcopis  aut  Metropolitis 
actio  competere  dici  potest. 

2.  Praesumpta  vero  in  summis  Pontificibus  limitationum 
atque  restitutionum  legithna,  quam  probavimus,  potestate,  non 
negaverim  licere  procurare  restitutionem,  quatenus  bono  pu- 
blico  expediat,  et  non  amor  proprius  nec  superbiae  aut  con- 
tentionis  spiritus  debitae  subordinationis  impatiens,  sed  disci- 
plinae  et  abusuum  impediendorum  zelus  moveat;  at  videndum, 
num  media,  quibus  utendum  credatur,  licita  et  moderata  sint, 
qualia  inferioribus  cum  superiore  agentibus  congruant,  ne  le- 
gitimae  potestati  sine  debito  moderamine  resistentes,  ipsi  po- 
testati  offensionem  pariant,  et  resistentia  exorbitans  in  ipsius 
potestatis  contemptum  recidat.  Ii  enim  eam  culpam  contra- 
herent ,  quam  detestatur  Apostolus  (Rom.  13,  2.) :  Qui  re- 
sistit  potestati,  Dei  ordinationi  resistit:  qui  autem  resi- 
stunt,  ipsi  sibi  damnationem  acquirunt.  Media  autem  licita 
essent,  rationes  sui  juris  et  *)  canones  seu  decreta,  quibus 
idem  jus  fulcitur,  proponere;  abusus,  qui  irrepserunt,  vel 
adhuc  supersunt,  quibus  compescendis  ea  restitutio  utilis  vel 
necessaria  credatur,  demonstrare  ;  patrocinia  etiam  (non  tamen 
violenta)  interponere,  et  alia  ejusmodi,  quae  boni  publici 
scopum  unice  intendant.  Mediis  quidem  ejusmodi,  non  autem 
iis,    quae    ex  Febronio    paulo    post    memorabimus ,    usi    sunt 


l)  Canones  conciliorum  ctiain  particularium  ingerere  prodesse  potest,  non 
quod  credatur  Pontificia  auctoritas  subesse  quoque  particularibus  synodis,  sed 
quia  disciplinae  canonibus  firmatae  usuque  receptae  derogare  sine  gravi  ac 
legitima  causa  cedere  solet  in  perturbationem  et  scandalum ,  quod  altiori, 
id  est  naturali  jure ,  cui  Pontifices  subsunt ,  vitandum  est. 

Africani,  cum  appeliationibus  inferiorum  clericortim  ad  Apo- 
stolicam  sedem,  in  initiis  tamen,  non  post  ipsius  sedis  posses- 
sionem  plurium  saeculorum,  conciliorum  etiam  decretis  com- 
probatam  restiterunt,  ut  explicavimus  in  Observationibus  ad 
Dissertationem  V.  Quesnelli  tom.  2.  uostrae  Venetae  editio- 
nis  Operum  S.  Leonis  part.  1.  c.  6.  n.  30.  pag.  971.  His 
quoque  mediis  S.  Bernardus  impediendas  seu  abrogandas  cu- 
ravit  exemptiones  nimium  faciles,  ut  ne  in  ipsis  concedendis 
[lotestatem  Pontificiam  negaret.  Vide  easdem  Observationes 
c.  7.  n.  5.  pag.  979.  Idem  de  his  dicendum  est,  ac  de 
praeceptis,  quae  a  legitimis  superioribus  ex  sua  potestate  fe- 
runtur.  Certa  divina  et  naturalis  lex  est,  superiori  legitimo 
praecipienti  esse  obediendum,  nisi  praecipiat  id,  quod  divina 
aut  naturali  lege  vetitum  est,  aut  vetet  quod  divina  na- 
turalive  lege  praecipitur:  tuuc  enim  (uti  legitur  in  Act. 
Apost.  5,  29.)  obedire  oportet  Deo  magis  qnam  hominibus. 
Adeo  vero  superiori  legitimo  debetur  obedientia,  ut,  vel  in 
dubio  ex.  gr.  num  quod  praecipit  liceat ,  ab  inferiori  prae- 
sumendum  sit  Iicitum,  ne  is  incompetens  sibi  judicium  ferat 
de  superiore ,  qui  rationem  suarum  actionum  redditurus  est 
Deo ,  et  idcirco  praestandam  ipsi  esse  obedientiam ,  cum  *) 
certum  obedientiae  praeceptum  in  dubio  praevaleat,  sancti 
quoque  viri  tradiderunt;  nec  eorum  proterva  doctrina  audienda, 
qui  dum  hanc  caecam  (uti  vocant)  obedientiam  ipsis  quoque 
Apostolicae  sedis  dogmaticis  definitionibus  praestandam  reji- 
ciuut,  debitam  fidei  unitatem  cum  sedis  Apostolicae  fide  im- 
pedire  nituntur  eo  nomine,  quo  illas  errori  obnoxias  existi- 
ment,  quorum  hypothesim  falsissimam  refellimus  in  libro  De 
vi  primatus  cap.  15. 

3.  Neque  Febronius  reponat,  se ,  qui  solos  abusus  po- 
testatis,  non  autem  ipsam  Apostolicam  potestatem  carpit, 
eorum  abusuum,  qui  supersunt,  perturbatione  commoveri,  adeo 

x)  Haec  regula  est  inter  omnes  Theologiae  Doctores  communis  in 
casibus  conscientiae,  uti  appellant,  perplexae,  ubi  duo  praecepta  pugnare 
videntur;  quorum  alterum  si  certum  sit ,  alterum  dubium,  certum  incerto 
et  dubio  praevalere  affirmant:  velnti  accidit  in  dubio  de  justitia  belli  quoad 
milites,  qui  ex  fidelitate  parere  Principi  debent,  vel  in  aliis  casibus,  quoad 
subditos,  quibus  dubium  incidat  de  eo,  quod  a  legitimo  superiore  praecipitur. 

ut  nonnullibi  fassus  sit,  limitationes  seu  reservationes  ea  po- 
testate  factas  potuisse  quidem  initio  esse  laudabiles ,  quia  sci- 
licet  vel  utiles  vel  necessariae  in  Ecclesiae  bonum  optimo 
consilio  et  legitime  inductae  fuerunt;  at  cum  processu  tem- 
poris  et  subortis  abusibus  perniciosae  factae  sint,  hac  de  causa 
illas  perpetuas  esse  non  posse,  ac  proinde  Episcopales  ac  Me- 
tropoliticas  facultates  ad  antiquam  disciplinam  esse  revocandas, 
cum  in  destructionem  cedat,  quod  initio  in  aedificationem 
fuit.  Haec  ejus  sententia  palam  elicitur  ex  c.  8.  §.  4.  n.  6. 
(t.  2.  pag.  63)  ubi  de  exemptionibus  loquens ,  affirmat  eas 
tolli  debere,  quae  quamvis  forte  ab  initio  laudabiles  fuerint; 
tamen  propter  suam  generalitatem  deinde  factae  sunt  per- 
niciosae,  ex  quo  subvertunt  subordinationem  a  Patribus  in 
Ecclesia  stabilitam.  (Num  subordinatio  summis  Pontilicibus 
ex  primatu  debita,  et  a  Deo  instituta  subvertenda  esset,  de 
qua  alibi  diximus?)  Huc  quoque  ea  Febronii  verba  pertinent, 
quibus  in  epistola  nuncupatoria  ad  Episcopos  scribens ,  quae- 
stionem  praesentem  ab  iisdem  perpendendam  sic  proponit: 
Num  Ecclesiae  realis  utilitas  postulet,   ut  iis  juribus,  qui- 

bus  totius    potestatis  Ecclesiasticae  Auctor ad  opus 

suum  perficiendum  vos  investivit,  porro  et  SEMPER  ca- 
reatis.  Semper,  inquit,  eo  quod  Episcopalium  facultatum  li- 
mitatio  vel  reservatio,  etiamsi  initio  utilis  atque  laudabilis, 
quamdiu  in  bonum  publicum  cederet,  non  tamen  semper ,  eo 
quod  non  semper  in  bonum,  sed  ob  inductos  abusus  in  de- 
structionem  conversa,  retractanda  videtur.  Si  de  exemptio- 
nibus,  quarum  ille  eo  loco  meminit,  loquendum  sit,  Ecclesiae 
quidem  per  sese  nihil  interest,  utrum  monachi  ex.  gr.  locorum 
Episcopis ,  an  summo  Pontifici  immediate  subjiciantur ,  dum- 
modo  ad  instituti  sui  normam  regantur.  Abusus  autem  qui 
ex  eorundem  monachorum  vitio  irrepserunt,  et  scandala  spar- 
gunt,  nescio  utrum  sub  Episcoporum  immediato  regimine 
tollerentur,  aut  minores  fierent,  ut  patet  ex  illis,  quos  in 
monachis  sui  temporis,  quo  Episcopis  suberant,  detestatur 
Ratherius  in  libris  Praeloquiorum  et  Confessionis.  Reme- 
dium  delegationis  Apostolicae  a  Tridentino  adhibitum  sine 
praejudicio  Pontificii  juris,   si  pro  omnibus  abusibus  abolendis 

aut  praecavendis  non  videatur  sufficere,  aliis  atque  aliis  re- 
mediis  a  sede  Apostolica  itentidem  appositis  aut  apponendis 
providendum  erit,  ut  ne  tamen  culpa  in  Apostolicam  sedem 
rejiciatur,  nec  credatur  universim  tollendas  esse  exemptiones, 
nec  jus  antiquum  in  exemptos  Episcopis  restituendum  esse 
omnino,  si  praesertim  in  procuranda  violenter  hujusmodi  re- 
stitutione  majora  mala  et  scandala  timeri  possint;  quod  idem 
de  aliis  quoque  capitibus  sedi  Apostolicae  reservatis,  aut  de 
aliis  Episcoporum  facultatibus  limitatis  praecedenti  capite 
diximus. 

4.  Nunc  de  mediis,  quae  ad  hanc  restitutionem  Febro- 
nius  capite  nono  suggerit,  nec  reprobanda  prorsus  essent,  si 
intacta  Pontificia  potestate  solis  abusibus  sanandis  providerent. 
At  ea  sunt  ejusmodi,  ut  non  solum  cum  jure  Pontificio  haud- 
quaquam  conveniant;  sed  illud  evertant  potius,  atque  in  con- 
temptum  adducant;  quod  non  in  bonum  (ut  ille  sibi  persuasit) 
sed  in  maximiun  Ecclesiae  damnum  redit.  Ne  in  singulis 
mediis  ab  eo  propositis  pluribus  distinear,  sutficiet  ad  calculos 
revocare  potiora,  quae  Apostolicae  auctoritati  majorem  offen- 
sionem  inferre  videntur.  Instructio  populi,  qua  omnibus  ex- 
plicentur  cujusque  potestatis  fines,  cum  in  Febroniano  syste- 
mate  debeat  ostendere,  quantum  Romani  Poutifices  sibi  usur- 
paverint  falso  jure  iuvasis  Episcoporum  et  Metropolitarum  fa- 
cultatibus;  quis  non  videat,  quanto  contemptui  exponat  Apo- 
stolicam  auctoritatem ,  si  praesertim  nigris  coloribus  et  sine 
justis  vindiciis  quaedam  facta  et  principia  quaedam  exorbitantia 
a  nonnullis  incautis  scriptoribus  seu  aulicis  adulatoribus  asserta 
populo  proponantur  ? 

5.  Medium  generalis  concilii  liberi,  quod  posset  esse 
utilissimum,  si  Episcopi  conjunctis  cum  Pontifice  studiis  in 
reformationem  disciplinae  incumberent;  in  Febronii  systemate, 
quo  Pontificiae  auctoritati  superior  praetenditur  auctoritas 
concilii  oecumenici,  nonue  legitimo  Pontificum  Romanorum 
juri,  quod  antecedenti  opere  jam  constituimus,  nimium  multum 
detrahit,  multisque  dissensionibus ,  vel  etiam  schismatibus 
aditum  aperit? 

6.  Multo  autem  minus  utilia  essent  concilia  nationalia, 

quae  !)  multo  minus  jurisdictionem  habent  in  Papam  $  nec 
condere  possent  decreta,  quibus  contra  Pontificium  jus  et 
diuturnam  possessionem  antiquum  jus  seu  Episcopalium  facul- 
tatem  usus  ac  exercitium  restitueretur ,  nisi  Papa  assentiente 
seu  confirmante  ederentur.  Quis  vero  id  speret  faciendum 
ex  systemate,  quod  Apostolicam  confirmationem  aut  assensum 
vel  generalium  synodorum  decretis  necessarium  inficiatur? 
Quod  porro  hac  occasione  statuit  Febronius,  posse  in  ejus- 
modi  synodis  nationalibus  subtrahi  obedientiam,  quam  injurio- 
sum  est?  Subtrahere  enim  obedientiam  a  Summo  Pontifice 
nonne  est  subordinationem  capiti  debitam  tollere?  In  casu 
schismatis  pertinacissimi ,  quo  duo  vel  plures  sese  gererent 
tanquam  Pontifices,  ad  abolendum  schisma  medium  sub- 
tractionis  obedientiae  licitum  credi  potuit  ab  iis,  qui  nullum 
ex  competitoribus  verum  certumque  Pontificem  credebant.  A 
vero  autem  certoque  Pontifice  obedientiam  subtrahere,  quis 
unquam  licitum  docuit?  In  concilio  Viennensi  anni  1113. 
cum  de  tollendo  privilegio  investiturarum  per  vim  extorto, 
quod  magnum  in  Ecclesia  scandalum  pepererat,  Episcopi 
minati  sunt  Paschali  II.  se  repulsum  iri  ab  obedientia,  nisi 
confirmaret  decreta,  quibus  privilegium  extortum  irritum  de- 
claraverant.  Hae  solae  minae  fuerunt,  ut  arbitror,  non  vero 
certum  absolutumque  consilium.  Nihilo  tamen  minus  Ivo 
Episcopus  Carnotensis  id  probare  non  potuit;  et  Natalis 
Alexander  (Dissert.  4.  in  saec.  XII.  art.  12.)  Ivonem  lau- 
dans,  ejus  synodi  Episcopos  in  eo  peccasse  non  dubitat, 
quod  Romano  Pontifici  minas  intentarint,  se  ab  ejus 
OBEDIENTIA  recessuros ,  nisi  statuta  confirmaret:  quod 
pessimi  sane  exempli  est. 

7.  Perniciosissimum  omnium  est  illud  remedium,  quo 
resistentibus  auctoritati  Pontificiae  in  restitutionem  disciplinae 
antiquae  suadet  Febronius  haud  esse  metuendas  censuras, 
quibus  illa   suam  possessionem   tueri  vellet.     Hac  de  re  ante- 


*)  Nullum  scilicet  concilium  particularc  jus  habere  in  Papam  ratione 
pi  imatus  ex  doctrina  Constantinensis  synodi  alibi  probatum  est.  Vide 
praefat.  in  lib.   De  pot^st.   Eccles. 

quam  dico,  pauca  quaedam  animadvertenda  sunt  circa  aliam 
thesim  ab  eo  propositam  c.  I.  §.  4.  quae  ad  eximendum  ex- 
communicationum  metum  conferre  posse  videtur.  En  ipsius 
thesis  verba  (t.  1.  pag.  83):  Antiqua  ratio  excommuni- 
candi  ejusque  jus  non  erant  effectus  jurisdictionis  respectu 
excommunicati.  Sicuti  olim  concedebatur  communio  reci- 
piendo  alios  etiam  non  subditos  in  communionem;  ita  ex- 
communicatio ,  quae  communioni  opponitur,  reipsa  nihil  erat 
aliud  nisi  aliquem  a  sua  communione  excludere:  quod  cum 
fieri  posset  etiam  in  eos,  qui  subditi  non  sunt,  et  in  quos 
nulla  est  proprie  dicta  jurisdictio  ;  hinc  excommunicationem 
non  esse  effectum  jurisdictionis  Febronius  scripsit.  Tnnc 
videlicet  tantum  ab  Episcopis  actum  jurisdictionis  proprie 
dictae  excommunicando  exerceri  praesumit,  cum  aliquem  sub- 
ditum  a  sua  communione  repellunt,  non  vero  cum  in  alienos 
sententiam  ferunt.  Ita  porro  Febronius  ex  falso  sui  syste- 
matis  principio  Romano  Pontifici  subditos  negat,  qui  aliis 
Episcopis  subjiciuntur :  quod  evertit  ipsam  primatus  naturam, 
qua  .idem  Pontifex  jure  divino  et  jurisdictione  proprie  dicta 
tanquam  summus  pastor  praesidet  singulis  et  omnibus  tum 
Episcopis  tum  ovibus  gregis  dominici.  Excommunicandi  jiis, 
in  potestate  ligandi  fundatum,  est  jus  separandi  a  communione 
et  unitate  Ecclesiae,  ita  ut  excommunicatus  veluti  praecisus 
ab  Ecclesiae  corpore,  habendus  sit  tanquam  ethnicus  et  pu- 
blicanus.  Notanda  autem  hac  in  re  distinctio  inter  Romani 
Pontificis  et  aliorum  Episcoporum  excommunicationes.  Cum 
ille,  qui  in  omnes  et  singulos  catholicos  jus  habet,  aliquem 
excommunicatione  et  anathemate  plectit;  eum  non  solum  a 
sua  et  Romanae  particularis  Ecclesiae  communione  ejicit, 
verum  etiam  praecidit  et  ejicit  a  communione  et  unitate  totius 
Ecclesiae  catholicae,  quae  ipsi  tanquam  capiti  et  catholicae 
communionis  centro  adhaeret,  et  adhaerere  debet  jure  pri- 
matus;  nec  fieri  potest,  ut  quispiam  ab  eo  praecisus  non  sit 
etiam  praecisus  ab  ipsa  Ecclesia,  quae  eidem  communionis 
centro  ex  institutione  Christi  immobiliter  adhaerescit.  Cum 
vero  alii  Episcopi  aliquem  excommunicant,  tum  solum  hunc 
praecidunt    ab  Ecclesiae  corpore,   cum  ipsi   Romano  Pontifici 

P.  Baller.  tle  Polestate  etc.  14 

catholicae  coininuuionis  centro  adhaerentes,  in  unitate  Eccle- 
siae  permanent,  non  vero  cum  separati  ab  eo  capite  et  centro 
communionis  catholicae,  separati  sunt  ab  Ecclesia  ,  extra 
(juam  jurisdictio  nemini  competit.  Hinc  jura  communionis 
ab  unitate  cum  Sede  Apostolica  dimanare  !)  S.  Ambrosius 
cum  Aquilejensi  synodo  docuit :  et  excommunicationes  ab  aliis 
Episcopis  latae,  irritae  censentur,  cum  eos,  qui  ab  aliquo 
etiam  majorum  Sedium  Antistite  excommunicati  fuerunt,  suae 
communionis  participes  sibique  unitos  tenet  Apostolica  Sedes, 
ut  ex  Coustituto  Vigilii  monuimus  in  libro  De  primatu 
e.  11.  n.  3.  ubi  etiam  rejecimus,  quod  ex  Firmiliano  protulit 
Febronius,  et  alia  atque  alia  in  confirmationem  adduximus. 
Jure  proinde2)  S.  Cyrillus  metuendum  sibi  affirmavit,  ne  a 
Sedis  ejusdem  communione  praecideretur :  et  e  contra  jure 
pariter  S.  Coelestinus  non  timendas  dixit  aliorum  Episcoporum 
sententias,  si  ab  ipsis  excommunicati  vel  depositi,  in  Aposto- 
licae  Sedis  communione  permaneant.  Confer  dicta  in  eo- 
dem  opere  c.  13.  n.  60.  pag.  !81  nec  non  illa,  quae  dis- 
serui  in  ejusdem  operis  Appendice,  ubi  explicavi,  cur  et 
quibus  in  circumstantiis  absque  sanctitatis  praejudicio  non- 
nulli  Acaciani  schismatis  tempore  obierint  sine  communione 
Apostolica,a  qua  non  suo  vitio,  sed  aliunde  impediebantur. 

8.  Ex  his  facile  evertitur,  quod  Febronius  ingerit  de 
non  metuendis  Romanorum  Pontificum  censuris.  quibus  ii, 
qui  antiquae  disciplinae  restitutioni  obsistunt,  suam  posses- 
sionem  tueri  vellent.  Non  negat,  immo  fatetur  aperte  (ut 
mox  videbimus)  necessitatem  unitatis  et  communionis  cum 
Sede  Apostolica:  perperain  vero  distinguendam  putat  Roma- 
nam  Sedem  a  praesidente  summo  Pontifice,  quam  distinctio- 
nem  omnino  inanem  et  rejiciendam  pluribus  constitui  in  me- 
morato  libro  De  primatu  c.  14.  §.  8.  n.  23.  et  sequentibus 
a  pag.  246  usque  ad  pag.  2~1.  Multo  autem  ineptior  est  in 
re    praesenti    distinctio    inter    Papam    et   Curiam    Romanam. 


')  Textum  dedi  lib.  De  primat.  c.  13.  n.  27.  pag.  131. 

2)  Hujus  Sancti    verba    descripsimus   et    explicavimus  ibidem  cap.   13. 


num.  57.  pag.  177. 

eum  excommunicatio  non  a  Curiae,  sed  a  Romani  Pontificis 
auctoritate  vim  habeat.  Neque  vcro  minus  incongrua  eortun 
est  excusatio,  qui  se  eo  nomine  tutos  existimant,  propterea 
quod  se  non  separaverint  a  Romana  communione,  sed  Papa 
eos  separaverit.  Hanc  inanissimam  excusationem ,  quam  in 
ejusdem  libri  Appendice  refutavi  n.  7.  pag.  338,  certe  S.  In- 
nocentius  I.  ne  cogitavit  quidem.  Cum  enim  is  Orientalibus 
S.  Joanni  Chrysostomo  antea  infensis  et  a  se  primum  ex- 
communicatis,  postea  vero  data  idonea  satisfactione  restitutio- 
nem  petentibus  eandein  concessit  hac  ratione  aliata,  ne  diu 
membra,  quae  requisierint  sanitatem  s  ab  unitate  corporis 
habeantur  aliena ;  nonne  eos  ab  Ecclesiae  corpore  judicavit 
praecisos,  licet  non  ipsi  se  separarint  a  communione  cum 
Papa,  sed  Papa  ipsos  a  sua  communione  segregasset  ? 

9.  Quam  necessaria  sit  cum  hoc  catholicae  communionis 
centro  communio  et  unitas  jure  primatus  ipsius  proprio,  ut  in 
tota  Ecclesia  unitas  conservetur,  et  schismatibus  subtrahatur 
occasio;  omnium  catholicorum  et  Gallicanorum  quoque  con- 
sensu  probatum  fuit  in  allegato  opere  Deprimatu  c.  11.  §.  I. 
Febronius  itidein  idipsum  inficiari  non  ausus,  eam,  quae  loco 
memorato  (c.  9.  §.  7.  t.  2.  pag.  103)  scripsit,  non  eo  sensu 
accipienda  affirmat,  quasi  non  quaerenda,  aut  omni  studio 
servanda  sit  communio  cum  ipso  Papa  sedente;  at  mox 
id  restringit  hac  conditione:  Et  illa  utique  cum  hoc  habenda 
(communio)  tum  scilicet ,  quamdiu  Spiritum  Sanctae  Sedis 
et  Ecclesiae  ejus  sectatur;  secus  vero  cum  a  doctrina  et  a 
(jenuina  Ecclesiae  disciplina  (antiquis  canonibus  constituta) 
se  separaret:  periude  ac  si  tunc  communio  cum  ipso  catho- 
licae  communionis  centro  necessaria  non  sit,  et  excommuni- 
cationes  ejusdem  tunc  tanquam  certo  et  palam  injustae  non 
sint  metuendae,  ipsique  adhuc  resisti  queat  in  restitutionem 
disciplinae  absque  periculo  schismatis.  Exempla  Asianorum, 
qui  non  fuerunt  schismatici,  licet  pro  sua  disciplina  conser- 
vanda  in  celebrando  die  paschali  restiterint  Victori  Papae, 
quasi  is  in  eos  excommunicationem  tulerit,  nec  revocaverit; 
et  similiter  exempla  S.  Cypriani  et  aliorum  Africanorum  at- 
que  Cappadocum,   qui  restiterunt  Stephano  Pontifici  in  quae- 

14* 

stione  de  baptismo,  quasi  is  quoque  eos  actuali  excommuni- 
catione  ab  unitate  praecidisset,  inutilia  sunt,  cum  falsa  vel 
saltem  incerta  nitantur  hypothesi.  Falsa  quidem  quoad  Ste- 
phanum,  quem  in  Cyprianum  ceterosque  Africanos  atque 
Cappadoces  actualem  excommunicationem ,  quam  minatus  fue- 
rat,  haudquaquam  tulisse  satis  probasse  mihi  videor  in  libro 
De  primatu  c.  13.  n.  53.  Falsa  vero  aut  saltem  incerta 
quoad  Victorem  Papam,  qui  in  quaestione  de  die  paschatis 
S.  Irenaeo  agente  vel  non  excommunicavit  Asianos,  ut  Va- 
lesius  aliique  contendunt;  vel,  si  excommunicavit ,  ita  mox 
communionem  restituit,  ut  a  communionis  unitate  aliquando 
discessum  fuisse  S.  Cypriani  tempore  non  recoleretur,  quem- 
admodum  ex  Firmiliani  litteris  collegit  P.  Constantius  in 
Victorem  num  7.  Auctoritas  Basileensium,  qui  Eugenium  cer- 
tum  Pontificem  deserentes  in  apertum  schisma  proruperunt, 
Febronio  nihilum  prodest,  et  multo  minus  ratio,  qua  iidem 
Basileenses  schismatis  notam  deluturi,  scissurae  causam  in 
Eugenium  dissolutionem  concilii  decernentem  rejecerunt:  cum 
ex  celebri  S.  Augustini  sententia  praecidendae  unitatis  et 
schismatis  conficiendi  nulla  sit  justa  necessitas  et  ratio,  nec 
schisma  proprie  dictum  cadere  queat  in  Papam,  qui  ])  aliquos 
a  sua  communione  segregat,  sed  in  eos,  qui  a  Papa  commu- 
nionis  centro  se  dividunt. 

10.  Fortius  videtur  illud,  quod  e  ratione  Febronius  pro- 
Jert,  nimirum  haud  metuendas  esse  censuras,  vel  excommuni- 
cationem,  cum  injusta  est  testante  Augustino  (Fragment.  epist. 
150.  t.  2.  col.  879.):  Si  quisquam  fulelium  fuerit  anathe- 
matus  injuste,  ei  potius  oberit,  qui  faciet,  quam  ei  qui  hanc 
patietur  injuriam.  Injustam  autem  censuram  ,  atque  excom- 
municationem  esse  existimat  illam,  qua  Papa  Episcopalium 
(aut  Metropoliticarum)  praerogativarum  debitam  restitutionem 


x)  Aliquos  inqoam.  Si  enim  Papa  a  sua  communione  segregaret 
oranes,  vel  fere  omnes  catholicos,  et  idcirco  se  separaret  ab  Ecclesia  ca- 
tholica  (quod  nulli  saltera  certo  Pontifici  contigit),  tunc  Ecclesiae  ipsius 
caput  et  communionis  centrum  esse  desineret,  decideretque  a  Pontificatu, 
qui  in  sola  Ecclesia  catholica  ex  Christi  promissis  nunquam  defectura  in- 
veniri  potest. 


213     

impedire  niteretur.  Haec  vero  ratio  ut  vim  haberet,  vide, 
quam  inulta  probanda  essent  onniino  certa,  quae  tanien  nec 
probavit,  nec  probare  potuit  Febronius:  ex  praemissis  autein 
in  hisce  Vindiciis  patere  arbitror  omnia  potius  esse  penitus 
falsa.     Probandum  scilicet  esset: 

I.  Suminis  Pontificibus  jus  nulluin  esse  in  limitandis 
sibique  reservandis  quibusdam  Episcoporum  facultatibus ,  quae 
licet  in  origine  Episcopis  competant  jure  diviuo,  quoad  usum 
tamen  et  exercitium  in  bonum  Ecclesiae  subordinatae  sunt 
jurisdictioni  Summorum  Poutificum,  et  eatenus  pertinent  ad 
disciplinam,  quam  Christus  Ecclesiasticae  auctoritati  disponen- 
dam  reliquit. 

II.  Eosdem  Pontifices,  cum  eas  facultates  limitaruiit 
aut  reservarunt ,  quae  ex  antiqua  disciplina  competebant  Epi- 
scopis,  nulla  ratione  quantumvis  justa  potuisse  eidem  disci- 
plinae  derogare,  et  novam  inducere,  quasi  disciplina  antiqua 
mutatis  licet  circumstautiis  locorum  vel  temporum  immutabilis 
sit;  Pontificum  autem  suprema  potestas  ita  subsit  auctoritati 
antiquorum  non  tam  generalium ,  quam  particularium  syno- 
dorum,  in  quibus  veteris  disciplinae  canones  fuerunt  conditi, 
ut  nulla  justa  de  causa  potuerint  aliter  disponere  et  cou- 
stituere. 

III.  In  materia  ejusmodi  facultatum  Episcopalium ,  quae 
quoad  istarum  usum  et  exercitium  est  materia  mutabilis  disci- 
plinae,  nullam  vim  habere  potuisse  Episcoporum  cessionem  aut 
consuetudinem,  nullam  item  vim  deduci  posse  ex  praescriptione, 
nuliam  ex  ipsis  nedum  particularibus,  sed  neque  ex  generali- 
bus  conciliis,  quae  a  multis  saecu!is  hanc  disciplinam  recepe- 
runt,  ac  ex  ea  canones  edidere. 

IV.  Pseudo  -  Isidori  decretales,  quae  supposititiae  sunt, 
totam  vel  potiorem  causam  dedisse  mutaudae  ac  inducendae 
novae  disciplinae;  hanc  autem,  quae  a  pluribus  saeculis  viget, 
etsi  confirmatam  uon  solum  consuetudine  diuturna,  sed  etiam 
conciliorum  approbatione,  et  decretis  eidem  cohaerentibus,  non 
constituere  legitimum  jtts,  qttod  jure  servari,  defendi  et  vin- 
dicari  possit. 

V.  Abustts,    qui  in    hac   disciplina   oflensionem   pariunt, 

ipso  uovo  juri,  et  uou  potius  vitio  abutentiuui  esse  tiibuendos, 
nec  posse  illis  remedium  apponi  nisi  restituendo  Episcopis  ac 
Metropolitis  antiquum  suarum  facultatum  exercitium  et  usum, 
quasi  sub  iisdem  pares  abusus  abutentium  culpa  nequeant  in- 
duci,  vel  etiam  majores. 

VI.  Pontifices  etiam  Sanctos  ac  doctos,  qui  hoc  novum 
jus  retinuerunt,  sine  justa  causa  et  injuste  retinuisse,  nec  anti- 
quum  Episcopalium  aut  metropoliticarum  facultatum  usum  re- 
stituisse  Episcopis  ac  Metropolitis  absque  gravi  injuria  et 
culpa;  etiamsi  id  non  feceriut,  vel  eo  quod  jus  suum  tot  ra- 
tionibus  munitum  judicaverint  legitimum,  vel  quod  in  ejusmodi 
restitutionem  majora  scandala  variis  ex  capitibus  oritura  et 
maxime  cavenda  metuerent. 

II.  Haec  omnia  et  ejusdem  generis  alia  nisi  Febronius 
vel  alius  quispiam  apte  probet*  quis  injustitiae  damnare  po- 
test  illas  censuras ,  quibus  Pontifices  suam  possessionem 
suumque  jus  vindicandum  existiment?  Quis  eas  tuta  con- 
scientia  posse  negligi  atque  contemni  jure  suaserit?  Nemo 
negarit  posse  quempiam  contra  abusus  praestare  et  urgere 
remedia  licita:  at  num  remedium  licitum  erit  censurarum  con- 
temptus,  qui  Apostolicae  auctoritatis  contemptum  bono  publico 
exitialem  involvit  atque  inducit?  Si  in  conflictu  potestatum  ac 
jurium,  ubi  res  esset  maxime  dubia,  superioris  jus  praevalere 
deberet  juri  inferioris,  qui  in  usu  et  exercitio  suarum  facul- 
tatum  superioris  potestati  naturali  ac  divina  lege  debet  esse 
subordinatus;  quanto  magis  id  dicendum,  ubi  agitur  de  jure 
Summi  Pontificis,  cujus  potestas  in  ferendis  censuris  et  in 
limitandis  Episcoporum  facultatibus  certa  est;  nec  ipsarum 
censurarum  justitia  pro  vindicando  eodem  Pontificio  jure  ejus- 
que  possessio  diuturna  revocari  potest  in  dubium,  quin  ex 
pertinaci  resistentia  et  contemptu  impetatur  summa  ejus  po- 
testas  in  conservationem  unitatis  ac  in  totius  Ecclesiae  bonum 
maxime  necessaria  ? 

1*2.  Neque  hic  quempiam  decipiat  illa  Febronii  propo- 
sitio,  qua  cap.  9.  §.  7.  n.  8.  (t.  2.  pag.  195)  proposita 
quaestione  de  schismate,  num  in  casu  excommunicationis 
schisma  esset  ex  parte  Papae  excommunicantis ,  an  ex  parte 

EpiscoporuiM ,  qui  Papae  resisterent;  uegat  schisma  posse  ad- 
scribi  Episcopis,  qui  de  veducenda  sana  disciplina  et  mori- 
bus  instituto  Christi  conformibus  serio  cogitant,  huncque  in 
finem  apta  remedia  in  medium  proponunt ,  et  in  usum  re- 
digunt.  Omnia  falsis  hypothesibus  innituntur.  Ubi  de  disci- 
plina  disputatio  est  ac  de  jnoribus  pertinentibus  ad  disciplinam, 
quam  Christus  non  instituit,  sed  dispositioni  Ecclesiae  reli- 
quit?  nec  antiqua  neque  posterior  aut  nova  disciplina  insti- 
tuto  Christi  potest  attribui:  unde  variare  et  inutari  pro  cir- 
cumstantiis  potuit,  quin  Christi  institulio  laederetur.  Monar- 
chicuni  regimeu  despoticum  et  arbitrarium  si  defeuderem, 
quo  Episcoporum  proprium  et  ordinarium  jus  destrueretur, 
id  quidem  pugnaret  contra  illam  divinam  institutionem ,  qua 
Episcopi  a  s.  Spiritu  positi  fuerunt  regere  Ecclesiam  Dei. 
Verum  ejusmodi  regimen  non  defendimus;  sed  Episcoporum 
tantummodo  subordinationem  supremo  Hierarchae  quoad  de- 
signationem  dioeceseos  et  quoad  usuui  ac  exercitiuin  facul- 
tatum  Episcopalium  tantum  et  supremam  in  hoc  ejusdem 
Hierarchae  potestatem,  debito  tamen  moderamine  intra  quos- 
dam  naturalis  ac  diviui  juris  limites  coercendam,  propugna- 
vimus.  Qui  subordinationem  et  potestatem  ejusmodi  moliunlur 
evertei*e,  num  de  reducenda  sana  disciplina  et  moribus  in- 
stituto  Christi  conformibus  serio  cogitare  dici  possunt? 
Num  in  hunc  finem  apta  dicenda  sunt  remedia  a  Febronio 
producta,  et  hoc  capite  discussa?  Quae  quam  sint  inepta,  nec 
non  injuriosa  etiam  Apostolicae  auctoritati,  hactenus  dicta  ita 
evicisse  videntur,  ut  opus  non  sit  diutius  immorari  in  mediis 
ceteris  ab  eodem  indicatis,  quae  ex  praecedentibus  animadver- 
sionibus  satis  a  quolibet  dijudicari  queunt. 

CAPUT  VIII. 

Observationes  in  alia  quaedam  Febronii  loca,  quae  etsi  in  an- 
tecedentibus  praetermissa  sint  tanquam  non  necessaria  confu- 
tando    illius    systemati ,   possunt  tamen   aliquam  difficultatem 

facessere. 

§•  i- 

Quam  male  ex  textu  Actorum  c.  8.  v.  14.     Febronius  cum  Gersone  col- 

iigat,  S.  Petrum  fuisse  subditum  Apostulis  (seu  Ecclesiae)  qai  eum  cum 

Joartne  miserunt  Samariam. 

Febronius  recitato  textu  Actorum  8,  14.  Cum  audissent 
Apostoli,  qui  erant  Hierosolymis,  quod  recepisset  Samaria 
verbum  Dei,  miserunt  ad  eos  Petrum  et  Joannem ;  hauc 
Gersonis  explicationem  subjecit  (cap.  1.  §.  4.  n.  3.):  Mise- 
runt  in  Samariam  Petrum  et  Joannem  tanquam  subditos 
Ecclesiae,  id  est  Apostolorum,  qui  eos  in  Samariam  miserant. 
Si  ille,  qui  mittitur,  subditus  dicendus  esset  ejus,  qui  mittit; 
Dei  Filius,  qui  a  Patre  missus  fuit  iu  mundiim,  subditus  Pa- 
tris  dici  deberet,  quod  a  catholica  doctrina  abhorret.  Adver- 
sarii,  qui  vocum  quaestiones  reprehendunt,  et  in  juiisdictionis 
primatu,  quem  Petro  denegari  non  posse  fatentur,  verba, 
quae  imperium,  dominatum,  ac  typum  superbiae  spirant,  de- 
testantur ;  voce  mlserunt,  quae  per  se  indifFerens  est,  abutun- 
tur,  ut  Petrum  haud  dubie  Apostolorum  Principem  jure  pri- 
matus,  ipsis  Apostolis  et  Ecclesiae  subditum  indicent.  Id  pro- 
fecto  alienissimum  fuit  ab  Apostolorum  spiritu,  qui  Christi 
doctrina  et  exemplo  imbuti,  nihil  contendentes  quis  inter 
ipsos  esset  major  vel  minor,  didicerunt  majorem  ex  humilitate 
debere  minora  officia  suscipere,  nec  ea  refugere,  quae  infe- 
rioribus  solent  convenire.  Cum  Apostoli  Petrum  et  Joannem 
miserunt  in  Samariam,  nec  majoris  nec  minoris  personam 
respiciebant,  sed  de  conversione  eorum,  qui  in  Samaria  rece- 
perant  verbum  Dei  gaudentes,  missione  Petri  et  Joanuis 
Apostolicam  curam  et  sollicitudinem  ad  hoc  periiciendum  ne- 
cessariam,  ab  aliquibus  inter  ipsos  praestandam  censuerunt; 
eamque  Petrus  licet  niajor  una  cum  Joanne  libentissime  susce- 

pit.  Velim  adversarios  congruentiora  cogitare,  praesertim  de 
Apostolis,  quos  cum  pares  potestate  esse  contendunt  excepto 
primatu,  tum  vero  alienos  fateri  dehent  a  judicando  sibi  sub- 
ditum  ipsorum  Principem ,  qui  primatu  jurisdictionis  omnibus 
praeeminebat.  Istud  judicium  solis  adversariis  familiare  ex  eo 
falso  principio  originem  ducit,  quo  concilium  generale  iu  eo 
Apostolorum  conventu  considerantes ,  jus  eidem  in  summum 
Pontificem  tribuunt,  quod  in  missione  Petri  et  Joannis  ab 
Apostolorum  mente  alienissimum  fuit. 

§.  ii. 

ln  illa  Febronii  c.  2.  §.  3.    quibus   contendit  Ecclesiam   posse  transferre 
primatum  a  Romano  ad  alium  Episcopum. 

Etsi  primatus  Petri  et  successorum  ejus  alligatus  fuit 
Romanae  sedi  probabilius  ex  facto  Petri,  qui  ibidem  postremo 
sedem  fixit  et  obiit;  certum  tamen  est  eum  ab  ipso  Christo 
fuisse  attributum  Petro  et  successoribus  ejus,  qui  post  ejus 
mortem  ipsi  legitime  fuissent  subrogati.  Quamdiu  Petrus  fuit 
Hierosolymis  aut  Antiochiae  vel  alibi,  primatus  eidem  collatus 
a  Christo,  personae  ejus  adhaesit,  antequam  Roinae  sedem 
figeret.  Cum  autem  Romae  ita  fixisset,  ut  ibidem  moreretur; 
primatus  in  eadem  sede  quodammodo  depositus,  in  eos  trans- 
ivit,  qui  ei  in  eadem  sede  successerunt.  Non  locum  aut 
materialem  cathedram,  sed  successorum  personam  primatus  se- 
quitur  tanquam  ejusdem  dignitatis  et  auctoritatis  heredem. 
Hinc  jure  Bellarminus  in  textu,  quem  Febronius  (t.  1.  p.  47) 
recitat  et  laudat,  scripsit:  Successio  ergo  ipsa  ex  Christi 
instituto  et  jure  divino  est,  quia  Christus  ipse  instituit  in 
Petro  Pontificatum  duraturum  usque  in  finem  mundi :  ac 
proinde  quicunque  Petro  succedit,  a  Christo  accipit  Pon- 
tificatum.  Extra  hanc  successionem  Pontificatum  seu  prima- 
tum  constituere  et  transferre  ad  alium  Episcopum,  qui  suc- 
cessor  Petri  nou  sit,  contra  Christi  institutionem  esset.  Hanc 
vero  translationem  Febronius  Ecclesiae  voluntati  ac  benepla- 
cito  tribuit  ex  eo  principio,  quo  potestatem  clavium  et  omnem 
Ecclesiasticam  jurisdictionem  ipsi  Ecclesiae  immediate  tra- 
ditam  autumat;  ita  ut  non  minus  electio  successoris  S.  Petri, 

quam  determinatio  loci  et  Episcopi,  cui  primatus  competat, 
ab  ejusdem  Ecclesiae  dispositione  pendeat,  cuicunque  demurn 
loco  Ecclesia  primam  Sedem  affixerit,  ut  loquitur  cap.  9. 
§.  87.  Num  id  fieri  possit  voluntate  Pontificum,  si  Roma- 
nam  Sedem  deserentes,  aliam  Sedem  perpetuo  retinendam 
eligerent,  in  quam  S.  Petri  successionem  et  primatum  trans- 
ferrent,  non  est  facile  decidendum  *).  Certe  cum  Romana 
Sedes  per  tot  saecula  in  possessione  sit  ejusdem  primatus,  et 
series  Episcoporum  Romanorum  semper  posita  sit  praeroga- 
tiva  primatus;  nou  expediret  hanc  alio  transferre,  ne  magna 
in  Ecclesiis  gigneretur  confusio.  Alligatio  enim  primatus 
alicui  particulari  Sedi  ea  de  causa  fuit  quodammodo  necessa- 
ria,  ne  vagus  incertusque  esset  Summi  Pontificis  locus,  quo 
in  gravissimis  Ecclesiae  necessitatibus  ex  remotis  quoque  re- 
gionibus  tute  confugeretur.  Cum  autem  a  tot  saeculis  omnes 
Ecclesiae  agnoscant  Romanam  Sedem  illam  esse,  quae  Petri 
successionem  et  primatum  obtinet;  non  sine  maxima  et  evi- 
denti  necessitate  hanc  successionem  cum  primatu  ad  aliam 
Sedem  transferre  liceret.  Auctoritati  autem  Ecclesiae,  si 
Ecclesia  separatim  a  Summo  Pontifice  consideretur ,  id  tribui 
non  potest,  non  solum  quia  Febronii  hypothesim  de  clavibus 
immediate  traditis  Ecclesiae  alibi  expunximus;  verum  etiam 
quia  quacunque  de  causa  alio  transferri  non  posset  primatus, 
nisi  Pontifex  ipse  ante  mortem  sedem  suam  cum  primatu 
sibi  annexo  alio  transtulisset.     Sede  enim  ejus  nondum  trans- 


l)  Cfr.  J.  Perrone  S.  J.  Praelect.  Theol.  vol.  VIII.  §.  601.  „Quam 
vis  in  arbitrio  Petri  fuerit  hanc  potius  quam  illani  urbein  in  sedem  eli- 
gere,  attamen  electione  facta  ac  morte  post  electionem  superveniente  in 
eadem  sede,  jam  in  potestate  Pontificis  aut  alterius  haud  ost,  Ecclesiae 
sedem  ac  titulum  alio  transferre.  De  jure  siquidem  divino  est ,  in  Petri 
suceessores  summum  Ecclesiae  primatum  a  Christo  institutuin  transire. 
Quare  in  nullos  alios  quam  in  legitimos  Petri  successores  ex  divina  insti 
tutione  priraatus  dimanare  potest.  Aliud  porro  est  de  residentia  disserere, 
aliud  vero  de  sede  ac  sedis    titulo.      Residentia   eniiu    non    ita    uni  affixa 

est  loco,  ut  justis  intercedentibus  causis  non    possit   alio  transferri 

Sedes  vero,    prout  Petri    est   ac   sedis  titulus   a    nulla  humana  auctoritate 
immutari  potest,  aut  in  aliam  sedem  tituluinve  transferri."    Rornani  Ponti 
fices,    medio   episcopatu   romano,    potiuntur   Petri    primatu.      Successores 
Petri  in  episcopatu  romano  sunt  jurc  ecclesiastico :  successores  autem  Petri 
in  primatu  sunt  jure  divino.  (Nota  editoris.> 

lata,  ubicunque  ille  obiret,  sive  Mediolani,  sive  Neapoli,  sive 
Parisiis  etc.  semper  Romana  Sedes  vacaret,  et  qui  in  de- 
mortui  locum  esset  electus,  is  non  Mediolanensis ,  non  Nea- 
politanus,  non  Parisieusis,  sed  Romanus  Episcopus  esset  S. 
Petri  successor,  in  quem  ex  institutione  Christi,  cui  derogare 
nequit  Ecclesia,  primatus  jure  successionis  transisset.  Nihil 
ergo  succensendum  erat  Benedicto  XIV.  (Lib.  2.  de  Synod. 
Dioeces.  c.  1.),  si  refutandam  credidit  eorum  opinionem,  qui 
praedictam  adnexionem  primatus  Romanae  Sedi  factam  asse- 
ruerunt  ita  esse  de  jure  humano ,  ut  possit  ab  Ecclesia 
dissolvi,  et  una  ab  alteva  separari.  Recte  autem  Febronius, 
cum  confessus  sit  talis  translationis  legitimam  causam  hactenus 
defuisse,  Christumque  primatus  auctorem  atque  conservatorem 
voluisse  Romanae  Sedi  ac  successioni,  non  obstantibus  tot 
tantisque  vicissitudinibus ,  suam  constare  firmitatem;  non  du- 
bitandum  quin  eodem  protegeute  futuris  quoque  temporibus 
eadem  firmitas  sit  constituta. 

§•  in. 

Animadoersio   in   verba    allocutionis  S.  Cypriani   ad  Patres  concild   111. 

Cartkaginensis ,   et  in  commentarium  a  Febronio  iisdem  verbis  subjectuin 

cap.  2.  §.  1.  n.  1.  tom.  1.  pag.  71. 

Celebria  sunt  illa  S.  Cypriani  verba  ad  Patres  concilii 
Carthaginensis  tertii,  quibus  proposita  de  qua  agebatur  quae- 
stione  circa  baptisma,  num  collatum  extra  Ecclesiam  esset 
irritum,  ait:  Superest,  ut  de  hac  ipsa  re  sinyuli  quid  se?i- 
tiamuSy  proferamus,  neminem  judicantes ,  aut  a  jure  com- 
municationis  aliquem,  si  diversum  senserit,  amoventes.  Ne- 
que  enlm  quisquam  nostrum  Episcopum  se  esse  Episcopo- 
rum  constituit,  aut  tyrannico  terrore  ad  obsequendi  neces- 
sitatem  collegas  suos  adigit,  quando  habeat  omnis  Episco- 
pus  pro  licentia  libertatis  et  potestatis  suae  arbitrium, 
tamque  judicari  ab  alio  non  possit,  quam  nec  ipse  potesi 
alterum  judicare.  Sed  expectemus  universi  judicium  Do- 
mini  nostri  Jesu  Christi ,  qui  unus  et  solus  habet  potesta- 
tem  et  praeponendi  nos  in  Ecclesiae  suae  gubernatione  et 
de  actu  nostro  judicandi.  Etsi  his  verbis  indirecte  pungere 
voluisse  credatur  S.  Stephanum  Papam,  qui  excommunicationis 

minas  in  Africanos  intenderat,  nisi  a  sententia  de  irrito 
haereticorum  baptismo,  quae  re  ipsa  falsa  erat,  recederent; 
cum  tamen  haec  verba  non  ad  Stephanum,  sed  ad  Africanos 
ejus  concilii  Episcopos  directa  fuerint,  quoruin  nemo  ex  insti- 
tutione  Christi  alii  erat  superior ;  nemo  se  Episcopum  Episco- 
porum  credere  poterat,  cui  scilicet  jus  in  alium  competeret. 
Cum  vero  idem  S.  Cyprianus  Romani  Pontiticis  primatum, 
seu,  ut  Febronius  ibidem  vocat,  principatum  in  universa 
Ecclesia  agnosceret,  et  principatum  quidem  ex  institutione 
Christi,  ut  ex  aliis  ejusdem  Martyris  testimoniis  explorate 
erui  idem  Febronius  fatetur  5  hic  locus  aeque  Stephano  Papae 
ac  aliis  Africanis  Episcopis  aptari  nequit.  Romanum  quidem 
Pontificem  ob  divinae  institutionis  primatum  seu  principatum 
in  universali  Ecclesia  adeo  supra  Episcopos  jurisdictionem 
habere  Cyprianus  credidit,  ut  in  causa  Marciani  Arelatensis 
ad  Papam  scripserit,  eum  auctoritate  sua  comprimeret,  atque 
deponendum  praeciperet.  Quod  ergo  de  Episcopis  inter  se 
aequalibus  affirmavit  Cyprianus,  de  Summo  Pontifice  inter- 
pretandum  non  est.  Si  vero  de  Episcopis  potestate  aequa- 
libus  vera  est  priina  illa  pars,  qua  pronuntiavit  nullum  posse 
judicari  ab  alio  potestatis  aequalis;  secunda  certe  pars,  qua 
dixit  judicium  ejusmodi  uni  et  soli  Deo  esse  reservatum, 
cum  non  est  vera  generatim  de  ipsis  Episcopis,  quos  Papae 
judicio  subjectos  idem  Cypriauus  agnovit,  ut  gesta  de  Mar- 
ciano  patefaciunt,  tum  vero  de  solo  Romano  Pontifice  veris- 
sima  est,  cum  ob  potentiorem  divinae  institutionis  primatum 
nulli  potestati  Ecclesiasticae  subsit,  ut  suo  loco  probavi. 

Ut  autem  intelligautur  apertius  recitata  Cypriani  verba, 
juverit  ejus  mentem  intimius  inquirere  et  declarare.  Cum 
sciret  quanta  esset  apud  omnes  Pontificiae  Sedis  auctoritas, 
quae  suae  senteutiae  adversabatur ;  vidit  in  hujus  patrocinium 
perutile  futurum  contraponere  Stephano  omnium  suae  frequen- 
tissimae  synodi  Episcoporum  consensum,  qui  concitatas  illius 
minas  posset  efficacius  temperare,  et  forsitan  etiam  reprimere. 
Ne  vero  hic  omnium  consensus  in  suspicionem  veuiret,  dum 
suftragia  illorum  petiit,  ut  haec  non  favore  aut  metu  extorta, 
sed  omnino  Jibera   esse  apud   omnes   constaret,  eosdem  initio 

certos  facere  voluit  se  nemineni  a  sua  couimunione  amoturum, 
etiamsi  contra  suammet  ipsius  sententiam  in  eadem  allocutione 
expressam  congregati  Episcopi  prouuntiarent.  Haec  satis 
obvia  laudati  loci  explicatio  nonne  Cyprianum,  in  sui  defen- 
sionem  tantummodo  intentum,  ab  impetenda  Apostolica 
auctoritate  alienum  praefert?  Sed  de  Cypriani  verbis  et  con- 
silio  satis. 

Nunc  addenda  nonuulla  de  commentario  Febronii,  quo 
ex  recitatis  verbis  manifestum  fieri  affirmat ,  S.  Cyprianum 
licet  alias  primatum  Romani  Pontificis  probe  recognosceret, 
verumtamen  imperium  et  externam  coactionem  ab  eo  ex- 
clusisse.  Talem  scilicet  hic  Sanctus  Martyr  praeter- 
propter  fatebatur  principatum  Summi  Pontificis  in  univer- 
sali  Ecclesia,  qualem  Cyprianus  gerebat  in  Africana,  qui 
aequalitatem  et  libertatem  Episcoporum  Africae  non  infir- 
mabat;  sed  jus  solum  dabat  concilia  convocandi,  illisque 
praesidendi,  Coepiscopos  fraterne  admonendi,  similiaque, 
quae  Romano  Pontifici  per  totam  Ecclesiam  competunt, 
in  sua  Africana  exercendi,  eo  semper  salvo,  quod  Stephani 
Romani  Pontificis  universalis  primatus  sit  ex  institutione 
Christi,  Cyprianus  e  contra  humanae  ordinationis.  Optime 
quidem  his  verbis  fatetur  Febronius  primatum  seu  principa- 
tum  Summi  Pontificis  in  universali  Ecclesia  ex  institutione 
Christi.  Peto  autem,  num  primatum  meri  ordinis  et  honoris, 
quem  haeretici  et  schismatici  Romanis  Pontificibus  concedere 
non  dubitarent ,  an  vero  etiam  intelligat  primatum  verae  pe- 
culiaris  jurisdictionis,  quem  vel  ipsi  adversarii  omnes  catholici 
eisdem  vindicant  cum  catholica  Ecclesia?  (Vide  lib.  de  vi  pri- 
mat.  cap.  2.)  Si  Febronius  abhorrens  a  nomine  juris- 
dictionis  mallet  uti  voce  auctoritatis ,  ut  ibidem  significat 
n.  2.  dum  re  conveniamus,  inutilis,  ut  ipse  ait,  esset  concer- 
tatio.  Cum  vero  Summis  Pontificibus  deneget  verum  im- 
perium,  quod  omni  jurisdictioni  rneri  tali  connatum  (id  est 
connaturale)  eodem  loco  pronuntiat;  propriae  et  verae  juris- 
dictionis  primatum  denegare  videtur.  Dicet  forsitan  juris- 
dictionis  nomen  sibi  displicere,  quatenus  imperium  in  sub- 
ditos   et   aliquem    dominatum  a  spiritu   regiminis  Ecclesiastici 

alienum  videtur  adstruere,  non  ita  vero  auctoritatis  vocabu- 
luni,  quod  convenit  etiam  patribus  in  filios,  dominis  in  servos 
etc.  qui  tainen  jurisdictione  in  ipsos  proprie  dicta  non  gau- 
dent.  Hoc  sensu  noster  auctor  c.  5.  §.4.  n.  8.  loquens  de 
obedientia  Romanis  Pontificibus  debita,  constare  ait  non 
omnem  obedientiam  supponere  aut  involvere  ex  opposito 
jurisdictionem:  hoc  patet  in  patre,  hero,  magistro  etc.  Ita 
jurisdictionem  propriam  Pontificio  primatui  iterum  videtur 
adimere,  sicut  et  connaturale  jurisdictioni  imperium  atque 
coactionem  externam .  superiori  textu  negavit.  Has  tamen 
propositiones  incaute  exciderint  homini,  quem  a  catholica 
de  primatu  sententia  nihilum  abesse  certissime  judico.  Neque 
enim  crediderim  ipsum  reipsa  velle  potestati  Ecclesiasticae, 
quae  est  potestas  ligandi  et  solvendi ,  ferendi  leges ,  prae- 
cipiendi,  judicandi  etc.  haec  jura  adimere,  quae  jurisdictionis 
et  imperii  propria  sunt.  Haec  autem  si  non  neget  Roma- 
norum  Pontificum  primatui,  seu  principatui  in  universali 
Ecclesia;  non  video  quomodo  verum  imperium,  et  externam 
etiam  coactionis  vim  poenis,  si  opus  sit,  ac  censuris  Eccle- 
siasticis  inferendam  negare  possit:  et  siquidem  ipsi  primatui 
subest  universalis  Ecclesia;  nonne  omnes,  qui  sunt  in  Eccle- 
sia,  ipsorum  spirituali  regimini  subditi  sunt,  et  dici  queunt? 
Textum  quem  eodem  num.  8.  recitat  ex  S.  Bernardo  lib.  V. 
de  Considerat.  c.  1.  imperium  typi  saecularis  et  effraenis 
atque  arbitrarii  dominatus  extrudit,  non  vero  imperium  in 
unitatis  bonum  et  in  aedificationem  Ecclesiae.  Hoc  si  utantur 
Pontifices  supra  ipsos  etiam  majorum  Sedium  Episcopos,  quis 
reprehendere  potest,  quasi  a  primatus  potestate  exorbitans  et 
extraordinarium  ? 

Gesta  S.  Cypriani,  cum  S.  Stephanum  excitavit  ad 
praecipiendam  Gallicanis  Marciani  Arelatensis  depositionem, 
nonne  imperii  et  externae  coactionis  potestatem  confirmant? 
Neque  dicant,  S.  Cyprianum  non  excitasse  S.  Stephanum, 
ut  hanc  depositionis  sententiam  ferret  per  se ,  sed  ut  eo 
praecipiente  a  Gallicanis  in  provincia  ferretur.  Cur  id  non 
>°gerunt  Gallicani  per  sese,  si  id  tunc  proprio  jure  agere 
potuissent?      Cur    seripserunt    ad    Stephanum,    et    cum    ipsis 

Sanctus  quoque  Cyprianus  apud  eundem  intercessit,  ut  datis 
ad  ipsos  litteris  abstento  (id  est  deposito)  Marciano  alius  in 
locum  ejus  substitueretur?  Quae  sane  Pontificiam  auctorita- 
tem  eo  casu  exercendam  declarant.  S.  Cyprianus  certe  id 
agere  ausus  non  est,  cum  jus,  quod  sibi  humana  institutione 
competebat,  extra  Africam  non  extenderetur.  Ex  zelo  scri- 
bere  et  excitare  Stephanum  poterat,  Marcianum  deponere, 
aut  depositionem  ejus  Gallicanis  praecipere,  aliumve  substi- 
tuere  non  poterat.  Gallicani  autem,  quos  ad  Stephanum  ea 
de  re  scripsisse  S.  Cyprianus  testatur ,  ea  forte  de  causa 
confugerunt  ad  Stephanum,  quia  jus,  quod  primis  illis  saeculis 
aliquando  exercuerant  nonnulla  Episcoporum  concilia  in  Epi- 
scopos  provinciae,  cum  humanae  institutionis  esset  (solus  ni- 
mirum  Romanus  Antistes  S.  Petri  successor  Episcopis  juris- 
dictione  praestat  jure  divino),  poterat  vocari  in  dubium  apud 
Gallos,  qui  tunc  nullum  forsitan  inter  suos  exemplum  ejus- 
modi  depositionum  noverant;  at  jus  Pontificium  supra  quos- 
cunque  universalis  Ecclesiae  Episcopos,  quod  e  divinae  in- 
stitutionis  primatu  oritur,  nulla  Ecclesiastica  institutione 
aut  exemplo  poterat  infirmari,  aut  in  dubium  adduci.  Num 
Papa  hoc  jus  exerceret  per  se  Romae,  an  vero  exercen- 
dum  crederet  per  Episcopos  provinciae,  eo  quod  haec 
methodus  facilior  magis  expediret,  juris  Pontificii  substantiam 
nec  immutat  nec  infirmat.  Hoc  factum  ex  Cypriano  de- 
ductum  inanem  detegit  Febronii  nisum,  quo  ex  ejusdem  Mar- 
tyris  gestis  colligi  ait,  hunc  Romano  primatui  jus  solum  de- 
disse  concilia  convocandi,  illisque  praesidendi,  Coepiscopos 
fraterni  admonendi,  similiaque  praestandi ,  quae  cum  pri- 
matui  meri  honoris  et  ordinis  congruunt,  tum  vero  imperium 
et  externam  coactionem ,  quae  in  depositione  Marciani 
exerenda  erat,  nequaquam  praeferunt.  Quodsi  S.  Cyprianus 
in  litteris  ad  Stephanum ,  a  vocibus  imperii  et  coactionis  ab- 
stinens,  communem  in  eo  omnium  Episcoporum  sollicitudinem 
commendavit ;  non  idcirco  parem  cuique  Episcopo  ac  Stephano 
auctoritatem  asseruit.  Commune  omnibus  vigilantiae  debitum 
et  officium  in  eo  collocat,  quatenus  omnes  Ecclesiae  ubilibet 
laboranti    ex     communi    zelo     debent     subvenire;     Stepbano 

autem ,  quem  in  Episcopali  ordine  praeeminere  affirmavit  ceU 
siore  fastigio,  eam  praecipiendi  et  deponendi  auctoritatem 
vindicavit,  quam  ex  potentiori  primatu  eidem  competere  non 
ignorabat. 

§.  iv. 

Num   Tridentimrm  generale   concilium   supra  Papam   auctoritatem  exer- 
cuerit.   In  cap.  6.  Febronii  §.  1.  nurn.  5.  t.  1.  pag.  181. 

Quod  hic  affirmat:  Ipsum  Concilium  Tridentinum  ..... 
superioritatem  in  Pontificem  actu  exercuisse  variis  locis 
deprehenditur ,  falsissimum  est.  Fallaciae,  quae  Febronio 
fucum  fecit,  origo  si  detegatur,  omnia  facile  intelligentur. 
Concilii  generalis  nomine  accipiendi  non  sunt  soli  Episcopi 
ad  Concilium  convocati  separatim  a  Papa,  qui  tanquam  caput 
eidem  concilio  vel  per  se  vel  per  suos  legatos  non  solum  ab- 
esse,  verum  etiam  praeesse  ita  debet,  ut  decreta  tum  fidei 
tum  disciplinae  vi  generalis  synodi  careant,  si  ejus  assensus 
vel  confirmatio  desit.  Vide  lib.  De  potest.  Eccles.  quoad 
definitiones  fidei  cap.  2.,  et  cap.  4.  quoad  canones  disciplinae. 
Cum  itaque  sermo  est  de  decretis  concilii  oecumenici,  non 
est  sermo  de  decretis  Iatis  a  solis  Episcopis  adunatis  in 
synodo,  sed  de  decretis  latis  simul  a  Papa  assentieute  seu 
confirmante  eadem  decreta  vel  per  se  vel  per  legatos,  qui 
Papae  sententiam  suo  calculo  protulerunt:  haecque  sententia 
ceterorum  singularium  Episcoporum  sententiis  ita  praestat,  ut 
quidquid  ceteri  sine  ipso  constituerent,  nullam  vim  generalis 
synodi  propriam  obtineret.  Quod  autem  ipso  assentiente 
ratum  est,  adversariis  non  prodest:  sicut  enim  in  consen- 
tientem,  aut  in  seipsum  nemo  habet  imperium,  ita  ex  dccretis 
synodi,  quae  Papa  consentiente  vel  confirmante  oecumenicae 
synodi  vim  habent,  ejusmodi  concilii  auctoritas  seu  coactiva 
vis  supra  Papam  nequit  inferri. 

Hoc  uno  principio  omnia  Febronii  objecta  enervantur. 
Quaecunque  enim  decreta  et  canones  generalis  concilii  no- 
mine  editi,  non  Episcoporum  tantum,  sed  Papae  etiam  aucto- 
ritate  et  assensu  editi  intelliguntur.  In  hac  unitate  maxima 
conciliorum  generalium  vis  est,  quae  cum  auctoritati  Papae 
his  decretis  maxime   necessariae  nihil   praejudicat ,   tum   vero 

nocet  Febronio,  nisi  probare  possit  decreta  a  solis  Patribus 
edita  sine  consensu  Papae,  vel  contra  ejus  sententiam,  gene- 
ralis  synodi  vim  obtinere,  ipsumque  Papam  etiam  invitum 
per  se  cogere.  Dico  per  se  cogere;  si  quid  enim  aliquando 
exigeret,  ut  in  quibusdam  negotiis  disciplinae  Papa  sese  ac- 
commodaret  sententiae  plurimorum,  ne  scissurae  et  scandala 
excitarentur ;  id  non  auctoritati  Patrum  concilii  tribuendum 
esset,  sed  illi  altiori  divino  et  naturali  juri ,  quo  scissuris  et 
scandalis  obviam  ire  etiam  ipse  summus  Pontifex  obligatur: 
nec  tamen,  si  se  hac  de  causa  accommodaret  plurimorum  sen- 
tentiae,  assensus  ejus  sufficiens  deesset,  ex  quo  decreta  con- 
cilii  ipsi  quoque  essent  tribuenda.  Hinc  si  conciliorum  de- 
creta  edita  leguntur  non  Papae,  sed  concilii  oecumenici  no- 
mine,  nihil  obest;  cum  nomine  generalis  concilii  non  Episco- 
porum  tantum,  nec  solius  Papae  intelligatur  auctoritas,  sed 
Episcoporum  saltem  plurium  et  Papae  in  eandem  sententiam 
consensus,  seu  (ut  Galli  adversarii  explicare  solent)  con- 
sensus  corporis  Episcoporum  cum  capite.  Hinc  quando  Tri- 
dentina  synodus  abolevit  quaedam  mandata  Apostolica,  men- 
tales  reservationes,  accessus  et  recessus,  qui  eo  aevo  a  Pon- 
tificibus  concedebantur ,  coadjutorias ,  vel  alia  hujusmodi, 
exemptorumque  privilegia  in  aliquot  capitibus  restrinxit;  cum 
haec  Papa  assentiente  facta  fuerint,  quis  concilium  exercuisse 
supra  Papam  jurisdictionem  concludat?  Non  absimili  aequivo- 
catione  Ecclesiae  nomine,  quod  Tridentina  synodus  alicubi 
adhibet,  Febronius  abutitur,  cum  Ecclesia  memoratur  in  iis, 
quae  facultates  Pontificias  tangunt,  ac  si  hinc  probetur  jus 
coactivum,  seu  proprie  dicta  jurisdictio  supra  Papam  et  in 
facultates  Pontificias. 

§•  v. 

De  potestate  jurisdictionis  distingvenda  a  potestate  ordinis. 
Distinctionem  apud  Theologos  solemnem  inter  potesta- 
tem  ordinis  et  jurisdictionis  perstringit  Febronius  c.  7.  §.  1, 
n.  9.  (t.  2.  pag.  5.).  Licere  quidem  ait  distinguere  dupli- 
cem  potestatem  Episcopalis  officii  in  eam  quae  est  ordinis 
et   quae  jurisdictionis :   at   eas    dividere  nefas   esse    contendit, 

et  ejus  naturae  repugnare:  quasi  natura  Episcopatus  utram- 
que  potestatem  ila  requirat,  ut  Episcopalis  ordo  sine  juris- 
dictione  stare  non  possit,  et  jurisdictionem  Episcopalem  ab 
ordine  separare  dilaceratio  sit  Episcopalis  dignitatis  a 
Christi  instituto  aliena,  easque  dissociare,  et  inter  se  quo- 
dammodo  discindere  sit  piaculum.  Haec  si  stricte  ac- 
cipienda  essent,  non  sine  piaculo  quispiam  Episcopatui  cc- 
deret:  cessione  enim  jurisdictio,  cui  cedens  renuntiat,  sejun- 
gitur  ab  ordine,  qui  nunquam  amittitur :  et  ita  culpandi  essent 
non  pauci  Sanctissimi  viri  a  Febronio  quoque  laudati  c.  4. 
§.  7.  n.  2.  (t.  1.  pag.  121.),  qui  justis  de  causis  Episcopatum 
dimiserunt:  nec  eximi  possent  a  gravi  censura  Nicaeni  et 
Africani  Patres,  qui  Episcopos  a  schismate,  in  quo  Episco- 
pali  jurisdictione  fruebantur,  redeuntes  ad  catholicam  unitatem, 
in  gradum  simplicis  presbyteri  recipientes,  Episcopalem  juris- 
dictionem  ab  ordine  dissociarunt.  Christus  quidem  Apostolis 
ordinem  simul  et  jurisdictionem  contulit,  eorumque  successores 
Episcopi  cum  non  sine  certae  jurisdictionis  et  dioeceseos 
attributione  consecrentur,  utramque  simul  et  ordinis  et  juris- 
dictionis  potestatem  accipiunt.  At  hanc  utrinsque  potestatis 
connexionem  ita  esse  necessariam  jure  divino,  ut  alteram  ab 
altera  disjungere  criminosum  sit,  affirmari  non  potest.  Si 
haec  Febronius  eo  consilio  tantopere  inculcavit,  ut  facilius 
suaderet  eas  Episcopales  facultates,  quae  ad  jurisdictionem  per- 
tinent,  non  potuisse  a  summis  Pontificibus  limitari  atque  re- 
stringi,  falso  principio  laborasset.  Sicut  enim  justa  de  causa 
ab  Episcopatus  ordine  potest  separari  (ex.  gr.  per  cessionem) 
tota  Episcopalis  jurisdictio;  ita  justis  de  causis  poterit  ex 
parte  limitari  atque  restringi  ab  ea  auctoritate,  quae  Episco- 
pis  supenor  est:  et  siquidem  hac  ratione  eam  potuerunt  li- 
mitare  vel  restringere  concilia  etiam  provincialia ;  cur  non 
potuerunt  summi  Pontifices,  qui  jure  primatus  ipsis  conciliis 
provincialibus  sunt  superiores? 

§,  VI. 

Tn  textum  Febronii  c.  8.  §.  3.  nbi  nonnulla  quorundam  antiquorum  san 
ctorumque  Fontijicum  gesta  augendae  potestatis  consilio  attribuit. 

Cum  Febronius  de  Pseudo-Isidoro  queritur,  ac  si  suis 
supposititiis  decretalibus  monarchica  Romanorum  Antistitum 
potestas  superstructa  fuerit  et  ad  excessum  aucta;  tiim  vero 
antiquiorum  saeculorum  atque  Pontificum,  qui  haec  commenta 
ignorarunt,  disciplinam  et  moderationem  identidem  laudat.  At 
c.  8.  §.  3.  humanae  imbecillitatis  vitium  perstringens ,  quo 
superiori  potestati  plerumque  incitamenta  adduntur  ad  sese 
altius  efferendum  cum  pressione  inferiorum,  hujusmodi,  ut 
vocat,  attgumentorum  initia  deducenda  putavit  ex  saeculo  11. 
in  Victore ,  ex  111.  in  Stephano ,  ex  V.  in  lnnocentio  1. 
et  Bonifacio  1.  seu  potius  in  Zosimo ,  in  Coelestino ,  in 
Leone  Magno  et  Gelasio ,  et  ex  VI.  saeculo  in  Gregorio 
Magno.  Quis  vero  ex  ipsis  tantorum  ac  tam  antiquorum 
Pontificum  nominibus,  quos  tanquam  sanctos  et  ex  parte 
etiam  martyres  tota  veneratur  Ecclesia,  quosque  ab  omni 
fastu  ac  dominatu  alienos  ipsorum  gesta  testantur;  quis,  in- 
quam,  non  statim  intelligat,  excessivo  pruritu  carpendae  po- 
testatis  Pontificiae  Febronium  abreptum,  qui  incompetentis 
auctoritatis  augumentum,  et  usurpationem  quandam  in  indi- 
catis  ab  eo  illorum  gestis  detegere  sibi  visus  est?  Incompe- 
tens  potestas  affirmari  non  potest  in  iis,  quae  illi  gesserunt 
(De  potest.  Eccl.  c.  5.  §.  5.),  nisi  generatim  negetur  po- 
testas  illorum  suprema  in  Episcopos,  quam  jure  primattts 
ipsis  attribuendam  probavimus;  neque  potestatis  abustis 
iisdem  appingendus ,  nisi  negetur  justam  fuisse  causam 
agendi,  cujus  defectu  potestate  alias  competenti  utendum  non 
fuisset. 

Cum  S.  Victor  obligare  volebat  Polycratem  Ephesiorum 
Episcopum,  ut  in  celebrando  paschate  sese  conformaret  diei, 
in  quo  non  solum  Romana  cum  omnibus  Occidentalibus ,  sed 
aliae  etiam  pleraeque  conveniebant  ipsius  Orientis  Ecclesiae; 
nonne  haec  fere  omnium  in  tanta  solemnitate  celebranda  con- 
sensio,  justa  ratio  credenda  est,  qualem  sane  ita  justam  ap- 
probavit  Nicaena  svnodus,   ut   eundem  diem   edito  decreto  in 

tota  Ecclesia  servandum  edixerit?  Si  quid  in  Victore  hac 
occasione  gestum  non  omnino  probandum  videatur,  illud  unum 
est,  quod  in  hac  materia  non  fidei  sed  disciplinae,  quae  et 
antiquorum  auctoritate  et  insignium  Ecclesiarum  consuetudine 
fulciebatur,  non  expediret  cuin  tot  Ecclesiis  pacem  et  unita- 
tem  abrumpere,  uti  (ne  hac  de  causa  abrumperetur)  ante 
aliquanto  ab  Aniceto  Pontifice  obtinuerat  S.  Polycarpus 
Episcopus  Smyrnensis:  lege  epistolam  S.  Irenaei  ad  ipsum 
Victorem  apud  Eusebium  lib.  5.  c.  24.  Verum  haec  non 
potestatem  impetunt,  sed  potestatis  usum  ad  normam  ejus, 
quod  expedit,  exigendum  insinuant:  in  quo  cum  aliis  aliter 
citra  culpam  videri  possit,  non  est  absolute  damnandus  Victor, 
si  eam  rationem  per  se  justam  sibique  maxime  probabilem 
secutus  est. 

Multo  autem  justior  fuit  causa  Stephani  I.  cum  in  Afri- 
canos,  vel  Asianos  excommunicationis  minas  intendit,  ut  eos 
removeret  a  praxi  baptizandi  redeuntes  ad  Ecclesiam,  qui 
extra  Ecclesiam  fuerant  baptizati.  Haec  enim  praxis  inni- 
tebatur  sententiae  catholico  dogmati  contrariae,  at  nondum 
tum  definitae,  et  magnis  hinc  inde  concertationum  nebulis  in- 
volutae,  atque  magnis  et  synodorum  particularium  et  insignium 
Ecclesiarum  auctoritatibus  comprobatae,  quarum  causa  si  S. 
Dionysius  Alexandrinus  bono  pacis  sese  apud  eundem  Ste- 
phanum  interponens  institit,  ne  excommunicationem  iu  illos 
actu  ferret,  non  potestatem  negavit,  sed  potestatis  usum ,  ex 
eo  quod  non  expedire  existimabat,  coercuit.  Hac  de  re  vide 
lib.  De  vi  primatus  c.  13.  num.  53.  pag.  167.  Hac  eadem 
oeconomia,  quae  potestati  nihil  praejudicii  affert,  ^usi  sunt  alii 
pkires  et  sancti  Episcopi,  qui  communionem  non  duxerunt 
abrumpendam ,  etiam  ubi  causa  erat  justissima ,  cum  gravius 
scandalum  timeretur. 

Si  S.  Innocentius  I.  scribens  ad  Decentium,  Occidentis 
Ecclesias  ad  disciplinae  ac  rituum  uuitatem,  quae  dissensio- 
nibus  aliisque  scandalis  obviaret,  revocare  studuit;  quis  cum 
Febronio  (c.  5.  §.  2.  n.  2.)  id  ei  succensendum  putet? 
Nonne  disciplinae  consensio  ad  muniendam  ipsam  unitatem 
communionis   et    fidei   conspirat?     Nonne    praeter  universalis 

primatus  jus  peculiari  jure  patriarchico  in  Ecclesias  Occi- 
dentales  Romanus  Pontifex  fungebatur,  quo  in  idem  unitatis 
bonuin  eandeni  in  disciplina  consensionem  aequissime  pro- 
curaret?  Nonne  saltem  hic  muniendae  utriusque  unitatis 
scopus  aptam  rationem  praefert,  ne  Innocentii  studium  ad 
ostensionem  et  augendae  Apostolicae  auctoritatis  consilium 
traducatur? 

Etsi  Africani  in  litteris  ad  Bonifacium  et  Coelestinum 
sese  opposuerint  appellationi  Apiarii,  seu  inferiorum  cleri- 
corum  ad  sedem  ApostoJicam;  nihil  tamen  in  illis  detegi, 
quo  Apostolicum  jus  vocaretur  in  dubium,  sed  omnia  referri 
ad  impedienda  improba  ipsorum  clericorum  effugia  et  frau- 
des,  quae  in  eadem  Apiarii  causa  fuerunt  detectae,  probavi 
late  in  Observationibus  ad  dissertationem  V.  Quesnelli 
part.  1.  c.  6.  n.  30.  pag.  971  et  seqq.  tom.  2.  Operum 
S.  Leonis  nov.  edit.  Venetae  insertis.  Imnio  Romanae 
auctoritati  in  ea  ipsa  causa  quantum  re  ipsa  detulerint  Afri- 
cani,  ibidem  explicatum  invenies.  Qui  ex  hujusmodi  gestis 
jus  Pontificum  non  potest  inficiari,  incompetentis  moli- 
minis  aut  ambitiosi  vitium  Pontifici  nequit  imputare,  etiamsi 
aliquid  niinus  rectum  ex  aiiena  fraude  aut  deceptione  sub- 
repsisset. 

Quid  Febronius  reprehendere  velit  in  Bonifacio  /.  seu 
potius  Zosimo  ex  cap.  5.  §.  6.  n.  5.  ignoro:  neque  enim 
loca  ab  ipso  hic  allegata  ad  hos  Pontifices  pertinent.  Si 
vero  respicit  facttim  Coelestii,  qui  Romam  profectus  Zosi- 
mum  Papam  dolo  malo  decepit,  et  a  decepto  litteras  obtinuit, 
quae  postea  detecta  fraude  revocatae  et  correctae  fuerunt^ 
non  video,  cur  hoc  facturn  adversario  prosit.  Nihil  hic  gestum 
ad  ostensionem  et  augmeiitum  juris;  sed  unum  illud  exinde 
consequitur,  summos  Pontifices  in  judiciis  circa  personas  posse 
decipi,  et  aliquid  perperam  errore  facti  scribere,  quod  melius 
instructi  corrigant. 

Censuram  contra  S.  Leonem  M.  a  Febronio  ingestam 
ob  judicium  Romae  institutum  adversum  S.  Hilarium  Arela- 
tensem  prolixe  refutavi  in  Observationibus  ad  Dissertationem 
V.  Quesnelli,  ad  quam  idem  Febronius  lectores  remittit.    Has 

observationes  jam  ab  an.  1756.  Venetiis  (t.  2.  Oper.  S.  Leo- 
nis.)  editas,  quae  non  solam  particularem  Hilarii  causam  ex- 
plicant,  sed  Apostolicum  quoque  itt  ea  aliisque  Episcopalium 
appellationum  causis  jus  luculentissime  vindicant,  si  legisset 
Febronius;  nescio,  utrum  tam  confidenter  potuisset  sanctum 
Pontificem  vellicare. 

Aliam  censuram,  qua  cap.  5.  §.  4.  n.  3.  eundem  san- 
ctum  Pontificem  pungit,  ac  si  auctoritatis  suae  commendan- 
dae  multum  studiosus  NON  PETITAM  concilii  (Chalce- 
donensis)  confirmationem  fuerit  impertitus,  ipse  S.  Leo 
solvit  apertissime,  cum  eam  a  Marciano  Imperatore  (ep.  110. 
inter  Leon.  ep.  114.)  petitam,  noii  alio  fine  se  dedisse  pro- 
testetur,  nisi  ut  iis  obviaret,  qui  dubium  sparserant,  num  de- 
finitionem  fidei  a  Concilio  editam  approbaret,  dum  disciplinae 
canonibus  novitatem  inducentibus  acriter  restitisset.  Id  Leonis 
studium  in  custodienda  et  vindicanda  fide  commendat,  non  vero 
amplificandi  juris  nisuin  subindicat. 

Sed  quid  in  his  Febronii  nisibus  excutiendis  moramur 
pluribus?  Ille  certe  nisus  mirificus  videri  debet,  quo  amplifica- 
toribus  Pontificiae  auctoritatis  accensendum  credidit  etiam  S. 
Gregorium  Magnum ,  cujus  studium  a  dominatione  et  ab 
augenda  sua  auctoritate  alienissimum  testimonia  de  humilitate 
ejusdem  ab  ipso  Febronio  laudata  manifestum  faciunt. 

§•  vii. 

hi  quaedam  loca  Febronii,   ubi  auctoritatem  Pontijicum   in  provinciaies 
synodos  et  in  majoribus  causis  vellicat. 

Negari  non  potest,  quin  olim  et  per  multa  saecula  plera- 
que  in  Ecclesiis  gcrerentur  auctoritate  Episcopornm  et  Con- 
ciliorum  particularium  \  Romanorum  vero  Pontificum  auctori- 
tatem,  etsi  summam  ac  plenam  per  se  in  universa  Ecclesia, 
non  tamen  fuisse  passim,  nec  ab  omnibus  requisitam.  Serius 
quaedam  inducta,  et  ab  illis  gesta,  quae  prius  non  obtinuerant. 
Cum  vero  distinguatur  potestas  a  potestatis  usu  (potest  enim 
quis  etiam  diutius  non  uti  ea  potestate  qua  fruitur);  adver- 
sarii  Pontificiae  auctoritatis  male  prorsus  ipsi  potestatem  mul- 
tis  in  lacultatibus  cx  eo  denegant,   quia  antiquis  saeculis  eis- 

dein  faeultatibus  usa  non  est.  Supremam  plenainque  potesta- 
tem,  qua  summi  Pontifices  jure  primatus  poterant  moderari  ac 
restringere  Episcoporum  facultates,  superius  probavi,  etsi  prio- 
ribus  saeculis  ipsam  non  exercuerint.  Eadem  ratione  potue- 
runt  paritcr  moderari  atque  certis  conditionibus  coercere  fa- 
eultates  quoad  Episcopos  collectos  in  particularibus  synodis, 
quibus  non  minus  quaui  Episcopis  ipsis  potestate  praestare 
certissimum  est  ex  constitutis  in  prooemio  De  potest.  Eccles., 
licct  olim  nihil  tale  ab  ipsis  gestum  legeretur.  Multitudo  ac 
distantia  provinciarum  atque  regionum ,  temporum  vicissitudi- 
nes,  diligentior  disciplinae  custodia  aiiaeque  circumstantiae  in 
causa  fuere,  ne  potestatem  ejusmodi  olim  cxerere  utile  vel 
necessarium  crederetur.  Id  autem  non  impedit,  quominus  aliis 
atque  aliis  oborientibus  causis  ac  circumstanliis,  ubi  expediret 
publico  bono,  potuerint  Pontifices  circa  ipsa  particularia  con- 
cilia  quaedam  statuere,  et  facultatem,  quam  anterioribus  sae- 
culis  non  exercuerant,  exerere  et  exercere. 

Queritur  Febronius  de  ilia  aliquot  apocryphis  Pseudo- 
Isidori  decretis  inserta  sententia,  qua  traditur  ooncilia  etiam 
provincialia  celebrari  non  posse  absque  assensu  vel  auctoritate 
summi  Pontificis.  Duo  hic  in  reprehensionem  adduci  queunt, 
restrictio  potestatis  conciliorum  provincialium  ct  novitas  ante- 
rioribus  saeculis  ignota.  Si  haec  restrictio  sub  Pseudo- 
Isidori  aevum  fuisset  inducta,  nulloque  antiquo  exemplo  fulci- 
retur;  nonne  aequitatem  ipsius  satis  viudicaret  ratio,  ob  quam 
ab  ipso  Pseudo-Isidoro  restringenda  visa  est  generalis  et  illimi- 
tata  illa  eorundem  conciiiorum  auctoritas,  ne  tam  facile  Episcopos 
opprimerent,  quod  explicavi  cap.5.  §.  1.?  De  aequitate  satis.  De 
novitate  autem  plura  et  apertiora  proferre  licet.  Testimonium 
enim  valde  autiquum  iu  eandem  sententiam  invenio  apud  So- 
cratem  lib.  2.  cap.  8.  ex  versione  Epiphanii  Scholastici  in 
Tripartita  lib.  4.  c.  9.  Regula  Ecclesiastica  jubet,  non  opor- 
tere  praeter  sententiam  Romani  Pontificis  concilium  cele- 
brari.  Licet  «raecus  Socratis  textus  vocem  concilium  non 
praeferat;  sententiam  tamen  eandem  continct,  quae  ad  con- 
cilia  pertiuet:  Cum  ecclesiastica  regula  vetet,  ne  absque 
consensu    Romani    Pontifipis   quicquam    in  Ecclesia    decer- 

natur,  utique  in  conciliis:  occasione  enim  Antiochenae  synodi 
haec  regula  producitur.  Quamvis  hic  Socratis  textus  multis 
materiem  dederit  disputandi;  constat  nihilominus  hanc  regulam 
esse  valde  antiquam,  et  Pseudo-Isidoro  multo  anteriorem,  et 
apud  ipsos  Graecos  vulgatam,  et  a  Socrate  receptam ,  qui  ante 
Chalcedonensem  synodum  scripsit.  Idem  principium  aliis  licet 
verbis  repetit  idem  Socrates  lib.  2.  cap.  17.  et  legitur  etiam 
apud  Sozomenum  lib.  3.  cap.  10.  Ex  utroque  autem  liquet 
hanc  regulam  deductam  fuisse  ex  Julii  I.  epistola  ad  Orien- 
tales  Antiocheni  concilii,  in  qua  conquestus  de  Eusebianorum 
Orientalium  synodis,  a  quibus  S.  Athanasius  inconsulto  Ro- 
mano  Pontifice  depositus  fuerat,  ait:  An  ignoratis  hanc  esse 
consuetudinem ,  ut  primum  nobis  scribatur ,  et  hinc  quod 
justum  est  decernatur?  Quod  hic  Julius  affirmavit  de  synodis 
Orientis,  dum  ageretur  de  judicio  contra  Alexandrinae  sedis 
Episcopum,  Socrates  et  Sozomenus  generatim  de  quibuslibet 
particularibus  synodis  accipiendum  putarunt.  Huic  juri,  quod 
Julius  sedi  Apostolicae  asserit  ex  consuetudine ,  suffragantur 
pariter  gesta  alius  vetustioris  Alexandrini  Episcopi  Dionysii, 
qui,  ut  notavit  P.  Constantius  (iu  ep.  1.  Julii  coi.  386. 
not.  e.),  cum  in  suspicionem  venisset  haereseos,  ad  Diony- 
sium  Papam  delatus,  sese  purgare  non  distulit.  Quod  autem 
idem  Constantius  subdit,  hoc  Apostolicae  sedis  speciale  jus 
posse  referri  ad  Alexandrinae  Ecclesiae  originem,  quae  S. 
Marcum  S.  Petri  discipulum  fundatorem  habuit,  non  omnino 
probandum  est:  idem  enim  jus  ratione  originis  competit  non 
solum  in  Alexandrinae ,  sed  etiam  in  Antiochenae  sedis  Epi- 
scopos,  quam  idem  S.  Petrus  fundavit,  sicut  et  in  omnes 
Occidentis  Ecclesias,  quae  a  sede  Apostolica  habent  originem, 
ut  Innocentius  I.  (epist.  ad  Decent.  c.  1.)  prodidit.  Vera 
autem  ac  generalis  hujus  praerogativae  ratio  ex  primatu  di- 
vinae  institutionis  est  deducenda,  quo  Romani  Pontifices  suc- 
cessores  S.  Petri  in  singulas  tum  Patriarchales ,  tum  Metro- 
politicas,  tum  Episcopales  sedes  jurisdictionem  obtiuent. 

Ratio  sane,  quam  pro  suae  sedis  jure  praemiserat  idem 
Julius  iu  causa  Athanasii  aliorumque ,  quos  Eusebiani  impe- 
tiverant,    his    verbis    exprimitur:     Oportuit   omnibus    nobis 

scvipsisse,  ut  ita  ab  omnibus  quod  justum  est  decevnevetuv. 
Episcopi  enim  evant,  qui  patiebantuv,  nec  mdgaves  Eccle- 
siae,  quae  vexabantuv ,  sed  quas  ipsi  Apostoli  pev  se  gu- 
bevnavunt.  Ubi  vides  idem  jus  sibi  asserere,  primum  gene- 
ratim  in  causis  Episcoporum ,  multo  autem  magis  in  iis,  quae 
spectarent  ad  Episcopos  Ecclesiarnm  non  vulgarium,  ac  tan- 
dem  magis  multo  in  causis  Episcoporum  Apostolicarum  sedium, 
qualis  erat  illa  S.  Athanasii  Alexandrini,  in  quam  Pontificia 
auctoritas  non  ex  jure  patriarchico  Romani  Praesulis  in  solas 
Occidentales  Ecclesias  competenti  colligi  potest,  sed  ex  jure 
divino  primatus  ipsa  etiam  consuetudine  firmato;  cui  cum 
patriarchicum  jus  praejudicare  non  potuit,  tum  vero  male  Fe- 
bronius  multos  actus  jurisdictionis  in  Occidentales  aut  Orien- 
tis  Ecclesias  ad  patriarchicum  jus  perinde  retulit,  quasi  nihil 
exinde  inferri  possit  pro  jure  primatus,  vel  patriarchicum  jus 
jurisdictionem  primatus  excludat.  In  Romano  enim  Pontifice 
utrumque  jus  probe  cohaeret,  ita  ut  qui  actus  illi  non  com- 
petunt  ex  jure  patriarchico  extra  dioecesim  Occidentis,  com- 
petant  ex  jure  primatus,  quod  extenditur  in  universam  Ec- 
clesiam. 

Cum  Sozomenus  loco  laudato  eam  Julii  rationem,  qua 
Orientalium  Synodorum  contra  Athanasium  ausus  repressit, 
sic  exposuit:  Legem  csse  Pontificiam  (apud  Nicephorum 
melius  Ecclesiasticam),  ut  pvo  ivvitis  habeantuv,  quae  pvae- 
tev  sententiam  Episcopi  Romani  fuevint  gesta;  praeivit 
certissime  illis  quarundam  Pseudo-Isidori  decretalium  senten- 
tiis,  quibus  conciliorum  gesta  Apostolica  approbatione  ita  in- 
digere  dicuntur,  ut  nihil  sit  ex  illis  ratum,  cui  non  accesserit 
Apostolicae  Sedis  auctoritas.  Cum  autem  Julius  loquatur  de 
Episcoporum  causis,  quae  inter  majores  eensentur;  de  his 
tantum  Sozomeni  locus  accipiendus,  non  vero  de  quibuscunque 
aliis  provincialium  Conciliorum  judiciis  et  causis.  Id  sane, 
quod  tanquam  novum  opponit  Febronius  (t.  1.  c.  4.  §.  8. 
n.  5.  pag.  99),  nullas  Synodos  nec  ipsarum  decreta  rata  esse 
posse,  si  careant  auctoritate  et  confirmatione  Apostolica;  ad 
judicia  potissimum  de  Episcopis  pertinet  et  ad  majoves  cau- 
sas,  de  quibus  alia  atque  alia  Pseudo-Isidori  decreta  ab  eodem 

memorantur,  atque  carpuntur.  Novitatem  vero  hac  in  ma- 
teria  purgant  illa,  quibus  majores  causae  et  Episcopales  prae- 
sertim  iu  Occideute  vel  olim  ad  Sedem  Apostolicam  delalae 
fuerunt  uou  solum  in  causa  appellationis,  verum  etiam  in 
quibusdam  Episcoporum  causis  primae  cognitionis,  de  quibus 
egi  in  Observationibus  ad  dissert.  v.  Quesnelli  tom.  2.  edi- 
tionis  S.  Leonis.  Maximas  quoque  OrientaUum  Ecclesias  in 
magnis  negotiis,  in  quibus  opus  esset  disceptatione  majore, 
sedem  semper  consuluisse  Romanam:  et,  quoties  usus 
exegit,  ejus  auxilium  postulasse ,  testatur  Bonifacius  I.  (Ep. 
15.  edit.  Constant.  col.  1042.  c).  Quis  ignorat  hac  in  re 
aliarum  insignium  Sedium  Orientalium  praerogativam  ?  Antio- 
chenae  Sedi,  quae  S.  Petrum  habuit  auctorem,  nonne  hocjus 
in  toto  Oriente  ejusdem  Sedis  Antistiti  Alexandro  asseruit 
(Ib.  ep.  24.  n.  1.  col.  852.)  Innocentius  I.?  Ut  sicut  Me- 
tropolitanos  auctoritate  ordinas  singulari,  sic  et  ceteros 
non  sine  permissu  conscientiaque  tua  sinas  Episcopos  pro- 
curari.  Et  rationem  post  pauca  addit :  Quo  enim  de  maxima 
expectat  (id  est,  ut  explicat  Constantius,  ad  te  pertinet)  cura, 
praecipue  tuum  debent  mereri  judicium.  Quem  textum  non 
immerito  commendavit  Nicolaus  I.  epist.  42.  n.  9. 

Quid  dicam  de  CP.  Episcopo,  postquam  Constautinopolim 
Imperii  Sedes  translata  est?  Socrates  lib.  3.  c.  28.  legem 
memorat  Attico  Episcopo,  qua  sancitum  est,  ne  praeter  sen- 
tentiam  Episcopi  Constantinopolitani  idla  fiat  Sacerdotis 
(id  est  Episcopi)  ordinatio.  Extat  quoque  Theodosii  lex 
(Cod.  Theod.  lib.  16.  tit.  1.  L.  45.)  ad  Philippum  Prae- 
fectum  praetorio  Illyrici  praecipiens,  ut  in  Illyricianis  provin- 
ciis,  si  quid  dubietatis  emerserit;  id  oporteat  non  absque 
scientia  viri  reverentissimi  sacrosanctae  legis  antistitis  urbis 
CoJistantinopolitanae,  quae  Romae  veteris  praerogativa  lae- 
tatur,  conventui  sacerdotali  sanctoque  judicio  reservari. 
Haec  reservatio  ei  fundainento  innixa,  quod  Constantinopoli- 
tana  urbs  Romae  veteris  praerogativa  laetatur;  nonne  ean- 
dem  praerogativam  jure  potiori  tributam  praesumit  Romanae 
urbis  Episcopo,  ut  in  causis  difficilioribus  nihil  absque  ejus 
scientia  atque  consensu  fieret?  Revocata  quidem  eadem  Theo- 

dosii  lcx  fuit  (Ex  collect.  Holstenii),  non  tam  epistola  Ho- 
norii  ad  eundem  Theodosium,  quam  rescripto  Theodosii  ipsius: 
sed  cum  revocata  fuerit,  ne  Romani  Episcopi  praerogativis 
praejudicio  esset;  hujus  jus  praecipue  in  Episcoporum  aliisque 
difficilioribus  causis,  cui  praeservando  ea  lex  recissa  fuit,  con- 
firmatur.  Mirandum  itaque  maxime  est,  Febronium  ausum 
fuisse  hoc  antiquissimum  jus  Romanorum  Pontificum  tribuere 
supposititiis  Isidori  decretis,  et  ausum  quoque  fuisse  notare 
non  solum  Innocentium  III.  sed  etiam  Tridentinam  synodum, 
quae  idem  jus  in  causis  majoribus  Apostolicae  auctoritati  tri- 
buit,  ac  si  Isidorianis  commentis  decepta,  jus  probaverit,  quod 
nunc  detecta  ipsorum  decretorum  falsitate  corrigendum  esset. 
Ita  praejudicium  male  constituti  systematis  hominem  huc  ad- 
duxit,  ut  oecumenicam  quoque  synodum  totius  Ecclesiae  vene- 
ratione  consecratam  docere,  et  ad  sui  systematis  regulas  jure 
evocare  se  posse  censuerit.  Alias  ipsius  Febronii  animad- 
versiones  et  correctioues  ejusdem  concilii  videtis  cap.  1.  §.  8. 
n.  10,  et  cap.  8.  §.  5.  n.  5. 

§.  VIII. 

Num  auctoritas  Pontijicia  utilitati  aut  neccssitati  Cunciliorum.  generalivm 

opponatur. 

Haec  quaestio  de  utilitate  ac  necessitate  conciliorum  ge- 
neralium,  de  qua  nonnulla  ingeruntur  a  Febronio  ,  non  erat 
praetennittenda,  ne  auctoritati  Apostolicae  obesse  credantur 
ea  quorundam  antiquorum  testimonia,  quac  utilitatem  aut  ne- 
cessitatem  illorum  commendant.  Expendenda  res  est  tum  in 
fidei  materiis,  tum  in  canonibus  disciplinae. 

In  quaestionibus  fidei  ad  has  dirimendas  absolute  neces- 
sariam  non  esse  concilii  generalis  auctoritatem  testatur  Augu- 
stinus  (iib.  4.  contra  ep.  Pelagianorum  n.  34.),  probatque 
evidentissime  antiquis  exemplis,  animadvertens  plerasque  hae- 
reses  sine  concilio  generali  fuisse  sopitas.  Romanae  Sedis 
fides  a  summis  Pontificibus  definita,  cum  qua  omnes  debent 
unitatem  servare,  deberet  per  se  sufficere  ad  controversiam 
finiendam,  ut  ne  generalis  concilii  convocatione  opus  essel, 
quemadmodum  S.  Flavianus   in   causa  Eutychis   scripsit.     Ubi 


236      

vero  ei  auctoritati  quamvis  infallibili  dissidentes  non  pareant, 
vel  majoribus  turbis  excitatis  gravius  resistant;  ulilia  vel 
etiam  necessaria  haberi  queunt,  et  habita  sunt  ejusmodi  con- 
cilia,  ut  dissensiones  componerentur  facilius,  et  vel  dubitantes 
ad  unitatem  adducerentur ,  vel  pertinacium  contumacia  palam 
fieret.  Hoc  novum  examen  atque  judicium  sicut  nihil  prae- 
judicat  auctoritati  et  infallibilitati  conciliorum  generalium,  post 
quae  aliqui  dubia  et  difficultates  produxerunt,  ut  de  Chalce- 
donensi  definitione  vidimus,  post  quam  ob  compescendos  Euty- 
chianorum  motus  novum  judicium  Leone  Imperatore  postulante 
ab  omnium  provinciarum  Episcopis  habitum  fuit;  ita  nec  prae- 
judicant  infallibilitati  Apostolicae  generalium  conciliorum  judicia, 
quae  novo  examine  causae  in  eundem  finem  aliquando  fuerunt 
instituta. 

Quandoque  etiam  potest  esse  utilis  vel  necessaria  gene- 
ralis  synodi  convocatio,  antequam  Pontifex  definitivam  senten- 
tiam  pronuntiet  in  materia  fidei,  si  de  quaestione  dogmatica 
agatur  adeo  implexa  et  obscura,  ut  Papa  judicet  non  esse 
decidendam,  aut  non  expedire  ipsam  decidere  absque  consul- 
tatione  synodi  oecumenicae,  in  qua  Episcopis  totius  Ecclesiae 
rem  discutientibus,  catholica  traditio  et  veritas  facilius  certius- 
que  dignoscatur  ab  omnibus,  et  oppositiones  contrariae  mani- 
festius  solvantur,  aditusque  praecludatur  novis  difficultatibus 
atque  gravioribus  scissuris,  quae  Ecclesiam  turbarent.  Hinc 
sicut  infallibilitas  Papae  in  materia  fidei  conciliorum  genera- 
lium  auctoritati  non  opponitur,  nec  infallibilitas  conciliorum 
repugnat  infallibilitati  Papae  (neque  enim  duo  infallibiles 
pugnant  inter  se,  neque  repugnare  queuut) :  sed  altera  alteram 
juvat,  validiusque  corroborat ,  ac  ex  utraque  in  unum  conspirante 
maxima  soliditas  et  certitudo  exoritur,  qualis  vel  ab  adversariis 
admittitur  in  unitate  membrorum  cum  capite.  Neque  alterutra 
superflua  dici  potest,  sed  utraque  aliquo  modo  necessaria,  ne  sub- 
lata  ex  una  parte  infallibilitate  Papae  oporteat  semper  convocare 
generale  concilium,  ut  dissidia  circa  fidem  peremptorio  decrelo 
definiantur;  ex  altera  vero  ne  in  generalibus  conciliis  desit 
aucloritas,  qua  dissidentes  facilius  certiusque  instruantur,  et 
contumaeiuin  detegatur  perversitas,  et  comprimatur. 

In  materiis  quoque  disciplinae ,  in  quibus  unitas  omnium 
non  ita  est  necessaria,  ut  in  negotio  fidei,  utile  vel  necessa- 
rium  multo  magis  judicari  potest  generale  concilium,  ubi  sta- 
tuendum  sit  aliquid  novum,  quod  obliget  omnes.  Potestas 
scilicet  Papae  licet  per  se  sufficiat  ad  generales  leges  ferendas, 
cimi  toti  praesit  Ecclesiae ;  cum  tamen  ei  potestas  tradita  fuerit 
in  aedificationem  Ecclesiae,  non  vero  in  destructionem ;  ubi 
aliquam  legem  in  dissensiones  cessuram  timeri  possit,  ferenda 
non  est:  ac  propterea  Romani  Pontifices  leges  ejusmodi  con- 
sueverunt  suspendere  atque  differre,  quoad  eas  tute  ac  pacifice 
et  utiliter  edi  posse  cognoscant.  Id  aliquot  in  casibus  non 
sine  generali  concilio  fieri  posse  intellexerunt ,  vel  non  sine 
praevia  illarum  Ecclesiarum  seu  Episcoporum  consultatione,  a 
quibus  contradictio  timeatur.  Licet  Benedicto  XIV.  persuasum 
esset  minuendum  dierum  festorum  numerum ;  noluit  tamen  gene- 
raleni  diminutionem  constituere ,  sed  per  litteras  exquirendam 
antea  credidit  hac  in  re  Episcoporum  aliorumque  celebrium 
virorum  sententiam;  iisque  solis  eam  diminutiouem  concessit, 
qui  annuerent,  eos  vero,  qui  repugnarent  aut  difficultates  oppo- 
nerent,  data  lege  non  cogendos  duxit,  ne  scandala  excitarentur. 
Haec  pauca  intelligentibus  sufficient. 

Ad  Majorem  Dei  gloriam  Deiparaeque  Honorem. 

quam  inter  ipsos  dissensus  fuit  aut  esse  potuit  definiendo  fidei  dogmata. 
37.  SemperPatres  concilii  generalis  concordabunt,  et  concordarunt  cum 
definitione  Papae ,  nisi  dolus  aut  vis  impediant ;  qno  casu  non  est  con- 
cilium ,  sed  conciliabnlum.  Ibid.  In  concilio  V.  discordia  Patrum  a  Vi- 
gilio  Papa  non  fuit  discordia  in  materia  fidei,  sed  in  quaestione  de  per- 
sonis.  37.  not.  1. 

Conciliorum  generalium  canones  in  materia  disciplinae,  quibus  Papa  assen- 
sum  praebuit,  quo  sensu  obligant  ipsuin  Papam  non  jnre  coactivo,  sed 
directivo,  quod  in  naturali  ac  divino  jure  fundatur.  44.  Qui  carent  as- 
sensu  Papae,  non  habent  vim  generalis  concilii.  50.  De  Chalcedonensi 
canone,  quem  S.  Leo  reprobavit.  Ibi.  Duo  Bossueti  effugia  rejecta. 
Ibi.  De  necessitate  approbationis  Pontificiae  in  canonibus  disciplinae. 
53.  et  seqq.  In  Chalcedonensi  approbatio  reservata  fuit  Papae,  Anato- 
lio  CP.  teste.  52.  Comitia  Gallicana  anni  1681.  confirmationem  Aposto- 
licam  necessariam  praeferunt.  58.  Num  necessaria  admittenda  sit  con- 
cilii  generalis  auctoritas  supra  Papam  saltem  in  casibus  extraordinariis, 
qui  norainantur  in  decretis  Constantiensibus.   117. 

Concilia  particularia  ex  Constantiensi  nullum  jus,  potestatem  nullam  habent 
supra  Pontificem.  XXII.  61.  73.     Quid  si  Papa  se  eisdem  subjiciat.  74. 

Conciliorum  provincialium  antiqua  potestas  cur,    et  quam  aeque    restricta. 

231.  haecque  restrictio  non  a  Pseodo-Isidoro  inducta ,  sed  testimoniis 
antiquioribus  probata.   lbi. 

Conscientia  perplexa  quae,  et  Quid  agendum  in  dubio,  ubi  duo  praecepta 
pugnare  videntur.  205.  not.  1. 

Constantiensis  synodi  decreta  sessionum  IV.  et  V.  quot  difficultatibus  et 
defectibus  laborant.  98.  His  defectibus  sanandis  necessaria  fuisset  ap- 
probatio  Apostolica,  quae  tamen  defuit.  100.  101.  Certe  eadem  decreta 
non  constituunt  dogma  fidei.  104.  Quid  significet  ea  formula,  qua  ea- 
dem  decreta  dicuntur  edita  per  modum  constitutionnm  synodalium.  102. 
106.  Fuere  edita  tamquam  opinio,  quae  tum  Yidebatur  medium  necessa- 
rium  ad  tollendum  schisma.  1 10.  et  seqq.  Haec  ratio  probabilis  tantum 
visa  est  sufficiens  ad  opinionem,  at  inepta  ad  definiendum  dogma  de  fide 
certum.  109.  111.  Hinc  non  habiti  haeretici  qui  contrarium  sentiebant. 
111.  nec  quaestio  haec  plane  definita  credita  fuit.  Ibid.  Tota  ratio  de- 
cretorum  explicata,  et  sensus,  in  quo  haec  recte  per  se  inteliigi,  et  vera 
haberi  queunt.    1 10. 

Constantinopolitanae  sedis  praerogativa  statuta  canone  Chalcedonensi  in- 
ducta  contra  jus  antiquum,  neque  tamen  haec  nova  disciplina,  postquam 
obtinuit,  habita  jus  spurium,  et  cur.   196. 

S.  Cypriani  loca  explicata.  8.  not.  Ejus  allocutio  ad  Patres  Concilii  Car- 
thaginensis  III.  et  Febronii  in  eam  commentarium  expensa.  209.  In 
causa  Marciani  Arelatensis  jus  Papae  agnitum  a  Cypriano.  222. 

Damasi  causa  ad  concilium  delata  ipsius  consensu  ob  probandam  et  prae- 

dicandam  ejus  innocentiam.  75. 
Decreta  Constantiensia  sessionum  IV.  et  V.  de  auctoritate  generalis  conci- 

lii  supra  ipsum  Papam  non  credidit  proposita  tanquam  dogma  fidei.  111. 

nec  quaestionem  hac  in  re  definitam.  Ibid. 
Decretales   supposititiae    a    Pseudo -Isidoro    confictae.    185.      Non    fuerunt 

confictae    ad   augendam    potestatem  Pontificiam.    186.      Num  contineant 

disciplinam  omnino  novam,    quae  antea    nullibi  usu-  recepta,    aut  audita 

fuerit.    18S.      De  auctore    earumdem    falsarum  Decretalium.    190.     Num 

disciplinae  novitas,  si  qua  ex  ejusmodi  decretalibus  invaluit,  usuque  po- 

steriorum  temporum  obtinuit ,    constituat  jus  falsum   et  spurium ;    et  sit 

corruptela.   191.     Impostoris  consilium  quodnam  fuerit.   187. 
Definitiones  seu  decreta  fidei  quaenam  sint.   109.    Non  omnia  decreta,  quae 

versantur  circa  fidei  matericm ,  sunt  definitiones  dogmaticae.    Ibidem. 
Definitiones  fidei    a  summis  Pontificibus    editae  quatenus    cogant  ad  unita- 

tem.  27.    V.  Auctoritas  Pontificia. 
Definitiones  fidei  editae    a  Patribus  concilii  generalis,    ut  infallibiles  judi- 

centur,  exigunt  consensum  sedis  Apostolicae.  39.  n.  9. 
Definitiones  fidei  quando  diferri  soleant.  36. 
Depositio   Romanorum   Pontificum    non   competit    electoribus   ipsorum.    82. 

not.  1.    Unicum  certumque  Pontificem  nemo  potest  deponere.   119. 
Depositiones  contendentium  de  Papatu,  et  recusantium  renuntiationem  tem- 

pore  schismatis  a  Gallicanis  primum  propositae.  85. 
Depositionum  facta  in  conciliis  non  suut  definitiones  fidei,  ncc  probant  jus. 

102.     Cur   depositio   Joannis  XXIII.   facta   in  Constantiensi   dicta  fuerit 

canonica.  Ibidem.     Scandala  et  pravi  mores  Pontificis  non  dant  jus  in- 

ferioribus  ad  eum  deponendum.   120. 
Dioeceseon  designatio  facta  Episcopis  non  est  jnris   seu  institutionis  divi- 

nae.   158.     Cur  necessaria.    Ibi.      Relifta  dispositioni  Ecclesiasticae ,    et 

cur  subsit  juri  primatus  Pontificii.  Ibi. 

I».  Baller.   de  Potestate   etc  16 

Disciplinae  materies  mutationi  obnoxia;  et  qnantum  discrepet  a  materia 
fidei.  155.  Non  semper  mutatio  disciplinae  ad  destructionem  refertur. 
177. 

Disciplina  canonum  antiquorum  nuin  sit  revocanda.  198.  Num  hujus  re- 
stitutio  facienda  sit  ob  tollendos  abusus.  Ibi.  Ad  bonum  Ecclesiae  re- 
ferendum  majora  mala  et  scandala  iinpedire.  199.  Vetus  disciplina  etsi 
melior,  non  idcirco  obligat  ad  eam  revocandam.  202. 

Dispensandi  potestas  in  materia  disciplinae  statutae  canonibus  conciliorum 
etiam  generalium  Romanis  Pontiticibus  negari  non  potest.  45.  Cur  di- 
spensationes  non  passim,  nec  sine  justa  causa  sint  concedendae.  46.  47. 
49.  177.  Quo  jure  ad  id  quoque  obligentur  summi  Pontifices.  47.  Cri- 
minatio,  quae  bac  in  re  multorum  odio  exponit  auctoritatem  Apostolicam, 
expungitur.  46. 

Ecclesia  quo  sensu  claves  accepit.  8.  9.  Cum  claves  dicuntur  dataeEcdesiae, 
haud  credendum  est,  laicis  vel  mulieribusdatampotestatem  clavium.  10.  160. 

Ennodii  Ticinensis  testimonium  in  causa  Symmachi  Papae.  75. 

Episcoporum  jurisdictio ,  licet  in  origine  sit  institutionis  divinae,  quoad 
usum  tamen  et  exercitium  facultatum  Episcopalium  subest  potestati  sum- 
morum  Pontificnm.  22.  Potest  ab  ipsis  moderari  et  restringi  justa  de 
causa.  22.  27.  quatenus  id  referendum  ad  materiem  disciplinae.  27.  n. 
16.  Explicatur  textus  Sicut  misit  me  Pater,  et  ego  mitto  vos  eo  sensu 
oppositus,  quasi  Episcopi  nulla  restrictione  faculratuni  mittendi  sint,  sicut 
nulla  fuit  restrictio  in  potestate  Apostolorum.  21.  not.  1.  Antiqua  re- 
strictionum  exempla.  21.  n.  12.  25.  Quantum  in  hoc  detulerint  Africani 
auctoritati  Apostolicae.  25.  26.  Episcopi  suberant  etiam  limitationi  con- 
ciliorum  particulariuin.  29. 

Episcopi  priscorum  etiam  saeculorum  quantum  Pontificiae  auctoritati  sub- 
essent.  166. 

Episcopi  subordinati  Papae  ita  ut  nihil  jure  possint  nisi  in  unitate  cum 
sede  Apostolica,  non  autem  contra  unitatem.   19.    V.  Subordinatio. 

Episcopi  quomodo  in  conciliis  generalibus  sint  veri  judices,  licet  a  defini- 
tionibus  fidei  ante  concilium  editis  discordare  non  possint.  32.  Judicis 
ratio  non  exigit  ab  Episcopo ,  ut  possit  dissentire  a  definitione  Ponti- 
ficis;  et  quatenus  verum  judicium  feratur  ab  eo  qui  debet  assentiri. 
34.  35. 

Episcopi  non  propter  se,  sed  propter  subditos  a  Deo  praepositi;  ut  utili- 
tati,  vel  necessitati  istorum  inserviant.  179. 

Eugenius  IV.  non  approbavit  decreta  Constantiensia  inserta  gestis  Basileen- 
sibus.  103. 

Excommunicatio  num  aliquando  non  sit  actus  jurisdictionis.  209.  Distin- 
ctio  inter  excommunicationes  latas  a  Papa,  vel  ab  Episcopis.  Ibi. 

Exemptionum  privilegia.  24.  181. 

Febronii  opus  De  statu  Ecclesiae  etc.  quantum  detrahat  legitimae  pote- 
stati  Romanorum  Pontificum  in  decidendis  controversiis  fidei.  148.  Ver- 
bis  aliquatenus  concordat  cum  sana  doctrina,  re  ipsa  discordat.  149. 
Deterior  ejus  sententia,  quam  aliorum  catholicorum  adversariorum.  151. 
Primatum  meri  honoris  et  ordinis  videtur  admittere.  154.  Quantuin 
Apostolicae  auctoritati  detrahat  in  materiis  disciplinae.  155.  Ejus  fun- 
damentum,  quo  vult  eamdem  potestatem  esse  revocandam  ad  normam 
antiquorum  canonum,  quam  sit  infirmum.  160.  Ejus  molimina,  ut  anti- 
qua  Pontificum  gesta  tum  in  Occidente,  tum  in  Oriente  subtrahat  a  jure 

primatus.  163.  revocat  fere  omnia  ad  disciplinam  meri  jurisEcclesiastiei, 
qua  primatum  divini  juris  excludunt.  Ibidem.  Legum  ferendarum  pote- 
statem  ne  dum  in  Papa,  sed  in  ipsis  etiam  conciliis  generalibus  infirmat. 
164.  Ejus  mens  de  restituenda  veteri  disciplina  ob  tollendos  abusus.  206. 
Media  ab  ipso  proposita  quot  difficultatibus  obnoxia.  207.  Quam  male 
quorumdam  antiquorum  et  sanctorum  Pontificuin  gesta  augendae  potesta- 
tis  consilio  attribuit.  227.  Febronianae  censurae  contra  ipsam  Synodum 
Tridentinam.  235. 

Feneloni  Archiepiscopi  Cameracensis  testimonium  de  subscriptionibus,  quas 
Episcopi  subjiciebant  definitionibus  fidei.  35. 

Fidei  definitiones.    V.  Definitiones. 

Fidei  certitudo  ex  unitate  cum  fide  sedis  Apostolicae.  40.  not.  I. 

Florentini  concilii  decretum  de  unione  Graecorum,  ac  de  auctoritate  Pon- 
tificia  explicatum  et  vindicatum.  60.  Genuina  ejus  lectio  autographis 
codicibus  confirmata.  60.  not.  1. 

Gallicani  Cleri  Comitia  anni  1681.  laudata.  44. 

Gallicani  Episcopi  quomodo  judicarint  post  definitionem  S.  Leonis.  35. 

S.  Gelasius  laudatus.  44. 

Gersonis  testimonium  de  certitudine  fidei  ex  Romana  fide.  40.  n.  1.    Alius 

ejusdem  locus  laudatus.    19.      Interpretatio  ipsius   in  textum  Act.  Apost. 

c.  8.  expungitur.  216. 
S.  Gregorius  Magnus   cur   refugit  titulum  Episcopi  universalis.   174.    sine 

praejudicio  primatus.  Ibi. 
Gregorius  XII.  tempore  schismatis  probabilius  fuit  verus  Pontifex.  131.  n.  I. 

Haeretici  Papae  casus  hypotheticus.  124.  125.  Si  Papa  in  haeresi  per- 
tinax  esset,  quod  remedium  adhibendum.   124. 

Hierarchici  Episcoporum  gradus  instituti  in  Ecclesia  jure  Ecclesiastico,  et 
cur.  16.  Instituti  ob  idem  bonum  unitatis,  propter  quod  Pontificius  pri- 
matus  fuit  aChristo  institutus,  eidem  unitati  conservandae  debent  favere 
et  cooperari,  non  autem  contraire,  aut  eam  impedire.  17.  18.  19.  Omnes 
sunt  subordinati  juri  summorum  Pontificum.  19.  169.    V.  Subordinatio. 

Honorius  Papa,  et  de  ejus  condemnatione  in  concilio  VI.  68. 

Infallibilitas  promissa  Apostolis  etEcdesiae  exigit  unitatem  cum  fide  Petri, 

eisque  nequit  attribui  qui  se  separant  ab  unitate  fidei  Petri.  39. 
Inferior  de  superiore   non  potest  judicare.  74.   138.    nisi  auctoritas  in  su- 

periorem  probetur  ipsi  ab  eo  collata,    qui  superiori  jure  praestat.    Ibid. 

Conditioncs,  quibus  inferior  superiori  potest  resistere  causa  gravaminum 

ne  imponantur.  203.    vel  ob  restitutionem  veteris  juris.  204. 
Innocentii  III.  locus  de  Papa  si  in  haeresim  caderet.  124.  not.  1.    Hic  casus 

hypotheticus.   125.  not.  1. 
Innocentius  I.  vindicatus.   228. 

Joannes  XXIII.  tempore  schismatis  Pontificatui  renuntiavit.  131.  not.  2.* 
Joannis  de  Parisiis  liber  De  potestate  Regia  et  Papali:   in  quo  opiniones 

quaedam  notatae.  82.  not.  I. 
Isidori,  seu  potius  Pseudo-Isidori  decretales  supposititiae.    V.   Decretales. 
Judicium  de  personis  summorum  Pontificum  Deo  reservatum.  80. 
Julii  I.  locus  explicatus.  233. 
Ivonis  Carnotensis  loca  laudata.  77.  78.  104. 
Jurisdictio  Ecclesiastica,  quaeChristum  habet  auctorem,  iinmediate  fuit  tra- 

dita  S.  Petro  et  Apostolis,  et  quando.  7.     Non  autem  tradita  iminediatc 

16* 


244 


Ecclesiae,  ita  ut  Petrus  et  Apostoli  illam  acceperint  ab  Ecclesia.  8.  V. 
Claves  Ecclesiae.  Ea  jurisdictio  Petro  et  Apostolis  immediate  collata, 
non  debebat  cum  ipsis  interire,  sed  ad  eorum  successores  transire.    10. 

Jus  primatus  Pontifioii  in  totam  Ecclesiam  junctum  est  cum  Patriarchico  in 
Occidentem.  233. 

Jus  spuriura  quodnam  dicendum,  et  quod  genuinum  in  materia  disciplinae, 
quae  mutabilis  est.  191.  Non  damnandum  jus  posterioris  aetatis,  etiamsi 
ex  apocrypbis  invaluisset.  192.  Quatenus  jus  novura  possit  praescribere 
contra  jus  vetus.  193.  Distinguendum  jus  novura  a  novi  juris  abusibus. 
192. 

Iiegislator  supremus  quo  sensu  debeat  suas  leges  primus  servare.  44. 

Legum  vis  non  pendet  a  subditorum  consensu.   155. 

S.  Leo  M.  laudatus.   18.     Quam  male  reprehensus  a  Febronio.  229. 

Petrus  de  IVIarca  laudatus.  20. 

Marcianus  Imperator  cur  a  S.  Leone  petierit  confirmationem  definitionis 
Chalcedonensis,  uti  necessariam  ad  tollendum  omne  dubium.    41,  not.  1. 

MartinusV.  num,  et  quatenus  approbaverit  Constantiense  concilium.   101. 

Monarchicum  regimen  quodnam  repugnet  statui  Ecclesiae,  quem  Christus 
instituit.  174.  Instituit  autem  Christus  regimen  mixtum  ex  monarchico 
et  aristocratico.   176.    Non  omnis  monarchia  excludenda  ab  Ecclesia.   191. 

Necessitas  remedii  non  dat  jus  ei,    cui  aliunde  non  competit.    118.     Di- 

stinctio  inter  casus  extraordinarios  et  ordinarios  rejecta.   1 18. 
Nicaena  Synodus  generalis  I.   Pontificiam  auctoritatem  in  omnes  Ecclesias 

agnovit.  61.  not.  1. 
Nicaena  generalis  II.  affirmat  legem  conciliorum  esse,  ne  rata  sint  synodo- 

rum  generalium  decreta,  quae  carent  auctoritate  Pontificia.  41. 
S.  Nicolai  I.   testimonium   de  judiciis  Apostolicis   ab    inferiore   non   retra- 

ctandis.  76. 
Nicolius  laudatus.  20. 
Novitas    in   materia    disciplinae,    quando  vim  juris   acquirere  possit.    198. 

Quando  et  quomodo  novitati  obsistere  liceat.  Ibi. 
Novitas  sententiae  in  materia  fidei  est  erroris  nota.  66. 

Obedientia  superioribus  praestanda.  205.  Quid  in  dubio,  num  quod  prae- 
cipitur  Iiceat.  Ibi  not.  1.  De  obedientia  praestanda  definitionibus  fidei 
editis  a  sede  Apostolica.  Ibi. 

Obedientiae  subtractio  a  Pontifice.  83.  not.  1.  208. 

Papa  num  et  quatenus  possit  fieri  schismaticus.  133.  vel  haereticus.  124. 

Petavius  laudatus.  11. 

Petrus  de  luna   in  schismate  dictus  Benedictus  XIII.    cur   in  Constantiensi 

damnatus  fuit  tanquam  haereticus  atque  schismaticus.  132.   134. 
S.  Petrus    super    omnes    a   Christo   praepositus   sine  restrictione  ulla.    44. 

Jurisdictionem  peculiarem  super  ipsos  Apostolos  habuit  ratione  primatus 

a  Christo  traditam,    non  acceptam   ab  Ecclesia.   8.     quaenam  haec  fuit. 

12.   13.  et  seqq. 
Pisana  synodus   cur  generalis  concilii  auctoritate  careat.    91.      Ejus  gesta 

quatenus    obsint  sententiae,    quae  tribuit  jus  conciliorum   generalium  in 

Papam.  95. 

Pontificatus  renunciatio  num  liceat.  84. 

Potestas  Pontificia  in  quibusdam  casibus  non  neganda,  eo  quod  antiqui* 
temporibus  in  actus  non  prodiit.  231. 

Potestas  suprema  Romanorum  Pontificum.  21.  cur  sit  vere  suprema  in  Ec- 
clesia.  165.  non  tamen  sola.  171.     Cur  sit  etiam  plena.  Ibi. 

Potestatis  Pontificiae  plenitudo  explicata,  et  vindicata.  172.  quo  sensu 
possit  omnia.  Ibi.  Cur  non  afferat  impotentem  et  arbitrarium  domina- 
tum.  173.  Distinctio  inter  usura  et  abusum  potestatis.  160.  Objectio 
ex  praesumptis  Pontificiae  potestatis  abusibus  expenditur.  176.  Abusuum 
origo  unde.  182.  Ex  abusibus  non  neganda  potestas  aliunde  certa.  183. 
In  materiis  disciplinae  quae  moderatio  potestatis  sit  adhibenda.   177. 

Praescriptio  num  babeat  locum  in  canonibus  disciplinae.   193. 

Primatus  a  Romano  Episcopo  nequit  in  alium  Episcopum  aut  aliam  sedem 
auctoritate  Ecclesiae  transferri.  217. 

Primatum  Romanum  S.  Cyprianus  vocat  Principatum  in  universa  Ecclesia 
institutum  a  Cbristo.  220.  eique  jurisdictionem  peculiarem  competere 
agnovit.  221.  Discrimen  inter  Petrum  et  alios  Apostolos  ratione  prima- 
tus  quale.  13.  Jus  primatus  est  jus  in  omnes  etiam  collective  sumptos. 
Ibi.  58.  63.  Censura  afficta  propositioni.  44.  inter  damnatas  in  Con 
stantiensi,  quae  exprimit  solas  Ecclesias  particulares,  quomodo  nihil  ob- 
sit.  61.  n.  9.  Distinctio  ab  adversariis  ingesta  de  omnibus  distributive, 
non  autem  collective  sumptis  rejecta.  64.  n.  12.  Opponitur  naturae  et 
fini  primatus.  62.  n.  10.  et  64.  Jus  in  omnes  collective  sumptos  non 
tam  ex  divino  jure  provenit,  quam  ex  naturali  ordinis  jure.  13.  not.  I. 
Id  explicatur  ex  Paulo.  Ibi.  et  ex  necessitate  subjectionis  atque  subordi- 
nationis,  quae  ab  inferioribus  debetur  superiori  potestati.   14. 

Primatus  vis  quatenus  vigeat  etiam  sede  vacante.  12.  not.  10.  Papa  vi 
primatus  superior  est  quolibet  concilio  etiam  generali.  137.  Jurisdictio 
primatus  non  ab  electoribus  Papae,  sed  a  Deo  immediate  collata  electo. 
215.  Nulli  homini  tradita  a  Deo  potestas  supra  Papam.  139.  Verba 
Christi  Matth.  23.  Si  peccaverit  in  te  frater  tuus  etc.  Dic  Ecclesiae, 
perperam  allata,  quasi  idem  Christus  constituerit  generale  concilium  tan- 
quara  tribunal  supra  Papam.  140.  not.  1.  Antiqua  gesta  Pontificum  Rom. 
jure  primatus  in  Occidente  et  Oriente  vindicata.  163.  Febronii  nisus 
ut  ea  a  jure  primatus  abstrahat,  retunditur.  Ibi.  Antiqui  actus  juris 
dictionis  Pontificiae  in  tota  Ecclesia  jure  primatus,  eoque  ordinario,  uti 
primatus  in  Papa  est  jus  ordinariuin.  167.  168.  Comparatio  aliquot  ge- 
storum,  quae  alii  Episcopi  extra  propriae  dioeceseos  terminos  perege- 
runt,  quam  inepta.  158. 

^uintilineburgensis  concilii  decretum  ne  major  a  minore  judicetur.  77. 

Keservatio  graviorum  criminum,    et  majorum  causarum  ex  suprema  pote 

state  Romanae  sedi  competens.  23.   179. 
Richerianum  systema  de  clavibus  reprobatum.  8. 
Romanorura  Pontificura  jurisdictio.    V.  Jurisdictio.    V.  Primatus. 
Romana  synodus   in   causa  Damasi  Papae.    74.      Alia  in  causa  Symmachi. 

Ibidem.   Alia  in  causa  Leonis  III.  noluit  judicare,  nisi  ipse  voluntarie  ju 

dicium  petiisset.  Ibi. 

Schismatis  initia  sub  Urbano  VI.  84.  Quatenus  tunc  utilis,  aut  necessaria 
synodi  congregatio;    et  quodnam  jus  tunc  fuisset   concilii  Patribus   abs- 

que  ullo  praejudicio  auctoritatis  Apostolicae.    85.     Quaenam  fuerit  Con- 
stantiensis  concilii  utilitas  in  schismate  pertinacissimo.   129. 

Schismatis  fautores  quatenus  habiti  haeretici.  97.  Remedium  in  casu  schis- 
matis,  quo  duo  vel  plures  de  Papatu  contenderent.  126.  Num  in  schis 
mate  Papa  dubius  sit  etiam  nullus.  127. 

Socratis  locus  de  non  celebrando  concilio  praeter  sententiam  Papae  discus- 
sus.  231. 

Sozomeni  locus  de  eadem  re  explicatus.  233. 

S.  Stephani  Papae  gesta  in  quaestione  de  baptismo  vindicata.  228. 

Subordinatio  inferiorum  debita  superioribus.  13.  14.  Quid  exigat  ab  Epi- 
seopis  subordinatis  summo  Pontifici.  19.21.  not.  1.  erga  definitiones  fidei 
a  summis  Pontificibus  editas.  33.  34.  Omnium  Ecclesiasticarum  potesta- 
tum  Papa  inferiorum  subordinatio  auctoritati  Pontificiae  quara  neccssa- 
ria.  156. 

S.   Thomas  laudatus.  19.  not.  I. 

Tridentinae  synodi  locus  explicatus.    45.   46.     Haec  synodus  auctoritatem 

non  exercuit  supra  Papam  224.     Febronii  notae  audaces  in  hanc  syno- 

dum.  234. 

S.    Victoris  Papae  gesta  in  quaestione   de  die  paschali    vindicata  a  cen 

sura  Febronii.  227. 
Unitatis  figura  et  typus  in  S.  Petro   non  excludit  jus  coactivum  proprium 

primatus.  8.  not.  1. 
Unitas   fidei   cum  Romanae   sedis   fide    quam  necessaria    etiam   in  generali 

concilio ,    semperque  servata.   37.     Omnium  graduum   hierarchicorum  in- 

stitutio  eo  directa,  ut  omnes  unitatem  servarent  cum  centro  unitatis  ca- 

tholicae.  16. 
Usus  et  exercitium  potestatum  Episcopalium  subordinati  primatui.  159.   169. 

Nihil  hinc  contra  institutionem  Episcoporum  divinam.   160. 
Usus  potestatis  distinguendus  ab  abusu.   160. 


Zosimus  Papa  in  causa  Coelestii.  229. 





Tmpressit  F.  A.  Brockhaus  Lipsiae. 

